Pol Estebruks

FIRTINAYA DÖZMƏK

Dərs vəsaiti

Minnətdarlıq

Təqdim olunan dər vəsaiti «Açıq qapılar» («Open Doors») beynəlxalq missiyasınınişçiləri tərəfindən azad və məhdud vicdan azadlığı olan ölkələrdə keçirilmiş çoxillik tədqiqatların nəticəsidir. Material toplama zamanı aydın oldu ki, təqib zamanı kilsələrin yığdığı təcrübə ilə başqaları ilə də bölüşmək lazımdır. Buna görə də dərslikdə öncəki nəşrlərin ideyalarından və əlavə materiallardan istifadə olunur.

Bu cür dərslik (The Challege: VİKTORY) ilk dəfə 1970-ci ildə «Açıq qapılar» missiyasının Asiya bölməsinin işçisi doktor Everett Boys (Everett Boyce) tərəfindən təqiblərə qarşı müqavimətə çağırış kimi nəşr olunub. Bu proyektdə böyük köməkliyi, Tailandda bu mövzuda ciddi tədqiqat aparmış doktor Viqqo Soqaard etmişdir; və Vyetnamda iş təcrübəsinə əsaslanan materialları təqdim edən Uolter Raut (kiçik) (Walter Routh Jr.) tərəfindən edilmişdir. O vaxtdan Boys bu vəsaitin üzərində bir neçə dəfə işləmişdir. 1970-ci illərin sonunda, «Afrikaya məhəbbət» konfransından sonra, məsihçi həyatında əzabların qaçılmazlığı haqqında balaca amma çox lazımlı bir kitab çıxdı (Destined To Suffer).

Eyni zamanda doktor Yan Pit (Jan Pit) dini inama görə təqiblər mövzusunda gözəl iş yazır (Persecution: It Will Never Happen Here?).

1980-cı illəri əvvəllərində «Açıq qapılar»ın ABŞ bölməsi zorakılığa qarşı durmaq üçün məsihçilərə kömək vəsaiti nəşr etdi(Viktory in the Battle). Onu Corc Freyzer (George Fraser) hazırladı.

1990-cı illərdə «Açaq qapılar»ın Malaysiya bölməsi , düşmən şəraitdə məsihçilərin dözməsi üçün ruhani hazırlanması probleminə və Kilsə önündə duran məsələlərin baxılmasına həsr olunan seminarlar keçirdi.

Lakin bu yaxınlarda biz hiss etdik ki, üzümüzə gələn iyirmi birinci əsr yeni vəsait və ona əlavələri tələb edir. Bu məqsədlə biz yuxarıda verilən mənbələri götürdük və «Açıq qapılar» missiyasının işçilərinin və bir çox könüllülərin köməkliyi ilə bu versiyanı təşkil etdik.

Yeni fəsillərin üzərində işdə bu insanlar iştirak etmişdirlər:

Dünya Müjdəçilər birliyindən Req Reymer (Reg Reimer) və Dan Kyanda məsihçilərin təqiblərə qarşı münasibətləri haqqında bəhs edən üçüncü fəsil üçün material təqdim etmişdirlər;

Dua Mərkəzindən (ABŞ) Elis Smit (Alice Smith), Cavan qadınlar hərəkatından Klinton Arnold (Clinton Arnold) və Din Şerman (Dean Sherman) ruhani müharibənin aparılması haqqında materialları təqdim etmişdirlər.

Doktor Çak Suindoll (Chuck Swindoll) və Filip Yansi (Philip Yancey) ilhamladılar, onların Allahın bağışı və lütfü haqqında kitabları isə(bax.Əlavələr) on doqquzuncu fəsilin materiallarının məmbəyi oldu.

Ruhani mətinlik haqqında olan mənim kitabım (Secrets To Spiritual Success) on səkkizinci fəsildə məsihçi səbrliliyinin əsasına qoyuldu.

Bu vəsaitin ilahi nöqteyi nəzərindən qiymətlənməsi və analizi , dua və görənlik (Providence and Prayer) haqqında kitabın müəllifi doktor Terrens Tissen (Terrance Tiessen) tərəfindən olunub. Biz ona əlavə və tövsiyyələrinə görə dərin minnətdarlığımızı bildiririk.

Bu işə çox yaxud az kömək edənlərə öz minnətdarlığımızı bildiririk.

GİRİŞ

Fırtınaya dözmək

Qopan tufan şəri süpürüb aparar, salehin təməli əbədi qalar.

Sül.Məs. 10:25

Dünyada olan məsihçilərdən daha çoxu bu faktı dərk etməyə başlayırlar ki, özlərini qayğısız və yüngül həyat haqqında xəyal və ümidlərlə əyləndirməməlidirlər. İsa özü bu barədə demişdir. Bu gün dünyanın bir çox ölkələrində Onun ardıcılları Onun sözlərinin həqiqiliyini öz üzərində təcrübədən keçirirlər:

Dünyada kədəriniz olacaqdır; amma cəsur olun, Mən dünyaya qalib gəldim» (Yəh. 16:33)

Buna görə də təqiblərə qarşı doğru reaksiya təqiblərdən və əzablardan qaçmaq deyil, bu işgəncələrə davam gətirməkdir. Bəli, biz həyatımızda göz yaşlarının reallığını etiraf etməliyik, lakin bir vaxt gələcək, Tanrı bizim göz yaşlarımızı siləcək.

Biz elə bir dünyada yaşayırıq ki, o, oyun meydançasına yox, döyüş meydanına bənzəyir. Buna görə də biz, Efeslilərə Göndərişin 6-cı fəslində Tanrının ruhani silahları haqqında olan sözlərə ciddi yanaşmalıyıq: «Buna görə Allahın bütün zirehlərini götürün ki, siz pis gündə müqavimət göstərib əlinizdən gələn hər şeyi etdikdən sonra yerinizdə dura biləsiniz (Ef. 6:13).

Biz həm də İsanın digər sözlərini xatırlayırıq: «Beləliklə, Mənim bu sözlərimi kim eşidib onları həyata keçirirsə, onu öz evini daş üzərində quran ağıllı adama bənzədirəm. Yağış yağdı, sellər gəldi, yellər əsdi və o evə hücum etdi. Ev uçmadı; çünki təməli daş üstə qurulmuşdu» (Mt. 7:24-25).

İsa vəd etmirdi ki, qasırğa küləkləri bizim üzümüzə əsməyəcək, lakin o inandırırdı ki, möhkəm özül üzərində tikilən ev hər cür qasırğaya tab gətirə bilər. Möhkəm özül dedikdə o başa düşülür ki, biz İsanın sözlərini yalnız dinləmirik, həm də onlara tabe oluruq. Tanrının sözünə tabe olmaq təminat verir ki, biz ən qəddar təqiblərə də davam gətirəcəyik. Bizim kursun məqsədi — həyati əhəmiyyət kəsb edən İncil həqiqətlərini tapmaqdır ki, onlar bizə istənilən şəraitə tab gətirməyə kömək etsin.

Dünyanın bəzi regionlarında imanlıların təqib olunmasına baxmayaraq ruhani oyanış baş verir. Tanrı öz davamçılarının inamını əzab atəşi ilə təmizləyir, paklaşdırır. Kilsənin quruluşu dəyişir və insanlar öz üstünlüklərini yenidən dərk edirlər. Kilsə özünün əsas dəyərlərinə qayıdır. Məsih imanlısının yeni şəxsiyyəti formalaşır. Şəxsiyyətin dəyişməsinin həqiqi mənasını həvari Pavelin sözlərində tapmaq olar: «Amma bizi Sevənin qüdrəti ilə bütün bunlara tamamilə qalib gəlirik» (Rom. 8:37). Üstün və qalib gələnlər haqqında həm də həvari Yəhyanın «Vəhy» kitabında deyilmişdir.

Bundan əlavə, imanlarına görə təqib olunan məsihçilərə əlli ildən artıq xidmət etdiyi dövrdə (biz onlara İncil göndərir və onları ruhlandırırdıq) bizim missiyanın işçiləri əmin oldular ki, təqib olunanların təcrübəsi bizim hər birimizə Müqəddəs kitabın həqiqətlərini gündəlik həyatda tətbiq etməyi öyrədir. Bu barədə həvari Pavelin Korinflilərə İkinci göndərişində deyilir:

«Rəbbimiz İsa Məsihin Allahı və Atasına həmd olsun. O, mərhəmətli Ata və hər cür təsəlli verən Allahdır. O, bizə hər sıxıntımızda təsəlli verir ki, biz də hər cür sıxıntı içində olanlara, Allahın bizə verdiyi təsəlli ilə təsəlli verə bilək» (II Kor. 1:3-4).

Bu kitabda olan hər bir dərs, bizim təqib olunan adlandırdığımız kilsənin məsihçilərinin canlı şəhadətliyidir. Onlar azad dünyadan olan bacı və qardaşları ilə öz təcrübələrini bölüşürlər; fikrimizcə azadlıq daha çox məhdudlaşır. Biz hesab edirik ki, onların şəhadətliyində bütün məsihçilərin ruhi yeniləşməsi toxumları gizlənmişdir.

Biz həm də qəti şəkildə inanırıq ki, biz «son zamanda» yaşayırıq (Mt. 24 və Mk. 13). Bu «son günlərdə» öz inamlarını qoruyub saxlamaq məsihçilər üçün daha çətin olacaq, buna görə biz Məsihdə olan həyatımıza və Onun dirilmə həyatında olan qüvvəsinə yenidən baxmalıyıq.

Müqəddəs Kəlam öyrədir ki, Tanrının yeganə məqsədi vardır: O bizi Öz Oğlunun timsalına uyğun dəyişməyə çalışır. Lakin «Onun Oğlunun timsalı» nədən ibarətdir? Bu sualın cavabını İsanın Öz sözlərində tapmaq olar: «Ona görə ki, İnsan Oğlu da Ona xidmət edilmək üçün deyil, xidmət etməyə və bir çoxları üçün canını fidiyə (fidiyə — azadlıq təmin etmək üçün verilən şey) olaraq verməyə gəlmişdir» (Mk. 10:45).

Beləliklə, cəsarətlə təsdiq edə bilərik ki, Tanrı arzu edir ki, biz də öz həyatımızda belə hərəkət edək — həqiqi itaətkarlıq və həqiqi istəklə digər insanlara kömək etmək məqsədilə öz ruhlarını versinlər. Tanrı bizi Öz ailəsinə Öz Oğluna inam vasitəsilə gətirir, bundan sonra Məsihi unikal şəxsiyyətə çevirən xüsusiyyətləri bizdə tərbiyə edir. Bizdə Onun xidmətçi ürəyi və Onun fədakar ruhu olmalıdır. Məsihçilər əsas vəzifələrini çox asanlıqla nəzərdən qaçırırlar.

Məsihçiliyin ən məşhur emblemləri, Müqəddəs Ruhun rəmzləri olan xaç, balıq və göyərçindir. Çox güman ki, ən az tanınan, lakin ən çox uyğun gələn rəmz dəsmaldır — o dəsmal ki, İsa ondan öz şagirdlərinin ayaqlarını yuyub silərkən istifadə edirdi.

Məsihçiliyin daha bir güclü obrazı — döyüşən əsgərdir. Dəhşətli tarixi hadisələr ona gətirib çıxarmışdır ki, məsihçilər əllərində silah digər insanlara, hətta digər məsihçilərə qarşı çıxış etmişlər. Biz bu rəmzdən istifadə edərkən çox ehtiyatlı olmalıyıq, çünki bəzi insanlar bunu fiziki zorakılıq təhlükəsi kimi başa düşə bilərlər ki, bu da Müqəddəs Kəlama tamamilə ziddir.

Buna baxmayaraq, biz məsihçi əsgər obrazından imtina edə bilmərik; onlar ruhani döyüşlərdə aktiv şəkildə döyüşmüşlər, buna görə də biz bu vəsaitdə bu metaforadan — döyüşçü-xidmətçi obrazından istifadə edəcəyik.

1999-cu ilin əvvəlində Ambonda (İndoneziya) məsihçi gənclərin «Səlib Döyüşçüləri» düşərgəsi təşkil edilmişdi. Bu düşərgənin üzərinə qəzəblənmiş müsəlman ekstremistləri hücum edərək on beş yaşlı Roy Ronton adlı oğlanı ələ keçirərək onu sorğu-suala tutmuşdular. «Sən kimsən?» sualına o: «Mən — İsa Məsihin döyüşçüsüyəm» — deyə cavab vermişdi. Qəzəblənmiş ekstremistlər onun sol əlini kəsmişdilər.

Sorğu-sual davam edirdi: «Sən kimsən?» Roy yenə də cavab verir: «Mən İsa Məsihin döyüşçüsüyəm». Onun sağ əlini də kəsirlər.

Onu «Allahü əkbər» sözlərini deməyə məcbur edəndə o demişdi: «Mənim bildiyimə görə İsa Məsih yeganə Rəbbdir». Bundan sonra qəzəblənmiş başkəsənlər onun qarnını yırtdılar və yenidən «sən kimsən?» sualına cavab tələb edəndə son qüvvəsini toplayıb Roy deyir: «Mən İsa Məsihin döyüşçüsüyəm». Onun başını kəsir, bədənini isə arxa atırlar.

Şübhə etmirəm ki, sizinlə birgə bu hadisədən əvvəl Royla söhbət etsəydik, biz belə cəsarət və sədaqəti tapa bilməzdik. Lakin Roy bu sınaqdan şərəflə çıxdı: o öz Rəbbinin yanına qalib kimi yüksəldi.

Biz hesab edirik ki, bizim materialımızı imanlı insanlar oxuyacaqlar; çünki hər şeyə üstün gələn məsihçi həyatı ilə yaşamaq nəinki çətindir, heç mümkün deyil. İnam olmasa, mümkün deyil!

Bizə çox zaman elə gəlir ki, inanmaq — bizim borcumuzdur, yaxud elə bir şeydir ki, biz onu Tanrıya qaytarmalıyıq. Əslində isə biz özümüz, hətta inana da bilmirik və biz Tanrıya heç nə verə bilmirik. Biz hər bir şeydə — hətta inamda da ona güvənməliyik. Biz inamı Onun qiymətli hədiyyəsi kimi qəbul edəndə günaha qalib gəlirik və bütün sınaqlardan üzüağ çıxırıq. Biz yalnız zəif inamımıza arxalansaq, heç nəyə nail olmarıq. İnam bizi əzablardan azad etmir, lakin bizə əzablara qalib gəlmək üçün güc verir.

Məsihçilərin təqib olunduğu ölkələrdən birinin kilsə lideri söyləmişdi: «Həyatımızı buxar qazanındakı həyata bənzətmək olar. Yaşamaq üçün bizim güclü buxar təzyiqinə davam gətirən imanımız olmalıdır. Gənclərimiz Məsihi ona görə qəbul etmirlər ki, O bizə ən yaxşı qisməti vəd edir, yaxud Ona inanmaq «dəbə» çevrilmişdir. Sadəcə olaraq onlar anlayırlar ki, Onun xatirinə ölməyə dəyər. İnanmaq olar ki, onların şagirdliyi məhz belə sonluqla nəticələnəcək».

Bu vəsaitdə biz təqib əhvalatlarını və onların nəticələrini — əzab və kədəri tədqiq edəcəyik. Bu təqib və kədərlə şeytan bizdə ümidsizlik hissi yaratmaq, bununla bizi qorxutmaq və nəticədə bizi sındırmaq istəyir. Biz şeytanın yalanını ifşa etməli və göstərməliyik ki, Tanrı bizə insan ruhu üçün özünəməxsus oksigen olan ümidimizi qorumağı nə yolla öyrədir.

1980-ci illərdə «Açıq qapılar» missiyasının işçisi Vyetnamda bir pastırın — ən tez böyüyən ev kilsələrindən birinin liderinin yanına getmişdi. Ona məlum oldu ki, hakimiyyət pastırı həbslə hədələyir. Pastır bizim həmkarımıza dedi: «Mən bilirəm ki, tez ya gec bu baş verəcək. Mən öz adamlarımı mənim həbs olunmağıma hazırlamışam. Mən buna hazıram».

Pastırın bu cavabında üç aspekti müəyyənləşdirmək olar:

— intellektual: «Mən bilirəm ki, … bu baş verəcək».

— praktiki: «Əgər məni həbs etsələr, mən öz adamlarımı buna hazırlamışam».

— ruhani: «Mən buna hazıram».

Biz vəsaitimizdə dini təqiblər şəraitində yaşayan məsihçilərin həyatının hər üç aspektini tədqiq etməyə çalışacağıq. Həm də bu üç nöqteyi-nəzərdən — intellektual, ruhani və praktiki — kitabın əsas anlayışları təhlil olunacaqdır: çarmıx, kilsə, münaqişə, sağ qalmağın imkanları və resursları, ruhani qələbəyə hazırlıq, qələbə.

"Əlavə"də seminarların keçirilməsi üçün tövsiyələr, «ədalətli müharibə» nəzəriyyəsinin müzakirəsi və dəmir pərdənin dağılmasından sonra ölkələrdə imanlıların həyatından seçdiyimiz dərslər vardır. Vəsaitə şagirdlər üçün iş dəftəri də əlavə olunmuşdur. Sonda bir tövsiyə: birinci fəsli öyrənməyə başlamazdan əvvəl, Yeşaya peyğəmbərin kitabından 52 və 53-cü fəsilləri oxuyun.

I bölmə

ÇARMIX

Birinci fəsil

Bizim unikal xilaskarımız

İsa Məsih dünən, bugün və əbədi olaraq eynidir.

İbr. 13:8

Nazaretli İsanın üç xarakteristikası Onun şəxsiyyətinin unikallığını təsdiq edir:

1. İsa Məsih — tarixin, Müqəddəs Yazının və Kilsənin mərkəzi fiqurudur!

Belə ki, O — bütün zamanlarda yer üzündə yaşayan insanlar arasında ən unikal şəxsiyyətdir, onun adı bütün digər adlardan üstündür. Tanrı olduğu halda, O, cismən mövcud oldu və bizim aramızda yaşadı. Tamamilə İnsan və tamamilə Tanrı! (bax: Flp. 2:6-11).

2. İsa Məsih — bütün sivilizasiyanın mərkəzidir. O — mərkəzdir, bütün ilahiyyatımız onun ətrafında dövr edir. O — elə bir nöqtədir ki, bu nöqtədə əbədiyyət zamanla kəsişir. O — Xilaskardır, bütün əsrlərdən əvvəl var idi, mövcud olan hər şeyi Özünə cəlb edirdi (bax: Kol. 1:15-17).

3. İsa Məsih — Tanrının tam kəşfidir (xəbəridir). O — mütləq Sözdür və Tanrının təcəssümüdür. O — Tanrının əzəmətli Oğlu və insanlığın sevən Xilaskarıdır (bax: Yəh. 1:1-18). O — təkrarolunmaz Örnək və aparıcı Müəllim, mehriban Hökmdar və müdrik Rəhbər, rəhmli Təsəlli verən və qüdrətli Təbib, etibarlı Xilaskar və tam səlahiyyətli Bağışlayan, yaxın Dost və sədaqətli Məsləhətçi, bizim müqəddəs və mərhəmətli Tanrımızdır. O — Əhdi-Ətiqdə olan bütün üç — Peyğəmbər, Ruhani və Hökmdar funksiyalarının icraçısıdır (bax: İbr. 10:19-23; Vəhy 7:14).

Bir naməlum müəllif İsanın həyatının dəyəri haqqında hekayəsinin sonunda aşağıdakıları deyir: «Nə vaxtsa bu yer üzündə addımlamış bütün ordular, nə vaxtsa okeanda üzən bütün donanmalar, nə vaxtsa yer üzündə hökmranlıq etmiş bütün şahlar və nə vaxtsa mövcud olmuş bütün hökumətlər — bütün bunlar birlikdə insan həyatına, bu bir həyatın təsir etdiyi qədər təsir edə bilməmişdir!».

Beləliklə, İsa — Şahların Şahı və hökmranlıq edənlərin Tanrısıdır! Baxmayaraq ki, İsa — həqiqi Şahdır, O, yer üzünə öz vəziyyətinin yüksəkliyindən zövq almaq üçün yox, insanlara xidmət etmək üçün gəlmişdir. O, yoxsullar arasında anadan olmuşdu və bütün həyatını məzlumlara və səfillərə həsr etmişdi. O — Şahdır, lakin O gəlmişdi ki, insanlara görə əzab çəksin, çarmıx üzərində rüsvayçı ölümə dözsün, Tanrını şöhrətləndirsin və şeytan üzərində qələbə çalsın.

İsanın anadan olmasından yüz illər öncə peyğəmbər Bakirə qızdan unikal Körpənin doğulacağını, Onun Emmanuil, yəni «Tanrı bizimlədir» adlanacağını xəbər vermişdi (bax: Yeş. 7:14). Peyğəmbər öz xəbərini Onun unikal titullarını sadalamaqla daha da dolğunlaşdırmışdı: «Möcüzəli, Məsləhətçi, möhkəm Tanrı, əbədiyyətin Atası, dünyanın Knyazı» (bax: Yeş. 9:6). Lakin peyğəmbər əzab çəkən İsanın portretini daha dəqiq təsvir etmişdi.

Əzabkeş xidmətçi

İsa hökmdarlıq etmirdi, xidmət edirdi və Müqəddəs Yazı bizə İsanın dəqiq portretini verir — əzabkeş xidmətçi; onun qul statusu hələ Yeşaya tərəfindən öncədən xəbər verilmişdi. Xidmətdə Onun əzabının ən yüksək nöqtəsi — Qolqofada çarmıx əzabının qəbul edilməsi idi. Gəlin əzabkeş xidmətçi — Müqəddəs Yazı mövzusunu ardıcıllıqla nəzərdən keçirək.

1. İsa bizə xidmətin nümunəsini göstərdi.

O özü demişdi ki, bu dünyaya ona görə gəlməyib ki, Ona xidmət etsinlər; baxmayaraq ki, O, şah idi, tam hakimiyyətə malik idi və buna tam hüququ vardı. Lakin əksinə, O gəldi ki, Özü xidmətçi olsun (bax: Flp. 2:7). Öz nəzəriyyəsində də O, paradoksal mühakimələr söyləmişdi: ölmək — yaşamaq deməkdir, itirmək tapmaq deməkdir, xidmətçi kimi xidmət etmək — idarə etmək deməkdir.

2. İsanın Müqəddəs Yazı yazıçılarının qələmindən çıxmış ən həqiqi və ən dəqiq portreti əzabkeş xidmətçi obrazıdır.

Bu, çarmıxa çəkilmiş İsadır. İsanın dünyaya gəlməsindən altı yüz il əvvəl Yeşaya onun çarmıxa çəkiləcəyini xəbər vermişdi.

3. Yeşaya İsanın əzabkeş qul rolunu əvvəlcədən xəbər vermişdi.

Yeşayanın peyğəmbərliyində biz dörd «qul nəğməsi"nə rast gəlirik. Bunlardan ən məşhur olanı, ən yüksək nöqtəyə çatanı — dördüncü nəğmədir; burada hər ifadə və hər söz xüsusi diqqət tələb edir. Digərləri kimi, bu nəğmə də poetik parallellik üsullarından istifadə olunmaqla yazılmışdır və biz onu hər dəfə oxuduqda daha çox vəhylər əldə edirik. Bu nəğməni hərəsində üç misra olmaqla beş abzasa bölmək olar:

Budur, Mənim Qulum uğur qazanacaq, o ucalacaq, yüksələcək, çox izzətlənəcək

Çoxları onun qarşısında mat qalacaq. Bəli, onun görkəmi çox dəyişilmişdi, zahirən insan surətindən çıxmışdı.

Fəqət O, çox millətləri heyrətə salacaq, Onun qarşısında padşahlar ağzını yumacaqlar, çünki onlar bilmədiklərini görəcək, eşitmədiklərini anlayacaq.

Xəbərimizə kim inandı, Rəbbin gücü kimə zühur oldu? O, Rəbbin önündə bir fidan kimi , quru torpaqda bitən kök kimi böyüdü. Baxanda onun nə görkəmi nə də gözəlliyi var idi, gözümüzü oxşayan zahiri siması da yox idi. Adamlar ona həqarətlə baxıb rədd etdi. O, dərdli , xəstəlikləri görən insan idi, adamlar ondan üz döndərdi, xor baxdı. Biz ona qiymət vermədik. Əslində xəstəliklərimizi o çəkdi, dərdlərimizi öz üzərinə götürdü. Biz isə onun Allah tərəfindən cəzalandırıldığını, vurulub iztirab çəkdiyini zənn etdik. Bizim asiliyimizə görə onun bədəni deşildi, şər əməllərimiz naminə əzildi, bizim əmin-amnlığımız üçün o cəza aldı, onun yaraları ilə biz şəfa tapdıq. Hamımız qoyun kimi yolu azmışdıq, hər birimiz öz yolumuzla gedirdik. Rəbb hamımızın şər əməllərinin yükünü onun üzərinə qoydu. Ona zülm etdilər, o iztirab çəkdi , amma ağzını açmadı. Kəsilməyə aparılan quzu kimi , qoyun qırxanların qabağında dilsiz-ağızsız qoyun kimi ağzın açmadı. Ədalətsizliklə məhkum olunaraq ölümə aparıldı. Onun nəsli haqqında kim düşünə bilərdi? Axı xalqımın asiliyinə görə o edam olundu, dirilər arasından atıldı. O heç bir zorakılıq etmədiyi , ağzından yalan söz çıxmadığı halda qəbri pis adamların yanında quruldu, dövlətli adamın yanında dəfn olundu. Amma Rəb Özü onun bu iztirablarını istədi, çəkdiyi əziyyətlər Onun iradəsi idi. Öz canını təqsir qurbanı təqdim etdikdə nəslini görəcək, ömrü uzanacaq. Rəbbin istəyi onun əli ilə uğur tapacaq. O, çəkdiyi iztirablarının bəhrəsini görüb qane olacaq, Mənim saleh qulum öz biliyi ilə çoxlarına bəraət qazandıracaq, onların şər əməllərinin yükünü üzərinə götürəcək. Buna görə Mən ona böyük adamların arasında pay verəcəyəm. O, qəniməti güclülərlə böləcək. Çünkü o, canını fəda etdi, asilərə tay tutuldu. Çox adamların günahını üzərinə götürdü , asilərdən ötrü yalvardı.

(Yeş. 52:13-53:12).

Bu parçada unikal xidmətçinin fərqləndirici xüsusiyyəti kimi Onun əzablarla yerinə yetirilən bağışlama missiyası adlandırılmışdır. Bu nəğmənin əsas ideyalarına diqqət edin:

nəğmə xidmətçinin yüksəldilməsi ilə başlayır və sona çatır (birinci və ikinci abzas);

hekayənin mərkəzində qulun rədd edilməsi hadisəsi durur (ikinci və dördüncü abzas);

mərkəzi (üçüncü) abzasda əzabların bağışlama xüsusiyyəti aydınlaşdırılır: «O bizim günahlarımıza görə yaralanmış və bizim qanunsuzluğumuza görə əzab çəkmişdi; bizim dünyanın cəzası Onun üzərində idi və biz Onun yaraları ilə şəfa tapdıq».

İsa Məsihi və Onun Qolfora çarmıxında qurban getməsini təsvir edərkən Əhdi-Cədidin müəllifləri birbaşa və dolayı yolla təkrar-təkrar bu hissəyə müraciət edirlər.

Həvari Pavel deyir ki, İsa Özünü ram etdi, xaçı götürdü və hamımıza görə öldü. Sonra O yüksəldildi və Ona hər addan yüksək ad verildi. İsanın adı qarşısında hər kəs diz çökür və hər bir dil Ona Tanrı kimi tövbə edir (bax: Flp. 2:6-11)!

Biz Xilaskarımızın etdiklərinin sirli möhtəşəmliyini yalnız tutqun, dumanlı şəkildə təsəvvür edə bilərik. Biz Ona inanırıq və Onun günahlarımızın əvəzini tam ödədiyinə əmin olduğumuz üçün sevinirik. İsanın təsvirolunmaz əzabları bizim üçün təsvirolunmaz şadlığa yol açdı.

4. Beləliklə, biz bu nəticəyə gələ bilərik ki, qələbənin sirri həmişə çarmıxda gizlənmişdir.

Tanrının yolu belədir — göndərilən və taxta çıxarılan Quzu, bunu Müqəddəs Həvari Yəhyanın vəhyində görürük (bax: Vəhy 17:14; 19:7-10; 5:6). Çarmıxın həyatımızdakı nişanəsi məhz həqiqi ruhani qələbəmiz olacaqdır.

Və Yeşayanın peyğəmbərliyindəki nəğmədə əzabkeş xidmətçi nəzərdə tutulsa da, verilən parçadan görünür ki, Tanrının iradəsini dinləməyin həmin prinsipləri — öz çarmıxının istənilən qiymətə qəbul edilməsi — İsanın şagirdlərinə də aiddir.

Həvari Pavel çarmıx haqqında tez-tez, xüsusən də Qalatiyalılara Məktubunda daha çox danışır. Əvvəlcə o, inanılmaz bəyanat verir: «Mən Məsihlə bərabər çarmıxa çəkilmişəm; və artıq mən yaşamıram, Məsih məndə yaşayır. İndi bədənlə yaşamağıma gəlincə, məni sevib uğrumda Özünü fəda edən Allahın Oğluna imanla yaşayıram» (Qal. 2:19-20). Sonra, məktubun sonunda, o yekunlaşdırır: «Mən isə rəbbimiz İsa Məsihin çarmıxından başqa şeylə əsla öyünmərəm; o çarmıx vasitəsilə dünya mənim üçün ölüdür, mən də dünya üçün ölüyəm (Qal. 6:14).

Burada çarmıxa çəkilmənin üç növündən danışılır. Əvvəlcə İsanın — bizim xilasımızın əsasında olan — çarmıxa çəkilməsidir. Məhz Onun çarmıxdakı qurbanlıq ölümü bizim əhv olunmağımızı təmin etdi. Bundan sonra dünyanın çarmıxa çəkilməsi gələcəkdir. Bizə tam xeyir-dua almağa mane olan ləzzət, ehtiram və dünya sərvətlərindən imtina etməliyik. Sonra biz xilas olmuş imanlılar kimi hər gün özümüzü çarmıxa çəkməliyik ki, çürüməkdə olan dünyanın ləzzətləri bizi özünə cəlb etməsin.

Korinflilərə İkinci məktubunda Pavel ölüm hökmünün elə bir üsul olduğundan danışır ki, onun vasitəsilə o, ölümə qalib gəlir. Biz ruhani azadlığı yalnız malik olduğumuz hər şeyi — gələcəyimizi, sevdiklərimizi və hətta həyatımızı Tanrıya verə biləndə əldə edəcəyik. Lukadan olan İncildə (9:23-25) oxuyuruq ki, əsas əhəmiyyəti qurbana yox, həqiqətə vermək lazımdır. Yalnız məsihçilər bu ehkamı icra edə bilərlər. Niyə? Çünki çarmıxa çəkilmə vasitəsilə Tanrı bizi dirilməyə dəvət edir.

Dirilmiş Rəbb

Müjdənin ilkin məqsədi — İsanın öz övladlarına fədakar xidmətinin dərin əlaqəsini, onun əzablarını (çarmıx) və dirilməsini (xilasolma) imanlıların dərrakəsinə çatdırmaqdır. Xidmətin və dirilmənin əsasında — mərkəzində məhz əzabın dayandığını qeyd etmək və sübut etməyi bacarmaq vacibdir.

1. Əzab — İncilin mərkəzi mövzusudur. Çarmıxa çəkilmə olmadan dirilmə mümkün deyil.

Müjdənin ideyası ondan ibarətdir ki, İsa Məsih ilk olaraq yalnız həqiqi xidmətin və əzabın nümunəsini göstərməmişdir — O, birinci olaraq dirilmə yolu ilə əbədi həyata yol açmışdır.

İsa Məsihin dirilməsi əzabçəkən qulun obrazının tam əhəmiyyətini başa düşməyə imkan verir. «O burada yoxdur — O, dediyi kimi, dirilmişdir» (Mt. 28:6). İsa öz əzablarını əvvəlcədən xəbər verdiyi kimi, Öz dirilməsini və şeytan üzərində qələbəsini, günahın lənətini və hətta ölümü xəbər vermişdi.

2. Tanrı dirilməni bizim üçün də mümkün etmişdir. Lakin dirilmə yalnız çarmıxdan sonra gələ bilər.

Çarmıxa çəkilmiş və dirilmiş İsa Məsih Öz çamıxını daşıdı və bizim bütün çarmıxlarımız öz başlanğıcını ondan götürür.

Korinflilərə birinci məktubunda (15:19) həvari Pavel dirilmənin kontekstində bizim həyatımız haqqında danışır. O təsdiqləyir ki, əgər dirilmə heç vaxt olmayıbsa, onda biz yer üzündə ən bədbəxt adamlarıq. Niyə? Çünki yalnız biz — Dirilmiş Tanrıya inananlar özümüzü çətin vəziyyətə qoyuruq. Yalnız biz Məsihin xatirinə bu dünyanın təqdim etdiyi ləzzətlərdən imtina edirik.

Bizdən bir çoxumuz Pavellə razılaşmazdıq, çünki bizim standartlarımız və həyat tərzimiz Məsihin dirilməsi ilə diqtə olunmamışdır. Əgər dirilmə olmasaydı belə, biz tam firavan həyatla yaşaya bilərdik. Biz Məsihin xatirinə özümüzü çətin vəziyyətə salmazdıq. Lakin bizim tam, qəti azadlığımız məhz bununla nəticələnir: yalnız biz özümüzdən imtina edərək çarmıxımızı götürüb İsanın ardınca gedəndə o (azadlığımız) əldə olunmuşdur.

Əlligünlükdə Müqəddəs Ruhu göndərəndə İsa Öz dirilmə gücünü bizə ötürməyi sona çatdırdı (bax: Həv. iş. 2:1-41). Onun əvvəllər öz qorxaqlığı ilə məşhur olan şagirdləri, indi ürəkləri müqəddəs Ruhla dolu olduğuna görə ruhani güc və hakimiyyətlə silahlanmış igidlərə çevrildilər.

Onun ölümündə və dirilməsində iştirak etməklə biz İsanın bədəninin «hüceyrələrinə» çevrilirik (bax: Ef. 1:22-23). İsa Öz Müqəddəs Ruhu ilə bizdə parlayır. Martin Lüter demişdi: «Mən özüm və İsa Məsih haqqında vahid şəxsiyyət kimi düşünənə qədər qalib məsihçi kimi qalıram».

Gözlənilən şah

Peyğəmbər Yeşayanın Kitabında, 53-cü fəsildə xidmətçinin dördüncü nəğməsindən bilavsitə sonra 54-cü fəsil gəlir. O, Peyğəmbərin əzablarının təsviri ilə heyrətləndirici ziddiyyət təşkil edir.

Peyğəmbər Yeşayanın Kitabında 54-cü fəsildə dirilmə xəbər verilmişdir.

"Şənlən ey sonsuz, qısır qadın! Sevinclə mahnı oxu, ey doğuş ağrısı çəkməyən qadın! Çünki atılmış qadının övladları ərli qadının övladlarından çox olacaq» bunu Rəbb deyir". (Yeş. 54:1).

Qalatiyalılara Məktubunda Əhdi-Cədid kilsəsini nəzərdə tutaraq həvari Pavel bu sətirləri sitat gətirir. Şer çarmıxdan və dirilmədən sonra gələn İncilin qələbəsinin şən mənzərəsini simvolik şəkildə təsvir edir.

"Peyğəmbər Yeşayanın Kitabının 53-cü fəslindəki əzabkeş qul obrazının tam əhəmiyyətini yalnız İsanın çarmıxa çəkilməsinin dərk edilməsindən sonra başa düşmək olar, necə ki, 54-cü fəsildə Əlligünlükdə Kilsənin yaranmasının dərk edilməsi sevinc gətirən səpinə bənzəyir. Ruhani məhsul sevinc hissinə yaxındır — bu İncil yaşayışıdır, ona uyğun olaraq İncilin tövbəsində Məsihin Kainat Kilsəsi yığılır» (Patrik Conston).

2. Səmaya ucalmadan öncə İsa sonuncu ehkamında şagirdlərinə tapşırdı ki, İncili bütün dünyaya yaysınlar.

Bu tapşırıq dörd klassik sənəddə öz əksini tapmışdır, lakin ən çox bu barədə Mattanın İncilindən sitat gətirirlər (28:18-20). Tanrı yer üzü ilə getməyi əmr edir və öz hökmünü belə heyrətamiz bildirişlə ərz edir: «Mənə səmada və yer üzündə hər cür hakimiyyət verilmişdir».

Hamı anlayır və razılaşır ki, İsa səmalarda hər cür hakimiyyətə malikdir; indi isə Rəbb şagirdlərindən bir qrupuna — yer üzünün hər tərəfinə İncil müjdəsi ilə göndərdiklərinə xəbər verir ki, O, həm də yer üzündə hakimiyyətə malikdir. Məhz bunda — Atasından aldığı hakimiyyətdə Onun təliminin əsası durur.

Hollandiyalı ilahiyyatçı Abraham Kuper bu barədə belə deyir: «Bütün yaradılmış dünyada bircə kvadrat düym də yoxdur ki, İsa Məsih onun haqqında deməsin: «Bu mənimdir!"

Andrey qardaş deyir: «İsa özünün tam hökmranlığını təsdiq etməklə bizim üçün döyüş meydanını təyin etdi və ruhani münaqişədə məqsədimizi müyyənləşdirdi. O, şagirdlərini düşmən ərazisinə göndərdi ki, günahın köməyi ilə ən müxtəlif sərhədlərdən — mədəni, dil və hətta dövlət sərhədlərindən istifadə etməklə şeytanın əsir saxladığı insanları tələb etsinlər.

Öz şagirdlərinə əmr verib dünyanın müxtəlif xalqlarının yanına göndərərək onları imana gətirməyi tapşıranda İsa təsəlli vermək üçün bu sözləri dedi: «Və budur, Mən dövrün sonunadək hər gün sizinləyəm».

Yuxarıda bütün deyiləndəri nəzərə alaraq, biz daha həvari Pavelin səmimi sözlərinə heyrətlənmirik; bu sözlərdə o özünün ən güclü istəyini bildirir: «Mən Onu və Onun dirilmə qüdrətini dərk edim, Onun iztirablarına şərik olum və Onun ölümündə Ona bənzəyim ki, hər necə olsa, ölümdən dirilməyə nail olum» (Flp. 3:10-11).

Bugün çarmıxın yolu

Bütün dünyada təqib olunan Kilsənin üzvləri İsanın çarmıxının əsl mahiyyətini çoxdan başa düşüblər. İnamına görə iyirmi iki il həbsxanada olan çinli pastır Allen Yuan öz əzabları haqqında tez-tez danışardı. Lakin hər dəfə o öz hekayəsini bu sözlərlə bitirərdi: «Lakin bu, çarmıxla müqayisədə heç nədir!».

Ən məşhur və çoxlarının sevdiyi çinli pastır Uoçman Ni 1970-ci illərin əvvəllərində əzablar içində həlak olmuşdu. Bu yaxınlarda onun həmkarlarından biri deyirdi: «Biz özümüzü məsihçi İsanın davamçıları adlandırırıq və biz bilməliyik ki, hansı yolla gedirik. Məsih çarmıx yolundan keçdi. Biz də bu yolla getməyə hazır olmalıyıq».

Humanitar missiyanın üzvlərindən biri Cənubi Sudanda yaşayan imanlıların dəhşətli yoxsulluq içində yaşadıqlarını görəndə bərk sarsılmışdı. O xatırlayır ki, kənd uşaqlarının bəzilərinin əynində heç bir paltar yox idi, amma boğazlarından sümükdən düzəldilmiş xaç asılmışdı. Qız gülümsədi, xaçı çıxardı və xidmətçiyə verdi.

Bu hadisəni təhlil edərək missioner deyir: «Bu akt Sudanda əzabçəkən Kilsənin vəziyyətini göstərir. Heç bir maddi təminatları olmasa da, İsa Məsihin çarmıxına malikdirlər». Onlar Onun ümidlərini bölməyə hazırdırlar, hətta bu, ölüm olsa belə».

Hind missioneri Sadhu Sundar Sinqh öz gündəliyində yazırdı: «Məsihin yolunda ölmək asandır. Lakin onunçün yaşamaq çətindir. Ölüm əzabları bir ya iki saat davam edə bilər, Məsih üçün yaşamaq isə — hər gün ölmək deməkdir».

Otuz iki yaşlı bir pastır Yuxarı Misirdə işləyir. Bu regionda məsihçilər qəddar təqiblərə məruz qalırlar. Pastır yardım mərkəzinə, tibbi klinikaya, savadsızlıqla mübarizə proqramına rəhbərlik edir, həm də məhkum edilmişlərin ailələrinə yardım edir. Müsəlman ekstremistləri onu iki dəfə döyüblər və hər gün onunla hesablaşacaqları ilə hədələyirlər. O bilir ki, onu öldürmək istəyirlər, ancaq öz çarmıxını daşımaqda davam edir.

Misirdən olan başqa bir pastır gözüyaşlı onun yanına məsləhətə gəlmiş qadın haqqında danışırdı. Qadın işdə gənc mütəxəssislərin hazırlığı ilə məşğul idi, sonra onları yüksək vəzifələrə təyin edirdilər. Qadın məsihçi olduğuna görə yalnız onun vəzifəsini artırmırdılar. Pastır belə nəticəyə gəldi: «Burada, Misirdə biz bu çarmıxı daşımağa məcburuq!"

Bu misalların mənası ondadır ki, biz öz məqsədimizi güdmürük və öz istəyimizi yerinə yetirmirik, lakin öz həyatımızı Tanrının məqsədləri ilə uyğunlaşdırmağa çalışırıq və yalnız Onun iradəsinə tabe oluruq.

Bizim kuryerlərimiz pastır Lambanın və Qançjounun ev kilsələrində olmuşlar və orada onun iyirmi dörd yaşlı köməkçisi olan qızla tanış olublar. (Əldə olan məlumatlara görə Çində kilsə liderlərinin yetmiş faizini qadınlar təşkil edir.) Onlar tezliklə öyrənirlər ki, bu qızın rəsmi iş yeri yoxdur. Çinin bütün əhalisi iş yerlərində qeydiyyatdan keçməlidirlər. Bu qeydiyyatı əks etdirən sənədi hətta bəzi mağazalarda da tələb edirlər. Ondan soruşanda ki, rəsmi iş yeri olmadan bütün vaxtını ev kilsəsində xidmətə sərf etmək risk etmək deyilmi, o sadəcə demişdi: «Bu, çarmıxın yoludur!"

Kubada bizim missiyamız tərəfindən külli miqdarda ispan dilində İncil alan bir pastırdan soruşduq: «Siz bizimlə əməkdaşlıq edərkən risk edirsinizmi?» O, əlini ürəyinin üstünə qoyaraq dedi: «Mən risk edirəmmi? Hansı risk? Mən Rəbbim İsa Məsihin Xilaskarım olduğunu etiraf edəndə və kilsə xidmətçisi olanda risk edirdim. Əgər onlar məni güllələmək istəsələr, bu daha yaxşıdır. Mən Tanrı şöhrətinə aidiyyatımı daha tez əldə edərəm».

Kubada olan digər metodist pastır (onun atası siyasi fəaliyyətinə görə on beş il müddətinə həbs olunmuşdu) danışırdı ki, atası ailəni Mayamiyə (ABŞ) göndərməyi arzulayırdı. Lakin pastır qərara gəlir ki, onun Kubadakı həyatı — onun çiynində aparmalı olduğu çarmıxıdır. Ata oğluna xəbərdarlıq edirdi ki, bu qərar ona baha başa gələcək. Həqiqətən də gələcək pastırın seminariyadakı təhsili qəflətən dayandırılmışdı, onu əmək düşərgəsində həqiqi hərbi xidmətə göndərmişdilər və o burada qatı cinayətkarların arasında işləməli olmuşdu. O və digər yeddi məsihçi gecələr şəkər qamışının bitdiyi tarlada gizlicə görüşürdülər ki, ibadət etsinlər və bir-birlərinə dayaq olsunlar. «Mən seminariyada yox, həmin düşərgədə pastır oldum» — deyə o xatırlayırdı.

Məşhur ilahiyyatçı doktor Tomas Oden 1994-cü ilin əvvəlində Kubada olmuşdu. O danışırdı: «Ölkədə həyat şəraiti yaxşılaşsa da, burada məsihçi olmaq əvvəlki kimi riskli işdir. Orada özünü təhlükəyə atmadan şəhadət etmək mümkün geyil. Buna görə də kubalıların çoxu sözün həqiqi mənasında əzabkeş olmağa hazırdırlar. Vəftiz haqqında hər bir qərar və hətta hər bir ibadət ən faciəli sonluqla nəticələnə bilər. Belə situasiya kilsəyə kömək edir ki, əsas məqsədini dərk etsin, kubalı imanlılar isə o fikrə öyrəşirlər ki, onlar yalnız dirilmiş Rəbbin qarşısında məsuliyyət daşıyırlar».

Qrupda məşğələlər

Müzakirə üçün suallar:

Əzabkeş qulun nəğməsinə əsaslanaraq, siz İsanın ölümünün və dirilməsinin mənasını necə izah edirsiniz?

Hansı sözlərin köməyi ilə əzabkeş qulun nəğməsi sizdə Tanrının əhvinə və sevgisinə əminlik yaradır?

Sizin üçün bunlar nə deməkdir: a) özündən imtina etmək; b) hər gün öz çarmıxını daşımaq; c) İsanın ardınca getmək? (bax: Lk. 9:23)

Biz Müqəddəs Ruhun qüvvəsi ilə mütəmadi olaraq necə ilhamlanmalıyıq?

Məsihin hakimiyyətinin və Onun vədinin bizimlə birgə olması bizim itaətimizə və Onun son tapşırığının yerinə yetirilməsinə necə təsir göstərir?

Oxuyun və yadda saxlayın:

İsa Məsih — hər zaman yer üzündə yaşamış ən böyük Şəxsiyyətdir.

O — Tanrının oğludur.

O — günahkarların Xilaskarıdır.

O rəhm edir və O xilas edir.

O qoruyur və O aparır.

O, yolunu azmışlara və işgəncə verilmişlərə kömək edir.

O, zəiflərə güc verir.

O, xəstələrə şəfa verir.

O, məzlumları müdafiə edir.

O, gənclərə xeyir-dua verir.

O, yaşlıların qeydinə qalır.

O, çalışqanları mükafatlandırır.

O, utancaqları (ürkəkləri) ruhlandırır.

O, müdriklik dəryasıdır.

O, qurtuluş qapısıdır.

O, möminliyin və müqəddəsliyin yoludur.

Tövsiyə:

Növbəti iki fəsli oxumamışdan öncə Peterin Birinci məktubuna müraciət edin.

İkinci fəsil

Bizim unikal vəzifəmiz

Ona görə ki, Siz bunun üçün çağırıldınız. Çünki Məsih də bizə bir nümunə qoyaraq, bizim üçün iztirab çəkdi ki, biz Onun izləri ilə gedək.

I Pet. 2:21

Soyuq müharibə dövründə Leninqraddakı keçmiş din tarixi və ateizm muzeyinə gələnlər birbaşa dünyanın təkamül yolu ilə inkişafını əks etdirən eksponatların sərgisinə düşürdülər. Sonra dinə həsr edilmiş bölmələr gəlirdi, burada məsihçilik yalnız neqativ yöndən işıqlandırılırdı; məsələn, inkvizisiya və xaç yürüşləri haqqında məlumat verilirdi.

Bu ekspozisiyanın üzərində nəhəng çarmıxa çəkilmə asılmışdı. Muzeyin ekskursiya rəhbərləri bu «eksponatı» belə izah edirdilər: «Məsihçilər əzab çəkməyi xoşlayırlar. Onların başçısı İsa Məsih çarmıxda öləndən sonra onlarda təqibolunma maniyası inkişaf etmişdir!"

Biz özümüzdə təqibolunma maniyasını inkişaf etdirmək fikrində deyilik; lakin İncil bizə (məsihçilərə) dəfələrlə xatırladır ki, biz həqiqətən də Rəbbimiz və Müəllimimiz İsanın ardınca getməliyik.

Şagirdləri ilə sonuncu söhbətində İsa onları xəbərdar etmişdi ki, dünya onların təbliğinə necə münasibət göstərəcək. Yuxarı otaqda (bax: Yəh. 15-17) O öz yaxın davamçılarına izah etdi ki, onlar Onun daxilində, budaqlar meynənin içində olduğu kimi olmalıdırlar (bax: Yəh. 14:31v). Sonra İsa xatırlatdı ki, O, öz şagirdlərini sevdiyi kimi, həyatını onların yolunda qoymağa hazır olduğu kimi onlar da bir-birlərini belə sevməlidirlər. O zaman şagirdləri Onun sözlərini başa düşmədilər, lakin İsanın sözləri elə sabahı gün yerinə yetdi.

Sonra O, məsihçilərin qardaşlıq sevgisini dünyanın nifrəti ilə müqayisə etdi:

"Əgər dünya sizə nifrət edərsə, bilin ki, sizdən əvvəl Mənə nifrət etmişdir… Çünki Məni göndərəni tanımırlar" (Yəh. 15:18-21).

Bir qədər sonra elə həmin söhbətdə Rəbb dedi: «Hətta elə saat gəlir ki, sizi öldürən hər adam Allaha xidmət etdiyini sanacaqdır» (Yəh. 16:2).

İsa başa saldı ki, şagirdləri Onun kimi əzab çəkəcəklər.

Hər bir insan öz həyatında əzablardan keçir. Bu əzablar müxtəlif ola bilər: fiziki əzab (xəstəlik və ya zəiflik üzündən), yaxın adamların ölümü ilə əlaqədar əzab, dostlar tərəfindən atılma və ya sadəcə tənhalıq. Bütün bunların olmaması üçün biz nəyin bahasına olursa olsun əzablardan qaçmağa çalışırıq.

Ola bilsin ki, məhz bu səbəbə görə məsihçilər bu mövzuya toxunmamağa çalışırlar; baxmayaraq ki, İncildə imanlılar üçün əzabların qaçılmaz olduğu aydın şəkildə göstərilir. Bəzi məsihçilər elə düşünürlər ki, əgər biz Məsihə aidiksə, onda o bizi hər cür şərdən və hər cür əzabdan qoruyacaqdır.

Əslində isə İncildə bir mənalı olaraq deyilir ki, məsihçilər bütün insanların qismətinə düşən əzablardan sığorta olunmayıblar, hələ bundan əlavə onlar məsihə inandıqlarına görə təqib olunmalarla üzləşəcəklər. Peterin Birinci Məktubu bu baxımdan xüsusilə dəyərlidir. Bu fəsildə biz Müqəddəs Yazıdan olan digər parçalar kimi, bu Məktuba da tez-tez müraciət edəcəyik.

Gəlin məsihçilərin yer üzündə hansı mövqedə olduqları haqda, hansı yeri tutduqları haqda fikirləşək. Şeytan bu dünyanın hökmdarıdır. Biz isə daha yaxşı Vətənə doğru can atan səyyahlar və gəlmələrik (bax: İbr. 11:8-16). Bizim özümüzə qarşı «səyyahlar və gəlmələr» konsepsiyasını qəbul etməyimiz xeyirlidir (bax: 1 Pet. 2:11). Bu gün dünyada çoxlu siyasi qaçqınlar var. Bir çox ölkələrdə onlar üçün düşərgələr vardır. Qaçqınlar əvvəlki yaşayış yerlərinə qayıda bilmirlər və oturaq həyat üçün seçdikləri yerə hələ gedib çatmayıblar. Onların hal-hazırkı vəziyyətləri, ümumi standartlara görə çox acınacaqlıdır, lakin onlar özləri daha yaxşı qismət axtarmağı qərara alıblar. Onlar daha yaxşı gələcəyə ümidlə yaşayırlar.

Məsihçilərin vəziyyəti qaçqınların vəziyyətinə çox oxşayır. İnsan günah dünyasını tərk edib, keçmiş həyatından üz döndərərək səmavi Şahlığı axtarmağa yollanır. Buna görə də həmin adamın keçmiş həyatında olan tərk edilmiş adamların onu qəbul etməməsinə təəccüblənmək lazım deyil. Belə insan İsa Məsihin şöhrətli qayıdışına ümid bəsləyərək yaşayacaqdır.

Əgər məsihçi onun yeni imanlı vəziyyətinə dünyanın nifrət edəcəyi haqda İsanın xəbərdarlığını dinləmirsə, işgəncələr başlayanda o öz imanında məyus ola bilər və şeytan onun son qüvvəsini əlindən alar. Timoteyə göndərilən İkinci Məktubda məhz bu barədə danışılır (3:12): 

«Allah yolunda Məsih İsaya bağlı olaraq yaşamaq istəyənlərin hamısı da təqibə məruz qalacaqdır».

Təqibin bir neçə növü vardır. Bir çox yerlərdə təqib, əsasən, psixoloji (təhqir, təzyiq, diskriminasiya) xarakteri daşıyır. Lakin digər yerlərdə bu, hədələr və qorxutmalar formasına, hətta maddi itki və ciddi fiziki zorakılıq formasına keçə bilər.

Lukanın Müjdəsində (6:22) İsa danışır ki, təqib anlayışına nifrət, qovulma, rədd edilmə və söymə daxildir.

Biz repressiya rejimli ölkələrdə həbsxanaya salınan, cəmiyyətdən təcrid olunan, döyülən və hətta həlak olan məsihçiləri yaddan çıxarmamalıyıq və buna görə də kitabımızda təqiblərin məhz bu variantlarını nəzərdən keçirəcəyik.

Əzabların səhv başa düşülməsi

Təqiblərə və onlarla əlaqədar əzablara keçməmişdən əvvəl, bu sualın başa düşülməsində məsihçilərin buraxdıqları bir sıra geniş yayılmış səhvlər barədə təhlil aparmaq lazımdır.

1. Əzab heç də həmişə günahlara görə cəza deyil.

İnsanların çoxu hesab edir ki, əzablar həmişə hansısa günahın nəticəsidir. Bununla da onlar belə bir fikri şübhə altına qoyurlar ki, müqəddəs və ya günahkar olmasından asılı olmayaraq, əzab — hər bir insan həyatının ayrılmaz hissəsidir. Eyni zamanda İncil öyrədir ki, insan nə əksə, onu da biçəcəkdir (bax: Qal. 6:7-8) və günahın təbii nəticəsi kimi fəlakət gələ bilər. Bundan başqa, Tanrı əzabların baş verməsinə yol verə bilər ki, yolundan azmış övladlarını yenidən Özünə cəlb etsin (bax: İbr. 12:3-12).

Lakin imanlı insan öz-özü ilə səmimidirsə, o bilir ki, əzabları günahın nəticəsidir, ya «İsa Məsihlə həyatının» təbii nəticəsidir, ya bu dünyadakı həyatın təbii keyfiyyətidir. Və əlbəttə ki, imanlı öz əzablarının səbəbini özü bilirsə, heç kim bu barədə mühakimə yürüdə bilməz.

Əyyubun Kitabında əməli saleh adamın iztirab çəkməsinə aid klassik nümunə vardır; onun dostları bu hadisəni düzgün qiymətləndirməmişdilər.

Həyatımızda baş verən müxtəlif fəlakətlərin əməllərimizə görə Tanrının cəzası olduğuna əmin olanda, onları yaşamaq bizim üçün daha asan olur.

Yəhyanın Birinci məktubunda (3:18-21) deyilir: «Uşaqlarım, sözlə və dillə deyil, əməllə və həqiqətlə sevək. Biz həqiqətə aid olduğumuzu bundan bilirik və ürəyimiz nə xüsusda bizi məhkum edirsə, ürəyimizi Allahın qarşısında sakitləşdiririk. Çünki Allah ürəyimizdən üstündür və hər şeyi bilir. Sevimlilərim! Əgər ürəyimiz bizi məhkum etmirsə, bizim Allah qarşısında cəsarətimiz vardır». Peter həm də aydın şəkildə deyir ki, biz imanlılar olduğumuz üçün layiq olmadığımız iztirablara dözməliyik (bax: I Pet. 2:19, 3:14).

2. Əzabkeşlərə kədərlənmək və dərd çəkmək olar. 

İztirablar gələndə imanlıların kədərlənməməsi və dərd çəkməməsi fikrindən imtina etməliyik. İmanlıların daima şadlıq içində olması haqqında təsəvvürlər Müqəddəs Yazıda əsaslanmamışdır. Dostu Lazar ölərkən İsa ağlayırdı, lakin o, Lazarın özündən daha çox, onun bacıları Məryəm və Martanın kədərinə şərik olurdu (bax: Yəh. 11:33-35). Pavel bizə «ağlayanla ağlamağı» xüsusi olaraq əmr edir (Rom. 12:15), Peter etiraf edir ki, sınaq kədər gətirir (bax: 1 Pet. 1:6), lakin elə buradaca iztirablarına baxmayaraq imanlıları şadlanmağa çağırır, çünki Məsih xatirinə əzab çəkmək — bizim xeyir-dualı üstünlüyümüzdür (bax: I Pet. 3:12-19). Biz fikirləşməməliyik ki, içimizdəki sevinc çəkdiyimiz ağrıları azaltmağa qadirdir.

3. Yalnız müqəddəslərin deyil, adi məsihçilərin də həyatı iztirablarla doludur.

Daha bir səhv fikir vardır ki, İsa yolunda iztirablara yalnız «müqəddəslər» mübtəla olurlar. Bu ideya imanına görə iztirab çəkən məsihçilərin lovğalığına bəraət qazandıra bilər və hələlik iztirab çəkməyənlərin tam ruhani məğlubiyyətinə səbəb ola bilər. Diqqət edin, Hirod həm Yaqubu, həm də Peteri həbs etmişdi. Yaqubu edam etdilər, Peter isə sağ qaldı. Lakin bu heç də o demək deyil ki, Yaqub daha artıq ruhani idi. Yəhya yeganə həvari idi ki, təbii ölümlə ölmüşdü. Bu onu bildirir ki, o daha zəif (az) ruhani idi? Tanrının iradəsi və Onun məqsədləri hər bir imanlını öz unikal yolu ilə aparır. Biz Müqəddəs Ruh tərəfindən istiqamətləndirilərək, Tanrı ilə birgə gedəndə, öz iman qardaşlarımızın arasında çoxlu tale müxtəlifliyi görürük. Gəlin hər birimizə diqqət yetirdiyinə görə Tanrıya minnətdarlığımızı bildirək.

4. İztirablarda cəlbedici heç nə yoxdur.

Yuxarıda göstərdiyimiz səhvlərə oxşayanlardan biri də odur ki, iztirabların tərifini göylərə qaldırırlar. Belə düzgün olmayan münasibətin nəticəsində iztirab çəkmiş imanlını müqəddəslik zirvəsinə qaldırırlar. Lakin biz hamımız Tanrının yanında xidmət edən işçilərik. Biz hər birimiz Tanrının iradəsini icra etməli, birlikdə sevinməli və «qəhrəmanlara sitayiş etməkdən» uzaq qaçmalıyıq (bax: əlavələr 2).

Biz iztirabları göylərə yüksəltməkdən çəkinməliyik, eyni zamanda iztirabları özümüz axtarmamalıyıq. Biz heç bir vəchlə əzabkeşliyi axtarmamalıyıq, lakin əgər sınaq zamanı artıq başlayıbsa, ondan yayınmaq da lazım deyil.

5. Təqiblərdən qorxmaq lazım deyil.

Bəzi məsihçilər şeytanın onların qəlbinə qorxu salmasına yol verməklə böyük səhv edirlər. Bu o demək deyil ki, təqib məsələsinə barmaqarası yanaşmaq olar. Biz dərk etməliyik ki, Tanrının iradəsi ilə qismətimizə düşənlərə tab gətirmək üçün Rəbbimiz bizə kifayət qədər qüvvə verir. Çox zaman məsihçilər təqibin özündən çox təqibə qarşı olan qorxudan əziyyət çəkirlər. Şeytan bizi keçmişə və ya gələcəyə görə həyəcanlandırmaq istəyir; lakin Məsih hər zaman bizə firavanlıq bəxş edir.

Vyetnamda olan bir kilsə lideri missionerlərlə çox sıx əməkdaşlıq edirdi. Qərara alınmışdı ki, kommunistlər hakimiyyətə gəlsə, o, ölkəni tərk edəcək.Yola düşmək vaxtı çatanda o dedi: «Mən gedə bilmərəm, çünki xalqıma lazımam». Bir neçə gündən sonra onu ailəsi ilə birlikdə yenidən köçürülənlərin siyahısına saldılar. Lakin o yenə dedi: «Biz gedə bilmərik. Qoy Tanrının iradəsi olsun». O, iztirab çəkdi, ancaq Tanrısına sadiq qaldı.

Kilsənin ilkin atalarından biri olan Tertullian deyirdi: «İztirablardan qorxan adam İztirab çəkənə məxsus ola bilməz».

6. İztirablar ruhani məğlubiyyətin nişanəsi deyil.

Bir çox məsihçilər iztirablara mənfi hal kimi baxırlar. Onlar firavanlıq və çiçəklənmə haqqında şagirdliyin qiymətindən daha böyük məmnuniyyətlə danışırlar. Onlar məsihçiliyə xidmət etməkdən daha çox, onun vasitəsilə hansı üstünlüklər əldə edəcəkləri barədə fikirləşirlər.

Yalan nəzəriyyələrdən biri təsdiq etməyə çalışır ki, əgər sizin kifayət qədər imanınız varsa, təqiblərdən və iztirablardan qaça bilərsiniz. İbranilərə məktubun 11-ci fəslinin sonuncu hissəsini diqqətlə nəzərdən keçirərkən bu mif tamamilə dağılır.

Müqəddəs Yazıda deyilir ki, Məsih yolunda iztirablara ruhani məğlubiyyət kimi deyil, əksinə, qələbə nişanı kimi baxılmalıdır. Lukanın Müjdəsini oxuyun. Qeyd edək ki, Tanrının xeyir-duasını almaq üçün biz iztirablar axtarmırıq; lakin biz təqiblərə məruz qalanda, onların nəticəsi kimi xeyir-dua da gözləyə bilərik.

Müqəddəs Yazıda iztirablar haqqında nə deyilir.

İndi isə məsihçilər arasında geniş yayılmış səhv təsəvvürləri tədqiq etdikdən sonra, gəlin iztirabları Müqəddəs Yazı baxımından nəzərdən keçirək.

1. Məsihçilər iztirab çəkəcəklər.

Biz artıq gördük ki, Müqəddəs Yazı məsihçilər üçün təqib və iztirabların qaçılmaz olduğu haqda xəbərdarlıq edir. Bəzi ilahiyyatçılar hesab edirlər ki, bu barədə moizə etmək imanlıları uzaqlaşdırır. Diqqət edin, Pavel Kiçik Asiyada missioner səyahəti zamanı yeni imanlılara deyirdi: «Biz Tanrı Səltənətinə bir çox kədərlərlə daxil olacağıq». Onlara iztirabların qaçılmaz olduğunu izah edəndə o onları real gələcəyə hazırlayırdı və biz də buna hazırlaşmalıyıq.

2. Tanrı iztirablara yol verir.

Məsihçilərin iztirab çəkməyi bizə deyildiyi üçün biz kədəri Tanrının iradəsi kimi qəbul etməyə hazır olmalıyıq. Peter bu barədə Birinci Məktubunda açıq deyir (2:19): «Əgər biri Allah qarşısındakı vicdan naminə, haqsız olaraq iztirab çəkib əziyyətə qatlaşarsa, bu məqbuldur».

Peterin Birinci Məktubunda (3:17) biz həm də bu sözləri oxuyuruq: «Çünki əgər Allahın iradəsi bu isə, yaxşılıq edərək əzab çəkmək pislik edib əzab çəkməkdən yaxşıdır». Sonra elə həmin məktubda (I Pet. 4:19) mövzu belə yekunlaşdırılır: «Bunun üçün qoy Allahın iradəsinə görə əzab çəkənlər yaxşılıq edərək canlarını sadiq olan Yaradana tapşırsınlar».

Ona əzab verən «neştəri» götürmək üçün Tanrıya üçqat dua edən Pavel bizə bu cür münasibətin nümunəsini göstərdi. Lakin sonra anladı ki, bu, Tanrının iradəsidir və bu sınağı qaçılmazlıq kimi qəbul etdi (bax: 2 Kor. 12:7-10).

Bir çox məsihçilər Tanrının iradəsində olduqlarına əmin deyillər, buna görə iztirabda məğlubiyyətə düçar olurlar. Biz Müqəddəs Yazını Tanrının iradəsini anlamaq üçün tədqiq etməsək, bu məsələdə səhvə yol verə bilərik. Biz yadda saxlamalıyıq ki, Tanrımızın iradəsinə uyğun olaraq «Onu sevənlərlə, Onun muradına görə dəvət olunanlarla bərabər hər vəziyyətdə yaxşılıq üçün fəaldır» (Rom. 8:28).

Biz dərrakəli şəkildə Tanrının iradəsinə tabe oluruqsa, O bizə iradəçiliyini təmin edir. Biz iztirablarımızı və təqiblərimizi öz iradəmizlə Onun əllərinə tapşıra bilərik. İmanlılar şübhələr içərisində əzab çəkməməlidirlər. Bütün işlərimiz Tanrıya verilməlidir (bax: Məs. 16:3).

3. Tanrının iradəsi ilə olan iztirablar konkret məqsəd və mənaya malikdir.

Biz Tanrı iradəsi ilə iztirab çəkəndə iztirablarımız konkret məqsəd və mənaya malik olur. Çox zaman əzab içində olanlar bunu dərk etmirlər, onda onlar Tanrının məqsədqoyumunu imanla qəbul etməlidirlər. Müqəddəs Yazıda Tanrının Öz xalqının iztirab çəkməsinə və təqiblərə məruz qalmasına imkan verməsinin bir neçə səbəbi göstərilmişdir:

inamı sınaqdan keçirmək və təmizləmək üçün (bax: I Pet. 1:6-7; 5:10; Rom. 5:3-4; Yaq. 1:2-4);

qüruru məhv etmək üçün; Pavellə baş verən hadisədə olduğu kimi (bax: 2 Kor. 12:7-10);

həyatımızı daha müqəddəs etmək üçün (bax: İbr. 12:3-10);

qardaşlarımızın ruhani qüvvəsini möhkəmləndirməyə kömək etmək üçün (bax: Flp. 1:14);

indi bizə məlum olmayan məqsədi icra etmək üçün (bax: 1 Kor. 3:12);

bizi birliyə gətirmək üçün (bax: Yəh. 17:23). Belə birlik böyük ruhani güc verir (bax: Həv. iş. 2:42-47). Bir sıra ölkələrdə, məsələn İranda, hələ təqiblərin başlanmasına qədər kilsə parçalanması gözlənilirdi. Təqiblər zamanı məsihçilər birləşməyə məcbur oldular, nəticədə onların inamı gücləndi və imanlıların sayı artdı.

qəlblərin daha çox məhsulunu gətirmək üçün (bax: Həv. iş. 8:1-4) bir çox ölkələrdə məsihçilərin təqib olunmasından sonra kilsələrin artması müşahidə edilir. Kimsə demişdir: «Əgər biz Həvarilərin İşləri Kitabında verilmiş hökmlərə əməl etməsək (1:8), Tanrı bizim həyatımızda Kitabda təsvir edilmiş hadisənin (8:1) baş verməsinə imkan verəcək!"

4. Biz şər əməllərə görə iztirab çəkməyəcəyik.

Bizim şər əməllərə görə iztirab çəkməyəcəyimiz barədə artıq sitat gətirdiyimiz parçalarda Peter demişdir: «İsa xüsusi olaraq qeyd edir ki, biz imanımıza görə və Onun adı xatirinə əzab çəkiriksə, deməli xeyir-dua almışıq (bax: Mt. 5:10-11). Bəzən hakimiyyətin ruhani həyatı nəzarətdə saxlamasına qarşı çıxmaq istəyəndə biz mövcud qanunları pozuruq. Belə hallarda biz, şübhəsiz ki, məsuliyyət daşımalıyıq, çünki hakimiyyət nümayəndəsi «qılıncı boş yerə daşımır» (Rom. 13:4).

"Bundan başqa elə hallar olur ki, biz özümüz özümüzü iztirablara düçar edirik. Biz ətrafımızda yaşayan insanlara qarşı hissiz və kobud ola bilmərik. Digər dinlərə hörmətsiz yanaşmaq olmaz, küçədə yüksəksəsli cihazlar vasitəsilə ibadət etmək, yaxud səs-küylü ibadət mərasimləri keçirmək, bununla da kilsədən kənarda olanların diqqətini cəlb etmək və ya müraciətin qeyri-etik formalarından istifadə etmək olmaz. Bütün bunlar kilsəyə və imanlılara qarşı düşmənçilik hissi oyada bilər.

5. Həqiqət uğrunda çəkilən əzablar mahiyyətinə görə xeyir-duadır.

Bu xeyir-dua daxili rahatlıq və şadlıq formasını ala bilər. İsanın «bəxtiyarlıq ehkamları» (bax: Mt. 5:1-12) adlanan nəzəriyyəsində olan «xeyirdualanmış» və ya «bəxtiyar» sözlərinin mənası məhz bunlardadır. Biz artıq Peterin bu barədə danışdığı parçaları xatırlatmışdıq (bax: I Pet. 2:19-20; 3:14; 4:14).

Digər Əhdi-Cədid müəllifi həvari Yaqub deyir ki, təzyiq və ya təqib mahiyyət etibarilə xeyir-duanın gizli formasıdır və ona sevinclə cavab vermək lazımdır (bax: Yaq. 1:2-3). Bu şerin müasir parafrazlarından biri belədir: «Dostlar, nə vaxtsa sizin üstünüzə hər tərəfdən sınaqlar və tamah hücum etsə, bunu hədiyyə hesab edin. Bilin ki, təzyiq altında sizin inam həyatınız öz həqiqi üzünü açacaq və öz həqiqi rolunu izhar edəcək».

6. İztirablar bizi səmavi bəxtiyarlığa istiqamətləndirir.

İztirablar və təqiblər ürəklərimizi və dərrakəmizi göylərdə bizim üçün açılacaq bəxtiyarlığa yönəldir. İsa əzab çəkənlərə səmada böyük mükafatlar vəd etmişdi (bax: Mt. 5:12). Pavel deyirdi ki, indiki əzablar gələcəkdəki bəxtiyarlıqla müqayisəyə gəlməzdir (bax: Rom. 8:17-18), Peter də onunla razılaşırdı (bax: I Pet. 1:6-7; 4:13; 5:1-10). Bu gün ruhani «qaçqınlıq» vəziyyətində yaşayan imanlılar əbədi evi ümidlə gözləyirlər.

7. Təqib edilənlər İsanın iztirablarını bölüşürlər.

İmanlılar əzab çəkərkən İsanın nümunəsinə uyğun hərəkət edirlər (bax: I Pet. 2:21-25). Biz həm də onun iztirablarında real iştirak edirik (bax: Rom. 8:17; Flp. 3:10; I Pet. 4:13), bunlar bizim iztirablarımız kimi öncədən xəbər verilmişdi. Dünya Onu bizim kimi rədd etdi. Onu təhqir edirdilər, O, fiziki ağrıya və fiziki ölümə düçar oldu. Bu alçaq dünyanın bizə — Onun davamçılarına qarşı daha yaxşı münasibətinə ümid etmək olarmı?

Çindən qaçmış bir pastır jurnalistə danışırdı ki, Qırmızı Ordu ona «necə lazımdırsa» elə münasibət göstərmişdi. Onun üzü bütünlüklə çapıqlarla örtülmüşdü. Ona daha konkret suallar verdikdə cavab vermişdi: «Onların mənə qarşı münasibəti elə gözlədiyim kimi idi, axı hər necə olsa, onlar mənim Tanrımı öldürmüşdülər!"

8. İztirablarda qalibiyyət əldə etmək olar.

Biz bir həqiqəti möhkəm bilməliyik. İnam bəxtiyarlığın açarıdır. Əyyubla olan hadisəni yada salın. O düşünürdü ki, haqsız olaraq əzab çəkir. Onun dostları ilə olan bütün mübahisələri heç nə ilə nəticələnmədi. Nəhayət o, ümidini Tanrıya bağladı (bax: Əy. 19:23-27). Sonra o, dünyadaki iztrabların mahiyyəti haqqında düşünməyə başladı. Əyyub suallarına cavab tapa bilmədi, Hər şeyi bilənə və Hər şeyə qadir olana tabe olmaq məcburiyyətində qaldı (bax: Əy. 42:1-6).

Peter kədərə düçar olmuş imanlılara məsləhət görürdü ki, «ürəklərini Tanrıya versinlər» (bax: I Pet. 4:19). Biz Tanrıya etibar edirik, çünki O bizim bir anlıq şıltaqlığımızla yox, Öz iradəsinə uyğun hərəkət edir. Bizi sevən Tanrımıza etibar edirik, O bizim üçün daha yaxşı qismət hazırlayıb və vəd edir ki, Onu sevənlərin firavanlığına yol açacaq (bax: Rom. 8:18). Tanrının bizi xilas etmək fikri var, bizim Onun ehkamlarına əməl etməyimizin sayəsində O öz adını şöhrətləndirmək üçün fəaliyyət göstərir. Bu cür inamla biz hər bir həyati çətinliyin öhdəsindən gələ bilərik.

İsa xəbərdarlıq etmişdi ki, biz ziyan çəkəcəyik, lakin eyni zamanda O bizə bəxtiyarlıq vəd etmişdi (bax: Yəh. 16:33). O həm də bizə Müqəddəs Ruhu Təsəlliverici kimi vəd etmişdi. Qəddar təqiblərə məruz qalanların şahidliyi göstərir ki, hansı səbəbdən İsa Müqəddəs Ruhu Təsəlliverici adlandırmışdır. Ancaq yadda saxlayın ki, iman Tanrı Sözünün əsasında yaranır. Biz Müqəddəs Kəlamda verilmiş Tanrı vədlərini bilməliyik ki, qəm-qüssə zamanı onları xatırlayaq. Əgər bizim imanımız möhkəmdirsə, biz əzabları namusla dəf edəcəyik. Dözümlülüyümüzün sirri təqiblərin müdrik qavranılmasındadır, problemlərin olmamasında deyil.

Korinflilərə Birinci və İkinci məktubunda Pavel Məsihdə olan həyatı haqqında danışır. O, əmin-amanlıq və harmoniya, komfort və etiraflar içində olan həyat haqqında danışmır. Əksinə, o, çətinliklərə və təhqirlərə məruz qalır, hətta ümidsizliyə qapılır. Buna baxmayaraq o, bütün sınaqlardan layiqincə çıxır, çünki biz özümüzdə, öz gil qablarımızda səma xəzinəsini — İsa Məsihi və Onun göndərişini gəzdiririk.

Məhz bu metaforik gil qablar Tanrı qələbəsinin vasitəsidir. Biz bunu nə qədər tez etiraf etsək, o qədər tez biliklərimizi həyatda təcrübədən keçirə bilərik. Biz öz obrazımızı onun məqsədi ilə nə qədər tez uyğunlaşdırsaq, o qədər tez «qalib» olarıq. Biz bir-birimizə cismani şəkildə yox, Məsihdə yanaşsaq, yeni varlıq kimi — səmavi İsanın xəzinəsini özündə gəzdirən gücsüz gil qablar kimi münasibət göstərsək, biz dərk edərik ki, ruhda mütləq qələbə əldə etmişik. Müqəddəs Yazı həqiqətlərində əzab haqqında məsihçilərin anlamalı olduğu iki postulat var. Birincisi, əmin olmaq lazımdır ki, iztirablar Tanrı iradəsi ilə baş verir. Onda biz həyatımızda baş verən hər bir şeyi qəbul edə bilərik (bax: Rom. 8:12-25).

İkincisi, hətta bizim kimi gücsüz varlıqlar da çətin vəziyyətə tab gətirə bilirik. Ürəklərinizi bunda möhkəmlədin və onda sizin inamınız sarsılmaz olacaq! Həmişə yadda saxlayın ki, İsa Öz xalqının içində yaşayır!

Bugünkü iztirablar və təqiblər

Müasir dünyamızda məsihçilər müxtəlif səviyyəli kədər və təqiblərlə üzləşirlər. Müharibə nəticəsində bölünmüş Sudanda imanlılar fiziki zorakılıqdan və süni şəkildə yaradılmış aclıqdan əziyyət çəkirlər. Çoxları demək olar ki, qul kimi yaşayır.

İran, Cənubi Sudan və Şimali İraq kimi ölkələrdə məsihçi liderlərin fiziki məhvinə cəhd edirlər, Səudiyyə Ərəbistanında isə məsihçilər həbs olunur, işgəncələrə və ictimai edamlara məruz qalırlar.

Çyappada (Cənubi Meksika) otuz beş mindən artıq məsihçi yalnız İncilə iman etdikləri üçün qanunsuz şəkildə evlərindən qovulmuşlar. Minlərlə məsihçi qəddar zorakılığa məruz qalmış, ya da öldürülmüşlər. Bir çox evlər yandırılmışdı.

Peruda, Çində, Sudanda, Kubada, Vyetnamda, Laosda və dunyanın bir çox ölkələrində məsihçiləri dini fəaliyyətlərinə görə həbs edirlər. Bu dini fəaliyyətə, əsasən, qanunla qadağan olunmuş ibadətlərin gizli şəkildə keçirilməsini aid edirlər.

İndoneziyada yüzlərlə kilsə yandırılmışdı; təkcə Ambon adasında bir sıra imanlılar müsəlman ekstremistlərinin əlindən əzab çəkərək ölmüşdülər.

Nepaldakı məsihçilər döyüşkən indusların hökumətə yazdıqları müştərək ərizəyə görə çox narazıdırlar; bu ərizədə məsihçi kilsələrin çoxalmasının qarşısını almaq üçün ciddi tədbirlər görülməsini xahiş etmişdilər. Nepalın Milli məsihçi birləşməsinin prezidenti bütün dünyanın imanlılarının dua etməsinə çağırırdı ki, bu xahiş hakimiyyət tərəfindən dəstək tapmasın.

Nepalın şərq hissəsində yerli əhalinin imana gəlməsindən narahat olan induslar və buddistlər beş kilsəni məhv etmişdilər, 1950-ci illərdə ölkədə demək olar ki, imanlı qalmamışdı, indi isə «Müqəddəs Ruhun» suveren fəaliyyətinin nəticəsində kilsələrdə dörd yüz mindən artıq adam vardır.

1991-ci ildən Nepalın hakimiyyəti imana gəlməyi qadağan edən qanuna əks gedir və hadisələrin bu xoş axarı hər an yox ola bilər. Məsihçiləri getdikcə daha çox həbs edib zindana salırlar, eyni zamanda digər sosial və iqtisadi məhdudiyyətlərə düçar edirlər, məsələn, onlara iş tapmaq çox çətin olur.

İşgəncələrdən başqa, təqibin ən əzabverici forması məsihçilərin uşaqları əllərindən alınmaqla valideyn hüquqlarından məhrum edilmələridir.

Belə hallar Filippinin cənub rayonlarında, Pakistanda, Peruda baş verir.

Digər tərəfdən, məsihçilərə böyük psixologi təzyiq göstərən amillərdən biri, onlara ailələrinin və ətrafdakı insanların kəskin tənqidi münasibətidir. Belə hallarda məsihçi öz qonşuları və keçmiş dostları tərəfindən hücumlara məruz qala bilər. Elə ola bilər ki, məsihçinin ailə üzvləri ona qarşı şahidlik edə bilərlər. Bu cür hücumlara yalnız o adamlar qarşı dura bilər ki, onlar özlərini bütünlüklə Tanrıya həsr etsinlər. Xatırlayın, Əyyubun kitabında arvadı ona məsləhət gördü ki, «Tanrını pisləsin və ölsün».

Unutmayın ki, bu hallardan heç biri Tanrını qəfildən yaxalaya bilməz. Bir daha İbranilərin məktubundakı 11-ci fəslə baxın və imanlıların keçmişdə üzləşdiyi problemləri tədqiq edin. Xüsusən də 33-cü bənddən 38-ci bəndə qədər olan sözlərə diqqət edin ki, onlar xilas olublar, başqaları isə yox.

Bugün məsihçilərin dözdüyü əzabların bütün variantlarını saymaq mümkün deyil, lakin dəqiq məlumdur ki, kilsənin çoxəsrlik tarixi boyu iyirminci əsrdə həlak olduğu qədər məsihçi dünyasını dəyişməmişdir. Müqəddəs Yazıda verilmiş ümumi göstərişlərdən başqa, məsihçilərə hər bir təqib hadisəsi üçün konkret davranış obrazı təqdim etmək qətiyyən mümkün deyil. Əgər biz belə modellər təqdim etsək də onlar gərəksiz olacaqdır, çünki biz güclü düşmənə qarşı layiqli rəqib deyilik (əgər yalnız öz zəif gücümüzü nəzərə alsaq).

Bizim hazırlığımız Tanrı Sözünün tədqiqində, Onda olan inamda, gündəlik olaraq özümüzü Müqəddəs Ruha tabe etməkdə cəmlənməlidir. Biz həm də digər imanlıları bizim yerimizə də dua etməyə çağırırıq. Təsadüfi deyil ki, İbranilərə Məktubdakı təqiblər haqqında sətirlər məhz «iman haqqında olan fəsil"dədir. Bu Məktubun 11-ci fəslində «iman» sözü iyirmi dörd dəfə işlənir. Məhz inam həvari Pavelin dediyi resursları açır: 

«Məni möhkəmləndirən (Məsih) vasitəsilə hər şeyi etməyə qadirəm» (Flp. 4:13).

Qrupda məşğələlər.

Rollar üzrə treninq:

Siz düşmənçilik şəraitində yaşayan imanlısınız. Ətrafınızdakılara sevgi göstərmək səylərinizə baxmayaraq, onların düşüncələrindən fərqlənən imanınız olduğuna görə sizə nifrət edən çoxlu insanlarla əhatələnmisiniz. Bundan başqa, evinizdə gizli olaraq imanlılar toplaşıb ünsiyyətdə olurlar.

Bir dəfə səhər tezdən qonşularınız kobud şəkildə evinizə basqın edirlər. Sonra polislər gələrək hər iki tərəfi dinləyirlər. Polislər təklif edirlər ki, ya polis bölməsinə gedəsiniz (bildiyiniz kimi sizi orada döyəcəklər), ya da qonşularınızı məhkəməyə verəsiniz.

Siz nəyi seçərdiniz? Niyə?

Fərdi tapşırıqlar:

1. Təqiblər və iztirablar haqqında yada sala bildiyiniz sətirləri fikrən oxuyun.

2. Müqəddəs Yazı qəhrəmanları və onların əzablara və təqiblərə münasibətindən danışın.

Müzakirə üçün suallar:

1. Məsihçilər iman etməyən yaxınlarından daha çox iztirab gözləməlidirlər?

2. Siz təqiblər haqqında səhv fikirdə olmusunuzmu? Məhz hansı fikirlər?

3. Siz əvvəllər Müqəddəs Yazıdakı iztirabların hansı aspekti haqqında heç düşünməmişdiniz?

4. Tanrı bizi sevir və həyatımızda yalnız yaxşılığın olmasına imkan yaradır fikri iztirablar haqqında təlimlə necə uyğunlaşır?

5. Biz dünyanın problemli regionlarında yaşayan və əzab çəkən məsihçilərə necə dayaq ola bilərik? Biz onlardan nə öyrənə bilərik?

Üçüncü fəsil

İztirablara münasibət

Pisliyə pisliklə, söyüşə də söyüşlə cavab verməyin, əksinə xeyir-dua edin, çünki bilirsiniz ki, xeyir-bərəkətə varis olmaq üçün dəvət olundunuz.

I Pet. 3:9

Əbdül orta təbəqəyə mənsub olan sünni müsəlman ailəsində anadan olmuşdu. On yaşından başlayaraq o, müsəlman dininə itaət etməyə başlamış və iyirmi üç yaşına qədər çox dindar insan kimi qalmışdı.

Yeniyetmə yaşında o, hər bir gənc üçün təbii olan suallar verməyə başladı: «Mən kiməm? Mən niyə doğulmuşam? Məni kim yaradıb? Mən niyə müsəlmanam?» Bir sual onu daha çox maraqlandırırdı: «Mən ölərkən Tanrı ilə olacağammı?» Onu öyrədirdilər ki, məsihçilər üç Allaha inanırlar və Müqəddəs Yazı həqiqəti təhrif edir.

Bir missioner Əbdüldən xahiş edir ki, Müqəddəs Yazıda təhriflərin olmasını sübut etsin. Doqquz ay müddətində o sübut axtardı, lakin tapa bilmədi. Bütün bu müddətdə Tanrı onunla danışırdı. Əbdül bütünlüklə Tanrıya tabe oldu və İsa Məsihin onun Tanrısı və xilaskarı olduğunu etiraf etdi.

Üç il ərzində o, öz imanını gizlədirdi və yeni fikirləri haqqında heç kimə — nə ailəsinə, nə dostlarına heç nə danışmırdı. O bilirdi ki, onun qərarı islam təbəqələrinə tam ziddir və o, islam dininə qayıtmasa, onu öldürə bilərlər.

İmanında müəyyən yüksəlişdən sonra Əbdülü Sevilyaya (İspaniya) dəvət edirlər ki, Ekspo'92 proqramı çərçivəsində Vədlər Pavilyonunda aparıcı vəzifəsində xidmət etsin. O bunu iş kimi qəbul etmirdi. Bu, Tanrıya xidmət etmək imkanı idi. Gənc oğlan üçün böyük xeyir-dua vaxtı idi.

Əbdül vətəninə qayıdanda, artıq aeroportda onun təhlükəsizlik orqanları ilə problemləri yarandı. Onun pasportunu əlindən aldılar. Onun imana gəlməsi faktı ilə maraqlanan iki inspektor sorğu-sual aparırdı. Birbaşa aeroportdan onu əliqandallı şəkildə şəhərin mərkəzinə, Dövlət Təhlükəsizliyi Komitəsinə apardılar. Orada onun gözlərini bağlayaraq səkkizinci mərtəbəyə apardılar və yenidən sorğu-suala tutdular. Onun əllərinə, ayaqlarına, üzünə zərbələr endirir və ömürlük həbs edəcəkləri ilə hədələyirdilər. Onun bədəni zərbələrdən göynəyirdi. Ona bir qurtum su da vermədilər.

Lakin bütün təhqirlərdən və cəzalardan sonra onu buraxdılar. Sonra ona bildirdilər ki, əgər o, günahlarına görə peşman olmasa, bu ona baha başa gələcək və onun satqınlığı haqqında ilk növbədə ailəsinə xəbər veriləcəkdir.

Növbəti həyəcanlı və əzablı aylarda Əbdül kilsəyə heç getmirdi. Əbdül ailəsinin bu işdən xəbər tutmasını heç istəmirdi, çünki bu halda onu nə gözlədiyini bilirdi. Bundan başqa, o, məsihçi dostlarını bu işə qatmaq istəmirdi.

Nəhayət, o bütün bunları dost münasibətdə olduğu bacısına danışdı. O bilirdi ki, bacısı heç olmasa onu dinləyəcək. Bacısı göz yaşları içərisində onun danışdıqlarını dinləyərkən birinci məsləhəti bu oldu ki, ailəni təhlükə ilə üzləşdirməmək üçün ölkədən qaçsın.

Əbdülgilin evində dinləyici qurğu qoyulmuşdu, telefon zənglərinə qulaq asırdılar, ona gələn məktublar açılırdı, bank hesabı və özü daima nəzarət altında idi. Səkkiz aylıq həyəcan, təqib və evinin qanunsuz axtarışından sonra Əbdül ölkəni tərk etmək qərarına gəldi. O, artıq qeyri-müəyyənlik qarşısındakı gərginlik və qorxuya tab gətirə bilmirdi, çünki dövlət təhlükəsizliyi nümayəndələrinin ondan əl çəkəcəyinə inanmırdı.

Bugün Əbdül və onun arvadı azad ölkədə yaşayırlar.

Müqəddəs Yazının iztirablara münasibəti

Bir müdrik filosof demişdi ki, həyat iyirmi faiz aksiyalardan (hərəkətlərdən) və səksən faiz reaksiyalardan (münasibətlərdən) ibarətdir. Müqəddəs Yazı bizə məsihçinin real təqiblərə və iztirablara necə münasibət göstərməyini öyrədir. Bu təlimin bəzi konkret aspektləri bunlardır:

1. Heyrətlənməyin!

Müqəddəs Kitabda həyatımızda baş verənlərə qarşı bizim münasibətimizdən çox danışılır. Peter öyrədir ki, sınaqlarla, təqiblərlə və kədərlə üzləşəndə heyrətlənməyə dəyməz:

Sevimlilərim! Sanki başınıza qəribə bir iş gəlirmiş kimi, sizi sınamaq üçün olan odlu imtahana təəccüb etməyin. Lakin Məsihin ələmlərində iştirak etdiyinizə görə sevinin ki, Onun izzətinin zühurunda böyük şənliklə sevinəsiniz (I Pet. 4:12-13).

Burada Peter Əhdi-Cədiddə dəfələrlə rast gəldiyimiz təqiblər və iztirablar haqqında olan nəsihətləri təsvir edir (bax: Yəh. 15-16; 2 Tim. 3:12; 1Yəh. 3:13). İztirablar bizi heyrətləndirməməlidir. İztirablar Tanrı fikirlərinin həyata keçməsinə heç cür mane ola bilməyəcək — bunu dərk edərək onları gözləmək lazımdır.

2. Sevinin!

Peterin Birinci Məktubunda olan (4:13) sınaqlar zamanı sevinmək tapşırığı Müqəddəs Yazının ən çətin yeridir. Lakin o, İsanın «bəxtiyarlıq ehkamlarında» təqdim olunmuş təliminə tam uyğundur (bax: Mt. 5:11-12). Yaqubun Məktubunun I fəslindəki 2-ci sətirdən 4-cü sətrə qədər olan hissədəki öyüdə də uyğundur. Orijinaldakı xəbərlik forması prosesdə olan hərəkəti bildirir: sevinin!

Bu hökmü, onu müşayiət edən Tanrı vədlərinə diqqət yetirməklə daha asan dərk etmək olar. Romalılara Məktubda biz Tanrının ən yaxşı vədlərindən birini tapırıq. Müqəddəs Yazının ingilis dilinə tərcüməsinin bir versiyasında, qeydlər olan hissədə deyilir ki, daha dəqiq tərcümədə bu sətirlər aşağıdakı kimidir: «Və biz bilirik ki, Tanrı həmişə Onu sevənlərlə birgə olur və onlara firavanlıq yaradır». Necə də möcüzəlidir!

Biz mazohist deyilik, ağrı çəkərkən zövq almırıq. Lakin biz ona görə sevinirik ki, Tanrımızla Onun iztirablarını bölüşə bilirik və Onun qayıdışı zamanı Onunla əbədi birləşəcəyik. Özünün Birinci Məktubunda (4:14) Peter iztirablar içində sevinməyin daha bir səbəbini göstərir, belə ki, Müqəddəs Ruh bizə daxil olaraq bizi ağrı və qorxudan azad edir. Həmin Ruh bugün istənilən təqibdə iztirabın qüvvəsini dərk etməyə icazə verir. Məhz O, imanlılara firavanlıq verir, ona görə də sevinin!

3. Minnətdarlıqla dua edin.

Filippililərə Məktubunda (4:6) həvari Pavel bizi «heç nə haqqında fikir çəkməməyə, lakin həmişə dualarda və tövbələrdə Tanrı qarşısında öz arzularınızı minnətdarlıqla açın». Tamamilə aydındır ki, çətinlik zamanı biz Tanrıdan kömək istəyə bilərik, lakin Pavel şübhələrin, günahlandırmaların və ya Tanrıya verilən ağlasığmaz sualların mümkünsüzlüyü haqqında danışır. Əksinə, biz hər şeyi minnətdarlıqla qəbul etməliyik, çünki Tanrının bizə qarşı öz məqsədi var, bu məqsədə çatmaq üçün O bizi Öz dirilməsinin qüvvəsi ilə təmin edir. Həvari Pavelin həmin Məktubundakı növbəti misrada minnətdarlıq edən ürəkdə yer tutan nemət haqqında danışılır: «Hər bir ağıldan üstün olan Tanrı dünyası sizin ürəklərinizi və düşüncələrinizi İsa Məsihdə birləşdirir».

Müqəddəs Kəlam bizə həm də iztirab çəkənlər üçün dua etməyi öyrədir (bax: Həv. iş. 12:5; İbr. 13:3; Kol. 4:18) və həmçinin onları təqib edənlər üçün də (Mt. 5:44; Rom. 12:14). Biz həmçinin dua etməliyik ki, təqiblərə düzgün münasibət göstərmək üçün müdriklik versin.

4. İztirabların mənbəyini təyin edin.

Peterin Birinci Məktubunda (4:15-19) biz əzablara və təqiblərə qarşı düzgün cavabın iki vacib yönəldilməsini görürük. Bu istiqamətləndirmələrdən biri — iztirabların qiymətləndirilməsidir. Peter deyir ki, iztirablar həmişə Tanrının iradəsi ilə baş vermir. O, bizim heç bir vəchlə etməyəcəyimiz dörd növ cinayət haqqında danışır ki, biz onların nəticəsində əziyyət çəkməyək: bunlar — qətl, oğurluq, pislik, özgənin malına qəsd etməkdir. Biz iztirabların səbəbini və məqsədini düzgün qiymətləndirməliyik ki, iztirablarımız ilə Tanrı iradəsini icra etdiyimizə əmin olaq.

Həmin Məktubun 17-ci misrasında Peter bizi iztirablara hazır olmağa çağırır, çünki Tanrı öz gəlişindən əvvəl cəzalandırır, bizi təmizləyir, Öz kilsəsinin üzvləri kimi paklaşdırır. Bu konsepsiya bizə həyatımızın hər şəraitini başa düşməyə əsas verir.

Məhz bizim İsanın gəlişinə hazır olmağımız təqibləri və iztirabları gücsüz edir. Peter həm də deyir: «Beləliklə, Məsih bizim üçün cismən əzab çəkdiyi kimi, siz də həmin fikirlə silahlanın» (I Pet. 4:1). Müqəddəs Yazının Çin tərcüməsində bu misra daha güclü səslənir: «Bu hazırlığı iztirab üçün özünüzə silah edin». Təəccüblü deyil ki, bu qədər çox çinli məsihçi düşmənin əlindən silahı alaraq onu Tanrı qələbəsi üçün istifadə etmişdilər.

5. İztirablardan utanmayın.

İmanlılar şeytana imkan verməməlidirlər ki, öz iztirablarına görə onlarda utanma hissi yaratsın. İztirablar digər imanlılardan izolyasiya (təcridolunma) formasını aldıqda, şeytan bizim ruhumuzu sındırmağa və imanlıların qəlbində şübhə yaratmağa çalışır. İmanlılar anlasalar ki, İsa yolunda əzab çəkmək tamamilə təbiidir və dünyadaki bütün məsihçilər bu cür problemlə qarşılaşırlar, onlar güclü dəstək almış olurlar. Peter deyir: «Lakin əgər insan bir məsihçi kimi əzab çəkirsə, qoy utanmasın. Qoy bu adla Allaha izzət qazandırsın» (I Pet. 4:16).

6. Təqiblərə Məsihin onlara göstərdiyi kimi münasibət göstərin.

Əgər biz Məsih kimi əzab çəkiriksə, əzablara da Onun kimi münasibət göstərməliyik. Biz təqiblərə cismani münasibət göstərsək, iztirablarımız məhv olan dünyanın şahidliyi qismində mənasını itirə bilər. Məsih pisliyə qarşı pislik etmirdi, söyüşə söyüşlə cavab vermirdi. O, hədələrin cavabını hədə ilə vermirdi. Ona pislik edənlərdən intiqam almırdı. Onu təhqir edənləri sevirdi, Ona nifrət edənlər üçün dua edirdi. Bizə tapşırılmışdır ki, bizə qarğış edənlərə xeyir-dua verək, bizə nifrət edənləri sevək, bizi qovanlar üçün dua edək (bax: Mt. 5:38-48).

Unutmayın: konkret hallar vardır ki, məsihçiləri qovan və izləyən insanlar onların təqibləri necə qəbul etmələrini görərkən özləri də məsihçi olurdular (bax: I Pet. 3:8-12).

7. Tanrıya etibar edin!

Peter Birinci Məktubunda (4:19) göstərir ki, şagirdlər «öz ruhlarını Tanrıya verməlidirlər». Bu sözlərlə o demək istəyir ki, bizim sadiq Yaradanımız tam etibarlıdır və Ona inanmaq olar, çünki bizim bütün tələbatlarımızı yalnız O ödəyə bilər. Əgər biz ürəyimizdə hər şeyi Tanrıya verməyimizi qət etsək, əzab çəkmək daha asan olacaqdır. Əgər biz Ona itaətkarlıqda və xidmətdə tabe oluruqsa, bizim həyatımızda baş verə biləcək sınaqlardan və əzablardan həyəcanlanmamalıyıq.

8. Möhkəm durun və həmrəy olun.

Bir ailənin üzvləri kimi, əzab çəkən üzvün köməyinə gəlməliyik. Məsihin bədəni o zaman güclüdür ki, onun bütün hissələri bir-biri ilə sıx birləşsin. Bir hissə əzab çəkəndə, qalan bütün hissələr də əzab çəkir (bax: 1 Kor. 12:20-27).

Pakistanlı gənc Salamat Mazix təqib olunan Pakistan Kilsəsinin üzvlərinin aldığı yardıma şahidlik etmişdi. Onu — savadsız insanı Məhəmməd Peyğəmbəri yazılı şəkildə təhqir etməkdə günahlandırdılar; bunun əsasında ölümə məhkum etdilər, lakin sonra ona bəraət verdilər. Bütün bu zaman ərzində o, dünyanın hər tərəfindən məktublar alırdı ki, onun üçün dua edirlər. Salamat deyir: «Mən əvvəllər heç zaman dərk etmirdim ki, bütün yer üzündə mənim belə çox bacı və qardaşlarım var!"

İndoneziyalı bir pastıra hücum edərək ona çoxsaylı bədən xəsarəti yetirmiş, onu ailəsi ilə birlikdə ölkəni tərk etməyə və xidmətindən imtina etməyə məcbur etmişdilər. Onu «qorxaqlıqda» ittiham etməzdən öncə maraqlanmaq lazımdır ki, o pastır başqa kilsələr və imanlılar tərəfindən hər hansı bir kömək, yaxud dəstək almışdımı? Bəlkə o özünü tənha hiss etmişdi, çünki ona qarşı öz sevgisini və mərhəmətini bildirən lazımi qədər insan tapılmamışdı?

Mümkün olan təqiblərə qarşı hazırlanmamış məsihçilərin münasibətinin variantları

İmanlıların təqiblərə məruz qalmadığı ölkələrdə, onlar (imanlılar) təqib mövzusuna çox sakit yanaşırlar. Təqiblərin xatırlanmasına cavab olaraq imanlıların bəzi deyimləri bunlardır:

1. «Bizdə belə şey ola bilməz».

Bu cavabı psixoloqlar coğrafi təcridolunmaya əsaslanmış münasibət adlandırardılar. Bir çoxları hesab edir ki, geniş miqyaslı təqiblər mümkün deyil, çünki «Konstitusiya vicdan azadlığını təmin edir», yaxud «bizim ölkədə həddən çox kilsə var». Belə imanlılar yaşadıqları ölkənin hakimiyyətində çalışan ziyalı məmurlara arxayın olurlar. Həm də məsihçi kilsəsinin mərkəzi mövqe tutması onları arxayınlaşdırır.

Uqandada məsihçi kilsə say etibari ilə aparıcı idi, onun üzvləri ölkə əhalisinin yetmiş faizini təşkil edir. Lakin İdi Əmin hakimiyyəti ələ keçirdikdən sonra ölkədə məsihçilərin təqibləri başlandı. Kilsənin çoxsaylı üzvlərinin olması onun təhlükəsizliyini təmin etmir və onun üzvlərini mümkün olan təqiblərdən qorumur.

2. «Bizim zamanda təqiblər ola bilməz».

Bu cavabı zəmanəmizin humanistliyinə əsaslanaraq təqiblərdən azad olduqlarını hesab edən insanlar verirlər. Lakin təqiblər başlayanda tarix öz möhürünü onların da həyatına vuracaq.

3. «Tanrı buna imkan verməz».

Təqiblərin ilahi əsasını anlamayan imanlılar dua edir və Tanrıdan xahiş edirlər ki, onların mümkünlüyünü belə uzaqlaşdırsın. Çətinliyə düzgün münasibət göstərmək və ya Tanrı Sözünü deməyə cəsarət üçün dua etmək əvəzinə (bax: Həv. iş. 4:29) onlar təqiblərin mümkünsüzlüyü haqqında dua edirlər, fikirləşirlər ki, belə pisliklər yalnız şeytandan gəlir.

4. «Bizim bunu fikirləşməyə vaxtımız yoxdur».

Amerika Birləşmiş Ştatları kimi ölkələrdə yaşayan və təqiblərin nə olduğunu tamamilə unudan insanlar tez-tez belə münasibət göstərirlər. Qəribədir ki, təqiblər — onlar haqqında düşünmək belə istəməyən yerlərdə daha qəddar şəkildə olur.

Hazır olmayan məsihçilərin təqiblərə münasibətinin variantları

Təqiblərin təzyiqi altında bizim layiqli davranışımız tam şəkildə Məsihin qüvvəsindən asılıdır. Öz dözümlülüyümüzlə biz yalnız Ona borcluyuq. Hazır olmayan məsihçilər təqiblərlə üzləşəndə, onlar aşağıdakı səhvlərdən birini etməyə meylli olurlar:

1. İmandan üz döndərib düşmənin tərəfinə keçmək.

Aydındır ki, imandan dönməyə yol vermək olmaz, lakin hazır olmayan məsihçilər məhz belə münasibət göstərirlər. Məsih həbs edilərkən Peter qorxudan Ondan üz döndərmişdi. Yəhuda öz inamından üz döndərərək Onu düşmənlərə satmışdı. Bizim hər birimiz həyatımızın müxtəlif anlarında bu günahın işlənməsində müəyyən dərəcədə günahkar olmuşuq. Lakin yadda saxlayın ki, Tanrı bizə hətta bu günahı da bağışlaya bilər.

2. Öz dinini gizlədərək cəmiyyətdən təcrid olunmağa cəhd göstərmək.

Belə münasibətin səhv olması daha az gözə çarpır. İmanlı Tanrı imanından üz döndərmədiyini fikirləşərək özünə bəraət qazandırıb gizli şəkildə qürurlana bilər. Lakin əgər o, qorxu içində digər məsihçilərdən uzaqlaşsa, düşmən bu təcrid olunmanı yekunlaşdıracaq və onun ruhani həyatı tədricən sönəcəkdir. Həbsxanada olarkən hətta çarmıxlanmış Yəhya da İsadan şübhələnməyə başlamışdı (bax: Lk. 7:20). Təqiblərlə üzləşmiş bir çox məsihçilər bu yolu seçir, sonra isə öz səhvlərini anlayırdılar. Onlar izolyasiyadan çıxır, digər məsihçilərlə əlaqələri bərpa edir və məsihçi ünsiyyəti əldə edirdilər.

3. Ümidsizlik açıq qiyama sövq edir.

Bu variantın çox sürəkli nəticələri ola bilər. Bizim qürurumuzla stimullaşdırılan açıq qiyam ilk baxışda cəsarətli hərəkət kimi görünə bilər. Lakin belə hərəkətlər hakimiyyət tərəfindən təqiblərin daha da artmasına səbəb olur və ya qiyamçının məhv edilməsi, ya da onun həbs edilməsi ilə nəticələnir, hərçənd ki, hər iki variant Müqəddəs Yazının təqiblərə baxışına zidd deyil.

Müqəddəs Yazı məsihçi ünsiyyətinin qorunması üçün silahdan istifadə etməyə çağırır, lakin silahlı qarşıdurma mövzusunun özü məsihçilərdə ciddi narahatlıq doğurur. Belə münasibətin Müqəddəs Yazı əsasının tədqiqi göstərir ki, biz imanlının vətəndaşlıq borcu ilə onun silah gəzdirib gəzdirməməyə şəxsi cavabdehliyini aydın bilməliyik.

İsanın tərcümeyi-halına, şəhadətlərinə və təliminə əsaslansaq, biz görürük ki, silah gəzdirməyi vəziyyətdən layiqincə çıxmaq kimi qiymətləndirmək olmaz. Hərçənd ki, biz etiraf edirik: bir çox pastırlar və kilsənin sıravi üzvləri bu variantı tam mümkün hesab edirlər.

Tanrı, həqiqətən də kimi isə hakimiyyətə qarşı aqressiv hərəkətlərə gətirə bilər (Vəftizçi Yəhya kimi), ona görə də qalan imanlılar hakimiyyətin qəzəbinə düçar olanları heç bir vəchlə məhkum etməməlidirlər. Lakin ola bilsin ki, digər imanlılara kömək etməyə qadir olan insanı öz yolunun üstündən götürmək üçün şeytan bəhanədən istifadə edir.

4. Qaçış (əgər bu yeganə çıxış yoludursa).

Məsihçilərin təqiblərə adi münasibəti — mümkün olduqda təhlükəsiz, ibadətin keçirilməsi üçün yaxşı şəraiti olan yerə köçməkdir. Hesab olunur ki, belə yanaşma kilsənin fəaliyyət göstərməsi üçün yeganə mümkün formadır. Məsihin çarmıxa çəkilməsi zamanı Onun bütün şagirdləri dağılışıb qaçdılar, lakin sonra onlar başa düşdülər ki, «bütün dünyada əsl təhlükəsiz yer yalnız Tanrının iradəsidir!» Düşmən şəraitndə Kilsə nəinki fəaliyyət göstərər, hətta çiçəklənməyə doğru da gedə bilər.

Təqiblərə ruhi cəhətdən hazır olmayanlar arasında sadalanan münasibətlərin hamısı geniş yayılmışdır. Bu, cismani münasibətdir, problemli situasiyada ruhani cavab deyil. Biz Tanrıya ümid bəsləməsək, hər bir şey baş verə bilər.

Hazırlanmış məsihçilərin təqiblərə münasibətlərinin variantları

İmanlıların həyatında real yeri olan təqiblərə qarşı hazırlanmış məsihçilərin münasibətinin variantları. Belə insanlar imanlarında möhkəm olmağa və krizis zamanı ruhən yüksəlməyə hazırdırlar. İmanlıların növbəti üç qarşıdurması həm Müqəddəs Yazı, həm də tarixə uyğundur. Əksər hallarda onlar Tanrının müşayiəti ilə baş vermişlər.

1. Onlar qaçırdılar (biləndə ki, bu iş Tanrının iradəsi ilə baş verir).

Əhdi-Cədiddə Yusif və Məryəm körpə Məsihlə birgə Misirdən qaçırlar ki, İrodun əmri ilə icra edilən ölümdən xilas olsunlar. İsa öz şagirdlərinə tapşırmışdı ki, təqiblər başlasa, onlar bu şəhəri tərk edərək başqa şəhərlərə qaçsınlar və O Özü də bir neçə dəfə fariseylərdən qaçmışdı.

Həvarilərin İşləri (1:8) Kitabında oxuyuruq ki, Yerusəlimdə olan ilk məsihçilər İsanın əmrinə tabe olmadılar və İncili təbliğ etmək üçün hətta yerin kənarına qədər də getmədilər. Buna görə də Həvarilərin İşləri (8:1) Kitabında Tanrı imanlıların təqib olunmasına imkan verdi ki, bu yolla onları bütün dünyaya yaysın. Yazının mətninə uyğun olaraq təqiblər Tanrının iradəsini icra etdilər, çünki imanlılar yer üzünə yayıldıqca onlar «Sözü izzətləndirirdilər» (bax: Həv. iş. 8:4). Müxtəlif ölkələrə yayılmış ilk məsihçilər yollarının üstünə çıxan hər bir insana müjdənin şöhrətli göndərişi haqqında danışmaya bilməzdilər.

Çoxlu təqiblərə məruz qalmış həvari Pavel missioner həyatında dəfələrlə qaçmağa məcbur olmuşdu (bax: Həv. iş. 9:25; 9:30; 17:10). Belə hallarda dostları və davamçıları ona kömək edirdilər. Onun həyatını və xidmətini xilas etmək üçün insanlar hər şey edirdilər, lakin o, heç də həmişə təqiblərdən yaxa qurtarmağa çalışmırdı.

Bu gün çox mübahisələr edirlər ki, təqib olunan məsihçilərin öz evlərini tərk etmələri düzgündürmü? Buna qərar verənlər əmin olmalıdırlar ki, bu iş Tanrının iradəsinə uyğundur. Digər tərəfdən, əgər bütün məsihçilər qaçsalar, insanlara Məsih haqqında kim şahidlik edəcək? Yadda saxlayın, Tanrımız deyirdi ki, bizi əhatə edən dünyada «duz və işıq» olmalıyıq (on yeddinci fəslə bax).

2. Onlar qaldılar və tab gətirdilər.

Göstərilən vəsaitin məqsədi imanlılara təqiblərə dözməyi öyrətmək və onlardan layiqincə çıxmaqdır. Buna görə gəlin, tam həyat qabiliyyəti olan variantın üzərində dayanaq; nə zaman ki, məsihçilər gizli şəkildə imana gəlirdilər və ya qeyri-rəsmi, yəni gizli kilsə təşkil edirdilər.

Məsihçilərin böyük bir hissəsinin təqiblərə münasibəti üç vacib Müqəddəs Yazı həqiqətinə əsaslanmışdır:

Yalnız Tanrı Hakimdir və müstəqil Allahdır. Yalnız O, insanların ürəyini bilir və yalnız O onları istiqamətləndirir. Beləliklə, əgər biz öz gücümüzlə qisas alsaq, onda Tanrının funksiyalarını icra etməyi öz üzərimizə götürürük

Qisas Mənimdir, əvəzini Mən verəcəyəm. Vaxtı çatarkən sürüşüb yıxılacaqlar, çünki onlar həlak gününə yaxındırlar, əcəlləri tez çatar. (Təsn. 32:35)

Tanrı məzlumların dualarını eşidir

Ey Allah, etibarsız millətə qarşı olan mübarizəmdən məni haqlı çıxart, məni hiyləgər, fitnəkar adamın əlindən qurtar.(Məz. 42:1).

Cəzalandırmaq Tanrıya məxsus olduğuna görə biz qisas almamalıyıq.

Düşmənin acdırsa, onu yedizdir, susuzdursa, ona su ver. Belə etməklə sanki başına köz tökərsən, bunun əvəzini Rəbdən alarsan. (Sül.Məs 25:21-22).

Qədim yəhudi dilində «əvəzini vermək» (yəni cəza vermək) sözü həm də «bitirmək» (başa çatdırmaq, qurtarmaq) mənasındadır. Tanrı Öz düşməninə qarşı rəhm göstərməklə başladığı işi bitirəcəkdir.

Tez-tez təqiblər təqib olunanların əzablı ölümü ilə başa çatır. Buna aid bizdə ən azı üç Əhdi-Cədid misalı var: Vəftizçi Yəhya, Stepan və Yaqub (bax: İbr. 11:36-37). Bütün bu hallarda əzabkeşlik onlar tərəfindən təqiblərin qanunauyğun nəticəsi kimi qəbul olunurdu. Bizim gunlərimizdə bunu başa düşmək asan deyil; bizim mədəniyyətimiz üçün «insan hüquqlarını» qorumaq və hər cür əzablardan yan keçmək daha xarakterikdir.

3. Onlar öz qanuni hüquqlarından istifadə edirdilər. 

Təqiblərə münasibətin ilk iki üsulu arasında üçüncü — ortaq variant mövcuddur. Bu, tab gətirməyə kömək edən hər bir vasitəyə əsaslanmaqdır. Pavel bizə burada nümunə göstərir. Həvarilərin İşləri Kitabının 22-ci fəslində o Onu gözləyən cəzada bir məna görmür və öz müdafiəsi üçün öz Roma vətəndaşlığından istifadə edir. Həvarilərin İşləri Kitabının 25-ci fəslində o, yəhudilərin onun üçün hazırladıqları qaçılmaz ölümdən yaxa qurtarır, yenidən Roma vətəndaşı kimi müdafiə hüququndan istifadə edərək qeysəri məhkəməyə çağırır.

Hər üç variantda ən incə məqam ədalətə can atılmasıdır; xüsusən də başqa insanlar üçün. Ədalətin müdafiəsi məsihçilərin vəzifələrindəndir. Ədalətsizliyə qarşı çıxış edən imanlılar cəbhənin ön xəttindədirlər; özlərini təqiblərə məruz qoyurlar.

Abdias Tovilla qardaş qanunu ona görə öyrənirdi ki, Çyapda (Cənubi Meksika) həmvətənlərinə kömək etsin. Çyap vətəndaşlarını ona görə evlərindən qovurdular ki, onlar müjdə məsihçiləri idilər. Peruda məsihçi şurası təşkil olunmuşdu ki, hakimiyyətə qarşı fəaliyyət göstərməkdə təqsirləndirilərək həbs olunan yüzlərlə məsihçinin hüquqi müdafiəsini qanuni şəkildə həyata keçirsin.

Şri-Lankada azlıq təşkil edən kilsə, təqiblərə məruz qalmış kilsələrə məsihçilərin necə kömək göstərməsinə ən gözəl nümunədir. Şri-Lankanın Müjdə ittifaqı Ümumdünya Müjdə ittifaqının dini azadlıqlar üzrə Komissiyası ilə əməkdaşlıq edərək, kilsənin yaxud imanlıların təqibə və basqınlara məruz qaldığı hallarda aşağıdakılara əsaslanırlar:

Başqa kilsələrin liderləri zərərçəkmiş kilsələrə gedərək oranın pastırını və kilsənin sıravi üzvlərini ruhlandırsınlar.

Baş vermiş qanunsuzluq haqqında akt tərtib edilsin və dünya ictimaiyyəti bundan xəbərdar olsun. Adətən bu, İnternet vasitəsilə həyata keçirilir. Nəticədə digər imanlılar Məsihin Bədəninin əzab çəkən hissəsi üçün daha səylə dua etməyə başlayırlar.

Zərər çəkmişlərə maddi yardım göstərilməsi. Təqib qurbanlarına yardım etmək məqsədilə kilsələr vəsait toplamaq üçün qüvvələrini səfərbərliyə alırlar.

Konkret təqib hadisələri haqqında məsələnin məsihçi liderlər tərəfindən dövlət səviyyəsinə çıxarılması. Gələcəkdə bu cür halların qarşısını almaq məqsədilə qanunvericilik sistemindən və ictimai rəydən istifadə edilməsi.

Təqib baş verdiyi halda pastırların və kilsənin sıravi üzvlərinin qanuni hüquqları barədə onlara məlumat verilməsi.

Mövcud olan dini azadlıq çərçivəsində nəyə icazə verilməsi və nəyə icazə verilməməsi barədə məlumatın çatdırılması.

Fəlakətə səbəb olmamaq üçün düşmən şəraitində kilsənin özünü necə aparması barədə praktiki məsləhətləri burada sadalamaq lazımdır:

Səs-küylü ibadət keçirməməyə çalışmaq;

Özünü ətraf aləmdən təcrid etməmək, eyni zamanda kilsədən ayrı düşməmək;

Davranışda ətrafdakı insanların mədəni qaydalarını nəzərə almaq;

Dini bayramlarda ümumi diqqəti cəlb etməməyə çalışmaq;

Müjdənin moizəsi zamanı insanların cəlb olunması üçün humanitar və sosial yardımdan istifadə etməmək;

Sadə həyat tərzi keçirmək, ətrafdakıların diqqətini cəlb etməmək;

Təqiblər zamanı kiçik qruplar şəklində toplaşmaq;

Toplantılara xarici vətəndaşları dəvət etməkdən çəkinmək;

Başqa dinlərin ünvanına nalayiq fikirlərin söylənməsinə yol verməmək.

Növbəti qeyd bir kilsə lideri tərəfindən edilmişdir; o, konfessionalarası dialoqda iştirak etmişdi. Baş verən konfliktdən sonra o dərk etdi ki, belə şəraitdə iş aparmaq çətindir. O təsdiq edir ki, effektiv dialoqun baş tutması üçün konfliktlər işin gedişi üzrə yatırılmamalı, onların baş verməsinin qarşısı alınmalıdır.

Nə zaman ki, kilsə və hər bir imanlı əzabların qaçılmaz olduğunu və onlara Müqəddəs Yazı münasibətlərini fikirləşəcək, onda onların qələbəsi nəinki mümkündür, hətta təmin ediləndir.

Nəticə

Üzləşdiyimiz təqiblər ya bizim qəlbimizi şikəst edir, ya da ruhani yüksəlişimizə kömək edir — bu bizim onlara münasibətimizdən asılıdır. Təəssüf ki, insanların böyük bir hissəsi Tanrının təqiblərdən onların yaxşılığı üçün necə istifadə etmək istəməsini görmürlər. Onlar əzablara düzgün munasibət göstərməyib onları özlərindən uzaqlaşdırırlar; fikirləşmirlər ki, yaranmış vəziyyətin üstünlüklərindən necə istifadə etmək olar. Həyatımızda təqiblərdən düzgün istifadə etmək üçün Tanrı istəyinin beş variantına baxaq:

1. Tanrı təqiblərdən istifadə edir ki, bizi istiqamətləndirsin. 

Hərdən Tanrı məcbur olur ki, ayağımızın altındakı torpağı yandıraraq bizi hərəkət etməyə vadar etsin. Tez-tez kənardan bizə olan təzyiq və problemlər bizə yeni istiqamət göstərir və bizi aktiv şəkildə irəli getməyə yönəldir. Bəlkə Tanrı bizim diqqətimizi Özünə cəlb etməyə çalışır? «Zərbələrin yarası — şərə qarşı həkimlikdir» (Sül. məs. 20:30). Beləliklə, hərdən insan ağrıya dözməli olur ki, hərəkətinin istiqamətini dəyişməyə özünü məcbur etsin.

2. Tanrı bizi sınaqdan keçirmək üçün təqiblərdən istifadə edir.

Nə vaxtsa Tanrı bizi problemlərin köməyi ilə sınaqdan keçirmişdirmi? Və bu problemlər sizdə nəyi üzə çıxardı? «Ey qardaşlarım, müxtəlif imtahanlara düşəndə, bunu böyük bir sevinclə qəbul edin, bilin ki, imanınızın sınanması təhəmmül hasil edir» (Yaq. 1:2-3).

3. Tanrı təqiblərdən istifadə edir ki, bizim səhvlərimizi düzəltsin.

Bəzi dərsləri biz yalnız ağrı və məğlubiyyətlərdən keçməklə ala bilirik. Biz uşaq olarkən valideynlərimiz xəbərdarlıq etmişdilər ki, isti sobaya əl vurmayaq. Lakin biz bu xəbərdarlığın mənasını yalnız təcrübədə sınayandan, yəni yanandan sonra başa düşdük. Bəzən biz nəyə isə qiymət verməyə, məsələn, sağlamlığa, pula, yaxşı münasibətlərə artıq onları itirəndə qiymət verməyə başlayırıq. «Zərər çəkməyim mənim xeyrimədir, mən sənin nizamlarını öyrənirəm» (Məz. 118:71).

4. Bizi müdafiə etmək üçün Tanrı təqiblərdən istifadə edir.

Həyat problemi bizi daha ciddi təhlükədən müdafiə edirsə, gizli xeyir-dua da ola bilər. Keçən il mənim dostumu işdən azad etdilər. Dostum rəisinin etik normalara uyğun olmayan əmrini icra etməkdən imtina etmişdi. İşsizlik dostum üçün böyük problem idi, lakin firmanın gizli işləri hakimiyyətə məlum olduqdan sonra məhz işdən azad olduğuna görə o, həbsdən xilas oldu. «Baxın, siz mənə qarşı pislik barəsində düşünürdünüz, lakin Tanrı bunu yaxşılığa çevirdi...» (Var. 50:20).

5. Bizi təkmilləşdirmək üçün Tanrı təqiblərdən istifadə edir.

Əgər problemlərə düzgün münasibət göstərsək, onlar xarakteri formalaşdıracaq. Tanrıya bizim rahatlığımızdan daha çox bizim xarakterimiz vacibdir. Tanrı ilə münasibət və bizim xarakterimiz — bu bizim əbədiyyətə aparacağımız yeganə şeydir. «Və yalnız bununla deyil, lakin sıxıntıdan dözümlülük, dözümlülükdən təcrübə, təcrübədən ümid hasil olduğunu bilərək, sıxıntılarla da öyünürük. Və ümid utandırmaz; çünki bizə verilmiş olan Müqəddəs Ruh vasitəsiilə Allahın məhəbbəti ürəklərimizdə dolub daşır» (Rom. 513-5).

Mahiyyət bundadır: biz bunu dərk etməyəndə də Tanrı bizim həyatımızda fəaliyyət göstərir. Lakin əgər biz Ona kömək etsək, Onun fəaliyyəti daha effektli olar. Bu, qələbəyə doğru yoldur!

Qrupda məşğələlər

Rollar üzrə treninq.

Əbdül kimi, siz də nisbi azadlığı olan ölkədə yaşayırsınız, lakin ölkənizdəki məsihçilər həqarətli azlıq təşkil edir. Antixristian ekstremistlər hakimiyyətə gəlirlər və sizin məsihçi cəmiyyətinizi məhv etməklə hədələyirlər. Onlar gizli şəkildə yerli ekstremistləri provokasiya edirlər ki, sizin kilsənin binasını yandırsınlar. Həm də məsihçiləri işdə sıxışdırır və hətta işdən azad edirlər.

Siz buna necə münasibət bəsləyəcəksiniz? Necə hərəkət etməyiniz barədə hansı variantlarınız var? Hər bir variantı həyata keçirmək üçün nə lazımdır? Fikirləşin, Əbdülün hansı seçimi var idi və onun düzgün qərara gəlib-gəlməməsini müzakirə edin.

Müzakirə üçün suallar:

1. Bu dərsdə göstərilmiş faktlar sizi ümidsizliyə düçar edə bilər. Lakin siz məsihçi kimi hansı hissləri keçirməlisiniz?

2. Siz Məsihin nümunəsinə uyğun olaraq, güclü təzyiqə necə münasibət göstərəcəksiniz?

3. Əzablarımız Məsihə olan sədaqətimizi möhkəmləndirmyə və Onun bizə görə zərər çəkdiyini dərk etməyə necə kömək edir?

4. Məsihçilər iş yerlərini saxlamaq üçün, özlərini və ailələrini müdafiə etmək üçün öz inamlarını gizlədə bilərlərmi?

5. Bəzi məsihçilər özləri hansı yolla təqiblərə sövq edə bilərlər? Bu barədə sizin öz misallarınız varmı?

6. Özünün və ailəsinin müdafiəsi üçün məsihçinin silahdan istifadə etməsi qanunauyğundurmu? Müqəddəs Yazıda bu barədə nə deyilir? Bu problemi qrupla müzakirə edin.

7. Müqəddəs Yazıda imanlının vətəndaş borcu ilə onun silah gəzdirməyə razı olub olmaması məsuliyyəti arasında fərq qoyulurmu? Bu suala Yazının konkret yerlərinə əsaslanaraq cavab verin.

II BÖLMƏ

KİLSƏ

Dördüncü fəsil

Kilsə nədir

Bədənin, yəni imanlılar cəmiyyətinin Başı da Odur; O, başlanğıcdır, hər şeydə birinci olmaq üçün ölülər arasından ilk diriləndir.

Kol. 1:18

Hindistanın şimal-şərqində bir tayfanın kasıb məsihçiləri həyatlarını böyük təhlükə altına qoyaraq başqa bir tayfanın yeni imanlılarına kömək etmişdilər. (Həmin tayfanın rəhbərini, onun arvadını və on yaşlı qızını şahidliklərinə görə öldürmüşdülər.)

Sudan həbsxanasında bir pastır, bir yerdə işləmələrindən istifadə edərək gənc müsəlmanı səbrlə tərbiyə edirdi. Azad olandan sonra gənc məsihçi məsihin ən coşqun şahidi oldu.

Çində mədəni inqilab dövründə imanlılardan ibarət kiçik bir qrup böyük olmayan mağazanın arxa otağında hər həftə yığışırdılar. Mağazaya girən hər bir insan onları eşidə bilərdi, buna görə də onlar birlikdə sözsüz və musiqisiz himnlər «oxuyurdular».

Bir nəfər himnin adını pıçıldayırdı, bütün qrup üzvləri isə dodaqlarını tərpədərək ürəklərində musiqini oxuyurdular.

Sovet Rusiyasında məsihçilər imanlılardan birinin balaca qızının dəfnindən istifadə edərək, açıq şəkildə Məsihə şahidlik etmişdilər. Qəbiristanlığa gələn yolda onlar hər yüz metrdən bir dayanaraq tərif dolu himnlər oxuyurdular. Ölən qızın atası da Məsihdə xilas olmanın şəhadətini verdi. Yoldan keçənlərin çoxu eşitdiklərindən çox mütəəssir olmuşdular.

Vyetnamda pastır Ho Hye Ha sürətlə yüksələn kilsədə xidmət etdiyinə görə altı il həbsxanada olmuşdu. O hesab edirdi ki, həbsxanada keçirdiyi vaxt boş yerə itirilməyib, çünki bu vaxt onunla birlikdə dəmir barmaqlıqlar arxasında olan insanlara xidmət etməyə sərf olunmuşdu. Həbsdən azad olunduğu zaman o, doxsan altı nəfər insanı imana gətirmişdi.

Müqəddəs Yazıda Kilsə «Allahın rəmzi, Allahın tikintisi», «Məsihin bədəni» və «Onun evi» (bax: 1 Kor. 3:9; 12:13, 27; İbr. 3:6) adlandırılmışdır. O, həm də Onun gəlini və arvadı adlandırılır (bax: Vəhy 19:7-9; 21:2, 9; Ef. 5:22-33). Bütün bu sadə obrazlar bizə ona görə verilmişdir ki, Kilsənin ruhani birlik olduğunu anlayaq; kilsə sadəcə bir bina, yaxud insan təşkilatı deyil. İmanlıların ən geniş yayılmış səhvi Kilsənin məhz belə düzgün qəbul olunmamasındadır. İsa Məsihin Kilsəsinin ilk növbədə ruhani anlayış olduğunu bilmək çox vacibdir.

Peter İsanın Peyğəmbər, Tanrının Oğlu olduğunu vəz edərkən İsa vəd etmişdi ki, Öz Kilsəsini bu böyük həqiqətin möhkəm «daşı» üzərində quracaqdır və cəhənnəm qapıları ona üstün gələ bilməz (bax: Mt. 16:13-18). Əhdi-Cədidə uyğun olaraq İsanın Peyğəmbər olduğunu etiraf edən adam (Peterin etdiyi kimi) və Onun Xilaskar və Allah olduğuna inananlar «yenidən doğulur» (bax: Yəh. 3:1-7). Bu yenidən doğulma insan qəlbini Tanrı ruhu üçün açan ruhani təcrübədir. Tanrı açıq ürəyə daxil olur və orada məskunlaşır. Beləliklə, insan ruhani olur və Tanrının müqəddəs iştirakına birbaşa yol tapır (bax: 1 Pet. 2:5,9; İbr. 4:16). İnsanın Məsihlə belə münasibəti dərin ruhani köklərə malikdir və İsa Ona inanan ayrı-ayrı adamları ruhani bədəndə — Öz Kilsəsində birləşdirir.

Kilsəyə aid əsas tələblər

Müqəddəs Yazı Kilsəyə qarşı üç əsas tələb irəli sürür:

1. Məsihə inam.

Biz İsa Məsihə Allah və Xilaskar kimi inanmalıyıq, O, yenidən doğulma verir (bax: Yəh. 3:1-17; 2 Kor. 5:17).

2. Məsihə inanan iki yaxud üç nəfər.

Bir imanlı Kilsə ola bilməz, çünki Kilsə «canlı daşlardan» ibarətdir və çoxlu üzvləri olan bədəndir (bax: 1 Pet. 2:5; 1 Kor. 12:12; Mt. 18:20).

3. İsaya və bir-birinə sədaqət.

Məsih Kilsənin başçısıdır və Ona tabe olmadan heç bir Kilsə ola bilməz. Tanrı imanlıları Müqəddəs Yazıda «tikili» adlandırılan (bax: Ef. 2:22) xüsusi münasibətlərin əsasında birləşməyə cəlb edir. Məsih Özü bu münasibətlər vasitəsilə məsihçiləri birləşdirir və onları bir-birinin qayğısına qalmağa istiqamətləndirir (bax: 1 Kor. 12:25-26). Buradan aydındır ki, belə Kilsə Tanrının işini özündə əks etdirir, sadəcə bir insan təşkilatı deyil.

Bu təlimi tədqiq etdikcə görürük ki, Kilsə məsələsində bir sıra səhv baxışlar vardır. Biz yadda saxlamalıyıq ki, Kilsə — bina və insan təşkilatı deyil, onu insan idarə etmir, onun «təyin olunmuş» insanlara, yaxud «xidmətçilərə» ehtiyacı yoxdur.

Deyilənlər onu bildirmir ki, Kilsə öz pastırlarına arxalanmamalı, yaxud Kilsəni idarə etmək üçün Tanrı tərəfindən verilmiş bacarıqlara malik olanları müjdənin vəzindən kənarlaşdırmalıdır. Eyni zamanda, bu həm də onu bildirmir ki, hazırlıqsız və ya təcrübəsiz olan insanlar kilsədə xidmət üçün məsuliyyəti öz üzərinə götürə bilərlər. Nə zaman ki, təqib olunma ruhi töhfənin şahidliyinə və Tanrı Sözünün ciddi öyrənilməsinə xidmət edir, O, Kilsə üçün qiymətli ola bilər. Lakin O, üstünlük əlamətinə yaxud dini «siniflərə» bölünməyə başlayanda, Məsihin Bədəni üçün ciddi maneəyə çevrilir.

Hər bir halda təyin olunmuş və rəsmən tanınmış insanlar Kilsədə «xidmətçi» olmalıdırlar. Onların iştirakı qiymətli ola bilər, lakin bu, təqiblər zamanı Kilsənin mövcudluğunun qorunması üçün o qədər də vacib deyil. Hakimiyyət tərəfindən tanınmış belə kilsə liderləri nigah və dəfn mərasimlərini keçirmək üçün lazımdırlar. Lakin bu, Müqəddəs Yazıda Kilsənin əsas funksiyası kimi verilmişdirmi?

Yazıda imanlı kimi bizim həyatımız haqqında deyilənlərdən birincisi «inam» həyatına aiddir. Yenidən doğulmanın möcüzəsi və ürəklərimizdə Müqəddəs Ruhun mövcudluğu gündəlik həyatımızda özünü göstərməlidir. Məsihə tabe olma və başqa imanlıların firavanlığına sədaqətlilik yalnız prinsiplər kimi qalmamalı, mütləq şəkildə məsihçilərin həyatına təsir göstərməlidir.

Kilsənin funksiyaları

İsa Məsih Öz Kilsəsinin qarşısına icra üçün beş funksiya qoymuşdur. Biz müjdə verməliyik (bax: Mt. 28:19), şagirdləri tərbiyə etmək (bax: Mt. 28:20), Tanrı sevgisini nümayiş etdirərək insanlara xidmət etmək (bax: Mt. 22:39; Ef. 4:12), bir-biri ilə ünsiyyət saxlamaq (bax: Ef. 2:19; Qal. 6:10) və birlikdə Tanrıya təzim etmək (bax: Mf. 4:10; Yəh. 4:23). Bu funksiyalardan heç biri prioritet deyil, onlar hamısı eyni dərəcədə bərabərdir.

1. Müjdə

Əgər biz doğrudan da Məsihin Tanrı və Xilaskar olmasının dərk edilməsinə gəlmişiksə, mütləq sevdiyimiz insanlarla bu möcüzəli həyəcanları bölüşmək istəyəcəyik. Bəzən dostlarımıza, yaxud qohumlarımıza müjdə vermək çətin iş olur. Lakin əgər bizi əhatə edən insanları həqiqətən seviriksə və Məsih olmadan onların əbədi əzab çəkəcəyinə inanırıqsa, biz namünasib mədəni və siyasi şəraitdən asılı olmayaraq mütləq onlara Tanrı haqqında danışacağıq.

Qətiyyətli insanlar dostları və qohumları ilə Xeyir Xəbəri bölüşmək üçün həmişə imkan tapacaqlar. Bizim Tanrı ilə münasibətimizin ən vacib sübutu günahların yuyulması haqqında Tanrı fikrini deməyə can atmaqdır. Bundan başqa, bu, Kilsənin ən əsas funksiyalarından biridir.

2. Şagirdlərin tərbiyə edilməsi

Yaxınlarımızdan kimsə Məsihin yanına gələndə, biz ona Tanrının yanına ucalmaq üçün kömək etməliyik. Qərb ölkələrinin dövlət kilsələrində hesab olunur ki, insan mütəmadi olaraq kilsəyə gəlib moizə dinləsə, lazım olan hər bir şeyi özü öyrənə bilər. Bu fikirdə ciddi səhv vardır. Bəzi mədəni ənənələrə əsasən, hər hansı bir şəxsi xilas etmiş adam, xilas etdiyi şəxs üçün məsuliyyət daşıyır — bu, məsihçilər üçün yaxşı nümunədir. Əgər biz insanı Məsihdə olan yeni həyata gətiririksə, onun Müqəddəs Yazının nə öyrətdiyini bilməsinə görə məsuliyyət daşıyırıq.

Müqəddəs Yazı ruhani yüksəliş üçün çox vacibdir, buna görə də məsihçilər imana gətirmək istədikləri hər kəsə o dəqiqə Müqəddəs Yazı verməyə çalışırlar. Rusiya və Çin kimi bəzi ölkələrdə məsihçilər uzun illər Müqəddəs Yazısız yaşayırdılar və bu çox çətin idi. Əvvəllər kimsə Müqəddəs Yazı şerlərini hardansa, məsələn məsihçi radio verilişindən eşidib əzbərləmişdisə, digər məsihçilər onu dinləyərək öyrənirdilər. Uzun müddət Müqəddəs Yazı aclığı çəkən məsihçilərə baxanda onların həyatında bu kitabın vacibliyini aydın görürük.

Onlar üçün münasib olmayan şəraitdə yaşayan məsihçilər Müqəddəs Yazı nüsxələrini qoruyub saxlamaq üçün və onu öyrənməyi davam etdirmək məqsədilə müxtəlif yollar tapırdılar. Bəzən onlar Müqəddəs Yazını elə bölürdülər ki, hər kitab ayrıca broşüra şəklində olsun. Müqəddəs Yazını məhv etmək istəyənlərdən çoxu onu bu şəkildə tanımağa qadir deyildilər. Bundan əlavə, belə olduqda Müqəddəs Yazının bir nüsxəsindən eyni zamanda bir çox adam istifadə edə bilirdi. Şəraitin necə olmasından asılı olmayaraq, yeni imana gəlmiş insanın Müqəddəs Yazını öyrənməsi vacibdir.

Müqəddəs Ruh bir qrup imanlını bir yerə yığaraq kilsə təşkil edəndə, onların kilsə fəaliyyətinin sübutu yığıncaq tərəfindən beş funksiyanın yerinə yetirilməsi olacaqdır: İncilin moizəsi, Müqəddəs Yazının öyrənilməsi, ünsiyyət, xidmət və təzimetmə.

Formasız kiçik kilsələr bir yerdə ibadət etməyə və ünsiyyətdə olmağa sevinirlər, lakin onlar üçün Müqəddəs Yazını öyrənmək və onu ətrafdakılara çatdırmaq çətin olur. Lakin buna baxmayaraq bu funksiyalara laqeyd olmaq, məhəl qoymamaq olmaz.

Əgər mövcud olan Müqəddəs Yazı təhsil mərkəzləri bağlanırsa, onda yerli kilsələr Tanrı Sözünü öyrətmək işini öz üzərinə götürməlidirlər (bax: 1 Tim. 2:2). Belə təlimi fərdi şəkildə aparmaq olar və bu zaman yetkin məsihçi ilə gənc imanlı bu məqsədlə müstəqil şəkildə görüşə bilərlər.

Gənc kilsələrin rəhbərlərinin məhz bu şəkildə hazırlıq keçməsinə aid Müqəddəs Yazıda çoxlu misallar var. Ən yaxşı nümunə Məsihin Öz şagirdlərini öyrətməsidir, bundan başqa Varnava Markı öyrədirdi (bax: Həv. iş. 12:25; 15:39), Priskila və Akila Apollosa kömək edirdilər (bax: Həv. iş. 18:24-26), Pavel isə Timofeyi xidmətə hazırlayırdı (bax: Həv. iş. 16:1-3).

Gənc şagirdləri «tərbiyə etmək» metodlarını Pavel daha müfəssəl təsvir edir. Birincisi, o onları şəxsi nümunə əsasında öyrədirdi (bax: 1 Kor. 4:16) və bundan əlavə, o, özünü bütünlüklə şagirdlərinə həsr edirdi, onlarla yaşayırdı, malik olduğu hər şeyi onlarla bölüşürdü (bax: Həv. iş. 20:34). Onun şagirdlərlə münasibəti «şagird-müəllim» prinsipi əsasında qurulmurdu, onlar daha sıx və yaxın idilər (bax: 1 Tim. 1:1-2). Pavel artıq təlim dövründə şagirdlərin üzərinə müəyyən məsuliyyət qoyurdu və şagirdləri pastır olduqdan sonra da onlarla əlaqə saxlayırdı (bax: 1 və 2 Tim. və Tit.).

3. İnsanlara xidmət

Biz məsihçi kimi başqa insanların ruhani tələbatını dərk etməli və mümkün olduqda həm imanlı qardaşlara, həm də imanı olmayan insanlara kömək etməliyik. Bəzən hər hansı bir tərif sözü, yaxud kiçik bir xeyir iş həlledici amilə çevrilir: imanlı bacı, yaxud qardaş düşmənin həmləsinə tab gətirə biləcək, ya yox.

İsa naminə başqa insanların tələbatının öyrənilməsi, yaxud onların yaralarının sağaldılması üçün Tanrı sevgisini nümayiş etdirən vasitə xidmətdir. Biz hər dəfə sevgi içində kimə isə yaxşılıq etməyə çalışanda onlara xidmət edirik. Kilsə müqəddəsləri xidmətə hazırlamalıdır (bax: Ef. 4:12).

4. Bir-birimiz ilə ünsiyyət

Biz məsihçi kimi yalnız İsaya inanmaqla kifayətlənməməli, tam şəkildə ona məxsus olmalıyıq. Bu o deməkdir ki, biz digər imanlılardan təcrid olunmuş şəkildə, özbaşına yaşaya bilmərik. Biz Onun bədəninin üzvləri — Tanrı ailəsinin hissəsi olmaq üçün seçilmişik. Beləliklə, məsihçilər üçün vaxtı birlikdə keçirmək, ruhani həyatın təcrübəsini bölüşmək, bir-birinə dayaq olmaq və öz aralarında ünsiyyət saxlamaq çox vacibdir.

Bu ünsiyyətə mane olmaq üçün şeytan hər bir imkandan istifadə edir. O bilir ki, imanlılara bir-birini möhkəmləndirmək lazımdır, buna görə o, ünsiyyətə mane olmağa çalışır, bunun üçün onların arasında olan fərqlərdən və ya hər cür şəraitdən istifadə edir (bax: İbr. 10:24-25). Məsihçilərə dəstək olmaq üçün Tanrı qeyri-formal, yaxud təsadüfi görüşlərdən istifadə edə bilər; xüsusən də əgər rəsmi ibadət və çoxsaylı qruplarda ünsiyyət qadağandırsa. Əlbəttə, böyük yığıncaqlar çox səmərəlidir, lakin bir qayda olaraq, imanlılara kiçik qruplarda daha ciddi kömək göstərmək olar, çünki bu zaman onlar şəxsən ünsiyyətdə olurlar və onların konkret ehtiyaclarını təfərrüatı ilə müzakirə etmək olar.

5. Birgə ibadət

Bütün həqiqi imanlılar öz məsuliyyətlərini və Allaha ibadətləri hüquqlarını etiraf edirlər. Bu dərketmə Müqəddəs Ruhun qəlbimizə girib bizimlə bütün ömrümüz boyu olduğu vaxt başlayır. Hər bir imanlı həm fərdi şəkildə, həm də digər imanlılarla birlikdə imkan dairəsində Allaha ibadət etməlidir. Biz Allaha həm Tanrı olduğuna görə, həm bizim üçün yaratma və bağışlamada etdiklərinə görə və bilavasitə hər birimiz üçün etdiklərinə görə ibadət etməliyik. Kəlamda aydın şəkildə deyilmişdir ki, imanlılar Tanrıya ibadət etməlidirlər və bunu nəyə görə etmələri izah olunmuşdur. Lakin orada necə ibadət etmək haqqında heç nə deyilməmişdir. Tamamilə aydındır ki, Kilsədə bütpərəst dinlərdə istifadə olunan ibadət formalarına (surətlərə ibadət, bədənə əzab vermək və bədən üzvlərinə xəsarət yetirmək, heyvanları qurban vermək və digər ayinlər) yer yoxdur.

Kilsədə Tanrıya ibadət Onun tərəfində cəmlənməlidir. Bu, bizim həyat şəraitimizdən asılı olmayan iradəmizin işidir. Başqa sözlə, biz hətta çətin şəraitdə olduqda belə Allahı şöhrətləndirməliyik. Bu Onun ilahi iradəsinə tabe olmaq və Tanrını razı salmağa çalışmaqdır (bax: Məz. 66:4; İbr. 13:15; Yeş. 12:4).

Tamamilə aydındır ki, ibadət insanın Tanrıya münasibətinin ifadəsidir və zahirən o, duada, səcdədə və nəğmədə özünü göstərir. İmanlıların böyük hissəsinin həqiqi ibadətində musiqinin çox böyük əhəmiyyəti vardır. İbadətin forması imanlıların mədəni adətlərini əks etdirməlidir, bunların köməyi ilə onlar Tanrıya olan hörmətlərini bildirirlər (əgər bunlar Kəlamdakı göstərişlərə zidd deyilsə).

Erkən kilsənin nümunəsi

Təqib dövrlərində erkən kilsə həmişə özünün beş əsas funksiyasını yerinə yetirirdi. Təqiblərə baxmayaraq onun bu məsələrin öhdəsindən necə gəlməsinə nəzər salaq.

Kilsənin yarandığı ilk dövrlərdə hakimiyyət ictimai ibadətə icazə verirdi. Pentikost günündə Peter minlərlə insana vəz edirdi (bax: Həv. iş. 2:1-41) və məbəddə çolağı sağaldandan sonra da (bax: Həv. iş. 3:1-26). Sonralar İsa haqqında danışmaq imanlılara qadağan olundu. Onlar itaət etməkdən boyun qaçıranda (bax: Həv. iş. 4:1-31) təqiblər başlandı. Tədricən ibadətlər ictimai yerlərdən şəxsi evlərə keçirilmişdi (bax: Həv. iş. 5:42), bu zaman bir çox imanlılar Yerusəlimdən qaçırdılar. İmanlılar Müjdəni özləri ilə məskunlaşdıqları yeni yerlərə aparırdılar (bax: Həv. iş. 8:4). Qeyd etməliyik ki, söhbət həvarilərdən yox, sıravi imanlılardan gedir (bax: Həv. iş.8:1).

Başqa ölkələrə səpələnmələrinin nəticəsində imanlılar missonerlərə çevrildilər və rəsmi qəbul olunmuş kilsənin köməyi olmadan digər insanlara şahidlik edirdilər. Belə ki, təqiblər Kilsəni məhv etmədi, əksinə, onun möhkəmlənməsinə və üzvlərinin sayının artmasına səbəb oldu. Bundan sonra Peterə göstəriş verildi ki, Korniliy ilə, onun evində toplaşmış dostları və qohumları ilə danışsın (bax: Həv. iş.10).

Həmin vaxt Pavel artıq öz xidmətinə başlamışdı, bütpərəstlərə İsa haqqında müjdə verirdi. Əvvəlcə o, sinaqoqlarda vəz edirdi, lakin onun göndərişlərini rədd edəndən sonra, insanların onu dinləməyə hazır olduqları hər yerdə öyrətməyə başladı. Korinfdə bu məqsədlə o, şəxsi evdən istifadə etmişdi (bax: Həv. iş. 18:1-7). Efesdə o, öz dinləyicilərini məktəbdə (bax: Həv. iş.19:1-10), Tilipdə isə çayın sahilində (bax: Həv. iş. 16:12-13) toplamışdı.

Erkən məsihçilər İsanın xilasedici qüvvəsi haqqında hər zaman və imkan olan hər yerdə şahidlik edirdilər. Maraqlıdır ki, o zamanlar Müqəddəs Yazının nüsxələri çox az idi, lakin erkən Kilsə öz təlimini bütünlüklə İlahi Sözün əsasında qururdu, yəqin bu zaman kəlamın sətirlərini əzbərləməklə başqalarına çatdırırdılar. Məsihçilərin təqib olunduğu ölkələrdə yaşayanlar Müjdənin vəz edilməsinin bu prinsiplərindən istifadə etməlidirlər. Hər bir məsihçi imkan olan kimi Məsihdən danışmalı, bu zaman Yazıya və Müqəddəs Ruhun gücünə əsaslanmalıdır.

Müjdəyə əlavə olaraq İsa Məsihdə xilasolma haqqında erkən Kilsə həm də yeni imanlıları tərbiyə edirdi. Təlim üçün onların harada görüşmələrini biz bilmirik, belə ki, sinaqoqlarda onların toplanmasına artıq icazə verilmirdi. Ola bilsin ki, onlar şəxsi evlərdə yığışırdılar.

Həvarilərin İşləri Kitabında deyilir ki, İsa haqqında müjdə verdikdən sonra imanlılar şagirdlərin təliminin davam etdirilməsinə çalışırdılar. Bu məqsədlə Yerusəlim kilsəsi Varnavanı Antioxiyaya göndərmişdi (bax: Həv. iş. 11:25-26).

Pavel müvəffəqiyyətlə vəz etdiyi şəhərlərə təkrarən qayıdırdı ki, imanlıları möhkəmləndirsin və ruhlandırsın (bax: Həv. iş. 14:21-23), sonralar Yerusəlimə qayıdarkən yolüstü bu şəhərlərdə yenidən dayanırdı (bax: Həv. iş. 20:6-8). Məktubların şərhindən məlum olur ki, Yəhya və Yaqub da şagirdlərin tərbiyəsi ilə məşğul olurdular. Çox zaman bu şəkildə şəxsi müəllimlik imanlının ən qiymətli işi olur. Düşmən şəraitində icra olunması mümkün olan ən əsas iş budur.

Şəxsi müəllimlik müxtəlif zamanlarda və müxtəlif verlərdə həyata keçirilə bilər, məşğələlərin davametmə müddəti müxtəlif ola bilər; məhz azadlığın olmaması qrupda məşğələlər üçün problemə çevrilir.

Şagirdlərin hazırlaşması vaxtının və yerinin əhəmiyyəti yoxdur. Qrupda bir və ya bir neçə şagirdin olmasının da əhəmiyyəti yoxdur. Vacib olan odur ki, təlim Tanrı Sözünün əsasında qurulsun və o, qardaş və bacıların Məsihdə və məsihçi xidmətində möhkəmlənməsinə doğru yönəldilsin.

Müjdəyə və təlimə nisbətən erkən Kilsədə ünsiyyəti təyin etmək çətindir, çünki o, əsasən, bir-birinə münasibətdə qəlbən bağlılığı ifadə edir.

Rəsmi kilsələr öz fəaliyyət proqramına həftəlik ünsiyyəti daxil edə bilərlər, lakin bu ünsiyyət həqiqi olacaqmı, yalnız imanlıların bir-birinə olan həqiqi münasibətindən asılı olacaqmı? Erkən Kilsədə ünsiyyət ümumi «ziyafətlə» sıx əlaqədə idi, bu zaman Tanrı axşamının vacib hissəsi «çörək kəsmək» idi (bax: Həv. iş. 2:42, 46).

Korinf kilsəsinin təcrübəsindən biz səmərəli dərs ala bilərik. Bu kilsədəki ünsiyyət Yerusəlimdəki şən toplantı ilə kəskin ziddiyyət təşkil edir. Korinflilərdə faktiki olaraq ünsiyyət yox idi, çünki onlar bir-birindən ayrı yaşayırdılar. Onların «ziyafət axşamları» ünsiyyət əvəzinə mübahisə vaxtına çevrilirdi (bax: 1 Kor. 11:17-30).

Əgər Yerusəlim kilsəsi öz problemlərini sevgi ilə həll edirdisə, korinflilər hətta imanlı qardaşlarını da məhkəməyə verirdilər (bax. 1 Kor. 6:1-8). Yerusəlimdə ehtiyacı olan məsihçilər üçün ianə toplamaq çox çətin idi (bax: 2 Kor. 8:6, 10-11; 9:15) və bu təəccüblü deyil. Əgər onların öz yığıncaqlarında ünsiyyəti və mərhəməti olmayıbsa, onlar Yerusəlimdəki tanış olmayan qardaşlarına qarşı da mərhəmətli olmayacaqlar (bax: 1 Yəh. 4:20). Pavelin Korinf kilsəsinə göndərişi bu köhnəlmiş problemin həllinə yönəlmişdir.

Əhdi-Cədid imanlılarının ünsiyyəti açıq səmimiyyət, sevgi və bir-birinə qayğı şəraitində keçirdi. Onların münasibəti yığıncaqlardan, təşkilatlardan və müəyyən proqramlar çərçivəsindəki fəaliyyətindən asılı deyildi. Onlar bir-birlərinə kömək edirdilər, bir-biri üçün dua edirdilər. Roma hakimiyyətinin məsihçilərə maneə yaratmasına baxmayaraq, onların belə münasibətləri inkişafını davam etdirirdi.

Hakimiyyətin Kilsəyə qarşı mövqeyi kəskinləşdikcə, ünsiyyətin Məsih Bədəni üçün əhəmiyyəti artırdı. Müqəddəs Yazı təsdiq edir ki, məsihçiləri bütün dünyada onların bir-birini sevməsinə görə tanıyacaqlar (bax: Yəh. 13:35). Bir-birinə qarşı sevgi imanın çox güclü xarici təzahürü ola bilər.

Ziyafət zamanı maddi cəhətdən imkanlı imanlılar öz din qardaşlarına kömək edərək zəngin süfrələrini onlarla bölüşürdülər. İbadətdə belə müştərək şəkildə iştirak etmək, həqiqi ünsiyyəti təşkil edən sevgi və qayğının sübutudur (bax: Həv. iş. 2:41-42; 44-47; 4:34-35).

Yerusəlim kilsəsində xidmətin bu aspekti təhlükə altında idi, nə zaman ki, bəzi dul qadınlar ərzaq paylanarkən onlara qarşı etinasız münasibətdən şikayət edirdilər (bax: Həv. iş.6:1-4). Lakin bu problemi tezliklə həll etdilər, yeni təyin etdilər, onlar bu məsələni tezliklə həll etdilər. Görürük ki, bu yığıncaqda kilsənin ehtiyacı olan üzvlərinə qayğı göstərirdilər. Yəqin ki, kilsə ətrafdakı insanlara da xidmət edirdi, çünki Yazıda deyilir ki, onlar bütün xalq tərəfindən sevilirdilər (bax: Həv. iş. 2:47).

Başqa şəhərlərdəki kilsələr Yerusəlim imanlılarının xeyrinə bir neçə dəfə maliyyə yardımı göndərmişdilər. Bu, kilsəyə məxsus olan və heç zaman bir-birini görməyən insanların sıx münasibətlərinə sübutdur.

Həvari Yəhya bu cür münasibətlər və sevgi barədə yazır ki, səyahət edən müjdəçilərə dayağın əsasıdır (bax: 3 Yəh. 1-8). Bu nümunəyə müasir kilsələr də riayət edirlər: missionerlərin yol pullarını, İncilin nüsxələrini və tədris materiallarını xarici ölkələrə göndərmək üçün xərcləri ödəyirlər.

Kilsənin bütün üzvlərinin ehtiyaclarını ödəmək üçün öz imkanlarını Kilsə Bədəni ilə bölüşməyi kömək edir (bax: Həv. iş. 4:34-35; Lev. 27:30-32; İbr. 7:4-5).

Və nəhayət, təzimetmə onun vasitəsilə Tanrının şöhrəti, müqəddəsliyi və xidmətləri etiraf və qəbul edilir. Təzimetmə hərəkəti bu etirafın təzahürüdür. Əhdi-Cədid müəllifləri hesab edirdilər ki, hamı təzim etməyi bacarır. Onlar erkən məsihçilərin necə təzim etmələri barədə bir neçə nümunə veriblər. Görünür Tanrı axşamında iştirak etmək təzim etmənin ən yüksək izharı idi. Onlar tanrıya təzim edirdilər, dualarında İsanı və bizim günahlarımıza görə çarmıxda Onun ölümünü xatırlayırıq.

Birgə iştirak keçirmək üçün Yerusəlim kilsəsi çox böyük idi, buna görə də imanlılar evdə təzim edirdilər (bax: Həv. iş. 2:41-47). Bununla belə Troadanın imanlıları həftənin birinci günü «çörək kəsmək» üçün evdə toplanırdılar (bax: Həv. iş. 20:6-9).

Korinfdəki kilsənin ölçüləri böyük olsa da toplanırdı ki, Tanrı axşamında iştirak etsinlər. Məhz bu möcüzədən belə sui-istifadə Paveli məcbur etdi ki, onlara başlıca prinsipləri izah etsin; biz bunları Korinflilərə Birinci Məktubda görürük (11:17-30).

Yazıda təlim haqqında başqa hadisələr də vardır. Məsələn, Peterin duası (bax: Həv. iş. 4:23-28), Pavel və Silin həbsxanada olması (bax: Həv. iş.16:23-25). Güman etmək olar ki, erkən Kilsədə təzim — Əhdi-Ətiqdə Musa və Davud üçün olduğu kimi, tez-tez olurdu. Təzimin vaxtı, yeri və forması üçün kəskin tələblər irəli sürülmür.

Erkən Kilsədə təzim — şəraitə qətiyyət fikir vermədən Tanrıda sevən və təşəkkür edən ürəyin hisslərini izhar etməsidir. Heç kim bu cür təzimin qarşısını almaq, onu dayandırmaq iqtidarında deyil. Düşmən şəraitində yaşayan bir qrup məsihçi nə hər hansı bir binadan, nə müəyyən vaxtdan, nə də əvvəlcədən hazırlanmış proqramdan asılı olmayaraq, belə sadə şəkildə təzim edə bilər.

Kilsənin fəaliyyəti

Kilsənin qarşısına qoyulmuş məqsədlərlə əlaqədar, Məsihin Kilsəyə riayət üçün tapşırdığı Rəbbin süfrəsi və vəftiz mərasimlərini qeyd etmək lazımdır (bax: Lk. 22:19; Mt. 28:19). Bu, təzimin çox vacib aspektləridir, bu, Məsihə itaətlə yaşayan Kilsənin həyatının fundamental aspektləridir və hər dəfə imkan olduqda onlara riayət etmək lazımdır.

Maraqlıdır ki, bu iki mərasim Kilsənin beş funksiyasını özündə əks etdirir. Onlar başqa insanlara bizim Məsihdə olan vəziyyətimiz haqqında şəhadət edirlər. Onlar başqa insanlara bu təlimin əsaslarını başa düşməyə kömək edirlər. Onlar məsihçiləri müştərək şəhadətdə və ünsiyyətdə birləşdirirlər. Onlar həm də bizim diqqətimizi Məsihə yönəldirlər. Bu iki mərasimin əsasında biz yeni həyatda yüksəlirik və Məsih sevgisində xidmətə çağırılırıq.

Bu iki mərasimin nümunəsindən başqa kəlamda Kilsənin beş funksiyasının həyata keçirilməsinin metodları haqqında çox az yazılmışdır. Dünyanın gənc kilsələrinin fəaliyyətində qərb kilsələrində qəbul olunmuş metodlar təkrarlanır və onlar bizim Əhdi-Cədiddə oxuduğumuz Məsih sadəliyindən çox uzaqdır.

Böyük binalardan istifadə edilməsi, kilsədaxili mürəkkəb təşkilat, çoxməqsədli proqramlar, məktəbləri, xəstəxanaları, uşaq evlərini və digər sosial fəaliyyəti maliyyələşdirən nəhəng büdcə — bunlar yalnız kilsə təşkilatına heç bir hədd qoyulmayan, güclü iqtisadiyyatı olan ölkələrdə mümkündür.

Dünyanın bir çox ölkələrində bu şəkildə fəaliyyətə Tanrı xeyir-dua vermişdir, lakin etiraf etməliyik ki, bu cür aktivlik Kilsənin mövcud olması üçün həlledici amil deyil. Bəzi ölkələrdə belə fəaliyyət hökumət tərəfindən qadağan edilmişdir, bəzilərində isə mürəkkəb iqtisadi vəziyyətlə əlaqədar mümkün deyil. Buna baxmayaraq, Kilsə inkişaf edə bilər, çünki o, zahiri amillərdən asılı deyil. Məsihçilər bunu dərk etmədikdə onların çox ciddi problemləri yaranır.

Bir neçə il əvvəl Vyetnamda bəzi kilsə liderləri qərara aldılar ki, maliyyə imkanlarının olmaması kilsə fəaliyyəti üçün, onların ölkəsində məsihçilərin sayının çox ləng artmasına səbəb olmuşdur.

Bir dəfə, kommunistlər hakimiyyətə gəlməmişdən əvvəl, mən belə bir söhbət eşitdim:

— Sizin ölkənizdə kommunistlər var? — deyə kilsəyə gələn adam soruşdu.

— Bəli, əlbəttə, — pastır cavab verdi.

— Kommunistlərin sayı artır və onların nüfuzu artırmı? — sualı verildi.

Pastır cavab verməyə tərəddüd edirdi, lakin sonra kədərlə etiraf etdi:

— Bəli, onların sayı çox sürətlə artır.

— Siz onların toplandığı yeri və onlar üçün liderlər hazırlayan məktəbi göstərə bilərsinizmi? — gələn adam soruşmaqda davam edirdi.

— Əlbəttə, yox, — pastır cavab verdi. — Əgər bu, hökumətə məlum olsa, onları həbs edərlər.

— Siz demək istəyirsiniz ki, bu, gizli təşkilatdır, onun binası yaxud mülkiyyəti yoxdur, amma buna baxmayaraq üzvlərinin sayı artır? — deyə təəccüblə soruşdu.

— Demək olar ki, bəli, — pastır cavab verdi.

— Deməli, onların sayının və nüfuzunun artması belə şeylərdən asılı deyil. Əgər onların baxışları səhvdirsə və buna baxmayaraq pulsuz və binasız şəkildə onların sayı artırsa, niyə elə hesab edirsiniz ki, İsa Məsih Kilsəsinin buna ehtiyacı var?

Əgər Allah bizə çətin şərait göndərirsə, bundan Allahın şərəfinə istifadə edin. Bu olmasa, yadda saxlayın ki, Əhdi-Cədid Kilsəsinin heç nəyi yox idi, amma buna baxmayaraq bütün dünyanı dəyişə bildi (bax. Həv. iş. 17:6). Erkən Kilsə Kilsənin funksiyaları ilə onun fəaliyyət metodlarını qarışdırmırdı. Əks halda o, yəhudi leqallığının məngənəsində həlak olardı. Erkən kilsələr binaların ucaldılmasını özlərinə yük etmirdilər və onların olmamasından əziyyət çəkmirdilər. İmanlılar onlara icazə veriləndə ictimai yerlərdə görüşmürdülər, yığıncaqlar qadağan olunduqda isə evdən evə gedirdilər.

Həvari Pavel təlimini imkan olduqca sinaqoqlarda aparırdı, lakin onu oradan qovduqdan sonra şəxsi evlərdə təlimini davam etdirirdi. Bəzən o, şagirdləri ilə çayın sahilində, ya da bazar meydanında görüşürdü. Yaxınlıqda imanlıları ibadət yerinə çağıran reklam yox idi, lakin onlar başqa imanlıları taparaq ünsiyyətə girirdilər. Bu sadə quruluşun vacibliyi Həvarilərin İşləri Kitabında göstərilmişdir (13:1-4).

Antioxiyadakı kilsə Allahla ünsiyyətinin üzərində heç bir təşkilati hakimiyyəti qəbul etmirdi. Müqəddəs Ruh Pavel və Varnavanı Özü üçün missioner kimi ayıranda Antioxiya kilsəsi onların missiyasının həyata keçirilməsi üçün heç kimdən icazə istəmədi. Heç bir mürəkkəb proqram və layihələr onların fəaliyyətini çətinləşdirmirdi. Kilsə liderləri onlar üçün dua oxuyaraq Müjdəni vəz etmək üçün göndərmişdilər.

Həmin vaxtlarda Kilsədə missioner şuraları yox idi, lakin yüksək missioner aktivliyi var idi. İri maliyyə mənbələri də yox idi, lakin missionerlərin ehtiyacını yerli gəlirlər ödəyirdi. Seminariyalar və Kəlam məktəbləri yox idi, sadəcə olaraq həqiqət sədaqətli insanlara ötürülürdü, onlar Məsih təlimini qəbul edir və öz növbəsində onu başqalarına öyrədirdilər (bax: 2 Tim. 2:2). Bununla mən missioner seçməkdə kilsə rəhbərliyinin qiymətini endirmək istəmirəm, kilsə nə qədər balaca olsa da. Allah bizim ruhani müdafiəmiz üçün Kilsəni təyin etdi.

Bir faktı dərk etmək vacibdir ki, hər bir yerli kilsə mövcud olaraq Müjdə haqda öz funksiyalarını yerinə yetirə bilər, şagirdlər hazırlayar, xidmət edər, ənənəvi metodlarla ünsiyyət və təzim etməni həyata keçirər. Bu o deməkdir ki, Allah tərəfindən toplanmış hər bir imanlı qrupu ən xoşagəlməz şəraitdə də tab gətirə bilər. Lakin nə zaman ki, forma və metodları Kilsənin funksiyaları ilə qarışıq salırlar, onda bu forma və metodlar onun aktiv həyatı üçün maneəyə çevrilə bilər.

Hal-hazırda yer üzündə bir sıra regionlar var ki, orada qərb kilsəsinin fəaliyyətinə uyğun forma və metodlar qadağandır. Bir çoxları düşünür ki, bunun nəticəsində Kilsə öz mövcudluğunu qoruyub saxlaya bilməz. Bu belə deyil! Roma imperiyası dövründə bir çox hökmdarlar Kilsə həyatının forma və metodlarını müvəffəqiyyətlə məhv edirdilər, lakin onlardan heç biri Məsih Kilsəsinin özünü məhv edə bilmədi. Əgər siz ruhani Kilsəsinin Kəlam konsepsiyasına sədaqəti qoruyub saxlaya bilsəniz və onun funksiyalarını yerinə yetirsəniz, onda siz və iman qardaşlarınız Kilsə olacaqsınız, hansı ki, bütün çətinliklərin öhdəsindən gələ bilər.

Qalib Kilsə

Bu dərs vəsaitinin hazırlanması zamanı asiyalı kilsə liderləri aşağıdakı on bəndi mənə təklif etdilər, onların fikrincə, onlar qalib Kilsənin xarakteristikasını verir:

1. Kilsə hər gün Müqəddəs Ruhun gücünü daha çox dərk edir.

Onun üzvləri Allahın yolu ilə gedirdilər, Onunla ünsiyyətdə yaşayırdılar və öz həyatlarında Müqəddəs Ruhun bəhrəsini əks etdirirdilər.

2. Kilsə Məsihin Bədəni ilə ünsiyyətdə yaşayır.

İmanlıların yalnız ünsiyyəti vacib deyil, həm də onların Məsihdə olan bacı və qardaşlarına mütləq sadiqliyi vacibdir.

3. Kilsə Kəlamı bilir və ondan istifadə edə bilir. 

Kəlamı bilməkləri imanlılara yalan təlimlərə qarşı durmağa kömək edir.

4. Kilsə Müjdəyə ciddi yanaşır.

İmanlılar müjdənin vəz edilməsinin məqsədini bilirlər. Onlar əmindirlər ki, İsa Məsihdən başqa xilas yolu yoxdur.

5. Kilsə cəmiyyətin ehtiyaclarına xidmət işinə sadiqdir.

Kilsə özünün öhdəliklərini və imkanlarını bilir (başqa insanlara kömək etmək üçün) və o, antihumanist əhatəyə qarşı dura bilməlidir.

6. Kilsə müstəqil olmalı və xarici yoxlamadan (kilsəyə münasibətdə) və üzərində hakimiyyətin olmasından azad olmalıdır.

7. Kilsə ona qarşı müxalifətdə olan qüvvələrin güclü və zəif cəhətlərini bilir.

8. Hətta təqib şəraitində də şahidlik edən cəsarətli Kilsə.

9. Sıravi üzvlərin və müqəddəslərin xidmət yükünü öz aralarında bərabər böldüyü Kilsə.

10. Dua edən Kilsə!

Qrupda məşğələlər

Rollar üzrə treninq

Rəsmi tanınmış kilsəyə qarşı müxalifət qüvvələrin necə təzyiq göstərmələri barədə çoxlu nümunələr vardır. Növbəti real hadisələri nəzərdən keçirin və sizin hər bir konkret situasiyada necə hərəkət etməyiniz barədə qərar verin. Necə düşünürsünüz, hakimiyyət tərəfindən tanınmayan kiçik bir kilsə belə problemlərin öhdəsindən daha yaxşı gələ bilərdimi?

Cənubi Vyetnamın kommunistlər tərəfindən ələ keçirilməsindən iki ay sonra bir məsihçi öz dostuna yazırdı: «Bizim ibadətlərdə yeni insanlar görünür və onlar bizi bir çox şeyləri müzakirə etməyə çağırırlar. Əslində isə biz ibadət etməkdən daha çox siyasi yığıncaqlarda olduğu kimi müzakirə edirik. Adətən yanımıza yeni adam gələndə sevinirik, lakin bu halda biz açıq istila ilə üzləşirik. Siz bu kilsənin üzvlərinin yerinə olsaydınız, nə edərdiniz?

Çində hakimiyyət əvvəlcə ictimai ibadət keçirmək üçün kilsəyə icazə vermişdi, lakin sonra onlardan kilsə binasını aldılar. Bu binalardan xəstəxana, klinika, uşaq evi və məktəb kimi istifadə edirdilər. Necə düşünürsünüz, bu müəssisələrdə çalışan məsihçilər buna necə münasibət göstərməli idilər?

Kubada Fidel Kastro hökuməti bir neçə kilsəyə fəaliyyət üçün icazə vermişdi, lakin kilsə üzvlərinin sayı çox idi və onlar dua etmək üçün ayrılmış zala yerləşmirdilər. Daha çox adam yerləşə bilən kilsələrin tikilməsi məsihçilərə icazə verilmirdi, ibadətlərin kilsədən kənarda, xüsusən də evlərdə keçirilməsi qadağan idi. Əgər bütün kilsə üzvləri ayaq üstə dayansaydılar da (yerə qənaət etmək üçün) onlardan bir çoxu içəri daxil ola bilmir və evə qayıtmağa məcbur olurdular. Belə halda nə etmək olar?

Bəzi müsəlman ölkələrində emiqrant məsihçilərin olmasına dözürlər, lakin yerli imanlılar öz inamları barədə açıq danışa bilməzlər. Belə «gizli» imanlılar həqiqi məsihçi adlana bilərlərmi? Onlar Kilsəyə məxsus funksiyaları icra edə bilərlərmi? Onlar necə qərara gəlsinlər ki, kimə və necə təzim etsinlər?

Məsihçiliyə düşmən olan qüvvələr çalışırlar ki, imanlıları müxtəlif yerlərə səpələsinlər və onların nüfuzunu zəiflətsinlər. Kampuçiya kimi ölkələrdə bütün əhali məcburən yeni yaşayış yerlərinə köçürülmüşdü. Vyetnamda başqa metod seçilmişdi — vergilər o vaxta qədər artırılırdı ki, konkret ailə maliyyə ağırlığına dözə bilmirdi və onda hökumət onları başqa yerə köçürürdü. Keçmiş Sovet İttifaqında Sibirə o qədər məsihçi göndərilmişdi ki, indi bura Müjdənin aktiv şəkildə vəz edildiyi ən güclü məsihçi regionlarından birinə çevrilmişdir. Əgər sizi ailənizlə birgə iqtisadi səbəblər üzündən heç bir imanlını tanımadığınız bir rayona köçürsələr, necə olar?

Müzakirə etmək üçün suallar:

1. Bir-birinə qarşı münasibətdə məsihçilərin hansı öhdəlikləri olmalıdır?

2. Bir kilsə lideri Müjdəni aşağıdakı kimi müəyyən etmişdi: «Bu, Müjdənin elə aydın və kompromissiz vəzi olmalıdır ki, dinləyici ya Məsihi qəbul etsin, ya da onu rədd etsin». Siz bu təyinatla razısınızmı? Sizin ailəniz müjdənin vəzini eşidibmi?

3. Ətraf aləmə şahidlik etmək üçün məsihçi qardaşları ən yaxşı şəkildə necə həvəsləndirmək olar?

4. Müjdənin qadağan olunduğu cəmiyyətdə necə vəz etmək olar? Əgər sizdə ruhani ədəbiyyat yoxdursa, bunu necə etmək olar?

5. Başqa məsihçilərdən maliyyə yardımı almağın üstünlüklərini və çatışmayan cəhətlərini müzakirə edin.

6. Sizin qrupunuza hansı rəhbər quruluş lazımdır və rəhbər xidmətini icra edən adam hansı keyfiyyətlərə malik olmalıdır?

7. Məsihçilərin işlətdikləri yuxarıda göstərilən situasiyaları rollar üzrə oynayın.

8. Qalib Kilsənin Asiyalı kilsə liderləri tərəfindən təqdim olunmuş on keyfiyyətini müzakirə edin. Siz onlarla razısınızmı? Siz bu siyahıya nə isə əlavə etmək istəyirsinizmi?

Beşinci fəsil

Tanrıya istehza olmaz

Hər şeyi Onun ayaqları altına tabe etdirdi və bütün varlıqların üzərində baş olmaq üçün Onu imanlılar cəmiyyətinə verdi. Bu cəmiyyətin Onun bədənidir; hər cəhətdən hər şeyi Dolduranın kamilliyidir.

Ef. 1:22-23

Döngəyə keçməmişdən əvvəl Rene diqqətlə ətrafa baxdı. O heç bir təqib olunmanı müşahidə etmədi. Gənc alnının tərini sildi və saata baxdı. Təyin olunmuş vaxta hələ beş dəqiqə qalmışdı. O məhəllənin ətrafında bir dəfə də dolandı ki, düz 7:14-də böyük darvazanın yanına çatsın. O, zəngin düyməsini üç dəfə sıxdı: qısa… uzun… qısa zəng. Bu, elə indicə dəyişdirilmiş zəng kodu idi, o, iman qardaşının zəng etdiyini bildirirdi. Darvaza açıldı və Rene içəri keçən kimi dərhal bağlandı. İki saatdan sonra evin zirzəmisində ünsiyyət üçün bir neçə yüz imanlı yığılmışdı.

Rene oturub sakitcə qalan adamları gözləyirdi. O, jurnalda Çində olan kiçik bir imanlı qrupu haqqında oxuduqlarını xatırladı. Bu qrup hər həftə kiçik bir mağazanın arxa otağına Allaha ibadət etmək üçün toplanırdı. Bu, uğursuz mədəni inqilab vaxtı idi. Mağazaya gələn kənar şəxslər imanlıları eşidə bilərdilər, buna görə də onlar himnləri səssiz «oxuyurdular». Kimsə himnin adını pıçıltı ilə deyirdi və hamı sakitcə dodaqlarını tərpədərək ürəklərində nəğmənin sözlərini və müsiqisini oxuyurdular.

O, pastır Vallinin dediklərini xatırlayaraq bərkdən güldü: «Bambuk pərdəsinin arxasında olan imanlılar kimi, bizim kilsəmiz də gizli fəaliyyət göstərir, lakin fərq ondadır ki, biz Allahı ucadan şöhrətləndirə bilirik, çünki bizdə əla səs izolyasiyası var. Bizi ən yaxın qonşumuz da eşitməz».

Bu, Səudiyyə Ərəbistanında olan kilsə qrupu haqqında hekayədir; bu ölkədə min dörd yüz ildən artıq bir müddətdə rəsmi kilsə olmamışdır. Buna baxmayaraq, bütün ölkədə həyatlarını böyük risk altına qoyaraq bir çox imanlılar gizlicə görüşürdülər.

Qərbdə çox zaman iman öz əksini rəsmi qəbul edilmiş kilsədə tapır, buna görə də imanlılar yalnız bu yolla öz imanlarını büruzə verməklə tanışdırlar. Lakin avtoritar hökumət hakimiyyətə gəldikdə ilk növbədə bu forma hücuma məruz qalır. Düşmən şəraitdə bu kilsənin mövcudluğunu qoruyub saxlaması çətin olur. Gəlin, bizə məsihçi olduğumuza görə təzyiq göstərməyə çalışan hakimiyyət altında olduğumuz halda öz təşkilatımızın digər variantlarına nəzər salaq.

Yerli kilsənin və hakimiyyətin münasibətlərinin formaları

Hakimiyyətin təzyiqinə tabe olmaq, kilsənin öz mövcudluğunu dayandırmağa və öz inamının sönməsinə imkan vermək olar. Əlbəttə, heç bir həqiqi məsihçi bu variantı seçmək istəməz. Lakin bir çox məsihçilər çətin vəziyyət yarandıqda və onlar buna hazır olmadıqda şəraitə tabe olaraq məhz bu yolla getmişlər. Biz əgər Məsihdə olan vəziyyətimizə əsaslanaraq düşünsək və Onun rəhbərliyinə tam tabe olmanı əvvəlcədən qərar a alsaq, biz də öz ən yaxşı niyyətlərimizə baxmayaraq bu sonluğa gələrik.

1. Rejimlə mövcud olan kilsə

Öz kilsəmizlə birgə biz adi həyat tərzi keçirə və eyni zamanda hökumətin tələblərinə tabe ola bilərik. Əvvəlki dərsdə biz demişdik ki, düşmən mövqeyi tutmuş hökumət icmalara qarşı məhdudiyyətlərini getdikcə sərtləşdirir. Və yenə də zəif və gücsüz kilsələrə bir qayda olaraq öz varlıqlarını saxlamağa imkan verirlər.

Rejimlə birgə mövcud olmaq siyasətini seçən kilsələr hakimiyyət propaqandasının silahına çevrilə bilərlər, lakin rəsmi kilsə liderlərinin çox zaman başqa çıxış yolları olmur. Onlar hakimiyyətlə əməkdaşlıq etməyə məcbur olurlar, əks halda onlar həbs oluna bilərlər. Hər hansı kilsənin mövcud olub olmamasına məhz dövlət hakimiyyəti cavab verir. Əgər hər hansı bir kilsənin varlığına dözürlərsə, deməli o, repressiv hökumətin hansısa məqsədlərini həyata keçirir. Hakimiyyət belə kilsənin bütün səviyyələrinə öz agentlərini göndərir və öz xeyri üçün onun fəaliyyətindən istifadə edir.

Kilsə elə bir vəziyyətə düşür ki, o, həm hökumətin işinə yaramalı, həm də ətraf aləmə şəhadətində Müqəddəs Kəlamın təliminə sadiq qalmalıdır. Adətən belə kilsələrdən həm hakimiyyət, həm də digər məsihçi qruplar şübhələnirlər. Bu, həqiqi məsihçilər üçün çox çətin vəziyyətdir, lakin bu yolla kilsə ictimai ibadət və şəhadət imkanı qazanır. Biz isə öz dualarımızla belə kilsəyə dayaq olmalı, onun şəhadətinin təmiz qalmasını Allahdan istəməli və bunun digər məsihçilər üçün əngəl olmasına yol verməməliyik.

2. Etiraz edən kilsə

Düşmən şəraitində kilsənin seçə bildiyi digər variant etirazetmə siyasətidir. Belə kilsə hakimiyyətdə olan rejimə qarşı açıq müqavimət göstərməyə çalışır. Əgər hökumət hər bir yığıncağın keçirilməsi üçün əvvəlcədən icazə alınmasını tələb edirsə, məsihçilər bu qadağanı pozaraq «qanunsuz» yığıncaqlar keçirirlər. Əgər hökumət kilsə binasını zəbt edirsə, imanlılar öz yığıncaqlarını açıq havada keçirirlər. XX əsrin kilsə əzabkeşlərinin çoxu belə qruplardan çıxmışdır. Onlar hakimiyyətə müqavimət göstərməyi qərara almış və bunun əvəzini tam ödəməyə hazır olmuşlar. Biz əlverişsiz şəraitdə dözməyə iradəsi çatan məsihçilərlə fəxr edə bilərik; lakin belə müqavimət göstərmək üçün müəyyən şərtlərə əməl etmək lazımdır:

Əgər dövlət məhdudiyyəti sərt xarakter daşımırsa və dövlətin gələcək planları ilə əlaqəli deyilsə, bu cür müqavimət kilsənin vəziyyətini müsbət istiqamətə dəyişə bilər. Lakin kommunist ölkələrində belə siyasət haqda heç danışmağa dəyməz. Müqavimət hökumətin siyasətinə müəyyən dərəcədə təsir göstərə bilər, lakin repressiv hakimiyyət məsihçilərə uzun müddət dözməyəcək (məsələn, Efiopiyada olduğu kimi).

Əgər əhalinin böyük bir hissəsi məsihçiliyə ibadət edirsə və kilsənin etirazı xalq kütlələri tərəfindən dəstək alırsa, hökumət güzəştə getməyə məcbur olacaq (Polşadakı hadisələri misal göstərmək olar).

Əgər ölkədə məsihçilik bir çox onilliklər və yüzilliklər ərzində mövcuddursa və onun prinsipləri imanlılara məlumdursa, hökumətin kilsədən uzaqlaşdırdığı liderin əvəzinə hər hansı bir sıravi imanlı lider ola bilər və bu zaman etirazlar uzun müddət davam edə bilər. (Misal üçün keçmiş Sovet İttifaqında olduğu kimi.)

Bir çox Asiya və Yaxın Şərq ölkələrində kilsəyə bu etiraz variantını istifadə etməyə imkan verən göstərdiyimiz üç şərt mövcud deyil.

Bəzi ölkələrdə məsihçiliyə zidd olan qüvvələr hakimiyyətə gəldikdən sonra etiraz edən kilsə çox az müddət ərzində tab gətirə bildi, lakin bu halda da etiraz edən kilsə çox gözəl şahidliyi dünyaya göstərə bildi.

Myanmada (əvvəllər Birma kimi tanınırdı) məsihçi hərəkatı azlıq təşkil edirdi, lakin bu günə qədər fəaliyyətini davam etdirir. Hökumət özünü sosialist dövləti adlandırır. Myanmada məsihçilərə güclü təzyiq göstərirlər, bəzi kilsə liderlərini həbs ediblər, çünki məsihçilər guya ki, hökumətə düşmən olan qüvvələrlə vəhdətdədirlər.

1990-cı illərin sonlarında Kolumbiyanın müjdə imanlıları mübarizənin xüsusilə qəddarcasına aparıldığı regionlarda otuz altı pastırın qətlini və üç yüzdən artıq kilsənin məcburi bağlanması hadisələrini ifşa etdilər. Daha əlli beş pastır öz kilsəsini və evini tərk etməyə məcbur olmuşdu. Minlərlə məsihçi evsiz-eşiksiz qalmışdı.

3. Gizli kilsə

Bəzən məsihçilər dərk edirlər ki, onların inamının ənənəvi, rəsmi şəkildə tanınmış kilsədə təzahürü mümkün deyil və bu zaman onlar güclü fəaliyyət göstərməyi qərara alırlar. Bu, romantik görünməyə bilər, lakin kəskin təqib şəraitində belə kilsələr uzun illər boyu öz varlıqlarını qoruyub saxlayırlar. Hökumət üzvləri kiçik insan qruplarının yığıncaqlarına nadir hallarda diqqət yetirirlər. «Ev kilsələri», «özək qrupları» və ya «ailəvi kilsələr» uzun müddət gizli qala bilir və onları tapanda yerlərini dəyişə bilirlər. Bu kiçik qruplar kilsə funksiyalarını icra etmək üçün qısa müddətə yığışa bilirlər.

Bu cür məsihçi həyatı haqqında çinli imanlılar bir çox gözəl misallar göstərə bilərlər. Çətin vaxtlarda onlar bir-birlərinə dayaq olmağı öyrəniblər: tarlada görüşəndə bir-birini salamlamaq və ya yığışaraq birlikdə məsihçi himnlərini səssiz «oxumaq». Bəzən onlar bir-birlərini yalnız digər insanlara qarşı göstərdikləri qayğı və sevgi vasitəsilə tanıyırlar. Onlar dua edirlər ki, həyatları elə sülh saçsın ki, dostlar və yaxınlar onları «axtarsınlar» və bu zaman onlar məhv olan dünyaya Məsih haqqında xəbər çatdırmaq imkanı qazanacaqlar.

Təbii ki, gizli fəaliyyət göstərən məsihçilər ələ keçdikləri halda, təqiblərə hazır olmalıdırlar. Lakin onların imanda olan sakit həyatı bu hal üçün hazırlığı təmin edəcəkdir. Əgər gizli kilsə rəsmi kilsədə qəbul olunmuş yığıncaqlar keçirmək metodundan imtina etsə, hökumət belə kilsəni məhv edə bilməz. Məsələn, Şanxayda ev kilsələrinin sayı bugün iyirmi min qrupa qədər artmışdır.

Qruplar kiçik olmalıdır. Müqəddəs Ruh imanlıları kilsədə birləşdirdikcə onlar iki yerə bölünməlidirlər. Ən yaxşısı odur ki, qruplar yaxınlıqda yerləşən rayonların sakinlərindən ibarət olsun. Əgər qrupu tapsalar, onun qanunsuz yığıncaqlarına qadağa qoyulacaqdır, lakin imanlılar sadəcə dağılışacaq və artıq başqa yerdə yığışacaqlar.

Gizli kilsənin fəaliyyəti üçün daha ciddi məhdudiyyət o faktın etiraf edilməsidir ki, ətrafdakıların çox az bir hissəsi ondan Məsih haqqında eşidə bilərlər. Gizli kilsə Məsih haqqında yalnız müəyyən dərəcədə şahidlik edə bilər, azad aləmdə isə məsihçilər Müjdənin çatdırılması üçün bütün imkanlardan istifadə edə bilirlər: Beynəlxalq məsihçi radiosu sərhədləri aşaraq repressiv rejimi olan ölkələrin xalqlarına Müjdə aparır.

Gizli kilsə Müqəddəs Kəlamın prinsiplərinə uyğun olaraq funksiyasını davam etdirir, lakin bunu gizli şəkildə edir. Belə davranış modelinin seçilməsini qorxaqlıq adlandıra bilərikmi? Bəlkə məsihçilər möhkəm dayanmağa və təqiblərə tab gətirməyə hazır olmalıdırlar? Mümkündür. Lakin biz anlamalıyıq ki, Müqəddəs Ruh hətta bir ölkənin daxilində müxtəlif insanları müxtəlif yollarla aparır.

4. Saxta azadlıq və kilsənin ünvanına təhdid

Hər hansı kilsə nisbi azadlıq şəraitindədir, lakin onu hədələyirlər. Bu halda biz yuxarıda qeyd etdiyimiz üç şərtin ən müxtəlif uyğunlaşmasını görürük. Elə hallar olur ki, birlikdə mövcud olmaq heç də geriçəkilmə və güzəştəgetmə demək deyil. Başqa hallarda kilsə hökumətin ona qarşı təzyiqinə etirazını bildirə bilər. Elə vəziyyət olur ki, kilsənin bir hissəsi məcburi şəkildə gizlənir ki, açıq halda icra edərkən təqibə məruz qalan funksiyaları gizlicə həyata keçirsin.

Bəzi müsəlman ölkələrində məsihçi kilsələrin vəziyyəti belədir, burada imanlılara ibadət etmək üçün rəsmi şəkildə azadlıq verilir, lakin əslində kilsəyə hər tərəfdən təzyiq göstərirlər. Ona qarşı yürüdülən məhdudiyyətlərə kilsə öz etirazını ifadə edə bilər. Eyni zamanda kilsənin gizli fəaliyyətini yeni şagirdlərin hazırlığı və tərbiyəsinə (onları, məsələn, müsəlman əhatəsinin təhlükəsi altına qoymayaraq) yönəltmək olar.

Nepalda vəziyyət tamamilə başqa cürdür. Bu ölkənin dövlət dini induizmdir. Məsihçiliyə nəzəri cəhətdən icazə verilir, lakin imanlılara hinduları məsihçiliyə yönəltmək qadağandır. Keçmişdə yeni imana gəlmişlər və onların məsləhətçiləri altı il müddətinə həbs olunurdular. Nepallı məsihçilər bir çox illər ərzində belə məhdudiyyətlərə qarşı öz eitrazlarını bildirir və bu qanunlardan yan keçməyin yollarını axtarırdılar. Bununla belə, 1990-cı illərdə məsihçi kilsəsi yetmiş mindən dörd yüz min nəfərə qədər artmışdı. Nepalın paytaxtında yaşayan bir məsihçi liderin fikrincə, bu altı dəfəyə yaxın heyrətamiz artım təqibin yeni dalğasını yaratmalı idi. O təsdiq edirdi ki: «İndi təqiblər üç tərəfdəndir — hindu fundamentalistləri, maoist inqilabçılar və bürokratlar tərəfindən».

Belə kilsə bəzən «Balkan tipli kilsə» yaxud «Kolumbiya tipli kilsə» adlandırılır və mövcud olma şərtlərinin oxşarlığına görə bu kateqoriyadan olan kilsələrə aid edilir. Məhz Balkanlarda və Kolumbiyada kilsə üzvləri və liderləri hökumət qoşunları, üsyançılar, xilasedici ordu və narkoişçilər arasında gedən müharibədə atəş altında qalırlar, həm də hər iki tərəf din sahəsində nəzarəti əlinə almaq istəyir. Əgər kilsə yalnız Allaha olan sədaqətini qoruyub saxlayırsa, kiminsə tərəfində olmaqdan imtina edirsə, onda hamının düşməninə çevrilir.

1999-cu ildə Rusiya Federasiyasının qoşunları Çeçenistana daxil olmamışdan əvvəl, bura sürətlə anarxiyalı dövlətə çevrilirdi. Hər iki tərəfin başlıca kommersiya məşğuliyyəti insanların oğurlanması və onlar üçün pul tələb edilməsindən ibarət idi. Kilsənin «dərin ciblərinin» sayəsində məsihçilər strateji nişangaha çevrilmişdilər. Oğrular Qroznıda iki pastırın başını kəsmişdilər, güman ki, onlar banditlərin qərbdən gələn humanitar yardımla təmin olunması işində iştirak etməkdən boyun qaçırmışdılar.

«Balkan» yaxud «Kolumbiya» tendensiyası olan ölkələrdə kilsə əziyyət çəkir, burada rəqabət aparan qruplar kilsə üzərində nəzarət hüququ uğrunda da mübarizə aparırlar və burada hökumət bu zorakılığın qarşısını almaqda gücsüzdür.

Kilsənin uyuşqan siyasəti

Lukanın Müjdəsinin 9-cu fəslində şagirdləri İsaya şikayət edirlər ki, onların qarşılaşdığı bəzi adamlar İsa yolunda xidmət edirlər, lakin onların qrupuna mənsub deyillər. Şagirdlər belə insanlara xidməti qadağan ediblər, lakin İsa dedi: «Belə insanlara xidməti qadağan etməyin, çünki kim sizə qarşı deyilsə, o sizin tərəfinizdədir» (Lk. 9:50). Bu dərsi öyrənmək Peter üçün çətin idi. Tanrı məcbur oldu ki, ona konkret görüntü və həyəcan versin, bundan sonra o dedi: «… həqiqətən dərk edirəm ki, Tanrı qərəzsizdir, bitərəfdir, lakin hər bir xalqda Ondan qorxanlar və düzgünlüklə hərəkət edənlər Ona xoşdurlar» (Həv. iş. 10:34-35).

Həvari Pavel Romalılara Məktubunun 14-cü fəslində bu fikri inkişaf etdirdi. O, bu mövzuda öz təlimini yekunlaşdıraraq demişdi: «Sən kimsən, başqasının qulunu ittiham edirsən? <…> Biz hamımız Məsihin məhkəməsi qarşısında duracağıq» (Rom. 14:4, 10). Pavel hətta «düzgün olmayan» motivləri olan, lakin Müjdəni müdafiə edən adamların ibadətini bəyənirdi (bax: Flp. 1:12-18)! Yazı aydın şəkildə öyrədir ki, Məsihin Bədənində ayrı-ayrı liderlərə görə parçalanma olmamalıdır, hətta onlar kilsəni müxtəlif yollarla aparsalar da (bax: 1 Kor. 1:11-17). Biz çox ehtiyatlı olmalıyıq və Tanrıya bizim kimi ibadət etmədiklərinə görə başqa imanlıları ittiham etməməliyik. Əgər Tanrının bizə etimad etdiyi işi sakitcə icra etsək, onda başqa imanlıların Tanrıya xidmətində Tanrının istiqamətləndirməsini necə hiss etmələri barədə narahat olmamalıyıq.

İndi isə gəlin, insanların təqiblərə qarşı münasibətlərinin Müqəddəs Yazıda göstərilmiş müxtəlif variantlarına baxaq:

Şamuel. Tanrı ona gələcək hökmdara xeyir-dua verməyi tapşıranda Şamuel qorxdu. Onda Tanrı ona bunu gizlicə necə etməyi və bu zaman yalana görə günah etməməyi göstərdi (bax: 1 Padşah. 16:1-5).

İlyas. Bir dəfə o, cəsarətlə hökmdara qarşı çıxdı (bax: 2 Par. 17:1). Başqa halda Tanrı onu düşmənlərdən qaçıb gizlənməyə apardı (bax: 3 Padşah. 17:3).

Ester. O, yəhudi olduğunu şahdan gizlədərək hökmdar oldu. Lazımi zaman gəldikdə o, həyatını təhlükə altına qoyaraq xalqına çox vacib xidmət göstərdi (bax: Est. 7:1-4).

Daniel. Ölümdən qorxmayaraq o, üç dostu ilə birlikdə şaha qarşı çıxış etdi, lakin Tanrı onu qorudu (bax: Dan. 3 və 6).

İsa. O, yəhudi hökmdarlardan kənar qaçırdı və bir dəfə hətta onlardan gizlənmişdi (bax: Yəh. 8:59; 11:54).

Peter və Yəhya. Hökumət nümayəndələri Müjdənin vəz olunmasını qadağan etmişdilər, lakin onlar tabe olmaqdan imtina etmişdilər (bax: Həv. iş. 4:18-20).

Pavel. O, təhlükə ilə üzləşərkən daha uyuşqan taktika seçmişdi. O bəzən onu təqib edənlərdən qaçır (bax: Həv. iş. 9:23-30), bəzən həbs olunur (bax: Həv. iş. 16:22-24), bəzən isə Allahı möcüzə göstərməyə çalışırdı (bax: Həv. iş. 13:10-11). Lakin hər halda o, Müqəddəs Ruha imkan verirdi ki, nə etmək lazım olduğunu ona öyrətsin. Öz hərəkətlərində o, aşağıdakı prinsipləri rəhbər tuturdu: «Hamı üçün mən hər şey oldum ki, heç olmasa bəzilərini xilas edim» (1 Kor. 9:22).

Həvarilərin İşləri Kitabında öz inamlarını ən müxtəlif üsullarla ifadə edən kilsələri görürük. Lakin bir şeyi dərk etmək vacibdir ki, kilsə və ayrı-ayrı imanlılar Tanrının rəhbərliyinə əməl etdikdə belə, onların ibadəti qovulmadan və təqiblərdən xilas olmanı təmin etmir. İbranilərə Məktubun 11-ci fəslində biz görürük ki, bəzi müqəddəslər təqiblərdən azad olmuşdular, başqalarına isə əzab çəkməyə Tanrı imkan vermişdi. Görünür Tanrı seçiminin dərk olunmasının açarı kimi Müqəddəs Ruhun rəhbərliyi ilə ibadət və uyuşqanlıq xidmət edir.

Düşmən şəraitinə qarşı münasibətin Müqəddəs Kəlamda verilmiş bu nümunələri kilsənin və ayrı-ayrı imanlıların xüsusi uyuşqanlığını nümayiş etdirir. Məsələn: Yerusəlimdəki kilsəni Antakiyadakı kilsə ilə müqayisə edin. Yerusəlimdəki kilsə əsasən, imana gəlmiş yəhudilərdən təşkil olunmuşdu. Onlar öz inamlarını ənənəvi, yəhudiliyə aid olan üsullarla ifadə etməyə davam edir və onların müjdəyə zidd olmamasına diqqət yetirirdilər.

Antakiyadakı kilsə isə, yəhudi ənənələrini bilməyən, imana gəlmiş bütpərəstlərdən ibarət idi. Onların ünsiyyət metodlarında ayinlər daha az idi. Bununla əlaqədar liderlər Yerusəlimdə yığışdılar ki, antioxiyalı imanlılardan yəhudi ənənələlərinə riayət edilməsini tələb etməyin lazım olduğunu müəyyənləşdirsinlər. Uzun çəkən müzakirələrdən sonra qərara alındı ki, bütpərəstlərdən olan imanlılar Allaha olan imanlarını, Tanrının onlara icazə verdiyi kimi izhar etsinlər, lakin yəhudilərin dini hisslərinin təhqir edilməsini minimuma endirən bəzi qadağaları nəzərə alsınlar. Lakin Yerusəlim kilsəsi öz ibadətini yəhudi ənənələrinə riayət edərək davam etdirə bilərdi (bax: Həv. iş. 15:1-31; 21:17-26).

Yadda saxlayın ki, Əhdi-Cədid dövrünün kilsəsi həmişə düşmən əhatəsində idi. Roma imperiyası bütün qərb dünyasında məsihçiləri təqib edirdi, lakin məsihçilik zəfərlə öz təqibçilərindən çox yaşadı.

Məsih Bədəni daxilində vəhdət

Əgər birgə mövcud olan və etiraz edən kilsələrə gələnlərə daim nəzarət edilərsə, onda gizli kilsənin sıravi imanlıları öz əhatələrində şahidlik etmək üçün daha böyük azadlığa malikdirlər. Belə ehtiyatlı şahidliyin sayəsində yeni fərdi qruplar tez-tez yaranır. Lakin bir şeyi yadda saxlamaq lazımdır ki, dövlət tərəfindən sıxışdırılmaya qarşı kilsənin cavabının hər üç variantı məsihçi inamının həqiqi izharı ola bilər. Heç bir vəchlə inamını başqa yolla izhar etdiyi üçün bir qrup digərinə arxa çevirməməlidir.

Bəzən Tanrı imanlıları davranış xəttini dəyişməyə doğru aparır. Etiraz edən kilsəyə qarşı elə güclü təqiblər ola bilər ki, onun sıravi üzvləri gizli yığıncağa getməyə məcbur olar.Gizli kilsə hökumət qarşısında öz fikirlərini açıq şəkildə bildirərək, etiraz edən kilsəyə çevrilə bilər. Hökumətlə birgə mövcud olma xəttini seçən bəzi kilsələr eyni zamanda öz üzvlərindən fərdi qruplar və ev kilsələri təşkil edirlər. Məsihçiliyə qarşı düşmən münasibəti göstərən hökuməti olan ölkələrdə imanın izhar edilməsinin bizə məlum olmayan başqa formaları da ola bilər. Müqəddəs Ruhun hərəkətlərini məhdudlaşdırmaq mümkün deyil. O bizim və bizim imanlı qrupumuzun hökumətlə birgə işini hər hansı bir formada, yaxud artıq məlum olan formaların qovuşmasından yaranan yolla apara bilər.

Biz o faktı qəbul etsək ki, Müqəddəs Ruh bəzilərini hakim rejimlə birgə yaşadır, bəzilərini etiraz etməyə oyandırır, bəzilərini isə gizli fəaliyyətə yönəldir, bu zaman bütün məsihçiləri sevmək və hörmət etmək daha asan olacaq. Təəssüf ki, çox zaman bir məsihçi qrupun digərinə hücumu repressiv rejimin əlində əla propoqandist materiala çevrilir, bundan məsihçilərə qarşı müvəffəqiyyətlə istifadə edirlər.

Biz həmişə İsanın Yəhyanın Müjdəsindəki (17:20-21) yalvarışını xatırlamalıyıq, O bunu Öz Ürəyinin dərinliklərindən Öz Atasına gətirmişdi.

Yalnız onlar üçün deyil, onların sözü ilə Mənə iman edəcək olanlar üçün də xahiş edirəm ki, Hamısı bir olsun; necə ki, ey Ata, Sən Məndəsən və Mən də Səndəyəm, onlar da bizdə bir olsunlar ki, Məni Sən göndərdiyinə dünya iman etsin.

Təbii ki, İsanı inkar edənlər, yaxud Müjdəni korlayıb dəyişənlərlə heç bir ünsiyyət olmamalıdır. Lakin əgər təqiblərin ağırlığı altında Məsihə iman gətirən Tanrıdan üz çevirirsə, başqa imanlılar ona kömək etməyə çalışmalıdırlar. Onu ictimai şəkildə biabır etmək, yaxud dindarlıq hiddətini bildirmək olmaz. Əgər bütün məsihçilər öz aralarında qarşılıqlı sevgi və hörməti qoruyub saxlaya bilsələr, bir-birinə kömək etmək imkanı daha da artar. Bizim imanlıların yığıncağının yeganə olmaması və bizim tənha olmamağımızın dərk olunması belə davranışa böyük yardım göstərəcəkdir.

Repressiv hökumət çox zaman hiyləyə əl atır, bir məsihçi qrupunu digərinin üzərinə qaldırır və bununla da onların qardaşlıq ünsiyyətini dağıdır.

Çində mədəni inqilabdan bir qədər əvvəl hökumət iki məsihçinin bir yerdə işləməsinə icazə vermirdi. Vyetnamda rəsmi fəaliyyət göstərən kilsələr bir-birindən o qədər uzaqda yerləşirdilər ki, məçihçilərin bir yerdə yığışması çox çətin idi. Kilsədaxili konfranslar və seminarlar qadağan olunmuşdu. Kommunistlər başa düşürdülər ki, məsihçilər öz aralarında nə qədər az ünsiyyətdə olsalar, başqa imanlıların Tanrıya olan sədaqətinə daha tez şübhə etməyə başlayacaqlar, deməli, onların öz inamı zəifləyəcək.

İsanın təliminə uyğun olaraq, məsihçiləri onların bir-birinə olan sevgisinə görə tanımalıdırlar (bax: Yəh. 13:35). Əgər biz bu prinsipə sadiq olsaq, heç kim bir məsihçini başqasına qarşı çevirə bilməz və bizim Kilsə mövcudluğunu qoruyaraq möhkəmlənə bilər.

Nəticə

Azadlığı məhdud olan, ya da ümumiyyətlə olmayan ölkələrdə kilsələrin rəsmi statusdan məhrum edilməsi onların azadedilmə faktoruna çevrilir. Çində, Vyetnamda və Kubada ev kilsələrinin liderləri deyirlər ki, onların qruplarının təqib olunması tarixi Həvarilərin İşləri Kitabının əlavə fəsillərinə çevrilə bilərdi.

Bəzi imanlılar erkən Kilsənin məsihçilərinin yaşadıqları icmalara oxşayan kommunalarda yığışırlar.

Çuquyevkadakı (Uzaq Şərq) məsihçi icması onun sübutu oldu ki, marksistlərin hər hansı xoş məramı yalnız həqiqi məsihçiliyin sındırılmasında praktiki təcəssümünü tapa bilər. Bu icmanın adamları heç vaxt öz həyat tərzini təbliğ etmirdilər. Erkən Kilsənin məsihçiləri bunu etmədiyi kimi, onlar da icmadakı həyatın ideyasını reklam etmirdilər. Maraqlananları həmişə müəyyən müddət icmada yaşamağa dəvət edirdilər. Bəziləri belə eksperimentə razılaşır və həmişəlik icmada qalırdılar, hərçənd ki, dəvət olunanların çoxu həyat tərzini əzablı şəkildə dəyişməyə hazır deyildilər. Lakin heç kim tələb etmirdi ki, bütün imanlılar mütləq belə icmada yaşasınlar. Kommunanın üzvləri tez-tez belə deyirdilər: «Bizim yaşayışımız məsihçinin yeganə yaşayış tərzi deyil. Tanrı bizim göstərə biləcəyimiz həyatdan daha çox əhəmiyyətlidir». İcmanın lideri demişdi: «Əgər siz Müjdəni vəz edirsinizsə və imanlıları toplayırsınızsa, siz bu sözləri deməyi bacarmalısınız: «gəlin və görün ki, biz məsihçilər necə yaşayırıq». Bu ən təsiredici tövsiyədir. Bizim əsas məsələmiz tənha məsihçiləri möhkəmləndirmək, ətrafdakılara yaxşı nümunə olmaq üçün onlara kömək etməkdir. Əvvəlcə özünüz işıq olun, sonra başqalarının işıq olmasına kömək edin, bundan sonra bir çoxları Məsihə gəlmək istəyəcək».

Qrupda məşğələlər:

Rollar üzrə treninq:

Siz kənd yerində kiçik bir yığıncağın pastırısınız. Bir dəfə sizin yanınıza yerli üsyançı dəstənin komandiri gəlir. O sizi hədələyir və tələb edir ki, siz kilsə fəaliyyətini dayandırasınız, əks halda sizin eviniz (ailəniz yaşayan və imanlılar yığışan ev) yandırılacaqdır. Siz nə edəcəksiniz? Sizin yığıncağın üzvləri nə edəcəklər?

Müzakirə üçün suallar:

1. Yerli kilsənin taktikası üçün təklif olunmuş dörd variantdan yaxşı tanınmış məsihçi liderləri, faktiki olaraq, yalnız üçünü seçə bilirlər. Nə üçün?

2. Müqəddəs Kəlamdakı (bax: Həv. iş. 15:29) misallarda imanlıların davranışındakı taktika seçimindəki məhdudiyyətlər nədən ibarət idi? İmanlıların öz üzərinə qoyduğu hansı məhdudiyyətlərin şahidi olmusunuz?

3. Başqa imanlıların özlərini bizdən fərqli şəkildə apara bilməsi və hər iki tərəfin haqlı ola bilməsini dərk etmək niyə vacibdir?

4. Çində olan bir məsihçi qrupunun qəbul etdiyi aşağıdakı qaydanı müzakirə edin: «Məsihdə olan bütün qardaşları sevin, lakin yalnız sınaqlara dözmüşlərə etibar edin».

5. Əgər ətrafdakıların gözü qarşısında biz imanımızın sınağına dözə bilməmişiksə, onda özümüzü necə aparmalıyıq? Peter İsadan imtina edəndən sonra nə etmişdi (bax: Mt. 26:69-75)? O öz imtinasından sonra həqiqi məsihçi olaraq qalmışdımı?

Fərdi tapşırıq:

Qrupun hər üzvündən xahiş edin ki, onun kilsə qrupunu xarakterizə edən sxemi doldursunlar.

Hər qrupun güclü və zəif cəhətlərini müqayisə edin və baxın ki, onlar mövcud olan imkanlarla və təhlükələrlə necə müqayisə edilirlər.

Güclü tərəflər

Zəif tərəflər

Mövcud olan imkanlar

Mövcud olan təhlükə

Altıncı fəsil

Canlı kilsə

İsa Məsih uğrunda məhbus olan Pavel və Timotey qardaşdan, sevimli əməkdaşımız Filimona, (sevimli) bacımız Apfiyaya, silahdaşımız Arxipə və sənin evində toplaşan cəmiyyətə salam!

Flm. 1:1-2

Məşhur bir kanadalı pastır marksist Efiopiyasında aclıqdan əziyyət çəkən yerli məsihçi liderlə səhər yeməyi zamanı uca səslə demişdi:

— Siz və sizin kilsəniz kommunist rejimində yəqin ki, dəhşətli bir vəziyyətdə yaşayırsınız!

Req Reymer (Reg Reimer) Efiopiyada qonaq olan Beynəlxalq Müjdə İttifaqı qrupunun rəhbəri idi. O danışırdı ki, bu sözləri eşidən yerli lider ətrafına baxaraq çox asta səslə öz ölkəsində olan ciddi çətinliklərdən və məsihçilərin qanunsuz həbslərindən danışmağa başladı:

— Bu çətinliklər xalqımızın inamını möhkəmləndirdi. Cətin günlərdə daha çox adam imana gəlir, nəinki əvvəlki, daha sakit vaxtlarda, — o dedi. Sonra o davam etdi:

— Mən də sizin ölkədə olmuşam və bilirəm ki, sizin kilsələrdə ciddi çətinliklər və yoldan çıxaran şeylər var. Bir çox məsihçilər maddi vəsaitə uyublar və kasıb adamların ehtiyacları haqqında az düşünürlər. Bir çox məsihçi ailələri dağılırlar. Bəzi kilsələr əyləncəli proqramlar vasitəsilə insanları cəlb etməyə çalışırlar, çünki onlarda Məsihə dərindən keçmə yoxdur. Mən gördüklərimdən və eşitdiklərimdən çox kədərləndim.

Efiopiyalı kilsə lideri öz nitqini belə bitirdi:

— Əslində mən heç bilmirəm ki, kimin kilsəsi daha yaxşı vəziyyətdədir, sizin ya bizim!

İnamın kilsədə təzahürü

Azad dünyada mövcud olan kilsələrin çoxu rəsmən tanınmışdır. Bu kilsələr binalar ucaltmaqla, müxtəlif məsihçi təşkilatları və proqramları yaratmaqla, xeyriyyəçilik fəaliyyəti və s. ilə Tanrı İsa Məsihə öz inamlarını bildirirlər və onların gələcəkdə mövcudluğu əlverişli şərtlərin qorunub saxlanmasından çox asılıdır. Azad cəmiyyətdə inamın belə ifadə olunması bəlkə də xeyirlidir — o, kilsənin stabilliyini və davamlılığını təmin edir. Lakin, hakimiyyəti məsihçilərə qarşı düşmən münasibəti bəsləyən bir çox ölkələrdə inamın belə xarici təzahürü yol verilməzdir.

"Tanrı qaçaqmalçısı» kimi yaxşı tanınan Andrey qardaş (brother Andrew) deyirdi ki, yalnız iki tip kilsə liderinə rast gəlmişdi — bir qrupu deyirdi: «Burada belə bir şey ola bilməz», digər qrupu isə deyirdi ki, «Biz əvvəllər fikirləşirdik ki, burada belə bir şey ola bilməz».

Başqa sözlə, azad dünyada yaşayan bizlərdən heç birimizin belə hesab etməyə haqqımız yoxdur ki, kilsə bütünlüklə inamın xarici təzahür atributlarından asılıdır.Onun ifadəsinin belə formalarından imtina etdikdə və yaxud İsa Məsih Müjdəsinin kütləvi vəz edilməsi çox çətin olsa, imanlıların yığıncağı öz mövcudluğunu necə davam etdirəcəkdir? Kilsə həqiqi imanlıların yığıncağıdır, yaxud sadəcə müəyyən növ fəaliyyətdir?

Keçən əsrdə məsihçiliyə düşmən rejimli ölkələrdə yaşayan bacı və qardaşlarımızın təcrübəsindən çox şey öyrənə bilərik. Məsələn, Çində 1949-cu ildə kommunistlər hakimiyyəti ələ keçirən zaman, ölkədə özünü müjdə imanlısı hesab edən cəmi bir milyon adam var idi. Lakin baxın, o zamandan hansı hadisələr baş vermişdir: məsihçi liderləri qovur və həbsxanaya salırdılar; bir çox məsihçiləri öldürmüşdülər; hökumət rəsmi kilsəni on üç il müddətində tanımırdı; əlli ildən artıq müddətdə ev kilsələri təqibdən əziyyət çəkirdilər. Bütün bunlara baxmayaraq, ölkədə canlı məsihçi şəhadəti əvvəlki kimi var və fəaliyyətdədir! Kilsə neçə dəfə böyüyüb və indi onun üzvlərinin sayı, hesablamalara görə, yetmiş beş milyondan artıqdır.

Aydındır ki, 1960-1970-ci illərdə Çindəki kilsə öz inamını açıq şəkildə bildirə bilmirdi. O, ibadətin yeni üsullarını tapmağa məcbur oldu ki, Tanrı yolları ilə getməyi davam etdirsin. Lakin o buna necə nail oldu?

Əlbəttə, 1950-ci illərin əvvəllərində Çində məsihçilər inamın ifadə edilməsinin köhnə, ümumi qəbul edilmiş formalarından tamamilə imtina etmiş və başqa cür fəaliyyətə başlamışdı. Onlar diqqətli olmağa məcbur oldular, inamın təzahür edilməsinin ehtiyatlı metodlarından istifadə etdilər və bu metodlar çox effektli oldu. Digər qrup imanlılar da var idi, onlar ibadətin kütləvi formalarını uzun müddət qoruyub saxlamağa çalışırdılar və buna görə də çox əziyyət çəkirdilər. Çoxları həbs olundu, digərləri öldürüldü. Tanrı onların möhkəmliyini və dözümlülüyünü yüksək qiymətləndirir və onlar, Pavelin dediyi kimi (bax: Flp. 1:12), əmin ola bilərlər ki, onların əzabları Müjdənin yayılmasına kömək etdi.

Lakin ölkə hakimiyyəti tədricən imanın təzahür etdirilməsinin bütün kütləvi üsullarını məhv etdi. Bütün dünyadakı bir çox məsihçilər hadisələrin istiqamətinin belə dəyişməsindən çox mütəəssir olmuşdular və nə edəcəklərini bilmirdilər. Onları bir sual düşündürürdü: Tanrı Çini tənhalıqda qoyubmu və bu ölkədə Tanrı Kilsəsi məhv olubmu? Lakin bir müddətdən sonra Müqəddəs Ruhun rəhbərliyi ilə Kilsəyə sadiq imanlılar gizli yığıncaqlarda diqqəti cəlb etmədən, lakin qətiyyətlə öz inamlarını ifadə etmək üsullarını tapdılar!

Digər tərəfdən Səudiyyə Ərəbistanında min dörd yüz il ərzində rəsmi tanınmış məsihçi kilsəsi yox idi. Məsihə inanan hər hansı bir yerli vətəndaş avtomatik olaraq ölüm hökmünə məhkum edilirdi. Buna baxmayaraq, yüzlərlə ölkədə yaşayan və oradan qaçan məsihçilər ölümcül təhlükəyə baxmayaraq gizlicə görüşürdülər.

Kilsəyə sadiq adamların yığıncaq keçirmək üçün istifadə etdikləri yolların və üsulların müxtəlifliyinə yalnız heyrətlənmək olar. Təhlükəsizlik məqsədilə bu metodlar həmişə açıqlanmır, lakin imanlılar Tanrıya ibadəti davam etdirirlər, sayca və ruhən ən düşmən rejimli şəraitdə belə artırlar.

Müqəddəs Ruhun rəhbərliyi ilə ixtiraçılıqları yaşamaq üçün onlara kömək edir. İmanlılarla ünsiyyət üçün bacı və qardaşlar ən qeyri-adi yollardan istifadə edirlər, bəzən isə qrupun mövcudluğunu qorumaq üçün yığıncağın yerini daim dəyişməli olurlar. Tanrıda olan bu bacı və qardaşların cəsarətini Allah dəyərləndirir və nəticədə Tanrı Səltənətinə yeni imanlılar gəlir.

Bir imanlı danışırdı ki, onun icmasında hətta istirahət vaxtı da ibadətə və şəhadətə həsr olunur və bu iş çox ehtiyatla edilir ki, heç kimin diqqətini cəlb etməsinlər. Üç-dörd nəfərdən ibarət qruplar hətta ictimai yerlərdə də görüşüb şəhadətlərini bölüşürlər, Tanrıya ibadət edirlər, bir-birinə dayaq olurlar. Bütün bunlar islamın beşiyində — Səudiyyə Ərəbistanının mərkəzində baş verir.

İnamın təzahürünün xarici atributları

Məsihə inamın təzahürünün xarici atributları kateqoriyasına nigah mərasimi, meyit üstündə dua oxuma və xaç suyuna salınma mərasimlərini aid etmək olar. Məsihçiliyə düşmən münasibəti bəsləyən ayrı-ayrı dövlətlər inamın bütün təzahür üsullarını qadağan etsələr də kilsədə nigah və yaş mərasimlərinin keçirilməsinə icazə verirlər. Belə ki, keçmiş Sovet İttifaqında bəzi güclü məsihçilər açıq müjdə qadağan olunduqdan sonra da ictimai şahidlik üçün bu ayinlərdən istifadə edirdilər.

Yas və dəfn mərasimlərini nəzarətdə saxlamaq hakimiyyət üçün çox çətindir. Məsihçiliyə qarşı ən düşmən münasibətli ölkələrdə belə, yaxın adamın ölümündən yaranan kədər insanlarda silinməz təəssürat yaradır, sonradan bu insanlar məsihçiliyə gəlirlər.

Xaç suyuna salınma kilsə sirrini özündə əks etdirir, bu, Kilsə həyatı üçün çox vacibdir. Bu, yeni imana gəlmiş insanın Məsihin ölümü, basdırılması və dirilməsinə cəlb edilməsinin simvoludur və bir çox mədəniyyətlərdə insanın məsihçi olmasının hamı tərəfindən qəbul olunmuş şəhadətidir.

Xaç suyuna salınmada imanlı əvvəlki həyatı üçün öz ölümünü və yeni həyatı üçün dirilməsini təsdiqləyir. Kilsənin bütün tarixi boyunca xaç suyuna salınma həm xaç suyuna salınanlar, həm də bu mərasimdə iştirak edən imanlılar üçün ibadət forması olmuşdur.

Erkən məsihçilər yeni imana gələnləri imkan olan hər yerdə və həmişə xaç suyuna salırdılar. Çox zaman bu, camaatın gözü qarşısında baş verirdi, məsələn İsanın İordaniyada xaç suyuna salınmasında olduğu kimi; bəzən isə bu, səhrada, cəmi iki adamın iştirakı ilə baş verə bilərdi (bax: Həv. iş. 8:36-39). Diqqət yetirin, xüsusi hallarda xaç suyuna salınma yalnız kilsə liderləri tərəfindən yox, həm də sıravi məsihçilər tərəfindən icra edilir (bax: Yəh. 4:1-2; Həv. iş. 8:36-39; y Kor. 11-17).

Azad cəmiyyətdə kifayət qədər əsas var ki, xaç suyuna salınma müəyyən üsulla və bu işə səlahiyyəti olan konkret şəxs tərəfindən icra edilsin. Lakin Əhdi-Cədid dövründə təqib olunan kilsədə vəziyyət başqa cür idi və bugün də təqib olunan kilsədə bütün qaydalara riayət etmək mümkün deyil. Çox zaman xaç suyuna salınma mərasiminin planlaşdırılması və keçirilməsi tam məxfi surətdə və əl altında olan vəsaitlə keçirilməsi məcburiyyətində qalırlar. Buna baxmayaraq, gizli xaç suyuna salınma mərasimində iştirak etmiş məsihçilərin şahidliyi bu vəziyyətin böyük ruhi bəhrəsindən xəbər verir.

Belə olub ki, Nepalda on nəfərdən artıq yeni imanlı məşhur bir dövlət məmurunun iştirak etdiyi xaç suyuna salınmanı qəbul etmişdilər. O elə düşünürdü ki, qrup çimmək üçün toplanıb, buna görə də onun üçün hazırlanmış qəlyanaltıları yeyirdi və başqalarına fikir vermirdi. Əks halda yeni imana gəlmiş hindliləri yeddi illik həbs cəzası gözləyirdi. Belə hesab etmək olar ki, xaç suyuna salınmanı cəsarətlə qəbul etməyə hazır olan istənilən imanlı istənilən şəraitdə, hökumətin təzyiqinə baxmayaraq Məsih üçün itaətkar şahid olacaqdır. Məsələn, elə həmin Nepalda, keçən əsrin doxsanıncı illərində kilsələrin güclü artımı müşahidə edilmişdi.

Ev kilsələri

Biz sizinlə kilsənin beş funksiyasını tədqiq etdik (ibadət, müjdə, şagirdlik, xidmət, ünsiyyət və təzim), onlar bu formada Əhdi-Cədid Kilsəsində həyata keçirilirdilər. Yəqin siz müşahidə etdiniz ki, bütün bu formalar ev kilsələrində də həyata keçirilir.

Lakin erkən Kilsə yalnız ev kilsələri ilə məhdudlaşmırdı. İmanlılar məbədlərə, sinaqoqlara, yığıncaq zallarına, açıq forumlara gedirdilər, çayların sahilində, gəmilərdə və başqa yerlərdə toplanırdılar. Bir şeyin dərk edilməsi bizi ruhlandırır ki, kilsənin bütün bu beş funksiyasını kiçik bir ev kilsəsində də icra etmək olar, repressiv rejimi olan bir çox ölkələrdə isə yalnız şəxsi evlərdə bu funksiyaları icra etmək mümkündür. Əhdi-Cədid bizim diqqətimizi beş «ev kilsəsinə» xüsusi olaraq yönəldir, lakin tamamilə aydındır ki, onların sayı daha çox idi (bax: Rom. 16:3-5, 23; 1 Kor. 16:19; Kol. 4:15; Flm. 1:2).

Ev kilsəsinin bir sıra üstün cəhətləri var. Tikinti üçün əlavə pul xərclənməyə və yığıncaqlar üçün bina saxlamağa ehtiyac yoxdur. Ev ünsiyyətində mehribançılıq və dostluq atmosferini qoruyub saxlamaq daha asan olur. Ev görüşləri kənardan hökumətin arzu olunmayan diqqətini özünə cəlb etmir və imanlıların yığıncaqları asanlıqla bir evdən başqasına keçə bilir. Əlbəttə, sahənin məhdudluğu böyük problemə çevrilə bilər, lakin bu fakt imanlıları kiçik qruplarla toplaşmağa yalnız sövq edə bilər, bu, daha sıx ünsiyyətə gətirib çıxarır, bir-birinə daha effektiv xidmət etməyə kömək edir. Əgər qrup evdə görüşmək üçün çox böyük olsa, o, iki hissəyə bölünür və beləliklə kilsənin artımı davam edir.

Ev kilsəsinin ən bariz qüsuru müxtəlif imanlı qrupların arasında ünsiyyətin olmamasıdır. Xüsusilə ciddi rejimli ölkələrdə bu qüsur nailiyyət kimi səciyyələnir, çünki bir qrup ələ keçsə, onun üzvləri başqalarını ələ verə bilməz. Daha zəif rejimi olan ölkələrdə ev kilsələri bəzən müştərək yığıncaqlar keçirə bilərlər ki, ayrı-ayrı imanlı qrupları arasındakı ünsiyyəti müqayisə etsinlər və müəyyən zamanlarda, məsələn, bayram günlərində ünsiyyətə sevinsinlər.

Çində ümummilli bayram zamanı bir neçə ev kilsəsi şəhər parkında əyləncəli istirahət yığıncağı keçirməyi qərara alırlar. Heç kim kütləvi ibadət keçirməyə səy göstərmirdi, lakin bütün məsihçilər digər «gizli» imanlıların bir yerə yığışdığını görüb böyük dəstək aldılar.

Erkən Kilsənin təcrübəsinə bir də müraciət etsək, görərik ki, kütləvi ibadətlərin keçirilməsindən bir neçə gün sonra təqiblər başlandı. Hökumət Peterə və Yəhyaya vəz etməyi qadağan etdikdə, həvarilər öz şagirdlərinin yanına qayıtdılar. Həmin vaxtda Yerusəlim kilsəsi artıq bir yerdə yığışmaq üçün çox böyük idi, lakin Peterin və Yəhyanın qruplarından olan imanlılar bir yerdə görüşürdülər ki, hökumət tərəfindən təhlükənin kəsilməsi üçün dua etsinlər (bax: həv. iş. 4:23). Həmin vaxtlar liderlər bütün xalq içində tanınırdı və hər kəs üçün əlçatan idi.

Stefanın ölmündən sonra Kilsə özünü daha ehtiyatla aparmağa başladı. Bu ondan görünür ki, Pavel Yerusəlimdəki pastırlarla asanlıqla görüşə bilmirdi, yalnız Varnava onun üçün xahiş etdikdən sonra bu mümkün oldu (bax: Həv. iş. 9:26-28). Lakin bütün ehtiyat tədbirlərinə baxmayaraq, Yaqubu həbs edərək edam etdilər, bundan sonra Peteri ələ keçirib ölümə məhkum etdilər. O zamanlar imanlılar müxtəlif qruplara bölünmüşdülər və bir yerdə yığılmırdılar, lakin Kilsə bütün qüvvəsi ilə Peterin azad olunması üçün dua edirdi.

Mələk möcüzəli şəkildə həvarini azad edəndə o, Yəhya Markın evinə gəldi, bilirdi ki, burada dua toplantısı keçirilir. Diqqət yetirin ki, qrup bağlı qapılar arxasında yığışırdı və Peter gəldikdə qapını döyməyə məcbur olmuşdu. İmanlılar özlərini çox ehtiyatla aparırdılar və qapı döyülən kimi tez açmadılar. Pavel də çox ehtiyatlı idi, özünün möcüzəli surətdə xilas olunması barədə xəbər verən kimi çıxıb getmişdi (bax: Həv. iş. 12).

Aydındır ki, ehtiyatlı hərəkət etmək qorxaqlıqdan, yaxud zəif imandan xəbər vermir. Sonradan Pavel və Varnava Yerusəlim kilsəsində görüşərkən orada həm ağsaqqallar, həm də həvarilər vardı (bax: Həv. iş. 15:4, 22; 21:17-19). Ola bilsin ki, bu, bütün Yerusəlimə səpələnmiş çoxlu ev kilsələrinin liderləri idi.

Bu davranış prinsiplərini düşmən şəraitində yaşayan kilsələr, yaxud hökumət tərəfindən təzyiq göstərilən kilsələr götürə bilərlər. Kilsə ictimai şəhadətini artıq hökumətə məlum olan liderlərin sayəsində davam etdirə bilər, imanlılar isə kiçik qruplarda toplaşaraq Kilsənin bütün beş funksiyasını effektiv şəkildə həyata keçirə bilərlər. Beləliklə, ictimai şahidlik, obrazlı şəkildə desək, yalnız «aysberqin kəlləsi» olacaqdır.

Kiçik qruplar

1982-ci ildə Efiopiyada kommunistlər hakimiyyəti ələ keçirdilər və kilsənin təqibi başlandı. Hökumət mennolitlərin bütün əmlakını və binasını zəbt etdi. Bir çox məsihçi liderlər həbs olundu, kilsə üzvlərinə isə yığıncaqlarda görüşmək qadağan edildi. Liderləri, binası və açıq görüşmək imkanı olmadığından kilsə gizli fəaliyyətə başladı. Belə vəziyyətdə imanlılar hətta ucadan oxumağa da qorxurdular ki, kimsə onları hökumətə satar.

On ildən sonra kommunistlərin hakimiyyətini devirdilər və kilsə gizli fəaliyyətdən çıxdı. Bu on il ərzində kilsə üzvlərinin sayının beş mindən on minə qədər artdığını biləndə bir çoxları heyrətlənmişdilər. Çin və Efiopiya modelli kiçik qruplar öz effektivliyini və gücünü sübut etdi.

Bu model yalnız təqib şəraitində əlverişli olması ilə kifayətlənmir. Bu dəqiqə dünyada ən böyük kilsə pastır David Yonqi Çonun kilsəsidir — onun səkkiz yüz əlli min üzvü var. O, cənubi Koreyanın paytaxtı Seulda yerləşir. Bu kiçik qruplu kilsə Kilsənin beş funksiyasının, xüsusilə də Müjdənin həyata keçirilməsinə xidmət edir. Doktor Ço hesab edir ki, kiçik qrup İsa Məsihlə tanışlıq üçün ən yaxşı şərait yaradır. Hesab edilir ki, «Məsihdə olan körpələr yarım il ərzində «ruhani ata» olmalıdırlar. Kiçik qruplarda belə liderlərin hazırlanması üçün ən yaxşı şərait olur. Kiçik qruplu kilsələr məsih kilsəsinə yalnız yeni üzvlərin artması ilə böyüməsinə yox, həm də yeni yerli kilsələrin yaranmasına imkan yaradır.

Kilsə həm çətin, həm də əlverişli vaxtlarda sağlam olmalıdır. Kilsə yalnız o zaman sağlam ola bilər ki, bütün funksiyalarını icra etsin, necə ki, bunu Əhdi-Cədid dövründə erkən Kilsə edirdi (bax: Həv. iş. 2:42-47). Lakin əgər kilsə üzvləri yalnız bazar günləri ibadətə və yaxud təzimə gəlirlərsə, bu baş verməyəcək. Buna görə də balansı saxlamaq üçün, ya da bir müəllifin dediyi kimi, kilsənin «iki qanadı"nın olması üçün kiçik qruplar lazımdır. Aydındır ki, bu obrazlı müqayisə altında nə nəzərdə tutulur.

Biz demək istəmirik ki, ənənəvi, yaxud rəsmi tanınmış kilsə pisdir. Lakin tam aydındır ki, kiçik qruplar olmadan kilsə tam olmayacaq, müvazinətsiz və zəif olacaqdır. Belə kilsə həqiqi ünsiyyət üçün kəlam tapşırığını icra edə bilməz. İmanlıların ünsiyyətinin hansı məqsədləri olmasının təxmini siyahısı belədir:

Bir-birinizə xidmət edin (Qal. 5:13);

Bir-birinizi qəbul edin (Rom. 15:7)

Bir-birinizi bağışlayın (Kol. 3:13);

Bir-birinizi salamlayın (Rom. 16:16);

Bir-birinizin əziyyətini çəkin (Qal. 6:2);

Bir-birinizi qardaş kimi sevin (Rom. 12:10);

Bir-birinizə hörmət edin (Rom. 12:10);

Bir-birinizə məsləhət verin (Rom. 15:14);

Bir-birinizə itaət edin (Ef. 5:21);

Bir-birinizə öyüd verin (1 Sol. 5:11).

Özək, yaxud hüceyrə hər bir yaradılmışın tikinti daşıdır. Beləliklə, kilsə kilsə deyil, əgər o, ünsiyyət əsasında qurulmuş çoxlu sayda vahidlərdən ibarət deyilsə. Bu vahidlər öz aralarında birləşir ki, vahid bədən əmələ gətirsin. Əhdi-Cədid kilsəsi məhz belə model əsasında qurulmuşdu.

Özəklər (kiçik qruplar) on nəfərdən ibarət yığıncaq üçün ideal şəkildə uyğundurlar. Əgər qrupda on iki nəfərdən artıq üzv varsa, o, bölünməlidir ki, yenidən artsın. Yaxşı olar ki, həmişə ehtiyat üçün bir boş stul olsun; bu, tezliklə qrupa qoşulacaq yeni imanlını simvolizə edəcəkdir. Bu stul həmişə qrup üzvlərinin yadına salacaq ki, onların ən təbii borcu müjdə verməkdir. Lakin bir şeyi yaddan çıxarmaq olmaz ki, kiçik qrupun hər bir toplantısı Kilsənin digər dörd məqsədini izləməlidir.

İstənilən yerli kilsə o zaman müfəvvəqiyyətlə fəaliyyət göstərir ki, orada məsuliyyət hər bir üzvün üzərinə düşür və pastıra yeganə lider kimi baxılmır. Əgər kilsə böyümək istəyirsə, onun hər bir sıravi üzvündə lider keyfiyyətlərinin tərbiyə olunması vacib şərtdir. Tanrımız heç vaxt belə hesab etməyib ki, Onun Kilsəsi bir aktyorlu tamaşaya çevriləcəkdir.

Kilsənin bütün üzvləri cəlb olunmadan cəmiyyətdə uğurlu müjdə qətiyyən mümkün deyil. Liderlər və pastırlar sıravi üzvlərin hazırlanması üçün vaxt ayırmalıdırlar, onlar həm də öz səlahiyyətlərini digər imanlılara ötürməlidirlər. Çətin zamanlara hazırlığın ən yaxşı üsulu odur ki, kilsənin hər bir üzvünün Tanrı Səltənətində müəyyən unikal rolun icrası üçün təyin olunduğunu dərk etməyə kömək etsin.

Vyetnamda bir pastır mütləq həbs olunacağını bildiyinə görə öz kilsəsinin bütün otuz üzvünü lider vəzifəsini icra etməyə hazırlayırdı. Onu həbs edərək ucqar bir düşərgəyə göndərdilər, lakin sonra o eşidəndə ki, onun Kilsəsi üç yüz nəfərə qədər artıb, böyük təskinlik tapmışdı.

Məsihin Müjdəsini heç zaman bəyənməyən cəmiyyətdə də həyatımız fəal ola bilər: əgər biz adət etdiyimiz düşüncə tərzinə üstün gəlib Müqəddəs Ruhun rəhbərliyi ilə uyuşqan olmağı öyrənsək. Köhnə adət və ənənələlərin əsiri olmağınıza imkan verməyin. Tanrımız bütün ehtiyaclarımızı ödəməyə və bizə ən müxtəlif yollarla xeyir-dua verməyə qadirdir. Elə bu gündən inamınızın təzahürünün yeni və daha sadə üsullarını axtarmağa başlayın. Bu məsələdə də Müqəddəs Ruhun rəhbərliyinə etibar edin.

Qrupda məşğələ

Rollar üzrə treninq:

Çindəki ev kilsələrindən nümunə götürün.

1. Sakitcə nəğmə oxuyun.

Çində olan bir çox məsihçilər gizli görüşürlər və onlar istəmirlər ki, qonşular onların görüşmələrindən xəbər tutsunlar. Onlar himnlər oxumağı çox sevirlər, buna görə də bir-birinə yaxın oturaraq pıçıltı ilə oxuyurlar.

2. Müqəddəs Kəlamdan parçalar köçürün.

Çinin bəzi ev kilsələrində Kəlamdan parçalar köçürməyi sevirlər, ona görə yox ki, onlarda İncilin nüsxələri azdır, ona görə ki, bunu Tanrı Sözünün ürəyin dərinliklərinə həkk olunmasının ən yaxşı üsulu hesab edirlər. Qrupun hər üzvü İncildən beş, yaxud on nəğməni əl ilə köçürür və onları əzbər öyrənir. Sonra nəğmələrin köçürüldüyü bütün vərəqlər bir-birinə yapışdırılır və kitabça kimi bir şey əmələ gəlir, bu, imanlılardan birinə təqdim olunur.

3. Əzab və kədər təcrübəsini bölüşün.

Qrupun hər bir üzvü İsaya görə necə əzab çəkdiyini danışmalıdır. Əgər Çindəki ev kilsəsində siz desəniz ki, «Məndə hər şey öz qaydasındadır», onda hamı sizin ruhani həyatınızda nəyin isə çatışmadığını fikirləşəcək. Əgər siz həqiqətən Məsih üçün lazımsınızsa, onda mütləq öz əzablarınız haqqında danışmağa bir şey tapacaqsınız, yoxsa necə bilək ki, siz məsihçisiniz? Fikirləşin, bu an insana ətraf aləmin gözündə başqa cür görünmək üçün necə cəsarət verir?

4. Hər həftəni Kəlamın yeni nəğməsi ilə yaşayın.

Ev kilsəsinin məsihçiləri tez-tez Tanrıdan xahiş edirlər ki, onlara Yazıdan yeni şerlər versin, sonra bütün həftə boyu həyatlarının bütün hadisələrini bu şerin işığında yaşayırlar. Növbəti həftədə onlar bu konkret şerin işığında həyat məktəbində nə öyrəndiklərinin hamısını qrupda danışırlar.

5. Elə dua edin ki, sanki həbsxanadasınız.

Həbsxanada saxlanma şəraiti çox sərtdir və bir qayda olaraq kameralar çox darısqaldır. Vençjoudakı bəzi ev kilsələrində imanlılar özlərini həbsdə olan bacı-qardaşları ilə eyniləşdirirlər, bunun üçün on iki fut uzunluğunda olan ərazini hasara alır, sonra isə sıx cərgələrlə uzanırlar. Onlar uzanaraq həbsxanada olan yaxınlarının hansı şəraitdə saxlandığını xatırlayaraq onlar üçün dua edirlər.

6. Ölkənizin o regionları üçün dua edin ki, onların İncilin moizəsinə ehtiyacı var.

İncilin moizəsinə ehtiyacı olan regionlar üçün dua etməyə, Çindəki ev kilsələri həddindən çox vaxt sərf edirlər. Bu, Xanyandakı müsəlmanlar və Dağlıq Tibetdə Dalay-lamanın davamçılarıdır. Siz həm də öz duanızda ölkənizin Müjdə çatmayan regionlarına gedə bilərsiniz.

Müzakirə üçün suallar:

1. Kommunizm Çində və Efiopiyada kilsəni məhv edə, yaxud dəyişə bildimi? Öz cavabınızı əsaslandırın və konkretləşdirin.

2. Siz bu fəsildə göstərildiyi kimi, «məsihçi ünsiyyəti» barəsində nə zamansa fikirləşmisinizmi? Siz özünüz belə ünsiyyətdə iştirak etmisinizmi?

3. Əgər qrup böyüyübsə və evdə görüşmək üçün çox böyükdürsə, nə etmək lazımdır?

4. Məsihçiləri uzaq regionlara göndərməkdə şeytanın məqsədi nədir? Belə taktika onun özünə qarşı çevrilə bilərmi? Necə?

5. Yerli şəraitə uyğunlaşmaq üçün rəsmi tanınmış kilsənin təcrübəsini «korrektə» etməyə cəhd etmisinizmi? Bu mövzunu müzakirə edin (Diqqət: çox zaman bizim dərslərimizdən istifadə etmək «korrektənin» vasitələrindən biri olacaq).

Yeddinci fəsil

Məsihçi ailəsi

Bütün övladlarını Mən Rəbb öyrədəcəyəm, onlar tam sülh içində olacaqlar.

Yeş. 54:13

Zəif bədənli qoca bir adam oğlunun ailəsinə köçmüşdü, burada onun gəlini və dörd yaşlı nəvəsi də var idi. Qocanın əlləri titrəyirdi, görmə qabiliyyəti zəifləmişdi, ayaqları isə yerimirdi. Stol ətrafında bütün ailə yığışırdı. Lakin əlləri əsdiyindən və yeməyi pis gördüyündən qoca üçün yemək çox çətin idi. Xörək qaşıqdan yerə tökülür, fincanı götürdükdə isə südü yerə dağıdırdı.

Oğlu və gəlini belə vəziyyətdən əsəbiləşirdilər. «Baba ilə nə isə etmək lazımdır» — oğlu deyirdi. «Süfrəyə dağılmış süd, bərk marçıltı, yerə dağılmış yemək məni bezdirib» — arvadı deyirdi. Gənclər qoca üçün küncdə balaca stol qoydular. Baba orada tənha otururdu, böyük stolun ətrafında isə qalanları bir-biri ilə ünsiyyətdən zövq alırdılar.

Qoca bir neçə ədəd qab-qaşıq sındırdığına görə ona yeməyi taxta qablarda verirdilər. Hərdən ailə üzvləri babaya baxıb görürdülər ki, tənha qocanın gözləri yaşla doludur. Buna baxmayaraq, o, çəngəli yerə salanda və içgini dağıdanda onun üçün yalnız məzəmmətli sözlər tapırdılar.

Dörd yaşlı körpə baş verənləri sakitcə nəzərdən keçirirdi. Bir dəfə şam yeməyindən əvvəl ata gördü ki, oğlu yerdə oturub ağac çubuqlarla oynayır. O mehribancasına soruşdu:

— «Oğlum, sən nə edirsən?"

Oğlu da ona mehribancasına cavab verdi: «Mən sənin üçün və anam üçün taxta qablar hazırlayıram ki, mən böyüyəndə siz onlarda yemək yeyəsiniz». Uşaq gülümsədi və yenə də işi ilə məşğul oldu.

Bu sözlər valideynləri ildırım kimi vurdu və onlar bilmədilər ki, nə desinlər. Sonra onların gözlərindən yaş axdı. Onlar bir kəlmə də demədilər, lakin başa düşdülər ki, nə etmək lazımdır.

Elə həmin axşam cavan oğlan atasını ümumi stol arxasında otuzdurdu. Ömrünün axırına qədər qoca ailəsi ilə birgə bir stol arxasında oturub nahar edirdi. Lakin nə cavan oğlan, nə də onun arvadı qocanın əlindən çəngəl düşəndə, süd dağılıb süfrə batanda artıq əsəbiləşmirdilər.

Uşaqlar heyrətamiz qavrayışa malikdirlər. Onların gözləri hər şeyi görür, qulaqları hər şeyi eşidir, ətraf aləmdən aldıqları hər bir məlumatı təhlil edirlər. Əgər onlar bizim evdə xoşbəxt atmosfer yaratmaq istəyimizi görürlərsə, onlar bütün ömür boyu belə münasibəti öz ailələrinə göstərəcəklər.

Müdrik valideynlər başa düşürlər ki, onlar hər gün övladının gələcəyi üçün onun həyat bünövrəsinə bir kərpic qoyurlar.

Ailənin Kəlamda vurğulanması

Lap əvvəldən ailə Tanrı yaradıcılığının əsas vahidi olmuşdur. Tanrı dünyanı, bitkiləri və heyvanları yaratdıqdan sonra, yaradılış prosesini Öz obrazına və surətinə uyğun insanın yaradılması ilə başa çatdırdı. O, kişidən qadın yaratdı. Tanrı çoxlu sayda heyvan və bitki yaratdığı kimi, çoxlu kişi və qadın da yarada bilərdi, sonra isə həyatın əsası kimi insan hakimiyyətini bərqərar edə bilərdi. Lakin O bunu etmədi. O, ailə üçün əsas yaratdı və bununla da insanlıq ilə Özü arasında münasibətləri möhkəmləndirdi.

Bu, yəhudi ailəsinin timsalında daha aydın görünür. Hələ Əhdi-Ətiqdə Tanrı İsrail övladlarını qalan dünyadan ayrılmağa çağıranda O, Adəmin ailəsinə Adəm vasitəsilə müraciət etdi və O, hər bir növbəti nəslə ailə başçısı vasitəsilə müraciət edirdi.

Biz görürük ki, Tanrı Nuhla necə danışırdı və onun bütün ailəsini xilas etmişdi. Tanrı İbrahimlə əhd etdi və İbrahim vasitəsilə bu əhd İbrahimin bütün ailəsi və onun nəsilləri üçün həqiqi oldu. Tanrı Özünü hətta İbrahimin, Yeşuanın və Yaqubun Tanrısı adlandırırdı və beləliklə Özünü bu böyüyən ailə ilə eyniləşdirirdi. Tanrı Yaquba və on iki oğluna xeyir-dua verib Yaqubun adını dəyişib İsrail adlandırdıqdan sonra Tanrı xalqı «İsrail oğulları» kimi tanındı.

Dörd yüz ildən sonra Musanın anadan olduğu vaxt yəhudi ailəsinin birliyi özünü onda göstərdi ki, həyatlarını təhlükə altına qoyaraq valideynlər onun həyatını qorumağa çalışırdılar. Musa onun xalqını Misirdən çıxarmaq üçün Tanrının çağırışına cavab verəndə onun qardaşı Aaron, bacısı Məryəm və hətta qaynatası İofor ona kömək etmək üçün Tanrı tərəfindən istifadə edilmişdilər.

Səhrada Tanrı Musaya Qanun verdi, onun bir hissəsini yəhudilər «şma» adlandırırlar (bax: Təsn. 6:3-9; 11:18-21). Bu hissədə ailə və onun vəzifələri haqqında danışılır. Burada Tanrının kim olması barədə, Tanrını bütün qəlbinlə sevməyin ehkamları, bu həqiqətləri uşaqlara öyrətmək və bu təlimi daim yada salmaqla təsdiqləmək bilikləri verilmişdir. Tanrı Sözü daim insanla olmalıdır.

Həmçinin yəhudi bayramları da ailəni təsdiqləməli və onun üzvlərini Tanrıya yaxınlaşdırmalıdır. Pasxa bayramı zamanı ailənin atası ailənin ruhani başçısı rolunda xüsusilə aydın şəkildə çıxış edir. Hər bir ataya ciddi vəsiyyət edilmişdir ki, bu vəzifələri böyük oğluna ötürsün. Skiniyadan və Məbəddən sinaqoqa qədər İsrailin uzun tarixi ərzində, məhz ailədə Tanrıya ibadət və sədaqət qorunub saxlanmışdır. Dünyanın bir çox ölkələrində — sinaqoq tikmək üçün yəhudilərin az olduğu, yaxud antisemitizmin çox güclü olduğu və bunun nəticəsində yəhudilərin açıq şəkildə ibadət edə bilmədikləri yerlərdə yəhudi ailəsi müstəqil şəkildə öz varlığını qoruyurdu, iudaizm də qorunurdu.

Ailə haqqında Əhdi-Cədid təlimi özündə Əhdi-Ətiq təlimini qorumuş və bura yeni təşkilatlar əlavə olunmuşdur. Ər və arvad bir vahidə çevrilir, lakin ər ailənin ruhani başçısıdır, necə ki, Məsih Kilsənin Başçısı idi (bax: Ef. 5:21-23) və hər iki həyat yoldaşı bir-birinə tabe olmalıdır. Uşaqları «Tanrı təlimində və məsləhətində» tərbiyə etmək lazımdır (Ef. 6:1-4; Kol. 3:20-21).

Ailənin Tanrı mühafizəsi

Tanrı yalnız ailə institutunu bərqərar etməmiş, həm də onu qoruyan qanunlar vermişdir. On ehkamdan altısı insanlar arasındakı münasibətlərə aiddir. Onlardan üçü ailəni qorumaq vəzifəsini daşıyır:

Öz ata və anana hörmət et;

Zina etmə;

Öz yaxın adamının arvadını arzulama (Çix. 20:7-17).

Əvvəlcə Tanrı ailə təşkilatı haqqında öz fikrini həyata keçirdi, sonra onun daxildən dağıdılmaması üçün mühafizə etdi, sonra isə onu xaricdən olan hücumlardan qorudu. İsa zina anlayışını genişləndirmək vasitəsilə (bax: Mt. 5:27-28), boşanmağı qadağan etməklə (həyat yoldaşının xəyanətindən başqa) bu mühafizəni gücləndirdi (bax: Mt. 5:32).

İsa aydın şəkildə öyrədirdi ki, möhkəm ailə ittifaqı ən yaxşı Tanrı niyyətidir. Buna görə Pavel öz göndərişlərində nigah və ailə haqqında geniş təlim təklif edir. Timofeyə göndərişində o, ciddi şəkildə deyir ki, əgər adam öz ailəsinin qayğısını çəkmirsə, o, imansızdan da betərdir (bax: 1 Tim. 5:8).

Məsihçi ailəsinin üzləşdiyi çətinliklər

Ailənin Tanrıya həsr edilməsinin yüksək ənənələri qeyri-məsihçi siyasi prinsiplərlə idarəetməsi olan bir çox ölkələrdə məsihçi ailələrini çətin vəziyyətə qoyur. Belə siyasi sistemlər ailə dayaqlarını sarsıdır, çünki dövlət marağını valideyn marağından üstün tuturlar. Onlar öz diktator prinsiplərini həyata keçirirlər, heç bir əsas olmadan valideynləri hüquqlarından məhrum edirlər və çalışırlar ki, dövlət uşaq bağçaları sistemi vasitəsilə uşaqlarda mənəvi keyfiyyətlərin tərbiyə edilməsində ailənin məsuliyyətini qəsb etsinlər. Onlar valideyn tərbiyəsini uşaqların ağıl və qəlblərinə təsir etməklə əvəz edirlər və beləliklə, uşağın nəzərində ailənin və valideyn evinin vacibliyini aşağı salmağa çalışırlar.

1. Zaman.

Totalitar rejimli bəzi ölkələrdə ailəyə hücumlar daha aqressivdir. Belə ölkələrdə hökumət strukturları ailənin birlikdə ola biləcəyi vaxtı minimuma qədər azaldırlar. Valideynlərin hər ikisi uzun müddət evdən kənarda — işdə olurlar, həmin vaxtda isə dövlət onların uşaqlarına «qayğı» göstərir. Valideynlərin uşaqları ilə ola biəcəyi asudə vaxtları isə iştirakın vacib olduğu müxtəlif partiya yığıncaqlarına və cüzi ərzaq və lazımi əşyalar almaq üçün uzun növbələrdə dayanmağa sərf edirlər.

2. Təlim.

Dövlət tərbiyəçilərinin himayəsində olduğu bütün vaxt ərzində uşaqların düşüncəsi intensiv təsirə məruz qalır. Onlar əsasən anti-məsihçi tərbiyəsi alırlar və bu da ailə dəyərlərini gizlicə dağıdır.

Çox zaman elə olur ki, uşaqları valideynlərinin casusluğunu etməyə öyrədirlər. Kobud termindir, çünki o, uşaqlara öz valideynlərinə konkret ziyan vurmalarını dərk etməyə sövq edir. Adətən bu, gizli, ilk baxışdan sezilməyən obrazda təqdim edilir. Uşaqları öyrədirlər ki, onlar «nəzarət edən» olsunlar, əgər valideynlərin davranışında «qeyri-adi» bir şey görsələr və bunu danışsalar, onları mükafatlandıracaqlar. Bir çox uşaqlar üçün bu, sadəcə oyundur, lakin bir çox ölkələrdə uşaqlar hökumət üçün mühüm informasiya mənbəyinə çevrilirlər.

Məsələn, Vyetnamın süqutundan sonra ölkədən qaçmaq istəyən bir çox adamlar öldürülmüş, yaxud həbs olunmuşdular, çünki on iki yaşdan kiçik olan uşaqlar onları satmışdılar! Vyetnamdakı məsihçilərin danışdığına görə, ailədə ən ciddi problemlərdən biri budur ki, balaca uşağa Məsih haqqında necə danışasan. Əgər çox erkən danışsan, uşaq bu informasiyanı lazım olmayan adamlara ötürə bilər və ailə böyük zərər çəkə bilər.

Çində valideynlərin uşağının tərbiyə hüququndan məhrum edilməsi adi işdir. Əgər hökumət bilsə ki, valideynlər uşağa Məsih haqqında danışırlar, onlar uşağı götürüb yetimlər evinə verə bilərlər! Lakin valideynlər uşağa müjdə verilməsini gecikdirsələr, onlar bütünlüklə anti-məsihçi ideologiyasının təsiri altına düşə bilərlər.

3. Cəlbedici yem.

Çox zaman məsihçilər sadəlövhcəsinə inanırlar ki, onların uşaqları heç zaman mövcud rejimin tələsinə düşməyəcəklər. Bu, ciddi səhvdir. Repressiv hökumət tərəddüd etmədən edə bilməyəcəklərini söz verir, lakin eyni zamanda onlar çox əsaslı vədlər də verirlər, onları yerinə yetirə bilərlər və yetirirlər də. İdealistik köklənmiş gəncləri çox zaman sosial ədalətin əldə olunmasına yönəlmiş proqramlar cəlb edir. Bir çox məsihçilər iqtisadiyyatı aşağı səviyyədə olan regionlarda yaşayırlar. Tamamilə aydındır ki, orada az sayda dövlətlilər və dilənçi vəziyyətdə yaşayan nəhəng insan kütlələri arasında uçurum mövcuddur. Çində olduğu kimi hökumət real proqramları həyata keçirməyə başlayanda, hökumətlə əməkdaşlıq etmək perspektivi gənc idealistləri cəlb etməyə başlayır.

Gənclərə güclü təsir edən digər faktor təbii vətənpərvərlikdir. Repressiv hakimiyyət üstünlük əldə edəndə ona dəstək olmayanları «xalq düşməni» kimi damğalayır. Gənc insanlar psixikalarına belə güclü təzyiqə çox çətin davam gətirirlər.

Ölkənin digər sakinlərinə nisbətən gənc məsihçilər ədalətsizliyə və rüşvətə qarşı daha həssas olmalıdırlar. Hökumət sosial bərabərlik və ədalət vəd edəndə bu, çox cəlbedici görünür. Repressiv rejimin siyasətinə yaxşı bələd olan adamlar başa düşürlər ki, onlar öz vədlərinə əməl etmək əzmində deyillər, populyar suallar isə bir qədər sonra silah və tikanlı məftillərin köməyi ilə həyata keçiriləcək. Lakin gənc idealizm bu hədələri dərk etmir.

Kommunistlər öz məqsədlərinə çatmaq üçün gənclərdən istifadə etmiş və Kilsəni nüfuzdan salmaq üçün mümkün olan hər bir şeyi etmişdilər. Onlar hətta Müqəddəs Kəlamın hörmətini və Məsihin ilahiliyini rədd edən liberal kilsə liderlərindən sitat gətirirdilər. Yalnız Tanrı Sözünə əməl edən məsihçi ailəsi, hökumət tərəfindən uşaqların və gənclərin həqiqi yoldan uzaqlaşdırılması cəhdlərinin qarşısını ala bilər.

4. Gələcək: təhsil və iş.

Əgər gənclər öz inamını uğurla qoruyurlarsa, bunun cəzasını çəkə bilərlər. Gəncləri ali məktəblərə qəbul etməyə bilərlər. İş yerində onların irəliləməsinə mane olacaqlar. İmana görə təqibdən bütün ailə əzab çəkə bilər, bura fiziki zorakılıq da daxildir. Lakin əgər məsihçi ailələri Kilsənin varlığının qorunub saxlanmasında oynadıqları vacib rolu başa düşsələr, dözmək üçün mümkün olan hər şeyi edəcəklər.

Məsihçi olmaq siyasi problemlərə və sosial ədalətə qarşı etinasız olmaq demək deyildir. Lakin ölkədəki bütün dəyişikliklər ailə dayaqlarının dağılması və Kilsənin rədd edilməsi hesabına yox, Müqəddəs Kəlamın prinsipləri əsasında qurulmalıdır.

Kilsə modelinə uyğun ailə

Düşmənin məsihçi ailəsinə qarşı başladığı müharibədə qələbənin təmin olunması üçün ailələr çox şey edə bilər. Məsihçi ailəsi özündə Kilsənin əsasını əks etdirir və beləliklə, Kilsənin özünün mikrohissəciyi olur.

1. Müqəddəs Kəlamı birlikdə öyrənin.

Ailənin bütün üzvləri birlikdə Tanrı Sözünü öyrənməli və ailə haqqında kəlam təlimini yaxşı bilməlidirlər. Kəlam təlimini əks etdirən belə qarşılıqlı münasibətlərin qurulmasına çox ciddi yanaşmaq lazımdır. Davranış normaları kimi kəlam standartlarının qəbul olunmasında bu, birinci və çox mühüm bir addımdır. Möhkəm məsihçi ailəsi yalnız biliklər üzərində qurula bilməz. İşdə Kəlam prinsiplərinə sadiq olmaq çox mühümdür.

2. Uşaqları Tanrıya həsr edin.

Valideynlər hər bir uşağı dərrakəli şəkildə özlərindən uzaqlaşdırmalı və onu Tanrıya həsr etməlidirlər. Bunu kilsədə «həsr olunma» mərasimində, ya da öz evində sadəcə həsr olunma aktı ilə etmək olar. Tanrı belə həsr olunmaya pərəstiş edir. Əgər biz uşaq vaxtı Tanrıya həsr olunmalarda indi ona aktiv şəkildə qulluq edənlərin sayının faizlə nisbətini bilsək, heyrətə gələrik. Məsihçi liderlərinin həyat tarixi ilə sadəcə tanışlıq belə bu tezisi təsdiqləyir. Əlbəttə, belə həsr olunma valideynlərin öz övladlarına göstərə biləcəyi ruhani təsirin yalnız başlanğıcıdır.

3. Kilsənin bütün beş funksiyasını icra edin.

Məsihçi ailəsi Kilsənin bütün beş funksiyasını aktiv şəkildə icra etməlidir. O, birlikdə ibadət etməklə başlaya bilər, bunu ən müxtəlif yollarla icra etmək olar: birlikdə oxumaq və dua etmək, ilhamverici məsihçi musiqisini dinləmək, sonra Tanrını şöhrətləndirmək, bundan sonra erkən Kilsənin nümunəsinə uyğun olaraq Tanrı axşamında, yaxud digər ibadət növbəsində iştirak etmək.

Sitayiş yəhudi pasxasına çox oxşaya bilər, xüsusən də sitayiş prosesinə Tanrı axşamı daxil edilsə. Belə sitayiş bütün ailəyə güclü ruhani təsir edib onu daha sıx birləşdirə bilər. Ailə çərçivəsində həm də Müqəddəs Kəlamın və onun doktrinalarının öyrənilməsini keçirmək lazımdır. Bəzən ailədə hər hansı çətin doktrinal sualın təsadüfi müzakirəsi kilsədəki çoxsaylı vəzlərdən daha güclü təsir edə bilər.

Unutmayın ki, məsihçi təlimi evdə başlamalıdır, lakin epizodik ailə duaları kifayət deyildir. Ailə çalışmalıdır ki, hər gün vaxtını müştərək ibadətdə keçirsin. Həm də mütəmadi olaraq Yazının qiraətini və öyrənilməsini planlaşdırmaq lazımdır. Bu, ən yaxşı üsuldur, onun köməyi ilə ata ailənin ruhani başçısı kimi mövqeyini möhkəmləndirə bilər.

Bugün ailənin ünsiyyətə və xidmətə ehtiyacı var. Məsihçi ailəsinin üzvləri bir-biri ilə ünsiyyətə sevinməli və bir-birinin qayğısına qalmalıdırlar. Ailənin digər üzvlərinin ehtiyaclarını hiss edən imanlılar bütün işlərində sevgi göstərməyi öyrənməlidirlər.

Ailə üzvləri bir-birinin yükünü çəkmyi öyrənəndə, onları əhatə edən aləmə Məsih haqqında müjdə ilə gedəcəklər. Əvvəlcə bu, qohumlar, sonra isə qonşular və dostlar olacaqdır. Onlardan çoxu Məsih haqqında heç nə bilməyə bilər. Sevən və xidmət etməyə hazır olan ailə rədd edilməsi mümkün olmayan canlı müjdəyə çevriləcəkdir. Təcrübəli məsihçilər deyirlər ki, qohumları və dostları Tanrıya gətirmək daha çətindir, lakin əgər ailənin həyatı Məsih şəhadətini əks etdirirsə, müjdə daha canlı və təsirli olacaq. Belə ailə bütün ətrafdakılar üçün şəhadət olacaq.

Biral bacı müsəlman idi, ərəbcə dualar oxuya bilirdi. Bunun sayəsində o, cənubi Filippindəki yaşadığı balaca adada qonşularının ehtiram və hörmətini qazanmışdı. İndi Biral bacı məsihçidir. Təqiblərə baxmayaraq, o, Tanrı üçün şəhadətə çağırmaqda davam edir. Əri ilə birlikdə o, əsasən keçmiş müsəlmanlardan ibarət olan kilsənin qayğısını çəkir.

Onların evi sevgi ilə doludur, qonşu evlərdə olan uşaqlar gəlib Biralın uşaqları ilə oynamağı sevirlər. Uşaqlar onların evinə gəlməyi xoşlayırlar, burada onları nə isə qeyri-adi bir şey gözləyir. Orada onlara böyük sevgi ilə yanaşırlar. Evdə daim başqa uşaqların olması Biral bacıya imkan verir ki, onlarla Məsih sevgisini bölüşsün. Belə ev insanları Məsihə cəlb edir.

Ailələr Məsihin xilasedici gücünü özündə hiss etdikcə kilsə kimi fəaliyyət göstərməyi öyrənməlidirlər.

4. Duada nümunə göstərin.

Güclü dua etməklə vadideynlər uşaqlarına inamın nümunəsini göstərməlidirlər. Bu, onların şəxsi dua həyatına, həm də ailəyə kiçik dua yığıncağı kimi rəhbərliyə aiddir. Dua həyatının inkişafı üçün Tanrının dualara cavabını bilmək çox vacibdir. İnamda naümid olmamaq və zəifləməmək üçün valideynlər bu məsələdə uşaqlara kömək etməlidirlər.

Bəzən uşaqlar səhvən elə hesab edirlər ki, nəyi xahiş etsələr, Tanrı onlara verəcək. Bəzi kilsə əleyhdarları uşaqların duaya inamını dağıtmağa çalışırlar və uşaqlara deyirlər ki, dua etsinlər ki, Tanrı onlara, misal üçün konfet göndərsin. Uşaqlar Tanrıya dua edirlər, lakin konfet almırlar. Dua edənlərin ailələrində böyüyən uşaqlar belə hiylələrə tez aldanmırlar.

Bu şərtlərə əməl edən məsihçi ailəsi öz inamında möhkəm olacaq və təqib olunan kilsəyə kömək edə biləcək, o zamana qədər ki, hökumət onların fəaliyyətinə icazə verəcək. Lakin əgər hökumət kilsənin fəaliyyətinə icazə verməsə, yaxud yenidən qadağan etsə, belə ailə əvvəlki kimi möhkəm şəkildə Tanrıda olacaqdır.

Kilsənin ailəyə dəstəyi

Möhkəm məsihçi ailəsi qurmaq üçün kilsə nə edə bilər? Aydındır ki, kilsə bu istiqamətdə artıq indidən addımlar atmalıdır. Burada məsihçi ailəsini möhkəmləndirmək üçün dünyanın müxtəlif ölkələrindən olan imanlıların bizimlə bölüşdüyü məsləhətlər vardır. Siz öz kilsənizdən olan digər imanlılarla onları müzakirə edə bilərsiniz.

1. Ailə haqqında Kəlam təlimini hər bir imanlıya çatdırın. 

Ailə dayaqlarını dağıdan müasir həyat tərzindən prinsipial şəkildə imtina etmək lazımdır. Azad cəmiyyətdə şeytan məsihçiliyə zidd hökuməti olan ölkələrdə istifadə etdiyi metodlara əl atır. Məsihçilər və onların kilsələri nigahı möhkəmləndirmək vasitəsilə boşanmaların qarşısını almağa çalışmalıdırlar. Boşanmaların sayının artması dünyanın bütün ölkələri üçün xarakterikdir, lakin məsihçilər arasında boşanmaların sayının getdikcə artması bizi əzab çəkməyə vadar edir.

Yerli kilsələr bütün aspektlərdə ailə həyatının Müqəddəs Yazı standartlarını başa düşmək üçün məsihçilərə kömək etməlidirlər: intim münasibətlərdən başlayaraq maliyyə məsələlərinə qədər bu standartları gənclərin düşüncəsində möhkəmləndirmək, onları ailə həyatına hazırlamaq. Bu zaman bir çox ailələr xilas olacaq və Tanrı qarşısında möhkəmlənəcəklər.

2. İnamlı olan gənclərə ailələrini tərk etməməyi öyrədin.

Gəncləri öyrətmək lazımdır ki, onlar öz valideynlərinə hörmət etməlidirlər və xoşməramlı həyat tərzləri ilə onları Məsihə gətirməlidirlər. Təəssüf ki, gənclərə çox zaman məsləhət görürlər ki, ailə həyatından tamamilə imtina etsinlər, çünki valideynləri məsihçi deyillər. Bu, ciddi səhvdir. Gənc məsihçilər mümkün olduqca öz ailələrində qalmalıdırlar. Əgər onlar məsihçiliyə düşmən şəraitində, məsələn, ateist ya da müsəlman ailəsində böyüyüblərsə, bu, xüsusən həqiqidir. Bəzən bu, demək olar ki, mümkün deyil, lakin gənc məsihçilərə nəsihət vermək lazımdır ki, ailədə qalsınlar.

Müqəddəs Yazıda qəti şəkildə deyilir ki, imanlı insan imanlı olmayanla nigaha girməməlidir. Lakin orada həm də deyilir ki, əgər ər-arvaddan biri imanlıdırsa, digəri isə imanlı deyilsə, məsihçi nigahını qoruyub saxlamalı və çalışmalıdır ki, həyat yoldaşını öz sevgisi ilə Tanrıya gətirsin (bax: 1Kor. 7:10-17).

3. Öz yığıncaqlarınızda ailəsi olmayan imanlılar üçün ailə atmosferi yaratmağa kömək edin.

Bunu o zaman etmək olar ki, hər hansı ailə belə imanlını «oğulluğa» götürsün. Kilsə belə münasibətləri dəstəkləməlidir ki, hər bir imanlı özünü ailənin üzvü kimi hiss etsin. Əgər kilsə balacadırsa, özü öz daxilində ailə münasibətləri yarada bilər. Bəzi kilsələr hesab edirlər ki, onlarda belə münasibətlər var, əslində isə bu yoxdur.

Bunu yoxlamaq asandır. Aydınlaşdırın: sizin kilsənizin imanlıları arasında elə bir adam varmı ki, sonuncu istirahət günlərini tənha keçirmişdir. Siz ailə üzvlərindən hansınısa ailə bayramına dəvət etməyə bilərsinizmi? İmanlılara öz ailə üzvləri kimi yanaşmaları barədə Timofeyə yazarkən, Pavel məhz belə münasibətləri nəzərdə tuturdu (bax: 1 Tim. 5:1-2; Rom. 16:1, 13, 32; Tit. 1:4; 1Tim. 1:2).

4. Məsihçi təlimi proqramını ailədə cəmləşdirin.

Ailənin təlimi zamanı, məsələn, bazar məktəblərində onu müxtəlif siniflərə bölməyə çalışmayın, əksinə, kilsə liderlərinin köməyi ilə birlikdə oxumağa ruhlandırın. Vacib deyil ki, bütün ailələr bir fənni öyrənsinlər; müxtəlif mövzuları öyrənmək olar və müxtəlif təlim materiallarından istifadə etmək olar. Ənənəvi bazar məktəbində qəbul olunmuş yanaşmadan tamamilə fərqlənən bu üsulun ailənin möhkəmləndirilməsindəki rolunu qiymətləndirmək çətindir. O, hətta bütün kilsə həyatına yeni nəfəs verə bilər!

5. Kilsənin bütün 5 funksiyasını həyata keçirməkdə ailəyə kömək edin.

Rəsmən qəbul edilmiş bəzi kilsələr bu ideyanı öz hörmət və hakimiyyətlərinə təhlükə kimi sayıb, onu dəstəkləməyə bilərlər. Ruhanilərin yox, valideynlərinin özlərinin uşaqlarını xaç suyuna salmalarına qarşı çıxa bilərlər. Onlar, öz evində Rəbbin süfrəsini keçirmək istəyən ailəyə güləcəklər. Onlar müəllim və Yazının şərhçisi kimi atanın «ixtisasını» şübhə altına qoymağa başlayacaqlar. Məsihçi ailəsinin aktiv həyatına qarşı belə neqativ reaksiya həm ailəni, həm də kilsəni zəiflədəcəkdir.

Qrupda məşğələlər

Rollar üzrə treninq:

Siz bilirsiniz ki, ünsiyyət qrupunuzda bir ailə çətin anlarını yaşayır. Bu ailədə ata ruhani lider vəzifələrini yerinə yetirmir, bununla da arvadı və uşaqları üçün çətinliklər yaradır. Onların münasibətləri çox gərgindir. Əgər şərait dəyişməsə, ailə dağılacaqdır. Siz və sizin ünsiyyət qrupunuz bu ailə üçün nə edə bilər? Xarici ünsiyyət mövcud vəziyyəti necə dəyişə bilər?

Bu gün məsihçiliyə zidd olan bir çox qüvvələr məsihçi qruplarına hücum etmək istəyirlər, bu məqsədlə onların uşaqlarını öz tərəflərinə cəlb edirlər. Düşmən yaxşı dərk edir ki, biz daha həssas olan uşaqlara lazımi diqqət ayırmırıq və onları lazımi hazırlıqla təmin etmirik. Kommunistlər həmişə öz valideynlərini satan uşaqları həvəsləndirirdilər. Bu, çox ağrılı məsələdir, xüsusən də əgər söhbət nə etdiyini anlamayan uşaqlardan gedirsə. Bir çox çinli ailələdə valideynlər məsihçi olduqlarını öz uşaqlarından səylə gizlədirdilər, çünki uşaqlarının onları satacaqlarından qorxurdular! Uşaqlarınız inamlarında nə dərəcədə güclüdürlər?

Əgər gənclər dövlət siyasətinə qarşı entuziazm göstərmirlərsə, dövlət onlara təhsillərini davam etdirməyə imkan vermir. Avtoritar cəmiyyətlərdə belə yanaşma bir çox gəncləri məcbur etmişdi ki, valideynlərinin dini görüşlərindən imtina etsinlər. Bir Afrika dövlətində hökumət strukturları öz siyasi platformasını möhkəmləndirmək üçün bütpərəst ənənələrini bərpa etməyə çalışırdılar və gəncləri bəd ruhlara həsr olunmuş mərasimlərdə iştirak etməyə məcbur edirdilər. İmtina etdikdə onlar qəddar təqiblərə məruz qalırdılar. Əgər onlar hökumətə tabe olsalar, öz məsihçi inamlarını itirməkdən qorxurdular. Sizin uşaqlarınız belə təqiblərə dözə biləcəklərmi? Bəs siz bacararsınızmı?

Bəzi ölkələrdə ailə başçısı ailənin digər üzvlərinə dini baxışların seçilməsini diqtə edir. Əgər arvad və uşaqlar imanlı olublarsa, nə etsinlər? Onlar ailə başçısına hörmətlə yanaşmağı və eyni zamanda öz imanlarına sadiq olmağı necə davam etdirsinlər?

Müzakirə üçün suallar:

1. Bir himn müəllifi bir dəfə demişdi: «Bu dünya Allaha dost deyil». Ətraf aləm sizin ailənizə və sizin Tanrı qarşısına çıxışınıza necə təzyiq göstərir?

2. Məsihçi ailələrinin öz uşaqlarını müdafiə etmək üçün və yalnış doktrinaların öyrədildiyi məsihçi olmayan məktəblərdəki şəraitdə imanlarında möhkəm olmağa kömək etmək üçün istifadə olunan metodları müzakirə edin.

3. Sizin ünsiyyət qrupunuzda elə hallar olubmu ki, qrupun gənc üzvləri sizi tərk etsinlər? Onları həqiqi yoldan nə çıxardı?

4. Necə fikirləşirsiniz, sizin ünsiyyət qrupunuz öz üzvlərinin ailə münasibətlərini möhkəmləndirmək üçün nə edə bilər?

III BÖLMƏ

MÜNAQİŞƏ

Səkkizinci fəsil

Düşməni tanımaq

Günah işlədən iblisdəndir. Çünki başlanğıcdan günah işlədən iblisdir. Allahın oğlu da buna görə zühur etdi ki, İblisin əməllərini puç etsin.

1 Yəh. 3:8

1998-ci ilin yayında Çinin mərkəzi hissəsində on milyondan artıq üzvü olan kiçik dini qrupları təmsil edən ev kilsələrinin liderləri əsas məsələləri müzakirə etmək üçün konfransa yığışmışdılar. Onlar üç ən vacib məsələni müəyyənləşdirdilər və onların həll edilməsi yollarını işləyib hazırladılar.

Birinci yerdə böhtan dururdu. Liderlər bir-birinin ardınca hadisələr danışırdılar ki, onların xidməti bu ilk baxışdan gözə çarpmayan günah üzündən nüfuzdan salınmışdı.

Henandan olan ev kilsəsinin lideri danışırdı ki, «Bizim əməkdaşlar üçün Müqəddəs Yazının öyrənilməsi üzrə kurs keçirmək üçün mən bir rayona gəlmişdim və bura çatanda seminarın keçiriləcəyi evə buraxılmadığımı görüb çox təəccübləndim. Bağlı qapı arxasından mən nə baş verdiyini soruşdum, lakin mənə cavab vermədilər. Mənə sadəcə olaraq məsləhət gördülər ki, çıxıb gedim. Qış idi, mən şəhər kənarına gedib tonqal qalamaq istəyirdim ki, bir qədər isinim, çünki şaxtadan donub ölə bilərdim. Mən heç cür başa düşə bilmirdim ki, belə şaxtalı gecədə heç bir söz demədən məni qovmağa bu bacı və qardaşlarımızı nə vadar etmişdi.

Lakin bir qardaşın mənə rəhmi gəldi və məni gizlicə öz evinə gətirdi. Tədricən mən ondan bütün həqiqəti öyrəndim. Bu rayondakı liderlər imzasız məktub almışdılar; bu məktubda məni «böyük qadın ovçusu» olmaqda günahlandırırdılar. Nə qədər çalışsam da onları mənə qulaq asmağa, ya da məktubu göstərməyə razı sala bilmədim.

Bir müddət sonra, artıq başqa rayonda olarkən, bildim ki, mənəvi pozğunluğa görə intizam cəzası verdiyim qardaşlardan biri bu məktubu yazmışdı ki, bu yolla məndən intiqam alsın.

Mən onun yanına getdim və o etiraf etdi. O, daha bir məktub yazdı, lakin birinci məktub imzasız olduğuna görə ona inanmadılar. Biz o rayona birgə getməyi qərara aldıq, ancaq bizə qulaq asmaq istəmədilər. Kilsənin şəhadəti iflasa uğradı. Hər dəfə hara isə getmək lazım gələndə bu xoşagəlməz hadisəni bəhanə gətirirəm və şeytan öz qələbəsini bayram edir.

Bir dəfə mən həmin peşman olmuş qardaşı şəhər kənarına apardım və tapşırdım ki, cücəni yolsun. O, cücəni yolarkən biz getməkdə davam edirdik və külək lələkləri çölə yayırdı. Nəhayət o qurtardı və dedi: «İndi nə edim?» Mən ona dedim: «Bütün lələkləri yığ və öz yerinə ək, qoy cücə əvvəlki kimi lələkli olsun». O cavab verdi: «Lakin bu mümkün deyil». Mən dedim: «Sən düz deyirsən. Sənin sözlərinin vurduğu ziyanı ödəmək mümkün olmadığı kimi, bu da mümkün deyil».

Böhtan günahını minimuma endirmək üçün liderlər daha çox sevgi göstərməyi və tez-tez görüşməyi qərarlaşdırdılar.

Məsihçilər ilk növbədə iki müharibə edən çarlığın vuruşmasının kosmik miqyasından əzab çəkirlər; İşıq Çarlığı və Zülmət çarlığı. Hər bir müharibədə düşmən var, qələbə isə sizin öz düşməninizi, onun taktikasını nə qədər yaxşı tanımağınızdan, onunla mübarizədə sizin nə qədər uğurlu strategiya seçməyinizdən çox asılıdır.

Müqəddəs Yazı öyrədir ki, məsihçi həyatında konflikt üçün dörd mənbə var: cisim, yaxud insanın günahkar təbiəti (bax: Mk. 7:20-23), həyat şəraiti (bax: Yəh. 16:33), mikrosəliqə (bax: Yaq. 4:4; y Yəh. 2:15-17) və şeytan (bax: Ef. 6:10-12; 1 Pet. 5:8). Çətinlik başlayanda konfliktin mənbəyini təyin etmək asan olmur. Ayırdetmə ənamı bizə vacibdir ki, düşmənin ruhani hücumlarının səbəbindən məhz hansı problemlər yaranır, çünki onun düşündükləri bizə məlum deyil (bax: 2 Kor. 2:11). Biz bilməliyik ki, nə vaxt sadəcə olaraq öz mövqelərimizdə möhkəm dayanmalıyıq!

Bizim düşmənimiz kimdir?

Şeytan, yaxud iblis Tanrının və Onun Kilsəsinin düşmənidir. «Şeytan» sözü yəhudi və yunan dillərində «düşmən» mənasını ifadə edir, bizə qarşı və Tanrıya qarşı çıxan kəsdir. Tanrıya oxşamaq arzusunda olduğu üçün o, yalnız həqiqi Tanrıya məxsus olan vəziyyəti ələ keçirməyə çalışdı.

Şeytanın effektli hiylələrindən biri onun öz varlığının reallığını dumanlandırmağa çalışmasıdır. K. S. Lyunis özünün «Balamutun məktubları» əsərində bu barədə çox rəngarəng şəkildə danışmışdır. Biz şeytanı sadəcə insan təbiətinə xas olan bəd təsir hesab etsək, yaxud keçmişdə yaşayanların bu şər dünyasında iştirakını nə cür isə izah etmək üçün təxəyyülünün məhsulu olduğunu qərara alsaq, şeytan çox sevinər.

Digər tərəfdən, şeytan bəzilərini aldada bilmiş və onlar onun Tanrı ilə bərabərliyinə, Onunla rəqabət aparmaq qabiliyyətinə inanmışlar. Lakin o, Tanrının rəqibi ola bilməz, çünki onun özünü Tanrı yaratmışdır. Məhv olmuş mələk olan şeytan mələk Mikayılın əksi kimi daha yaxşı başa düşülür. O, hər yerdə olma qabiliyyətinə malik deyil və onun hakimiyyəti və qüvvəsi çox məhduddur.

Lakin eyni zamanda bizim hər hansı dövləti, şəxsiyyəti, yaxud dini öz «düşmənimiz» hesab etmək lazım deyil. Biz inamı olmayan, zalım və günahkar adamlardan müdafiə üçün dua etməliyik (bax: 2 Fes. 3:2) və hər zaman yadda saxlamalıyıq ki, bu zalım və günahkar adamlar əslində bizim düşmənlərimiz deyil. Bunlar, sadəcə olaraq, kortəbii düşmənin — şeytanın əsirləridir. Biz başa düşməliyik: elə qüvvələr var ki, «insan qanunlarından» yüksəkdə durur və məhz bu qüvvələr Tanrı ilə, Onun dünya üçün Öz Kilsəsi vasitəsilə həyata keçirdiyi niyyətləri ilə döyüşürlər (bax: Ef. 6:12).

Müqəddəs Yazı bizim düşmənimiz — şeytan haqqında çox deyir. Əhdi-Ətiqdəki yeddi kitab və Əhdi-Cədid kitablarının hər bir müəllifi onun haqqında danışır, yaxud sadəcə onun adını yada salırlar. Əhdi-Cədiddə iyirmi doqquz dəfə şeytana istinad edilir, bundan iyirmi beşində İsa Özü onun haqqında danışır. Biz Müqəddəs Yazının bu düşmən haqqında nə dediyini dəqiq bilməliyik, onun haqqında Yazıda deyilir ki, «Əvvəlcə şeytan günah etdi» (1 Yəh. 3:8). Pavel yazırdı ki, bizə şeytanın vura biləcəyi şəraitə yol verməməliyik, çünki onun niyyətləri bizə məlumdur (bax: 2 Kor. 2:11). Onun adlarının və ləqəblərinin siyahısı bizə imkan verir ki, onun bəzi əsas keyfiyyətlərini və xasiyyətini müəyyən edək.

1. Qiyamçı hökmdar

havada hökmdarlıq edən hökmdar (Ef. 2:2);

bu dünyanın hökmdarı (Yəh. 14:30);

bu əsrin tanrısı (2 Kor. 4:4);

cinlərin knyazı (M. 12:24).

2. Yalançı

böhtançı; (Vəhy12:9-11);

yalanın atası(Yəh8:44);

işıq mələyi (onun xidmətçiləri isə həqiqətin xidmətçisi kimi) (2 Kor. 11:14-15).

yoldan çıxaran (1 Fes. 3:5).

3. Qatil

nərə çəkən şir (1 Pet. 5:8-9)

insan qatili (Yəh. 8:44).

Düşmənimizin mənşəyi

Bəzən məsihçilər soruşurlar ki, şeytan haradan əmələ gəlib, Tanrı onu niyə yaradıb? Müqəddəs Yazıda dünyanın yaranmasına qədərki hadisələri təsvir edən təfərrüatlar yoxdur, lakin biz bu dövr haqqındakı pərakəndə informasiyadan istifadə edə bilərik.

Görünür ki, şeytan əsas mələklərdən biri kimi yaradılmışdı. Mələklərdən bəziləri qürurlanaraq Tanrıya itaət etmədi. Şeytan isə xüsusilə qürurlandı və lap üstün olmağa çalışdı (bax: 1 Tim. 3:6; 2 Pet. 2:4; Yəhud. 6). Nəticədə o, imtiyazlı mövqeyindən məhrum edildi və göylərdən yerə atıldı, Allaha qarşı üsyanda ona qoşulmuş bəzi mələklər də mühakimə olundular. Əbədiyyətdə onların taleyi artıq müəyyən olunmuşdur. Lakin hələ ki, Tanrı hökmünün həyata keçməsini gözləyirlər, onlar bütün mümkün olan üsullarla Tanrı Kilsəsini dağıtmağa çalışırlar. Tanrı buna ona görə yol verir ki, Onun Kilsəsi daha güclü olsun, çünki bu yalnız mübarizə sayəsində mümkündür.

Bugün dünya şeytanın hakimiyyəti altındadır. O «havada hökm edən hökmdar» (Ef. 2:2), «bu dünyanın hökmdarı» (Yəh. 14:30) və hətta «bu əsrin tanrısı» (2 Kor. 464) adlandırılmışdır. O, Məsih qarşısında dünyanın bütün şahlıqlarına malik olması ilə lovğalanırdı, Məsih isə bu iddiaya etiraz etməmişdi (bax: Lk. 4:6).

Tanrı dünyanı yaratdı və onu insana verdi (bax: Yar. 1:3-10), lakin insan öz hakimiyyətini şeytana verdi və özü də ona tabe oldu (bax: Yar. 3:1-6). 

Görünür ki, Romalılara Göndərişdə (6:16) aydın şəkildə ifadə olunmuş prinsipi insanlar bu vaxta qədər başa düşməyiblər. Orada deyilir: «Məgər siz bilmirsiniz ki, itaətli qullar kimi özünüzü kimə təslim edirsinizsə, onun qullarısınız; kimə itaət edərsinizsə, ya ölümlə nəticələnən günahın, yaxud salehliklə nəticələnən itaətin qullarısınız?» Əlbəttə, şeytan insanları daim aldatmaq üçün (bunu lap əvvəldən də etdiyi kimi) öz hakimiyyətindən istifadə edir. İnsanlar əvvəlki kimi fikirləşirlər ki, şeytana xidmət etmək onlara yaxşı, sağlam, şən və zəngin həyat verəcəkdir.

Şeytan Tanrını yalnız təqlid edə bilər, lakin o özü heç nəyi nə qura, nə də yarada bilər. Tanrı «bol həyat» təklif edir (Yəh. 10:10). Şeytan isə yalnız «günah ilə müvəqqəti zövq» (İbr. 11:25) təklif edə bilər. Tanrı bizi sevir və bizə görə özünü qurban verdi (bax: Kom. 5:8), şeytan isə yalnız nifrət və dağıntı yaymağa qadirdir. O hələ də ümid edir ki, öz arzusı ilə Tanrını sevən, günahları bağışlanmış əhali ilə məskunlaşmış yeni səma və yeni yer yaratmaqda Tanrı fikirlərinə mane ola biləcək.

Biz bu dünyada faciə və mənasız görünən ağrı görəndə yadda saxlamalıyıq ki, bu dünya şeytana məxsusdur və o, dünyanı öz xoşladığı kimi idarə edir (bax: Vəhy 17:17). Lakin Allahımız əvvəlki kimi baş verən hadisələrə müdaxilə edir, günahları bağışlanmış övladlarına himayədarlıq edir. Biz onun hakimiyyətinə müraciət edə bilərik və onda şeytan qaçmalı olacaqdır (bax: Yaq. 4:7).

Düşmənimizin fəaliyyəti

Şeytan Tanrı düşməni olduğu halda məkrli fəaliyyətini necə həyata keçirir?

1. Şeytan qiyamçı hökmdar kimi.

Birincisi, şeytan Tanrıya qarşı çıxış edir, yalnız Tanrıya məxsus olan hakimiyyəti təqlid edir. O, havada hökmdarlıq edən hakim, bu dünyanın hakimi, cinlərin hakimi və bu əsrin tanrısı adlandırılmışdır.

Şeytanın necə hərəkət etməsinin bariz nümunəsi, onun İsanı günah etməyə məcbur etməyə çalışmasıdır (bax: Lk. 4:1-13). O, həmişə zəiflik anının gəlməsini gözləyir. Təqib belə zəiflik anı ola bilər. Bu zaman o, günahkar istəklərin ani olaraq təmin olunmasını təklif edir.

Əvvəlcə şeytan təklif etdi ki, İsa Öz ilahi qüvvəsini Özünün gündəlik insani tələbatlarını təmin etmək üçün istifadə etsin. Sonra o, İsanın xalqın rəhbəri kimi qəbul olunması arzusunu təmin etməyə çalışdı. Və nəhayət o, Ona bütün dünyanı təklif etdi, hansı ki, onsuz da İsaya məxsus idi, lakin onu Tanrı iradəsinin icrası ilə əldə etməli idi. Şeytan İsanın zəif yerlərini tapmağa çalışdı və hətta İsanı yoldan çıxarmaq üçün Müqəddəs Kitabdan sitat da gətirirdi. Qeyd etmək lazımdır ki, iblisin hücumlarını dəf etmək üçün İsa Tanrı Sözündən ustalıqla istifadə etdi.

2. Şeytan yalançı kimi.

Şeytanın başqa cür müəyyənləşdirilməsi üçün Müqəddəs Yazıda diabolos sözündən istifadə olunur ki, bunun da mənası böhtançı deməkdir. İsa çox gözəl bilirdi ki, şeytan yalançıdır və yalanın atasıdır (bax: Yəh. 8:4). Onun bu xarakteristikası bir neçə variantda özünü göstərir.

O, Tanrının sözlərini təhrif edir

Şeytanın Allaha itaətsizliyinin üsullarından biri onun Tanrının sözlərini təhrif etməsidir. Məsələn, Allah Adəm və Həvvanı yaradanda O, onlara demişdi: «Bağdakı bütün ağacların bəhrəsindən istəyəndə yeyə bilərsən. Ancaq xeyirlə şəri bilmə ağacının meyvəsindən yemə. Çünki ondan yeyən gün hökmən öləcəksən. (Yar. 2:16).

Lakin şeytan Həvva ilə danışmağa başlayanda demişdi: «Həqiqətənmi Tanrı demişdir ki, cənnətdəki heç bir ağacdan yemə?» O, tamamilə açıq şəkildə Allahın sözlərini təhrif etdi. Beləliklə, Tanrı sözləri ilə «oynayaraq» biz tələyə düşə bilərik.

Müqəddəs Yazıda deyilir ki, şeytan işıq mələyinin şəklində ola bilir (bax: 2 Kor. 11:14), onun xidmətçiləri isə salehlik xidmətçiləri şəklində ola bilirlər.

O, imanlılara böhtan atır.

Əyyubun Kitabında şeytan Allahın yanına gələndə Tanrı xidmətçisini günahlandırmağa başladı. Həvari Yəhyanın Vəhyində də (12:10) şeytan haqqında böhtançı kimi danışılır: «… qardaşlarımızın ittihamçısı, onları Allahımızın önündə gecə və gündüz ittiham edən devrildi».

Beləliklə, təəccüblənmək lazım deyil ki, təqiblər zamanı şeytan yalan ittihamlarla kilsəyə daha çox hücum edir, Həqiqəti dinləmək əvəzinə imanlılar bir-biri haqqında yalandan şahidlik edirlər. Nəticədə imanlılar arasında sevgi və inam itir, kilsədə parçalanma baş verir, bədənin vahidliyi pozulur. Hərçənd ki, məhz bu sahədə ən faciəli hadisələr baş verir. İmanlılar həyatlarının bu aspektində şeytanın oyunlarını anlamağı öyrənməlidirlər. İmanlılar istənilən təzyiq və hücumlara davam gətirən münasibətlər qurmalıdırlar.

Biz Çində olan ev kilsələrinin birinin üzvlərindən onların qrupunun güclü olmasına və təqiblərə dözməsinə nəyin kömək etdiyini soruşanda bizə cavab verdilər ki, qrup üzvləri möhkəm emosional düyünlər yaratmışdılar. Onlar həqiqətən də özlərini məsihin bədənində vahid bir şey kimi hiss edirdilər. Buna görə də yalançı ittihamlara baxmayaraq, onlar güclü qaldılar.

3. Şeytan qatil kimi.

Müqəddəs Yazıda deyilir ki, şeytan qatildir (bax: Yəh. 8:44). O, ona görə Tanrının əksidir ki, həmişə insanı məhv eləməyə çalışır. Onun Adəm və Həvvanı günaha batırması onları ölümə gətirdi. İndi, o zaman olduğu kimi, heç kimi İsa Məsihin Tanrı və Xilaskar kimi dərk edilməsini və bu dərk edilmə vasitəsilə qaçılmaz ölümdən xilas olunmağın qarşısını almaq arzusu ilə yanır.

İsa müxtəlif cür torpağa səpilən toxum haqqında ibrətamiz hekayəni danışarkən, yolda düşən toxumu xatırladı. Bu toxumu uçub gələn quşlar dənlədi. Tanrı o adamları nəzərdə tuturdu ki, Tanrı Səltənəti haqqında göndərişi qəbul edirlər, lakin onu anlamırlar. Hiyləgər, yəni şeytan belə insanların yanına gəlir və onların ürəyinə əkilənləri oğurlayır (bax: Mt. 13:19).

Şeytan açıq şəkildə «nərildəyən şir» kimi Kilsəyə hücum edə bilər, ya da öz kafir cəsuslarının köməyi ilə onu aldatmağa çalışır. Əhdi-Cədid günlərində o, Kilsəyə qarşı təhdidlər, həbs olunma, döyülmə, kütlənin qəzəbi və hətta qətldən də istifadə edirdi.

Lakin o həm də Yəhuda və yəhudi qanunçuları vasitəsilə hərəkət etməyə çalışırdı; belə adamlar özlərini elə aparırdılar ki, guya onlar İsanın davamçılarıdır, əslində isə Müjdəni təhqir etməyi arzulayırdılar. Müqəddəs Yazı bizi şeytanın Kilsəyə hücum üçün istifadə etdiyi hiylələrdən xəbərdar edir. Biz belə hallarda nə etməli olduğumuzu bilməliyik.

Şeytan qatil kimi imanlılara müjdə etmək və Məsih şagirdi kimi inamda yüksəlməyə mane olmaq üçün hər bir imkandan istifadə edəcəkdir. Xoşbəxtlikdən təqib olunan Kilsə haqqında hekayələrdən bilirik ki, təqiblər imanlılara məsih haqqında şahidlik etməyə mane ola bilmir. Əksinə, Tanrı təqiblərdən istifadə edir ki, Öz Səltənətinə daha çox xilas olunmuş gətirsin. İnsanlar imanlıların təqibləri necə qarşıladığını görəndə onlar Məsihə daha ciddi yanaşmağa başlayırlar.

Belə ki, imanlılar təqiblər zamanı müjdələmənin daha effektiv formaları haqqında düşünməlidirlər. Küçələrin kəsişməsində dayanıb vəz etmək vacib deyil, çünki müjdənin forma və metodları çoxdur və onlar haqqında düşünmək lazımdır. Ən məhsuldar məsihçilər o adamlardır ki, həbs olunurlar və orada onlarla adamı Məsihə gətirirlər.

Nəticə

Düşməni tanımaq çox vacibdir, lakin heç bir vəchlə öz ağlını onun gücü və hakimiyyəti haqqında düşüncələrlə yükləmək olmaz. Biz mütəmadi olaraq İsa Məsihə baxmalıyıq, çünki Onunla bizə layiqli həyat təmin olunmuşdur. Tanrı qüvvəsi bəxş olunmuş şagirdlərinin insanlara xidmət etdiyi zaman şeytanın göydən ildırım kimi düşdüyünü İsa görmüşdü (bax: Lk. 10:17-20). İsa bizə onun haqqında Roma kilsəsinə yazmış həvari Pavelin əldə etdiyi qələbəni (bax: Yəh. 16:33) vəd etmişdi (bax: Rom. 8:28). Həvari Yəhya şeytanın axırıncı məğlubiyyəti haqqında danışırdı (bax: 1 Yəh. 3:8). Yəhyanın dövründə Kilsələr düşmənlərdən əzab çəksələr də onları daxildən yalan nəzəriyyələr dağıdırdı (bunları başqalarının laqeydliyindən şərlə yaşayanlar təqdim edirdi), buna baxmayaraq şeytan Tanrı müqəddəslərinə qalib gələ bilmədi (bax: Vəhy 3:8-10; 12:10,11; 20:10).

Düşmən zalım və hiyləgərdir. Biz bu faktı etiraf etməliyik. Lakin biz qalib həyatla yaşaya bilərik, çünki Müqəddəs Yazı deyir: «Rəbbimiz İsa Məsih vasitəsilə bizə zəfər bəxş edən Allaha şükür olsun!» (1 Kor. 15:57).

Yəhyanın Müjdəsinə (1:4-5) öz parafrazında Yujin Peterson belə demişdi: «İnsanların həyatı olan işıq qaranlıqda işıq saçır və zilmət onu söndürə bilmədi».

Qrupda məşğələlər

Müzakirə üçün suallar:

1. Bəzən insanlar özlərini elə aparırlar ki, sanki şeytan — bu sadəcə hansısa şər qüvvədir. Onun real şəxsiyyət olmasına necə əmin olmaq olar? Nə üçün bu fakt əhəmiyyətlidir?

2. Bu suala necə cavab vermək olar: «Əgər Allah varsa, O, zəlzələ zamanı (daşqın və digər təbii fəlakətlər zamanı) günahsız insanların ölümünə necə yol verir?»

3. Məhv etmək və dağıtmaq üçün şər yaxşılıq kimi necə maskalanır?

4. Kimsə demişdi: «Şeytan məsihçiyə ziyan vura bilməz». Siz bununla razısınız? Bu barədə İbranilərə məktubda nə deyilir (İbr. 11:32-39)?

5. Şeytanın fəaliyyət metodlarının hər biri haqqında bu fəsildə deyilmişləri müzakirə edin. Sizin əhatənizdə bu təzahürü görmək olarmı?

Doqquzuncu fəsil

Düşmənin strategiyası

Ayıq durun, sayıq olun. Çünki düşməniniz olan şeytan nərə çəkən və aşırmaq üçün kimisə axtaran aslan kimi gəzir. Möhkəm imanla ona qarşı durun və bilin ki, dünyadakı qardaşlarınız da eyni əzabları çəkirlər.

1 Pet. 5:8-9

Çinli pastır Van Min-daoya həbsdən sonra çox güclü təzyiq göstərməyə başladılar. Ona vəd etdilər ki, əgər «dövlətə işləməyə» razı olsa, onu həbsdən azad edərlər və hətta ibadət etməyə də icazə verərlər. Onun təsəvvürlərinə görə onu yalan deməyə məcbur edirdilər, o isə riyakarlıqla yaşaya bilməzdi.

Pastor Van qətiyyətlə bu təklifdən imtina etdi, lakin sonra eşitdi ki, çox sevdiyi arvadı Debranı həbs ediblər və o da təhlükə altındadır. O bildi ki, arvadının səhhəti zəif qidalanma nəticəsində pisləşmiş və o, ciddi xəstələnmişdir. Onu qaçılmaz ölüm gözləyirdi. Bu xəbər onu elə mütəəssir etdi ki, o öz təqibçilərinin təklifinə — «yalan» vəz etməyə razı oldu və dövlət tərəfindən nəzarətdə olan kilsədə xidmət etməyə başladı.

O, arvadı və anasını təhlükəsiz yerə göndərməyi, sonra isə özünə qəsd etməyi planlaşdırırdı. Deyilənlərə görə o, küçələri dolaşır və öz-özünə deyirdi: «Mən Peterəm… Mən Peterəm…» o vaxta qədər ki, onun ürəyi geriləməyə başladı.

Məmurlar onun kompromisə gedə bilməməsini anlayanda, pastır Van və onun arvadı Debra yenidən həbsxanaya düşdülər. Arvadına on beş il, özünə isə ömürlük həbs cəzası verdilər.

İkinci həbs cəzasının lap əvvəlində Tanrı pastıra peyğəmbər Mikanın Kitabından (7:7-9) sətirləri açdı, bunları o, iyirmi bir yaşında olarkən yadında saxladı: 

Mən isə Rəbbə baxacağam, məni xilas edən Allahı gözləyəcəyəm. O məni xilas edəcək, Allahım məni eşidəcək. Halıma sevinmə, ey düşmənim! Mən yıxılsam da, qalxacağam. Qaranlıqda olsam da, Rəbb mənim nurum olacaq! Mənə bəraət qazandırıb hökmünü icra edənə qədər Rəbbin qəzəbinə dözəcəyəm, çünki Ona qarşı günah işlətdim. O sonra məni işığa çıxaracaq, Onun salehliyini görəcəyəm. (Mika 7:7-9)

Daha Van Min-Dao nə arvadına görə, nə də özünə görə qorxmurdu. 1980-ci ildə səksən yaşında olarkən onu həbsdən azad etdilər; o, zəif, demək olar ki, kor və tamamilə kar idi. Həbsxanada o, iyirmi üç il müddətində xidmət etmişdi. Onun arvadı Debranı səhhəti ilə əlaqədar üç ilə əvvəl azad etmişdilər. Ömrünün qalan on bir ilində o, Çin kilsəsi, o cümlədən Debra ilə birgə öz ailəsində qəbul etdiyi bir çox xarici qonaqlar üçün nəhəng dəstək və təqdir oldu.

Şeytanın metodları

Adi müharibədə istedadlı döyüşçülər məğlubiyyəti zəfərə çevirə bilir və bununla da müharibəni udurdular. Bu mövzu Yazıda tez-tez təkrarlanır və ondan Müjdənin mərkəzi mövzusu kimi danışılır — həyat ölümə qalib gəldi (bax: 1 Kor. 15:54-56; İbr. 12:14-15)!

Təqib olunan Kilsənin məsihçilərinə Tanrı qarşısında yürüşündə heç vaxt tərəddüd etməyən qəhrəmanlar kimi baxmaq lazım deyil. Yazı insan təbiətini realistcəsinə təsvir edir. Müharibə çapıqlarını süni yolla vurmaq mümkün deyil. Hətta səmada da İsa Öz əzablarının izlərini daşıyacaqdır ki, biz öz insani məhdudiyyətlərimizi və bizim günahlarımızı yumaq üçün ödənilmiş böyük qiyməti yadda saxlayaq.

Biz günah və səhv edə bilərik, lakin bizim səhvlərimiz özünümühakiməyə yox, peşimanlığa və Tanrıdan daha çox asılı olmaqla yeniləşməyə gətirib çıxarmalıdır.

Əvvəlki fəsillərdə biz demişdik ki, şeytan möcüzə yaratmaq qabiliyyətinə malikdir (bax: 2 Sol. 2:9), lakin onun bütün qüvvəsi Tanrıya və Onun Kilsəsinə qarşı yönəlmişdir! Buna görə Müqəddəs Yazı deyir ki, bizim mübarizəmiz yerdəki hakimlərə qarşı deyil, lakin bəzən şeytan onlardan Kilsəyə qarşı istifadə edir — biz ruhani qüvvələrə qarşı mübarizə aparırıq (bax: Ef. 6:11-12).

Şeytanın bizim günah etməyimizə çalışması bizi hərəkətlərimizə görə məsuliyyətdən azad etmir. Biz günaha meylli olduğumuza görə Allah qarşısında mənəvi məsuliyyət daşıyırıq, həm də bizi günaha yönəldən düşmənin istifadə etdiyi taktikanı bilməliyik.

Bəzən günahlar şəxsi xarakter daşıyır, lakin günahların böyük bir hissəsi başqa insanlara əsaslı təsir göstərir. Məsələn, şeytan əhalinin bir qrupu ilə digər qrupu arasında irqi nifrəti alovlandırır və bəzi məsihçilər də bu dəhşətli günaha cəlb olunurlar. Şeytan döyüş ruhunda köklənmiş məsihçi qruplarını digər məsihçilərə qarşı birbaşa zorakılıq aktlarına, aqressiyaya və terrora yönəldir. O, hətta məsihçiləri təsir göstərə bilmədiyi adamlardan, onları imanda möhkəmlədə bilənlərdən ayırmağa, təcrid etməyə çalışır. Digər tərəfdən o, əvvəllər öz aralarında ünsiyyətdə olan məsihçilər arasında konflikt yaradır.

Aşağıda bu günlərdə və bizim şəraitimizdə şeytanın istifadə etdiyi bəzi metodlar sadalanmışdır.

Düşmənin zahiri taktikası

Düşünmək lazım deyil ki, bir siyasi sistem hər hansı digər hakimiyyət sistemindən daha «şeytanvaridir». Hər bir totalitar rejim məsihçiləri və kilsəni nəzarət prinsipi əsasında idarə edir. Beləliklə, paranoyyanı istənilən totalitar rejimin fərqləndirici nişanəsi adlandırmaq olar.

1. Təcrid edilmə və ixtilaf.

Düşmənin məsihçi şəhadətnaməsini qırmağa çalışmasında istifadə etdiyi ən sevimli metod qısqanc və sadiq məsihçilərin cəmiyyətdən təcrid edilməsidir. Şeytan çalışacaq ki, imanlının təsir göstərə biləcəyi və onu imanda möhkəmlədə biləcək adamlarla kontaktına mane olsun. Bir çox imanlılara bu qorxunc taktikaya qarşı mübarizə aparmaq çətindir. Bəzən şeytan hökuməti əvvəldən bütöv bir ictimai imanlı yığıncağına, sonra isə kilsə liderlərinə təzyiq göstərməyə təhrik edir; onları ya öldürürlər, ya da ucqar regionlara köçürürlər.

Həmin vaxtda propoqanda maşını işə düşür. Zəif imanlılar başa düşə bilmirlər ki, onların dostları hara yoxa çıxıb, yaxud niyə birdən birə bütün missionerlər çıxıb gediblər. Heç kim izah etmir ki, məhz hökumətin təzyiqi missionerlərin qəfil gedişini və məsihçilərin səpələnməsini təhrik etmişdir.

Əgər imanlılar qorxduqlarına görə digər məsihçilərlə ünsiyyəti kəsirlərsə, hesab etmək olar ki, şeytan qalib gəlmişdir. Məsihçilər ruhani ünsiyyətdən və təlimdən kənarlaşmalarına yol versələr, uzun müddətli mübarizədə sağ-salamat qalıb qələbə çala bilməzlər.

Əgər imanlılar fiziki təcridolunmaya məruz qalmışlarsa, onlar Məsihlə daha dərin ruhani münasibətlərə müraciət etməlidirlər. Bu, digər məsihçiləri tapmağa can atmaqla əlaqəli olmalıdır. Çox zaman bir sadə söz, astadan oxunmuş bir bənd, yaxud təsadüfən görünmüş məsihçi simvolu digər «gizli məsihçilərlə əlaqələrin yaranmasına kömək edə bilər.

Bəzi hallarda imanlılar məsihçi ünsiyyətinə heç olmasa öz ailələrində malik olmalıdırlar. Bu dəstək yeganə ola bilər, lakin onlar daima başqa əlaqələr axtarmalıdırlar. Belə də ola bilər ki, təcrid olunmanın dayandırılması üçün kimi isə İsa Məsihin xilasedici tanınmasına gətirmək lazımdır! Biz bunu, imanlıların Tanrı ilə münasibətləri qoruyub saxlamağı qəti qərara alanda çox görmüşük.

Düşmənin digər sevimli metodu ünsiyyətdə olan imanlılar arasında konfliktli situasiya yaratmaq və onları ayırmaqdır. Belə konflikt ibadət formalarına müxtəlif baxışların olması, imanlılar tərəfindən kilsənin idarə olunması hüquqları, şəxsi münasibətlər səbəbindən yarana bilər. Kilsə öz üzvlərinin əmin-amanlıq ittifaqında ruhani vəhdətdə yaşamasını diqqətlə izləməlidir (bax: Ef. 4:3). Bunun üçün başqa insanların marağını öz maraqlarından üstün tutmaq lazımdır (bax: Mk. 9:35). Bizim şeytan üzərindəki qüvvəmiz məhz bundadır.

Bizim günlərimizdə başqa dini qruplarla birbaşa və aqressiv münaqişə daha geniş yayılmış hadisəyə çevrilməkdədir. İndoneziyada müsəlman ekstremistləri tərəfindən qızışdırılan hiddətlənmiş kütlələr tez-tez məsihçilərə hücum edirlər. Hindistanda döyüşkən hinduistlər zorakılıq aktlarını getdikcə artırırlar və hətta qətldən də çəkinmirlər. Şri-Lankada adətən döyüşkən olmayan buddistlər arasında elə ekstremistlər tapılır ki, kilsələri (Müjdə kilsələrini) darmadağın edirlər.

Məsihçilərə qarşı birbaşa və qəddar zorakılıq aktları ilə çıxış edəndə, onlar Müqəddəs Ruhla münasibətlərindən tamamilə asılı olurlar. Müqəddəs Ruh vasitəsilə möcüzəli xilasolmaya aid çoxlu nümunələr var; zorakılıq nəticəsində məsihçilərin əzablı ölümünə aid də nümunələr çoxdur. Lakin burada ortaq məxrəc yoxdur və heç nəyə baxmayaraq, Məsih şöhrətlənmişdir, Tanrı Səltənətinə doğru hərəkət isə qarşısıalınmazdır.

2. Milliyyətçilik.

Şeytan hakimləri təhrik edir ki, məsihçiləri milli dinlərin əvvəlki formalarına qayıtmağa məcbur etsinlər, yəni öz əcdadlarının bütpərəst allahlarına qayıtsınlar — və bütün bunlar vətənpərvərlik, yaxud millətçiliyin «düzgün başa düşülməsi» naminədir.

Hinduizm yaxud sintoizm kimi regional, yaxud milli dinlərin ardıcılları iddia edirlər ki, din müəyyən regiona, yaxud xalqa bağlı olmalıdır. Bəzi hinduistlər və nepallılar hesab edirlər ki, Hindistan, yəni Hind çayının vadisi onların Vətənidir və burada hinduizmdən başqa bütün digər dinlər onların xalqlarına yaddır və imperialist xarakter daşıyır. Dövlət dininə ibadət etməyənlərə dövlət yardımı verilmir.

Monqol dövlət təhlükəsizliyi komitəsi bir zamanlar hesab edirdi ki, məsihçilik «xarici dindir» və müasir monqol qanunları iddia edirlər ki, o, «monqol ənənələrinə qarşıdır».

Meksikada cənub ştatı Çyapanın şəhərlərindən birinin meri, müjdə məsihçilərinin təqib olunmasına bəraət qazandırmaq üçün birdirmişdi ki, onların inamı «bizim mədəniyyətimiz və ənənələrimizə tam ziddir». On minlərlə məsihçi sinkretik icmaların ruhani fəaliyyətində iştirakçı olmaqdan imtina etdiklərinə görə öz evlərindən qovulmuşdular.

Svazilendin regionlarından birinin rəhbəri hər il keçirilən mərasimlərdən birində iştirak etməkdən imtina etmələrinə görə bir inəyin qiyməti məbləğində cərimə ödəməyi tapşırmışdı. O bildirdi ki, öz tabeçiliyndə olan bütün adamların siyahısını tərtib etmişdir, onlar ənənəyə görə dekabr ayında qeyd olunan nübar bayramındakı ayin rəqsində iştirak etməkdən bilərəkdən imtina etmişdilər. Cərimə olunanlar arasında pastır da var idi, onu öz moizəsində svazi mədəniyyətinə qarşı çıxış etməkdə ittiham etmişdilər. Məsihçi valideynlər bildirdilər ki, onlar öz qızlarına ayin rəqsində iştirak etməyə icazə vermirlər, çünki bu rəqsdə qızlar ensiz parça ilə ombalarını örtürlər, sinələri isə açıq qalır. Məsihçi icmasından olan gənc oğlanlar da nübar bayramında iştirak etməməyi qərara aldılar, çünki onlar qara öküzün əl ilə öldürülməsi ayinini icra etməli olacaqdılar. Kilsə liderləri hesab edirlər ki, belə hərəkətlər məsihçiliyin əxlaq anlayışına ziddir. Pastırlar bildirdilər ki, onlar rəhbərin cəriməsini məhkəməyə verəcəklər.

Dinin xalqla və xalqın dinlə eyniləşdirilməsi — şeytanın sevimli taktikasıdır. Məsihçilər nəyin bahasına olursa olsun, bu tələdən uzaq olmağa çalışmalıdırlar, yoxsa onlar Məsih Bədəninin böyüməsi prinsipini pozarlar, hansında ki, «artıq nə Yəhuda, nə də bütpərəst yoxdur» (Qal. 3:28).

3. Dünyəvi humanizm.

Şeytan insan müdrikliyinin Tanrı vəhylərindən üstün tutulduğu humanizmin böyüməsinə və inkişafına başçılıq edir. Siyasət, təhsil və beynəlxalq biznes sahəsində bir çox dünya liderləri bu yalanı qəbul ediblər və bu səbəbdən məsihçi imanlılara lağ edirlər.

Qərb dünyasında şeytan akademik dairələrdə və kütləvi informasiya vasitələrində Müqəddəs Yazını və məsihçi inamını nüfuzdan salmaq üçün mövcud olan bütün imkanlardan istifadə etməkdə davam edir.

Dünyəvi humanizmin gücü məsihçi inamının əhəmiyyətini sıxışdırmaq və aşağı salmaq qətiyyəti ilə doludur və onlar imkan verərlər ki, prezidentliyə namizəd yalan danışsın, lakin kütləvi şəkildə öz inamını etiraf etməsinə yol verməzlər. Düşmən xəbərdar edir: imanın haqqında özün üçün böyük risklə danışa bilərsən. Məsihçiliyi məhv etməyə can atan qara qüvvələr yalnız bir şeyi arzulayırlar — elə etmək lazımdır ki, Məsih sevgisi öz adını deməyə cürət etməsin.

Bugün cəmiyyətimiz, xüsusən də kütləvi informasiya vasitələri mənəvi dayaqlarının möhkəmliyinə görə Kilsəyə güclü hücumlar edirlər. Tanrı dünyadan uzaqlaşdığına görə günahlandırılır və Onun polisi adlandırılır, cəmiyyət isə, ümumiyyətlə, Allaha diqqət yetirməməyə çalışır.

Con Aleksandr bu dünyanın təzyiqi haqqında öz kitabında təsdiq edir ki, kilsədən ayrılma insanlarda həyatın boş və mənasız olması fikrini yaradır. Kimsə dediyi kimi, «əgər nəyinsə naminə ölmək olmursa, onda nəyinsə naminə yaşamağa dəyərmi?» Haradasa yolun yarısında biz qəhrəmanlığa hazır olmağı komforta və «müasir şəraitə» can atmaqla əvəz etdik. Sanki kondisioner olan insanlar ölümü müşayiət edən çürüntü iyindən havanı təmizləyə bilərlər.

Allah ədalətli və salehdir. Allah qorxusu bütün müdrikliyin başlanğıcıdır. Hər şeyi bilən, hər şeyi bacaran və hər yerdə olan Allah özü xeyir-dua deməkdir. Allah xeyir-duanın özüdür, çünki o, yenilməz qüvvəyə malikdir, bu, həyatımıza daxil olaraq bizə özünüməhvetmə tendensiyasından azad olmaq bacarığını verməyə kifayət edir.

4. Dini dözümsüzlük.

İsa Məsihin Kilsəsinə qarşı mübarizəsində şeytan çox zaman ən dəhşətli vasitədən istifadə edir — bir-biri ilə ümumi razılığa gələ bilməyən dini qruplar. Həvarilərin İşləri Kitabında biz yenidən və yenidən görürük ki, ilk növbədə məhz dini qruplar Müjdənin yayılması işində erkən Kilsəyə müqavimət göstərirdilər. Lakin biz heç bir vəchlə bu qruplara düşmən kimi baxmamalıyıq. Biz həqiqi düşmənimizin kim olduğunu bilirik. Dünyanın bəzi bölgələrində hinduistlər, buddistlər və müsəlmanlar arasındakı az miqdarda ekstremistlər kütləni məsihçilərə qarşı zorakılığa və təqibin müxtəlif formalarına təhrik edirlər. Bizim onlara qarşı münasibətimiz dəyişməz olmalıdır: biz bütün insanları səmimiyyətlə sevirik.

Şeytan öz sevimli taktikasını dünya dinlərində istifadə edir, onlardan hər biri həqiqətin bir dənəciyini özündə ehtiva edir. Bu taktika yalan və riyaya tərəfdarlığa əsaslanmışdır.

Dönmənin qadağan olunması

Qeyri-məsihçi dinləri öz ardıcıllarına məsihçiliyə dönməni qadağan edirlər. Nepalda insanları Məsihə dönmələri və Müjdəni vəz etdiklərinə görə həbs edirlər. İslamda da bu dönüklük ölümlə cəzalandırılır. Beləliklə, İsanın ardıcılı olmaq qərarına gəlmiş müsəlmanlar — əgər onların dönməsi məlum olarsa, — öz azadlıqları və həyatları ilə risk edirlər.

Rəsmi təyin olunmuş yerlərdə ibadət

Səudiyyə Ərəbistanı kimi sərt siyasi rejimi olan ölkələrdə hər cür ibadətə yalnız rəsmi təyin olunmuş yerlərdə icazə verirlər. Buna görə də evdə ibadət edən adamlar təqib olunur və cəzalandırılırlar.

Qorxutma

İran kimi ölkələrdə ibadət ana dilində aparılmalıdır. Pastırları, ağsaqqalları və kilsə üzvlərini onların kultun yönəldilməsində iştirak etmələri barədə daima sorğu-suala tuturlar. Tehranda bir kilsədə bizə danışırdılar ki, insanları sorğu-suala hər gün çağırırlar.

İqtisadi təzyiq

Məsihçilərə qarşı düşmən münasibətinin mövcud olduğu ölkələrdə onlara özləri üçün layiqli iş tapmaq çətin olur. Əgər yaxşı bir yerdə işləyirlərsə, onların imanından xəbər tutan kimi, onlar ya işdən azad olunur, ya da vəzifələri aşağı salınır. Bəzi ölkələrdə məsihçi öz yaxşı işini və özünə qarşı xoş münasibəti yalnız o zaman qoruyub saxlaya bilər ki, İsa Məsihə inamını hamıdan gizli saxlasın.

Əzabkeşlik

Elə hallar az deyil ki, imana qarşı nəzarətin müxtəlif üsulları effektli olmur və onda ekstremistlər məsihçi liderlərin müvəffəqiyyətindən qəzəblənərək onların işini bitirmək qərarına gəlirlər. Belə olduqda, məsihçi əzabkeşə çevrilir, vaxtından əvvəl göylərə düşür, onun dul qalmış arvadı və uşaqları yerdə əzab və qüssə içində qalırlar.

Prozelitizm (öz imanına dönmə)

Digər dinlərin missionerləri hər bir imkandan istifadə edirlər ki, məsihçiləri — bir qayda olaraq nominal olan — öz imanlarına keçirsinlər. Təəssüf ki, bu, məsələn, Misirdə, kifayət qədər tez-tez baş verir. Bu məqsədlə nigah, pul, iş, ictimai vəziyyət və s. istifadə olunur.

Xardini İndoneziyada sadiq müsəlman ailəsində anadan olmuşdu. Ailədə hər gün məscidə gedib dua etmək qəbul olunmuşdu. Ata ailədə ciddi qaydalar qoymuşdu, hamı onlara riayət etməli idi. Bu qaydalardan biri də məsihçilərlə ünsiyyətin qadağan olunması idi.

İslama sadiq olmasına baxmayaraq, Xardini ürəyində ağırlıq hiss edirdi. O, daxili sakitlik əldə etmək istəyirdi. Bir dəfə qız bir məsihçi ilə tanış olub dostlaşdı. Bu imanlıdan nəhəng sevgi və əmin-amanlıq hissi gətirdi.

Xardini cəsarətini toplayıb ruhani yanğısını dostu ilə bölüşdü. Dostu ona İsanın adına dua etməyi təklif etdi. Həmin andan onun həyatı radikal istiqamətdə dəyişdi. Onun ürəyini daxili əmin-amanlıq doldurdu.

Ailəsi Xardininin məsihçi olduğunu biləndə onu uzun müddət dilə tutdular ki, yeni imanından imtina etsin. Qız fikrindən dönmədi. Nəhayət, valideynlər çox ağır bir qərar qəbul etdilər və ona əmr etdilər ki, evi tərk etsin. Onlar qızdan imtina etdilər.

5. İdeologiya (kommunizm)

Kommunist hökumətinin bu günə qədər hakimiyyətdə olduğu ölkələrdə məsihçilərə necə münasibət göstərildiyini təhlil etmək maraqlı olar. Kommunistlərin hakimiyyəti o səbəbdən mümkün olmuşdur ki, onların doktrinaları bütün iyirminci əsr ərzində bir çoxları tərəfindən həqiqət kimi qəbul olunmuşdur. Onlar, bir qayda olaraq, dörd taktiki üsul tətbiq edirlər:

Neytrallaşdırma

Lenin məsihçilərlə döyüşməyə hazırlaşmırdı. O hesab edirdi ki, kommunist cəmiyyətində məsihçi inamı öz-özünə «ölüb gedəcək». Lakin bu baş verməyəndə, onu məhv etməyə çalışdılar.

Bəzi məsihçilər rejimə qarşı müqavimət göstərməyə başladılar və nəticədə ya həbs olundular, ya da öldürüldülər. Digərləri Məsihdən imtina etdilər və hökumətə tabe oldular. Üçüncüləri ölkədən qaçırdılar, yaxud qaçmağa cəhd göstərərkən həlak olurdular. Lakin heyrətamiz sayda çox imanlı düşmən şəraitində yaşamağı öyrəndilər.

Kommunistlərin metodları ilə tanış olan məsihçilərin sağ qalmağa hazır olduğu bilindi. Adətən, məsihçiləri aldadırdılar ki, onlar kommunist şəraiti ilə birgə sülh şəraitində yaşaya bilərlər, bundan sonra isə kilsəni özünün məktəblərindən, xəstəxanalarından, yetimlər evindən və sosial proqramlardan məhrum etdilər.

Xariclə bütün əlaqələr, o cümlədən hər cür yardımın alınması ciddi şəkildə məhdudlaşdırılmışdı. Xarici yardımdan asılı olan dini müəssisələr öz fəaliyyətlərini dayandırdılar. Yalnız Məsih bədəninin üzvləri kimi necə fəaliyyət göstərməyi bilən məsihçilər ruhən çiçəklənməkdə davam edirdilər.

Vaxt keçirdi, təqiblər daha açıq və qəddarcasına olurdu. Ayrı-ayrı məsihçilər sərt iqtisadi təzyiq metodlarının tətbiqinə məruz qalırdılar. Onları ya işdən qovur, ya da vəzifədə endirirdilər. İmanlılar arasında ünsiyyət qadağan olunmuşdu. Ölkəyə məşhur vaizlərin gəlişi də qadağan olunmuşdu. Kilsə liderlərinə daha güclü təzyiq göstərilirdi və zəif məsihçilər köməksiz qalırdılar.

Təqiblər məsihçilər üçün gündəlik iş olmuşdu. Müqəddəs Yazı nadir kitaba çevrilmişdi. Bütün nəşriyyatlar dövlətin ciddi nəzarəti altında idi. Müqəddəs Yazını və məsihçi ədəbiyyatını çap etmək tamamilə mümkün deyildi. Sonra hökumət onlara lazım olmayan ədəbiyyatın zəbt olunması ilə məşğul oldu. Döyüşün əsas məqsədi yenə də Müqəddəs Yazı idi. Tezliklə Müqəddəs Yazının nüsxələri heç qalmadı, bundan sonra kilsəyə ən güclü zərbə endirildi.

Həmin vaxt kilsə binalarının böyük bir hissəsi artıq öz təyinatı ilə istifadə edilmirdi və hökumət onları «xalqın hakimiyyətinə» vermişdi. Bəzi ölkələrdə propaqandist məqsədlərlə bir neçə kilsənin fəaliyyətini saxlamışdılar. Məsələn, Laosda binaların zəbt edilməsi zamanı məmurlar kilsə qeydlərini götürür və kilsə üzvlərinin siyahısını «reaksionerlərin» üzə çıxarılması üçün istifadə edirdilər. Ayrı-ayrı imanlıların təqibi gücləndi. Uşaqlara anti-məsihçi ehkamlarını təlqin edirdilər. Məsihçilərə ən primitiv işlər tapşırılırdı. Ərzaq kartoçkalarına görə onların normaları azaldılmışdı.

Siz belə şəraitdə məsihçi olaraq qala bilərdinizmi? Heyrətamizdir ki, təqiblərə baxmayaraq, Rusiyada, Rumıniyada, Macarıstanda, Çində, Vyetnamda, Efiopiyada və dünyanın digər ölkələrində milyonlarla məsihçi öz Allahına sadiq qaldılar!

Təhdidlər

Totalitar rejim əmindir ki, istənilən adamı repressiya və qəddar zorakılıq aktları ilə qorxutmaq olar. O, bir şeyi düşünmür ki, onun Tanrı övladlarının ünvanına yönəldilmiş təhdidlərin icrasına yol verməyən daha güclü qüvvə (Tanrı) ola bilər.

Əhdi-Ətiqdə biz möhtəşəm assuriyalı şah haqqında oxuyuruq; o, Tanrı xalqına demişdi: «Sənin ümid etdiyin Tanrın qoy səni aldatmasın… Bax, sən eşitmisən ki, Assuriya şahları bütün torpaqlara cadu etməklə neyləmişdilər, sənmi sağ-salamat qalacaqsan? Mənim ata-babalarımın müflis etdikləri xalqları onların Tanrıları xilas etdimi…» Lakin yəhudilər öz Allahlarına üz tutdular və O, düşmənin möhtəşəm ordusunu məhv etdi (Yeş. 37:10-12).

Əlbəttə, biz realist olmalı və dərk etməliyik ki, bəzən Allah öz davamçılarına münasibətdə günahkar insanların cinayət etmələrinə yol verir. Şah öz təbəələrindən tələb edəndə ki, onun qızıl şəklinə təzim etsinlər və tabe olmayanların öldürülməsini bildirəndə Daniil və onun üç dostu çox düzgün hərəkət etdilər! Onlar dedilər: «Bizim xidmət etdiyimiz Tanrımız bizi alovlanan sobadan xilas etməyə qadirdir, sənin əlindən də, ey şah, bizi qurtarar. Əgər bu olmasa da, ey şah, sənə məlum olsun ki, sənin allahlarına xidmət etməyəcəyik və qoyduğun qızıl müqəvvaya da təzim etməyəcəyik (Dan. 3:17-18).

Belə münasibəti biz həvari Yəhyanın vəhyində də (12:11) görürük, burada bizə deyilir ki, sənə yalnız o imanlılar qalib gələ bilər ki, onlar ölümə qədər öz həyatlarını sevməsinlər.

Çində xanım Çenin oğlu, yeniyetmə Peteri qırmızı ordu əsgərləri ibadət etdiyi Məsihdən imtina etmədiyinə görə ölümcül hala düşənə qədər döymüşdülər.

Hökumət tez-tez gizli təhdidlərə əl atır ki, dünya ictimaiyyətinin etirazını oyatmasın. Məsələn, Müqəddəs Yazını qadağan olunmuş kitab elan etmirlər, sadəcə onu «reaksion» adlandırırlar.

Yenidən öyrətmə

Yenidən öyrətmə Çində, Laosda, Vyetnamda və Şimali Koreyada geniş yayılmışdır və «düzgün olmayan ideyalı» insanların düşüncəsinin dəyişdirilməsinə yönəldilmişdir. Adətən belə təlim özünüqiymətləndirmə və özünütənqid prosesindən başlanır. Tanınmış məsihçi liderləri intensiv yenidənöyrətmə kursları olan düşərgələrə göndərilirlər. Geniş kütlələr «özünütənqid qruplarına» getməyə məcbur olurdular, burada onlar uzun saatları özləri və keçmiş hərəkətləri haqqında neqativ fikirlərə həsr edirdilər. Hərbi psixoloqlar qeydə alıblar ki, güclü ruhani əqidəsi olan adam, belə məşğuliyyətlərə qarşı immunitetə malik olacaqdır. Çində belə «yenidənöyrətmə» heç bir nəticə vermədi. Axırda hökumət bu işə sadəcə əl yellədi!

Laosda kommunist hakimiyyəti qurulanda aparıcı pastır Salini üç il müddətinə «yenidən öyrənmə» üçün islah düşərgəsinə göndərdilər. Azad olunduqdan sonra o, bu müddəti təcrübə və praktika universiteti adlandırdı. Düşərgədə olduğu üç il müddətində o, beş nəfəri Məsihə gətirdi. Onun Müqəddəs Yazısı yox idi, buna görə o, yeni imana gələnləri yadda saxladığı sətirlərlə tərbiyə edirdi. Sonralar bu adamlar kilsə liderləri oldular.

İttihamlar

Keçmiş Sovet İttifaqında dövlət məmurları məşhur pastır Qeorqiy Vinsi vergilərdən yayınmaqda ittiham etdilər. Hökumət bu qəbildən olan ittihamlara tez-tez müraciət edir, çünki geniş kütlələr asanlıqla inanırlar ki, rəhbər işçilər onlara etibar edilmiş pulları düzgün sərf etmirlər. Hökumət həm də pastırları «parazit» adlandırmağı xoşlayır, çünki onlar heç nə «yaratmırlar». Onlar ruhani töhfə haqqında susurlar, bu da məsihçilərə hücumun daha bir asan yoludur.

Vyetnamda ruhani seminariyanın tələbələri hökumətin istehsalat tələbinə cavab verməyə çalışaraq, işdən sonrakı asudə vaxtda oxumağa razılıq verəndə hökumət həmin dəqiqə iş normalarını artırdı və oxumaq üçün heç vaxt qalmadı.

Məsihçi həmişə yüksək dərəcədə fəal və doğru olmalıdır ki, düşmənin həmləsinə qarşı tab gətirə bilsin.

6. Təzyiq göstərməyin müasir metodları.

Bugün bütün dünyada məsihçilər düşmən tərəfindən yeni və daha az nəzərə çarpan nəzarət metodlarını öz üzərlərində hiss edirlər.

Bu metodlardan biri iqtisadi təzyiqdir. Məsələn, Peru kimi ölkələrdə idxal olunan Müqəddəs Yazı nüsxələrindən və digər məsihçi ədəbiyyatından, istənilən mövzuda olan, o cümlədən digər dinlərə aid olan kitablara nisbətən daha artıq vergi alırlar. Bu, İsa Məsih Kilsəsinə vurulan daha bir taktiki zərbədir.

Bəzi hökumətlər mümkün olan hər bir şeyi edirlər ki, xarici ölkələrdən kilsələrin humanitar yardım almasını çətinləşdirsinlər. Məsələn, Banqladeşdə qeyri-hökumət təşkilatlarının maliyyə yardımı alması qadağan olunmuşdur. Hökumət belə metodlarla məsihçiliyin ölkədə artımının qarşısını almağa çalışır. Bundan başqa, maddi yardım göstərə biləcək xarici missionerlərin vizalarının vaxtının uzadılmasına və yenilərinin alınmasına yeni məhdudiyyətlər qoyulur. Bu səbəbdən onların ölkəyə səfərlərinin sayı dayanmadan azalır.

İndoneziyada mövcud qanunlara uyğun olaraq məsihçilərə öz imanlarına ibadət etməyə icazə verilir, lakin sayca çox olan və nüfuzlu mövqeləri tutan müsəlmanlara üstünlük verilməsi məsihçiliyin yayılmasını məhdudlaşdırır. Hökumət məsihçilərin həyatını çətinləşdirən yeni qanunlar qəbul edir. Belə ki, qanuna görə hökumətin icazəsi olmadan yeni kilsə binası tikmək olmazdı, icazəni almaq isə çox çətindir və nəticədə binaların çoxu icazəsiz tikilir. Sonradan belə «qeyri-rəsmi» kilsə binası, regionda məsihçilərin mövcudluğunu və nüfuzunu məhv etməyə istiqamətlənmiş yerli hökumətin və müsəlman ekstremistlərinin asan ovuna çevrilir.

Çində Müqəddəs Yazının nüsxələri əvvəlki kimi çox azdır, lakin hökumət məsihçi «kultunu» ittiham edən ədəbiyyatı külli miqdarda nəşr etdirir; eyni zamanda elə həmin dövlət mağazalarında digər «kultların» kitabları böyük tirajlarla satılır.

Təqib prosesi

Doktor Ceyms Kanninqem hesab edir ki, məsihçiliyi məhv etmək məqsədi güdən təqib prosesini dörd mərhələyə ayırmaq olar.

Birnci mərhələ — sizi idarə etmək və aldatmaq üçün, sizi ruhani görüntülərinizdən və ümidlərinizdən məhrum etmək məqsədi ilə, sizin düşündüklərinizə cavab olaraq təhdidlər.

İkinci mərhələ — sizi susmağa məcbur etmək və ümidsizliyə qapılmağınız üçün, şahidlik etməyinizə və inanmağınıza son qoymaq məqsədi ilə dediklərinizə cavab olaraq sıxışdırılma.

Üçüncü mərhələ — sizi nəzarətdə saxlamaq və məğlub etmək, sizdən mərhəmət və sevgi almaq üçün elədiklərinizə cavab olaraq həbs olunma.

Dördüncü mərhələ — sizi şəxsiyyət kimi məhv etmək üçün sizin mövcudluğunuza cavab olaraq ölüm.

İnsanlar bütün səviyyələrdə təqiblərə məruz qala bilərlər, lakin düşmənin son məqsədi yenə həmişəkidir — ölüm.

Beynəlxalq Müjdə ittifaqının dini azadlıqlar üzrə Komitəsinin direktoru Yohan Kandelin ölkədə məsihçilərin tədricən təqib olunmasını izah edən üç səviyyəli prosesdən danışır:

1. Birinci mərhələyə seçilmiş qrup haqqında (məsihçilər, yaxud istənilən digər qrup) dezinformasiya (əvvəlcə passiv, sonra aktiv) daxildir ki, bu da nəticədə gətirir ...

2. ...diskriminasiyaya (əvvəlcə passiv, sonra aktiv).

3. Üçüncü mərhələ, təqiblər (əvvəlcə passiv, sonra aktiv), əvvəlki hazırlıq prosesinin praktiki nəticəsidir.

Əgər hər hansı qrup, o cümlədən məsihçilər haqqında dezinformasiya kifayət qədər müddət ərzində yayılırsa, bu qrupun diskriminasiyasının başlaması ilə artıq heç kim təqib olunanları dəstəkləməyəcək, çünki ölkə əhalisi artıq ideoloji emaldan keçmişdir. Əgər diskriminasiya prosesi dayandırılmasa, artıq heç kim, bir qayda olaraq təqiblər başlayanda müdaxilə etməyəcək. «İş təqiblərə çatanda, təqib olunanlara heç kim tərəfdar çıxmayacaq, çünki insanlar bütün vasitələrlə öz passivliklərinə bəraət qazandıracaqlar. Məsələn: «Bilirsinizmi, onlar həqiqətən də pis adamlardır və bunu gözləmək olardı, — Kandelin xəbərdarlıq edir. — Biz birinci fazanın — dezinformasiyanın başlanmasını görən kimi, gecikmədən fəaliyyətə başlamalıyıq. Əgər dezinformasiya mərhələsində biz hücumlara qarşı birləşsək, onda dünyanın istənilən ölkəsində prosesi dayandıra bilərik, əks halda isə o proses mütləq başa çatacaqdır».

Qrupda məşğələlər

Rollar üzrə treninq:

Hökumət qərara alır ki, bir il ərzində qanun işləyib hazırlasın, bu qanuna uyğun olaraq fəaliyyəti üçün icazəsi olmayan bütün kilsələr bağlanacaqdır. Bundan başqa məsihçilər zalları icarəyə götürmək və ictimai yerlərdə görüşmək hüququndan məhrum olurlar.

Siz belə icazəsi olmayan kilsənin pastırısınız. Öz kilsənizə varlığını qoruyub saxlamaq üçün necə kömək edərsiniz?

Rollar üzrə treninq keçirin, sonra şeytanın kilsəyə qarşı yönəldilmiş taktikasının altı variantından hər birini müzakirə edin. Hər bir konkret halda siz nə edərdiniz? Sizin sivilizasiya ilə hansı paralellər mövcuddur? Ruhani dəstək almaq üçün hansı anlara görə xüsusi dua etməlisiniz?

Müzakirə üçün suallar:

1. Necə fikirləşirsiniz, kommunist ölkələrində hansı səbəbdən kilsə belə güclü və çox zaman belə çoxsaylı oldu?

2. Niyə rəsmi kilsələrdə «infiltrasiya» prosesini, yaxud yad elementlərin soxulmasının qarşısını almaq çətin oldu? Niyə həqiqi kilsə ünsiyyəti bu məsələnin öhdəsindən daha yaxşı gəlir? Düşmən, yaxud yalan əhatəsində məsihçilərə necə etibar etmək olar və onlar arasındakı birliyi necə saxlamaq olar?

3. Hansı erkən Kilsə təqib və bölünmə prosesinin öhdəsindən gəlirdi?

Onuncu fəsil

Qəlbləri dağıdan şeytanın hərəkətləri

Beləliklə, Allaha tabe olun, iblisə isə qarşı durun və o, sizdən qaçacaqdır.

Yaq. 4:7

Bir naməlum müəllif belə bir xəyali səhnəni bizim diqqətimizə çatdırdı.

Şeytan beynəlxalq konfrans çağırmışdı. Zülmət mələklərini salamlayan çıxışında o dedi:

— Biz insanlara Müqəddəs Yazını oxumağı və həqiqəti öyrənməyi qadağan edə bilmərik. Biz hətta onları ailə sevgisindən imtina etməyə də məcbur edə bilmərik. Lakin biz başqa nə isə edə bilərik. Biz Məsihdə yaxın və daimi münasibətlərin inkişafına yol verməyə bilərik.

Əgər insanlar İsa ilə sıx əlaqə yaratmağa müəssər olsalar, bizim onların üzərində hakimiyyətimiz dağılacaqdır. Buna görə də qoy onlar kilsəyə getsinlər, təmkinli həyat tərzi sürsünlər, lakin onların vaxtını oğurlayın ki, onlar İsa Məsihdə ünsiyyətin bu qiymətli təcrübəsini əldə edə bilməsinlər.

Bax, bunu etməyi mən sizə əmr edirəm, ey zülmət mələkləri. Fikirlərini yayındırın ki, daim öz Xilaskarlarına can ata bilməsinlər və gün ərzində Onunla bu vacib əlaqəni saxlaya bilməsinlər.

— Bunu necə edək? — göydən qovulmuş mələklər soruşdular.

— Onları vacib olmayan işlərlə məşğul edin, onların ağlını məşğul etmək üçün saysız-hesabsız planlar və məsələlər tapın, — o cavab verdi. — Onları xərcləməyə, xərcləməyə, xərcləməyə və buna görə də borc almağa, borc almağa, borc almağa məcbur edin. Arvadları işə getməyə əmin edin, ərləri isə həftənin altı, ya da yeddi gününü on-on iki saat olmaqla işləsinlər ki, istədiklərini ala bilsinlər. Öz uşaqları ilə vaxt keçirmələrinə imkan verməyin. Ailə bir vahid kimi birliyini itirdikdə, o, valideynlərin işindən asılı olacaqdır.

Onların dərrakəsini elə məşğul edin ki, Onun sakit səsini eşitməsinlər. Onları audio-kassetləri, televizorları, pleyerləri işə salmağa məcbur edin ki, onlar daima nəyəsə qulas assınlar.

Elə edin ki, hər bir mağazada, kafedə və restoranda daim musiqi səslənsin. Musiqi onların beynini dumanlandırar, onların Məsihdə birliyini pozar.

Onların masalarını qəzet və jurnallarla doldurun. Bütün sutka ərzində onların beynini yeni xəbərlərlə doldurun. Maşında gəzinti zamanı qoy onların diqqəti reklam lövhələrinə istiqamətlənsin. Onların poçt qutularını reklam, evə çatdırılan malların kataloqları və başqa reklam mətbuatı ilə, pulsuz əlavələrlə, lotoreyalarla, uduş həvəsi və yalan ümidlərlə doldurun.

Hətta istirahət vaxtı da onları bir anlıq da olsa, tək buraxmayın. Qoy istirahət günündən sonra onlar əldən düşmüş, narahat və iş həftəsinə hazırlıqsız halda olsunlar. Onların təbiət qoynunda dincəlməsinə imkan verməyin. Onları əyləncə parklarına, attraksionlara, idman yarışlarına, konsertlərə və kinoteatrlara göndərin. Onlar ruhani ünsiyyəti üçün toplananda isə qeybət və boş sözlərlə başlarını qatın ki, onlar xəcalət çəkən vicdanla və oyanmış emosiyalarla yığıncağı tərk etsinlər.

Qoy onlar ruhlarının xilas olması ilə məşğul olsunlar. Lakin onların həyatını çoxlu işlərlə yükləyin ki, onların Məsih gücünü axtarmağa vaxtları olmasın. Onda onlar öz qüvvələri ilə xidmət edəcəklər, xeyir işlərin naminə sağlamlıqlarını və ailə vəhdətini qurban verəcəklər.

Konfrans başa çatdı. Zülmət mələkləri tapşırığı yerinə yetirmək üçün həvəslə işə girişdilər, hər yerdə məsihçiləri məşğul olmağa, tələsməyə, heç bir işi çatdırmamağa, xərcləməyə, xərcləməyə məcbur edirdilər!

Düşmənin zahiri taktikasını görmək çox asandır, lakin düşmənimiz şeytan tərəfindən istifadə edilən daxili metodlar gözə çarpmır və onun məqsədinə çatması üçün daha effektlidir.

Düşmənin daxili taktikası

Düşmənin daxili taktikasını nəzərdə tutan bəzi müəllimlər deyirlər ki, o, «ayaqqabılarını yırtılana qədər geyir». O, gecə və gündüz bizə böhtan atır. O bizi Məsih bədəni ilə ünsiyyətdən və onun dəstəyindən təcrid etməyə nail olanda, bizi öz qaydaları ilə oynamağa məcbur edə bilər. Günahlarımızı və zəifliklərimizi gözümüzə soxmaqla buna nail olur, həm də bizdə yarada bildiyi hər bir eqoistik arzu ilə oynayır.

1. Günah hissi

Bizdə günah hissi yaratmaq və məğlub etmək üçün şeytan daim bizi ittiham edir. Lakin həqiqi günah Allaha itaətsizlik nəticəsində yaranır. Müqəddəs Yazı nöqteyi-nəzərindən günah hissinin nədən ibarət olmasını müxtəlif cəhətlərdən nəzərdən keçirək.

Effektli silah

Bizim günah hissimiz müəyyən dərəcədə bəraət qazanır. Biz hamımız Tanrı qarşısında Günahkarıq. Bizlərdən heç birimiz bütün şəraitlərdə qalib gələ bilməsi ilə lovğalana bilmərik, necə ki, bu ola bilərdi və olmalı idi. Buna görə də şeytan bizi ittiham edəndə, ürəyimizdə bilirik ki, onun ittihamlarında çoxlu həqiqət vardır.

Lakin Tanrı bizə imkan verib ki, hər cür günahdan və onu müşayiət edən günah hisslərdən təmizlənək. Dərk edəndə ki, Tanrını qüssələndirmişik, onda tövbə edirik və O, hər dəfə bizi bağışlayır və paklaşdırır (bax: 1Yəh. 1:9). Günahımızı tövbə edən kimi o, sadəcə yoxa çıxır və bizim günah hissimiz də keçib getməlidir.

Davudla olan hadisə Tanrının günahı necə məhv eləməsi üsulunu göstərir: ifşa edilmə, etiraf, məzhəb, bağışlanmağa can atmaq, bağışlanmanın alınması, tərif və fərəhli xidmət (bax: Məz. 50;31:3-4; 2 Var. 12:1-13). Biz günahın öhdəsindən gələn kimi, günah hissimiz də yox olmalıdır.

Tövbə edilməmiş günah

Pavel Timofeyə xəbərdarlıq etmişdi ki, son günlərdə özünü məsihçi adlandıranların çoxu təmiz olmayan həyatla yaşayacaqlar. O deyirdi ki, insanlar öz günahlarının ağırlığı fikrindən o qədər əziyyət çəkəcəklər ki, imanda möhkəm ola bilməyəcəklər və həqiqət yolundan asanlıqla uzaqlaşacaqlar (bax: 2 Tim. 3:1-7). Tövbə edilməmiş günah hissi çox ciddi problemdir. Əgər məsihçi çaşqınlıq vəziyyətindədirsə, Tanrı qarşısında möhkəm deyilsə və qüvvəsi yoxdursa, o, öz ürəyini təhqiq etməli və əmin olmalıdır ki, onun Tanrı qarşısında tövbə edilməmiş günahı yoxdur. Əgər imanlı öz ürəyinin düzgünlüyündə əmindirsə, o bilməlidir ki, onun günah hissi yalandır və şeytan tərəfindən təlqin edilmişdir.

Həvari Yəhyanın Vəhyinə (12:11) uyğun olaraq imanlılar şeytanın ittihamlarına qarşı üç yolla çıxa bilərlər: «Onlar ona Quzunun qanı vasitəsilə və şəhadət etdikləri təbliğ ilə qalib gəldilər; və öz canlarını elə sevmədilər ki, ölümdən çəkinsinlər».

Quzunun qanı

Biz Məsih qanına inamla təmizlənmişik. Onun xilasedici xeyirxahlığı və bizi xeyirxahlıqla xilas olunmuş günahkarlar kimi qəbul etməyə hazır olması bağışlanmanın açarıdır, buna görə biz özümüzü Onun sevgisinə layiq olmayan kimi hiss etməməliyik.

Şəhadət sözü

İmanlılar günahlarının bağışlanması və Məsihin sevgisi üçün ucadan dua edirlər ki, O özü onları eşitsin, şeytan və bütün dünya da eşitsin (Rom. 8:31-43-də də bu barədə deyilir).

Qurban edilən məhəbbət

Şəxsi reputasiya, təhlükəsizlik, ruhi rahatlıq, yaxud azadlıq haqqında istənilən narahatlığın dəf olunmasının sirri məhz sevgidə və qurban edilmədədir. İmanlılar Məsihin öz nümunəsinə riayət edərək özlərini qurban verməyə hazır olurlar.

Çadda inqilabi ordunun əsgərləri animistik tayfa ayinində iştirak etməyi gənc məsihçiyə əmr etdilər. Onlar vətənpərvərliyi təşviq etməklə məsihçiliyi məhv etmək və ölkənin qədim bütpərəst ənənələrini canlandırmağa çalışırdılar. Yerli kilsələrin liderləri öz aralarında razılaşdılar ki, məsihçilər animistik ayinlərdə iştirak etməkdən imtina etməlidirlər.

Gənc oğlan ayində iştirak etməkdən imtina edəndə onu döydülər, lakin o öz sözündən dönmədi. Əsgərlər onu lüt soyundurdular və anasının, bacılarının və digər qızların gözü qarşısında yenidən döydülər. Onun cəsarəti tükəndi, o, daxilən təslim oldu.

Sonra o özünü dəhşətli dərəcədə pis hiss etdi — o anladı ki, Tanrıya xəyanət etmişdir. Onun günah hissi çox böyük idi. Şeytan onu əmin etməyə çalışdı ki, Tanrı daha onu heç vaxt qəbul etməyəcək. Lakin cavan oğlan Müqəddəs Yazıdakı Tanrı vədlərini bilirdi və buna görə də öz günahını tövbə etdi. Tanrı onu bağışladı və o yenidən ruhi rahatlıq tapdı.

O, qonşular qarşısında öz dinini açıq şəkildə ibadət etdi və onu həbs etdilər. Hökumət onun məsihdən imtina etməsini tələb etdi, rədd cavabı versə, diri-diri basdırılacağı ilə hədələdi. Bu dəfə onun inamı sarsılmaz idi və o, Tanrıdan dönmədi. Onu döyüb həbsxanaya atdılar, o burada edam olunmasını gözləyirdi. Onun inamı daha da artdı və Tanrı ona xilasolma bəxş etdi. Repressiv hökumət devrildi, gənc məsihçi azad edildi.

2. Yalançı günah hissi

Əgər həqiqi günah hissi Tanrıya itaətsizlik səbəbindən yaranırsa, yalançı günah hissi isə insan standartlarına uyğunsuzluq əsasında meydana çıxır. Adətən bu, o zaman baş verir ki, biz insanların fikrinə daha çox əsaslanırıq, nəinki Tanrı Sözünün öyrətdiklərinə. Həqiqi günah hissini ayırd etmək bacarığına malik olmaq üçün imanlılar daim Müqəddəs Ruhun rəhbərliyi ilə Tanrı Sözünü öyrənməlidirlər.

Artıq bağışlanmış günahlarımıza görə şeytan bizi ittiham etməyə çalışacaqdır. Beləliklə o bizi mənəvi cəhətdən əzməyə çalışacaqdır. Biz, doğrudan da, nə zamansa günah işlətmişik, lakin bizim günah hissimiz həqiqi deyil!

Lakin şeytan Yazının həqiqətini xoşlamır və buna görə də siz onu bəyan edən kimi o qaçacaqdır. Əlbəttə, o, tezliklə qayıdacaqdır, lakin siz hər dəfə onun üzərində qələbə çala bilərsiniz.

"Nə üçün belə olur?» sualına necə münasibət göstərmək olar?

İmanlılar təqib olunanda, kilsələr bağlananda və onların aktiv fəaliyyəti dayandırılanda, nüfuzdan salınmış liderlər hücumlara və ittihamlara məruz qalanda insanlar sual verməyə başlayırlar: «Nə üçün belə olur?». Şeytan öz cavab variantı ilə hazır durmuşdur. O istəyir ki, imanlılar özlərini günahkar hesab etsinlər. O deyəcək ki, onlar kifayət qədər dua etməyiblər, yaxud onların inamı zəif olub, yaxud da günahkar Tanrını qəzəbləndirmişdir. Və bu zaman yalan günahın yükü imanlının çiyinlərinə düşür, onu ruhani enerjidən məhrum edir və heç nə ilə nəticələnmir».

Şeytan həmişə diqqətimizi gələcəyin və keçmişin üzərində cəmləşdirməyə çalışır. Tanrı isə diqqətimizin bugünkü günümüzdə cəmlənməsini istəyir, keçmiş günahlarımızın bağışlanmasının bildirilməsini, gələcəyimizin Onun əllərinə tapşırılmasını və Onun üçün bugün yaşamağımızı istəyir. Bizim imanlı kimi daim özümüzə verməli olduğumuz başlıca sual budur: «İlahi, mənə nə etməyi əmr edirsən?"

İbadətin zahiri formaları

Təqiblər daha sərt olanda və ictimai ibadət keçirmək məsihçilər üçün daha çətin olanda şeytan onları ya radikalizmdə, ya da qorxaqlıqda ittiham edir. Əgər bazar günü səhər onlar ibadətə gedə bilməsələr, o onları Məsihdən üz döndərməkdə günahlandıracaqdır.

İki və ya üç nəfərdən ibarət olan, bazar günü istənilən bir yerdə toplanmış yığıncaq həqiqi ibadət hesab oluna bilərmi? Əgər heç kimdə Müqəddəs Yazı yoxdursa, kimsə Müqəddəs Yazıdan bir sətir sitat gətirirsə, qalanları da onu müzakirə edirsə, bunu Müqəddəs Yazının öyrənilməsi adlandırmaq olarmı? Əgər iki-üç nəfər adam qaranlıq bir yerdə oturub ürəklərində dua edirlərsə, bu yığıncağı dualı adlandırmaq olarmı? İş yerində səylə işləməyinizi və təqiblər zamanı sakit arxayınlıq nümayiş etdirməyinizi Məsih şəhadəti adlandırmaq olarmı? Şeytan imanlıların özlərinə belə suallar verməsinə çalışır və elə buradaca bədbin cavablar təklif edir. Və bu zaman günahımız haqqında fikirlər daha da artır.

Hökumətə münasibət

İmanlılar Müqəddəs Yazı ehkamlarına tabe olmağa çalışanda və eyni zamanda repressiv rejim şəraitində qanunlara riayət etmək istəyən vətəndaş olmaq istəyəndə, şeytan onları məsihçi şəhadətində güzəştə getməkdə ittiham edir. Əgər imanlılar hökumət tərəfindən olan təzyiqə müqavimət göstərirlərsə, şeytan onları Yazıya tabe olmaqdan imtina etməkdə hökumətə tabe olmaqda günahlandırır. Əgər məsihçilər məsihçiliyə zidd hökuməti olan öz ölkəsini çox sevirsə, şeytan bu bacı və qardaşları Məsih işinə satqınlıqda ittiham edəcəkdir. İsa öyrədirdi: «...qeysərinkini qeysərə, Allahınkını Allaha verin» (Mt. 22:21). Pavel Romalılara Məktubunda (13:1-7) öyrədir ki, Allah tərəfindən olmayan hakimiyyət yoxdur. Lakin yerdəki hakimlər yer üzündə tam hakimiyyətə malik deyillər (bax: 1 Pet. 2:13-17; 1 Tim. 2:1-4; Tit. 3:1-2). Müqəddəs Yazı təliminə uyğun olaraq bizim yerdəki hökumətlər qarşısında cavabdehliyimiz aşağıdakılardan ibarətdir:

İtaətkar olmaq;

Qanuna tabe olmaq;

Yaxşılıq eləmək;

Hökumətə hörmət etmək;

Həlim və dostsevər olmaq;

Vergiləri ödəmək;

Hökuməti pisləməmək.

İsanın təlimindən biz bilirik ki, bəzi hökumət dairələri yalnız Tanrıya məxsusdur. Lakin yerdəki hakimlər bu dairələri özlərinə tabe etmək istəyirlər, yalnız Tanrının hakim olduğu yerlərə soxulurlar, imanlı yalnız Allaha itaət etməlidir, insanlara yox (bax: Həv. iş. 4:19; 5:19). Müqəddəs Yazıda bu konsepsiya dəfələrlə təsdiqlənir:

Sedrax, Misax və Avdenaqo şaha tabe olmaqdan imtina etmiş və qızıl müqəvvaya baş əyməmişdilər;

Daniel dua etməyi qadağan etmiş şaha tabe olmaqdan imtina etdi;

Peter və Yəhya sinedrionun İsa haqqında vəz etməmək əmrinə tabe olmaqdan imtina etmişdilər;

Pavel təqibçilərdən xilas olmaq üçün şəhər divarından endirilmiş səbətdə Dəməşqi tərk edərkən şəhər hökumətinin qərarına məhəl qoymamışdı;

Qanuna görə məsihçilik qadağan olunmuş din sayılsa da, Pavel Romada öz mühafizəçilərinə məsih haqqında şəhadət etmişdi.

Qeyd etmək vacibdir ki, belə itaətsizlik yalnız o zaman bəraət qazanır ki, hakimlər vətəndaş hakimiyyəti dairəsindəki səlahiyyətlərindən Tanrıya təzim və itaət etmək dairəsinə keçsinlər. Biz Peterin xəbərdarlığını (bax: 1 Pet. 2:15-16) yadda saxlamalıyıq və şərin bəraət qazanması üçün məsihçi azadlığından istifadə etməməliyik.

Tabe olmaq və itaət etmək

Əgər məsihçinin ölkəsi məsihçiliyə düşmən olan siyasi qüvvələrin nəzarəti altına düşdüyünə görə o öz ölkəsinə qarşı hərəkət etmək məcburiyyətində qalıbsa, şeytan imanlını ruhani həyatını dağıtmağa qadir olan günah hissi ilə yükləyəcəkdir. Məsihçi bir vətəndaş kimi öz ölkəsinə sədaqətini zəhmətkeşliyi və işinin keyfiyyəti ilə göstərə bilər. Qanuna müvafiq hərəkət etməyi kasad ərzaq rasionunu başqaları ilə bölməyə və ehtiyacı olanlara istənilən köməyin göstərilməsinə hazır olmaqla bildirmək olar.

Digər məsihçilər repressiv rejimin hakimiyyətdə olduğu ölkədən qaçmaq imkanından istifadə edə bilərlər. Belə hallarda onlar şeytanın hücumlarını gözləyə bilərlər; şeytan onları günah hissi ilə əzməyə çalışacaqdır. Bu, Müqəddəs Ruhun rəhbərliyi ilə qeyri-populyar mövqe tutmuş istənilən məsihçinin ödədiyi qiymətdir. Lakin biz insanların müzakirəsi və ənənələri üzərində qurulmuş yalançı günah hissini Allaha itaətsizlikdən yaranmış həqiqi günah hissindən necə ayırd etməyi bilirik.

3. Qorxu

Şeytan qorxu hissindən insan təbiətinin əsas instinktlərindən biri kimi istifadə edir. Adi insan üçün qorxu, xüsusən də naməlum şeylərdən qorxmaq tam təbiidir. Aydındır ki, insan ağrıdan və ölümdən qorxur. Şeytan daim insanın bu hissi ilə oynayır. Onun ən böyük arzusu bizim qorxudan iflic olmağımızı görməkdir; necə ki, Sail filistimlilər qarşısında qorxurdu.

Bizim qorxularımız

Nə üçün qorxunun bizi terrorizə etməyinə imkan veririk? Bir tərəfdən biz keçmiş həyəcanlarımızı xatırlayırıq və onların təkrarlanmasını istəmirik, digər tərəfdən isə heç bilmirik ki, qarşıda bizi nə gözləyir. Lakin çox zaman insanların keçirdiyi qorxu və həyəcanın heç bir əsası olmur.

Bütün qorxu fərziyyələr üzərində qurulmuşdur. Faktiki olaraq qorxu — real görünən yalançı gözləmədir. Əgər biz daim bunu xatırlasaq, bir çox qorxulara uğurla qalib gələ bilərik. Doğrudur, bəzən bu yalan gözləmələr həqiqətən inandırıcı görünür! Lakin biz yadda saxlamalıyıq ki, düşmənin hər bir taktikası kimi, qorxu və dəhşət hissinin də aşılanması yalan üzərində qurulmuşdur! Bax buna görə də bütün Müqəddəs Yazı boyunca «Qorxma!» əmri dəfələrlə səslənir (məs., bax: Yeş. 41:10).

Qorxuya necə üstün gəlmək olar

Qorxuya qalib gəlmək üçün məsihçilər dörd Müqəddəs Yazı əsası üzərində möhkəm dayanmalıdırlar:

Biz bu dünyada qərib və yadelliyik. Bizim həqiqi evimiz səmadadır. Bizlərdən bəzilərimiz öz evimizə, güman etdiyimizdən də tez düşməli olacağıq. Biz buna hazır olmalıyıq (bax: İbr. 10:32-39).

Allah həmişə şəri bizim xeyrimizə çevirir (bax: Rom. 8:28). Yusif öz qardaşlarına dedi ki, insan şər haqqında fikirləşir, lakin Allah onu xeyirə çevirir!

Düşmən yalnız bizim bədənimizə xətər yetirə bilər, əbədiyyətdəki vəziyyətimizə isə yox (bax: Lk. 12:4-5). İsa imanlılara öz üstünlüklərini düzgün yerləşdirməyi məsləhət görürdü və deyirdi: «Bədəni öldürüb canı öldürə bilməyənlərdən də qorxmayın; ancaq daha artıq, cəhənnəmdə həm bədəni, həm canı həlak etməyə qadir olandan qorxun» (Mt. 10:28).

Təhlükəli hallarda qorxu

Təhlükəli hallarda bizi qorxu hissi keçirməyə məcbur edəndə şeytan həzz alır. Çinlilərdə «krizis» sözünün mənasına aid iki personajı olan maraqlı bir dərs vardır. Personajlardan biri təhlükə, digəri isə imkandır. Mənası odur ki, hər bir krizis vəziyyətində hər iki element iştirak edir, ona görə də krizis insana müəyyən imkanlar verən təhlükəli vəziyyətdir.

Əgər siz bütün diqqətinizi təhlükənin üzərində cəmləşdirsəniz, qorxu sizi iflic vəziyyətinə salacaqdır. Lakin əgər siz imkanlara arxalansanız, inamın qanadlarında təhlükədən uzaqlaşa biləcəksiniz. Bu iki elementdən hansının üzərində diqqətimizi cəmləşdirməyi yalnız özümüz seçə bilərik.

Ədalətsizliyə və günaha qarşı çıxmaq qorxusu

Şəxsi qorxuya əsaslanmış həmin səbəblər bu məhv olmuş dünyada Tanrının səsi olaraq Onun Kilsəsini müdafiə etməyə imkan vermirlər. Məsihçilər öz cəmiyyət və mədəniyyətlərinin ədalətsizliyinə və günahkarlığına qarşı açıq şəkildə çıxış etməyi öyrənməlidirlər. Əzab çəkən bacı və qardaşlarımıza kömək etmək mümkün olanda bu, xüsusilə doğrudur. Lakin qorxu bizim dilimizi bağlaya bilər. Kilsə kimi, biz də açıq danışmağı və qorxu hissinə tabe olmamağı öyrənməliyik.

Yadda saxlayın ki, biz qorxanda Yazıdan bu vədi elan etməliyik: «Çünki Allah bizə qorxaqlıq ruhu deyil, qüdrət, məhəbbət və nəfsə hakim olmaq ruhu vermişdir» (2 Tim. 1:7). Biz tam qələbə çalan haqqında daim düşünməliyik və şeytanın axırının necə olacağını yada salmalıyıq» (bax: Vəhy: 20:10).

Biz həm də unutmamalıyıq ki, qorxunun əks tərəfi Müqəddəs Yazının «Allah qorxusu» adlandırdığıdır. Allah qorxusundakı qorxu bütün digər qorxuları dağıdır.

4. Müxtəlif dinlərin elementlərinin qarışdırılması (sinkretizm)

Şeytan bir çox dini qrupları dini təlimlərin qarışığı ilə birləşdirmiş, bundan sonra həqiqi məsihçiləri «fanatik» kimi damğalamışdır, çünki biz xilasolmanın yalnız Məsih vasitəsilə baş verməsinə sadiq qalırıq.

Müasir dünya onunla xarakterizə olunur ki, insanlar daha mütləq həqiqətə inanmırlar. Mütləqliyin olmamasının təbii nəticəsi bir fikrin geniş yayılmasına gətirib çıxarmışdır ki, hər bir dində nə isə yaxşı bir şey var və bütün yollar göylərə aparır. Bu halda insanlar istənilən dinin istənilən elementlərini seçib, onları istədikləri kimi qarışdıra bilərlər. Bu, sinkretizmdir. Məsələn, «Yeni əsr» hərəkatını sinkretik kimi ixtisaslaşdırmaq olar.

Sinkretizmdə əsas sözlər «dözümlülük» və «dialoqdur». Öz-özlüyündə bunlar yaxşı sözlərdir, lakin onlardan kontekstdə istifadə olunur, bu da Müqəddəs Yazı imanlılarını kompromissə getməyə məcbur edir.

Lot — Müqəddəs Yazı personajıdır; o, sinkretizmin nəzərə çarpmadan öz həyatına daxil olmasına imkan vermişdi. Varlıq Kitabının 13-cü fəslində görürük ki, o, çöllükdə, natəmiz Sodom şəhərinin yaxınlığında məskunlaşır. 14-cü fəsildə o, artıq şəhərdə yaşayır, 19-cu fəsildə isə şəhər darvazasının qarşısında ağsaqqal vəzifəsində oturur. Allaha Lot üçün dua edən əmisi İbrahimin sayəsində, Sodom və Qomorra şəhərlərinin dağılması zamanı onun həyatı xilas olmuşdu.

İnsanlar xilasolmanın səhv yollarına inananda Şeytan sevinir. O istəmir ki, insanlar həqiqəti bilsinlər və «yol, həqiqət və həyat olan İsa Məsihi dərk etsinlər» (Yəh. 14:6).

Bir insan Allahı təsvir edən və bütün insanları birləşdirə bilən yeganə sözü tapmaq üçün bütün dünyanı dolaşmışdır. Birdən onun ağlına «məhəbbət» sözü gəldi. Sonralar o yazmışdır: «Allaha universal olan Məhəbbət adı verin və biz dünyanın bütün dinlərini bir-birinə bağlayan qızıl bəndi tapa bilərik». Lakin məhəbbət Allahın adı deyil. Bu onun təbiətidir. Daha doğrusu, o öz oğlunu bizim günahlarımız üçün ölümə göndərəndə bu təbiətini bildirdi (Yəh. 3:16). Tanrı qurbanını tam şəkildə qəbul etdiyimiz zaman həqiqi Tanrının sevgisini duya biləcəyik, yalnız O, bütün insanları özündə birləşdirə bilir.

1999-cu ilin oktyabrında bütün dinlərin nümayəndələri Vatikanda yığışmışdılar. Roma papası, Dalay-lama və imam İ. D. Məhəmməd də bu qrupda idilər. Şahidlər bir hindli qadının sözlərini misal gətirirlər, o deyirdi: «Qeyd etmək xoşdur ki, lap əvvəlcədən nümayəndələr yekdilliklə razılaşdılar ki, bütün dinlər universal həqiqətə malikdir və hər biri bir məqsədə aparan müxtəlif yollardır». Nümayəndələr həm də yekdilliklə «aqressiv» prozelitizmi mühakimə etdilər.

Bugünkü həyatımızda da belə düşüncə tərzi üstünlük təşkil edir. Şeytan mümkün olan hər bir şeyi edir ki, bu düşüncə tərzi və ona müvafiq davranış həm bizim Kilsəmiz, həm də ayrı-ayrı imanlılar üçün xarakterik olsun. Azad cəmiyyətdə sinkretizmin son nəticəsi məsihçi müjdəsini və digər dindən olanların məsihçiliyə gəlməsini qadağan edən qanunlar olacaqdır.

Merkantilizm

Şeytan insanları ehtiyatla o nöqtəyə yaxınlaşdırır ki, mülk, fiziki rahatlıq, o cümlədən dünyəvi şöhrət və hörmət həyatda ən başlıca şeyə çevrilir.

Allah mövcud olan hər şeyi yaradıb və insanların malik olduğu bütün xeyirli şeylərin mənbəyidir. Lakin əgər biz öz həyatımızda Ona məxsus olan birinci yerə pul və əşyaları qoysaq, o bu vəziyyətlə barışmaz. Onun bizə vermək istədiyi çiçəklənmə o vaxta qədər həqiqətən xeyir-duadır ki, Allahın yerini tutmasın. Beləliklə, merkantillik — pulu, mülkiyyəti, əmlakı, fiziki rahatlığı, dünyəvi şöhrəti və hörməti hər şeydən üstün tutan münasibətdir. «Allah yoxdur!» deməmək olar. «Bizə Allah lazım deyil!» bildirişi ilə kifayətlənmək olar.

Məsihçilər üçün merkantillik — nəzərə çarpmayan tələdir, çünki biz məsihçiliyin bütün zahiri nişanələrinə malik ola bilərik, lakin daxilən bütünlüklə materialist olarıq. Belə vəziyyəti suyu yavaş-yavaş qızdırılan qabda olan qurbağa ilə müqayisə etmək olar. Su yavaş-yavaş isindiyinə görə qurbağa temperaturun dəyişməsinə öyrəşir, təhlükəni dərk etmir və ölümün qucağından qırağa atılmağa cəhd də göstərmir.

İndi azad ölkəyə çevrilən kommunist Rumıniyasından olan bir kilsə lideri deyirdi: «Öz şəxsi təcrübəmdən bilirəm ki, inamının təqib vasitəsilə sınağa çəkildiyi məsihçilərin doxsan beş faizi bu sınaqlara tab gətirirlər, lakin həmin o doxsan beş faiz var-dövlətlə sınağa çəkiləndə tab gətirə bilmirlər və geri çəkilirlər».

Bizi tələyə salmaq şeytana müyəssər olanda o sevinir. Pulun və mülkiyyətin qaranlıq tərəflərinin olmasını məsihçilər ya dərk etmirlər, ya da onu tanımaq istəmirlər. Nəticədə çoxlarının ruhani gücü azalır və bütövlükdə Kilsə də ruhən zəifləyir. Atəş kimi, pul da xidmət eləyəndə xeyir gətirir, lakin insanın hakiminə çevriləndə hər şeyi dağıdır. Əgər Kilsə bu günahın öhdəsindən gəlmək istəyirsə, təcili olaraq onların həqiqi təbiətini dərk etməlidir.

İsanın yaşadığı günlərdə o adam dövlətli sayılırdı ki, sabah yemək üçün kifayət qədər yeməyi və iki dəst paltarı olsun. Həmin standartlara görə müasir dövrdə kasıb sayılanların çoxu, praktiki olaraq bütün qərb dünyası çox dövlətlidirlər. Öz-özlüyündə var-dövlət pis deyil. Təhlukə merkantelizmdədir, onun aşağıdakı xüsusiyyətləri var.

Maddi şeylərə sevgi güclü cazibə qüvvəsinə malikdir. Özünün cazibə qüvvəsinin sayəsində var-dövlət təhlükəlidir, bu, insanları İsa Məsihdən və Onun Kilsəsindən imtina etməyə məcbur edir.

Bir dəfə İsanın yanına gənc və dövlətli hökmdar gəlmişdi, lakin İsa bütün var-dövlətini kasıblara paylamağı ona təklif edəndən sonra o, kədərlə Tanrıdan aralandı. İsa bu hadisəni belə sözlərlə izah etdi: «Var-dövləti olanlar üçün Tanrı Səltənətinə girmək necə də çətindir» (Lk. 18:24; Mk. 10:23; Mt. 19:23).

Maddi şeylərə sevgi insanları çirkin əməllərə sürükləyə bilər

Var-dövlətə can atmaq insanları praktiki olaraq hər şeyə vadar edə bilər, hətta qəlbini şeytana sata da bilərlər. Yazı xəbərdarlıq edir ki, nəticədə insanlar indi yollarını azırlar və sonra da lənətlənirlər (bax: 1 Tim. 6:9-10). Maddi şeylərin çox olması bizi yaddan çıxarmağa məcbur edə bilər ki, Tanrı hər şeyin mənbəyidir. İsraillilər vəd olunmuş torpağa qədəm qoymazdan əvvəl bu təhlükə haqqında xəbərdar olunmuşdular (bax: Təsn. 8:11-17).

Var-dövlətə can atmaq çox zaman müharibələrə gətirib çıxarır. Bu barədə Yaqubun Məktubunda (4:1-2) aydın deyilmişdir və dünya tarixindən çoxlu nümunələrlə təsdiqlənir. Var-dövlət insanların ürəyini kasıblara qarşı mərhəmətli etmir, əksinə, onları qəddarlaşdırır. Varlılar çox zaman qapılarının ağzındakı kasıblara qarşı tam laqeydlik göstərirlər (bax: Lk. 16:19-31; Yeş. 5:8-10; Am. 6:4-7; Yaq. 5:1-5).

Var-dövlət hərisliyini təmin etmək mümkün deyil.

Pullar özlüyündə müəyyən qüvvəyə malikdir və öz həyatları ilə yaşayırlar. Öz xarakterinə görə onlar iblis qüvvəsidir. İsa var-dövlət haqqında danışarkən «mammona» arami terminindən istifadə edəndə, O Onunla rəqabət aparan yalançı tanrının fiziki və ruhani simasını nəzərdə tuturdu. Mammona — bizim üstümüzdə başçılıq etməyə can atan qüvvədir.

Beləliklə, pullar — aktiv qüvvədir, öz-özündə qanundur, özünə münasibətdə sadiqlik təlqin etməyə qadirdir. Kənarda duraraq insanların pul dalınca qaçarkən düşdükləri çaşqınlıq halını müşahidə etmək ibrətamizdir. Bu qarma-qarışıqlıq yalnız kasıblar arasında deyildir. Dünyanın ən zəngin adamları da daha çox varlanmağa can atırlar. Orta sinfin nümayəndələri lazım olduğundan daha çox evlər, maşınlar və pal-paltar almaqda davam edirlər. Əgər pullar mal almaq üçün sadəcə bir vasitə olsaydı, onlara çox miqdarda malik olmağın mənası olmazdı. Biz insanları onların təminatına görə qiymətləndiririk, onların nə qədər pulu olmasına uyğun olaraq insanlara ehtiram göstəririk.

Maddi şeylərdən asılılığı necə dəf etmək olar

Lakin Mammona tanrısına necə qalib gəlmək olar? Başlıcası — Müqəddəs Ruh bizimlədir, İsa isə — bizim Müəllimimizdir. Müqəddəs Yazı perspektivlər təklif edir, onların səviyyəsindən bütün iqtisadi qərarları qəbul etmək və bütün vədləri qiymətləndirmək lazımdır. Aşağıda bu barədə bəzi təkliflər vardır.

Pulların sizdə yaratdığı hissləri — qorxunu, müdafiəsizliyi, günah hissini, qüruru, yaxud paxıllığı aydınlaşdırın. Biz pulumuzun az olmasından, yaxud heç olmamasından qorxuruq. Bizim qorxularımız heç nəyə əsaslanmayıb və reallıqdan uzaqdır. Biz vəd olunmuş Sözə müraciət edə bilməmişdən əvvəl bu hisslərimizi aydınlaşdırmalıyıq.

Öz dövlətinizi inkar etməyə son qoyun. Malik olduqlarınızın az olmağına baxmaq əvəzinə, dünyanın vətəndaşı olun və bütün bəşəriyyətin fonunda özünüzə baxın.

Tövbə etməyin mümkün olduğu atmosfer yaradın. Çox tez-tez biz öz ibadətlərimizdə ya günahların tövbə edilməsini mühakimə edirdik, ya da onu tərifləyirdik, lakin insanların bir-birinin qarşısında tövbə etməsinə kömək etmirdik. Bizlərdən çoxu özünü tənha və lazımsız hiss edir. Biz öz qorxularımızı və istəklərimizi tövbə edə bilsəydik, nə yaxşı olardı, deyərdik ki: «Məni bağışla, mən günah etmişəm, pul mənim ürəyimi ələ keçirmişdir!"

Bu labirintdən çıxmağa kömək edən başqa adam tapın. Siz bir-birinizlə əhd edə bilərsiniz ki, pulun şirnikdirici qüvvəsi bizə hakim olmağa başlayanda, onu üzə çıxarmağa kömək edək. Bunu sevgi və şəfqət ruhunda etmək lazımdır. Bizə elə adamlar lazımdır ki, bizə kömək etsinlər, danlasınlar, dəstəkləsinlər, yaxud ifşa etsinlər.

Kasıb adamlarla əlaqə yaratmaq imkanı tapın. Təminat dağıdıcı nəticəyə gətirə bilər, bu isə özünü onda göstərir ki, biz kasblardan uzaqlaşırıq və artıq onların əzablarını və ağrılarını görmürük. Kasıbların arasında olmaq bizə lazımdır, biz onlara nəsihət verməməliyik, onlardan öyrənməliyik.

Şən və səxavətli ürəklə sevin. Sədəqə vermək simicliyi qəlbimizdən kökündən çıxacaq. Hətta kasıblar da bilməlidirlər ki, onlar verə bilərlər. Pul və digər qiymətli şeylərdən ayrılmaq faktının özü daxilimizdə nə isə edir. O, bizim daxilimizdə tamahkarlığı məhv edir.

Gəlin Mammonaya qarşı mübarizəmizdə Allaha bizə kömək etməyə çalışan Dost kimi baxaq. O, bizi mühakimə edən düşmən deyil. Bizim daha sadə həyat tərzinə can atmağımız duadan başlayır, nə zaman ki, biz öz Allahımıza sonadək Onun ardınca getməyə hazır olduğumuzu deyirik. İndi biz yalnız Ona tabe olmalıyıq, O bizi istiqamətləndirir və öyüd verir.

Bu yaxınlarda çinli liderlər görüşdülər ki, xidmətlərində yaranmış problemləri müzakirə etsinlər. Bir nömrəli problem kimi pulun və maddi şirnikləndirmənin adı çəkilmişdi. Bu təhlükənin iki mənbəyi mövcuddur. Birincisi — Çinin sahilyanı regionlarında həyat səviyyəsinin yüksəlməsi kilsə liderlərini kommersiya ilə məşğul olmağa yönəldir ki, bu da kilsəni lazımi rəhbərlərdən məhrum edir.

Digər bir problem ondadır ki, qərb məsihçiləri və missionerləri Çinin ev kilsələri şəbəkəsi üçün ianə verirdilər. Alman kilsə qruplarından biri ev kilsəsinin məşhur liderinə on min amerika dolları məbləğində ianə vermişdi ki, o, gizli seminariya yaratsın. O, bu məqsədlə ianənin üçdə bir hissəsindən istifadə etdi, pulun qalan hissəsini isə mənimsəyib ölkədən getdi.

Onun müəllimi demişdir: «Bizlərdən çox az adam belə günaha üstün gələ bilər, xüsusən də əgər bütün ömrümüzü biz, demək olar ki, dilənçiliklə yaşamışıq. İnsanı belə vəziyyətə qoymaq olmazdı, çünki pullar ona şəxsən verilmişdi və heç bir hesab tələb olunmurdu».

Kilsə liderləri pastırlar arasında hesabat verməyi şərtləndirməyə yönəldilmiş müəyyən strategiya hazırladılar. Onlar həm də qərb məsihçilərinin ünvanına belə bir xahiş göndərdilər: «Xahiş edirik, pul verməyi qərara almamışdan əvvəl diqqətlə dua edin və çalışın ki, pulu ev kilsələri hərəkatı ilə əlaqə təcrübəsi olan missiyalar vasitəsilə göndərin. İmanlıların şəxsi ehtiyaclarına minimal məbləğlər verin.

Nəticə

Diqqət yetirin: şeytanın hücumları yalan və qorxutma üzərində qurulmuşdur. Düşmən yalan məlumat verməyə, mümkün olan hər yerdə imanlıları dolaşdırıb aldatmağa çalışır. O, həm də bizim qorxuya tabeliliyimizdən istifadə etmək istəyir. Lakin həqiqətin ruhu olan Müqəddəs Ruh şeytanın istənilən yalanını ifşa edə bilər və əgər biz Onun rəhbərliyini qəbul etmək istəsək, O bizə lazımi cəsarəti verər.

Biz qəti qərar qəbul etməliyik ki, həyatımızda şeytana heç bir yer verməyək (bax: Ef. 6:10-18) və Allah tərəfindən verilmiş qüvvənin köməyi ilə ona qarşı çıxmalıyıq (bax: Yaq. 4:7). Biz Tanrıya müraciət edə bilərik ki, O, şeytan üçün qadağa olsun (Yəh. 9), tam əminliyimiz olar ki, Məsihin tökülən qanı ilə bizim günahlarımız bağışlanmışdır (bax: Vəhy: 12:10-11).

Qrupda məşğələlər

Rollar üzrə treninq:

Siz repressiv hökuməti olan ölkədə yaşayırsınız və pulunuz azdır. Sizin ölkənizdə Müqəddəs Yazının və ruhani ədəbiyyatın azlığı kəskin şəkildə hiss olunur.

Bir dəfə sizin ünsiyyət qrupunuza xarici vətəndaş gəlir, o sizə səmimi və dostcanlı görünür. O sizə böyük məbləğdə pul təklif edir, bir şərtlə ki, siz onun kilsəsi üçün bacılıq kilsəsi və onun qərbdə denominasiyası olacaqsınız. Əgər siz yeni kilsələr aça bilsəniz, o, səxavətli ianələr vəd etdi.

Yerli kilsə liderləri hansı işləri görməlidirlər ki, həm verənlərin, həm də alanların ünvanına öz tələblərini düzgün formullaşdırsınlar. Maliyyənin istifadəsində ciddi hesabat təmin etsinlər?

Pulları kimə vermək lazımdır? Ayrılıqda bir adama, yoxsa komitəyə? Hesabatın hansı qaydalarını müəyyənləşdirmək lazımdır? «Maddi şeylərdən asılılığa necə üstün gəlmək olar» bölməsindəki cümlələri rollar üzrə treninqdə daxil edin.

Müzakirə üçün suallar:

1. Həqiqi günah hissi ilə yalançı günah hissini necə fərqləndirmək olar?

2. Əgər siz öz günahınızı tövbə edirsinizsə, həqiqi günah hissi ilə nə baş verər?

3. Hansı növ anlayışlar vətəndaş hakimiyyətinin səlahiyyətlərindən kənardadır?

4. Sizin icmanızda erkən Kilsə tipinə uyğun icma həyatı keçirmək olarmı, nə zaman ki, imanlıların hər şeyi ümumi idi? Bu icma həyatı hansı formanı ala bilər?

On birinci fəsil

Ruhani müharibə

Çünki cəngimizin silahları cismani deyildir, lakin istehkamları yıxmaq üçün Allahın qüdrətinə malikdirlər.

2 Kor. 10:4

Əvvəllər müsəlman olmuş bir filippinli pastır Filippinin cənub hissəsində, Mindanao adasında yaşayır. Nə vaxtsa o, bandit qruplaşmasının məşhur lideri olmuşdur və oğurluq və qatillik etdiyinə görə bir neçə il həbsxanada keçirmişdi. Orada, həbsxanada olarkən o, İsa Məsihə inanmışdı.

Azad olunduqdan sonra, o qədər müvəffəqiyyətlə digər müsəlmanları Məsihə gətirirdi ki, müsəlman ekstremistləri onun on dörd yaşlı qızını oğurladılar. Onlar vəd etdilər ki, əgər o, İsa Məsih haqqında vəz etməsinə son qoyaraq İslama qayıtsa, qızını qaytaracaqlar.

Arvadı ilə birgə o, səylə dua etməyə başladı, Tanrıdan müdafiə istədi və tezliklə başa düşdü ki, bu şantaja cavab olaraq o, heç bir güzəştə getməməlidir. Üç il müddətində bu pastır öz itmiş qızı üçün dua edirdi.

O deyirdi: «Onların mənim qızımla edə biləcəklərinin bütün dəhşətinə baxmayaraq, mən Allahdan başqa heç kimdən qorxmurdum! Mən hamıdan xahiş edirdim ki, qızım üçün və mənim sonrakı ibadətim üçün dua etsinlər».

1995-ci ilin əvvəlində o, nəhayət ki, qızından məktub aldı. Qız valideynlərinə yazırdı ki, onu qonşu Şərqi Malayziyaya fahişə kimi satıblar. Lakin Allah ona öz sahiblərindən qaçmağa kömək etdi. Rəhimli bir malay ailəsi qızı öz evində gizlədir. Orada o, cavan bir oğlana vurulur və onlar evlənirlər. Qız valideynləri ilə sözləşir ki, etibarlı bir yerdə gizlicə görüşsünlər.

Çünki mübarizəmiz qan və ətə qarşı deyildir, ancaq rəyasətlərə, hakimiyyətlərə, bu qaranlıq dünyanın hökmdarlarına, yəni səmavi aləmdə olan pis ruhi qüvvələrə qarşıdır. (Ef. 6:12)

Əvvəlki səhifələrdə biz düşmənimizin xasiyyətnaməsini tətqiq etmişdik, indi isə biz ona qarşı apardığımız döyüşün xarakteristikasını öyrənməliyik.

Adi müharibədə döyüşən tərəfləri müxtəlif formalarına görə ayırd etmək olar. Silah da asanlıqla ayırd edilir, cəbhə xətti isə bir-birinə qarşı müqavimət göstərən tərəflərin mövqelərini göstərir.

Lakin partizan müharibəsi şəraitində hər şey daha çox mürəkkəbdir. Düşmənin harada olduğunu demək çətindir. O, hər yerdə ola bilər və heç yerdə olmaz. Düşmənin fərqləndirici nişanələri yoxdur ki, onu tanımağa kömək etsin. Düşmən silahı öz evində, nəqliyyat vasitəsində, hətta bədənində gəzdirə bilər. Hərbi işlər üçün müddət davam edə bilər və çoxlu insan qüvvəsinin tələfatı ilə nəticələnər. Belə müharibə ümidsizlik yaradar və qəti qələbəni imkansız edər.

Ruhani müharibə daha çox partizan müharibəsini xatırladır. Buna görə ruhani döyüşləri aparmaq çox çətindir. Faktiki olaraq bir çox məsihçilər dərk etmirlər ki, onlar ruhani müharibəyə cəlb olunublar, yaxud onlar nəzəri olaraq ruhani davaya cəlb olunublar, lakin ona çox da əhəmiyyət vermirlər. Əgər biz real həyatda görünməyən qüvvələri nəzərə almırıqsa, əgər lazımi kimi silahlanmasaq, onda döyüşün aparılmasına tamamilə hazırlıqsız olacağıq.

Düşməni tanımaq doğrudan da çox çətindir, onun mövqeyi çoxlarına məlum deyil, buna görə də bir çox məsihçilər bunu dərk etmədən məğlub olurlar. Lakin yenə də biz bu döyüş üçün doğulmuşuq. Biz yuxarıdan anadan olma əldə etdikdən sonra, dərhal möminlik formasını geyindik və silahlandıq ki, səmavi qoşunlar rəhbərinin Özü tərəfindən idarə olunan müharibəyə gedək (bax: Məz. 22:5)!

Real müharibədə iştirak edən ruhanilər kimi, biz öz diqqətimizi bu müharibənin şeytani aspektinə yox, diri Allaha yönəltməliyik. Biz onlara — düşmənin yolumuz üstündə qoyduğu diqqət yayındıran anlara, zəhlətökən ağcaqanadlar kimi münasibət göstərməliyik. Əks halda şeytan və onun tərəfdarlarına bizim diqqətimizi yayındırmaq müyəssər olar; diqqətimizi özlərinə və onların görünən dünyasına cəlb edərlər. Lakin bizim diqqətimiz görünməyən dünyada Allahın hakimiyyətinə yönəlməlidir (bax: Ef. 2:6; 2 Kor. 4:18).

Ruhani müharibənin təyin edilməsi

Ruhani müharibə kosmik münaqişədir, hansı ki, Tanrı Səltənəti və şeytan səltənəti arasında baş vermişdir. Yadda saxlayın ki, biz iki bərabər hüquqlu şahlıqlar haqqında danışmırıq, hansılar ki, qələbə uğrunda vuruşurlar. Şeytan sadəcə olaraq yaradılmış məxluqdur. Məsih isə tam gücə və hakimiyyətə malikdir. Şeytanın hakimiyyəti çarmıxda dağılmışdı. Həvari Pavel Koloslulara Məktubunda (2:5) bizim üçün belə yazmışdı: «Hakimləri və hökmranları tərksilah edib, çarmıxda onlara qələbə çalaraq, onları aləmdə rüsvay etdi». Ona görə şeytanın bugün malik olduğu yeganə hakimiyyət insanları aldatmaq,Tanrının şöhrətini görməmək üçün onların gözünü kor etməkdən ibarətdir» (bax: 2 Kor. 4:3-4).

Şeytanın əsas mövqeyi ayırmaq və hökmranlıq etməkdən ibarətdir. Onun aparıcı taktikası isə bizi səmavi atamızla və bir-birimizlə ünsiyyəti pozmaq, aldatmaq və ittiham etməkdir. O, insanlara fəal şəkildə rəhbərlik edir ki, onlar Allaha məxsus olan ətraf mühiti murdarlasınlar ki, bəşəriyyət zülmətdə qalsın. Bax buna görə də Böyük tapşırığın icra edilməsi üçün Məsih Bədənində vahidlik belə vacibdir.

Bu dünyanın qarışıqlığında itən imansız adamlar özünüdağıtmağa qədər çatan təşkil olunmamış insanlarla ünsiyyət saxlamaq istəməzlər. İsa Məsihin Kilsəsi sevgi ilə idarə olunmalıdır. Biz məhv olan dünya üçün sığınacaq, təhlükəsiz yer olmalıyıq!

İndi isə gəlin ruhani müharibənin aparılmasının üç səviyyəsini tədqiq edək.

Şəxsi səviyyədə ruhani müharibə şəxsiyyətin iblis asılılığından azad olmasıdır

İblis insana təsir etmək üçün qanuni hüquq alır, əgər o adam aşağıda sadalananlara cəlb olunubsa:

ixtiyari günah (Rom. 3:9-12);

mistik təsəvvürlər praktikası, yaxud ayin fəaliyyəti (Həv. iş. 19:18-19);

travmatik həyəcan (Mk. 9:17-27);

irsi yaxud nəsli günahkarlıq (Say.14:18).

Markın Müjdəsində (1:21-28) İsa bizə, öz əzabvericilərindən azad olmuş, havalanmış adam haqqında danışır: «Kefernahuma gəldilər və İsa həmin şənbə günü sinaqoqa girib təlim etdi. Onun təliminə təəccübləndilər; çünki onlara din alimləri kimi deyil, hakimiyyət sahibi kimi təlim edirdi. O vaxt onların sinaqoqunda murdar ruha düçar olmuş bir nəfər var idi. Bağıraraq dedi: «Əl çək bizdən! Sən bizdən nə istəyirsən, ey Nazaretli İsa? Bizi həlak etməyəmi gəldin? Sənin kim olduğunu bilirəm: Allahın Müqəddəsisən!» Lakin İsa cinə qadağan edib dedi: «Sus, o adamdan çıx!» Onda murdar ruh adamı yerə çırpıb uca səslə bağırdı və onu tərk etdi. Hamını o dərəcədə heyrət bürüdü ki, bir-birindən soruşurdular: «Bu nədir? Bu yeni təlim nə deməkdir? O, hətta murdar ruhlara belə hökmlə əmr edir və onlar Ona itaət edirlər!» Və çox keçmədi ki, Onun haqqındakı xəbər Qalileyanın hər tərəfinə yayıldı».

Aşağıdakılara diqqət edin:

Murdar ruha düçar olmuş adam sinaqoqda dindarlarla birlikdə idi. Lakin həmin ana qədər bu adam yəqin ki, özünü çox rahat hiss edirdi.

Tanrı işığı görünəndə zülmət çəkilməyə başladı! İnsan əzab içində qışqırdı, çünki cinlər dərhal anladılar ki, onların məhkəmə vaxtı çatıb.

İsa cinlərə özlərini sakit aparmağı və insandan kənara çıxmalarını əmr etdi! Biz bu bədbəxtlərə anormal insanlar kimi baxmamalıyıq. Ola bilər ki, bizim kilsədəki qonşularımız, dostlarımız, yaxud ailə üzvlərimiz belə vəziyyətdədirlər. İsa insanı ona əzab verənlərdən xilas etmək istəyirdi, O, həmin adamı alçaltmadan və utandırmadan belə də etdi.

İsa yaranmış vəziyyətə əhəmiyyət vermədi, lakin onu tezliklə həll etdi. O, rəhmdilliklə dolu idi və insanı azad görmək istəyirdi.

İsa sinaqoqa gələn adamın nə üçün cinlərə düçar olduğunu izah etmədi. Murdar ruhlar üsyançı xarakterə malikdirlər. İsa onlara susmağı əmr etsə də, onlar əvvəlcə ucadan qışqırdılar, sonra isə adamın bədənindən çıxdılar.

Dünyanın ən böyük kilsələrindən birinin rəhbəri, koreyalı pastır Devid Yongi Ço məşhur hakimin arvadı olan gözəl və savadlı bir qadın haqqında danışırdı. O, on il müddətində iflic vəziyyətində idi, əri onun sağalması üçün vasitə axtarırdı. Nəhayət o qadın pastır Çonun kilsəsinə getməyə başladı.

Bir dəfə səhər tezdən, dua yığıncağında o, birdən qalxıb dəhşətli, qeyri-adi səslə qışqırdı, sonra isə şeytani gülüş eşidildi. Məsihçilər dəhşətlə otaqdan çıxıb qaçdılar.

Pastır Ço belə davranışı ona qadağan edəndə kobud, xırıltılı səs eşitdi: «Bugün biz səni öldürəcəyik!».

Pastır Ço soruşdu: «Siz kimsiniz?» Xırıltılı səs cavab verdi: «Biz cinlərik!». Həmin anda qadın pastırın başından vurub yerə yıxdı.

Pastır Allahı çağırmağa başladı: «İlahi, məni Öz qanınla çilə!» Sonra o, qadına tərəf çevrilib əmr etdi: «İsa Məsih naminə, ey iblis, rədd ol!».

Xırıltılı səs cavab verdi: «Biz çoxuq. Və biz çıxmayacağıq! Bugün sən məğlub oldun!».

Pastır Ço dörd saat dua etdi, sonra yorğun halda oturdu. Sonra o, yenə də dörd saat dua edərək İsa naminə cinlərə çıxmağı əmr etdi!

Küçədə artıq qaranlıq idi və pastır səkkiz saat ruhani müharibədən sonra ümidsizlik hiss etdi. O, yalvarıcı səslə İsanı çağırdı və hiss etdi ki, onun daxilində Müqəddəs Ruh dilə gəldi.

Pastır bir daha uca və amiranə səslə əmr etdi: «İsa Məsih naminə, sizə rədd olmağı əmr edirəm!"

Qadın qışqırdı və qusdu. Əvvəlcə o, döşəmədə yuvarlandı, sonra sakitləşib ölü kimi uzandı. Sona o, gözlərini açdı və dedi: «Pastır, məni bağışlayın. Mən özümlə heç nə edə bilmirdim. Cinlər bir-birinə deyirdilər ki, siz çox təcrübəsizsiniz və əgər onlar bir qədər inadkar olsalar, istədiklərinə çatarlar. Bütün bədənim ağrıyır, sanki məni döyüblər. Lakin indi mən azadam!"

Qadın yenidən qışqırmağa başladı, ancaq bu dəfə sevindiyindən — onun iflici yox olmuşdu. Bu möcüzənin nəticəsində onun əri öz ömrünü Allaha həsr etdi.

***

Mistik səviyyədə ruhani müharibə şeytani qüvvələrə qarşı durmaqla xarakterizə olunur. Ruhani müharibənin bu səviyyəsi, bir qayda olaraq, əvvəlkindən daha sərtdir, baxmayaraq ki, qurbanlardan bir qismi incə cazibə səbəbindən düşməndən asılı vəziyyətə düşürdülər, digərləri isə açıq şəkildə şeytandan kömək istəyirdilər. Həvarilərin İşləri Kitabında (16:16-23) Pavel və cadugər ruha düçar olmuş gənc qadın haqqında oxuyuruq: «Biz dua edilən yerə gedərkən daxilində falçılıq ruhu olan və qeybdən xəbər verərək ağalarına çox qazanc gətirən bir qarabaş bizə rast gəldi. Pavelin və bizim ardımızca gələrək, «bu adamlar Haqq-Taala Allahın qullarıdır, bizə nicat yolunu elan edirlər!» — deyərək qışqırırdı. Bir neçə gün bunu təkrar etdi. Lakin Pavel çox narahat oldu və çevrilib ruha dedi: «İsa Məsih adı ilə sənə əmr edirəm, ondan çıx!» Və ruh o andaca çıxdı. Qazanc ümidlərinin əldən getdiyini görəndə qarabaşın ağaları Pavel ilə Silanı tutub meydana, rəislərin qabağına gətirdilər. Onları hakimlərin yanına gətirərək dedilər: «Bu adamlar yəhudi olaraq şəhərimizi çox qarışdırırlar. Biz romalılara qəbul etməyə və işlətməyə caiz olmayan adətləri tətbiq edirlər». Xalq da onlara qarşı qalxdı və hakimlər Pavel və Silanın paltarlarını əyinlərindən qopararaq onları dəyənəklə döyməyi əmr etdilər. Onlara çoxlu zərbə vurduqdan sonra zindana atıb keşiklərini möhkəm çəkmək haqqında zindanbana əmr verdilər».

Diqqət yetirin:

Pavel və Sila dua edilən yerə gedərkən gənc qadına rast gəlmişdilər və o, öz sözlərini qışqırmağa başlamışdı. Müqəddəs Yazıda deyilir ki, o bunu bir neçə gün ərzində edirdi. Düşmən bizi duadan yayındırmağı xoşlayır.

Pavel bilirdi ki, bu gənc qadın cadugər ruhlara düçar olmuşdur. Qadın onun haqqında danışarkən düzünü deyirdi. Lakin biz görünən nişanələrdən uzağa baxmağı bacarmalıyıq ki, onun daxilindəki şeytanın məqsədinin nə olduğunu anlayaq. O, Pavel və Silanın göndərişini nüfuzdan salmağa çalışırdı və elə görüntü yaratmaq istəyirdi ki, qızın peyğəmbərliyi ilə həvarilərin möcüzələrinin mənbəyi eynidir. Belə olduqda Müjdəni və həvariləri hörmətdən salmaq ona müyəssər olardı.

Pavel qızın ruhlara düçar olduğunu bilirdi, lakin Tanrı ona qıza qarşı rəhmdillik və bəd ruhları qovmaq üçün ruhani hökmü tətbiq etmək əmri verməyincə, onu dayandırmağa heç bir cəhd göstərmədi. Əgər biz konkret sual üzrə vəhyə malikiksə, hətta öz ruhani hakimiyyətimizi dərk ediriksə də, bu o demək deyildir ki, bizim fəaliyyət göstərməyimizə icazə verilmişdir. Diaqnoz fəaliyyət göstərmək əmri deyildir! (bax: Lk. 10:3).

Kanadanın kiçik bir konservativ şəhərciyində şeytanın kilsəsi vardır. Bir dəfə şeytana ibadət edənlərin regional konfransında bu şəhərin şeytan kilsəsi öz uğurlarına görə qeyd olunmuşdu.

Həmin il onlar əvvəlcədən tərtib olunmuş siyahı üzrə öz şəhərlərinin müjdə liderlərinin məhv olunması haqqında şeytana dua edirdilər. Onlar xahiş edirdilər ki, liderlər mənəviyyatsız hərəkət etsinlər və onların ailələri dağılsın. Bir il ərzində şəhərin ən yaxşı məsihçi liderlərindən olan beş pastır öz xidmətini tərk etməyə məcbur olmuşdu.

Təxminən həmin vaxtda aviauçuş zamanı bir biznesmen gördü ki, onun qonşusu naharını yemədi. O soruşdu ki, hər şey qaydasındadırmı? Cavab verdi ki, oruc tutur.

— A, deməli siz məsihçisiniz? — biznesmen maraqlandı.

— Yox, — həmin adam cavab verdi, — mən şeytanın şagirdiyəm. Biz oruc tutub dua edirik ki, beş yüz məsihçi ailəsi dağılsın!

İndoneziyanın ucqar kəndlərində işləyən asiyalı missionerlər bir xəstə qadın üçün İsa naminə dua etdikdən və Tanrı o qadına möcüzəli şəfa verdikdən sonra, onlar mistik-ayini qüvvələrlə üzləşməli oldular.

Yerli cadugər hadisələrin belə dönüşündən çox qayğılanmışdı. Missionerlər yenidən bu kəndə gələndə o onları dəvət etdi ki, güclərini sınasınlar. O, əlindəki üzüyü çıxarıb köhnə, taxta stolun üstünə qoydu, onun fikrincə bu üzük qeyri-adi qüvvənin mənbəyi idi. Sonra o dedi: «Gəlin hərəmiz öz tanrımıza dua edək. Kimin tanrısı üzüyü fırlada bilsə, o daha əzəmətlidir və belə olduğu halda məğlub olan tanrının tərəfdarları kəndi tərk edəcək və bir daha geri qayıtmayacaqlar. Mən birinci başlayacağam».

Üzündə cazibəli təbəssüm olan cadugər oturduğu yerdən gözünü üzüyə dikdi. Yarışı müşahidə edən məsihçi missionerlər dəhşətə gəldilər: üzük dərhal fırlanmağa başlamışdı.

Sonra onların növbəsi çatdı. Kiçik qrup asta səslə «O Tanrıdır» sözlərini oxuyarkən lider ucadan dua edərək Allaha yalvardı ki, Öz gücünü göstərsin və Öz üstünlüyünü və əzəmətini sübut etsin.

Həm üzüyün, həm də cadugərin birlikdə fırlanması yığılanların heyrətinə səbəb oldu. Fırlanma getdikcə daha da sürətlənirdi; Nəhayət cadugər qışqıraraq Uca Qüvvəyə yalvardı ki, onu fırlatmağı dayandırsın.

Məğlub olmuş cadugər həmişəlik kəndi tərk etdi, elə həmin gecə ruhani döyüşdən sonra kəndin bir çox sakinləri Məsihə gəldilər.

***

Məsihçi cəmiyyətində ərazi ruhları haqqında təlimə çox böyük maraq vardır, yəni, müəyyən coğrafi rayona bağlı olan yüksək rütbəli hökumət və rəislərə qarşı aparılan ruhani müharibəyə maraq çox güclüdür. Bu bəd ruhları yaxşı tanımalı və onları adları ilə müəyyənləşdirməliyik.

Daniel peyğəmbərin Kitabından (10:12-14) aydın olur ki, konkret şər ruhlar həqiqətən də müəyyən hökumətlərdə və ərazilərdə qeydiyyatdadırlar. Lakin Müqəddəs Yazıda bu bəd ruhlarla hər hansı əlaqə nümunələri, yaxud onlarla əlaqəyə girmək haqqında əmr yoxdur. Məsələn, Daniel Allaha müəyyən xalqlarla bağlı ruhani rəhbərliyə qarşı dua etmirdi, O, Allaha yalvarırdı. Hansı ki, Öz suveren hakimiyyəti ilə bu və ya digər torpaqların hakimlərinə qarşı döyüşmək üçün mələkləri göndərmişdir.

Müqəddəs Yazı müəllimi Klinton Arnold qeyd edir ki, «Həvari Pavelin özü zülmət qüvvələrini hər hansı konkret ölkə və ya ərazi ilə bağlamırdı. Məsələn, O, heç vaxt Roma, yaxud Korinfdə hökmranlıq edən bəd qüvvələrə qarşı müharibə etməyi Allahdan istəməmişdi. Doğrudur, Pavel belə bir faktı etiraf edirdi ki, Kilsəyə hücum edən və onun missiyasının icra olunmasına mane olan möhtəşəm şeytani emissarlar həqiqətən mövcuddur və qeyd edirdi ki, yalnız Tanrı gücünə arxalanmaqla onlara qalib gəlmək olar».

Yuxarı Misirdəki Luksor şəhəri Müqəddəs Yazı zamanında Tif adı ilə də məşhur idi. O, Qahirədən səksən kilometr cənubda, Nil çayının üzərində, Firon Tutun və digər yüksək rütbəli qədim misirlilərin sərdabələrinin olduğu, şahlar düzənliyi adlanan yerdədir. Tif şəhəri Peyğəmbər Yeremiyanın Kitabında xatırlanır, onların tanrısı Amon isə (bax: Yer. 46:25) regional ruhani hakimin bütün xasiyyətlərinə malikdir. Bu şəhərin dörd min beş yüz ildən artıq olan tarixi ərzində dua edənlərin, oruc tutanların, yaxud izzətləndirənlərin hər hansı icması heç olmasa bir dəfə zülmət qüvvələrinə qarşı ruhani müharibəyə başlaması haqqında heç bir sübut yoxdur.

2000-ci ilin sonunda yetmişə yaxın misirli vəsadətçi ölkənin cənub rayonlarından (burada Kilsənin fəaliyyəti çox zəifdir) bir yerə yığışdılar ki, Misir üçün oruc tutub dua etsinlər. Onlar həm də tanrı Amonun qüvvələrinə üstün gəlmək üçün Allaha dua etməyə başladılar. Vəsadətçilər yerli ziyarətgahın «müqəddəs yerinə» bir neçə dua viziti etdilər.

Axşamlar yerli kilsədə dua yığıncağı keçirilirdi. İkinci gecə Müqəddəs Ruh özünü göstərdi və onlarla imanlı qabağa çıxdı ki, cadugərlikdə və falçı ayinlərində iştirak etmələri barədə tövbə etsinlər (belə ayinlər bu regionda çox yayılmışdır). Xidmət gecə ikinin yarısına qədər davam etdi, bütün bu müddət ərzində vəsadətçilər qurbangahın qarşısında tövbə üçün, məhv edən asılılıqdan azad olmaq və xidmətdə xeyir-dua üçün dua edirdilər. Vəsadətçilər inanırlar ki, həmin gün Amonun ərazi ruhunun qüvvəsi məhv olmuşdu.

İsanın marşları da ərazi ruhları ilə mübarizəyə yönəldilmiş metoddur. Bir analitik aşağıdakıları demişdi: «Tanrının bağlı qapılar arxasında yox, küçələrdə şöhrətləndirilməsi Tanrının Onun dünyasında hökmdarlıq etmək və Onun hakimiyyət zonasını genişləndirmək hüququnu təsdiq edir».

Ruhani müharibənin tədqiq edilməsi işində Kolumbiyadakı Koli şəhərini daha bir heyrətamiz nümunə kimi göstərmək olar. Öz ölkəsində bu şəhər ölüm, zorakılıq və narkomaniyanın yüksək səviyyədə olması ilə məşhur idi. 1998-ci ildə Kolumbiyada zorakı ölüm nəticəsində otuz beş min nəfər insan həlak olmuşdu və güman edilirldi ki, 1999-cu ildə bu rəqəm qırx min nəfərə çatacaqdır. Hər üçüncü adam partizan müharibəsində, yaxud digər səbəblərdən həlak olurdu. Gənclər arasında ölüm xüsusən yüksək idi. Kolumbiyadakı üsyançılar təqribən üç min nəfəri girov saxlayırdılar. Cinayətkar fəaliyyətdən qazandıqları bütün gəliri ancaq hökumətə qarşı otuz beş illik müharibəyə sərf edirlər. Buna baxmayaraq, bu zorakılığın, narkotiklərin və döyüşlərin ortasında İsa Məsih Kilsəsi böyüyür və möhkəmlənir.

1962-ci ildə doktor Billi Qrem Kalidə ibadət keçirmişdi. Məsihçilər inanırlar ki, bütöv bir nəsil bundan əvvəl Kalinin stadionunda o peyğəmbər sözü demişdi: «Mən bugün səhər yuxudan duranda bir təpədə üç çarmıx gördüm, o biri təpədə isə Hökmdar Məsih dayanmışdı. Mən inanıram ki, Kalidə böyük oyanış olacaqdır».

Birləşmiş dua Kalidəki kilsə liderlərinin məqsədi və qayğısı oldu. Kalidə ilk məzhəblərarası gecə boyu davam edən dua 1995-ci ildə təşkil olunmuşdu. Həmin gecə şəhərin məsihçi meri İsanı Kalinin Tanrısı elan etdi.

Kali kilsəsinin artımı təxəyyülü valeh edir: 1980-ci ildə şəhərdə otuz, 1990-cı ildə isə iki yüz əlli, 1999-cu ildə isə altı yüz kilsə vardı. 1999-cu il avqustun sonunda Kalinin dörd yüz pastırı dua etmək üçün yenidən görüşdülar. Bu zaman onlar Tanrıda və bir-birlərində bağışlanma və barışıq axtarırdılar. Doktor Luis Buş bu şəhərdəki dəyişikliklər haqqında belə danışır: «Bir tərəfdən biz dəhşətli qarətlər haqqında xəbərlər eşidirik, digər tərəfdən isə İsanı öz Tanrısı və Xilaskarı kimi qəbul edənlərin sayının artmasını müşahidə edirik.

Bir tərəfdən mənəviyyatsızlığın və pozğunluğun səviyyəsinin artmasını müşahidə edirik, digər tərəfdən insanın həyatını tamamilə dəyişən Müjdə gücü ilə görüşlərə aid çoxlu şəhadətlər vardır.

Bir tərəfdən Kali narkotik alverinin əsas mərkəzidir, xüsusən də narkobiznes baronları üsyançıların liderləri ilə ittifaqa girəndən sonra, digər tərəfdən isə şəhər pastırları arasında gözəl əməkdaşlıq ruhu mövcuddur.

Bir tərəfdən zorakılıq, digər tərəfdən İsa Məsihi öz şəxsi Xilaskarı kimi qəbul edən kolumbiyalıların hiss etdiyi Tanrı sülhü».

Doktor Buş əlavə edir: «Mən Kalidən yenicə qayıtmışam, Latın Amerikasında digər xalqlara Tanrı Sözünün təliminin yaranmasını görmək çox xoş idi. Cümə gecəsi xüsusi xeyir-dua idi, stadionda qırx minə yaxın imanlı yığışmışdı, onlar Allaha şəhər və ölkə haqqında dua edirdilər. Yer az olduğuna görə imanlıların çoxu bayırda qalmışdı. Gecə duası zamanı bəzi imanlılar çıxıb gedir, lakin onların yerini dərhal başqaları tuturdu».

Ruhani müharibəni necə aparmaq lazımdır

Bu mövzunun öyrənilməsi zamanı müharibənin şeytani səviyyələrinin (kateqoriyalarının) əhəmiyyətinin qiymətinin artırılması həvəsi yarana bilər. Biz başa düşürük ki, bu təlim müəyyən mənada mübahisəli ola bilər. Eyni zamanda biz insanları gözəgörünməz qüvvələrin bədbəxt qurbanları hesab edərək insan günahkarlığına bəraət qazandırmamalıyıq, çünki öz əməllərinə görə Allah qarşısında mənəvi cavabdehlikdən heç kim onları məhrum etməmişdir. Biz qarşımızda duran məsələni bunda görmürük. Həmçinin biz ruhani rəhbərliyə və hökumətə qarşı döyüşə səsləmirik.

Lakin cəlb olunduğumuz ruhani müharibənin bütün incəliklərini tam dərk etməliyik, həm də döyüş duasının və ruhani asılılıqdan azadolmanın üstünlüklərini dərk etməliyik. Növbəti fəsillərdə biz əlimizdə olan əzəmətli ruhani silah və ondan effektiv istfadə üsullarını daha diqqətlə tədqiq edəcəyik.

Biz həm də mistik dünyadan və digər kafir əhatədən çıxıb Məsihə gələn insanlarla nə edəcəyimizi bilməliyik. Belə insanların mütləq azadolunmaya ehtiyacı vardır.

Yaşadığımız regionlar və şəhərlər üçün döyüş duası həm də o zaman vacibdir ki, biz Allaha yalvararaq zülmətin idarə edən qüvvələrini ifşa və məğlub etməyi xahiş edirik. Onda imansız insanların — böyüklərin və kiçiklərin — Müjdənin göndərişini eşitməsinə mane olan dərrakə «korluğu» keçib gedər. Bütün bunlar ona görə lazımdır ki, Müjdəni bizim nəslə effektiv şəkildə vəz edək!

Hal-hazırda belə bir fikir mövcuddur ki, ruhani müharibə birbaşa və bilavasitə iblis qalasına və cinlərə dua vasitəsilə hücumdan ibarətdir. Əslində isə ruhani müharibə yalnız bununla məhdudlaşmır. O, Tanrı Səltənətinin planlarına və məqsədlərinə uyğun olan istənilən hərəkəti əhatə edir. Şeytana qarşı istifadə etdiyimiz effektli silahın bəzi növləri bunlardır:

vəsadət (Yeş. 62:6-7);

tərif və təzim (2 Sal. 20:21-22; Məz. 67:1-36);

həyata sevgidən daha artıq olan Allah sevgisi (Vəhy. 12:11).

oruc (Yeş. 58:6);

Allaha sıx yaxınlıq (Fs. 83:11-4);

qarşıdurma (Yaq. 4:7);

möcüzə və rəmzlərin müşayiəti ilə şəxsi müjdə (Həv. iş. 16:16-40);

Bizim davamız ruhani olduğuna görə, bu müharibədə istifadə etdiyimiz silah da ruhani olmalıdır.

Qrupda məşğələlər

Rollar üzrə treninq.

Siz ünsiyyət qrupunda dua edirsiniz. Qəflətən iştirakçılardan birində bəd ruha mübtəla olmaq özünü biruzə verir. Siz nə edəcəksiniz? Bədbəxti azad etmə tələbinin üzərində nə qədər təkid edəcəksiniz?

Əgər bu problemi özünüz həll edə bilməsəniz, kimi köməyə çağıracaqsınız? Qurbanın şeytandan tam azad olması üçün mübarizə aparmağa dəyərmi?

Müzakirə üçün suallar:

1. Ruhani müharibənin ciddiliyini tam dərk edirsinizmi? Bu problemin dərk olunması səviyyəsinin yüksəldilməsi üçün siz və sizin ünsiyyət qrupunuz nə edə bilər?

2. Sizin regionda şeytana ibadət edənlərin mövcud olduğunu bilirsinizmi? Onlar haqqında sizin ünsiyyət qrupunuzun digər üzvləri bilirlərmi? Bu məlumat sizin ortaq ibadət həyatınızı necə dəyişə bilər?

3. Şeytana ibadət edənlərin qüvvəsindən qorxmağa məsihçinin əsası varmı?

Tövsiyə:

Növbəti bölməyə keçməzdən əvvəl Efeslilərə Göndərişin 6-cı fəslini oxuyun.

IV BÖLMƏ

İMKANLAR VƏ VƏSAİTLƏR

On ikinci fəsil

Allahın zirehləri

İblisin hiylələrinə qarşı dura bilmək üçün Allahın bütün zirehlərini geyinin.

Ef. 6:11

Döyüş meydanında bir nəhəng durmuşdu. Onun boyu on fut idi və o, Tanrı xalqının ünvanına təhdidlər yağdırırdı. O, Allahı ələ salırdı.

— Qoy sizlərdən biri mənə qarşı çıxsın, — o qışqırırdı. — Əgər mən ona qalib gəlsəm, siz bizə xidmət edəcəksiniz. Əgər o udsa, biz sizin qulunuz olacağıq.

Qoliat özü və onun gücü qorxulu deyildi, bu döyüşdə məğlub olduqda İsraili gözləyən tale qorxulu idi. O, ya tam qələbə ilə, ya da bütün İsrail xalqı üçün tam məğlubiyyətlə bitməli idi. Bundan başqa, düşmən Allahı ələ salırdı. Bu döyüş bütpərəst tanrılarla İsrail Allahının arasında yarışa çevrilməli idi.

Cəsur Davud bu vəhşiyə qarşı çıxmağı qərara aldı. Gənc döyüşçünün fiziki cəhətdən mükəmməl olmadığını yəqinləşdirən Şah Saul təkid etdi ki, Davud onun silahlarını, zirehini götürsün. Lakin Davud bilirdi ki, ruhani döyüş görünən döyüşdən daha vacib olacaqdır. Onun xilası yaxşı silahının olmasında yox, Allaha inamında idi. Davud Allahın adı naminə çıxış etdi və nəhəng pəhləvan məğlub oldu.

Bizlərdən çoxumuz fiziki şəraitə o qədər diqqət edirik ki, qarşımızdakı daha ciddi ruhani çətinlikləri və problemləri görmürük. Biz hər şeyi çatdırmaq üçün səylə cəhd göstəririk. Biz sonsuz işdə və xidmətdə əldən düşürük. Görünən dünya bizi qorxudur, biz böyük təzyiq göstərir, beləliklə biz nəhəng düşməni məhv etmək imkanını əldən buraxırıq. Nəticədə o, ayağı ilə boğazımızı tapdalayır və bizi tərpənməyə qoymur.

Allah bizi Öz döyüşçü-xidmətçiləri kimi ruhani silahla və bütün vəsaitlərlə silahlandırıb ki, biz düşməni məğlub edə bilək və Onun hökmranlığı üçün böyük qələbəni əldə edə bilək.

Buna görə Allahın bütün zirehlərini götürün ki, siz pis gündə müqavimət göstərib, əlinizdən gələn hər şeyi etdikdən sonra yerinizdə dura biləsiniz. (Ef. 6:13, qeydlər mənimdir — P. S.)

Pavel məsihçiliyi yeni qəbul edənlərə öyüd verirdi ki, Allahın zirehini geyinsinlər — bu örtüyü Allah ona görə təmin etmişdir ki, yollarımızda rastlaşdığımız bütün şəraitlərə tab gətirək. Allah həm də Öz zirehini təyin edib ki, düşüncə və ruh üçün müdafiə və örtük olsun ki, bədən yaraları acı köklər olmasın və qəlbimizi dağıtmasın.

Efeslilərə göndərişdə (6:10-18) Pavel ruhani müharibəni aparmaq üçün bizim əlimizdə olan vəsaitlər haqqında klassik təlim göstərmişdir. 14-cü sətirdə Pavel ruhani zirehin komponentləri haqqında ətraflı şəkildə danışır, müqayisə üçün romalı döyüşçünün geyimindən istifadə edir.

Beləliklə, belinizə həqiqət qurşağını bağlamış, döşünüzə salehlik zirehini taxmış və ayaqlarınıza sülh Müjdəsini təbliğ etmək hazırlığını geymiş olaraq yerinizdə durun. Bütün bunlardan savayı, iman qalxanını ələ alın; bununla şeytanın bütün qızmar oxlarını söndürməyə qadir olacaqsınız. Xilas dəbilqəsini və Ruhun qılıncını, yəni Allahın sözünü götürün. Hər cür dua və niyazla, hər vaxt Ruhun idarəsi ilə lua edin. Bunun üçün tam mətanət göstərərək və bütün müqəddəslər üçün dua edərək ayıq olun. (Ef. 6:14-18)

Tanrı zirehinin komponentləri

Biz həqiqəti bilirik, o halda ki…

Yazıdan təsdiqedici sətirlər

Həqiqət kəməri

Tanrı (İsa) — Onun suverenliyi, sevgisi, müdrikliyi və müqəddəsliyi

Təsl. 4:39; Məz. 22:1; Məz. 17:3.

Salehlik zirehi

Bizim şəxsi salehliyimiz, İsa Məsih və Onun qanunları

Məz. 99:3; Rom. 3:23-24; 6:23; Qal. 2:20-21; Flp. 3:8-10

Dünya ayaqqabısı

Daxili dünya və …-ə hazırlıq, bizim İsa Məsihlə münasibətimizdən

Rom. 5:1; Ef. 2:14; Yəh. 14:27; 16:33; 20:21.

İnam qalxanı

Daima Tanrıya və Onun Sözünə etibar edərək … inamla yaşamaq

Rom. 4:18-21; İbr. 11:1; 1 Pet. 1:6-7.

Xilas dəbilqəsi

Tanrı vədləri İsa Məsihdə gündəlik və əbədi Xilasdır

Hər gün: Məz. 15,22; İbr. 1:3-6; Əbədiyyət üçün: 2 Kor. 4:16-18; 1 Fes. 4:17;1 Yəh. 3:1-3.

Ruhun qılıncı

Ruhani məftunluğa və ittihamlara qarşı durmaq üçün Tanrı Sözünün Gücü

İbr. 4:12; Mt. ;62-11; 1 Pet. 3:15; Məz. 118:110-112.

Müdafiə üçün ruhani silahlanma

Bu parçadan biz öyrənirik ki, Tanrının ruhani zirehi müdafiə xarakteri daşıyır, baxmayaraq ki, onun komponentlərindən bəziləri hücum üçün də istifadə oluna bilər (məsələn, ayaqqabı və qılınc). Bir qədər sonra biz hücum üçün istifadə olunan silahlanmanın bu iki növünü ətraflı tədqiq edəcəyik.

1. Həqiqət kəməri

Döyüşçünün enli dəri kəmərinə onun silahı bərkidilmişdir. Kip bağlanmış kəmər rahat və etibarlı geyim elementi idi. Kəmərin üstündə həm də qılınc və xəncər üçün qın da var idi. Kəmər silahı müəyyən və əlçatan yerdə saxlamağa kömək edirdi.

Bizim ruhani həyatımızda həqiqət hər şeyi təyin edir. Həqiqəti bilmədən nəyin doğru, nəyin yalan olduğunu bilmək olmaz. Bizim daim apardığımız ruhani müharibədə biz Məsihi öz üstümüzə «geyinirik», O özü həqiqətdir (bax: Yəh. 14:6). Kəmərin istifadə mövqeyi belədir. Nə zaman ki, biz Həqiqətin Özü olan Məsihi «geyinirik» biz Məsihi, yəni Həqiqəti elan edərək yeriyə, danışa və «döyüşə» bilirik.

Digər, tətbiqi səviyyədə kəmər faktların tapılması üçün həqiqət axtarışından daha böyük əhəmiyyətə malikdir. Üzərinə Tanrı silahı geyinmiş Məsihin xidmətçi-döyüşçüsü həqiqəti tapmaq üçün şəxsi mövhumatçılığına üstün gələ bilməlidir. O, qabaqcadan hasil olan yanlış ideyalarla ovunan şəxsi qüruru ilə mübarizə aparmalıdır, onları yenidən dərk etməlidir, lazım olduqda öz nöqteyi-nəzərini dəyişə bilməlidirlər.

Həqiqət kəmərini öz üstündə gəzdirmək insanın bütün təbiətinin bir vahiddə birləşməsi deməkdir. Həqiqət kəməri şəxsi günahkarlığını, zəifliyini və günaha meylliyinin dərk olunmasını nəzərdə tutur (bax: Mt. 15:19; 7:4). Davud şah demişdi: «Budur, sən ürəkdə həqiqəti sevdin və mənim daxilimə müdriklik gətirdin» (Məz. 50:8). Buna görə də döyüşçü-xidmətçi daima barışqan ruha malik olmağa can atmalıdır, mülayimlik axtarışında Tanrıya müraciət etməli və salehlik yanğısı hiss etməlidir.

Həqiqət şeytanın özünə — yalanın atasına qarşı durur. Həvvaya müraciətində o, Allahın doğruluğunu şübhə altına qoydu. Biz Allahın həqiqətini tanıyanda və ona uyğun hərəkət edəndə o bizi azad edir (bax: Yəh. 8:32). Bax bu səbəbdən Mattanın Müjdəsində İsa Özünün Dağüstü vəzini Onun sözünü yalnız dinləməklə yox, həm də onları icra etmək öyüdü ilə bitirdi (Mt. 5-7). Biz həqiqəti eşidəndə və ona uyğun yaşayanda inamımızı möhkəm əsas üzərində qururuq.

İsa Həqiqətdir. Həqiqət sizin tərəfinizdədir. Həqiqət düşmənin yalanı üzərində qələbə çalacaqdır. Ürəyinizi həqiqətlə doldurun və onun üzərində möhkəm durun.

2. Salehlik zirehi

Roma imperiyası döyüşçüsünün zirehi onun bədəninin hissələrini və həyat əhəmiyyətli orqanlarını qorumalı idi. Adətən zireh döyəclənərək bərkimiş dəri lövhəciklərdən, üyüdülmüş bürüncdən, ya da hər iki materialın qarışığından hazırlanırdı. Zirehin üzərində döyüşçünün rütbəsi və onun ölkəsinin gerbi işarə olunurdu. O, döyüşçünün sinəsini və qarnını örtürdü ki, döyüşçü düşmənlə üzbəüz dayanmalıdır, düşməndən qaçaraq arxasını açıq qoymamalıdır.

Biz gözəgörünməz düşmənlə döyüşdüyümüzə görə həmişə zirehdə olmalıyıq. Zirehimiz metaldan hazırlanmayıb, canlı Allahın ruhu ilə hazırlanıb və bizim daxili mənimizin cizgilərinə ideal şəkildə uyğundur. Salehliyimiz metalla örtülməyib, Məsihdən verilib ki, gündəlik həyatımızda bütün şəraitlərdə hamı görə bilsin.

Düşmən səhvlərimizi və qüsurlarımızı bizə göstərəcək. O, bizi Tanrı övladı olmağa layiq olmadığımıza əmin etməyə çalışacaqdır. O, tamamilə doğrudur. Lakin bizim Allahla münasibətlərimiz bizim şəxsi salehliyimizdə deyil, İsanın Allah qarşısında tam salehliyi üzərində əsaslanmışdır. Allah bizə baxanda İsanı görür.

3. Dünya ayaqqabısı

Dünyaya canatma dünyanın özü qədər qocadır və şəhər şeyi qədər təravətlidir. Məsihin dünyaya gəlişindən bir neçə yüz il əvvəl peyğəmbər Yeşua demişdi: «Dağlarda dünyaya sevinc müjdəsi yayan müjdəçinin ayaqları necə də gözəldir» (Yeş. 52:7).

Yəhudi peyğəmbərləri ilahi Xilaskarın gəlişini xəbər verərkən, digər adlarla yanaşı Onu dünyanın knyazı adlandırmışdılar. Xilaskar dünyaya gələndə mələk xoru çobanlara xəbər verdi: «Ən ucalarda olan Allaha izzət; Və yer üzündə adamlara sülh, razılıq olsun!» (Lk. 2:14).

Buna görə təəccüblü deyil ki, Pavel Tanrı zirehinin sırasını sadalayarkən dünyaya müjdə gətirmək hazırlığına ayaqqabını da daxil edir. Tanrı sülhyaradıcıları kimi biz istənilən şəraitə qarşı getmək bacarığına ayaqlarımızı geyindiririk ki, dünyaya dağıntı yox, sülh gətirək. Məsih Tanrı ilə barışan insanları öz aralarında düşmənçiliyə yox, ünsiyyətə çağırır (bax: İbr. 12:2). Buna görə də Tanrının bizi sülh, bağışlama və ümid göndərişi ilə göndərdiyi yerə getməyə hazır olmalıyıq. Bəlkə də bizi düz cəhənnəmin qapıları qarşısına göndərəcəklər, çünki O vəd edib ki, onlar bizə üstün gələ bilməyəcəklər (bax: Mt. 16:18). Məhz bu mənada biz sülh uğrunda mübarizə aparmalıyıq.

Beləliklə, bizim həyatımız Səltənət haqqında müjdə üzərində cəmlənməlidir. Qalan hər şey ikinci dərəcəlidir. Xoş xəbəri bölüşməyi öyrənin. Onun sizin həyatınızda nə etdiyini dərk edin. Fikirləşin, o, başqa adamlara necə kömək edə bilər, Allahdan xahiş edin ki, başqa adamlara müjdə etmək imkanı yaratsın. Bu şansı əldən buraxmayın. Ondan istifadə etməyə hazır olun.

4. İnam qalxanı

Roma döyüşçüsünün qalxanı müdafiə üçün təyin olunmuşdu və demək olar ki, həmişə qılıncla birlikdə istifadə olunurdu. O, düşmənin zərbəsini dəf etmək üçün lazım idi, bu zaman döyüşçü özü qılıncla hücum edirdi. Bizim imanımız roma döyüşçüsünün qalxanı kimi, insan dərrakəsi və bədəni üçün çox güclü olan düşmən hücumunu dəf etmək imkanı verən ruhani silahdır. İnam qalxanı üç əsas funksiya icra edir:

allahda daxili inam olan xilasedici iman;

bizə xidmət edən və bizi xidmətə ilhamlandıran inam;

gündəlik həyatımızda Tanrı gücünə malik olan nurlandıran inam.

Düşmən atəşi altına düşdükdə biz Allaha etimadda müdafiə axtarırıq. Şəraitin və hadisələrin sizi aldatmasına imkan verməyin. Xəyal ilə yox, inam ilə gedin. Allahın qələbəni təmin etməsinə əminliyinizi qoruyun. Həyatınızı Onun sadiqliyinə etibar edin. Ona etibar edin, O sizi xilas edər.

5. Xilas dəbilqəsi

Məsihçi Xilas Dəbilqəsi haqqında danışarkən, Pavel Soloniklilərə Birinci məktubunda (5:8) yazırdı: «Biz isə gündüzə aid olduğumuza görə ayıq olaq… başımıza dəbilqə olaraq xilas ümidini geyək».

Döyüşçünün arzulaya bildiyi ən yaxşı silah növü görünməyən silahdır. Tanrı xilasının əbədi təbiətini bilən Pavel öz xidmətçi-döyüşçülərini bu dünyadan olmayan dini həyatın ümidini (inamını) geyinməyə çağırır. Ölüm qorxusu olmayan döyüşçülər! Təsəvvür edirsinizmi, bu necə möhtəşəm qüvvədir!

Xilas dəbilqəsini Tanrı həm də bizim dərrakəmizin müdafiəsi üçün təyin etmişdir. Düşmən xilas olmağa aid şübhələrlə bizə hücum edəndə, bu dəbilqə bizim etibarlı müdafiəmiz olur.

Siz — Allahın sevimli övladısınız. O, Özü sizi qul olmaqdan pul verib azad etmişdir. O, düşmənin sizə qalib gəlməsinə imkan verməz. Siz Allah ilə münasibətdə olarkən tam təhlükəsizlikdə olursunuz. Sizin daxilinizdəki qüvvə düşmənin gücündən qat-qat artıqdır. Heç bir şübhəyə yol verməyin. Tanrıda möhkəm və əmin olun.

Hücum xarakterli ruhani silahlanma

Efeslilərə Məktubun 6-cı fəslində sadalanmış Tanrı zirehinin bütün növlərindən ikisi hücum xarakterli silahlanmada çox vacibdir. Gəlin onları təfsilatı ilə nəzərdən keçirək.

1. Ruhun qılıncı

Müqəddəs Yazı bizim üçün Tanrı tərəfindən təyin olunmuş Sözdür. Onu mümkün olduqca yaxşı tanımağa çalışın. Həqiqətin, əminliyin və təskinliyin mənbəyi ondadır. Bu Sözdən dərs götürün. Qoy Allah Yazı vasitəsilə sizin qəlbinizə söyləsin. Qoy Onun Sözü özünüz üçün həqiqəti açmağa, düşmən yalanını ifşa etməyə, ruhani yoldan çıxarılmaya qarşı durmağa, ittihamları sizdən uzaqlaşdırmağa kömək etsin. Başqa adamları Tanrı sevgisində və bağışlanmasında əmin etmək üçün bu Sözdən istifadə edin. Ruhun Qılıncı düşmən ilə döyüşmək üçün açılmış, Ruh tərəfindən ilhamlandırılmış konkret şerlər, yaxud həqiqət sözlərini simvolizə edir. Şeytan İsanı üç dəfə yoldan çıxarmada cəhd göstərəndə O, Müqəddəs Ruhun Sözündən istifadə edərək şeytanın öhdəsindən gəldi.

2. Dua

Davud Qoliatla döyüşü daş sapanddan çıxanda udmamışdı. Davud canlı Tanrı ilə yaxın münasibətləri vasitəsilə qələbə əldə etdi. Bizim döyüşlərimizdə qələbə və məğlubiyyət Tanrı qarşısında gedişimizdən asılıdır. Dua — Allah ilə danışıqdır, siz Ona müraciət edirsiniz, O isə sizə müraciət edir. Dua — zülmət qüvvələrinə qarşı ruhani qarşıdurmadır, o bu dünyanın hadisələri və şəraitlərini əzəmətli şəkildə dəyişir. Dua — hələ biz döyüşə başlamamışdan Tanrı qələbəsinin təsdiqidir.

Lakin dua — Tanrı qarşısında diz çökməkdən daha artıq bir şeydir. Dua həm münasibət, həm də hərəkətdir. Dua daima və arasıkəsilmədən Tanrının yanında olmaq deməkdir. Dua Onun idarə etməsi üçün açılmış ürəkdir. Dua Tanrı ilə daimi ünsiyyətdir, çünki yer üzündə İsanın missiyasının başa çatdırılması üçün məhz bu lazımdır.

Tanrı zirehi

Müqəddəs Yazı bizə aydın şəkildə Tanrı zirehindən, yəni «tam silahlanmadan istifadə etməyi hökm edir. Adətən biz hesab edirik ki, silahlanmanın əsas növlərinə malik olmaq tam kifayətdir. Buna baxmayaraq, əgər heç olmasa, onun bir komponenti çatışmırsa, bizim zəif yerimiz yaranır, şeytan öz zərbəsini ora istiqamətləndirir və bizə ziyan vurur, nəticədə ayağımızın altından yer qaça bilər və biz möhkəm dayana bilmərik (bax: 1 Pet. 5:8-9).

Müqəddəs Yazının ingilis dilinə yeni tərcüməsində bu barədə belə deyilir: «İblisin hiylələrinə qarşı dura bilmək üçün Allahın bütün zirehlərini geyinin». Və sonra: «Zirehin bütün komponentlərindən istifadə edin ki, siz pis gündə müqavimət göstərib əlinizdən gələn hər şeyi etdikdən sonra yerinizdə dura biləsiniz». (Ef. 6:11-13, qeydlər mənimdir — P. E.).

Bəs «Tanrı zirehi» anlayışı nə bildirir? Müqəddəs Yazının ingiliscəyə yeni tərcüməsi aydınlaşdırır: «Beləliklə belinizə həqiqət qurşağını bağlamış, döşünüzə salehlik zirehini taxmış və ayaqlarınıza Sülh Müjdəsini təbliğ etmək hazırlığını geymiş olaraq yerinizdə durun. Bütün bunlardan savayı iman qalxanını ələ alın; bununla şeytanın bütün qızmar oxlarını söndürməyə qadir olacaqsınız. Xilasdəbilqəsini və Ruhun qılıncını, yəni Allahın Sözünü götürün. Hər cür dua və niyazla, hər vaxt Ruhun idarəsi ilə dua edin. Bunun üçün tam mətanət göstərərək və bütün müqəddəslər üçün dua edərək ayıq olun» (bax: Ef. 6:14-18, qeydlər mənimdir — P. E.).

Biz bu sözlər haqqında fikirləşməliyik. Biz fikirlərimizdə və işlərimizdə daima Həqiqətlə yaşayırıq, yoxsa bu barədə özümüzü və başqalarını aldadırıq? Özümüzü Tanrı salehliyi ilə örtürük, yoxsa ömrümüzü, şəxsi qaydalarla keçiririk? Biz dünyada öz xilasımıza əminliklə yaşayırıqmı? Biz fəal sülhyaradıcı olmağa hazırıqmı? Biz inamla hərəkət edirik, yoxsa qorxuyla?

Biz Tanrı Sözlərindən istifadə edirik, yoxsa öz sözlərimizdən? Biz Müqəddəs Ruh gücündə dua edirik, yoxsa bizim dualarımız səthi və özünüsevərdir? Ətrafımızdakı döyüş meydanlarında baş verənlərə qarşı həssasıqmı, yoxsa diqqətimiz nə isə başqa bir şeyə yayınır? Və digər məsihçilər üçün dua edərkən inadlıyıqmı, biz onları ruhlandıraraq, Müqəddəs Ruhun gücündə möhkəmləndiririkmi ki, onlar da bizimlə birgə döyüşə bilsinlər və bilsinlər ki, tənha deyillər?

Əgər bu aspektlərdən heç olmasa biri zəifdirsə, biz bu zəif halqanı möhkəmləndirməliyik. Biz hər şeyi etməliyik ki, o da etibarlı olsun və biz Tanrı hökmlərinə itaətdə olaq və şər qüvvələrinə qarşı qələbə əldə edək.

Qrupda məşğələlər

Rollar üzrə treninq:

Qrupunuzda romalı döyüşçünün silahlanmasının bütün komponentlərini geyinməsi prosesini səhnələşdirin və döyüşçünün onlardan necə istifadə etməsini təsvir edin. Hər hansı komponentin olmadığı halda müdafiəsizliyi göstərin. Ruhani silahın hər növünün istifadə zonasını genişləndirməyə birlikdə cəhd edin. Ünsiyyət qrupunuzun və kilsənin ruhi ehtiyacları üçün duaya vaxt ayırın. Həm də bütün yer üzündə təqib olunan kilsələrin imanlılarını xatırlayın.

Şəxsi tapşırıqlar

1. Birinci Şahlıq kitabının 17-ci fəslini oxuyun və bu fəsildə tapmaq mümkün olan ruhani müharibənin aparılması prinsiplərini sadalayın.

2. Efeslilərə Məktubun 6-cı fəslində deyildiyi kimi Davudun Tanrı zirehinin hər bir elementindən necə istifadə etdiyini müzakirə edin.

Müzakirə üçün suallar:

1. Tanrı zirehinin hər bir elementinin həyatınızda praktiki tətbiqini müzakirə edin.

2. Real həyatda Tanrı zirehindən istifadə etməyimizə necə əmin olmaq olar?

3. Ruhani müharibədə müdafiə prinsiplərini izah etmək və güc əldə etmək üçün müasir mədəniyyətdən götürülmüş (roma döyüşçüsünün yaraqları və silahının əvəzinə) hansı obrazdan istifadə etmək olar? Məsələn, Hindistandan məsihçilər güclü zərbə endirməyə hazır olan kriketçinin obrazını təklif edirlər. Kanadada ona tərəf nəhəng sürətlə uçan şaybanı ələ keçirməyə hazır olan «xokkey komandasının qapıçısından» istifadə edirlər. Yaponiyada bu obraz oyun zamanı onu müdafiə edən kostyum geyinmiş beysbolçu kimi təqdim olunur.

4. Verilmiş fəslin sonunda təqdim olunan suallara fikirləşərək diqqətlə cavab verin.

On üçüncü fəsil

Tanrı himayəsi: Müqəddəs Ruh

Beləliklə, madam ki, siz pis olduğunuz halda öz övladlarınıza yaxşı hədiyyələr verə bilirsiniz, Səmavi Atanızın Ondan diləyənlərə Müqəddəs Ruhu verəcəyi nə qədər yəqindir!

Lk. 11:13

Düşmən şəraitinə zidd olaraq məsihçilərin Məsihdə tam həyatla yaşamalarına cəhd göstərmələrinin axırı pis qurtara bilər, əgər onlar inanmasalar ki, Allah onların həyatındakı bütün sınaqları əvvəlcədən nəzərdə tutmuşdur. Hələ zamanın başlamasından əvvəl əbədiyyətin suveren Allahı düşmənin bizə qarşı planlaşdırdığı bütün hücumlar haqqında bilirdi və Öz qabaqgörənliyi nəticəsində bizim qələbə çalmaq imkanımızı təmin etmişdi. Əvvəlki fəsildə hər cür şəraitdə bizim tab gətirə bilməyimiz üçün Tanrının bizi təmin etdiyi hər müdafiə xarakterli silahlanmanı nəzərdən keçirmişdik. Növbəti üç fəsildə biz şeytan üzərində qələbə çalmaq üçün Tanrının Öz Kilsəsinə təqdim etdiyi hücum vasitələrinin üç növünü tədqiq edəcəyik: bu Müqəddəs Ruh, Müqəddəs Yazı və duadır.

Müqəddəs Ruh

Kilsənin bütün tarixi boyunca onun başlıca konsepsiyalarından biri Üçlük ehkamı olmuşdur. Müqəddəs Yazının Canlı Tanrısı vahid Allahdır, Lakin Özünü bizə üç surətdə açmışdır: bu Tanrı Atanın bizim İsa Məsih adlandırdığımız Tanrı Oğlunun və Tanrı Müqəddəs Ruhun şəxsiyyətidir. Bu çox vacib ehkam insan ağlı ilə dərk olunması mümkün olmayan, lakin imanla qəbul olunması mümkün olan ruhani sirri özündə əks etdirir.

Qəribədir ki, heç zaman bu doktrini anlamayan və hətta onun haqqında heç nə bilməyən yer üzündəki imanlıların çoxu Üçölçülü Tanrının təmasını öz üzərlərində hiss etmişlər və Onu tanımışlar.

İmanlıların böyük bir hissəsi Tanrı Atanı bütün kainatın Hökmdarı və göylərdəki əbədi ilahi qüvvə kimi tanıyırlar. Məsihçilər arasında ümumi qəbul olunmuş bir fakt vardır ki, bütün kainatın Tanrısı Söz (Müqəddəs Yazı) vasitəsilə, sonra daha dramatik surətdə, bizim Xilaskarımızın (İsa Məsihin) fiziki bədəndə dünyaya gəlməsi vsitəsilə və daha dərin şəxsi səviyyədə Müqəddəs Ruh vasitəsilə Özünü açmışdır.

Görünür ki, üçlüyün üçüncü surətini imanlılar daha az tanıyırlar. Lakin Müqəddəs Yazıya uyğun olaraq məhz Müqəddəs Ruh bizim Məsihdə yaşamaq cəhdlərimizdə çox aktiv şəkildə iştirak edir. Biz İsa Məsihi rəbbimiz olmağa dəvət edəndə, həyatımıza Müqəddəs Ruh daxil olur və bizdə məskunlaşaraq Allaha həsr olunmuş həyatla yaşamaq imkanı verir.

Müqəddəs Ruhun şəxsiyyəti və fəaliyyəti haqqında anlaşılmanın olmamasını və izah olunmamış təlimin mövcudluğunu iki başlıca səhvlə izah etmək olar. Birincisi belə fikirləşən insanlar var ki, İsa Məsihin Müqəddəs Ruhun Onu «izzətləndirəcəyi» (bax: Yəh. 16:14) haqqında sözləri o deməkdir ki, Ruhun ilhamlandırdığı təlimin başlıca mövzusu Məsih Özü olacaqdır. Buna görə də belə adamlar Müqəddəs Ruhu anlamırlar. Bunda onların Yazının həqiqətinə uyğun hərəkət etmək arzusu görünür, lakin bununla onlar Əhdi-Cədiddə Müqəddəs Ruhun şəxsiyyətinə və əməyinə olan bir sıra istinadları nəzərdən qaçırırlar. Bu parçaları yazarkən Əhdi-Cədid müəllifləri Müqəddəs Ruhdan xəbərdar idilərmi? Əlbəttə, belə nəticəyə gəlmək olar ki, Müqəddəs Ruh Məsihi izzətləndirən Kilsədə Onun xidmətini bizim tərəfimizdən dərk olunmasını arzu edir. Bundan əlavə, məsihçilər Müqəddəs Ruhun onlar üçün nə edə biləcəyini dərk etməyə başlayanda, Məsihi izzətləndirən həyatla yaşamaq onlar üçün daha asandır. Məsihçi təlimində tez-tez Müqəddəs Ruhun şəxsiyyətinə və fəaliyyətinə lazımi diqqət ayrılmasının ikinci səbəbi odur ki, Müqəddəs Ruhun xidməti çox dinamik və gözlənilməz ola bilər.

Həvarilərin İşləri Kitabındakı hekayətlərdən belə bir nəticə çıxara bilərik ki, Müqəddəs Ruh həmişəlik müəyyən olunmuş şablonla hərəkət etmir. Bizə eyni görünən hadisələrə o, hər dəfə müxtəlif cür münasibət göstərir! Belə qeyri-ardıcıl vəziyyətdə Müqəddəs Ruhun hərəkətlərini əvvəlcədən xəbər vermək qeyri-mümkündür və buna görə də ənənəvi kilsələrdə onları çox vaxt hesaba almırlar.

İsa bizi tək qoymayacağını demişdi, bizə kömək üçün Təskinlikvericini göndərəcək, O da əbədi olaraq bizimlə olacaqdır (bax: Yəh. 14:16-18). O həm də demişdi ki, Müqəddəs Ruh bizi öyrədəcəkdir (bax: Yəh. 14:26). Daha sonra İsa Onu həqiqətin Ruhu adlandırır (bax: Yəh. 14:17). İmanlının həyatında Müqəddəs Ruh o qədər realdır ki, Onun funksiyalarını və atributlarını sadalamaq səmərəli olardı:

O — mirasımızın rəhnidir (Ef. 1:14);

O bizə təsəlli verəndir (Yəh. 14:16);

O, dünyanı ifşa edəcəkdir (Yəh. 16:8);

O öyrədir (Yəh. 14:26);

O xatırladır (Yəh. 14:26);

O, Məsih haqqında şəhadət edir (Yəh. 15:26);

O, hər cür həqiqətə yol göstərir (Yəh. 16:13; Rom. 8:14);

O, İsadan götürür və bizə bildirir (Yəh. 16:14; Lk. 2:26);

O, Məsihi izzətləndirir (Yəh. 16:14);

O bizə güc verir (Həv. iş. 1:8);

O bizim vasitəmizlə danışır (Həv. iş. 4:31);

O bizə danışır (Yəh. 16:13);

O bizdə şəhadət edir (Rom. 8:16);

O bizi möhkəmləndirir (Rom. 8:26);

O bizim üçün vəsadət edir (Rom. 8:26);

O, ruhi ənamlar verir (1 Kor. 12:4-11);

O təzələyir (Tit. 3:5);

O, vəd olunma möhürünü vurur (Ef. 1:13);

O bizdə Öz bəhrəsini yaradır (Qal. 5:22).

Göstərilən siyahıdan aydındır ki, biz bir tərəfdən geniş yayılmış səhvlərdən qaçmalıyıq və Müqəddəs Ruha etinasızlıq göstərməməliyik, digər tərəfdən isə emosional həyəcanların mənbəyi kimi ona can atmamalıyıq. Məsihçi üçün Müqəddəs Ruhun funksiyalarının öz həyatında icra olunmasını görmək çox zəruridir və onun düşmən şəraitində olub olmaması vacib deyil.

Müqəddəs Ruhun yuxarıda sadalanmış funksiya və xüsusiyyətləri olmadan biz məhv olan dünyaya heç nə təklif edə bilmərik və bizim ona ümumiyyətlə nə isə təklif etməyə gücümüz yoxdur. Hər bir məsihçi qarşısına məqsəd qoymalıdır ki, Müqəddəs Ruhun hər şeyi əhatə edən rəhbərliyi altında yaşasın və hər kəs bizim haqqımızda deyə bilsin ki, biz Ruha uyğun hərəkət edirik (bax: Qal. 5:25). Pavel imanlı qalatiyalılara xatırladır ki, onların həyatı Tanrı möcüzəsindən — məsihdə yenidən doğulmadan başlamışdır və onlar yalnız Tanrı qüvvəsinin köməyi ilə belə həyatın davamını gözləyə bilərlər. Bu ehtiyac təqib və qovulma şəraitində daha aydın görünür. Bəlkə də Müqəddəs Ruhun funksiyalarının bu siyahısını yadda saxlamaq lazımdır ki, çətin şərait olduqda Ondan nə gözləmək mümkün olduğunu bilək və yadda saxlayaq.

Bir dəfə bizim missiyanın Çindəki kuryeri riskli bir vəziyyətə düşmüşdü: sərhəddə ona provokasiya məqsədi ilə suallar verirdilər. O bilmirdi ki, nə cavab versin. Bu zaman o, Müqəddəs Yazı vədlərini xatırladı ki, lazım olduqda Müqəddəs Ruh ona lazımi sözlər verəcəkdir və bir anlıq tərəddüddən sonra o, Çin tarixindən bir faktı xatırlatdı və bununla da söhbətin istiqamətini dəyişdi. Sonralar o danışırdı ki, əvvəllər Çin tarixi kursundan belə təfərrüatları nə vaxtsa eşitdiyini xatırlamır. Sadəcə olaraq Müqəddəs Ruh onun dodaqlarına xilasedici sözləri qoymuşdu!

Müqəddəs Yazının nə öyrətdiyini yadda saxlayın: «… sizdə yaxşı işə başlamış olan Allah, Məsih İsanın gününə kimi bunu bitirəcəkdir» (Flp. 1:6). Bu o deməkdir ki, əgər biz imanlıyıqsa, Müqəddəs Ruh bizdə aktiv şəkildə fəaliyyətdədir. Onun nə etdiyini dərk edirsinizmi?

Müqəddəs Ruhun gücü

Müqəddəs Ruhun bütün funksiyalarının kilsə liderləri üçün nə qədər vacib olduğuna diqqət yetirin. Kilsə çətin şəraitə düşəndə Müqəddəs Ruhun rəhbərliyi ilə idarə olunma xüsusilə vacibdir. Qərbdə qəbul olunmuş kilsə rəhbərliyi tipi və kilsənin bütün fəaliyyətinin bir adamın əlində cəmlənməsi repressiv rejim şəraitində tamamilə qəbulolunmazdır. Birincisi, kilsənin belə idarə olunması Müqəddəs Yazı prinsiplərinə əsaslanmayıb, ikincisi isə hökumət üçün başlıca bir fiquru aradan qaldıraraq, bununla həmin kilsənin aktiv həyatını dayandırmaq çox asan olacaqdır.

Pastır və müəllim tərəfindən idarə edilən kilsənin rəhbərlik tərzi, kilsənin hakim rejimlə birgə mövcudolma, ona qarşı çıxma, yaxud gizli fəaliyyətə getmə qərarından asılı olmayaraq dəyişməlidir. Birgə mövcud olan və hətta etiraz edən kilsənin də pastırı ola bilər, lakin onların fəaliyyəti daim nəzarət altında olacaqdır.

Kilsənin sıravi üzvləri xəstələrə baş çəkən və gənc məsihçiləri təlimatlandıran zaman, pastırlar hökumətin diqqət mərkəzində qala bilərlər. Pastır kilsəyə gələnlərlə açıq şəkildə görüşüb onlara təsəlli və nəsihət verə bilməyəcək, lakin bu halda kilsənin digər üzvləri öz bacı və qardaşlarının mövcud ehtiyaclarını təmin edə biləcəklərmi? Əgər Müqəddəs Ruh imana həsr olunanları tapsa, onları Özü ilə dolduracaq və lider vəzifələrini icra etməyə istiqamətləndirəcək, hansıları ki, bu vaxta qədər onlar icra etməyə cəhd göstərməmişdilər.

Bir ölkədə diktatura qurularkən, artıq dövlət məmurlarının əllərində orta və yüksək təbəqədən olan əsas məsihçi liderlərinin siyahıları var idi. Çevrilişə qədər tam iş günü ilə işləyən hər bir kilsə xidmətçisi «damğalanmış» hesab olunurdu.

Vyetnamda, bütöv iş gününü kilsədə xidmət etməyən, lakin kilsənin sıravi üzvləri hüququnda lider mövqeyi tutan məsihçi liderləri də «damğalanmış» oldular. Bu insanların gizli fəaliyyətə keçmək imkanları yox idi. Onlar ya Tanrıya imanlarını açıq etiraf edərək bu etirafın bütün nəticələrini qəbul etməli, ya da ruhani məğlubiyyətə düçar olmalıdırlar.

Bütün dünya belə fəlakətli vəziyyətə düşən imanlılar üçün dua etməlidir. Təsəvvür edin ki, ölkənizdəki məsihçi həyatı birdən-birə öz liderlərindən ayrı düşmüşdür! Çevrilişdən sonra təbbi hal olan tərəddüd və qarışıqlıq dövründə kiçik məsihçi qrupları başqa yerə köçərək gizli kilsənin əsasını qoya bilərlər, lakin onlar adət etdikləri iş metodlarından əl çəkməli olacaqlar.

Lakin belə qrupda lider kim olacaqdır? «Ev» və «ailə» kilsələrinə kim rəhbərlik edəcəkdir? Belə hallarda, keçmişdə olduğu kimi, Allah Müqəddəs Ruh vasitəsilə Öz Kilsəsi üçün liderləri qaldıracaq və təchiz edəcəkdir. Ev kilsələrinin ünsiyyət qruplarının üzvləri Müqəddəs Ruhun rəhbərliyini və Ruhun xidmətçi vəzifəsində seçdiyi imanlıların rəhbərliyini qəbul etməyə hazır olmalıdırlar.

Həvarilərin İşləri Kitabında Əhdi-cədid kilsələri misallarına və həvari Pavelin Məktublarında təklif olunmuş modelə bir də baxın. Kiçik kilsə ünsiyyətində Müqəddəs Ruhun idarəsi ilə imanlılara rəhbərlik, çox güman ki, bir neçə nəfərin sülh yolu ilə əməkdaşlığı vasitəsilə icra ediləcəkdir, onlar qalan imanlılara dayaq olacaq, təsəlli və öyüd verəcəklər.

Ünsiyyət qrupundakı imanlılar dərk edəndə ki, onlar Allah qarşısında müqəddəs kahindirlər (bax: 1 Pet. 2:5), Onunla ünsiyyət üçün onlara İsadan başqa heç bir vasitəçi lazım deyil (bax: 1 Tim. 2:5) və onların daxilində daima Müqəddəs Ruh fəaliyyətdədir, onlar İsa Məsihə münasibətdə düzgün hərəkət edəcəklər. Müqəddəs Yazı deyir ki, Məsih Başdır, biz hamımız isə Onun Bədəninin üzvləriyik (bax: Ef. 1:22-23). Sizin əlinizə əlavə rəhbər lazımdırmı ki, ona beyninizin nə etməli olduğunu izah etsin?

Nə zaman ki, sadə insanlar bilavasitə Allaha dua etməyi bacardıqlarını, Müqəddəs Ruhun rəhbərliyi ilə Yazıdan əzbərlənmiş parçanı anladıqlarını dərk etməyə başlayırlar, o zaman onlar istənilən şəraitdə və əhatədə sınanılmış və doğru yola çıxırlar. Bir həyəcanlı vəyhdən digərinə doğru səyahət belə başlayır. Belə məsihçilər Müqəddəs Ruha icazə verirlər ki, digər insanların həyatına təsir etmək və onların ehtiyaclarına xidmət etmək üçün onlardan istifadə etsin. Yer üzərindəki heç bir hakimiyyət bu cür ruhani kilsəni dağıtmaq iqtidarında deyildir!

Çində bir məsihçi qadın şaxtada təhlükəsizlik xidmətinə rəhbərlik edirdi. Bir dəfə tamamilə gözlənilmədən o hiss etdi ki, Müqəddəs Ruh narahatçılığa heç bir səbəb olmadan, onu həyəcan siqnalı qaldırmağa təhrik edir. Hər şey sakit və adi görünürdü, lakin qadın daxili səsinə qulaq açaraq həyəcan düyməsini basdı.

Həyəcan siqnalı nəticəsində bütün şaxtaçıları təcili olaraq köçürdülər və onlar şaxtanın girişində yığışanda bir anlıq qadına elə gəldi ki, o, dəhşətli bir səhv etmişdir. Bir dəqiqə sonra onların ayağının altında yer titrədi və başlayan zəlzələnin nəticəsində şaxtanın işçi hissəsində uçqun baş verdi.

Bu bacının gözüaçıqlığı və Müqəddəs Ruha tabe olmağa hazırlığı sayəsində bütün bu insanların həyatı xilas olmuşdu. Bundan başqa, dörd yüz şaxtaçı öz ömrünü Məsihə bağışladı, etiraf etdilər ki, O, möcüzəli şəkildə onları qaçılmaz ölümdən xilas etdi.

Hamının xeyri üçün fərdi ənamlar

Müqəddəs Ruhun sayəsində bizim üçün əlçatan olan bu növ ruhani qüvvədən istifadə edə bilməzdən əvvəl, biz hər bir imanlının həyatında Müqəddəs Ruhun fəaliyyəti haqqında Müqəddəs Yazı təlimini başa düşməliyik. Gəlin onunla bağlı əsas anlayışları yada salaq:

O — Allahdır (İbr. 1:2);

O — əbədidir (İbr. 9:14);

O — imanlının daxilində yaşayır (1 Kor. 3:16; Rom. 8:9);

O — heç vaxt imanlını tərk etməz (Yəh. 14:16);

Onun iştirakı Onun ənamlarından görünür (Qal. 5:22-23);

O, düşmənə qarşı durmaq gücünü verir (Yaq. 4:7; Lk. 9:1-2).

Bu faktları möhkəm mənimsəsələr, imanlılar istənilən vəziyyətlə qələbə çala bilərlər. Aşağıdakı sözləri söyləyərkən Peterin nə demək istədiyini hər bir imanlı başa düşməlidir: «Özünüz də ruhani ev inşasında diri daşlar kimi tikilirsiniz ki, İsa Məsih vasitəsilə Allaha məqbul olan ruhani qurbanlar təqdim edəcək müqəddəs kahinlər tayfası olasınız» (1 Pet. 2:5). Sonra o əlavə edir: «Siz isə, seçilmiş nəsil, hökmdarın kahin tayfası, müqəddəs millət, Allaha məxsus xalqınız …» (1 Pet. 2:9).

Bu təlimdə təsdiqolunmanın mənası çətin vəziyyətə düşən məsihçilər üçün böyük əhəmiyyətə malikdir. Hətta kilsə fəaliyyətinin adət edilmiş formalarından kənar olduqda belə, onlar öz ailələrində və kiçik qruplarda kilsənin bütün funksiyalarını icra edə bilərlər! Bura şəhadət, Məsihdə xilasolma üçün imansızlara vəz, yeni imanlıların vəftizi və Rəbbin zirvəsində iştirak daxildir.

Lakin ruhani lider olmaq «hüququnda» əmin olmayan imanlılardan Müqəddəs Ruh istifadə edə bilməyəcəkdir. Buna görə də biz Müqəddəs Yazı təliminin üzərində möhkəm dayanmalıyıq: İsa Məsih Kilsənin Başçısıdır. O bu vəzifəni nə ayrı-ayrı adamlara, nə də təşkilatlara verməmişdir, buna görə də O, Tanrı və insanlar arasında yeganə vasitəçidir.

Bu sualın anlaşılmazlığı nəticəsində müxtəlif problemlər yarana bilər; bunlardan biri çinli imanlı tərəfindən açıq-aydın göstərilmişdi. O, bizim Çindəki nümayəndəmizə demişdi ki, on il müddətində Allaha ibadət edə bilmirdi. Bu sözlərdən sarsılan işçimiz belə uzun müddət ərzində Allaha ibadət etməkdə ona nəyin mane olduğunu soruşanda o cavab verdi ki, səbəb onun keşişinin həbs olunmasındadır! Bu adamın bir faktı dərk etməməsi çox kədərlidir: o, İsa Məsih vasitəsilə Allahın dərgahına birbaşa qəbula malikdir.

Kilsənin Başçısı vəzifəsində İsa ona Müqəddəs Ruhun gücünü bəxş etməkdə davam edir (bax: Həv. iş. 2:33). İmanlıların hər bir qrupunun ehtiyaclarını təmin etməkdə Müqəddəs Ruha etibar etmək olar. Bütün qrupu möhkəmləndirmək üçün O, bütün üzvlərə ruhani ənamlar verəcəkdir (bax: Rom. 12:3-8). Məsih Bədəninin üzvlərinin ünsiyyəti üçün lazım olan bütün ənamlara bir adamın malik olması çox şübhəlidir. Adətən, hər bir imanlı ruhani ənamlara malikdir, ondan düzgün istifadə etdikdə qrupun bütün üzvləri üçün real yardım ola bilər.

İmanlılar Müqəddəs Ruhun ənamları haqqında təlim verən əsas parçaları yaxşı bilməlidirlər ki, qrupunuzda Müqəddəs Ruhun onlardan istifadə etməsinə hazır olsunlar. Efesdəki kilsədə Pavel demişdi: «hər birimizə isə lütf Məsihin ehsanının ölçüsü ilə bəxş edilmişdir. <…> O Özü kimini həvari, kimini peyğəmdər, kimini müjdəçi, kimini cəmiyyətin gözətçisi və müəllimi təyin etdi ki, müqəddəslər xidmət işini icra etmək və Məsihin Bədənini inkişaf etdirmək üçün təmin edilsinlər» (Ef. 4:7; 11-12).

O, korinflilərə izah edirdi: «Ruhani ənamlar haqqında da xəbərsiz olmanızı istəmirəm. <…> Amma hər kəsə Ruhun zühuru xeyir üçün verilir. Ruh vasitəsilə birinə hikmət kəlamı, digərinə isə eyni Ruhdan bilik kəlamı verilir. Başqasına isə eyni Ruhla iman verilir; bir başqasına da eyni Ruhla şəfa ənamları verilir; birinə möcüzələr yaratmaq məharəti, başqasına peyğəmbərlik, digərinə ruhları ayırd etmək məharəti, bir başqasına müxtəlif dillər, digərinə isə dilləri tərcümə etmək məharəti verilir. Bütün bunları isə bir və eyni ruh icra edir və Özü istədiyi kimi hər birinə xüsusi bölüşdürüb verir» (1 Kor. 12:1, 7-11).

Əgər biz öz aramızda Müqəddəs Ruhun azad fəaliyyət göstərməsinə icazə vermək istəməsək, O bizi ehtiyacımız olan liderlərlə təmin edə bilməz. Peter hər birimizi təkidlə çağırır: «Hər kəs, Allahın çoxcəhətli lütfünün yaxşı təəssüratçısı kimi, aldığı ənam ilə bir-birinə xidmət etsin» (1 Pet. 4:10).

Müqəddəs Ruhun bəhrəsi

Müqəddəs Ruhla nurlanmış sözün və işin təlimi prosesində Müqəddəs Ruhun səmərəsinin təzahürü çox vacibdir. Qalatiyalılara Məktubda (5:22-23) oxuyuruq: Ruhun səmərəsi isə budur: Məhəbbət, sevinc, sülh, səbr, lütfkarlıq, yaxşılıq, sədaqət, həlimlik, özünə hakim olmaq».

Müqəddəs Ruhun səmərəsinin siyahısının insan xarakterinə birbaşa münasibəti vardır. Bu səmərə ruhun firavanlığında izhar olunur və Onun ənamlarından əsaslı surətdə fərqlənir. İnsanın spesifik vergisi təzahür etməyə başlamamışdan öncə onun xarakteri formalaşmalıdır.

Pavel öz siyahısını sevgidən başlayır, çünki qalan hər şey sevgidən yaranır.

Üç səmərədən ibarət birinci qrup — məhəbbət, sevinc və sülh — məsihçinin Tanrıya can atmasını izhar edir. Üç səmərədən ibarət ikinci qrup — səbr, xeyirxahlıq və rəhmlilik — imanlının digər insanlara istiqamətlənməsini və münasibətini izhar edir. Və üçüncü qrup — sədaqət, həlimlik, özünə hakim olmaq — məsihçinin özünə qarşı tələblərini xarakterizə edir.

İnsanın tərbiyə olunması üçün onda Ruhun səmərəsinin izharı çox vacibdir. Ruh imanlıda öz səmərəsini yaradanda tanrı bütün şöhrətini alır.

Ruhun səmərəsi Ruh və Sözün çoxluğundan xeyir-dua almış iqlimdə yetişir. Ruha uyğun hərəkət etmək Müqəddəs Ruhla birgə addımlamaq deməkdir. Ondan qabağa qaçmamaq və geri qalmamaq, lakin addımbaaddım getmək. Mömin həyatın mənası bunda — Müqəddəs Ruhla canlı münasibətdədir.

Ruhun səmərəsinin yekun siyahısını Efeslilərə Məktubda (5:9) tapırıq: «… Ruhun bəhrəsi hər cür yaxşılıqda, salehlikdə və həqiqətdədir». Əgər həyatımızda bu bəhrə varsa, Müqəddəs Ruhun bizi təmin etdiyi ənamlardan istifadə edərək Onun bizi yaratmağına imkan veririksə, məsihçi şəhadətimiz bizə yalnız sağ qalmaq üçün yox, həm də qalib olmaq üçün imkan verəcəkdir.

Qrupda məşğələlər

Rollar üzrə treninq

Ünsiyyət qrupunuzda Müqəddəs Ruhun funksiyalarını təkrar edirsiniz və gündəlik həyatınızda bu funksiyaların həyata keçirilməsi nümunələrini bölüşürsünüz. Bu funksiyaların sadalanması ilə başlayın. Sonra soruşun: iştirak edənlərdən kim son bir neçə gün ərzində o faktı dəqiq dərk edib ki, Müqəddəs Ruh hansısa konkret şəraitdə ona təsəlli vermişdir. İmanlılardan xahiş edin ki, həyatlarında bu barədə baş vermiş konkret hadisələri sizinlə bölüşsünlər. Müqəddəs Ruhun bütün funksiyalarının həyata keçirilməsini nə üçün görmədiklərini müzakirə edin. Müqəddəs Ruhun sizin həyatınızın hər bir sahəsini nəzarətdə saxlaması üçün dua edin.

Müzakirə üçün suallar.

1. Şeytan bütün qüvvəsi ilə Tanrının Şəxsiyyət kimi mövcud olması haqqında, Özünü üç surətdə açmış Tanrı olması haqqında ehkamın dərk edilməsinə qarşı çıxır. Siz bu təlimə qarşı müqavimətin hansı konkret nümunələrindən danışa bilərsiniz? Bu təlimi başa düşmək üçün imanlı qardaşlara necə kömək etmək olar?

2. Müqəddəs Ruhun hansı funksiyaları sizə xüsusilə vacib görünür?

3. Həyatınızın hansı konkret sahələrində Müqəddəs Ruhun hərəkətlərini dərk etdiyinizi danışın.

4. Müqəddəs Ruhun ənamlarını bir daha sadalayın. Sizin fikrinizcə, ünsiyyət qrupunuzun üzvləri hansı ənamlara malikdirlər? Sizin özünüzün hansı ənamınız var?

5. Müqəddəs Ruhun fəaliyyətinin bəhrəsini sadalayın. Həyatınızda Müqəddəs Ruhun bəhrəsinin təzahür etməsini necə aydınlaşdırmaq olar? Onlar sizdə təzahür edirmi? Sizin ünsiyyət qrupunuzda?

On dördüncü fəsil

Tanrı dayağı: Müqəddəs Yazı

Qabaqca bunu bilməlisiniz ki, Müqəddəs Yazılardaolan heç bir peyğəmbərlik sözü xüsusi şəkildə təfsir edilə bilməz. Çünki peyğəmbərlik heç zaman insan iradəsi ilə gəlməmişdir. Lakin Allahın müqəddəs insanları Müqəddəs Ruh tərəfindən hərəkətə gətirilərək danışırdılar.

2 Pet. 1:20-21

Daniel kresloda oturaraq sarsılmış halda başını tərpədirdi. O, Çin Xalq Respublikasından ilk uzunmüddətli səfərindən qayıtmışdı və indi Sinqapurda, rahat evində oturub öz təəssüratını və aldığı məlumatı yekunlaşdırmağa çalışırdı.

— Sən öz səfərin zamanı nə öyrəndin, Daniel? — ondan soruşdular.

Daniel başını tərpətməkdə davam edərək gülümsəyirdi. Nəhayət, o danışdı:

— Yekun olaraq bir ev kilsəsinə getməyimi göstərmək olar, — o, fikirli şəkildə dedi. — Onun bir neçə yüz üzvü var, son bir neçə ildə onlar qəddar təqiblərə məruz qalıblar. Mən onlardan soruşdum ki, belə çətin şəraitdə onlar qalib məsihçi kimi qalmağa və sayca artmağa necə nail olurlar? Onlar üç bəndi sayaraq tez cavab verdilər. Birincisi, Tanrı Sözünə itaət. İkncisi, Tanrı ilə ünsiyyət, yəni dua. Və üçüncüsü, bacı və qardaşlara sevgi.

Bu qrup hər həftə Müqəddəs Yazıdan bir fəsil öyrənir. Hər şey Müqəddəs Yazının nüsxələrinin çatışmamasından başladı, lakin onlar sözə belə münasibətin onların həyatına hansı xeyir-duanın gətirdiyini dərk edəndən sonra da sətirləri öyrənməkdə davam edirlər.

Nəsihətin əsas mənbəyi

Müqəddəs Yazı — Tanrının Özü və insanlarla ünsiyyət arzusu haqqında yazılmış vəhyidir. Bu, Tanrının xasiyyəti haqqında sadəcə vəhy deyildir, həm də dünyanı xilas etmək haqqında Onun mürəkkəb fikirlərinin vəhyidir. İnsanlar heç zaman bizim dahi Allahımızı başa düşə bilməzdilər, əgər O Özünü bizə açmaq istəməsəydi.

Əlbəttə, Tanrının ən böyük vəhyi Onun Oğlu İsa Məsih idi, hansı ki, bizim aramızda yaşamağa gəlmişdi. Lakin bizim vəhyi dərk etməyimiz Onun yazılmış Sözündən, Müqəddəs Yazıdan asılıdır.

Müqəddəs Yazını nüfuzdan salmağa cəhd göstərən şeytan son əsrdə əsl təbliğat kompaniyası aparmışdır. O, çox istəyirdi ki, məsihçilər Tanrı Sözünə inamlarını itirsinlər. Lakin onun bütün səylərinə baxmayaraq, heç zaman heç kim bu kitabın əsassızlığını sübut edə bilməmişdir. O, bəşəriyyətə məlum olan yeganə və mütləq həqiqətdir.

Müqəddəs Yazı bizim inamımızın Tanrı tərəfindən verilmiş əsasıdır. Məsihçilər dəfələrlə onun təlimindən uzaqlaşsalar da nəticədə əzab çəkiblər. Lakin adətən məsihçilər o zaman ondan uzaqlaşırlar ki, Müqəddəs Yazının təlimini ya bilmirlər, ya da başa düşmürlər.

Kilsə Açıq Tanrı Sözünə yalnız o zaman sadiq ola bilər ki, insanlar onun nə öyrətdiyini bilsinlər. Tanrı Sözünün öyrənilməsi məsihçi həyatının ayrılmaz hissəsidir. Məsihçilər Yazı təliminə şübhə edəndə, onu anlamayanda və onun prinsiplərindən uzaqlaşanda öz ruhani qüvvələrini itirirlər.

Əvvəlcədən Müqəddəs Yazının üzərində qurulmuş bir çox imanlı təşkilatları məhz bu səbəbdən öz ruhani nüfuzunu itirmişdir. Yalnız Tanrı Sözünün hörmətinə qayıdış və onun təlim prinsiplərinə sədaqət Məsih Bədəninin həqiqi üzvündə təzahür etməli olan ruhani həyatı bərpa edə bilər. Müqəddəs Yazı Tanrı Sözü adlanmaq hüququnu aydın şəkildə bildirir: «Hər Müqəddəs Yazı Allahdan ilham almış və təlim, təkzib, islah, salehlik tərbiyəsi üçün faydalıdır ki, Allah bəndəsi kamil olub, hər cür xeyirli iş üçün təchiz edilsin» (2 Tim. 3:16-17; həm də bax: 2 Pet. 1:21). İsa Məsih demişdir: «Müqəddəs Yazıları araşdırın… Mənim haqqımda şəhadət edənlər də onlardır» (Yəh. 5:39).

Kilsədə öyrəndiyimiz hər bir şey yalnız Müqəddəs Yazıya əsaslanmalıdır. Yəqin siz fikir vermisiniz ki, bu kitabda biz hər bir prinsipi Müqəddəs Yazıya istinadən təsdiqləyirik. Göstərilən parçaları bir daha nəzərdən keçirərək əmin olun ki, bu dərslər yalnız Müqəddəs Yazı təlimində sizə nəsihət verir. Müqəddəs Yazının öyrətdiyini dərk etmədən Kilsə Həqiqətdə olan həyata ümid bəsləyə bilməz.

Yazının nüfuzu

Azad dünyada məsihçilər Müqəddəs Yazının vacibliyini etiraf edirlər, lakin onu lazımınca dəyərləndirmirlər. Əgər o, əlçatmaz olarsa, onda necə? «Siz Tanrı sözünü qəlbinizdə qorudunuzmu?» (bax: Məz. 118:11). Siz Müqəddəs Yazı təliminin əsaslarını aydın şəkildə dərk edirsinizmi ki, o, əlinizdə olmayanda siz Tanrıya sadiq qalasınız?

İsa bizə Tanrı Sözündən tam asılılığın ən yaxşı nümunəsini göstərmişdir. O, daima Yazıdan sitat gətirirdi. Məsələn, şeytan Onu səhrada sınağa çəkəndə, onun hər həmləsinə İsa Yazıdan sitat gətirirdi (bax: Mt. 4:1-11). İsa Öz təlimini Əhdi-Ətiq Yazılarına əsaslandırırdı və tarixi misallar kimi onlardan tez-tez istifadə edirdi. Demək olar ki, İsa hər Kitabdan heç olmasa bir dəfə sitat gətirməklə Əhdi-Ətiqin həqiqiliyini Öz ilahi nüfuzu ilə təsdiq etdi!

İsanın Öz ölümündən və dirilməsindən sonra Yazıdan necə istifadə etməsini qeyd etmək xüsusilə maraqlıdır. Ammausa gedən yolda Öz iki ardıcılı ilə gedərkən, O, «Musa ilə bütün peyğəmbərlərdən başlayaraq bütün Müqəddəs Yazılarda Özü haqqında olan şeyləri onlara izah etdi» (Lk. 24:27).

Həvarilərin İşləri Kitabından görünür ki, erkən Kilsənin həyatında Yazı mərkəzi yer tuturdu. Həvarilən ondan Pentikos gününün hadisələrini izah etmək üçün (bax: Həv. iş. 2:16-21), İsanın Məsih Statusunu təsdiq etmək üçün (2:25-28) Məsihin vəzi (8:29-35), təqiblərə necə münasibət göstərməyin təyin olunması üçün (4:23-26), təqiblər dövründə kilsənin vəziyyətinin təyin olunması üçün (7:1-53) və bütpərəstlərdən olan imanlılara öz münasibətlərinin təyin olunması üçün (15:13-21)istifadə edirdilər. Əhdi-Cədid məsihçilərinin və məktub müəlliflərinin öz mövqelərini sübut etmək üçün Əhdi-Ətiq Yazılarından istifadə etmələrinə dair yüzlərlə misallar mövcuddur. Bu, Müqəddəs Yazı təlimi üçün çox vacibdir və sevindirici haldır ki, bugün müjdə imanlıları arasında da həmin şey müşahidə olunur. Müqəddəs Yazı həqiqətən də ilahi biliyin mənbəyidir. Əhdi-Ətiq kitabları yəhudi xalqı tərəfindən min illik dövr ərzində yaradılmışdır və Məsih bu yazıların həqiqiliyini təsdiqlədi. Erkən Kilsə tədricən Əhdi-Cədid kitablarını onlara əlavə etmiş və Müqəddəs Ruh onların nüfuzunu təsdiqləmişdir.

Məsihin gəlişindən sonra birinci və ikinci əsrlərdə erkən Kilsənin liderləri Müjdədən və Pavelin, Yəhyanın, Peterin məktublarından gətirilən sitatlardan istifadə edirdilər və öz təlimlərini təsdiqləmək üçün Müqəddəs Yazı korifeylərinin və İsanın Özü etdiyi kimi, nüfuzlu Əhdi-Ətiq yazılarına istinad edirdilər. Əhdi-Cədidin bütün kitabları tədricən qənirsiz nüfuz əldə etdilər, o zamanda ki, eramızın yüzlərlə digər ruhani kitabları nüfuzlu kitab kimi qəbul edilmədilər.

Üçüncü əsrdə Kilsənin ruhani liderləri hər yerdə, bügun Əhdi-Cədid adlanan kitabları qəbul etdilər. Beynəlxalq kilsə qurultayı da bu kitabların «qanun» olması faktını, yaxud Əhdi-Cədidin rəsmi qəbul edilmiş məzmunu olmasını təsdiqlədi, lakin biz hamımız başa düşürük ki, əslində bu seçim Müqəddəs Ruh tərəfindən edilmişdir və insanlar onu yalnız təsdiqləmişlər.

Şeytan Müqəddəs Yazının vacibliyini şübhə altına almır. O, sadəcə olaraq tarixin bütün dövrlərində onu məhv etməyə çalışmışdır. O onu Əhdi-Cədid dövründə romalıların, Qaranlıq əsrlərdə barbarların, Orta əsrlərdə ispan konkistadorlarının, on səkkizinci əsrdə fransız radikallarının, İkinci dünya müharibəsi zamanı nasistlərin, keçən əsrdə sovet kommunistlərinin və çinli üsyançıların əli ilə məhv etməyə çalışmışdı. Tarixin müxtəlif dövrlərində Müqəddəs Yazının yandırıldığı nəhəng tonqallar haqqında eşidə bilərik.

Və yenə də o, bütün zamanlarda və bütün xalqlar üçün ən geniş istifadə edilən kitab kimi qalmaqdadır. Şeytan Müqəddəs Yazını həm fiziki cəhətdən məhv etmək, həm də insanların ona inamını məhv etmək istəyirdi. Bir-birinin ardınca gələn nəsillər ona qarşı yönəldilmiş saxta elmi sübutlar tapırdılar.

Lakin şeytanın Müqəddəs Yazıya qarşı yönəldilmiş ən effektiv silahı laqeydlikdir. Müqəddəs Yazının kitab rəflərində toz içində qalmasına və ekstremistlərin alovlanan tonqallarında yanmasına baxmaq şeytana eyni dərəcədə xoş gəlir. Müqəddəs Yazını yaxşı, hətta əla kitab hesab etsələr, şeytan razı qalacaqdır. Onun üçün ən dəhşətli şey o zaman baş verir ki, insanlar onun həqiqətən də məhv olan dünya üçün Tanrı Sözü olduğunu etiraf edirlər!

Müqəddəs Yazının gücü

Müqəddəs Yazının xeyrinə olan ən güclü dəlillərdən biri kimi ən müxtəlif insanların — barbarların, faşistlərin, kommunistlərin ona qarşı olan güclü nifrətini göstərmək olar. Bəs nə üçün onlar Müqəddəs Yazıdan belə qorxurlar? Nə üçün bu qədər diktator cəmiyyətləri bu kitabın yayılmasının qarşısını almağa çalışmışlar?

Bir dəfə Sovet İttifaqında iki gənc skandinaviyalı qadını camaata Müqəddəs Yazının nüsxələrini paylayarkən tutmuşdular. Milis orqanlarında onlarla çox kobud rəftar etdilər, bütün əmlaklarını, o cümlədən avtomobillərini zəbt etdilər, qadınları isə ölkədən sürgün etdilər. Digər halda bir ingilisi belə «cinayətə» görə həbsxanaya salmışdılar. Nə üçün? Çünki repressiv hökumət analoqu olmayan Müqəddəs Yazının gücündən qorxur.

Əvvəlcə biz məsihçiliyi məhv etmək üçün repressiv hökumətin əl atdığı müxtəlif metodları müzakirə etmişdik. Təqiblər dövrünün əvvəlində onlar adətən deyirlər ki, İsanın təlimi onların nəzəriyyəsinə tam uyğundur və bunun əsasında gənc imanlıları əmin etməyə çalışırlar ki, onların ideologiyasının ardıcılı olmaqla bərabər, məsihçi olmaq da olar. Lakin onlar mütəmadi olaraq xalqa o faktı təlqin etdirməyə çalışırlar ki, Müqəddəs Yazıda çoxlu ziddiyyətlər var və onu heç vəchlə mütləq həqiqi Kitab hesab etmək olmaz.

Onlar tez-tez Müqəddəs Yazının guya ki, dolu olduğu «cəfəng hadisələrə» lağ edirlər və yalnız inama əsaslanan təlimin rasional izahını tələb edirlər. Bu cür hücumlara çox az məsihçilər hazırdırlar. Çinin əsas universitetində bir qrup məsihçi tələbə məsihçiliyin əleyhinə olan müəllimlərini bir dəfə çətin vəziyyətə saldılar, lakin nəticədə hökumət onların «təbliğini» qadağan etdi və gənc imanlıları öz tələblərinə tabe olmağa zorla məcbur etdi. Məsihçilər belə vəziyyətlərə düşəndə Müqəddəs Yazının öyrənilməsi ilə səylə məşğul olmalıdırlar.

Əmin olmaq olar ki, Yazının azad öyrənilməsi vaxtı çox qısa olacaqdır. Tezliklə Müqəddəs Yazı kitab mağazalarının rəflərindən, kilsə dükanlarından yoxa çıxacaqdır. Repressiv rejimli ölkələrdə hökumət sevimli metoduna tez-tez əl atır — Müqəddəs Yazı mağazaların vitrininə qoyulur, lakin onu almaq üçün hökumətn xüsusi «icazəsi» olmalıdır. Bu o deməkdir ki, əgər kimsə cəsarət edib «icazə» almaq istəsə, polis onu etibarsızlar siyahısına salacaqdır.

Əlbəttə, dövlət tərəfindən nəzarətdə olan nəşriyyatlar, bir qayda olaraq, Müqəddəs Yazını çap etmirlər. Amity Bible Press nəşriyyatında Müqəddəs Yazının nəşrinə Çin hökumətinin icazə verməsi istisna hallardan biri olmuşdu. Əldə olan məlumatlara əsasən, bu nəşriyyat Müqəddəs Yazının iyirmi beş milyon nüsxəsini buraxmışdır. Onların çox hissəsi yalnız rəsmi qeydiyyatdan keçmiş kilsələrin üzvlərinə satılır. Bugün ev kilsələrinin qırx milyon nüsxə Müqəddəs Yazıya ehtiyacı vardır.

Bəzi ölkələrdə indiyə qədər Müqəddəs Yazı çatışmır, pastırlar da bilmirlər ki, qiymətli nüsxələri ehtiyacı olan kilsə üzvləri arasında necə bölüşdürsünlər. Vyetnamda olan bir ev kilsəsi qərara alır ki, Müqəddəs Yazını onun sətirlərini xüsusi səylə əzbərləyən imanlılara versinlər. Buna görə də 118-ci məzmuru — onun bütün yüz yetmiş altı sətrini səhvsiz danışmağı bacaranlara Müqəddəs Yazını payladılar.

Təəccüblü deyil ki, biz «Açıq qapılar» missiyasında mümkün olan hər şeyi edirik ki, Müqəddəs Yazının xüsusilə çatışmadığı ölkələri onunla təmin edək. Çünki Xilas üçün Tanrı gücü yalnız ondadır!

Sərhədsiz Müqəddəs Yazı

Məşhur çinli pastır Van Min-dao nəhayət ki, həbsdən azad olunanda demişdi: «Bütün iyirmi il ərzində məndə Müqəddəs Yazı yox idi. Xoşbəxtlikdən iyirmi bir yaşımdan iyirmi dörd yaşıma qədər mən evdə yaşamışdım və ev tapşırığının icrası zamanı Müqəddəs Yazını öyrənirdim. Mən bir çox parçaları yadda saxlamışdım. Həbsdə olduğum zaman bu sətirlər biri digərinin ardınca ürəyimin dərinliklərindən çıxaraq məni möhkəmləndirirdi. Əgər bu, Tanrı sözləri olmasaydı, nəinki mən, həm də yanımda olan bir çoxları tam məğlubiyyətə uğrayardıq».

Çinin cənub hissəsindən olan pastır Lamb elə həmin dövrdə uzunmüddətli həbsdə idi. «Mən onda anladım ki, Müqəddəs Yazı məktəbində Yazıdan bu qədər çox sətirləri öyrənmək nəyə lazım idi, — o demişdi. — Mən sağlam düşüncəmi daima Yazı sətirlərini təkrarlamaqla qoruyub saxladım».

1. Müqəddəs Yazının oxunması, öyrənilməsi və onun haqqında düşünmə.

Yalnız Tanrı Sözünün ciddi şəkildə öyrənilməsi və yadda saxlanılması vasitəsilə kilsə çətin vəziyyətlərə hazırlaşa bilər. Məsihçilər Müqəddəs Yazını tam həcmdə bilməlidirlər. Onun məzmununun yadda saxlanılması da Müqəddəs Yazı vasitəsilə ifadə olunmuş Tanrı planlarının başa düşülməsinə kömək edir.

Müqəddəs Yazının öyrənilməsinə hansı münasibətlə yanaşmaq lazımdır? Birincisi, Müqəddəs Yazının öyrənilməsinə o nöqteyi-nəzərdən yanaşmaq lazımdır ki, bu yalnız onun haqqında danışmaq istədiyiniz adamlara yox, həm də sizə lazımdır. Müqəddəs Yazıya itaətkarlıqla yanaşın. Müqəddəs Yazını sizin eşitmək istədiyinizi deməyə məcbur etməyin, lakin onu ona görə öyrənin ki, Tanrının Özü tərəfindən deyilənləri aça biləsiniz. Müqəddəs Yazının öyrənilməsi insanın təhsili üçün yox, onun dəyişilməsi üçündür.

Müqəddəs Yazı Tanrı Sözü haqqında yenidən və yenidən düşünməyi bizə hökm edir. Bunun üçün zaman və qayda-qanun lazımdır, nəticədə biz ruhani xeyir-dua və ənam alacağıq. Düşünmək o deməkdir ki, məqsədyönlü şəkildə Müqəddəs Yazının sətirləri və parçaları haqqında düşünməliyik ki, öz həyatımızda onlardan necə istifadə etməyin mümkünlüyünü başa düşək. Yazının tətbiq olunması üçün biz özümüzə üç əsas sual verməliyik:

Bu sətirlər Müqəddəs Yazının ilk dinləyiciləri üçün hansı əhəmiyyətə malik idi?

Onlarda zamana tabe olmayan hansı prinsip gizlənmişdir?

Bu prinsipləri təcrübədə harada və necə tətbiq etmək olar?

Müqəddəs Yazının sətirləri, yaxud hissələri üzərində düşünməyin altı konkret yolu bunlardır:

Onu təsəvvür edin! Onda təsvir olunan səhnəciyi gözünüz qarşısında təsəvvür edin.

Onu tələffüz edin! Hər dəfə müxtəlif sözləri vurğulayaraq onu ucadan deyin.

Onu yenidən danışın! Öz danışığınızı yazın.

Onu oynayın! Personajın adını öz adınızla dəyişin.

Onun üçün dua edin! Sətri duaya çevirin və onun haqqında Allaha dua edin.

Onu tədqiq edin! Ona aşağıdakı sualları verin:

Bu sətir tövbə edilməsi lazım olan günahlarda məni ifşa etmirmi?

Bu sətir mənim dua edə biləcəyim vədləri göstərmirmi?

Bu sətir mənim dəyişdirməli olduğum münasibətləri göstərmirmi?

Onda mənim icra etməli olduğum hər hansı hökm yoxdurmu?

Onda mənim riayət etməli olduğum hər hansı nümunə yoxdurmu?

Onda mənim ibadət edə biləcəyim dua yoxdurmu?

Onda mənim kənar qaça biləcəyim səhv yoxdurmu?

Onda mənim inanmalı olduğum həqiqət yoxdurmu?

Onda mənim Tanrıya təşəkkür edə biləcəyim nə isə yoxdurmu?

2. Müqəddəs Yazının yadda saxlanılması

Sətirlərin yadda saxlanılması çox vacibdir. Hər bir məsihçi Yazının əsas sətirlərini əzbər bilməlidir, məsələn, Yəhyanın Müjdəsi 3:16; Yəhyanın Müjdəsi 5:24; Efeslilərə Göndəriş 2:8-9.

Həftədə heç olmasa, bir ayə öyrənmək çox yaxşı olardı. Hər gün bir ayə öyrənmək isə daha yaxşıdır. Məsələn, ünsiyyət qrupunuzda Müqəddəs Yazının bütöv fəsillərlə yadda saxlanılması planını hazırlaya bilərsinizmi? Bir fəsli iki, yaxud üç adam arasında bölmək olar. Bir qədər keçdikdən sonra, qrupun üzvləri görüşərək bu fəsli köçürə bilərlər. Adət etdikdən və daim bu prosesə nəzarət etdikdən sonra kiçik ünsiyyətdə də Yəhyanın Birinci məktubu, yaxud Filippinlilərə Məktub kimi parçaları da yadda saxlamaq olar. Yadda saxlamanı elə bu dəqiqə başlamaq vacibdir. Əgər siz Yazının faydasına heç vaxt şübhə etməmisinizsə də buna qüvvə sərf etmək lazımdır. Elə bugün başlayın!

Gənc bir məsihçi Vyetnamın şimalında, kommunistlərin hakimiyyəti ələ keçirdikləri hissədə yaşayırdı. O and içmişdi ki, əgər o yenidən azad dünyada yaşamağa nail olsa, Müqəddəs Yazını böyük diqqətlə öyrənəcəkdir. Bir müddət sonra onun yaşadığı rayon Cənubi Vyetnam qoşunları tərəfindən azad edildi və o öz andını yerinə yetirməyə başladı. O, Yazıdan ayələri əzbər öyrəndi, eyni zamanda Yazı ilahiyyatının əsaslarını dərk etməyə çalışırdı. Bir neçə ildən sonra həmin rayon yenidən kommunistlərin hakimiyyəti altına düşdü, lakin bu dəfə gənc oğlan çətinliklərə hazır idi. Qərbə qaçdıqdan sonra o, öyrəndikləri ayələrin onun üçün necə təsəlli və dayaq olması barədə şəhadət etdi. Bu ayələrin köməyi sayəsində o və onun bir neçə imanlı qardaşı bir-birlərinə dayaq olaraq Allaha ibadət edə bildilər.

Yazı ayələri musiqi ilə daha yaxşı yadda qalır. Mahnı şəklində olan ayələri daha çox yadda saxlamaq olur. Bundan əlavə, Müqəddəs Ruh musiqi ilə olan Yazı ayələrindən bizim ruhumuzu oyandırmaq və onun tətbiq edilməsi lazım olduqda Yazının məzmununu bizə xatırlatmaq üçün istifadə edə bilər.

Əlbəttə, sadə yadasalma — yalnız başlanğıcdır. İmanlılar müəyyən etmişlər ki, öyrənilmiş ayələrin sonradan yazıya köçürülməsi ilə parçaların yadda saxlanmasına sərf edilmiş zəhmət, onların mənasını və əhəmiyyətini dərk etməyə çox kömək edir. Əgər siz bu sözləri əzbər öyrənməyə səy göstərərək onların haqqında ciddi-cəhdlə düşünürsünüzsə, onların mənası daha çox aydınlaşacaqdır.

Hər bir qrupda yadda saxlama proqramının vacib iştirakçıları uşaqlar olmalıdır. Adətən uşaqlar böyüklərə nisbətən ayələri daha yaxşı yadda saxlayırlar və öyrəndiklərini sonradan digər nəslə ötürə bilirlər.

Öyrənilmiş parçaları heç olmasa, ayda bir dəfə təkrarlamaq lazımdır. Kilsə böyük parçaları öyrəndikdən sonra, kilsənin hər bir üzvü öyrəndiyi hissəni yazıya köçürür ki, sonra birlikdə bütöv hissəni tərtib etsinlər. Beləliklə, sizin qrup biləcəkdir ki, əgər yaddaşa görə bir parçanı bərpa etmək lazım olarsa, bunu necə etsinlər. Real gerçəklikdə müxtəlif vərəqlər və müxtəlif əlyazmalar adətən, şübhə doğurmayan adi kağızlar kimi görünür. Makinada, yaxud printerdə çap olunmuş mətnin çatışmayan cəhəti axtarış zamanı onun diqqəti özünə çəkməsi və bununla da əhəmiyyətli görünməsidir.

Tez-tez Honkonqdan Çinə gələn bir yaşlı qadın boş vaxtında evində əzbərlədiyi Yazı ayələrini qeydə alırdı. Onun Çindəki dostları bu əlyazmaları toplayır və xəzinə kimi qoruyub saxlayırdılar.

Dünyanın bəzi regionlarında oxumağı və yazmağı bacarmayan imanlılar vardır. Lakin Müqəddəs Yazının yadda saxlanması proqramında onların da vacib rolu ola bilər. Savadsız adamlara eyni parçanı bir neçə dəfə oxumaq olar ki, onlar onu yadda saxlasınlar. Bu yolla onlar onu digər savadsız insanlara ötürə bilərlər; min illər boyu bir nəsil digər nəslə bu şifahi ənənəni ötürmüşdür. Bu mənada audiokassetlər Yazının çox vacib istifadə və qorunma forması olmuşdur.

Vaizin məsləhətinə əməl edib Tanrı Sözünü qəlbimizdə qorusaq, sonrakı ruhani döyüşlər üçün zəngin qüvvə mənbəyi əldə edərik. Təqib olunan Kilsənin məsihçiləri bu prinsipi daha yaxşı başa düşürlər. Uzun illər həbsdə olmuş imanlılar Yazı ayələrinin əzbər öyrənilməsinin vacibliyindən danışırlar.

Keçmiş Sovet İttifaqında pastır İvan Antonov Müjdəni vəz etdiyinə görə ümumi hesabla iyirmi dörd il həbsdə keçirmişdi. O, 1998-ci ilin noyabrında həbsdən azad edilmişdi. Geriyə boylanaraq o deyir: «Ən əsası Tanrı Sözünü öyrənmək və yadda saxlamaqdır. Həbsxanalarda və cəzaçəkmə düşərgələrində olanda məndə Müqəddəs Yazı yox idi, lakin mən yaddaşımda saxladıqlarımı xatırlaya bilirdim. Hər gün iki fəsil Əhdi-Ətiqdən, iki fəsil də Əhdi-Cədiddən təkrar edirdim.

Bununla əlaqədar mən ixtiyarsız olaraq Misirli Yusifi xatırladım. Bolluq vaxtı o, bol buğda məhsulunu anbarda yığırdı. Aclıq başlananda o, anbardakı buğdanı paylamağa başladı və camaatı ölümdən xilas etdi. <...>

Bu yazılar mənim qəlbim üçün qida idi... Tanrı həmişə səhər tezdən məni oyadırdı... Beləliklə, mənim sükut və rahatlıq içində dua etməyə və düşünməyə vaxtım olurdu».

Digər rus qardaş, Veniamin Markeviç, düşərgədən azad olduqdan sonra xaırlayırdı: «Həbsxanada olarkən Müqəddəs Yazının əzbər öyrəndiyim fəsillərində böyük təsəlli və gümrahlıq tapırdım. Bu ayələr mənim qəlbim üçün qida idi və şeytani qüvvələrə qarşı mübarizədə mənə kömək etdilər... Bu günlər həmin "pis günlər" idi ki, hər şeyə üstün gələrək tab gətirmək üçün xüsusi güc gərək idi...»

Müqəddəs Yazının qorunması

Yadda saxlama proqramına əlavə olaraq ünsiyyət qrupunuz Müqəddəs Yazının çap olunmuş nüsxələrinin qorunması üçün də nə isə etməyə başlaya bilər. Düşünməyin ki, Müqəddəs Yazı həmişə hamı üçün əlçatan kitab olacaqdır. Hər bir imanlının hər gün oxuduğu heç olmasa, bir Müqəddəs Yazısı olmalıdır.

Əgər siz azad cəmiyyətdə yaşayırsınızsa, özünüzlə Müqəddəs Yazını Məsihə olan imanınızın sübutu kimi açıq şəkildə gəzdirə bilərsiniz. Əgər təqiblər başlayarsa və sizin Kitabınız ələ keçərsə, onu zəbt edə bilərlər. Onu necə qorumaq lazım olduğunu və hökumət nümayəndələrinin əlinə düşməməsi üçün nə etmək lazım olduğunu bilirsinizmi? Bəzi imanlılar belə qənaətə gəlmişlər ki, bəzən onu sadəcə qəhvəyi rəngli kağıza bükmək kifayət edir. Digərləri onun cildini çıxararaq bir neçə kiçik kitabçaya çevirirlər.

Çox az qeyri-imanlı insan nazik kitabçalarda Müqəddəs Yazının bölünmüş hissələrini tanıya bilər. Hər bir məsihçi ailəsi Müqəddəs Yazının heç olmasa bir nüsxəsinin qorunub saxlanmasının qeydinə qalmalıdır. Çox sayda kitabı asanlıqla tapıb zəbt edə bilərlər, lakin hətta bir kitab müjdə təliminin təmizliyini qorumaq üçün imanlı qrupuna kömək edər.

Yadda saxlayın, düşmən şəraiti olan bir dövrdə məsihçilər üçün Yazı ayələrini yadda saxlamaq və Yazının çap olunmuş nüsxələrini qorumağa çalışmaq çox vacibdir. Ünsiyyət qrupunuzda dərhal hər iki proqram üzrə işləməyə başlasanız, görəcəksiniz ki, onlar qrupunuzun üzvləri arasında, ruhani əlaqələri möhkəmləndirməyə kömək edir, yığıncaqda ciddi şərait yaradır və sizin Tanrı Sözünə həsr olunmanızı daha dərindən hiss etdirir.

Şəraitdən asılı olaraq Müqəddəs Yazının miqdarı məhdud olarsa, siz qoruyub saxlaya bildiyiniz Tanrı Sözünün nüsxələrini yaymaq məsuliyyətini öz üzərinizə götürməli olacaqsınız. Müqəddəs Yazıya əli çatmayan digər məsihçilər haqqında öyrənəndə, siz onların ehtiyacını ödəməyə çalışacaqsınız. Çox çətin şəraitdə təqib olunan Kilsənin məsihçilərinin Müqəddəs Yazının «gizli» yayılmasında əldə etdikləri bəzi təcrübələr bunlardır:

Müqəddəs Yazının nüsxələrini o adamlara verin ki, onlar oradan parçaları köçürəcək və digər imanlılar arasında yayacaqlar.

Heç də bütün repressiv hökumətlər ölkə daxilindəki bütün poçt mətbuatını nəzarətdə saxlamaq imkanına malik deyillər. Müqəddəs Yazının az sayda nüsxəsini poçt vasitəsilə göndərmək olar. Göndərilən nüsxələr istənilən dəftərxana ləvazimatı mağazalarından alınan adi kağızda əl yazısı ilə köçürülməlidir.

Müqəddəs Yazının audioyazılarından istifadəsi daha az şübhə doğura bilər, Xüsusən də mətnlər musiqi ilə müşayiət olunursa.

Kompüterlərdən istifadə edilərsə, Müqəddəs Yazını disketlərdə və kompakt disklərdə qoruyub saxlaya bilərlər.

Diktator rejimli ölkələrdə Yazının çoxaldılması və yayılması təhlükəli və riskli ola bilər. Lakin Yazı ayələrinin yadda saxlanmasında olduğu kimi, bu fəaliyyət də böyük ruhani mükafat vəd edir. Tanrı Onun Sözünün yayılması vasitəsilə izhar olunmuş şəhadətinə xeyir-dua verəcəkdir.

Bugün siz azad cəmiyyətdə yaşa yarkən belə, repressiv rejim şəraitində yaşayan məsihçilərə Müqəddəs Yazının çatdırılması işində iştirak edə bilərsiniz. Siz onlarda Tanrı Sözünün təliminə və yayılmasına hörmətin nə qədər böyük olduğuna əmin olacaqsınız!

1980-ci ildə Çinin cənub hissəsindəki çinli məsihçilər və «Açıq qapılr» missiyasından xahiş etmişdilər ki, onlara Müqəddəs Yazının bir milyon nüsxəsini göndərsinlər (bu tədbir «Mirvari proekti» adı altında məşhur olmuşdu). İmanlılar Tanrı Sözünü almağı elə böyük həvəslə arzulayırdılar ki, bu mövzuda mahnı bəstələyərək hər gün onu oxuyurdular:

Tanrı, Öz Sözünü göndər,

Öz qiymətli işığını.

Onda həqiqət və sevgi yaşayır,

Təlim və həyat çörəyi.

Bilirəm ki, Tanrım məni irəli aparacaq,

Yolumu işıqlandıracaq və səmavi evə gətirəcək.

Qrupda məşğələlər

Rollar üzrə treninq

Qrupunuz otaqda yığışmışdır, siz ora Müqəddəs Yazının gətirilməsinə icazə vermirsiniz. Qoy iştirakçılardan hər biri yadında qalan Yazı ayələrini kağızda yazsın, sonra onları orijinal ilə (Müqəddəs Yazının özü ilə) müqayisə edin. Nəticədə siz Müqəddəs Yazıdan olan hansı böyük parçanı əldə etdiniz? Apardığınız eksperimentin nəticələrini müzakirə edin.

Müzakirə üçün suallar:

1. Siz nə vaxtsa Müqəddəs Yazının tənqidini eşitmisinizmi? Məsihçi belə hücumlara necə münasibət göstərməlidir?

2. İsa Məsihin Əhdi-Ətiq Yazılarını vacib hesab etməsini necə bilmək olar?

3. Yazı ayələrini yadda saxlamaq nə üçün lazımdır?

4. Müqəddəs Yazının öyrənilməsi üzrə planlar çox zaman əsas ayələri öyrənməyi təklif edirlər. Bəs bütöv fəsilləri öyrənmək nə üçün belə vacibdir?

5. Əgər hökumətin Yazını qadağan etdiyi ölkədə olsanız, Müqəddəs Yazı nüsxələrini necə qoruyacaqsınız?

On beşinci fəsil

Tanrı dayağı: dua

Duada sabit olun və onda şükran ilə oyaq durun.

Kol. 4:2

1970-ci illərin sonlarında kommunist rejimli Vyetnamda pastır Hanın kilsəsi bir neçə il ərzində iyirmi doqquz nəfərdən beş min nəfərə qədər artdı. Belə fenomenal artımın sirləri haqqında pastırdan soruşanda, o cavab verdi: «Mənim çox şeydə ilahiyyatım var. Problemləriniz başlayanda dua edin! Əgər probleminiz lap çox olsa, daha çox dua edin!» Hər gün səhər saat altıda bu kilsə dua yığıncağına toplanırdı. Buna görə də o böyüyürdü. İmanlıların daim gərginlik altında yaşamasına baxmayaraq, onların divarında çox sevdikləri bir Yazı ayəsi asılmışdı: «Hər şeyə görə təşəkkür edin».

Bir neçə illik həbsdən sonra pastır Ha dedi: «Mən azad olanda fikrimdə arasıkəsilmədən dua edərək işləyirdim. Həbsxanada olarkən mənə agah oldu ki, dua — hər şeydir. Duanın vacibliyini təyyarə havaya qalxmamışdan əvvəl onun cihaz panelinin yoxlanılmasının vacibliyi ilə müqayisə etmək olar. Əgər təyyarəçi cihazları yoxlamasa, bir çoxlarının həyatını təhlükəyə məruz qoya bilər. Həyatımızın başlıca cihazı — duadır. Əgər biz onu ötürsək, bütün işlərimiz tam səliqəsiz hala gələcəkdir».

Vyetnamlı pastır Kuonq altı ildən artıq həbsxanada oldu. O, dua haqqında deyir: «Əvvəllər mən işlə o qədər məşğul idim ki, dua etmək üçün vaxtım yox idi. Lakin mən Allaha çox minnətdaram ki, həbsxanada mənim dua üçün çoxlu vaxtım oldu. Hər gün demək olar ki, altı saat dua edirdim. Mənim kifayət qədər vaxtım var idi ki, kisənin hər bir üzvünü xatırlayım və onun üçün dua edim. Buna kimi mən kilsədə xidmət edirdim, lakin öz adamlarım üçün dua etməyə vaxtım qalmırdı.

Lakin orada dua ünsiyyəti zamanı mən Tanrının real iştirakını hiss etdim. Siz diz üstə duraraq bütün qəlbinizlə Allaha dua edirsinizsə, dərhal Onun cavabını alırsınız».

Güc duadadır

Bütün dünya dinləri duanın vacibliyini qeyd edirlər. Buddistlər öz dualarını səylə təkrar edirlər, lakin elə heab etmirlər ki, onları kimsə eşidir. Hindlilər mütəmadi olaraq dua edirlər, inanırlar ki, onları çoxsaylı hindli tanrılarından heç olmasa biri eşidir, hərçənd ki, onlar da dualarına cavab gözləmirlər. Müsəlmanlar gündə beş dəfə dua edirlər. İnanırlar ki, Allah onları eşidir, lakin onların ehtiyaclarını ödəmək üçün öz planlarını djəyişməyəcəkdir.

Sadiq buddistlər, hindlilər və müsəlmanlar məsihçiliyi dua tələb etməyən din hesab edirlər, çünki onlar məsihçilərin necə dua etdiklərini görmürlər. Lakin məsihçilər inanırlar ki, onların Tanrısı nəinki duaları eşidir, həm də Öz əzəmətli gücü ilə onlara cavab verir!

İnamın məsihçi konsepsiyası Əhdi-Ətiqdə dərin köklərə malikdir. Davud məzmurlar şəklində Kilsəyə zəngin dua irsi qoyub getmişdir və bir çox müasir məsihçilər bu irsi öyrənərək öz dua həyatlarına yeni əhəmiyyət verirlər. Dua haqqında ən böyük dərsi isə məsihçi İsa Məsihin təcrübəsindən götürür. Nəsilbənəsil məsihçilər İsanın yanına gəlirlər, necə ki, Onun şagirdləri gəlib xahiş edirdilər: «Ya Rəbb! Bizə dua etməyi öyrət!» (Lk. 11:1).

İsa sözlə və işlə öyrədirdi. Onun həyatı dua ilə dolu idi. Müqəddəs Yazıda deyilir ki, O həmişə dua etmək üçün səhər tezdən dururdu (bax: Mk. 1:35). Hər zaman Yazıda görürük ki, O, həyatındakı hər bir vacib hadisədən ya əvvəl, ya da sonra dua edir (bax: Lk. 6:6-13; 9:28-29; Mt. 14:19; 15:36; Yəh. 17). Tamamilə aydındır ki, dua Onun həyatının çox vacib hissəsi və Onun ölümünün ən əhəmiyyətli elementi olmuşdur. Getsamani bağındakı duadan başlayaraq çarmıx üstündəki son duasına qədər İsa daima dua atmosferində hərəkət edirdi.

Onun dua həyatının şagirdlərinə nəhəng təsiri olmuşdur. İsa onlara da dua etməyi tövsiyə edir (bax: Yəh. 16:24) və duaya aid olan bir çox şeyləri öyrətmişdi (bax: Mt. 6 və 7). Hətta İsa şagirdlərinə dua nümunəsi də vermişdi (bax: Mt. 6:9-13). Bu nümunəyə uyğun olaraq biz Allahı şöhrətləndirməli, Onun mükəmməl iradəsini axtarmalı, gündəlik ehtiyaclarımızda Ona arxayın olmalı, Ondan həm özümüzün, həm də başqalarının bağışlanmasını diləməli, sınaqlarda Onun müdafiəsini axtarmalı və Onu tərifləməliyik.

İsa deyirdi ki, duada səbəb, yaxud ürəyin gizli arzuları formadan daha vacibdir. Siz diləyirsiniz, amma almırsınız, çünki ehtiraslarınıza sərf etmək üçün pis niyyətlə diləyirsiniz (bax: Yaq. 463). Dua etdiyiniz zaman bütpərəstlər kimi camaat üçün dua etməyin, öz otağınıza girin və qapını bağlayaraq gizlində olan Atanıza dua edin və onda gizlini görən Atanız sizə açıqcasına əvəzini verəcəkdir (bax: Mt. 6:5-6).

İsa Məsih həm də Onun adına dua etmək üçün bizə heyrətamiz üstünlük vermişdir. Bu, müsbət nəticələri təmin edən «sehrli düstur» deyildir. Bu, bizə Tanrının yanına daxil olmağa və İsanın qəbul olunduğu kimi qəbul olunmağa imkan verən üstünlükdür!

İsa adına dua etmək o deməkdir ki, bizim iradəmiz və məqsədimiz Onun iradəsi və məqsədi ilə səsləşir. Məhz bu mənada İsa demişdi: «Əgər Mənim adıma Məndən bir şey diləyirsinizsə, onu edəcəyəm (Yəh. 14:14). İsa Lazarı ölülərdən dirildərək Özünün ən böyük möcüzələrindən birini yaratdı ki, bir anı bizə əyani şəkildə göstərsin. Yəhya danışırdı ki, İsa gözlərini göyə qaldıraraq dedi: «Ey Ata, Məni eşitdiyin üçün Sənə minnətdaram. Əlbəttə, Məni daim eşidəcəyini bilirdim; amma bunu ətrafımda duran xalq üçün söylədim ki, Məni Sən göndərdiyinə iman etsinlər» (Yəh. 11:41-42). Diqqət edin, Tanrı həmişə İsanın dualarını eşidir. Eyni ilə bu cür O, İsanın adına edilən hər bir duanı eşidir.

Allah o qədər böyükdür ki, imanlıların dualarına cavab olaraq Öz planlarında heç nəyi dəyişməyəcəkdir — müsəlmanların bu fikri əvvəlcə güclü təsir yaradır. Lakin İsanın təlimi daha möhtəşəmdir. Tanrımız qərara almışdır ki, Onun gücünün təzahür vasitəsi kimi duadan istifadə etsin və Öz arzusuna uyğun olaraq bizimlə ünsiyyətdə olur və bizim vasitəmizlə təzahür edir! Övladları Ona Ata kimi müraciət edəndə, O, şəraiti və hadisələri dəyişəcəkdir, bu da Onun planlarının icrasına əks olacaqdır. O bunu da əbədiyyətdən planlaşdırmışdı!

Çinli məsihçilərin əla bir sualı vardır: «Çoxlu dua — çoxlu qüvvə; az dua — az qüvvə!"

Duanın zamanı

Əhdi-Cədid Kilsəsinin sadə həqiqəti onun duaya münasibətində aydın şəkildə təzahür edir. O, vəd olunmuş Müqəddəs Ruhu gözləyərək dua edirdi (bax: Həv. iş. 1:14). Yəhuda İskariota əvəz tapmaq lazım olduqda, bu haqda dua etmək üçün yüz iyirmi imanlı bir yerə yığışmışdı; Müqəddəs Ruh onların üzərinə axanda onlar yenidən dua yığıncağına toplandılar (bax: Həv. iş. 2). Bu böyük hadisədən sonra onlar yenidən duaya qayıtdılar (bax: Həv. iş. 2:42). Hökumət onlara hədə-qorxu gələndə onlar yenidən dua etdilər (bax: Həv. iş. 4:23-31).

Həvarilərin İşləri Kitabının 4-cü fəslindəki bu dua təqib şəraitində yaşayan məsihçilər üçün nümunəvi duadır. Bunda məsihçilər Tanrının suveren hakimiyyətini etiraf edirlər, təqiblər haqqındakı Yazı xəbərlərini xatırlayırlar və bunu olacaq kimi qəbul edirlər. Onlar təqiblərdən xilas olmaq üçün dua etmirlər, lakin cürət və qüvvə diləyirlər. Diqqət edin, Tanrı belə duadan razı idi və ən dramatik şəkildə ona cavab vermişdi (Həv. iş. 4:31).

Həvarilərin İşləri Kitabı boyunca erkən Kilsənin duadan asılılığını görmək olar. Həmin dövrdə imanlılar nə ilə üzləşmələrindən asılı olmayaraq, bu, ya xarici təqiblər (bax: Həv. iş. 7:59-60), ya kilsə daxilində çəkişmələr (6:1-4), ya da yeni imana gəlmişlər üçün Ruhun gücünə ehtiyac olanda (8:14-17) onlar duaya müraciət edirdilər.

Tanrı Öz Kilsəsinin fəaliyyətində nəyi isə dəyişdirmək istəyəndə, O, bunu dualar vasitəsilə edirdi. O, Peteri ilk bütpərəst imanlıların yanına göndərmək arzusunu, onun duası zamanı bildirmişdi (bax: Həv. iş. 10:9), Antioxiyadakı kilsə dua edən zaman O, Paveli və Varnavanı Kilsənin ilk missionerləri kimi ayırmışdı (bax: Həv. iş. 13:2-3).

Həvari Pavel Öz xidmətinin lap əvvəlindən düz sonuna qədər daimi duanın nümunəsini bizə göstərmişdi. O, duanı imanlının həyatının o qədər ciddi hissəsi hesab edirdi ki, hər bir göndərişində daima onu xatırladırdı. Onun təlimi Məsihin müxtəsər təlimini inkişaf etdirib genişləndirirdi. Həvarinin göndərişində aşağıdakı sətirlər xüsusilə vacibdir:

Duada sabit olun və onda şükran ilə oyaq durun (Kol. 4:2).

Durmadan dua edin (1 Sol. 5:17).

Beləliklə, hər şeydən əvvəl xaşih edirəm ki, Allah yoluna tam bağlılıq və vüqarla sakit və rahat ömür sürməyimiz üçün, bütün insanlar, o cümlədən hökmdarlar və hakimiyyət sahibi olan hamı üçün niyaz, dua, şəfahət və şükürlər edilsin (1 Tim. 2:1-2).

Pavel təqib şəraitində xidmət üçün böyük şəxsi təcrübəyə malik idi, bununla əlaqədar daima dua etməyi məsləhət görürdü (bax: Həv. iş. 16:25). O, möcüzəli Tanrı xilasını yaşamışdı və inanırdı ki, bu xilasolma duaya cavab idi (bax: 2 Kor. 1:9-11).

Yaqub da duanın praktik əhəmiyyətindən danışır. O öyrədirdi ki, duaya cavab olaraq Tanrı bizə lazımi müdrikliyi verəcəkdir (bax: Yaq. 1:5). O həm də sağalma üçün dua etməyi aydın şəkildə öyrədir (bax: Yaq. 5:13-16).

Nə üçün və necə dua etmək lazımdır

Dua haqqında Yazı təlimini tədqiq etdikcə biz görürük ki, dua öz əsasında tanrı ilə ünsiyyəti təzahür etdirir. Mattanın Müjdəsində (6:9-13) İsanın Öz şagirdlərinə verdiyi nümunəvi duaya əsaslansaq, Rəbbin duasını altı hissəyə bölmək olar:

1. Tərif

"Ey göylərdə olan Atamız! Adın müqəddəs tutulsun..."

Biz dua vasitəsilə Allahı tərifləyir və Ona lütf, mərhəmət və xeyir-dua üçün minnətdarlıq edirik. Tərif və minnətdarlıq — bizim Allaha müraciətimizin çox vacib aspektləridir. Tanrı bizim tərifimizə layiqdir və Yazı bizi Onu tərifləməyə və izzətləndirməyə çağırır (bax: Məz. 104: 1-2; Çıx. 15:11). Tanrının bizim tərifimizə ehtiyacı vardır, lakin Onu tərifləmək bizim özümüzə lazımdır! Bizim tərifimiz — bu Onun suveren qüvvəsinə inamın şəhadətidir, hətta o halda da ki, bizim şəraitimiz o qədər də yaxşı olmur.

Təqiblər şəraitində yaşayan yetkin məsihçilər bizi tez-tez tanrını izzətləndirməyə və qəlbimizi tərif və minnətdarlığa yönəltməyə dəvət edirdilər, çünki məhz bu cür biz Onun suverenliyini etiraf edirik, Onun adına şöhrət gətiririk və özümüzü möhkəmləndiririk. Onlar şəhadət edirdilər ki, çətin şəraitə baxmayaraq biz Onu tərifləyəndə Tanrı inamımıza hörmət edir.

Tanrının tərif duasına Öz fövqəltəbii müdaxiləsi ilə cavab verməsinə aid çoxlu konkret hadisələri göstərmək olar. Yadda saxlayın, Tanrının sizin şəraitinizi dəyişib dəyişməməsindən asılı olmayaraq, O Allahdır və bizim tərif və minnətdarlığımıza layiqdir!

2. Məqsəd

"Səltənətin gəlsin; göydə olduğu kimi, yerdə də Sənin iradən olsun".

Duada siz öz şəxsi həyatınızı, ailənizi, kilsənizi, işinizi, gələcəyinizi, Öz şəhərinizi, xalqınızı və bütün dünyanı Tanrı iradəsinə tapşırırsınız.

3. Təminat

"Gündəlik çörəyimizi bizə bugün ver..."

Duada siz Tanrıdan gündəlik ehtiyaclarınızı təmin etməyi diləyirsiniz. Yazıda çox sayda yer vardır ki, bizim, ilk növbədə bütün qayğılarımızı tanrının üzərinə qoymağımız və heç nəyin qayğısını çəkməməyimiz hökm olunur.

4. Bağışlanma

"Bizim borclarımızı da bağışla..."

Duanın daha bir vacib aspekti günahlarımızın tövbə edilməsidir. Biz hamımız Tanrını kədərləndirərək günah işlədirik; O, vəd edir ki, əgər tövbə etsək, bizi təmizləyəcəkdir; bu bizə böyük sevinc gətirir (bax: 1 Yəh. 1:9). Dua vasitəsilə Tanrının müqəddəs iştirakına daxil olanda, Müqəddəs Ruha imkan veririk ki, Allaha xoş gəlməyən hərəkətlərimizi ifşa etsin. Onda biz dərhal bu günahları tövbə edirik və Onun bizi bağışladığına əmin oluruq. Tövbəmiz çox konkret olmalı və bundan başqa, biz bütün sərf etdiklərimizi ödəməyə və Tanrının göstərdiklərini bərpa etməyə hazır olmağımızı hiss etməliyik.

5. İnsanlar

"Bizə borclu olanları bağışladığımız kimi..."

Digər insanlara görə bağışlanma — duanın çox vacib hissəsidir, belə ki, bu dua aktı bizdən bağışlanmasını diləməyən və heç vaxt diləməyəcək insanların bağışlanmasıdır (bax: Mt. 5:44).

6. Müdafiə

"Və bizi imtahana çəkmə, lakin bizi şərdən xilas et..."

Biz hər gün ruhani döyüşlərdə iştirak etməli oluruq. Şeytan bizi yoldan azdırma və qorxu vasitəsilə məğlubiyyətə düçar etmək istəyir. Müdafiə haqqında dua edəndə siz gün ərzində baş verən hər cür vəziyyətin öhdəsindən gəlmək üçün arxayınlıq əldə edirsiniz (bax: 1 Yəh. 4:4).

Duanın digər parametrləri

1. Vədləri yada salaraq dua edin

Müqəddəs Yazıda duaya aid olan heyrətamiz şəkildə çoxsaylı vədlər vardır. Əgər Tanrı Sözü dualara yalnız təsadüfi cavablar vəd etsəydi, biz böyük məbləğli uduşa ümid bəsləyən oyunçulara oxşayardıq. Lakin Müqəddəs Yazı belə böyük vədlər haqqında danışır ki:

Mənim adımla hər nə diləyərsinizsə, onu edəcəyəm; ta ki, Ata Oğulda izzətlənsin (Yəh. 14:13).

Diləyin, sizə veriləcək; axtarın, tapacaqsınız; qapını döyün, sizə açılacaq (Mt. 7:7).

Məni çağır! — mən sənə cavab verərəm, sənin bilmədiyin böyük və əlçatmayanı sənə göndərərəm (Yer. 33:3).

Bu vədlər bizə bütün qayğılarımızı Tanrıya gətirmək və dualarımızın düzgün olmasına nəzarət etmək üçün arzu verməlidir (bax: Yaq. 4:3).

2. Ruhun səsinə qulaq asaraq dua edin

Dua zamanı Ruhun rəhbərliyi üçün açıq olmaq çox vacibdir. Müqəddəs Ruh bizə Allahı izzətləndirməyə kömək edəcəkdir. O bizə haqqında dua edilməsi lazım olan ehtiyaclarımızı xatırladacaqdır. Bəzən O bizə dua etməli olduğumuz suallarla əlaqədar edəcəyimiz hərəkətləri çox aydın göstərir (bax: Yəh. 16:13-14). Çox zaman O bizi ehtiyaclarımıza cavab olan konkret Müqəddəs Yazı ayələrinə yönəldir. Bu barədə Yaqubun Göndərişində (1:5) xüsusilə aydın şəkildə deyilmişdir: «Əgər sizlərdən birinin hikməti əskikdirsə, hər kəsə comərdliklə və gileylənməyərək verən Allahdan diləsin, ona veriləcəkdir».

3. Konkret xahişlərin icrasını gözləyərək dua edin

Dua — xahiş konkret olmalıdır və onun icrasını gözləmək lazımdır. Yalnız konkret xahişlər yaradıcı iman sevinci gətirir: nə zaman ki, biz öz həyatımızda, kilsədə, dostların və yaxınların həyatında ehtiyaclarımızın təmin olunmasını görəcəyik. Dua ehtiyaclarını qeydə almaq çox səmərəlidir ki, sonradan dualarımıza Tanrının cavablarını qeyd edək. Əlbəttə, güman edilir ki, biz daim dua edəcəyik.

Bəzi məsihçilər Allahdan hansısa konkret ehtiyaclarının təmin olunmasını diləməyə qorxurlar, çünki əslində onlar gözləmirlər ki, O, dualara cavab verəcəkdir. Onların inamı zəifdir və onlar belə düşünmək istəmirlər ki, duaları effektli deyil. Əgər biz Yazını tədqiq etsək, görərik ki, Allah bizə ümidlə dua etməyi hökm edir. «Bunun üçün sizə deyirəm: dua edib istədiyiniz hər şeyi almış olduğunuza iman edin və istədiyiniz yerinə yetəcəkdir» (Mk. 11:24).

Qalib məsihçinin müəyyən olunmasında yeganə həlledici xasiyyətnamə onun duada Tanrı ilə real ünsiyyət vərdişinin olmasıdır. Bunu məsihçiliyə düşmən rejimli şəraitə düşmüş imanlı qrupunun qələbəsi haqqında da demək olar.

Lakin qrup Allah ilə effektli dua ünsiyyətini necə inkişaf etdirə bilər? Birincisi, Müqəddəs Yazının dua haqqında dediklərini öyrənmək lazımdır. Dua vasitəsilə Allahdan güc alan insanlar haqqında Yazıda verilmiş nümunələri tədqiq edin. Yazı təliminin həyatınıza təsir etməsi üçün siz onu dərk etməlisiniz. Dua haqqında sağlam Yazı təlimi mütəmadi olaraq sizin ünsiyyət qrupunuzda izhar və tətbiq edilməlidir. Əhdi-Ətiq və Əhdi-Cədiddə imanlının həyatında duanın praktiki tətbiq edilməsinə aid qiymətli parçalar vardır.

Əgər mümkün olarsa, hər yeni imanlıya dua tərəfdaşı kimi yetkin imanlını təhkim etmək yaxşı olardı. Onlar daim görüşməli və duanın müxtəlif növlərini həm nəzəriyyədə, həm də təcrübədə öyrənməlidirlər. Gənc imanlı möhkəmlənmiş dua vəsadətçisi olanda o, başqa bir yeni imanlının dua tərəfdaşı da ola bilər.

Duanın spesifik xarakteri.

İmanlının duada güclü olması üçün Kilsə dua edilməsi lazım olan ehtiyacları tapmağı öyrənməlidir. Müqəddəs Yazıda çətin zamanlar üçün diləklər mövcuddur və bizi onlarla dua etməyə çağırırlar. Lakin çox zaman böhran passiv dua həyatının nəticəsində baş verir. Əgər biz kiçik ehtiyaclarımızın böyüməsini gözləməyərək onları Allaha bildirsək, bir çox böhran hallarından yan keçə bilərik. Allahımız o qədər məşğul deyil ki, həyatımızın ən kiçik təfərrüatları ilə maraqlanmasın. Yazıda aydın şəkildə deyilir ki, Tanrı adi sərçə, yaxud başımızdakı tüklərin sayı kimi adi detallarla da maraqlanır.

Bəzən gənc imanlılar səhvən elə hesab edirlər ki, yalnız «vacib» şeylər haqqında dua etmək olar. Onlara göstərmək lazımdır ki, Tanrımız Öz övladlarının həyatının hər bir təfərrüatı ilə maraqlanır. Tanrı vədlərini daim təkrarlamaq çox vacibdir. Allahın bizim dualarımıza cavab verəcəyinə inanırıq, çünki O Özü bunu vəd etmişdir. Gözləmə hissi həyəcanlı təəssürat ola bilər.

1. Konkret ehtiyaclar

Əgər biz həyatımızdakı konkret ehtiyaclar üçün dua ediriksə və öz diləklərimizi konkret Yazı vədlərinə əsaslandırırıqsa, dualarımıza aldığımız cavablar imanımızı möhkəmləndirəcəkdir. Bax buna görə də konkret dua etmək və dua ehtiyaclarını qeydə almaq çox vacibdir. İmanlıların konkret dualarına Tanrı cavab verəndə, gənc imanlılar belə halları həmişə böyük heyrətlə qəbul edirlər! Belə şəhadətlər onların dualarına Tanrının cavab verəcəyi ümidi ilə dua etmələrinə imkan verir.

Ehtiyaclar və arzular arasındakı fərqi anlamaq da vacibdir. Bir çox zəif məsihçilər bu fərqi dərk etmirlər. Onlar tələb edirlər ki, Tanrı onların arzularını icra etsin, lakin Tanrı onlar üçün nəyin xeyirli olduğunu bilir və buna görə də çox vaxt istədiklərini vermir. Nəticədə onlar məyus olurlar və düşmən üçün asan ova çevrilirlər.

Məsələn, Vyetnam müharibəsində raket hücumu zamanı tanrı gənc əsgəri əmin etdi ki, məsihçilərdən heç kim həlak olmayacaqdır, lakin bir müddətdən sonra dua edənlərdən biri ciddi şəkildə yaralandı. Lakin ayaqlarındakı ağrıya baxmayaraq, o, Tanrıya heç kimin həlak olmadığı üçün minnətdarlıq etdi. Tamamilə aydın idi ki, o, ağır yaradan əziyyət çəkməməsinə görə sevinərdi, lakin Tanrı bu hadisədən bir neçə yeni imana gəlmiş əsgərin inamını möhkəmləndirmək üçün istifadə etdi.

2. Forma

Dua zamanı biz hansı vəziyyətdə olmalıyıq? Müqəddəs Yazıda dua zamanı təzim edən (bax: Var. 24:26), diz üstə duran (bax: 1 Şah. 8:54), Tanrının qarşısında üz üstə uzanan (bax: Mt. 26:39) və Onun qarşısında ayaq üstə duran (bax: 2 Kor. 6:12) insanları misal göstərirlər. Tamamilə aydındır ki, insanın vəziyyəti o qədər də vacib deyil. Məsələn, Neemiyanın Kitabında (2:4-5) biz görürük ki, şahın sualla müraciət etdiyi adam cavab verməzdən əvvəl tez dua etdi. O, lazımi vəziyyətdə durmadı və üzünə lazımi ifadəni vermədi, sadəcə qısa şəkildə dua etdi və Tanrı onu eşidərək duasına cavab verdi.

Təqib şəraitində olan bir çox məsihçilər bilirlər ki, bu növ dualar çox effektli ola bilər. Biz çətin şəraitə düşəndə və öz ürəyimizdə Tanrıya müraciət edəndə bilirik ki, O, bizi eşidir. Çox zaman ucadan dua etmək faydalıdır ki, başqaları da bizimlə birlikdə dua edə bilsinlər, lakin öz ürəyimizdə dua etməyi öyrənmək də çox vacibdir. Şaha cavab verməzdən əvvəl Neemiyanın qısa duası açıq-aydın ürəkdə edilən dua idi.

Kilsə bilməlidir ki, bəzən coşqunluqla, lakin səssiz dua etmək daha yaxşıdır. Hökumət açıq və eşidilən duanı duyaraq müvafiq tədbirlər görə bilər. Ürəyin dərin arzularını ifadə edən gizli dua heç bir maneə olmadan Tanrıya təqdim oluna bilər. Tarlada işləyərkən, avtobusda durarkən, hətta təbliğatçı mitinqi keçirilən zaman öz-özlüyündə dua etmək olar!

3. Səbr və inad

Kilsə səbrli duanı əks etdirən daha bir dərsi mənimsəməlidir. Tanrı bizim ehtiyaclarımızı «Öz zamanında» təmin edir (bax: Qal. 6:9). Çox zaman məsihçilər diləməkdən yorulur və təslim olurlar. Belə geriçəkilməyə imanlılar onunla bəraət qazandırırlar ki, əgər Tanrı dualarımıza cavab vermirsə, — bu o deməkdir ki, bizim diləyimiz Onun iradəsinə uyğun deyil. Yadda saxlayın, Tanrı bizim diləklərimizə cavab olaraq:

Onun adına nə istəsək, bizə versin;

diləyimizin icrasını bir tərəfə qoyaq ki, onu Öz zamanında icra etsin (yalnız O, hər şeyi əvvəldən axıradək görür);

"yox» deyərək qəbul etməsin, çünki biz özümüzə lazım olanı diləmirik;

daha yaxşı olan başqa bir cavab versin.

İsa bizi dualarda inadlı olmağa çağırırdı (bax: Lk. 11:5-8). Bu o demək deyil ki, Tanrı bizim ehtiyaclarımızı təmin etmək istəmir, biz isə Onu dilə tuturuq ki, diləyimizi yerinə yetirsin. Əksinə, bu o deməkdir ki, yalnız Tanrı vəziyyəti bütünlüklə başa düşür və ona nə zaman, necə cavab verəcəyini bilir. Yalnız qəlbimizdə Tanrıya qarşı əminlik olanda biz konkret hadisə haqqında dua etməyi sona çatdıra bilərik. Gəlin Samuellə birgə deyək: «Və mən həm də Tanrı qarşısında günaha yol vermərəm ki, dua etməyə son qoyam...» (1 Şah. 12:23).

Tez-tez məsihçilər duada ruhdan düşürlər, çünki anlamırlar ki, Tanrı artıq onların dualarına cavab vermişdir. Bəzən bu ona görə baş verir ki, onların duası konkret xarakter daşımır, yaxud onlar əvvəlcədən qərara alırlar ki, Tanrı onların ehtiyaclarına məhz hansı şəkildə cavab verməlidir. Bəlkə onlar düşünürlər ki, onların vəziyyətini yalnız aydın və görünən möcüzə həll edə bilər.

Lakin Allah şəraiti elə dəyişə bilər ki, ehtiyac öz-özünə, təbii şəkildə yox olacaqdır. Yetkin məsihçilər başa düşməlidirlər ki, gündəlik həyatımızın bütün hadisələri də Allahın iradəsi ilə baş verir. Bu həyəcanlı və təhlükəli dünyada bizim gündəlik çörəyimiz və təhlükəsizliyimiz özlüyündə artıq Allahın möcüzəsidir. Gəlin ehtiyaclarımıza necə cavab verməyi Allaha diqtə etməyək. Əksinə, bizim üçün gündəlik qayğılarına görə, gəlin ona təşəkkür edək. Bir müdrik və qədim məsələ qulaq asın: «Tanrı Onun seçiminə arxalananlara ən yaxşısını verir».

4. Məqsədyönlü dua və ünsiyyət duası

Dünyada ən böyük qrup toplantısının pastırı olan Möhtərəm doktor Ço da duanın əhəmiyyəti haqqında çox danışır. Koreyada böyüyən kilsənin pastırı olduğu halda o, hər gün beş saatdan az olmayaraq dua etməyi özü üçün vacib sayır.

O, duanı iki növə ayırır: konkret məqsədi olan dua və ünsiyyət duası. Hər iki forma vacibdir, lakin məqsədyönlü dua böyük bir zəhmətdir və çoxlu enerji sərf olunmasını tələb edir. Bu səylə edilən dua vəsadətçi duaya yaxındır və adətən, təcili ehtiyacları vurğulayır (bax: Yaq. 5:16).

Konkret məqsədi olan duanın xarakteristikası budur:

dəqiq məqsədiniz olsun və onun üzərinə fikrinizi yönəldin;

sadə sözlərdən istifadə edin;

ürəyinizin bütün hisslərini və qüvvəsini səfərbər edin;

inadkar olun (bax: Lk. 18:1-8).

Çində imanlılar duanın məhz bu növündən istifadə edirlər. Aşağıda xüsusi bir yığıncağın təsviri verilmişdir; məsihçilər yer səthindən iyirmi beş fut aşağıda yerləşən mağarada toplanmışdılar. Üç saatlıq ibadətdən sonra onlar gözlərində yaş dua etməyə başladılar, göz yaşları burunlarından axan suya qarışaraq uzun və şəffaf damcılarla yerə düşürdü, onlar buna əsla diqqət yetirmirdilər. Onların ürəyi Məsihin üzünə o qədər bütünlüklə yönəlmişdi ki, onlar öz səliqəsiz vəziyyətlərini yada salmırdılar. Bir bacı qırx beş dəqiqə ərzində ayaq üstə duraraq dua edirdi, Tanrıya yalvarırdı ki, nişanlısı olan müjdəçini həbsdən azad etsin. Yığıncağa qədər o, uzun müddət oruc tutmuşdu və hökumətə kilsənin müjdəçi fəaliyyəti haqqında məlumat verməkdən imtina etmişdi.

5. Düşmən şəraitində

Qarşıdurma vəziyyətinə düşmüş kilsə duaya çox böyük vaxt ayırmalıdır. İmanlılar dua üçün həftədə cəmi bir dua yığıncağı ayıranda çox ciddi səhvə yol verirlər, burada onlar öz dua diləkləri haqqında məlumat verirlər, dualara verilən cavablara sevinirlər və birgə duada birləşirlər. Hər bir yığıncaqda imanlılar həyatlarındakı bu çox vacib aspektə daha çox vaxt ayıra bilsəydilər, daha yaxşı olardı. Hətta məsihçilərin qeyri-formal görüşlərini də birlikdə dua etmək imkanı kimi nəzərdən keçirmək lazımdır.

Əgər Kilsə öz fəaliyyət proqramına kiçik qruplar üçün həftəlik dua yığıncağı və hər bir imanlıya hər gün dua etməsi çağırışı ilə yanaşı dua partnyorları üçün yığıncaqlar daxil etsə, çox müdrik hərəkət edər. Azad kilsədə bəzi kilsələr imanlıları həftənin ortasında bir ümumkilsə dua yığıncağına deyil, müxtəlif evlərdə kiçik qruplarla toplayırlar. Nəticədə kilsənin sıravi üzvləri lider vəzifələrini icra edirlər, imanlıların şəxsi iştirakının səviyyəsi qalxır, gənc məsihçilər isə dərk etməyə başlayırlar ki, Tanrı qeyri-rəsmi kilsə binalarındakı yığıncaqlarda iştirak edə bilər.

Coğrafi rayonlarla müəyyənləşmiş ev dua qrüplarına əlavə olaraq Kilsə bu qrupların daxilində, məsələn, evdar qadınlar, fermerlər, tələbələr, fəhlələr və b. üçün bu qrupların daxilində dua görüşləri təşkil edə bilər. Əgər təqiblər zamanı yerli kilsə zərbə altında qalarsa, onda belə müxtəlif yollarla dua etməyi öyrənmiş imanlılar dua həyatlarını dayandırmazlar. Hətta əgər məsihçilər səpələnsələr də ondar poçt vasitəsilə dua diləklərini bölüşməkdə və dualarına cavab verməkdə davam edəcəklər. Bu mövzuda məktublar yazmaq asandır və onlar hökumətin diqqətini cəlb etmirlər.

Lakin ruhani gücün əsas nöqtəsi məsihçi ailəsinin dua həyatı olaraq qalır. Əgər şeytan yerli imanlıların bədənini səpələyərək müvəqqəti qələbə əldə edibsə, ailə öz dua fəaliyyətini maneəsiz olaraq davam etdirə bilər.

Həbsxanaya düşmüş, yaxud sürgünə göndərilmiş ayrı-ayrı məsihçilər öz təcrübələrində əmin olmuşlar ki, olnların gücünün əsas mənbəyi duadır. Belə ziyan çəkmiş imanlıların, yaxud əzabkeşlərin həyəcanlandırıcı təcrübəsi haqqında şəhadətləri olan çoxsaylı kitablar yazılmışdır. Dua — istənilən məsihçinin başlıca ruhani təcrübəsidir, onun yüksək və ən güclü ruhani təcrübəsidir. Şübhəsiz ki, effektli dua istənilən məsihçinin mənimsəyə bildiyi ən böyük dərsdir.

6. Sizin təqibçiləriniz üçün dua

Təqib olunan kilsənin mənimsəməli olduğu ən böyük dərslərdən biri öz təqibçiləriniz üçün dua etməyin zəruriliyidir. Bu prinsip öz düşmənlərini sevmək tələbinə paraleldir. Tanrının bu növ dualara necə hörmət etdiyinə aid çox saylı misallar gətirmək olar.

Noski əvvəllər Filippinin cənub hissəsində imam idi. O, sadiq müsəlman idi və kiçik icmada layiqli hörməti vardı. Bir dəfə balıqçılıq səfərindən qayıdarkən o, dəhşətli bir xəbər eşitdi ki, hər iki qızı məsihçiliyi qəbul etmişdir. İcmanın gözü qarşısında qızlarının onu necə biabır etməsini o çox gözəl anlayırdı. Dəhşətli qəzəb içində o, qızlarını qəddarcasına döydü, ümid edirdi ki, onlar yeni imanlarından imtina edəcəklər. Lakin qızlar öz imanlarına sadiq qaldılar. Onlar atalarını sevirdilər və bilirdilər ki, Allah uçün mümkün olmayan heç nə yoxdur, buna görə də atalarının dönməsi üçün dua etməyə başladılar.

Bir müddət sonra balıqçı gəmisində işləyərkən Noski mədəsində kəskin ağrı hiss etdi. Ağrı güclənirdi və onun qarnı şar kimi şişdi. Noski güclü ağrılardan qıvrılırdı. O dua edirdi, lakin heç nə kömək etmirdi. Ümidsizlik içində o öz qızlarının Tanrısı İsa Məsihi çağırdı və dərhal şəfa tapdı.

Bu hadisədən sonra Noski yeni insana çevrildi. O öz ürəyini İsaya verdi və Onun hökmranlığını etiraf etdi. Bugün o, lider kimi şəhadətlə Tanrıya xidmət edir, qızları isə xidmətdə ona kömək edirlər.

Oruc

Oruc — gücləndirilmiş duaya paralel olan vacib ruhani sahədir. Gəlin tez-tez verilən suallara cavablar vermək vasitəsilə bu mövzunu tədqiq edək.

1. Oruc tutmaq və dua etmək nə deməkdir?

Oruc tutmaq Tanrını birinci yerə qoymaq deməkdir. Oruc — adəti həyat kursunu kəsərək hər hansı konkret problem, yaxud vəziyyət haqqında dua edərkən ürəyin münasibətidir. Bu, qidadan, bəzi hallarda isə sudan da imtina etmək deməkdir ki, biz diqqətimizi Tanrının üzərində cəmləşdirib ruhani suallara qarşı daha həssas olaq. Oruc həm də inadkar duadır, o zamana qədər ki, siz cavab alacaqsınız — bu ya hə, ya yox, gözlə, yaxud nə isə başqa bir şey ola bilər.

2. «Oruc» Müqəddəs Yazı anlayışıdırmı?

Gəlin növbəti anlar haqqında düşünək:

Musa iki dəfə qırx günlük oruc tutmuşdu (bax: Çıx. 34:28);

Daniel iyirmi bir gün ərzində (qismən oruc) oruc tuturdu (bax: Dan. 10:3);

Yoel imanlıları oruc gününü təyin etməyə çağırırdı (bax: Yoel. 1:14; 2:12);

Yezdra oruc və ağlaşma zamanı təkliyə çəkilmişdi (bax: Yezd. 10:6);

İlyas qırx gün ərzində oruc tuturdu (bax: 3 Şah. 19:8);

Antakiyada kilsə liderləri oruc tuturdular (bax: Həv. iş. 13:2-3);

İsa qırx gün ərzində oruc tutmuşdu (bax: Luk. 4:2);

Pavel və Barnaba oruc tuturdular (bax: Həv. iş. 14:23; 27:33).

Əslində oruc o deməkdir ki, biz öz ürəyimizi Tanrıya veririk, günahlarımızı tövbə edirik və yenidən Tanrıya müraciət edirik (bax: Yoil. 2:12-13). Matveyin müjdəsində (6:16-18) İsa Öz şagirdlərini öyrədir ki, hər şeyi oruc vaxtı etsinlər. Qeyd etmək maraqlıdır ki, O, heç vaxt şagirdlərinə oruc tutmağı öyrətmirdi, çünki O, imanlıların oruc tutmasını özlüyündə təbii bir şey hesab edirdi.

3. Orucun müxtəlif növləri mövcuddurmu?

Birincisi, adi oruc vardır: müəyyən vaxt ərzində siz quru yemək yemirsiniz, yalnız su içirsiniz (ən çox qırx gün).

İkincisi, bütöv oruc vardır: siz müəyyən vaxt ərzində (adətən üç gündən çox olmayaraq) heç nə içmirsiniz və heç bir qida qəbul etmirsiniz.

Orucun üçüncü növü — qismən oruc tutmaq, siz müəyyən vaxt ərzində konkret ərzaqlardan, məsələn, şirin şeylərdən imtina edirsiniz, yaxud yeməyi və içməyi azaldırsınız. Qismən oruc tutma zamanı kimsə yalnız çörək yeməyi və yalnız su içməyi qərara ala bilər.

4. Oruc dövrü üçün məsləhətlər.

Oruc tutmazdan əvvəl həkimlə məsləhətləşin. Ürəyi xəstə olanlara və diabetdən əziyyət çəkənlərə oruc tutmaq məsləhət görülmür.

Nəzarət edin ki, orqanizminiz vaxtlı-vaxtında və kifayət qədər tullantılardan təmizlənsin.

Adi oruc zamanı insanlar müxtəlif mayelər içirlər. Hisslərinizin sizə dediyi kimi hərəkət edin. Oruc zamanı daha çox su için (kimyəvi əlavələri olan, məsələn, xlorlu və ftorlu su içməməyə çalışın).

Adətən orucun ilk üç günü ən çətin günlərdir.

Maye qəbul etmədən üç gündən artıq oruc tutmayın. Əgər sizinlə birgə digər imanlılar da oruc tutsalar (xüsusən də əgər orucunuz uzun müddətlidirsə), daha asan olacaqdır.

Əgər adi vaxtda, iş yaxud dərs vaxtı oruc tutursunuzsa, nahar vaxtından dua üçün istifadə edin. Daha çox dua etməyə çalışın.

Oruc və dua günü

Aşağıda oruc və dua günlərini necə planlaşdırmaq haqqında bəzi tövsiyələr verilmişdir. Özünüzün və ünsiyyət qrupunuzun üzvlərinin dəstəklənməsi üçün bu ideyalardan istifadə edin.

1. Bir qida qəbulunu təxirə salmaqdan başlaya bilərsiniz, məsələn, səhər yeməyini, nahar yaxud şam yeməyini təxirə salmaqdan başlamaq olar. Əgər günün yarısını qidasız qala bilsəniz, gələn dəfə bu vaxtı artırmaq da olar.

2. Dəftər, Müqəddəs Yazı, qələm və əgər istəsəniz, yaxşı bir ruhani kitab götürün. Telefonsuz, sakit bir yer tapın ki, sizi heç kim narahat etməsin. Əvvəlcədən qərara alın ki, öz dua tənhalığınıza nə qədər vaxt sərf etmək istəyirsiniz və bu qərarı yerinə yetirməyə çalışın.

3. Tanrının tərifindən və Ona ibadətdən başlayın, sonra isə sadəcə Onun yanında rahatlıq tapın.

4. Əgər sizin fikirləriniz qarışırsa və siz hansı işləri görməli olduğunuzu fikirləşirsinizsə, öz planlarınızı kağıza yazın. Bu sizə işlərdən uzaqlaşmağa və ruhani məsələlərdə diqqətinizi cəmləməyə imkan yaradar.

5. Müqəddəs Yazının kitablarından birini seçin və onu lap əvvəldən oxumağa başlayın. Tələsməyin. Ayələri bir-birinin ardınca oxuyun. Tanrıdan soruşun ki, bu konkret ayə vasitəsilə O sizə nəyi öyrətmək istəyir. Onun haqqında dua edin, sonra növbəti ayəyə keçin. Tanrının sizə dediyi hər şeyi öz dəftərinizə qeyd edin.

6. Müqəddəs Yazı ilə bir saat məşğul olduqdan sonra birbaşa duaya başlaya bilərsiniz. Tövbədən başlayın, konkret şəxsi və ailə ehtiyaclarından, yaxud xidmət ehtiyaclarından danışın. Sonra başqa adamlara görə vəsadət edin. Tələsməmək çox vacibdir. Başlıcası Tanrı ilə ünsiyyətdir.

7. Xüsusilə vacib və təcili işlərə görə ayrıca vaxt ayırın və bu işdə Tanrının rəhbərliyini axtarın.

8. Müqəddəs Yazını öyrənin və növbə ilə dua edin ki, məşğələlərin eyniliyindən yorulmayasınız. Ruhani kitabdan bir neçə fəsil də oxumaq olar.

9. Əgər əzginlik hiss edirsinizsə, bir qədər yatmaq olar. Günün sonunda siz özünüzü gümrah hiss edəcəksiniz və yenidən işə başlaya biləcəksiniz.

10. Əgər mümkündürsə, gün ərzində yaxşı bir məsihçi musiqisini dinləmək yaxşı olardı.

Bizim indicə danışdığımız birgünlük oruc tutmaqdan başqa, bir çox məsihçilər üç günlük, yeddi günlük və qırx günlük oruc tuturlar.

Və nəticədə:

O, yaratmaq üçün güc istəyirdi,

Lakin səbr üçün zəiflik aldı.

O, böyük işlər üçün sağlamlıq istəyirdi,

Lakin böyük mövzular üçün gücsüzlük aldı.

O, insanları məğlub etmək üçün hakimiyyət istəyirdi,

Lakin Tanrını axtarmaq üçün gücsüzlük aldı.

O, qayğısızlıq üçün var-dövlət istəyirdi,

Lakin müdriklik üçün yoxsulluq aldı.

O, həyata sevinmək üçün hər şey istəyirdi,

Lakin hər şeyə sevinmək üçün həyat aldı.

O, istədiklərindən heç birini almadı.

Lakin ümid etdiyindən daha çox aldı.

O, duaya cavab aldı!

O, xeyir-dualı insandır!

Qrupda məşğələlər

Rollar üzrə treninq

Siz ünsiyyət qrupunun liderisiniz və siz oruc və dua gününü planlaşdırırsınız. Sizə və qrupunuza daha çox uyğun gələn müxtəlif variantları planlaşdırıb müzakirə edin. Yuxarıda sadalanmış tövsiyələrin həyata keçirilməsi mümkün olan müştərək dua görüşünü planlaşdırın. Qoy dua zamanı konkret dua ehtiyaclarına görə Müqəddəs Ruhun ənamları təzahür etsin.

Müzakirə üçün suallar:

1. Hansı səbəbə görə dualarımız effektli olmaya bilər?

2. Pavel bizə «dayanmadan dua etməyi» (1 Sol. 5:11) deyəndə nəyi nəzərdə tuturdu? Bu mümkündürmü?

3. Dua ehtiyaclarının qeydə alınması bizim inamımızı necə möhkəmləndirə bilər? Siz öz dua ehtiyaclarınızı qeydə almağa hazırsınızmı?

4. Elə hallar olubmu ki, Tanrı sizin dualarınıza cavab versin? Bu barədə danışın.

5. Dualarınıza cavab verilməməsinə, yaxud ümidlərinizə uyğun olmayan cavabların verilməsinə necə münasibət göstərmək lazımdır?

V BÖLMƏ

HAZIRLIQ

On altıncı fəsil

Salehlikdə yüksəlmə

Müsabiqədə iştirak edənlərin hamısı hər cəhətcə özlərini saxlayırlar. Onlar bunu fani bir dəfnə tacı almaq üçün edərlər, biz isə fani olmayan üçün edirik.

1 Kor. 9:25

Rumıniyalı gənc imanlını sorğu-sual üçün gizli polis bölməsinə gətirmişdilər. O, bu andan elə qorxurdu ki! Onu ürək donduran qorxu hissi bürümüşdü və o, öz imanlı qardaşlarını ələ vermək təklifini qətiyyətlə rədd edə bilmirdi, çünki ona təhlükəsizlik vəd edilmişdi. O, bu təkliflə razılaşmadı, lakin tərəddüd içində olması ona əzab verirdi.

Həmin gecə o, qorxu və günah hissindən yata bilmirdi. Səhəri gün Müqəddəs Ruhun rəhbərliyi ilə yetkin bir məsihçi onun ailəsinə baş çəkdi. Yetkin məsihçi gənc oğlanın hansı seçim qarşısında olması barədə heç nə bilmirdi. O öz imanına görə əvvəllər artıq həbs olunmuşdu və buna görə cavan oğlan üçün Yazıdan bu hadisələrə uyğun olan ayələri tapa bilərdi. O, oğlana ünsiyyətdə dayaq oldu və onu inamın çətin sınağından keçirilməsinə hazırladı.

Səhəri gün cavan oğlanı yenidən istintaqa çağırdılar. Lakin hər şey təkrarlandı və gənc yenidən özü-özündən çox məyus oldu. Və yenidən böyük imanlı gəldi ki, ona kömək etsin, onu ruhlandırsın.

Daha üç gün keçdi və hər gün oğlanı sorğu-suala çağırırdılar. Nəhayət oğlan polisin təklifindən qətiyyətlə imtina edə bildi. Polisin ona qarşı heç bir ittihamı olmadığına görə oğlanı buraxdılar. Müdrik məsləhətlər, dualar və səbrli qayğı ona kömək etdi ki, sınaqdan keçsin və salehlikdə yüksəlsin.

Giriş

"Hazırlamaq" yaxud «hazırlaşdırmaq» feli ilə ifadə olunmuş anlayışı bir neçə üsulla izah etmək olar:

məşq etdirmək, təcrübə kursu keçirmək;

müəyyən iş və ya məqsəd üçün gərəkli etmək;

uşağı böyüdüb tərbiyə vermək;

öyrətmək ki, başqa adamlara qulaq assın.

Qərb ölkələrində hazırlıq daha çox müəyyən məlumatın, yaxud biliklərin alınması kimi qiymətləndirilir. «Hazırlıq» anlayışı çərçivəsində tərbiyə məsələsi demək olar ki, yoxdur. Yazıda isə bu anlayış, həm də ona yaxın olan «nəsihət», yaxud «öyrətmə» anlayışları da yalnız biliklərin ötürülməsini yox, həm də paralel olaraq tərbiyə prosesini nəzərdə tutur. Bu fikir Məsəllər Kitabında dəfələrlə təsdiqlənir, aşağıdakı parçalarda olduğu kimi:

«... salehlik tərbiyəsi» (2 Tim. 3:16).

«Çünki Allahın bütün adamlara qurtuluş gətirən lütfü zühur etdi...» (Tit. 2:11-12).

«Və qəbul etdiyi hər oğulu döyər (yəni tərbiyə edər)...» (İbr. 12:6).

Romalılara göndərişində həvari Pavel qeyd edir ki, təqiblər insanın hazırlanması işində vacib elementdir:

Və yalnız bununla deyil, lakin sıxıntıdan dözümlülük, dözümlülükdən təcrübə və təcrübədən ümid hasil olduğunu bilərək, sıxıntılarla da öyünürük. Və ümid utandırmaz; çünki bizə verilmiş olan Müqəddəs Ruh vasitəsilə Allahın məhəbbəti ürəklərimizdə dolub daşır. (Rom. 5:3-5).

Yazı bütövlüyünü qoruyub saxlamaq üçün, gəlin hazırlıq anlayışını bizim üçün yazılmış, yaxud hazırlanmış salehlik kursu kimi nəzərdən keçirək: hansı ki, Tanrı istiqamətləndirməsinə itaətkar olmaq və düşmən oyunlarına qarşı durmağa qadir olmaq üçün hər bir insanın təcrübə vasitəsilə keçdiyi tərbiyə dövrüdür.

Əsgərliyə çağırılmış, hərbi xidmətə başlamış, yaxud özünü könüllü surətdə hər hansı işə sərf edən adamlar seçdikləri iş üçün hazırlanmalarını gözləməklə haqlıdırlar. Bəzi sənət növlərində belə hazırlıq «şagirdlik» adlanır. Tibb elmində bu — internatura, hərbi işdə isə ümumi hazırlıqdır. Yazıda da biz şagirdlik haqqında oxuyuruq. Lakin bizim dövrümüzdə imanlıların hazırlıq dövrü vaxtın olmaması səbəbindən, yaxud qoyulmuş məsələnin vacibliyinin dərk edilməməsindən nüfuzdan salınır. Belə münasibət İsanın Öz şagirdlərinin seçiminə və hazırlanmasına yanaşması ilə kəskin ziddiyyət təşkil edir.

İsa Öz şagirdlərini Onunla olmağa çağırdıqdan sonra O, «insan ovçusu» olmaq üçün onları Öz ardınca getməyə həsr etməyə səslədi. Sonra İsa onları bu xidmətə hazırlamağa başladı.

«İstəmək» arzusunun nəticəsində «olmaq» baş verir

Tanrının salehlik Səltənətində döyüşçü-xidmətçi olmaq üçün, insan əvvəlcə döyüşçü-xidmətçi olmalıdır!

Döyüşçü-xidmətçi olmaq İsa Məsihin şagirdi olmaq arzusunun vacibliyinin qeyd olunduğu hazırlığın məqsədidir. Hazırlıq olmadan həsredilmə ya məyusluğa, ya da məmnuniyyətsizlik hissinin yaranmasına gətirib çıxarır.

Necə xidmətçi olmaq və döyüşçü kimi Tanrı Səltənətində özünü necə aparmağı aydınlaşdırmaq üçün biz İsa Məsihin Matta Müjdəsindəki (5:3-12) Dağüstü vəzindən bəxtiyarlıq ehkamına müraciət etməliyik.

Bu ehkamlar müsəlman ölkələrində yaşayan məsihçilər üçün xüsusi əhəmiyyətə malikdir. Onlar güclü məhdudiyyətlər və məhrumiyyətlər şəraitində yaşayırlar, onlara ikinci növ adamlar kimi baxırlar, onlara gülürlər və onları ələ salırlar, onlar tez-tez qorxu içində olurlar və tez-tez təqiblərə məruz qalırlar. Onlar üçün bu ehkamlarda ruhlandırıcı sözlər və bir gün hər şeyin öz yerində olduğu yerdə olmaq ümidi vardır.

Malayziya və İndoneziya kimi ölkələrdə azadlıq çoxdur və həyat o qədər də mürəkkəb deyil, lakin təqiblər orada da müşahidə olunur. Pakistan kimi digər ölkələrdə məsihçilər insanın əsas hüquqlarından məhrumdurlar. Səudiyyə Ərəbistanında, Misirdə, İranda, Sudanda, Nigeriyada və Mərakeşdə vəziyyət təqribən eynidir, lakin məsihçilərin əzabının səviyyəsi müxtəlif ola bilər. Və onların hamısı üçün İsa verilmiş göndərişi təqdim edir.

Yadda saxlamaq vacibdir ki, bəxtiyarlığın səkkiz ehkamının hamısı ikili təbiətə malikdir, o mənada ki, onlar «bilik» və biliyə cavab olaraq «iş» izhar edirlər. İsanın ehkamları — bu fəlsəfi təsdiqlərdir, onları yadda saxlamaq və onların haqqında mühakimə yürütmək lazımdır.

Xidmətçinin xarakteri

Bəxtiyarlığın ilk dörd ehkamı tanrıya xidmət etməyə hazır olan imanlının ürəyinin inkişafına prinsipial təsir göstərir. Onları Tanrı İsa Məsihin itaətkar xidmətçisi olmağa aparan dörd ardıcıl addım kimi nəzərdən keçirmək olar.

Salehliyə can atıb ona susayanlar

Həlimlər

Ağlayanlar

Ruhən yoxsullar

1. Ruhən yoxsullar

Ruhən yoxsullar nə bəxtiyardır! Çünki Səmavi Səltənət onlarındır. (Mt. 5:3)

Ruhən yoxsullar öz ruhani yoxsulluqlarını etiraf edirlər. Bu o zaman baş verir ki, insan tam gücsüzlüyünü etiraf edir, hansıların ki, sayəsində o öz həyatının öhdəsindən gələ bilərdi. Belə insan Tanrıda güc tapır. Belə münasibət ona kömək edir ki, bu dünyanın maddi başlanğıclarına bağlılıqdan azad olsun və yalnız Tanrıya və səmaya arxalansın.

«„Yoxsul“ sözü alçaldıcı və mütləq kasıblıq bildirir. Bu növ yoxsulluq gücsüzlükdən diz üstə çökür. Bununla əlaqədar olaraq verilmiş bəxtiyarlıq ehkamını aşağıdakı kimi dəyişmək olar: «Özünün tam köməksizliyini və yoxsulluğunu dərk edərək Tanrıya etibar edən insan bəxtiyardır. Belə insan itaətkarldıqla Tanrı iradəsini qəbul edəcək və beləliklə, Onun Səltənətinin vətəndaşı olacaqdır».

Pakistan kimi ölkələrdə olan məsihçilər bu ehkamı böyük təskinlik hesab edirlər, çünki onların əksəriyyəti — küçə süpürgəçiləri və başqalarının imtina etdiyi işləri icra edən qara fəhlələrdir. Onlar yaxşı iş ala bilmirlər. Onların uşaqları ali təhsil ala bilmədiyi üçün öz valideynlərinin qismətini təkrarlayırlar və yaxşı həyata ümidlərini itirərək tam yoxsulluqda yaşayırlar. Bu göndəriş ilk növbədə onlara ünvanlanmışdır. Onlar Tanrıya bütünlüklə etibar edəndə səma vətəndaşı olduqlarına əminlik əldə edirlər.

Asiyada bir məsihçi qadını həbs edərək zindana saldılar. Allahın iradəsinə tabe olaraq o, könüllü surətdə ən ağır işi icra etməyə razı oldu və çox çirkli, üfunətli həbsxana tualetlərini təmizləməyə başladı. Lakin bu alçaldıcı iş ona müxtəlif kameralardan olan dustaqlarla İsa haqqında müjdəni bölüşməyə və nəğmələr oxumağa imkan vermişdi. Onun sözlərinin və hərəkətlərinin sayəsində bir çox məhbuslar Allahı tanıdılar.

2. Yaslı olanlar

Yaslı olanlar nə bəxtiyardırlar! Çünki onlar təsəlli tapacaqlar. (Mt. 5:4).

Ağlamaq bizim vəziyyətimiz haqqında dərin kədəri ifadə edir; biz nalayiq olduğumuzu dərk edərək Tanrıya bütün yaxşılıqların mənbəyi kimi güvənirik, Onun hüzuruna, gücünə və məsləhətinə can atırıq. Atanın münbit mərhəməti bu can atmanı mükafatlandırır.

Belə ağlamanı, belə kədəri gizlətmək mümkün deyil. Onlar bu dünyada hökmranlıq edən əzablardan və dərddən yaranır. Digər insanların əzablarını, kədərini və ehtiyaclarını yüngülləşdirməyə can atan insan bəxtiyardır. Bu ehkamı da biz aşağıdakı kimi dəyişə bilərik: «Dünyanın əzablarını görəndə ürəyi kövrələn və öz günahkar və nalayiq vəziyyətinə görə dərindən kədərlənən insan bəxtiyardır, çünki o, Tanrıda sevinc və təskinlik tapacaqdır».

Bu mövzuda fikirləşərkən biz Kilsənin və bütün məsihçilərin düşdüyü kədərli vəziyyəti dərk etməyə başlayırıq. Bir çox ölkələrdə kilsələr zəifdir, onlardan bəzilərini nominal adlandırmaq olar, onları ziddiyyətlər parçalayır və təfriqələr təqib edir. Belə kilsələr haqqında ağlamaq lazımdır. Mübarizəni dayandıran və o biri tərəfə keçən imanlılar haqqında ağlamaq lazımdır.

Vəzlərin kasıblığı, duaların və ruhani gücün çatışmamazlığı haqqında ağlayın. Kilsəyə gəlib bağlı qapılar və soyuq ürəklər görənlər üçün ağlayın. Ətraf aləmə Məsihin nurunu əks etdirməyi arzulamayan məsihçilər üçün ağlayın. İşığının parlaqlığından qorxub onu gizlədən kilsə üçün ağlayın. Bəli, bizim ağlamağımız üçün səbəb var, çünki bizdə vəd var ki, əgər ağlasaq, təsəlli tapacağıq.

3. Həlimlər

Həlimlər nə bəxtiyardırlar Çünki yeri miras alacaqlar. (Mt. 5:5)

Həlimliyi zəifliklə qarışıq salmaq lazım deyil — həlimlik «nəzarət altında olan güc» deməkdir. Bu konteksdə peşiman olan və dua edən insan daima daxilində olan Müqəddəs Ruhun rəhbərliyi ilə və imanlı üçün hətta çətin və münaqişəli şəraitdə belə vəd olunan miras ilə xeyir-dua almışdır.

Tarix göstərir ki, məhz belə adamlar böyük olmuşlar: yəni bu həqiqəti anlayıb öz ehtiraslarını, instinktlərini və impulslarını Müqəddəs Ruhun rəhbərliyinə tabe edən insanlar (bax: Say. 12:3). Məsəllərdə (16:32) deyilir: «Dözümlü cəsurdan yaxşıdır, özünü idarə edə bilən adam şəhəri fəth edəndən yaxşıdır». Beləliklə: «Özünün hər bir insinktini, hər bir impulsunu və hər bir ehtirasını Müqəddəs Ruhun rəhbərliyinə tabe edən insan bəxtiyardır! Belə insan Tanrının, özünün və digər insanların qarşısında doğru olacaqdır və yalnız Tanrının verə biləcəyi həyata qədəm qoyacaqdır».

Əks fikrə malik insanlarla dialoqa başlayanda belə həlimlik haqqında dua edin. Elə vaxt olacaq ki, sizin səbriniz və özünənəzarətiniz ciddi sınağa çəkiləcəkdir. Elə vaxt da olacaqdır ki, Ruh ilk baxışda məğlubiyyət kimi görünən geriyə çəkilmə, yaxud dialoqda istiqamətin dəyişməsini təklif edəcəkdir. Həlim olmaq — müvəqqəti geriçəkilməyə razılaşmaq iqtidarında olmaq deməkdir ki, sonradan Ruhda tam qələbə əldə edilsin.

4. Salehliyə can atıb ona susayanlar.

Salehliyə can atıb ona susayanlar nə bəxtiyardırlar! Çünki onlar doyacaqlar. (Mt. 5:6)

Bu keyfiyyət imanın yetkinliyini bildirir və onu göstərir ki, xidmətçi xidmətə hazırdır. Hazırlıq başa çatanda və tam olanda döyüşçü-xidmətçi razılıq hiss edir, çünki Tanrı ondan onu çağıraraq hazırlayıb təchiz etdiyi işdə istifadə edir.

Qədim zamanlarda insanların qazancı həqiqətən də çox az idi və qazanc yalnız ailənin yeməyini ödəyirdi. Su da həmçinin bahalı zövq idi. Burada bütövlüyə və tam hazırlığa güclü istəyin həyat və ölüm məsələsi olması qeyd olunur. Ən böyük arzusu Tanrıya və başqa insanlara sevgiyə yönəlmiş insan xeyir-dualıdır. Beləliklə «aclıqdan əldən düşmüş adam qidaya can atdığı kimi, susuzluqdan yanan adam su istədiyi kimi, tam salehliyə can atan adam bəxtiyardır, çünki belə adam həqiqi razılıq əldə edəcəkdir».

Öz imanına ciddi yanaşan məsihçilər digər dinlərdən olan insanlarda böyük təsir yaradırlar. Dinin yalnız zahiri forma olduğu (məsələn, bazar günləri kilsəyə getmək) insanlara onlar hörmət etmirlər. Qərb məsihçiliyində gördükləri bir çox şeylər onları ondan üz döndərməyə məcbur edir. Bu, mənəvi təmizliyə hörmətsiz münasibət, qedonizm, baxışların və mövqelərin aydın olmaması, imana görə az da olsa ziyan çəkmək arzusunun olmaması, nə üçünsə mübarizə aparmaq və nəyisə qurban verməkdir.

Andrey qardaş deyir: «İnsanlardan gizlənən kilsəyə müsəlman necə hörmət edə bilər?» Məsihçilər öz bayraqlarını yelləməli, öz imanlarına və fikirlərinə görə əzab çəkməyə hazır olduqlarını izhar etməlidirlər. Daha mükəmməl salehlik insanlara daha güclü təsir göstərər və o zaman bizim Müjdə vəzimiz onlarda hörmət və diqqət yaradacaqdır.

Xidmətçinin davranışı

Bəxtiyarlığın son dörd ehkamı döyüşçü-xidmətçinin zahiri davranışında cəmlənmişdir. Döyüşçü-xidmətçi olmaq:

Salehlik uğrunda təqib edilənlər

Sülhsevər

Ürəyi təmiz olanlar

Mərhəmətli olanlar.

1. Mərhəmətli

Mərhəmətli olanlar nə bəxtiyardırlar! Çünki onlara mərhəməğ ediləcəkdir. (Mt. 5:7)

Biz itaətkarlıqla öz «ruhani yoxsulluğumuzu» etiraf edəndə Tanrı Öz mərhəmətində bizi bağışlayır və lazım olanlarla bizi təchiz edir. Tanrı mərhəmətini əldə edəndə biz onu başqa insanlara da təqdim etməliyik. Bu Yazı prinsipi özünü başqa adamın yerində qoymaq bacarığını nəzərdə tutur ki, hər şeyə onun gözü ilə baxasan, onun ağlı ilə düşünəsən və onun hissləri ilə hiss edəsən. İsa Öz mücəssəməsi ilə məhz bunu bizim üçün etdi.

Beləliklə, «özünü başqasının yerinə qoya bilən, hər şeyə onun gözləri ilə baxmağı, onun fikirləri ilə düşünməyi, onun hissləri ilə hiss etməyi bacaran adam bəxtiyardır. Onda başqaları da ona bu cür münasibət göstərəcək və biləcəklər ki, Tanrı onlar üçün İsa Məsihdə nə yaratmışdır».

Biz imanlı olmayan dostlarımıza necə baxırıq? Biz müsəlmanlara, məsələn, güclə sezilən ay işığının düşdüyü zülmətdə dolaşan və işığın mahiyyətinin bu yarıqaranlıqda olduğunu düşünən insanlar kimi baxa bilərikmi?

Onları belə görəndə bizim onlara münasibətimizi bildirən ən doğru söz mərhəmət olacaqdır. Bu zaman biz onlara münasibətdə də mərhəmətli olacağıq. Səhv istiqamətdə gedən korlara kömək etdiyimiz kimi, bizi eşitməyi arzulayan yolunu azanlara mərhəmət və kömək etməliyik ki, real işığa yol tapsınlar. Əgər biz Məsihin salehlik Günəşi olduğuna əminiksə, onda bizə heç nə sübut etmək lazım deyil, lakin ehtiyacı olanlara dözüm və yumşaqlıqla həqiqi yolu göstərməliyik.

2. Təmiz

Ürəyi təmiz olanlar nə bəxtiyardırlar. Çünki onlar Allahı görəcəklər. (Mt. 5:8)

Bizim Tanrıya ağlamağımız Məsihdə olan yeni həyata dəyişmə prososeni başlayır. Eynilə bu cür, bizim təmiz həyat tərzimiz bu dünyanın pislikləri içərisində sülh prosesinin başlanğıcı ola bilər.

Bəxtiyarlığın bu ehkamı özümüzün ciddi və düzgün tədqiqini tələb edir. Biz hər şeyi təmiz səbəblərlə etməliyik. Belə münasibət özünə ölüm tələb edir və ürək daxilində Məsih həyatının mənbələrini açır.

Beləliklə, «fəaliyyətinin səbəbləri təmiz və şəffaf olan, təmiz yaşayan insan xeyir-dualıdır, çünki o, Tanrının Özünü görmək imkanından daha az almayacaqdır». Biz təmizlikdə Ona yanaşanda Onu daha aydın görürük, Ona qarşı daha böyük sevgi bəsləyirik və Onun ardınca daha möhkəm gedirik. Buna görə də «hərəkətinin səbəbləri tam təmiz olan və həyatı təmizliklə xarakterizə olunan insan bəxtiyardır, çünki belə insan Tanrını görə biləcəkdir».

Müsəlmanlar təmizlikdə olan həyata böyük əhəmiyyət verirlər. Onlar geyimdə təvazökarlığı və cinslər arasındakı münasibətlərdə təmizliyə xüsusi diqqət yetirirlər. Məsihçilər bu cəhətdən onlara çox qayğısız görünürlər. Təmizlik məsələləri bizi maraqlandırmırmı? Xeyir, bu belə deyildir. Fərq bizim nədən başlamağımızdadır. Bəziləri hesab edirlər ki, insanda təmizlik xaricdən daxilə təzahür edir. Lakin döyüşçü-xidmətçi üçün hər şey əksinə olmalıdır — o, daxildən xaricə təmiz olmalıdır.

Beləliklə, müsəlmanlar təmizliyə ehtiyacları olduğunu dərk edir və özlərini təmiz saxlamağa can atırlar, biz məsihçilər isə artıq təmizləndiyimizi bilirik. Lakin biz bir təhlükəyə məhəl qoymamağa meylliyik — unuduruq ki, əgər çox laqeyd olsaq, bizə çirk yapışa bilər. Dərk etmək vacibdir ki, hətta «təsəvvür olunan çirkaba» qarşı belə qayğısızlıq insanları səhv nəticə çıxarmağa gətirər və maneələrə səbəb olar. Təmiz olmadığımızı demək kifayət deyildir. İnsanlar bizim təmizliyimizi görməlidirlər.

3. Sülhpərvər

Sülhpərvərlər nə bəxtiyardırlar! Çünki onlara Allahın oğulları deyiləcəkdir. (Mt. 5:9)

Həlim ruha malik olaraq, biz sakitcə münaqişəyə girə bilərik ki, hər bir dərrakədən yüksək olan «sülhsevərlik» elçisi olaq.

Əhdi-Cədiddəki «Sülh» sözünün zəngin çalarları hər şeydə mükəmməl və tam yaxşılıq vəziyyətini, yəni firavanlığı ehtimal edir. Bu söz həm də düzgün münasibətləri ifadə edir — bir-birimizə münasibətdə çox yaxın və xeyirxah münasibətlər. Sülh o zaman gəlir ki, biz problemlərdən qaçmağa çalışmırıq, lakin tam sakitliklə onların üzünə baxırıq və hətta həyəcanlı vəziyyətdə sülh hissi və vəziyyəti gətiririk.

Beləliklə «həyatın bütün çevrələrində düzgün münasibətə malik olan sülhpərvərlər bəxtiyardırlar, çünki onlar Tanrı fikirlərini yerinə yetirirlər».

Belə hərəkətlər insanlar arasındakı maneələri dağıtmaq üçün, İsanın etdiyi kimi, öz həyatını insanların Tanrı ilə barışıq yerinə qoymaq zərurətinə gətirib çıxara bilər (bax: Qal. 3:26-29). Başqalarının Tanrı ilə barışması üçün biz qiyməti ödəməyə hazırıqmı? Bütün insanların Müjdəni eşitmək və inanmaq hüququna malik olmasını təkid etməyə hazırıqmı? Dünyanın bir çox münaqişəli regionlarında məsihçilər fəaliyyətin bu növünü sülhpərvərlik adlandırırlar.

Hamının sülh axtardığı, lakin onun daima onlardan qaçdığı İsraildəki bacı və qardaşlarımız xatırladırlar ki, İsanın ən yüksək mənəvi təlimi bizdən «pisliyə pisliklə cavab verməməyi» (1 Pet. 3:9; Rom. 12:17; 1 Sol. 5:15), yaxud «pisliyə müqavimət göstərməməyi» (Mt. 5:39) tələb edir. İsa Öz şagirdlərini özünə qarşı ədalətsiz və qeyri-insani münasibətə əks təşəbbüslə cavab verməyə çağırırdı. İsa «cavab ver, ya da qaç» reaksiyalı adamlar üçün adəti olmayan unikal cavab təklif edir.

İsa «o biri yanağını çevirməyi» öyrədəndə sülhpərvərliyin müdafiə aktını yox, hücum aktını nəzərdə tuturdu və bunun üçün o zamanın mədəniyyətinə anlaşıqlı olan misallardan istifadə edirdi. Başqasının yanağına vuran adam adətən əlinin arxa hissəsi ilə vuraraq yüksəkdə duranın aşağıda durandan təhqiramiz üstünlüyünü göstərirdi. Buna görə, o biri yanağını çevirəndə təhqir olunan təşəbbüsü öz əlinə alır və özünün insan nəslinə məxsusluğunu təsdiqləyir. O biri yanağını çevirəndə insan göstərir ki, təhqir edənin düşündüyü kimi özünü aşağıda duranın alçaldıcı vəziyyətində hesab etmir. O, özünü təhqir edəndə eyni hüquqa malik insan hesab edir. Bu insan münasibətlərinin xarakterini dəyişir və təhqir edəni mənəvi seçim etmək zərurəti qarşısında qoyur: zorakılığı davam etdirmək, yaxud peşimanlıq və barışıq ilə cavab vermək.

Dəyişkən təşəbbüsün daha bir təzahürü sizdən köynəyinizi almaq istəyəndə ona könüllü şəkildə alt paltarınızın verilməsini (bax: Mt. 5:40), ya da qanunla sizi bir mil getməyə məcbur edəndə iki mil getməyə hazır olmağınızı (bax: Mt. 5:41) hesab etmək olar.

Sülhpərvərlik nəzərdə tutur:

nifrətin yox, sevginin təzahürü;

qardaşlar arasında birliyə həvəsləndirmə;

dağüstü Səltənətin şəhadət təklifi;

İsanın nümunəsinə uyğun olma;

4. Salehlik uğrunda təqib edilən

Salehlik uğrunda təqib edilənlər nə bəxtiyardırlar! Çünki Səmavi Səltənət onlarındır. (Mt. 5:10)

Bizim salehliyə susamağımızla birlikdə Allahın tərəfindən möhkəm duranların məruz qalacağı təqiblər haqda vədlərdə gəlir. Biz təhlükəsiz həyat və rahatlıq üçün çağırılmamışıq, lakin biz təqiblər və əzablar içində xidmət etməliyik.

Təqiblərdən qaçmağa çalışmaq lazım deyil, çünki onlar sizin salehlik həyatınızın nəticəsidir. Onlardan yaxa qurtarmaq üçün salehliklə yaşamağa son qoymaq lazımdır. Mattanın Müjdəsindən bir parçada deyilir: «Mənə görə insanlar sizi təhqir və təqib edəcəkləri, yalan söyləyib sizə hər cür böhtan atacaqları zaman siz nə bəxtiyarsınız! Sevinin və şadlanın! Çünki göylərdə mükafatınız böyükdür; çünki sizdən qabaq peyğəmbərləri də belə təqib etmişlər» (Mt. 5:11-12).

Təqibləri yarada bilən bir çox digər şəraitləri sadalamaq olar. Lakin bu kitabın əvvəlki fəsillərində olduğu kimi biz təsdiq edirik ki, təqiblərin səbəbi Mattanın Müjdəsinin 5-ci fəslində, həmçinin Yəhyanın Müjdəsində (15:20) İsa tərəfindən ifadə olunmuşdur:

Mənim sizə söylədiyim sözü xatırlayın: «Qul ağasından üstün deyildir». Əgər məni təqib edirlərsə, sizi də təqib edəcəklər…

Ağanın taleyi həm də Onun qulunun taleyidir. Şagird də müəlliminin yolu ilə gedir, buna görə də məsihçi üçün təqiblər qaçılmazdır. Bu alicənab taledir. Hərəkətsiz obyektlə toqquşan qarşısıalınmaz qüvvə kimi Məsih bütün dünyanın başını ayağına çevirdi, doğru qayda-qanun yaratdı. Bu prosesdə O, həmçinin dünyanın içindəkini «silkələdi».

Erkən Kilsə Məsihə inamına görə çox təqibləri yaşamışdı. Bu təqiblər onun imanlılarının həyat tərzinə güclü təsir göstərmişdi. Məsihçilər arasında olanlar kimi bütpərəst məbədləri üçün bütlər hazırlaya bilmişlər. Dərzi də bütpərəst kahinlər üçün paltar tikə bilmirdi.

Onlar ictimai həyata da təsir göstərirdilər. Bayramların çox hissəsi müxtəlif tanrılar üçün tikilmiş məbədlərdə keçirilirdi. Adətən sakinləri bu tanrılar üçün edilmiş qurbanların qoyulduğu ümumi masanın arxasında oturmağa dəvət edirdilər. Hətta evlərdəki adi nahar da yeməyə görə təşəkkür üçün tanrıların şərəfinə bir badə şərabla başlayırdı. Məsihçi belə naharda iştirak edə bilərdimi?

Ailə üzvlərindən biri imana gələndə, digərləri isə ona düşmən münasibəti bəsləyəndə də təqiblər olurdu. Nəticədə ailələr dağılırdı. Məsihçilik çox zaman ayıraraq çoxlu ağrı gətirən və daxili mübarizəyə təhrik edən qılınca çevrilirdi.

Daha qəddar təqiblər zamanı məsihçiləri şirlərin qəfəsinə atar, yaxud tonqalda yandıra bilərdilər. Bəzilərinə qətran sürtüb diri-biri yandırardılar ki, Neronun saray bağlarını işıqlandırsınlar, yaxud dərilərə tikərək onu ov itlərinə yem edirdilər (bax: İbr. 11:37).

Məsihçilərə işgəncələr verir, onların bədənlərini kəlbətinlə yırtır, üstlərinə əridilmiş qurğuşun tökür, bədənlərinin ən incə hissələrinə qızdırılmış dəmir lövhələr qoyurdular, gözlərini çıxarırdılar, ətraflarını kəsib əzabkeşlərin gözü qarşısında qızardırdılar, əllərini və ayaqlarını yandıraraq bədənlərinə buzlu su tökürdülər ki, əzablarını artırsınlar.

Bizlərdən çoxu bütün ömrü boyu İsa Məsihə heç bir qurban vermir. Əzablara düçar olmaq — peyğəmbərlərin, müqəddəslərin və əzabkeşlərin əsrlər boyu getdikləri yol ilə getməkdir. Təqiblərdən əzab çəkmək — bizim ardımızca gələnlərin həyatını yüngülləşdirməkdir. Təqiblərdən ziyan çəkmək — Sedrax, Misax və Avedneqonun qızmar sobada etdikləri kimi, Məsihə qoşulmanı sınaqdan keçirməkdir (bax: Dan. 3:19-25). Qoşulma belə dramatik olmaya da bilər, lakin o, həmişə realdır. Bizlərdən çoxu bugün azadlığın xeyir-duasından zövq alırlar, çünki keçmişdə imanlılar öz qanları, tər və göz yaşları bahasına onu bizim üçün satın almağa hazır olduqlarını ifadə ediblər.

Qrupda məşğələlər

1. Kiçik qruplara bölünün və bu fəsildə təqdim olunmuş dərsləri müzakirə edin. Həyatda icra etmək üçün bəxtiyarlıq ehkamlarından hansı sizə daha çətin görünür?

2. Şimali Koreyada gizli kilsənin imanlıları öz gizli yığıncaqlarında Tanrı duası ilə yanaşı aşağıdakı beş prinsipi də ucadan oxuyurlar:

Biz təqib və əzablardan sevinc və şərəflə keçirik;

Biz təhqirləri, ələ salmaları və məhrumiyyətləri İsa naminə sevinclə qəbul etmək istəyirik;

Biz başqalarının göz yaşlarını silmək və əzab çəkənlərə təsəlli vermək istəyirik;

Yaxınlarımıza sevgidən öz həyatımızı təhlükəyə atmağa hazır olmaq istəyirik ki, onlar da məsihçi olsunlar;

Biz öz həyatımızı Tanrı Sözündə verilmiş nümunələrə uyğun yaşamaq istəyirik.

Bu imanlıların salehlik həyatına necə hazırlaşmalarını müzakirə edin.

3. Mq. Fransiskə aid edilən sülh duasının elementlərini müzakirə edin:

İlahi, məni Öz sülhpərəstliyinin aləti et;

Nifrət olan yerlərdə sevgi səpməyi,

Ağrı olan yerdə bağışlamağı,

Səhvlər olan yerə həqiqət aparmağı,

Şübhələr olan yerə inam aparmağı,

Ümidsizlik olan yerə ümid aparmağı,

Zülmət olan yerə işıq aparmağı,

Və kədər olan yerə sevinc aparmağı mənə ver,

Ey Qadir Allah

Bəxş et ki, mən təsəlli axtarmayım, özüm təsəlli verim;

Anlama axtarmayım, lakin başqalarını anlayım;

Sevgi axtarmayım, lakin sevgi bəxş edim.

Çünki sevəndə biz əldə edirik,

Və bağışlayanda bağışlanma tapırıq.

Özümüz üçün öləndə əbədi həyatda doğuluruq.

Amin.

4. Müqəddəs həyatla yaşamağı arzulayan adamı hansı çətinliklər gözləyir? Müasir həyatda müqəddəsliyin hansı aspektləri icra üçün çətindir?

5. Məsihçilərin təqibdən əzab çəkdiyi ölkənizdə və sizə məlum olan digər regionlarda müxtəlif xalqlar və dini qruplar arasında uzunmüddətli sülh və ahəngdarlığın olması üçün birlikdə dua edin.

On yeddinci fəsil

Ünsiyyətdə təzahür edən sevgi

Uşaqlarım, sözlə və dillə deyil, əməllə və həqiqətlə sevək.

1 Yəh. 3:18

"Əzizim Ruf, şənbə günü günorta Mən sənin rayonunda olacağam və səninlə görüşmək üçün gələcəyəm. Həmişə sevgi ilə, İsa".

Kağızı stolun üstünə qoyanda onun əlləri əsirdi. «Tanrı niyə mənə baş çəkmək istəyir? Məndə xüsusi heç nə yoxdur. Mən ona heç nə təklif edə bilməyəcəyəm». Bunu düşünərək Ruf mətbəx şkaflarının boş rəflərini xatırladı. «Ah, mənim doğrudan da qonağa təklif etməyə heç nəyim yoxdur. Dükana qaçıb nahar üçün nə isə almaq lazımdır». O pul kisəsini götürdü və içindəkini saydı: cəmi beş dollar yarım. «Mən heç olmasa çörək və soyuq ət tikəsi ala bilərəm».

O, paltosunu çiyninə atıb qapıya tələsdi. Fransız bulkası, yarım funt ət tikəsi, bir quru süd… Bunları alandan sonra növbəti bazar ertəsinədək Rufun cəmi on iki senti qaldı.

Buna baxmayaraq o razı idi və əlindəki kiçik paketlə evə tələsirdi.

— Ey, ledi, bizə kömək edə bilərsinizmi?

Ruf gözlənilən nahar haqqındakı fikirləri ilə o qədər məşğul idi ki, əvvəlcə xiyabandan çıxan iki fiquru görmədi. Qadın və kişi çır-çındır geyinmişdilər.

— Görürsünüzmü, ledi, mən işləmirəm, arvadımla həmişə küçədə yaşamışıq, ancaq indi soyuqdur və biz bir qədər acıq, siz bizə kömək edə bilsəniz, biz elə minnətdar olarıq ki.

Ruf onlara baxdı. Onlar çirkli idilər, iy verirdilər və düzünə qalsa, o əmin idi ki, əgər istəsəydilər, onlar iş tapa bilərdilər.

— Ser, mən kömək etməyə sevinərdim, ancaq özüm də kasıb qadınam. Məndə yalnız bir az soyuq ət tikəsi və bir az çörək var, mən isə bugün çox vacib Qonaq gözləyirəm və bütün bunları mən Onun üçün hazırlamışam.

— Yaxşı, ledi, mən başa düşürəm. Çox sağ olun və bizi bağışlayın.

Kişi qadının çiyinlərindən qucaqladı, onlar dönüb xiyabana tərəf yollandılar. Ruf onların necə getdiyinə baxırdı və birdən onun ürəyində yaxşı tanış olan bir hiss oyandı.

— Ey, dayanın!

O, onlara tərəf qaçana qədər cütlük dayanıb geri çevrildi.

— Bilirsinizmi, götürün bu yeməyi. Mən Qonağım üçün bir şey fikirləşərəm, — və o, paketi onlara verdi.

— Sağ olun, ledi, çox sağ olun.

— Sağ olun, — kişinin ardınca qadın da təkrar etdi. Və Ruf gördü ki, qadın soyuqdan titrəyir.

— Bilirsinizmi, mənim paltomu götürün. Məndə evdə biri də var. Bunu da götürün, — Ruf koftasının düymələrini açıb çıxardaraq qadının çiyninə atdı. Sonra o, gülümsəyərək geri döndü, paltosuz və Qonağı üçün etdiyi bazarlıqsız qayıdırdı.

— Sağ olun, ledi! Çox sağ olun!

Ruf evə çatanda donmuşdu. O, həm də narahat olmağa başlamışdı. Axı Tanrı Özü ona qonaq gələcəkdi, Onu qonaq etməyə isə heç nə yox idi. Evin qapısına çatanda o, pul kisəsində qapının açarını axtarmağa başladı. Və birdən qapının ağzında daha bir məktub gördü. «Qəribədir, adətən poçtalyon bir gündə iki dəfə məktub gətirmir,» — Ruf fikirləşdi. O, konverti götürüb açdı.

"Əzizim Ruf, səninlə görüşmək çox xoş idi. Yeməyə görə sağ ol. Əla paltoya görə də çox sağ ol. Həmişə məhəbbətlə, İsa».

Hava əvvəlkitək şaxtalı idi, lakin paltosuz da Ruf soyuğu hiss etmirdi.

Giriş

Bütün dünyanı çevirən kilsə haqqındakı kitabında pastır Qreq Lori yazırdı: «İlk məsihçilər bütpərəstləri fikirlərindən döndərə bilmədilər, lakin onlardan çox yaşadılar… Zərbəyə zərbə ilə cavab verərək məsihçilik bütpərəstliyi və iudaizmi işğal etməyə cəhd göstərmirdi. Əksinə, birinci əsrin məsihçiləri öz dərrakə, dua və həyat tərzləri ilə imansızlara üstün gəldilər.

Onların silahı inkar yox, təsdiq olmuşdur. Bizim bildiyimizə görə onlar etirazlarını bildirmirdilər və boykot elan etmirdilər. Onlar imperatoru devirmək üçün kompaniya təşkil etməyə cəhd göstərmirdilər. Bunun əvəzində onlar çarmıxa çəkilmiş, ölülərdən dirilmiş və insanların həyatını dəyişməyə hazır olan Məsihin gəlişini bəyan edir, vəz edir və dua edirdilər. Onlar öz sözlərini işdə təsdiqləyirdilər: verirdilər və sevirdilər».

Biz sürətlə dəyişən dünyada yaşayırıq. Elmdə və texnologiyalarda mütəmadi olaraq vacib və əhəmiyyətli ixtiralar baş verir. Siyasətdə və iqtisadiyyatda biz müştərək yaşamaq məqsədilə hakimiyyətin və nəzarətin dövlətlərin əməkdaşlığını və iş konqlameratlarının birləşməsini görürük.

Lakin biz bütün bu dəyişikliklərin toxunmadığı nəhəng ağ ləkələr də görürük. Orada əsrlər boyu davam edən aclıq və yoxsulluq davam edir, müharibələr tüğyan edir, cinayətkarlıq artır və xəstəliklər geri çəkilmək istəmir. Biz məsihçi kimi buna nə deyə bilərik?

İcmada duz və nur olmaq

Əvvəlki fəsildə danışdığımız bəxtiyarlıq ehkamlarının sonunda Tanrı aşağıdakı sözləri demişdir:

Siz Yer kürəsinin duzusunuz; amma duz dadsız olarsa, o nə ilə duzlanar? Artıq çölə atılıb insanların ayaqları altında əzilməkdən başqa bir şeyə yaramaz, siz dünyanın nurusunuz. Dağın zirvəsində qurulan şəhər gizli qala bilməz. Və çıraq yandırarkən onu qabın altına qoymazlar, çıraqdana qoyarlar ki, evdə olanların hamısını işıqlandırsın. Qoy sizin nurunuz insanların qarşısında elə parlasın ki, xeyirxah işlərinizi görsünlər və Göylərdəki Atanıza həmd etsinlər. (Mt. 5:13-16)

Burada İsa iki güclü metaforadan, yaxud obrazdan istifadə edir. Onun ilk dinləyiciləri duz və işıq obrazlarını çox yaxşı başa düşürdülər. Tanrı Öz Kilsəsinin əsasını qoyduğu yerdə o bu ikili funksiyanı həyata keçirməlidir. Bunun üçün cəsarət, yüksək mənəviyyat və ruhani güc, sevgi və mərhəmət lazımdır. Məsihçilər öz iştirakları ilə şərin yayılmasına mane olanda belə təsir hiss olunur.

Ədalətsizlik, zorakılıq, qəddarlıq, laqeydlik, rüşvətxorluq və mənəviyyatsızlıq suallarına ayrıca şəxsiyyət, yaxud qrup mövqeyindən yanaşmaq olar; hansılar ki, ya komitələrdə işləyərək ictimai nümayişlə, ya da partiya rəhbərlərinin yaxud mətbuatın ünvanına telefon zəngləri və məktublarla öz nöqteyi-nəzərini ifadə edə biləcəklər. Bəzən bunun üçün çox az şey lazım olur. Başqa zamanda isə həbs olunmağa, hətta ölməyə hazır olmaq lazım gələcəkdir. Zərurət olarsa, biz buna gedərikmi?

1. Yerin duzu

İsa «Siz Yerin duzusunuz» deyəndə faktı təsdiq edir. Bu, hökm və arzunun ifadə olunması deyildir. Bu, indiki zamanın reallığıdır. Bu sözlərlə İsa demək istəyirdi ki, Tanrı bizdən nə düzəldibsə, biz o olmalıyıq.

Mattanın sitat gətirilən Müjdəsi kontekstində təqib təhlükəsində olan məsihçilərdən söhbət gedir. Duz az miqdarda lazımdır, lakin öz-özlüyündə onun xüsusi əhəmiyyəti yoxdur. Bir yerdə bu, ucuz ərzaqdır, başqa yerdə o, bir qədər bahadır. Bir atalar sözündə deyildiyi kimi, insanın qiyməti onun ağırlığı qədər olan duzun qiymətinə bərabərdir! Həqiqətən də duzun qiyməti dəyişə bilər, lakin o, öz qiymətindən dəfələrlə üstün olan, tamamilə qeyri-adi keyfiyyətlərə malikdir.

Dünyadakı məsihçilər imanlarında möhkəm olanda məhz bu baş verir. Məsihçilərin belə mövqeyi şərin və pis təsirin artımını imkansız edir. On səkkizinci əsrdə İngiltərədə Uesli və Corc Uaytpildin xidməti zamanı oyanış baş verəndə, o, həmin vaxt Fransada baş verən qanlı inqilab təhlükəsini uzaqlaşdırdı.

Belə müsbət təsir adətən, daha mötədil səviyyədə müşahidə olunur. Dönmə baş verir, insanlar vicdan əzabı çəkirlər, başqa insanlara qarşı hörmət artır.

İsanın şagirdləri öz imanları haqqında susa bilməzlər. Onlar gizlənməməlidirlər, onların təsiri daha çox hiss olunan yerlərdə açıq şəkildə yaşamalı və işləməlidirlər. Onlarda bərq vuran işıq başqa insanlara daha çox təsir göstərəcəkdir, belə ki, onlar real məsihçi yaxşılığının işığını görə biləcəklər. Bu işıq bu dünyadan deyildir, lakin o, Allahdan gəlir və nəticədə öz Xadiminə şöhrət və izzət gətirə bilər.

Dörd keyfiyyətinin sayəsində qədim dünyada duz yüksək qiymətləndirilirdi.

Duz — təmiz ərzaqdır

Bəyazlıqla parlayan, günəşdən və dənizdən yaranan duz tanrılara edilən qurbanın ən primitivi idi. Əgər məsihçi duz olmaq istəyirsə, o, təmizlik nümunəsi olmalıdır. Bütün dövrlərdə dünyada düzgünlük, çalışqanlıq, vicdan və mənəviyyat standartlarını alçaltmağa cəhd göstərmişlər. Məsihçi təmiz nitq, davranış və fikir standartlarını uca tutan insan olmalıdır. Sözlər təmiz həyatla təsdiqlənməyəndə effektli olmayacaqdır.

Duz — ucuz ərzaqdır

Məsihçilər cəmiyyət üçün azsaylı və gərəksiz görünürlər. Korinflilərə Birinci göndərişində (1:26-31) Pavel erkən məsihçilərə bu sözlərlə müraciət edir:

Qardaşlar, baxın, siz dəvət olunmuşlar kimisiniz: aranızdan cismani nöqteyi-nəzərdən müdrik, nüfuzlu və əsilzadə çox deyil. Lakin Allah müdrikləri utandırmaq üçün dünyanın ağılsız saydıqlarını seçdi; Və güclüləri utandırmaq üçün dünyanın zəif saydıqlarını seçdi; Və Allah əhəmiyyətli sayılanları ləğv etmək üçün bu dünyanın əsilzadə olmayanlarını, xor baxılanlarını, hətta heç əhəmiyyəti olmayanlarını seçdi ki, heç bir insan Allah qarşısında öyünməsin. Və Onun sayəsində siz Məsih İsadasınız. O, bizim üçün ilahi müdriklik, salehlik, qüdsiyyət və nicat oldu. Bunun üçün yazılmış olduğu kimi, «Öyünən Rəbbi ilə öyünsün».

Məsihçilər çox olmasalar da onlar bütün cəmiyyətə salehlik təsiri göstərmək üçün çağırılmışlar.

Duzdan konservant kimi istifadə olunur

Duzu ətə səpəndə onun korlanma prosesini yavaşıdır. Məsihçilərin həyatı onların «xeyir-dualı» olduğunu göstərir; məsihçilər özü-özündən çürüyüb dağılmağa meylli olan cəmiyyəti özünüməhvdən çəkindirəcəklər. Hakimlər Kitabında (9:45) Avimelex Sixem şəhərinə qalib gəldikdən sonra onu darmadağın etdi və ərazisinə duz səpdi. Ruhani mənada, Tanrı imanının möhkəm mövqelərinə durduqda məsihçi məhz belə edir. O bu ərazini şərin və müxtəlif pis təsirlərin yayılması üçün yararsız edir; istər bu, onun məktəbi, yaxud dostları olsun, istərsə də kollecdə kurs yoldaşları, iş yoldaşları və idmanda tərəf müqabilləri olsun. Əgər biz baha qiyməti ödəməyə hazırıqsa, biz həm də saleh olmayan hər şeyə qarşı çıxaraq dünyanı korlanmağa qadir olan şəhadətlə bölüşə bilərik.

Duz ərzağın dadını gücləndirən vasitə kimi istifadə edilir

Duz qidanın özünəməxsus dadını üzə çıxarır. Tanrı xalqının çoxalması ən müxtəlif insanların həyata dadını artırmalıdır. Öz iştirakı ilə İsa insanların əhvalını qaldırırdı. Onun həyatında elə bir şey var idi ki, onu adi sözlərlə izah etmək mümkün deyil. Bizim nitqimiz xüsusilə duzlanmalıdır: «Qoy sözünüz həmişə nəvazişli olsun, ona duz qatılmış kimi olsun ki, siz hər adama necə cavab vermək lazım olduğunu biləsiniz» (Kol. 4:6). «Ağzınızdan heç bir çürük söz çıxmasın, ancaq ehtiyaca görə, ruhi inkişaf üçün yaxşı söz söyləyin ki, sizi dinləyənlərə nemət versin» (Ef. 4:29).

Bu kontekstdə Pavel həm də onu nəzərdə tutur ki, biz Müqəddəs Ruhu kədərləndirməməliyik. İnsan nitqi birbaşa insanın ruhi vəziyyəti ilə bağlıdır və qurmaq, yaxud dağıtmaq üçün nəhəng potensiala malikdir (bax: Yaq. 3:3-12), biz ayıq olmağın zəruriliyini daim xatırlamalı və ağzımızdan nəyin necə çıxmasına nəzarət etməliyik.

Biz yaxınlarımızla ünsiyyətimiz, iştirakımız və cəmiyyətə daxil olma tərzimizlə imansızların dünyasına Məsihin ətrini gətirməliyik.

2. Dünyanın nuru

Qoy sizin nurunuz insanların qarşısında elə parlasın ki, xeyirxah işlərinizi görsünlər və göylərdəki atanıza həmd etsinlər. (Mt. 5:16)

İsa dünyanın böyük Nurudur (bax: Yəh. 8:12). Ona inananlar zülmətdən Onun möcüzəli işığına çıxarılmışlar (bax: Kol. 1:12-13) və öz növbəsində onlar da işıq olurlar. Əslində onlar bəxtiyarlıq ehkamlarına uyğun yaşayırlar.

İşıq çirki üzə çıxarır

Əgər məsihçilər müqəddəs və saleh həyatla yaşayırlarsa, başqa insanların günahkar işlərini üzə çıxarıb ifşa edəcəklər (bax: Ef. 5:8-14). Məsələn, rüşvət alan adamlar bunu etməyənlərə qarşı çox həssasdırlar. Dövlət müəssisələrində işləyən məsihçilər öz düzgünlükləri və salehlikləri ilə olduqları yerdə rüşvətxorluğun səviyyəsini azalda bilərlər.

İşıq yolu işıqlandırır, ona görə bizim üçün maneə yoxdur

Sənin Sözün ayağıma çıraqdır və yoluma işıqdır. (Məz. 118:105)

Əgər məsihçilər Tanrı Sözünün prinsipləri ilə yaşayırlarsa, onların həyatı özün üçün yaşanan həyatla müqayisə olunmayan uca məna və istiqamət əldə edir. Bu, mütləq nəzarət edən dünyanın diqqətini cəlb edəcəkdir. Onda dünya seçim qarşısında durur — belə nümunəni qəbul etsin, ya da rədd etsin. Bizim nümunəmizdən imtina edənlər üçün işıq zülmət olacaqdır. Bu işığı qəbul edənlərin isə həyatı işıqlanacaq və onlar düzgün olmayan qərarlar qəbul etməyəcəklər.

İşıq zülməti qovur

Gecə gündüzə nisbətən daha çox cinayət baş verir.

Ona iman edən məhkum olunmur; iman etməyən isə qabaqcadan məhkum olunmuşdur, çünki Allahın vahid Oğlunun adına iman etməmişdir. Və hökm ona görədir ki, dünyaya nur gəldi və insanlar qaranlığı nurdan çox sevdilər, çünki əməlləri pis idi. Hər pislik edən nura nifrət edər və əməlləri aşkara çıxmasın deyə nura doğru getməz. Çünki əməlləri pisdir. Həqiqətə əsasən hərəkət edən isə öz əməllərinin Allaha əsasən işlənmiş olduğu bəlli olsun deyə nura gəlir. (Yəh. 3:18-21).

İşıq qorxunu dağıdır

İşıq yananda gecə kölgələri, sadəcə olaraq, yox olur. Qaranlıqdan qorxan adamlar işığı yandırıb yatmağı xoşlayırlar.

İşığın digər funksiyaları

Dostu düşməndən, həqiqəti yalandan ayırmaqda bizə kömək edir. O öz işimizi görməyə bizə imkan verir.

Məni Göndərənin işlərini gündüz ikən görməliyəm; gecə gəlir, o zaman heç kimsə işləyə bilməz. (Yəh. 9:4)

İşıq bitkilərə böyümək imkanı verir. O, həm də müasir texnologiyalarda telekommunikasiya sahəsində (lif optikası), xəstələrin müalicəsində (lazerin köməyi ilə), kitab çapında və s. istifadə olunur.

Müjdənin nuru xeyir-duadır. Onun işığında yaşayan məsihçilər, öz növbəsində, həyat, ölüm, günah, xilas, Tanrı, şeytan, səma, cəhənnəm haqqında malik olduqları biliklərlə bölüşərək başqalarına kömək edə bilər. Məhz bu suallar həmişə bəşəriyyəti maraqlandırmışdır və həmişə məhz onlara düzgün cavab tapmağa cəhd göstərmişdir.

İşıq həmişə sadəcə sözdə deyil, həm də səmadakı Atamızı tərifləmək üçün insanlara imkan verən «xeyir işlərdə» də tanınır.

Kumasada (Qana) bir Afrika kompaniyası şəhərin təmizlənməsi üçün komandalar təşkil etmişdi. Müjdəni başlamazdan əvvəl məsihçilər tez-tez dövlət məmurlarından şəhərin təmizlənməsi üçün icazə alırdılar. Onlar şəhəri səliqəyə salmaq üçün əlində süpürgə və sabunlu su olan fəhlə briqadaları göndərirlər. Vacib Müjdə tədbirlərindən əvvəl məsihçilər xəstəxanaları yuyur, şəhər parklarında və dövlət müəssisələrində təmizlik işləri aparırlar.

Bəzi məsihçilər Amsterdamda homoseksualistlərin beynəlxalq görüşü zamanı həmin yaradıcı yanaşmanı nümayiş etdirmişdilər. Onlar öz imanlarını festivala gəlmiş homoseksualistlərin çoxsaylı beynəlmiləl qrupları ilə bölüşmək istəyirdilər. Bu görüşə təqribən yüz minə yaxın iştirakçı, tamaşaçı və turist yığılmışdı. Məsihçilər etiraz aksiyası təşkil etmədilər, lakin Tanrı sevgisini bəyan edən məktublar və beş min sarı qızılgül payladılar. Festivalın bəzi qonaqları bu bəxşişi qəbul etməkdən imtina etsələr də, belə yanaşma qızılgülləri qəbul edərək homoseksualistlərə qarşı Tanrı sevgisinə (nəinki Tanrının seksual meylləri bəyənməməyi) heyrətlənənlərlə ciddi söhbətə başlamağa imkan verdi. Bu üç həftəlik tədbirdə dünyanın səkkiz ölkəsindən demək olar ki, yüz nəfər məsihçi iştirak etmişdi. Gül paylamaqdan başqa, onlar həm də musiqi alətlərində çalır, izdihamlı küçələrdə rəqs edir, kofe paylayır və Amsterdam vağzalında ayaqqabı üçün pulsuz parıltı təklif edirdilər.

3. Xəbərdarlıq

İsa Məsihin Kilsəsi qalxıb belə çağırışa cavab verə bilərmi? Bizim dünyaya təsir edə bilmək bacarığımız bizim ona oxşamamağımızdan asılıdır. Başqa cür görünməyə, yaxud bu faktı göz önünə qoymağa ehtiyac yoxdur. Biz artıq başqayıq. Yalnız bir şey lazımdır — bu fərqdən utanmamaq.

Əgər bizdə həyatımızı dünyanın həyatından keyfiyyətcə fərqləndirən mənəvi hissiyyatın itiliyi yoxdursa, onda biz bu dünya üçün duz ola bilmərik. Əgər həyatımız Məsih şöhrətinin şüaları ilə parlamırsa, biz insanları Onun yanına apara bilmərik. Yəhyanın Müjdəsində (17:15-19) İsa Öz duasında məhz bu haqda danışır. İnsanları, onların xilası naminə Tanrıya cəlb etmək üçün kilsə, bu dünyanın həyat tərzindən fərqlənən həyatı və mərhəməti ilə dünyaya təsir etməlidir.

İndoneziyada ekstremist kütlələri məsihçi kilsələrini, onlara məxsus olan dükanları qarət edir və dağıdırdılar. Belə qruplardan biri kilsə binasını dağıtmağa hazırlaşırdı. Lakin ətrafda yaşayan müsəlmanların kilsə binasını əhatəyə alaraq onu yandırmamaq üçün yalvardıqlarını görəndə ekstremistlər çox təəccübləndilər.

Ekstremistlər heyrətlə sakinlərdən soruşdular: «Siz nə üçün bunu edirsiniz? Axı bu, məsihçi kilsəsidir, bizim icmada ona yer yoxdur!"

Lakin qonşular cavab verdilər: «Bəli, bu, məsihçi kilsəsidir, ancaq bu məsihçilər qeyri-adi adamlardırlar. Onlar bizə hörmət edirlər və icmamız üçün çox şey ediblər. Biz onların binasını yandırmağa, ya da onları incitməyə yol vermərik».

Banditlər yox oldular.

Sizi əhatə edən cəmiyyətə öz sevginiz, mərhəmətiniz və həyat tərzinizlə təsir göstərəndə insanların və hətta hakimiyyətin hörmətini qazanırsınız. Belə şəhadət insanları Məsihə cəlb edir.

Humanitar yardım

Yaqubun göndərişində (1:27) deyilir: «Ata Allahın yolunda təmiz və ləkəsiz dindarlıq budur: yetimləri və dulları onların məşəqqətli anlarında ziyarət etmək…».

Tanrı sevgisi bizi acı yedirtməyə, kasıbı geyindirməyə, zəifi müdafiə etməyə və seldən, zəlzələdən, yoluxucu xəstəliklərdən, müharibələrdən ziyan çəkmiş adamlara kömək etməyə çağırır. Buraya, Məsihə inamına görə zərərçəkənlərə dayaq və kömək da daxildir. Kilsə həmişə üçüncü dünya ölkələrində həyata keçirilən təhsil və tibb proqramlarına rəhbərlik edirdi.

Bu növ fəaliyyətə indi də ehtiyacı olan regionlarda həmin təşəbbüsü davam etdirməliyik. Çox zaman mərhəmətə ehtiyacı olanları axtarmaq üçün uzağa getmək lazım olmur. Hər bir şəhərdə humanitar yardıma ehtiyacı olan kasıb adamlar yaşayan rayonlar vardır. Biz onlar haqqında tez-tez düşünürükmü və onlara kömək etməyə nə dərəcədə hazırıq? Biz onlar üçün nə edə bilərik?

Biz dünyanın ehtiyaclarına baxanda çaşqınlıq hiss edirik: planetimizin əhalisi ildə doxsan milyon nəfər sürətlə artır. Ərzaq məhsullarının istehsalı əhalinin artan tələbatını zorla ödəyir. Haradasa təbii fəlakət baş verəndə kəskin ərzaq çatışmamazlığı və aclıq başlayır.

Bəzən zəngin ölkələr öz iqtisadiyyatlarını təhlükəsizləşdirməyə çalışdıqlarına görə kasıb ölkələrə öz iqtisadiyyatlarını inkişaf etdirməkdə yardımdan imtina edirlər. Bu ölkələrə izafi məhsullar şəklində humanitar yardımın gətirilməsi nəticədə yerli kənd təsərrüfatının azaldılmasına gətirib çıxarır.

QİÇS, vərəm və s. xəstəliklər, ətraf mühitin çirklənməsi ilə yanaşı insanların səhhətini və təbiətini — xüsusilə kasıb ölkələrdə — dağıdır.

Məsihçilər nə edə bilərlər? Dua edin ki, məsihçi humanitar cəmiyyətləri öz maliyyə fondlarını müdrikliklə idarə etsinlər və Tanrı sponsorlara nəyə və necə pul verməyi göstərsin. Heç də həmişə ərzaq, ya da pul lazım olmur. Bəzən ruhani liderlərin hazırlanması və onların Tanrı Sözü ilə təchiz edilməsi daha aktual olur.

Andrey qardaş deyir ki, ehtiyac, faktiki olaraq, həvari Pavelin Vəhyindəki İsa obrazının təcəssümüdür. Kilsədə bir çox adamların ürəyi mərhəmət və sevgi üçün bağlıdır. Buna görə də İsa durub qapını döyür, içəri girməyə icazə alır. Onun iştirakı qəlbləri sevgi üçün açır.

1992 və 1999-cu illərdə «Açıq qapılar» missiyası Sudandakı məsihçilər üçün humanitar yardım çərçivəsində bir neçə ton ərzaq göndərmişdi. Bu ona görə edilmişdi ki, bu ölkədəki imanlılar fiziki cəhətdən o qədər zəifləmişdilər ki, tədris proqramlarında diqqətlərini cəmləşdirə bilmirdilər və həmin anda bu regiona heç kim yardım göndərmirdi. Bu layihə «Sevgidə mərhəmət» adlandırılmışdı.

Başqa insanlara qarşı sevgi

Ruhun bəhrələri sırasında sevgi birinci yerdədir. Kimsə demişdir: «Məsihçi həyat tərzinin yeganə israfçılığı sevginin çoxluğundadır». Korinflilərə Birinci göndərişin 3-cü fəslində sevgi anlayışı təfərrüatı ilə təhlil olunur, eləcə də məsihçi həyatında sevginin təzahürü təhlil olunur.

Agare (sevgi) — bu, təmənnasız sevgidir, o, əvəzində heç nə istəmir və cavab reaksiyasından asılı deyildir.

1. Tanrıya sevgi

Sevgini öncə Allaha, sonra başqa insanlara təzahür etdirməliyik. Yazıda, ələlxüsus da Əhdi-Cədiddə sevgi haqqında təlimi tədqiq etdikcə, biz bu sevginin bolluğunu görəcəyik:

Tanrıya sevgi hər şeyin mərkəzindədir;

həyat yoldaşına, uşaqlara və ailəyə sevgi;

məsihdə olan bacı və qardaşlara sevgi;

yaxınlarına sevgi;

düşmənlərə sevgi.

2. Ailəyə sevgi

Arvadını (ərini) və övladlarını sevmək haqqında Yazı əmrini başa düşmək çətin deyildir. Belə ki, arvadını sevmək — bu faktiki çağırışdır. İsa Kiilsəni sevdiyi və Öz həyatını ona görə verdiyi (bax: Ef. 5:25-29) kimi sevmək! Məsihçi sevgisi evdən başlayır. Məhz burada sevgi həqiqi sınaqdan keçir, çünki məhz ailədə biz əslində olduğu kimi mahiyyətimizi açırıq. Ailədəki sevgini saxtalaşdırmaq olmaz.

3. Geniş Tanrı ailəsinə sevgi

Yəhyanın Müjdəsində (13:35) İsa göstərirdi ki, Onun davamçılarının şagirdliyinin həqiqi sübutu imanlı qardaşlarına münasibətdə sevginin bəslənmsi olacaqdır. Məhz bu sevgi dünya üçün həqiqətən İsanın ardınca gedənləri fərqləndirən nişanə olacaqdır.

4. Yaxınlarına qarşı sevgi

Böyük tapşırığın (bax: Lk. 10:27) İkinci hissəsi belə səslənir: «Öz yaxınını özün kimi sev». Sonra bu parçada İsa xeyirxah samariyalı haqqında əhvalatı danışır və bu hekayədə yardıma ehtiyacı olan hər bir adam yaxın adlandırılır. Belə sevgi bizim həyatımızda da özünü göstərməlidir.

Qışın ortalarında həbsxanada bir yaşlı məsihçinin qulağı bərk ağrıdı. O, Tanrıya minnətdarlıq etdi ki, onu qışın şaxtalı soyuğundan qoruyan xəz papağını qoruyub saxlaya bilmişdir. Və heç olmasa, gecə üstündə yata biləcəyi balışı vardır.

Bir dəfə kamera yoldaşlarından biri ondan xəz papağını istədi. Məsihçi öz yeməyini başqa dustaqlarla bölüşməyə hazır idi, lakin papağını vermək istəmirdi. Axı onun qulağı iltihab etmişdir. Bu papaq onun özünə lazımdır.

Bütün gecəni o öz vicdanı ilə mübarizə aparırdı. Yadına belə ayələr düşürdü: «Səndən diləyənə ver, səndən borc istəyənə üz çevirmə» (Mt. 5:42). Gecə duasından sonra o, Allahdan bağışlanmasını istədi və artıq papağı verməyə hazır idi. Lakin səhər ona məlum oldu ki, mühafizəçilər həmin dustağı daha soyuq olan başqa kameraya keçiriblər.

Elə həmin səhər mühafizəçilər adi kamera yoxlaması keçirdilər və məsihçinin digər şəxsi şeyləri ilə yanaşı xəz papağı da zəbt etdilər.

O, itirməli olduğunu saxlamağa çalışdı, lakin Tanrı bu papağın başqa dustağa xidmət etməsini istəyirdi. Uzun illər sonra bu dustaq ona Müqəddəs Ruh tərəfindən təqdim olunmuş məsihçi yetkinliyi dərsini xatırlayırdı.

5. Düşmənlərə sevgi

Bəlkə də İsanın icra edilməsi lap çətin olan əmri öz düşmənlərini sevməkdir (bax: Mt. 5:44). Sınaqdan çıxmış məsihçi həmişə, hətta ona pis münasibət göstərən adamın firavanlığı üçün çalışacaqdır. Kimsə demişdir: «Düşməni məhv etmək üçün məsihçinin yeganə yolu onu o vaxta qədər sevməkdir ki, o, dosta çevrilsin».

Rumıniyalı pastır, doktor Pol Neqrut öz köhnə dostuna onun sadə evində baş çəkdi. Dostunun adı Trian Dors idi. Pol içəri girəndə dostunun qan içində olduğunu gördü. O, nə baş verdiyini soruşdu. Trian cavab verdi:

— Elə indicə məxfi polis burada idi. Onlar gəlib mənim əlyazmalarımı zəbt etdilər. Məni döydülər.

Pol məxfi polisin qəddar iş metodlarına qarşı öz etirazını bildirməyə başladı, lakin Trian onu dayandırıb dedi:

— Qardaşım Pol, Məsih naminə əzab çəkmək elə şirindir ki, Tanrı bugün bizi ona görə görüşdürməyib ki, biz polisə narazılığımızı bildirək, görüşdürüb ki, Onu izzətləndirək. Gəl diz üstə durub dua edək.

O, diz üstə durub məxfi polis üçün dua etməyə başladı. O, Tanrıdan ona xeyir-dua verib xilas etməsini dilədi. O, Tanrıya onu necə çox sevdiyini deyirdi. O dedi:

— İlahi, əgər onlar bir də gəlsələr, dua edirəm ki, sən mənə onlara xidmət etməyə imkan verəsən.

Sonra Pol dedi: «Həmin vaxta qədər mən artıq lap utanırdım. Mən fikirləşirdim ki, Tanrıya görə Rumıniyada ən çətin həyatla yaşayıram. Mən öz fikirlərimə görə çox kədərləndim».

Sonra Trian Dors Pola danışdı ki, artıq neçə ildir ki, məxfi polis mütəmadi olaraq onun evinə gəlir. Həftədə iki dəfə onu döyürlər. Polislər onun bütün işlərini zəbt ediblər. Döyülmədən sonra o, ədətən polis zabiti ilə danışır. Trian onun gözlərinə baxaraq deyir:

— Cənab, mən sizi sevirəm. İstəyirəm biləsiniz ki, gələn dəfə biz Tanrı məhkəməsi qarşısında görüşsək, siz cəhənnəmə mənim sizə nifrət etdiyimə görə yox, Tanrı sevgisini rədd etdiyinizə görə düşəcəksiniz».

Trian bu sözləri hər dəfə döyüləndən sonra təkrar edirdi.

Bir neçə ildən sonra bir gecə həmin zabit Trianın yanına gəldi. Trian növbəti döyülməyə hazırlaşdı. Lakin zabit onunla çox mehriban danışaraq dedi:

— Cənab Dors, bizim növbəti görüşümüz Tanrı məhkəməsi qarşısında olacaqdır. Mən bu gün buraya sizə etdiyim bütün pisliklərə görə üzr istəmək üçün gəlmişəm. Demək istəyirəm ki, sizin sevginiz qəlbimə toxundu və mən Məsihdən xilas olmağımı diləyirdim. Lakin iki gün əvvəl həkim məndə xərçəng xəstəliyi tapmışdır və Tanrının yanına getməmişdən əvvəl mənim bir neçə həftə ömrüm qalmışdır. Bugün mən sizə xəbər verməyə gəlmişəm ki, biz o tərəfdə sizinlə birgə olacağıq.

Məsihçilər birlikdə duz və nur olanda və ayrı-ayrılıqda hər adama həqiqi agare (sevgi) bəxş edəndə, onların qələbəsi təmin olunmuşdur.

Qrupda məşğələlər

1. Bu fəsildən çıxardığımız müsbət dərsləri müzakirə edin. Bu dərsin sadalanmış aspektlərindən hər birinə münasibətdə ayrıca şəxs və yerli kilsə kimi malik olduğunuz uğurlar və çatışmamazlıqları sadalayın. İmkan olan kimi nəyin üzərində işləməyə çalışacaqsınız?

2. Öz zəif cəhətlərinizi tövbə edərək və Tanrıya özünüzün və yerli kilsənizin eləyə bildiklərinə görə təşəkkür edərək məşğələni dua ilə yekunlaşdırın. Görülməli işlər üçün də dua edin.

Müzakirə üçün suallar:

1. Mənsub olduğunuz məsihçi icması regionunuzda necə duz və nur ola bilər?

2. Digər insanlara qarşı agare (sevgi) təzahürünün hansı sahəsi sizə daha çətin görünür?

3. Düşmənləri sevmək, demək olar ki, mümkün deyil. Bu sevgini göstərmək istəyən məsihçinin malik olduğu hansı qüvvə vardır? Öz düşmənlərini sevmək və eyni zamanda onlara qarşı mübarizə aparmaq olarmı?

On səkkizinci fəsil

Səbirlilik və öyüdvermə

Bəzilərinin adət etdikləri kimi öz yığıncaqlarımızı tərk etməyək. Amma xüsusən o günün yaxınlaşdığını gördüyümüz nisbətdə bir-birimizi daha çox ürəkləndirək.

İbr. 10:25

Çində Məsihdə olan bir bacı öz dini görüşlərinə görə ərinin demək olar ki, iyirmi iki il müddətinə həbs olunmasından sonra qaynanası və altı uşağı ilə tək qalmışdı. O özü haqqında belə danışırdı: «Pastır vəzifəsində xidmət edən ərimi 1958-ci ildə həbs edəndə mənə dedilər ki, onu daha heç vaxt görməyəcəyəm. Mənim üçün çox ağır idi. Altı uşaq və qaynanamla qalmışdım. Ürəyim ümidsizliklə dolu idi. Mən Allaha narazılığımı bildirməyə başladım. Gələcək çox tutqun görünürdü.

Bir gecə Allah mənimlə danışaraq dedi:

— Bütün bunlar Məndən gəlmişdir!

Mən cavab verdim:

— Əgər bütün bunlar Səndəndirsə, xahiş edirəm, məni və ailəmi qoru. Sənin adını ləkələməmək üçün mənə kömək et. Mən sənin ardınca getmək və səni izzətləndirmək istəyirəm!

Onda mənim ürəyimdə sakitlik bərqərar oldu.

İnsanlar məni tez-tez pis vziyyətdə qoyurdular, lakin bütün bu illər ərzində Allah mənim qayğımı çəkirdi. Ən birinci sınaq ailənin maliyyə təminatı ilə bağlı çətinliklər idi. Mən gündə cəmi yetmiş sent qazanırdım. Bu pulla böyük ailəni dolandırmaq mümkün deyildi. Lakin Allah bizi İlyası təmin etdiyi kimi təmin edirdi. O, mənə Pastır və Mənbə olmağı vəd edirdi.

Bir axşam qaynanam mənə sabaha heç bir ərzağın qalmadığını bildirdi. O, səhər qızının evinə getməyi və ondan kömək istəməyi qərara aldı. Həmin gecə mən Allahdan soruşdum ki, O, nə üçün bizə sabaha qida verməyib. Duadan sonra mən Onu eşitdim: «Əgər mən quşların da qayğısını çəkirəmsə, sənin də qayğını çəkəcəyəm». Mən sakitcə yuxuya getdim.

Səhər altıya beş dəqiqə qalmış qapını döydülər. Mən qapını açanda ömrümdə ilk dəfə qarşılaşdığım altmış yaşlı bir qadın gördüm. O soruşdu:

— Siz Elis bacısınız? Mən sizi çətinliklə tapdım. Ruh məni bunu vermək üçün bura göndərdi.

O, paketi stolun üstünə qoydu və qapıya yönəldi.

Mən onun adını soruşdum, o cavab verdi:

— Mənim adım yoxdur. Sadəcə Tanrıya təşəkkür edin.

O, çıxıb gözdən itdi. Mən paketi açdım. Ərzaqların arasında mən zərf gördüm, zərfin içində əlli dollar pul var idi. Tanrı heç vaxt gecikmir. Biz bir dəfə də olsa, ac qalmadıq. Qaynanam dedi:

— Deməli, bugün qızımgilə getməli olmayacağam.

Uzun illər boyu belə hadisələr çox olmuşdu. Adamlar mütəmadi olaraq poçt vasitəsilə pul göndərirdilər.

İkinci sınaq partiya orqanları tərəfindən edilən psixoloji təzyiq idi. Ərimi Çinin Kommunist Partiyasının dinə zidd siyasətinə tabe olmaqdan imtina etdiyinə görə həbs etdikləri üçün məni də əks-inqilabçı hesab edirdilər. Mənə bir daha dedilər ki, ərimi heç vaxt görməyəcəyəm. Hər gün hökumət məni öz fikirlərimdən imtina etməyə və ərimdən boşanmağa məcbur etməyə çalışırdı.

Hər gün məni altı saat sorğu-suala tutur, güclü təzyiq göstərirdilər. Əgər mən Tanrını tanımasaydım, özümü öldürərdim. Tanıdığım iki başqa qadın bu şəraitdə dəli olub özlərini öldürdülər. Mən isə bütünlüklə Tanrının yardımına güvənirdim. Əzablı sorğu-suallar zamanı mən sadəcə gözlərimi yumur və sakitcə dua edirdim.

Üçüncü sınaq ağır iş idi. Mənə qarşı yönəldilmiş ittihamlara görə fabrikdə və ya ofisdə işləməyimə icazə vermirdilər. Altı saatlıq sorğu-sualdan sonra mən səkkiz saat ağır fiziki iş icra edirdim. Mən içinə kərpic, beton plitələr və sement yüklənmiş vaqonetkaları itələməklə gündə səksən sent məvacib alırdım. Yük çox ağır idi.

Mən işdə elə yorulurdum ki! Mən iş növbəsi başlayana qədər artıq özümü yorğun hiss edirdim. Tərim sel kimi axırdı. Qışda şaxtaya və donmuş palçığa görə vaqonetkaları itələmək daha çətin olurdu. Bəzən mən sementi bellə ikinci mərtəbəyə atmalı olurdum. Mən yalnız kömək üçün Tanrıya etdiyim duaların sayəsində sağ qaldım. O, mərhəmət göstərir və mənə güc verirdi.

Dördüncü sınaq bədənin istəyi idi. Ərimi aparanda mənim otuz doqquz yaşım var idi. Dövlət məmurları məni başqasına ərə getməyə məcbur etmək istəyirdilər. Mən hökumətin təkidlərinə razı olsaydım, yeni yaşayış yerinə köçməyimə icazə verərdilər. Şəxsi işimi yenidən yazardılar və mən ağır işdə əziyyət çəkməzdim. Kişilər yanıma hədiyyə, pul və geyimlə gəlirdilər, biri hətta boşanma haqqında ərizə hazırlamışdı. Hətta gecədən xeyli keçmiş onlar sakitcə qapını döyə bilirdilər.

Mən onlara deyirdim: «Mən məsihçiyəm. Mən boşanıb yenidən ərə gedə bilmərəm». Tanrı məni elə çox sevirdi ki, bu sınaqlara dözmək üçün mənə güc verdi, mən sakit və rahat yaşamaq arzusuna üstün gəldim. Hər dəfə dua edəndə O mənə hər şeyi, hətta istədiyimdən daha artıq verirdi.

İyirmi bir il səkkiz aydın sonra ərimi azad etdilər. Demək olar ki, iyirmi iki il — ayrılıq üçün uzun müddətdir. Lakin Tanrı bizi bu sınaqdan keçirdi».

Səbirlilik

Əgər ruhani müharibədə hücum vasitələri Söz və duadırsa, onlar sadiqlik və itaətkarlıqla möhkəmlənməlidirlər. Daima Tanrı qarşısında olmaq və Ruhun bəhrəsini istehsal etmək üçün biz səbirlilik adlanan keyfiyyətə malik olmalıyıq.

Romalılara Göndərişdə (5:3) həvari Pavel səbirliliyin kədərdən yarandığını, onun da öz növbəsində xarakteri formalaşdırdığını deyir. Bir qədər sonra Romalılara Göndərişdə Pavel əlavə edir ki, Öz səbirliliyimizin sayəsində biz Yazıda təsəlli və ümid tapırıq (bax: Rom. 15:4). Yaqub təsdiqləyir ki, səbirlilik yetkinlik və mükəmməlliyə gətirir (bax: Yaq. 1:4).

Həvari Yəhyanın Vəhyində (3:10) İsa səbirdə Ona sadiq olmaq əmrini icra etdiyinə görə, yəni səbirlilik göstərdiyinə görə Filadelfiyadakı kilsəni tərifləmişdi. Bu, heç nə etmədən «oturmağa» çağırış deyil, «Tanrının heç vaxt məşğul olmayacağını dəqiq bilərək səylə çalışmaqdır». Qalib o adamdır ki, heç vaxt təslim olmur.

Düşmən həmişə səbirliliyə qarşı durmağa cəhd edir və bu, ruhani döyüşdən sonra güclü yorğunluq hissi yaradır, sonra ruhi apatiya, yaxud «geriçəkilmə» və ya «təslim» adlandırdığımız ruhun adi vəziyyəti başlayır. Bir çox məsihçilər qələbəyə bir dəqiqə qalmış təslim olurlar.

Con Benyan bu haqda özünün «Piliqrimin səyahəti» əsərində deyir. O danışır ki, səyahətin sonunda yorğun səyyah Sehrli Ölkənin ərazisinə qədəm qoyub sadəcə yuxuya gedir ki, artıq heç vaxt oyanıb öz yolunu sona çatdırmasın.

Çindən qəddarcasına qovulan incə bir bacı deyir: «Gəmi öz hərəkətini yalnız dənizdəki tufana görə dayandıra bilməz. Sadəcə olaraq o, doğru istiqamətdə getdiyinə əmin olmalıdır. Belə sınaqlar olmasa, biz Tanrıya necə xidmət edəcəyimizi bilməyəcəyik».

Həyat belə gəmiyə bənzəyir. Təqib olunan Kilsə üzvləri şəhadət edirlər ki, güclü tufan zamanı imanlılar özlərini sükan çarxına möhkəm bağlayıb Tanrının İsa Məsihdə olan sədaqətinə və Onun əbədi məhəbbətinə güvənə bilərlər.

İbranilərə göndərişin (10:19-39) bir parçası bu mövzunun illüstrasiyasıdır. Bu parçada 36-cı ayə əsasdır: «Çünki sizin təhəmmülə ehtiyacınız var ki, Allahın iradəsini yerinə yetirib vəd olunan şeyə nail olasınız». Qeyd etmək maraqlıdır ki, bu ayə əzablar, təzyiqlər, təqiblər, həbs və əmlakın zəbt olunması haqqında müzakirələrin bir hissəsidir.

Güclü təqiblərə və çətinliklərə məruz qalmış kubalı bir pastırdan soruşdular: «Belə çətin həyat şəraitində hər şeyi atıb təslim olmaq istəmirsinizmi?» Pastır gülümsəyib sadəcə cavab verdi: «Döyüş olmasaydı, qələbə də olmazdı!». Bir dəfə kimsə dedi: «Məni öldürməyən hər şey məni möhkəmləndirir».

Keçən əsrlərdəki ilk missionerlərin səbirliliyi olmasaydı, indiyə qədər çinlilərin ana dilində Müqəddəs Yazısı olmazdı.

Robert Morrison Şotlandiyanın kiçik bir toxuculuq şəhərinin kasıb rayonunda böyümüşdü. Bazar müəllimi oğlanın qəlbini İsa üçün fəht etmək cəhdlərindən əl çəkmədi və bu müəllimin səbirliliyinin sayəsində gənc Morrison İsanın davamçısı oldu. O, Çində ilk protestant missoneri oldu və 1800-cü illərin əvvəllərində Müqəddəs Yazını Çin dilinə tərcümə etdi. Lakin bir çox həyəcan və qorxulardan yan keçilmədi. Düz on altı il Morrison dəhşətli şəraitdə yaşadı. Onun çinli köməkçisi Ako özü ilə zəhər gəzdirirdi ki, əgər onu tutsalar, işgəncələrdən əzab çəkməsin. Sonralar Morrisonun əzabı onunla mükafatlandırıldı ki, Ako onun birinci imana gələni oldu.

Robert Morrison əvvəlcə oğlunu, sonra arvadını itirdi. Lakin o buna da dözdü. Bugün Makaoda köhnə protestant qəbiristanlığında onun qəbrini arvadının və oğlunun qəbirləri ilə yanaşı görmək olar. Bugün onun saleh səbirliliyi Çində bir çox bacı və qardaşların həyatında öz bəhrəsini verdi.

Doroti Ay Çinq hal-hazırda Şimali Amerikada səyahət edir və danışır ki, o, Tanrıya xidmətə ona görə layiq ola bilmişdir ki, iyirmi il müddətində əmək düşərgəsində bel ilə peyin yükləmişdir. Daroti belə nəticəyə gəldi ki, bu ağır həyatdan aldığı ən birinci dərs Tanrının səbirliliyi bəyəndiyini ona əyani şəkildə göstərdi.

Digər çinli imanlı Honkonqda aparıcı məsihçi radioproqramına, məsihçi imanına görə yeniyetmə oğlunun məruz qaldığı təqiblər haqda yazmışdı. Bu imanlı oğluna dedi: «Çarmıxın yolu çətindir, lakin əbədiyyata doğru bu yolda biz səbirlilik göstərməliyik».

C. C. Endryus — yaşlı lüteran pastırı, əvvəllər Birma adlanan Myanmada, Ranqunada bizim dostumuz xidmətə böyük səylə yanaşırdı. Bir neçə il əvvəl onun qızı viruslu hepatitdən ölmüşdü. İki ay sonra arvadı ürəyinin partlamasından ölmüşdü. Yarım ildən sonra oğullarından biri qəflətən öldu. Endryusa elə gəlirdi ki, o, əzilmişdir. Həyatının həmin dövrünü xatırlayaraq deyir: «Mən özümü Əyyub kimi hiss edirdim, lakin heç kim yanıma təsəlli üçün gəlmirdi».

Bu hadisə haqqında qonşu Banqkokdan (Tailand) olan gənc filippinli Ver Enrikes eşitdi. O, Endryus qardaşa dəstək olmaq üçün onun yanına gəldi. Endryus deyir: «Həyatımın ağır vaxtında gəlib mənə kömək etmək istəməsi üçün sağ olsun».

Bir neçə aydan sonra Endryus qardaşın evinin yanında həyata sevinən nəvələrinin gülüşü eşidilirdi. Unudulmaz dərs haqqında danışaraq Endryus gülümsəyir: «Səbirliliyimə görə Tanrı məni mükafatlandırdı və mənim yaralı ürəyimi sağaltdı!"

Bir dəfə biz kilsənin divarında belə məsihçi şüarı gördük:

Bəzən Tanrı tufanı sakitləşdirir,

Lakin bəzən O, tufanın tüğyan etməsinə icazə verir…

və Öz övladlarını sakitləşdirir.

Öyüdvermə

Səbirlilik — biz tufan və qasırğaların həmləsinə dözməli olduqda, bu, Tanrının verdiyi lütfdür. Biz başqalarına çətinliklərə tab gətirməkdə və təzyiqə dözməyə kömək etdikdə başqa Tanrı ənamı kimi öyüdverməni göstərmək olar.

Bir dəfə bir neçə qurbağa meşə ilə gedirdi. Birdən iki qurbağa dərin xəndəyə düşdü. Qalanları xəndəyin ətrafına yığıldı. Rəfiqələrinin dərinə düşdüyünü görəndə onların axırının çatdığını dedilər. Ancaq qurbağaların hər ikisi onlara diqqət yetirmədilər və var gücü ilə xəndəkdən çıxmağa çalışırdılar.Yuxarıda duranlar bunun mənasız olduğunu deyərək, onların axırının çatdığını dedilər. Nəhayət qurbağalardan biri rəfiqələrinin sözünə qulaq asaraq təslim oldu. O uzandı və öldü. Ancaq ikincisi bacardığı kimi tullanmaqda davam edirdi. Və yenə də qurbağalar qışqırıb məsləhət verdilər ki, əzablara son qoyub rahat ölsün. Lakin qurbağa daha böyük inadla tullanırdı və nəhayət xəndəkdən çıxdı.

O çıxanda qurbağalar dedilər: «Sən bizi eşidirdin?» Qurbağa bir qədər ağır eşitdiyini dedi. O fikirləşirdi ki, bütün bu vaxt ərzində rəfiqələri onu ruhlandırırmış.

Çətin vaxtlarda ruhlandırıcı sözlər, həqiqətən də insanı qaldırmağa, sağ qalıb hər şeyə üstün gəlməyə kömək edər. Digər tərəfdən, çətin vəziyyətdə adama deyilən ümidkəsici söz onu öldürə bilər. İnsanlara dediklərinizdə ehtiyatlı olun.

Yolunuza çıxan adamlara həyat sözləri deyin. Bəzən inanmaq çətindir ki, təsəlli sözləri insana belə dayaq ola bilər. Hər bir insan elə söz deyə bilər ki, fəlakətlərlə mübarizə aparan adamın son qüvvələrini əlindən ala bilər. Başqaları üçün xoş sözlər tapa bilən adam xeir-dualıdır.

Bir neçə il əvvəl keçmiş amerikalı hərbi əsirlərə sual verdilər ki, düşmənin məhz hansı metodları sizin ruhunuzu daha yaxşı söndürə bilər. Tədqiqlər göstərdi ki, hərbi əsirlər fiziki məhrumiyyətlər və ya işgəncələrə görə ruhdan düşmürdülər. Lakin təkadamlıq kamerada saxlanılma və dostlarından ayrılaraq tez-tez bir kameradan o biri kameraya köçürülmə insanı sındıra bilər. Sonra tədqiqatçılar müəyyənləşdirdilər ki, əsgərlər mənsub olduqları kiçik qruplarda bir-birlərinə bağlılıqdan daha çox güc alırdılar.

Bu müharibələr bir faktı daha dərindən anlamağa imkan verir ki, tanrıya sadiq qalmaq üçün onlara kömək edə biləcək digər imanlılarla ünsiyyətə məsihçilərin nə üçün ehtiyacı vardır. Bizim Tanrı ilə şəxsi münasibətlərimiz ruhani yetkinliyə çatmağımız və səbirliliyə öyrənməyimiz üçün kifayət deyildir. Ruhla birləşdirilmiş vahid imanlı bədəninin daxilindəki münasibətlər böyümək və xilaskara sadiqliyimizi qorumaq üçün mütləq lazımdır (bax: İbr. 10:23-25).

Bütün Müqəddəs Yazı boyunca Tanrı ailəsində digər imanlıları ruhlandırmağa çağırışın təkrarlanmasını eşitmək olar. Romalılara göndərişin 12-ci fəslində Müqəddəs Ruhun digər ənamları arasında öyüdvermə ənamı da yada salınır. Sonradan Pavel Soloniklilərə Birinci göndərişində (5:11) yazırdı: «Buna görə də etdiyiniz kimi, bir-birinizə təskinlik verin və bir-birinizi inkişaf etdirin».

Öyüdvermə — siz başqalarını ilhamlandıranda və onlara ruhlanmağa kömək edəndə bu, dayaq olmaq və gümrahlaşdırma aktıdır. Bizlərdən hər birimiz itaətkarlıqla başa düşməliyik ki, bizə belə təsəllinin böyük dozaları lazımdır. Ümid — insan ruhu üçün oksigendir.

Çak Suindoll təsdiq edir ki, İbranilərə Göndərişdə (10:25) istifadə olunmuş sözün kökü, Yəhyanın Müjdəsində 14-cü və 16-cı fəsillərdə Müqəddəs Ruhun hərəkətlərini təsvir edən sözlərlə eynidir. Müəllif belə nəticəyə gəlir: «Biz başqalarına öyüd verəndə Tanrı ailəsində Müqəddəs Ruhun elədiklərini çox yaxından xatırladan işi icra edirik».

Digər görkəmli Müqəddəs Yazı müəllimi bu fikri təsdiqləyir: «Öyüd və təsəlli vermək — ən böyük insani borcdur.Həvəsli adamın üstünə bir ləyən soyuq su töküb onun ruhunu söndürmək çox asandır. Dünya başqalarını ruhdan salmağa hazır olan adamlarla doludur. Lakin bizim məsihçi borcumuz — bir-birimizə öyüd verməkdir. Tez-tez tərif və təşəkkür, minnətdarlıq və ya həvəsləndirmə sözləri şərlə mübarizəyə dözməyə insana kömək etmişdir».

Andrey qardaş öz xidmətinin lap əvvəlində Şərqi Avropa ölkələrində imanlı qardaşları ilə ünsiyyət zamanı həvəsləndirmə sözlərinin vacibliyini dərk etdi. Onlar ona deyirdilər: «Andrey, sənin bura gəlməyin on ən yaxşı vəzindən üstündür!». Bugün o, əhalisinin əksəriyyəti müsəlmanlar olan ölkələrə gedəndə həmin sözləri eşidir. O, tez-tez «Açıq qapılar» missiyasının mahiyyətini həvəsləndirmə kimi müəyyənləşdirir və xidmətin bu növü gələcək ünsiyyət üçün müxtəlif ölkələrə getməklə həyata keçirilir, xidmətçilərin hazırlanmasında lazımi materiallarla təminetmə və köməyin göstərilməsidir.

Bizim kuryerlər Vyetnamın cənub hissəsində bir pastırın yanında olmuşdular. Onlar vyetnamca danışa bilmirdilər, buna görə də onlara şübhə ilə yanaşdı. Onda onlar Müqəddəs Ruhun rəhbərliyi ilə belə etdilər. Kilsədə diz üstə duraraq ingiliscə bərkdən dua etməyə başladılar. Tezliklə vyetnamlı pastır onlara qoşuldu. Onun üzündən göz yaşları axırdı. Sonralar bu pastır onlara vizitlərinin vacibliyi haqqında məktub yazdı. Bu onun məktubunun tərcüməsidir: «Bizim birlikdə dua edərək İsanın adını şöhrətləndirə bilməyimiz faktı mənə çox böyük təsir bağışladı. Biz müxtəlif dillərdə danışsaq da bir-birimizi Müqəddəs Ruhun köməkliyi ilə Tanrı sevgisində başa düşə bilirik.

Bilirik ki, siz bizim kilsəmizə Müqəddəs Yazı vermək istəyirsiniz. Tanrıya minnətdarlıq edirik ki, O, bizim ehtiyacımızı sizə açmışdır… və O, Müqəddəs Yazılar gətirməyə sizə kömək edəcəkdir. Biz Ona bu ehtiyac haqqında demişdik və indi Ondan cavab gözləyirik».

Həbsxanada olan məsihçilərin əhvalatlarında da həmişə öyüdvermə haqqında danışılır. Həbsxanalarda və düşərgələrdə məsihçilərin imanlı bacı-qardaşlarına rast gəlmələrini eşitmək çox sevindiricidir. İki-üç Tanrı övladının birlikdə vaxt keçirə bilmələrini bilmək çox sevindiricidir.

Məsihçi ədəbiyyatını ölkəyə gətirdiyinə görə Valentina Savelyeva sovet düşərgələrində beş il keçirmişdi. Düşərgədə şərait çox ağır idi və o, Tanrının onun dualarına necə cavab verməsindən danışırdı: «Tanrı mənin ehtiyacımı gördü və Öz mərhəmətində Nataşa adlı məsihçi bacını mənə göndərdi… Tanrı onu göndərdi ki, ən ağır anda mənə yüngüllük versin. Birlikdə çoxlu dua edirdik və həmişə bir-birimizə dualarla dayaq olmağa çalışırdıq. Yadımdadır, tez-tez düşərgədən kənarda, açıq səma altında görüşürdük. Biz orada çox qala bilməzdik, çünki temperatur tez-tez qırx dərəcə şaxtadan da aşağı düşürdü, fəhlə çəkmələrimiz isə bizi isidə bilmirdi. Bir neçə dəqiqə oxuyub dua edirdik, sonra baraklara qayıdırdıq ki, qızışaq və yenə də küçədə görüşürdük. Bəzən biz sakit durur və sadəcə səmaya baxırdıq…

Hərdən yalnız bir şey istəyirdim: Tanrı tələssin və məni Öz evinə aparsın. Lakin Nataşa mənə yeni güc verirdi. O, mənim həyatıma güclü və müsbət təsir göstərdi. Tez-tez fikirləşirdim ki, tanrı onu bu düşərgəyə yalnız mənə görə göndərib».

Riçard Verimbrand Buxarest həbsxanasında saxlanılan on səkkiz yaşlı adam haqqında əhvalat danışırdı. Bu, «pəncərəsiz, tavanından su axan yeraltı yer idi. Ölməmək üçün, donarkən hər biri irəlidə duran yoldaşına sıxılırdı. Əgər kimsə huşunu itirirdisə, başqaları onu suyun içindən çıxarır və dayanmağa məcbur edirdilər. İstilik, dayaq və həyat — bütün bunları biz bir-birimizdən alırdıq».

Qrupda məşğələlər

İmanın şəhadəti kimi ucadan oxuyun:

Mən daha heç zaman qorxmayacağam, çünki Allah bizə qorxaqlıq ruhu deyil, qüdrət, məhəbbət və nəfsə hakim olmaq ruhu vermişdir» (2 Tim. 1:7).

Mən daha heç zaman şeytanın mənim həyatımda üstünlüyünü hiss etməyəcəyəm, çünki biz «Allahdanıq və onlara qalib gəldik; çünki bizdə olan Ruh, dünyada olandan üstündür» (1 Yəh. 4:4).

Mən daha heç zaman özümdə müdrikliyin olmamasını hiss etməyəcəyəm, çünki indi mən «Məsih İsadayam. O bizim üçün ilahi müdriklik... oldu» (1 Kor. 1:30).

Mən daha heç zaman nəyi isə bacarmadığımı hesab etməyəcəyəm, çünki mən «Məni möhkəmləndirən Məsih vasitəsilə hər şeyi etməyə qadirəm» (Flp. 4:13).

Mən daha heç zaman məğlub olmayacağam, çünki «(Allah) həmişə bizə Məsihdə müzəffərlik verir...» (2 Kor. 2:14).

Mən daha heç zaman özümü layiq olmayan hiss etməyəcəyəm, çünki «günah nə olduğunu bilməyən Məsihi O, əvəzimə günah qurbanı etdi ki, biz Onun sayəsində Allahın salehliyi ilə eyniləşək (2 Kor. 5:21).

Mən daha heç zaman özümü uğursuz hesab etməyəcəyəm, çünki biz «bizi Sevənin qüdrəti ilə bütün bunlara tamamilə qalib gəlirik» (Rom. 8:37).

Mən daha heç zaman ümidsizlik hiss etməyəcəyəm, çünki «ruhən möhkəm olanı Sən mükəmməl dünyada qoruyursan, çünki o, Sənə ümid edir» (Yeş. 26:3).

Mən daha heç zaman narahatlıq hiss etməyəcəyəm, çünki İsa demişdir: «Dünyada kədəriniz olacaqdır, amma cəsur olun, Mən dünyaya qalib gəldim» (Yəh. 16:33).

Mən daha heç zaman çaşqınlıqda olmayacağam, çünki «Allah qarışıqlıq deyil, sülh Allahıdır» (1 Kor. 14:33) və «Lakin biz bu dünyanın ruhunu deyil, Allahdan gələn ruhu qəbul etdik ki, Allahın bizə verdiyi ənamları dərk edə bilək» (1 Kor. 2:12).

Mən daha heç zaman öz qeyri-sabit vəziyyətimi gərginləşdirməyəcəyəm, çünki «qorxusuz, rahat yatarsan, şirin yuxu taparsan. <...> ... axı Rəbbə güvənirsən, O qoymaz ki, sən tələyə düşəsən» (Məs. 3:24-26).

Mən daha heç zaman narazılıq hiss etməyəcəyəm, çünki «yaşadığım şəraitdən məmnun qalmağa alışmışam» (Flp. 4:11).

Mən daha heç zaman tənhalıq hiss etməyəcəyəm, çünki İsa demişdi: «Mən dövrün sonuna qədər hər gün sizinləyəm» (Mt. 28:20) və «... səni heç buraxmayacağam və əsla tərk etməyəcəyəm...» (İbr. 13:5).

Mən daha heç zaman nədənsə asılılığımı hiss etməyəcəyəm, çünki «Rəbb Ruhdur və Rəbbin Ruhu harada isə, azadlıq da oradadır» (2 Kor. 3:17).

Mən daha heç zaman həyəcan və ümidsizlik hiss etməyəcəyəm, çünki «Bütün qayğınızı Onun üzərinə qoyun, çünki sizin qayğınıza qalan Odur» (1 Pet. 5:7).

Mən daha heç zaman öz üzərimdə lənət hiss etməyəcəyəm, çünki «Məsih bizim uğrumuzda lənətlənib, bizi Qanunun lənətindən xilas etdi; Xilas etdi ki, İbrahimin aldığı bərəkət, Məsih İsa vasitəsilə qeyri-yəhudilərin üzərinə gəlsin və biz vəd edilmiş Ruhu iman vasitəsilə alaq» (Qal. 3:13-14).

Mən daha heç zaman özümü zəif hiss etməyəcəyəm, çünki «Tanrı həyatımın qalasıdır...» (Məz. 26:1).

Mən daha heç zaman özümü günahkar hesab etməyəcəyəm, çünki «indi Məsih İsaya aid olanlar üçün, cismani təbiətə görə deyil, Ruha görə hərəkət edənlər üçün heç bir məhrumiyyət yoxdur» (Rom. 8:1). Mən Məsihdəyəm. Buna görə də hər bir ittihamdan azadam».

Mən daha heç zaman ehtiyac hiss etməyəcəyəm, çünki «Mənim Allahım isə Öz izzətli zənginliyinə görə, Məsih İsa vasitəsilə sizin hər üç ehtiyacınızı ödəyəcəkdir» (Flp. 4:19).

Mən daha heç zaman gələcək qarşısında qorxu hiss etməyəcəyəm, çünki «necə ki yazılmışdır: «Allahın Onu sevənlər üçün hazırladıqları şeyləri nə göz görmüş, nə qulaq eşitmiş və nə də insanın ürəyi düşünmüşdür». Bizə isə Allah bunları Öz Ruhu ilə açdı...» (1 Kor. 2:9-10).

Müzakirə üçün suallar:

1. İmanda səbirlilik göstərmək üçün xarakterinizin hansı keyfiyyətləri sizə kömək edir?

2. Romalılara Göndərişi (15:4) oxuyun və müzakirə edin ki, orada deyilənləri təcrübədə necə göstərmək olar?

3. Siz başqalarına necə kömək edir və dayaq olursunuz?

4. Bu an sizin dayağınıza ehtiyacı olan dostlarınız varmı?

5. Nə üçün məsihçi həyatında öyüdvermə belə vacibdir?

6. Sizdə nə vaxtsa geriçəkilmə və təslimolma hiss olubmu?

7. Həyatınızın çətin anında aldığınız təsəlli haqqında şəhadətlə bölüşün.

On doqquzuncu fəsil

Bağışlama və bərəkət (firavanlıq, nemət)

Çünki insanların təqsirlərini bağışlasanız, səmavi Atanız sizi də bağışlar. Amma siz insanların günahlarını bağışlamasanız, Atanız da sizin günahlarınızı bağışlamaz.

Mt. 6:14-15

23 yanvar 1999-cu ildə Avstraliyadan olan 58 yaşlı baptist missioneri Qrem Steyns və onun iki oğlu avtomobildə diri-diri yandılar. Avtomobili hindu ştatı Qrissada fundamentalist hindu qruplaşmasının yandırması ehtimal edilirdi. Qrem Steyns 34 il müddətində cüzamla xəstələnmiş adamlarla işləmişdi.

Hindistanda yüz milyonlarla adam Qrem Steynsin dul arvadı Qledis Steyns öz televiziya çıxışında ailəsinin qatillərini Müjdə naminə bağışlamasının şahidi oldular. Bu səhnə çoxlarını mütəəssir etdi və bir müjdəçinin şahidliyinə görə «ola bilsin ki, Hindistanda Müjdə üçün uzun illər boyu davam edən missioner işindən daha çox şey etdi».

Qatilləri bağışlamaq arzusunu bildirərkən Qledis Steyns əlavə etdi ki, bağışlama onu acıdan xilas etdi, hansı ki, əks halda onun ürəyində qalacaqdı. Faciə anından başlayaraq, onun evinə daima adamlar gəlirlər və necə məsihçi olmaq barədə soruşurlar.

Meksika şəhəri Kvidad Xuares kütləvi informasiya vasitələrində «göz yaşı şəhəri» və «ölüm şahlığı» adlandırılmışdı. Lakin 1999-cu ilin mayında keçirilən «Həyat '99» adlı unikal festivaldan sonra «sülh və ümid şəhəri"nə çevrildi.

Festivalın keçirilməsi zamanı küçədə Məsih haqqında şahidlik edən komandalardan biri qeyri-adi vəziyyətə düşdü. Bu komandada Samuel adlı gənc meksikalı tərcüməçi işləyirdi. Komanda üzvləri təsadüfən bildilər ki, Samuelin anası və bacısı təsadüfən öldürülmüş və o, qətlin şahidi olmuşdu. O, faciənin qarşısını almağa çalışmış, lakin bacarmamışdı. Samuel qatili tanıdığını dedi.

O, qatildən intiqam almaq hissi ilə yanırdı, lakin sonra məsihçi oldu və həyat reallıqlarına münasibəti dəyişdi. O, Müqəddəs Yazını öyrənən qrupa başçılıq edirdi, burada iyirmi nəfər məşğul olurdu. «Həyat '99» festivalının son gecəsində anasını və bacısını öldürən adamın irəli çıxaraq İsa Məsihi öz Xilaskarı kimi tanımasını gördü. Samuel camaatın içindən keçib onun əlini sıxdı və Tanrı Səltənətinə qədəm qoyması münasibətilə təbrik etdi. Samuel bu insanı bağışlamağı bacardı.

* * *

Korri Ten Boom Ravensbryukun dəhşətlərini tez-tez xatırlayırdı və dərk edirdi ki, keçmiş nəsillərə qarşı Tanrı mərhəmətini bildirən həqiqi məsihçi münasibətini öz ürəyində tapmaq çox çətindir. Hesablamalara görə düşərgədə doxsan beş min qadın öldürülmüşdü, orada sevgi və bağışlama yox idi. O, nəzarətçilərin ifadə edilməsi mümkün olmayan qəddarlığını və daim işləyən krematoriyanın tüstüsünü yaddan çıxara bilmirdi.

Sonralar, 1947-ci ildə Korri Münhendəki kilsədə çıxış edirdi və yığıncaq qurtaranda o, düşərgədəki mühafizəçilərdən ən qəddarının onunla danışmaq üçün irəli çıxdığını gördü. O, əlini uzatdı. «Mən məsihçi olmuşam. — deyə izah etdi. — Bilirəm ki, bütün qəddarlıqlara görə Allah məni bağışlayıb, lakin bunu sizdən eşitmək istəyirəm. Xahiş edirəm, məni bağışlayın».

Korrinin qəlbində ziddiyyətli hisslər mübarizə aparırdı. Mərhəmətli Tanrı Ruhu onu bağışlamağa çağırırdı. Lakin kədər və amansızlıq ruhu onda bu adamdan üz çevirmək arzusu yaradırdı. «İsa, mənə kömək et. Mən ona əl uzada bilərəm. Mən bunu edə bilərəm».

Onların əlləri toxunanda hər ikisi hiss etdi ki, göz yaşları arasından istilik və şəfa keçdi. «Mən sizi, qardaşım, bütün qəlbimlə bağışlayıram», — Korri deyirdi. Sonradan o şahidlik etdi ki, «bu Ruhun gücü idi», hansı ki, həmin gün onun qəlbinə Tanrı sevgisi axıtmışdı. Mərhəmətli Ruh yenə də qələbə çaldı.

Bağışlamanın müəyyənləşdirilməsi

Bağışlama — məsihçinin ehtiyatında olan ən möhkəm vasitələrdən biridir. Dünya bağışlamağın necə olduğunu və bağışlamağın nə üçün lazım olduğunu başa düşmür. Bağışlama — insanın insana canavar olduğu dünyada qeyri-təbii bir şeydir. Bundan başqa, bağışlama zamanı ağrıya üstün gəlmək lazım olur, çünki hər belə könüllü aktın arxasında yara və ya satqınlıq gizlənir. Lakin bağışlamağı arzulamamaq, daha çox ağrı gətirir və ciddi emosional, sosial və fiziki ziyan vurur.

Bir asiyalı məsihçi hüquqşünas deyir: «Məndən soruşanda ki, məsihçilik başqa dinlərdən, məsihçilər digər imanlılardan nə ilə fərqlənir və məgər bütün dinlər eyni şeyi vəz etmirlərmi, mən həmişə deyirəm: bizi bağışlamaq qabiliyyətimiz fərqləndirir».

Bizdən hətta bağışlanma istəməyəndə də bağışlamaq lazımdır. İsanın çarmıxda dediyi ilk sözlər bağışlama sözləri idi: «Ata! Onları bağışla, çünki nə etdiklərini bilmirlər!» (Lk. 23:34). İsanı çarmıxa çəkən əsgərlər Ondan bağışlama diləmirdilər, lakin İsa onların bağışlanma ehtiyacını dərk edirdi.

Real bağışlama yalnız Müqəddəs Ruhun gücündə mümkündür. Tanrı sevgisi bağışlamada daha möhkəm şəkildə təzahür edir. Biz Allaha oxşar olmaq üçün və hər şeydə Onunla oxşarlıq təzahür etdirmək üçün yaranmışıq.

Bağışlamanın nə olduğunu başa düşmək üçün biz nəyin bağışlama olmadığını dərk etməliyik.

Bağışlamaq tam unutmaq demək deyildir. Dərin yaralar həmişə insan yaddaşından tam silinmir.

Bağışlamaq barışmaq demək deyildir. Barışmaq üçün iki adamın arzusu lazımdır, buna görə də zərər çəkən tərəf onu incidəni onunla barışmadan da bağışlaya bilər.

Bağışlamaq səhlənkarlıq və ya biganəlik demək deyildir. Bağışlamaq pis, yaxud məsuliyyətsiz davranışa mütləq bəraət qazandırmır.

Bağışlamaq inciklik haqqında fikirləri özündən kənara qovmaq demək deyildir. Əksinə, bağışlayan adam incikliyə çox ciddi yanaşır və onu əhəmiyyətsiz və ya qeyri-vacib hesab eləmir.

Bağışlama dumanlı anlayış olan «dözümlülüyün» eyni deyildir. Əks halda biz bağışlamanın ucuz parodiyasını əldə edərik, ən pis halda isə ciddi həyati problemləri gözümüzün qarşısından götürərik.

Bağışlama günahkarın günahını onun üstündən götürmək və ya ona bəraət qazandırmaq deyildir. İnsanın günahsızlığının elan olunması — hakimin səlahiyyətidir və yalnız hakim günahkarı cəza şəklində, onun hərəkətlərinin nəticələrindən azad edə bilər.

Bağışlama — bu, şəxsi təşəbbüsdür, hansı ki, zərərçəkənin özünü inciklik hissindən azad edir. Yazı yarımçıq bağışlama tələb etmir — bağışlama tam və mütləq olmalıdır, incidənə qarşı münasibətdə mənfi hisslər olmamalıdır, həm də onunla münasibətlər bərpa olunmalı və inkişaf etdirilməlidir.

Bağışlamanın xüsusiyyətləri

Müqəddəs Yazı təliminə uyğun olaraq bağışlamanın xasiyyətnaməsi belədir:

1. Bağışlayın, çünki Allah sizi bağışlayıbdır.

Əhdi-Ətiqdə günahkarın bağışlanması üçün tələb olunan çoxlu fikir vardır, çünki yalnız Allah günahkarı bağışlaya bilər. Biz Davudun necə qışqırdığını eşidirik: «O, sənin bütün qanunsuzluqlarını bağışlayır...» (Məz. 102:3). Biz həmçinin insanlar tərəfindən bağışlanma nümunələrini görürük — insan hətta ona vurulan zərbələrdən çox zərər çəkibsə də, məsələn, Yusiflə olan hadisə kimi: o öz qardaşlarını onu qul kimi satdıqlarına görə bağışladı. Bu hərəkətlə Yusif həqiqi azadlıq əldə etdi. O öz oğullarından birini Menaşşe adlandırmışdı, bu adın mənası «mənə unutmağa kömək edən» deməkdir.

Əhdi-Cədiddə Allahın quzusu olan İsanın bizim günahlarımıza görə ölmək üçün bu dünyaya gəldiyini görürük. Onun axıdılan qanı ilə biz bütün günahlarımızın birdəfəlik bağışlanmasını ala bilərik. Bu təmiz «Mərhəmət müjdəsidir». Bağışlama — bəxşişdir. Biz ona layiq deyilik, lakin Allah Öz Mərhəmətində məhv olan dünyaya Özü bağışlama bəxş edir.

Sonra biz bağışlamağı qərara alanlara bağışlamanın necə təsir etməsi haqda oxuyuruq. Nəticədə onlara yönəlmiş — «öz düşmənlərini sevmək» və «sizi təqib edənlər üçün dua etmək etik çağırışını icra etməyə hazır olurlar:

Bir-birinizə təhəmmül edin və birinizin digərindən şikayəti varsa, bağışlayın. Məsih sizi bağışladığı kimi, siz də bir-birinizi bağışlayın. (Kol. 3:13)

Son nəticədə bağışlama iman aktıdır. Başqa adamı bağışlayarkən mən Allaha etibar edirəm ki, O, ədalət tələblərini məndən yaxşı icra edəcəkdir. Bağışlayarkən, mən bu problemi sona çatdırmaq və bütün sualların həllini Allaha saxlamaq hüququmu reallaşdırıram. Mən Allahın əlində ədaləti və mərhəməti bərabərləşdirə bilən tərəzini saxlayıram. Bu barədə Filip Yansi özünün What's So Amazing About Grace? Kitabında heyrətamiz Tanrı neməti və mərhəməti haqqında danışır.

2. Bağışlayın, çünki gələcəkdə sizin bağışlanmanız bundan asılıdır.

Bizə yalnız başqalarını bağışlamaq hökm edilməmişdir. İsanın təlimindən biz həm də öyrənirik ki, gələcəkdə bizim bağışlanmağımız bağışlama ruhumuzdan və incikliklərə münasibətimizdən asılıdır.

Bizim tez-tez Tanrı duası adlandırdığımız şagirdlərin duasında İsa bizə öyrədirdi ki, biz başqalarını bağışladığımız kimi, Səmavi Atamızdan bağışlanma diləyək. Duadan dərhal sonra İsanın təliminin davamı kimi bir maraqlı qeyd gəlir:

Çünki insanların təqsirlərini bağışlasanız, Səmavi Atanız sizi də bağışlar. Amma siz insanların günahlarını bağışlamasanız, Atanız da sizin günahlarınızı bağışlamaz (Mt. 6:14-15).

Bu, qəti və ikimənalı olmayan fikirdir və onu başqa cür izah etmək olmaz. Bizim gələcək bağışlanmamız bağışlamağa hazır olmamız və başqa adamları real bağışlama aktından birbaşa asılıdır.

Sonradan Peter İsadan günah etmiş qardaşı neçə dəfə bağışlamaq lazım olduğunu soruşmuşdu. Görünür özünü çox ürəyiaçıq göstərmək istəyən Peter Yeddi dəfə bağışlamağa hazır olduğunu bildirir. Və onda İsa hamıya məlum olan heyrətamiz cavabı verir: «Sənə deyirəm ki, yeddi dəfə yox, yetmiş kərə yeddi dəfə» (Mt. 18:22).

Sonra İsa özü üçün mərhəmət diləyən adam haqqında məsəl danışır, nəticədə ona bir çox şeylər bağışlanmışdı. Lakin həmin adam ona o qədər də borcu olmayan başqa birini görəndə mərhəmət göstərib onu bağışlamaq istəmədi. Məsəldə şah bu adamı zindana atdırır və borcunu tam verməyincə ona işgəncə verməyi əmr edir. Sonra nəticə gəlir: Əgər sizlərdən hər biriniz qardaşının günahlarını ürəkdən bağışlamasa, Mənim Səmavi Atam da sizinlə belə edəcəkdir» (Mt. 18:35).

3. Bağışlayın, çünki bağışlama şəfa və ruhi oyanış gətirir

İsanın təliminə uyğun olaraq məsihçinin ona pislik edənləri bağışlamasına heç bir şübhə olmamalıdır. Və bu zaman bizim məhdud insani ağlımız ucadan etiraz edir: «Niyə? Nə səbəbə?» Bağışlamaq bizə nə üçün lazımdır sualına Filip Yansi çox vacib olan üç praktiki cavab təklif edir.

Yalnız bağışlama ittihamların, ağrıların, intiqam arzunuzun və cavab zərbəsi vurmağın qapalı çevrəsini dağıda bilər.

Əhdi-Cədiddəki «bağışlama» sözünün hərfi mənası «azad olmaq, özünü azad etmək, qəflətən kənara çəkilmək» deməkdir. Arasıkəsilməyən ağrı dövrünü dağıtmağın yeganə üsulu dayanmaq və bağışlamaqdır. Yalnız bu zaman sülhün və anlaşmanın bərpasına yönəlmiş yeni münasibətləri qurmağa başlamaq olar. Rus yazıçısı Soljenitsın hesab edir ki, biz heyvanlar aləmindən məhz bağışlama qabiliyyətinə görə fərqlənirik. Yalnız insanlar bu ən «qeyri-təbii» hərəkəti edərək təbiətin amansız qanunlarından yüksəyə qalxa bilirik.

Ancaq şübhələr bağışlamanın özündən çətin ola bilər. Bir dəfə müəllimə öz tələbələrinə dərsə boş polietilen paketlər və ayrıca paketdə kartof gətirməyi tapşırdı. Hər bir tələbə bağışlamaqdan imtina etdiyi adamın adını kartofun üstünə yazmalı və bu kartofu təmiz paketə atmalı idi. Bəzi tələbələrdə paket çox ağır oldu.

Sonra onlara tapşırıldı ki, bütün həftə boyu «bağışlanmamış kartoflarla» dolu olan paketləri özləri ilə gəzdirsinlər, gecə yatanda çarpayılarının yanına, bir yerə gedəndə yanlarındakı oturacağa, iş yerində isə iş stolunun yanına qoysunlar.

Cəmi bir həftə ərzində bağışlanmamışların ruhani yükünü çəkməyin necə ağır olması tələbələrə aydınlaşdı. Bağışlamaq və unutmaq qabiliyyətinin olmaması üzündən bu incikliklərə nə qədər diqqət ayırmaları məlum oldu. Real həyatda kartoflar çürüyür və ətrafa pis qoxu yayılır. Bunda parlaq metafora görünür! Bu, ağrı və neqativizmdən ayrılmamaq arzusunun müqabilində ödədiyimiz qiymətdir. Biz çox zaman bizi incidən adam üçün bağışlanmanın qazanılmamış hədiyyə olduğunu hesab edirik, əslində isə bu bizim özümüz üçün hədiyyədir!

Bağışlanma günahkarın əzabverici günah hissini yüngülləşdirə bilər.

Hətta günahkar bizdən bağışlanmağını istəməyəndə belə, bağışlanma onu sıxan düyünləri qırıb əzabverici günah hissindən azad edə bilər. Dirilən İsa Peteri bağışlanmanın üç mərhələsindən keçirdi, bu, ona bütün qalan ömrünü Tanrı Oğluna xəyanət edildiyi üçün yaranmış günah hissindən azad yaşamaq imkanı verir.

Öz bağışlaması ilə bağışlayan günahkarla bir səviyyədə durur.

Bağışlama prosesində dərk edirik ki, bizə qarşı günah edən adamdan heç nə ilə fərqlənmirik. Biz günahkarla bir müstəvidə dururuq.

Əslində Tanrı öz təcəssümü ilə bizimlə bir səviyyədə durdu. Çox sevdiyi yaratdıqları üçün Tanrı nə isə etməli idi. Yer üzündə bizim aramızda yaşayarkən o özü günahsız olsa da insan olmağın nə demək olduğunu öz təcrübəsində bildi. Lakin O bizimlə bir cərgəyə durdu. Tanrı günahı olmayanı bizim günahlarımıza cavabdeh elədi...

Bağışlama qalib və hər şeyə üstün gələn döyüşçü-xidmətçinin həyatının əsas komponentlərindəndir. Bizi «qalibdən də üstün» olduğumuz səviyyəyə aparan çarmıxın yolu belədir.

Kambodjadan olan gənc məsihçi Çemin gözü önündə qırmızı kxmerlərdən olan bir əsgər (Çem onu məktəb yaşlarından tanıyırdı) onun anasını dəyənəklə ölüncə döydü.

Uzun aylar ərzində Çem bu faciənin dəhşətli xatirələrindən əzab çəkirdi. Lakin tədricən bu xatirələrə qalib gəlməkdə Tanrı ona kömək etdi.

On ildən sonra Çem Pnom-Penin mərkəzi küçəsi ilə gedərkən anasını öldürən həmin cavan oğlanı gördü. Həmin oğlan Çemin ona yaxınlaşdığını görəndə onun intiqam alacağından bərk qorxuya düşdü.

Gözləri yaşarmış Çem ona dedi: «İsa naminə səni bağışlayıram!» Çem Məsihdə həqiqi azadlıq əldə etdi.

Mərhəmət və lütf

Biz döyüşçü-xidmətçinin hazırlanmasının ən başlıca xasiyyətnaməsini axıra saxlamışıq. Bu, mərhəmət və lütfkarlıq göstərərək məsihçi həyatı ilə yaşamaq bacarığı ilə xarakterizə olunur.

Mərhəmət göstərmək — elə bir adama qarşı münasibətdə xoş rəftar və mehribanlıq göstərməkdir ki, o adam buna layiq deyil və heç vaxt da layiq olmayacaqdır. Tanrı mərhəmətinin təzahürü həmişə hansısa işlərin əsasında layiq olduğun nəyinsə alınmasına qarşı qoyulur. Hər dəfə mərhəmət haqqında söz düşəndə hesab olunur ki, bu bəxşiş xidmətlərə görə alınmamışdır. Heç bir halda alan layiq olduğunu almır. Mərhəmət yalnız verənin rəhmli ürəyinə görə təzahür edir.

Bundan əlavə, mərhəmət mütləq və tam əvəzsiz təzahür edir. Heç kim və heç zaman mərhəmətin qiymətini ödəməyi sizdən xahiş etməyəcəkdir. Hətta siz çox istəsəniz də bunu edə bilməyəcəksiniz. Mərhəmət sizə əvəzsiz və hər hansı bir şərt olmadan gəlir. Bu, sadəcə qazanılmamış xoş münasibət aktıdır — çox zaman alçaldılmış və rədd olunmuşlara qarşı münasibətdə təzahür edir.

Məsih göylərdən bizə xatırlatmaq üçün enmişdir ki, Onun Səltənətində o adam böyük olacaqdır ki, o xidmət edir. Hakimiyyət pilləkanı yuxarı qalxır, mərhəmət pilləkanı aşağı enir.

Doktor Donald Barnhaus bu barədə çox yaxşı demişdir: «Yuxarıya istiqamətlənən sevgi təzim adlanır; düz istiqamətlənən sevgi bağlılıq adlanır; yuxarıdan aşağı gələn sevgi mərhəmət adlanır».

İsa mərhəmətli münasibət haqqında öyrədirdi və mərhəmətlə yaşayırdı. Həvari Yəhya deyir ki, İsanın şöhrəti xeyirxahlıq və həqiqətlədir» (Yəh. 1:14).

İsa riyakar dini liderlərin tələbləri, qayda və qanunları, şərt və intizarları dünyasına gələrək adət edilməmiş və gözlənilməz tərzdə xidmət edirdi.

Mərhəmətli xeyirxahlıq haqqında düşünərək həvari Yəhya davam edir ki: «Və Onun dolğunluğundan biz hamımız lütf üstünə lütf aldıq « (Yəh. 1:16). Yəhya və İsanın digər şagirdləri görkəmli insanlar oldular. Onlar Ona oxşadılar. Onun səbri, hər şeyi qəbul etməsi, sevgisi, hərarəti və rəhmi ilə işıqlanmışdılar, bütün bunlar onların həyatını tam dəyişmişdi.

Beləliklə, mərhəmət və lütf məsihçiliyin dünyaya ən yaxşı hədiyyəsidir. Bu qüvvə intiqamdan, irqçilikdən və nifrətdən daha güclüdür. Lakin lütfə ehtiyacı olan dünyanın bədbəxtliyindən kilsə bəzən Filipp Yansinin lütfə zidd adlandırdığı münasibəti nümayiş etdirir.

Çarlz Suindoll lütfün bu düşmənlərini sadalayır:

Xaricdən gələnlər: qanunçuluq, özünə güvənmək, ənənələr, idarəetmə, ətrafdakılara yüksək tələbkarlıq, neqatizm, yoxlama, müqayisə, rəqabət, tənqid, özünə yazığı gəlmək, xırdaçılıq və başqalarının hesabına yaşamağa can atmaq.

Daxildən gələnlər: qürur, paxıllıq, rədd etmə, kədər, bağışlamamaq ruhu, müdafiəsizlik hissi, günah hissi, utanmaq, qeybət, riyakarlıq və s.

1. Tanrı mərhəmətinin praktiki işləri.

Lütfdən yaranan azadlığın etdiyi kimi, bizi daxildən dəyişməyə heç nə qadir deyildir. Tanrı mərhəmətinin həyatımızda konkret nəticələri vardır.

Tanrının təklif etdiyi azadlığa malik olanlar tanrı mərhəməti nəticəsində əldə etdikləri bəxşişlərə görə minnətdarlıq hissi keçirirlər: bağışlamanın, həyatın, sevincin, musiqinin, gözəlliyin, dostluğun azad bəxşişi.

Başqalarının necə yaşamasına aid tənqid və qayğıya daha az vaxt və qüvvə gedir.

Tanrı mərhəməti və azadlığında yaşamağa başlayanda sizin xırdaçılığınız daha da azalır. Siz başqalarına, hətta onların seçimini bəyənmədiyiniz halda belə lazım hesab etdikləri kimi yaşamaq imkanı verirsiniz. Lütfkar məsihçi — dünyaya və başqa adamlara «mərhəmət prizmasından» baxan insandır.

Mərhəmətli insan daha səbrli olmaq və başqalarını daha az mühakimə etmək arzusunu bildirən adamdır.

Öz həyatınız üçün mərhəmət və lütf əldə etməklə məşğul olanda siz daha razı olmadığınız adamları ittiham etmirsiniz.

Tanrı mərhəməti və lütfü yetkinliyə doğru iri addımlar atmağa imkan verir.

Lütfü dərk etmək arzunuzun sayəsində dünyanız genişləndikcə sizin yetkinliyiniz də artacaqdır. Siz daha heç zaman əvvəlki insan olmayacaqsınız!

2. Tanrı mərhəmətini qəbul etmək istəməyən cəmiyyətdə lütf.

Tanrını rədd edən cəmiyyətdə məsihçi mərhəmət və lütfü necə yaya bilər? Əvvəlki fəsillərdə qeyd etdiyimiz kimi, İliya mağaralarda gizlənirdi. Digər tərəfdən onun müasiri Avdiy Axavın sarayında xidmət edənlərin arasında işləyirdi və kafir hökmdarın məhv etdiyi peyğəmbərlərin həyatını qoruya bildi. Esfir və Daniel bütpərəst şahlara xidmət etməli oldular. İsa Roma hakiminin məhkəməsinə tabe oldu. Pavel onun işinin baxılması üçün qeysərə verilməsini xahiş etmişdi.

Lütfün yayılması və mərhəmət göstərilməsi — məsihçilərin cəmiyyət həyatına başlıca bəxşişidir.

Kilsə dünya üçün çox vacib işi yerinə yetirməlidir — ona Tanrı mərhəmətini gətirməlidir. İsa insanları sevməkdə Ona mane olmağı heç kimə icazə vermirdi. Məhz bu çevrədə Müqəddəs Ruhun bəhrəsi bizim üçün çox vacibdir. İsa demişdir ki, biz bir fərqləndirici cəhətə malik olmalıyıq — ünsiyyət siyasətində düzgün mövqeyə yox, onlara qarşı sevgiyə malik olmalıyıq. Korinflilərə Birinci göndərişin 13-cü fəslində Pavel təsdiq edir ki, sevgisiz biz heç nəyik.

Lütfün sədaqəti və insanlara mərhəmətli münasibət heç də o demək deyil ki, məsihçilər dünya hakimiyyəti ilə tam razılıqla yaşayacaqlar.

Zambiyanın keçmiş prezidenti Kennet Kaunda yazmışdı: «Xalqa sarayda olan məsihçi hökmdar yox, xalqda eşidilən məsihçi peyğəmbər lazımdır».

İsa xəbərdarlıq edirdi ki, dünya Ona nifrət etdiyi kimi, bizə də nifrət edəcəkdir. Erkən Kilsə Roma inperiyasında böyüdükcə, «İsa Tanrıdır» şüarı Roma hökumətinin ünvanına birbaşa çağırış idi. Konflikt yetişəndə cəsarətli məsihçilər səmavi hakimiyyətə arxalanaraq dövlətə qarşı çıxış etdilər.

Əsrlər boyunca eyni hadisə təkrar olunurdu. Məhz məsihçilik quldarlıq özbaşınalığına son qoydu. Fəhlə hərəkatının başlanğıcını, səs hüququna görə qadınlar hərəkatını, insan və vətəndaş hüquqları uğrunda digər kampaniyaları da həmin enerji istiqamətləndirirdi.

Bütün bunlarda biz ilanlar kimi müdrik, göyərçinlər kimi olmalıyıq. Bizim bütün hərəkətlərimiz — və hətta əks hərəkətlərimiz — lütflə işıqlandırılmalıdır. Bizdə mərhəmətə əks olan keyfiyyətlər təzahür edəndə, biz öz qərarımız haqqında düşünməliyik.

Dövlət və kilsə arasındakı isti münasibətlər dövlət üçün xeyirli, kilsə üçün ziyandır.

Tanrı mərhəməti və lütfü üçün başlıca təhlükə məhz burada gizlənmişdir. Lütfsüz qanunlarla idarə olunan dövlət (necə ki bu, bütün bünyada baş verir) Kilsənin dünya üçün hazırladığı Tanrı mərhəməti və lütfünün böyük göndərişini tədricən itirir.

Dövlətin israfçı hakimiyyətinə əks kimi müqavimət qüvvəsi vəzifəsində Kilsə daha yaxşı işləyir. Kilsə dövlət üçün nə qədər «rahat» olsa, onun dünya üçün göndərişinin məzmunu bir o qədər az olacaqdır. Siz təsəvvür edə bilərsinizmi ki, hər hansı dövlət Matta müjdəsindəki (5-7) İsanın dağüstü vəzinə əsaslanmış qanunlar toplusu qəbul etsin?

Hökumət bazar günləri mağaraların və teatrların işləməsini qadağan edə bilər, lakin o, Tanrıya ibadət etməyə insanları məcbur edə bilməz. O, qatilləri həbs edərək cəzalandıra bilər, lakin onların nifrətini sağaldıb insanlara sevgi aşılaya bilməz. O, boşanma prosesini mürəkkəbləşdirən qanunlar qəbul edə bilər, lakin ərləri arvadlarını sevməyə, arvadları isə ərlərinə hörmət etməyə məcbur edə bilməz. O, kasıblara subsidiyalar verə bilər, lakin dövlətliləri kasıblara qarşı münasibətdə mərhəmətli, rəhmli və ədalətli olmağa məcbur edə bilməz. O, ailə xəyanətini qadağan edə bilər, lakin işvəkarlığı, oğurluğu, yalanı və qüruru qadağan edə bilməz. O, insanları xeyirxahlıq göstərməyə çağıra bilər, lakin onlar bundan müqəddəs olmayacaqlar.

Beləliklə, qoy Kilsə Kilsə olaraq qalsın, lakin qoy Kilsə kimi — sevgi ilə, həqiqətdə və vəhdətdə və — hər şeydən öncə — mərhəmətlə və lütflə hərəkət etsin. Bu həm də hər bir məsihçi üçün hərəkətverici istiqamətləndirmə olmalıdır.

3. Tanrı mərhəməti ilə insanları necə oyatmaq olar?

Biz mərhəmətlə necə dolu olaq ki, onun şöhrətli azadlığı ilə digər insanları yuxudan oyadaq?

Bunun üçün hər şeydən əvvəl insan şəxsi gücsüzlüyünü etiraf etməlidir. Başqa sözlə, öz-özünə tam düzgünlüklə deməlisən: «Mən sadəcə insanam. Mən səndə təəssürat yaratmağa çalışmayacağam». Tanrı mərhəməti insanlara məhz bu şəkildə yaranır.

Sonra, bunun üçün itaətkar münasibət lazımdır. Tanrı lütfü itaətkarlığı böyük sevinclə qəbul edir. İtaətkarlıq çətin yollarla dərk etməyə imkan verir ki, heç kim cismən hərəkət edə bilməz və heç kim öz qüvvəsi ilə xeyirxah işlər görməyə qadir deyildir, buna görə də heç cəhd etməyə də dəyməz.

Yalnız böyük Tanrı mərhəmətinə görə biz heyrətamiz Tanrı lütfünü təzahür etdirə bilərik.

Qrupda məşğələlər

Müzakirə üçün suallar:

1. Nə üçün bağışlamaq belə çətindir?

2. Bağışlamanın real xeyir-duası nədədir?

3. Nə üçün məsihçinin həyatında Tanrının mərhəməti və lütfü belə vacibdir?

4. Öz icmanızda hansı lütf düşmənlərini görə bilərsiniz?

5. Siz gələcəkdə mərhəmət və lütfü göstərib nümayiş etdirməyi necə qərara almısınız?

VI BÖLMƏ

QƏLƏBƏ

İyirminci fəsil

Zəfər qalibləri

Rəbbimiz İsa Məsih vasitəsi ilə bizə zəfər bəxş edən Allaha şükür olsun!

1 Kor.15:57

Məşhur mikrobioloq Lui Pasterin silahdaşı Parisdə yaşayan həkim Feliks Ru idi. Həkimin nəvəsi qara difteriyadan ölmüşdü və doktor Ru and içmişdi ki, onun nədən öldüyünü aydınlaşdırsın. O, uzun aylar boyunca laboratoriyada işlədi ki, əməkdaşı Lui Pasterlə birgə virus nəzəriyyəsinin sadəcə nəzəriyyə olmadığını sübut etsin.

Həkimlər assosiasiyası Pasterin işini bəyənmədi və onu şəhərdən getməyə məcbur etdilər. Paster Paris yaxınlığında məskunlaşdı və orada laboratoriya qurdu, burada qadağan edilmiş tədqiqatlarla məşğul olmağını davam etdirirdi.

Bir dəfə improvizə olunmuş laboratoriyaya iyirmi gözəl at gətirdilər. Elan olunmuş eksperimentə baxmaq üçün alimlər, həkimlər və tibb bacıları gəlmişdilər. Ru polad yeşiyi açdı, uzun müddət səylə yetişdirdiyi qara difteriya mikrobları ilə dolu olan böyük bir qab çıxartdı. Qabda bütün Fransanı məhv etmək üçün kifayət qədər mikrob var idi.

Alim hər bir ata yaxınlaşaraq onun burun deşiklərinə, dilinə, boğazına və gözlərinə öldürücü mikrobu sürtürdü. Bir dənəsindən başqa bütün atlar bu xəstəliyə tutularaq öldülər. Eksperimenti izləyənlərin çoxu axırıncı atın ölümünü gözləmədilər.

Bu at hələ bir neçə gün də otun üzərində halsız uzanaraq xəstəliklə mübarizə aparırdı. Paster, Ru və onların bir neçə köməkçisi tövlədə yürüş çarpayılarında yatırdılar və heyvanın hərarətində dəyişiklik olduğu halda təyin olunmuş növbətçi onları oyatmalı idi.

Gecə saat iki radələrində atın hərarəti bir qədər düşdü və növbətçi Runu oyatdı. Səhərə yaxın hərarət iki dərəcə də endi. Növbəti gecə hərarət tamamilə endi və at qalxaraq yeyib-içməyə başladı.

Sonra doktor Ru dəmirçi çəkicini götürərək atın gözlərinin arasından öldürücü zərbə endirdi. Alim ölümcül xəstəliyə tutulmuş, lakin ona üstün gəlmiş heyvanın damarından qan götürdü. Sonra alimlər tələsik Parisin bələdiyyə xəstəxanasına yola düşdülər. Müqavimət və etirazlara baxmayaraq, onlar mühafizəçilərin yanından keçərək, ölümə məhkum olunmuş üç yüz körpənin təcrid olunduğu palataya girdilər. Onlar hər bir uşağa atın qanından peyvənd etdilər. Üç nəfərdən başqa hamısı tam sağaldılar.

Bu uşaqları virusa üstün gəlmiş qan xilas etdi. Bizim Qalibimizin qanı da bir çox insanlara ruhani xilasolma vermişdir. Xilaskar ölməli oldu ki, başqalarına həyat versin.

Tanrıya sadiqlik

Hamımızın cəlb olunduğumuz ruhani müharibədə süst və həvəssiz hərəkət etmək olmaz. Müasir kilsənin bir çatışmamazlığı vardır — o tez-tez tənbəlcəsinə sürünən, lakin Tanrı övladlarının bütün üstünlüklərini (vədləri və xeyir-duaları) əldə etməyi arzulayan, təqiblər və ruhani döyüşlər haqda eşitmək belə istəməyən imanlıların sığınacağına çevrilir.

Qasırğa və tufanlara tab gətirmək üçün imanlılar itaətkar, nəcib və səxavətli olmalıdırlar. İmanlılar həm də Tanrı iradəsinin icrasında güclü, cəsarətli və döyüşkən olmalıdırlar.

Bizim dünyamızda kommunistlərin, inqilabçıların və müsəlmanların öz düşüncələrinə sədaqətlərini hamı yaxşı bilir. Yeni hökumətin qurulmasına və ya öz prinsiplərinə uyğun yeni qaydaların qoyulmasına onların nə qədər ciddi yanaşmalarına dair biz çoxlu misallar bilirik. Biz, özünü İsa Məsihin davamçıları adlandıranlar sevgi inqilabının bir hissəsiyik, hansı ki, məhv olan bəşəriyyəti Tanrı Səltənətinə dəvət edir. Bizim öz işimizə sədaqətimiz digər ideologiya və dinləri yayanlardan az ola bilməz.

Müqəddəs Yazı daima İsa Məsihin davamçılarını döyüşçülərlə müqayisə edir: « Məsih İsanın yaxşı əsgəri kimi mənimlə bərabər əziyyət çək. Əsgərlik edən heç kəs özünü gündəlik həyatın işləri baglamır; onu orduya çağıran adamı razı salmaq istəyir. « (2 Tim. 2:3-4);

"Qardaşlar, mən hesab etmirəm ki, onu əldə etmişəm. Yalnız bir şey edirəm, arxada qalan hər şeyi unudub qarşıda olana çatmağa can ataraq, Allahın Məsih İsa vasitəsi ilə etdiyi yüksək dəvətə daxil olan mükafat üçün hədəfə doğru qaçıram.» (Flp. 3:13-14).

Müjdə həm Tanrı xeyir-duasına dəvət, həm də Tanrı iradəsinə sədaqət və itaətdir.

Lukanın Müjdəsində 9:23 İsa şagirdlərinə müraciətində özünü Məsihə həsr etmənin üç elementini ayırmışdır:

Hamıya isə dedi : «Kim ardımca gəlmək istəyirsə, qoy özünü inkar etsin və çarmıxını götürüb Məni izləsin»

 1. Sədaqət qarşılıqlı olmalıdır

Həsr olunanlarla Tanrının münasibətini «əgər kim mənim ardımca gəlmək istəyirsə» ifadəsində görmək olar. Bizdə İsanın yanına gələrək Onun davamçısı olmaq arzusu vardır. Biz Onunla real münasibətlər qurmaq istəyirik. Lakin bu münasibətlərin kökü nədədir? Bizdə həqiqətən xeyirxah olan heç bir şey yoxdur ki, onu Tanrıya təklif edə bilək. Lakin Tanrı özü-özünü bizə həsr etmişdir. Məhz O, təşəbbüsü Öz əlinə almış və bizə öz həsrolunmağımızla Ona cavab vermək imkanı vermişdir.

Biz Tanrı sədaqətini Onun yaratdıqlarında görürük. O, insanı Öz obrazında və şəklində yaratmışdır. Biz onun düzgünlüyünü və sədaqətini onda görürük ki, O, insanın günaha batmasından sonra da bizim işlərimizə müdaxilə etdi. Tanrının xilasetmə fikri, Onun günahlarımızı yumağının bütün tarixi İsa Məsihin gəlişində yüksək nöqtəsinə çatdı.

Bizə münasibətdə Tanrı sədaqətini iki sözlə ifadə etmək olar — mükəmməl sevgi. Məhz Tanrı sevgisi Onun yeganə oğluna rəhm etmədi və bizi xilas etmək üçün Onu çarmıxda əzablara düçar etdi.

Bundan başqa İsa yer üzündə olanda, məhz O, təşəbbüsü Öz əlinə aldı. Həsrolunmanın və şagirdliyin həqiqi təbiətini tam dərk etməyərək xidmət etməyi arzulayan insanlar tapılanda, İsa onları Öz cavabları ilə heyrətləndirdi: «İsa Öz ətrafında çoxlu adam görəndə şagirdlərinə o biri tərəfə üzməyi tapşırdı. Bu zaman şagirdlərindən biri yaxınlaşaraq Ona dedi:

«Müəllim! Haraya getsən Sənin ardınca gedərəm.» İsa ona dedi: «Tülkülərin hini və göy quşlarının yuvası vardır; İnsan Oğlu isə başını söykəməyə yer tapmır.» Şagirdlərdən bir başqası İsaya dedi: «Ya Rəbb, mənə izin ver əvvəlcə gedim, atamı dəfn edim.» İsa isə ona dedi: « Mənim ardımca gəl; qoy ölülər öz ölülərini dəfn etsinlər.» (Mt 8:18-22)

Bizim Tanrı ilə münasibətlərimizin bütün spektri bundadır. Bu münasibətlər çərçivəsində biz İsanın ardınca getməyi arzulayırıq, çünki Tanrı Özünü bizə birinci həsr etmişdir və bizi Öz ardınca getməyə çağırmışdır. Biz, Onun sevgisini və mərhəmətini hiss edənlər, Ona sədaqətlə cavab verməyə çalışırıq.

2. Şagirdlik qarşılıqlı inam deməkdir

Müəyyən faktlar əsasında iki tərəf arasında konkret münasibətlər qurulmuşdur. İndi insanların etdikləri razılaşma əlaqələri ilə özlərini bağladıqlarına real sübutlar lazımdır. Bu halda isə razılaşma aspekti daxil olur, bu da bir tərəfin digərinə inamında təzahür edir. Lukanın Müjdəsindən sitat gətirilmiş iki ifadə həsr olunmanın bu aspektini əks etdirir: «özündən imtina et» və « öz çarmıxını götür».

«Özündən imtina et»

Bizim şagirdliyimizin az-çox qiyməti vardır. «İmtina et» sözünün hərfi mənası «özünə yox de», yaxud «özündən əl çək» deməkdir.

Diqqət yetirin, Müqəddəs Yazının həsrolunma konsepsiyası döyüşçü-xidmətçini özünü unutmağa yox, «özündən imtina etməyə» çağırır. Burada zahirən nədənsə imtina etməkdən yox, öz «eqo"nu təmin etməkdən, tam və mütləq imtinadan söhbət gedir.

Burada adi vəziyyətlə kontrastı görmək olar, nə zaman ki, insan yalnız özü üçün yaşayır. İnsanın günahkar təbiəti hər yerdə eynidir və vacib deyil ki, o hansı cəmiyyətdə — kapitalist, yaxud kommunist cəmiyyətində yaşayır. Hətta başqalarının hesabına olsa belə, insan öz arzularının təmin olunmasını istəyir.

İsa deyir ki, Onun davamçılarını məhz özündən imtina etməyə görə tanıyırlar.

«Öz çarmıxını götür»

İsanın əmrinin ikinci hissəsi bizə daha artıq tələblər irəli sürür. Özümüzü İsaya həsr etmədə biz həyatımız bahasına belə özümüzdən imtina etməliyik!

Biz həyatımızı o zaman hazırlıqla verə bilərik ki, həyatımızın istənilən halda ölümlə başa çatacağını, bizi yalnız bağışlama və əbədi həyat vəd edənin xilas edə biləcəyini dərk edək.

İmanlı İsa Məsihdə həqiqi həyat tapmışdır. Buna görə də özündən imtina etmə və çarmıxın yolu imanlı üçün yeganə məntiqi addım kimi görünür. Bu yaxınlarda Məsihi qəbul etmiş bir gənc evinə qayıdırdı, orada onu məsihçiliyi qəbul etdiyinə görə ölüm cəzası gözləyirdi. Ondan evə qayıtmağa qorxduğunu soruşdular. O cavab verdi: «Mən artıq Məsihdə ölmüşəm!"

Ekvadorda əzabla həlak olmuş missioner Cim Eliott demişdi: «İtirilməsi mümkün olmayan şeyi əldə etmək üçün qorunub saxlanması mümkün olmayan şeyi verən adamı səfeh adlandırmaq olmaz».

Belə həvari Pavel deyə bilərdi:

Və artıq mən yaşamıram, Məsih məndə yaşayır. İndi bədənlə yaşamağıma gəlincə, məni sevib, uğrunda Özünü fəda edən Allahın Oğluna imanla yaşayıram. (Qal. 2:20)

3. Sədaqət Böyük tapşırığın icrasıdır

Tanrı və Onun davamçıları arasında etibarlı münasibət inamlını öz vəzifələrini icra etməyə gətirib çıxarır. Bu məsələ həqiqi Tanrı davamçıları üçün xarakterikdir: «Mənim ardımca gəl».

Burada inamlı qoyulan məsələyə yox, şəxsiyyətə sədaqətini təzahür etdirir. İsanın davamçısı olmaq — Onun şagirdi olmaq deməkdir. Şagird — Təlimatçının təliminin ardınca gedən və Onun nümunəsinə uyğun olan adamdır.

Lakin Müəllimimiz bizi hansı məsələnin icrasına çağırmışdır? Bu məsələ bizim Böyük tapşırıq adlandırdığımızdadır:

İsa yaxınlaşıb onlara dedi: «Göydə və yer üzündə bütün hakimiyyət Mənə verilmişdir. Beləliklə, gedin, bütün xalqları şagirdim edin, onları Ata, Oğul və Müqəddəs Ruh naminə vəftiz edin; Sizə əmr etdiyim hər şeyə riayət etməyi onlara öyrədin; və budur, Mən dövrün sonuna qədər hər gün sizinləyəm».(Mt 28:18-20)

Məsihin qarşısında duran məsələ İsa Məsihin döyüşçü-xidmətçisi olmaq, İsa Məsihin göndərişini bəyan etmək və İsa Məsihin davamçıları olmaqda başqalarına kömək etməkdir.

Biz hökumətləri və düşmən ideologiyaları məhv etmək üçün yox, İsanın şagirdlərini tərbiyə etmək üçün çağırılmışıq.

Tanrı hakimiyyətinə itaət prosesində biz mövcud hökumətlə münaqişəyə girə bilərik. Biz nümunəvi vətəndaşlar olmalıyıq və tarix sübut etdi ki, məsihçilər adətən qanunlara riayət edən və əməksevər insanlar olmuşlar. Lakin münaqişəli vəziyyət yarananda məsihçi Məsihə sədaqətini birinci yerə qoyur, onu dünyəvi hökumətə qarşı vətəndaş sədaqətindən üstün tutur (bax: Həv. iş. 4:19-20).

Qələbənin sirləri

Təqiblər və düşmən şəraitində Məsihdə olan layiqli həyatın dörd sirri vardır.

1. Birinci sirr — həmişə çarmıx

Bu, Allah yoludur. Həvari Yəhyanın Vəhyində (17:14; 19:7-10; 5:6) gördüyümüz kimi, Quzu taxtda oturmuşdur. Məhz bu şəkildə həyatımızdakı çarmıx işarəsi bizə həqiqi qələbə gətirəcəkdir.

Korinflilərə İkinci göndərişində (1:9) Pavel özü üçün ölüm hökmü barəsində ölümə üstün gəlmək vasitəsi kimi danışır. Yalnız bütün əmlakımızı, gələcəyimizi, yaxınlarımızı və hətta öz həyatımızı Tanrıya verə biləndə biz azad olacaq və həqiqi qadib olacağıq.

2. İkinci sirr — dirilmə kontekstində həyat

Korinflilərə Birinci göndərişində (15:19) Pavel yazır ki, əgər dirilmə olmasaydı, məsihçilər bütün insanların ən bəxbəxti olardılar. Nə üçün? Çünki biz yalnız dirilən Tanrıya ibadətimizlə bəraət qazanırıq. Yalnız biz perspektivli dünya həyatından imtina etmirik və Məsih naminə bu dünyanın ləzzətlərinə zidd oluruq. Azadlığımızın bütünlüyü özündən imtina etmədə, öz çarmıxımızı götürərək Məsihin ardınca getməkdədir. Buna görə də biz öz həyatımızı çarmıx obrazı ilə yaşamalıyıq.

Repressiv rejimli ölkələrdə hökumət imanlılara hədə-qorxu gəlir və onların zəif yerlərini tapmağa çalışır ki, sonra güclü zərbə endirsin. İmanlının qəlbində Məsihlə birgə çarmıxa çəkilməyən hər bir şey məsihçinin potensial zəif yerinə çevrilir.

3.Üçüncü sirr — təqiblərin qəbul edilməsi və onlara düzgün münasibət.

… Rəbbə ümid bağlayanlar isə yeni qüvvət alar, qanad açıb qartal kimi yüksəklərə uçar, qaçanda taqətdən düşməzlər, yol gedib yorulmazlar. (Yeş40:31)

Tufan başlamamışdan xeyli əvvəl qartal bunu hiss edir. O, hündürlüyə qalxaraq küləyin əsməsini gözləyir. Tufan başlayanda qartal elə bir mövqe seçir ki, qasırğanın üzərində olur. Və aşağıda tufan tüğyan edərkən qartal onun üstündə pərvaz edir. O, tufandan qaçmağa cəhd eləmir. O, sadəcə küləkdən istifadə edir ki, daha yüksəyə qalxsın. Qartal qasırğanı yaradan küləyin gücü ilə yüksəyə qalxır.

Üstümüzə qasırğa küləkləri gələndə düşüncəmizi və inamımızı Tanrı itaətinə kökləyərək yüksəyə qalxa bilərik. Qasırğalar bizi sındırmamalıdır. Tanrı gücünə imkan verməliyik ki, bizi götürüb tufandan yuxarı qaldırsın. Tanrı bizə imkan verəcəkdir ki, həyatımıza xəstəliklər, faciələr, məğlubiyyət və ümidsizlik gətirən qasırğa küləklərindən yüksəkdə uçaq. Biz qasırğaların üzərində uça bilərikmi? Yadda saxlayın, bizi qayğı yükü və ağırlığı sıxmır, bizim bu yükə necə münasibət göstərməyimiz sıxır.

Dözümlülüyümüzün sirri problemlərin olmaması və çiçəklənmədə deyil, təqiblərin müdrikliklə qəbul olunmasındadır. «Əgər Məsihin adından ötrü təhqir edelirsinizsə, bəxtiyarsınız. Çünki izzətli Ruh, allahın Ruhu üzərinizdə qalır» (1 Pet. 4:14)

Korinflilərə Birinci və İkinci göndərişlərdə Pavel Məsihdə olan həyatından danışır. Bu, sülh və harmoniya, rahatlıq və məşhurluq tarixi deyil, lakin məhrumiyyətlər, rədd edilmələr və hətta ümidsizliklə dolu çətin həyatın tarixidir. Və yenə də Pavel gil qab olduğu halda döyüşlərdən qələbə ilə çıxaraq insanlara İsa Məsihin göndərişini gətirir.

Biz bu şəraitə uyğun olan xarakteri nə qədər tez formalaşdırsaq, o qədər tezliklə qalib olarıq. Eynilə bu cür biz bir-birimizə cismən deyil, Məsihdə yeni yaradılan kimi, gücsüz gil qablar kimi, İsanın səmavi şöhrətini təzahür etdirmək üçün təyin olunan kimi yaşamağı nə qədər tez öyrənsək, o qədər də tezliklə qələbəni əldə edərik.

Buna görə də biz çiçəklənmə Müjdəsini vəz etmirik. Biz çarmıxda qələbə çalan həqiqi Tanrını və Onun hər şeyə qalib gələn Oğlu İsanı vəz edirik, hansı ki, demişdir:

"Qul ağasından üstün deyildir. Əgər məni təqib etdilərsə, sizi də təqib edəcəklər… Dünyada kədəriniz olacaqdır; amma cəsur olun, Mən dünyaya qalib gəldim» (Yəh. 15:20; 16:33).

4. Dördüncü sirr — Döyüşçü-xidmətçinin statusu

Mattanın Müjdəsindəki (5-7) Dağüstü vəzdə deyildiyi kimi, çarmıx imanlının xasiyyətini bildirir. Məsihçi xasiyyətinin bütün keyfiyyətləri mənəvi normalar və bu dünyanın adi qavrayışı ilə, xüsusən də döyüşkən münasibəti ilə kəskin ziddiyyət təşkil edir. Adi əsgərin qəlbində mərhəmətə, lütfə, sülhsevərliyə və bağışlamaya yer yoxdur, lakin döyüşçü-xidmətçinin məhz bu keyfiyyətlərinin sayəsində o, ruhani müharibədə xüsusi şansa malikdir. Biz döyüşçü-xidmətçi kimi məhz ona görə qələbə əldə edirik ki, ruhani silah olan sevgi, şənlik, sülh və özünü fəda etməyə əl atırıq.

Kitabımızın lap əvvəlində biz dedik ki, o, bir fikrin əsasında yazılmışdır: bütün dünyadakı məsihçilər getdikcə artan düşmənçiliklə üzləşəcəklər. Biz hesab edirik ki, bu barədə Mattanın Müjdəsinin 24-cü fəslində və Markın Müjdəsinin 13-cü fəslində deyimişdir.

Biz həm də demişdik ki, bu sınaqlara intellektual, ruhani və praktiki nöqteyi-nəzərdən hazır olmaq istəyirik. Bizə intellektual hazırlıq lazımdır, çünki Kilsə Müqəddəs Yazının nə öyrətdiyini, xüsusən də təqiblər və əzablar məsələsində nə öyrətdiyini bilməlidir. Biz ruhən hazır olmalıyıq, çünki Kilsə dua etməli və oruc tutmalı, ruhani çevrədə döyüşlərin vacibliyini vurğulayan fəaliyyətin digər növlərində iştirak etməlidir. Praktik hazırlıq bizə ona görə lazımdır ki, Kilsə kiçik imanlı qruplarının döyüşünü və ünsiyyətini elə təmin etməlidir ki, onlar iman məsələlərində güzəştə getdiklərini hiss etməməlidirlər. İmanlının evini məsihçi işinin, şəadətinin və ibadətinin mərkəzi kimi nəzərdən keçirmək lazımdır.

Biz düşmənçiliyin təzahürünə necə münasibət göstərməyi bilməliyik. Biz Məsihin yolu ilə getməliymk:

O Öz təvazökarlığını göstərdi və ölümədək, hətta çarmıxa çəkilməklə ölümədək itaətkarlıq etdi. Buna görə də Allah Onu çox ucaltdı və Ona bütün adlardan üstün olan adı bəxş etdi ki, göydə, yerdə və yerin altında olanların hamısı İsanın adına hörmətlə diz çöksün, və Ata Allahın izzəti üçün hər dil iqrar etsin ki, İsa Məsih Rəbbdir. (Flp. 2:8-11)

İsa Məsihin yalnız insanlara xidmətdə yox, həm də dirilmənin əbədi həyatında ilkin olduğunu bilərək, bu yolla getməyə çağırılmışıq. Bizdən başqa heç bir xalq belə həyatla yaşamağı özünə rəva görə bilməz. Təqib olunan Kilsənin üzvləri belə həyat tərzini qəbul etməyi öyrəniblər. Onlar özlərinə çatmağa, onlarla yanaşı getməyə və qalibdən də artıq olmağa çağırırlar ki, bizi Sevənin köməkliyi ilə hər yerdə qalib gələk.

Qəddar təqiblərə baxmayaraq, minlərlə məsihçi Tanrının qarşısında möhkəm durmuşdular, lakin digər minlərlə məsihçi imanlarına görə möhkəm dura bilmədilər. Hətta böyük Roma təqibləri günlərində belə Məsihə inanan az miqdarda adam Tanrıya axıra qədər sadiq qaldılar. İyirminci əsrdə məsihçilər bütün Kilsə tarixində keçmiş əsrlərdən daha çox əzab çəkdilər. Nə üçün bəzi məsihçilər tab gətirməyə qadirdirlər? Onlar döyüşçü-xidmətçi olmağı öyrəndlilər, qasırğalar və tufanlarda möhkəm olaraq dözməyi öyrəndilər.

Döyüşçü-xidmətçilər mıx kimidirlər. Onlara daha möhkəm vurduqca öz imanlarında daha da bərkiyirlər!

Döyüşçü-xidmətçilər rezin top kimidirlər. Onları döşəməyə nə qədər bərk vursanız, o qədər yüksəyə qalxacaqlar!

Döyüşçü-xidmətçilər gül kimidirlər. Onları nə qədər bərk əzsəniz, ətri bir o qədər güclü olacaqdır.

Döyüşçü-xidmətçilər vitrin şüşəsi kimidir. Onların həqiqi gözəlliyi parlaq işıqda daha yaxşı görünür.

Döyüşçü-xidmətçilər çay paketləri kimidir. Çayın tündlüyünü onu ancaq qaynar suya saldıqdan sonra bilmək olar!

Siz də döyüşçü-xidmətçi ola bilərsiniz! Və onda siz istənilən qasırğa və tufanlara tab gətirə bilərsiniz.

Kİçik yaşlı uşaqların bir qrupu amerikan futbolu oynayırdılar. Onların beş-altı yaşları olardı, lakin onlar həqiqi, ciddi oyun oynayırdılar. Onlar iki komandaya bölündülər, hərəsinin öz məşqçisi, öz forması və öz azarkeşi var idi.

Birinci komanda gücünə görə ikinciyə bərabər idi. Birinci mərhələdə heç kim heç bir qol vurmadı. Uşaqlar sevinirdilər. Onlar çox bacarıqsız oynayırdılar. Onlar ilişib yıxılır, topdan kənara təpiklə vururdular, lakin görünürdü ki, bütün bunlar onları heç maraqlandırmırdı. Onlar oyun prosesinin özündən böyük zövq alırdılar.

İkinci mərhələdə birinci komandanın məşqçisi bütün heyəti dəyişdi və meydançaya ən güclü oyunçuları çıxardı.

İndi oyun dramatik xarakter aldı. İkinci komanda birinci komandanın qapısını qoruyan balaca oğlanın ətrafında toplanmışdı. O, görkəmli idmançı idi, lakin özündən heç də zəif olmayan üç-dörd oğlanın öhdəsindən gəlmək onun üçün çətin idi. İkinci komanda qol vurmağa başladı. Tənha qapıçı əlindən gələni edirdi. O, qapıya tərəf uçan topları tutmağa çalışırdı.

İkinci komanda dalbadal iki top vurdu. Əvvəlcə oğlan qəzəblənmişdi. O qışqırır, qaçır və öz qapısına gələn topların ardınca cumurdu. Həlledici anda o, bütün gücünü toplayaraq top olan oğlanın qarşısını almağa çalışarkən o, topu iyirmi fut aralıda olan oğlana ötürdü, qapıçı yeni mövqeyə keçəndə top artıq qapıda idi. Qapıçı gecikdi.

Qapıçının valideynləri yaraşıqlı və alicənab adamlar idi. Atası yəqin ki, oyuna birbaşa ofisdən gəlmişdi, çünki əynində kostyum, boğazında qalstuk var idi. Valideynlər qışqıraraq öz oğullarını ruhlandırırdılar.

Üçüncü qoldan sonra uşaq dəyişdi. O başa düşdü ki, müqavimət göstərmək mənasızdır, onları heç cür dayandıra bilməyəcəkdir. Yox, o təslim olmadı, sadəcə ümidsizliyə qapıldı. Onun bütün simasında gücsüzlük oxunurdu. Onun atası da dəyişmişdi. Əvvəl o hər an oğlunu ruhlandırır və ona məsləhətlər verirdi. Lakin indi o, narahat görünürdü. O, oğluna deməyə çalışırdı ki, hər şey qaydasındadır, — sadəcə öz işinin icrasını davam etdirmək lazımdır. Oğluna baxmaq ata üçün çox çətin idi.

Dördüncü qoldan sonra körpəyə kömək lazım idi, kömək isə yox idi. O, topu tordan çıxardı, onu hakimə verdi, sonra isə ağladı. O, qapıda durmuşdu, hər iki yanağından isə yaş axırdı. Sonra o, diz üstə çökdü və yumruqları ilə gözlərini ovuşdurmağa başladı. O, yaralı ürəyin gücsüz göz yaşları ilə ağlayırdı.

Uşaq diz üstə oturanda atası yerindən dik atıldı ki, oğlunun yanına qaçsın. Arvadı onun qolundan tutub dedi: «Cim, lazım deyil. O narahat olacaqdır». Lakin o dartınıb meydançaya qaçdı. Oyun tam gücü ilə davam edirdi, o isə qapıya doğru qaçırdı. Kostyumda və qalstukda o, oğluna tərəf qaçdı, onu qucağına götürdü ki, hamı uşağın onun oğlu olduğunu bilsin. Uşağı qucaqlayıb bərk-bərk özünə sıxdı və onunla birgə ağladı.

Sonra ata oğlunu meydançadan kənara çıxarıb dedi:

— Skotti, mən səninlə fəxr edirəm. Sən əla oynayırdın. İstəyirəm hamı görsün ki, sən mənim oğlumsan.

— Ata, — oğlan hıçqırdı, — mən heç nə eləyə bilmirdim. Mən çox çalışırdım, atacan, mən elə çalışırdım ki, ancaq onlar həmişə qol vururdular.

— Skotti, heç də vacib deyil ki, onlar neçə qol vurublar. Sən mənim oğlumsan və mən səninlə fəxr edirəm. İndi isə mən istəyirəm ki, sən meydançaya çıxıb oyunu davam etdirəsən. Bilirəm, sən hər şeyi atmaq istəyirsən, amma olmaz. Və bir də ki, oğlum, yenə də qol vuracaqlar, lakin bu vacib deyil. Get, oğlum.

İndi hər şey başqa cür idi. Sən tam tənha olanda, sənin qapına isə daim top vurulanda, bir şeyi bimək vacibdir ki, səni sevənlər üçün bütün bu qollar əhəmiyyətsizdir. Oğlan qapıya tərəf yüngüllüklə qaçdı, orada ona daha iki qol vurdular. Lakin bu dəfə hər şey öz qaydasında idi.

Mənə hər gün qol vururlar. Mən çox çalışıram. Mən bir küncdən o biri küncə atılıram. Mən qəzəblənirəm və ümidsizliyə qapılıram. Mən bədənimin hər bir hüceyrəsi ilə günah edirəm, şeytan isə xısın-xısın gülür. Və o, növbəti qolunu vuranda göz yaşlarım axmağa başlayır və mən diz üstə düşürəm — günahkar və köməksiz.

Lakin mən tək deyiləm. Bütün meydançadan keçərək atam mənə doğru qaçır və mənə gülüb istehza edən bütün dünya qarşısında məni qaldırıb qucaqlayaraq deyir:

— Oğul, mən səninlə fəxr edirəm. Sən əla oynayırdın! İstəyirəm ki, hamı bilsin, sən — Mənim oğlumsan. Və Mən bu oyunun sonuna əvvəlcədən qərar verdiyimə görə, Mən sənə deyirəm — sən qalibsən!

Naməlum müəllif

Mən Məsihdə kiməm

Mən qəbul olunmuşam...

Mən — Allahın övladıyam (Yəh. 1:12);

Mən — Məsihin dostuyam (Yəh. 15:15); 

Mən — bəraət  almışam (Rom.  5:1);

Mən Rəbb ilə birləşmişəm  və Onunla bir ruham  (1 Kor. 6:17);

Mən — bahalı qiymətə alınmışam və Tanrıya məsusam  (1 Kor. 6:19-20);

 Mən — Məsih bədəninin  üzvüyəm (1 Kor. 12:27);

Mən Allah tərəfindən  seçilmişəm  və O məni oğulluğa  götürüb (Ef. 1:3-8); 

Mən xilas olmuşam və mənim bütün günahlarım bağışlanıb (Kol. 1:13-14); 

Mən Məsihdə dolğunluğa malikəm (Kol. 2:9-10);

Mən Allahın lütf taxtına  birbaşa  yaxınlaşa   bilirəm   (İbr. 4:14-16).

Mən müdafiə olunmuşam…

Mən hər cür məhkumiyyətdən azadam (Rom.  8:1-2);

Mən əminəm ki, Allah hər şeyi mənim yaxşılığıma çevirəcək (Rom.  8:2 8);

Mən bütün ittihamlardan  azadam  və məni Allahın  məhəbbətindən  heçnə ayıra  bilməz (Rom.  8:31-39);

Allah məni sabit  qılıb, məsh edib və Müqəddəs Ruhu ilə möhürləyib   (2 Kor. 1:21-22); 

Mən — Məsihlə birlikdə Allahda saxlanılmışam (Kol.  3:1-4);

Mən əminəm ki, Allah məndə başladığı yaxşı işi  sona çatdıracaq (Flp. 1:6);

 Mənim yaşayış yerim — səmadadır (Flp. 3:20);

Tanrı mənə qorxaqlıq ruhu deyil, qüdrət, məhəbbət və nəfsə hakimlik ruhu verib (2 Tim. 1:7); 

Mən Allahdan doğulmuşam və hiyləgər mənə toxuna bilmir (1 Yəh. 5:18).

Mən qiymətliyəm…

Mən — həqiqi Meynə olan  İsa Məsihin budağıyam (Yəh. 15:5);

 Mən seçilmişəm ki, bəhrə gətirim (Yəh.  15:16); 

Mən — Allahın məbədiyəm (1 Kor. 3:16);

Mən insanları Allahla barışdırmaq xidmətini   daşıyıram (2 Kor. 5:17-21); 

Mən İsa Məsihlə göylərdə oturdulmuşam  (Ef. 2:6);

Mən — Onun əsəriyəm  (Ef. 2:10);

Mən sərbəst və cəsarətlə Ona yaxınlaşa bilirəm (Ef. 3:12);

Məni möhkəmləndirən Məsihdə mən hər şeyə qadirəm (Flp. 4:13).

("Məsihdə azadlıq» missiyasının materiallarından)

VII bölmə

ƏLAVƏLƏR

Əlavə 1

«Fırtınaya dözmək» dərs vəsaiti üzrə bir-dörd günlük seminarların keçirilməsi üzrə tövsiyələr

Bu dərs vəsaitinin materialı dörd gün ərzində seminarların keçirilməsi üçün (iyirmi ardıcıl dərs) nəzərdə tutulmuşdur. Daha qısa müddət ərzində seminarların keçirilməsi üçün aşağıdakı plandan istifadə etmək olar:

Birgünlük seminarlar

Giriş

Fəsillər 1-4, 20

İkigünlük seminarlar

Giriş

Fəsillər 1-4, 8, 13-15, 17, 20

Üçgünlük seminarlar

Giriş

Fəsillər 1-4, 8-17, 20

Dördgünlük seminarlar

Giriş

Fəsillər 1-20

Qeyd: Üçgünlük seminarda bütün materialı qısa şəkildə şərh etmək olar.

Əlavə 2

«Tanrı və Onun əzab çəkən Kilsəsi» vəzi

Bu vəz Çində bir ev kilsəsinin pastırı tərəfindən hazırlanmışdır. Burada o xəbərdarlıq edir ki, kilsə liderləri Tanrı iradəsinə uyğun olaraq Tanrı xalqının məruz qaldığı təqiblərdə yalnız əzablar görməsinlər. Tanrı həqiqətən də Öz iradəsinə uyğun olaraq əzablara yol verir, lakin onları Öz xalqının xeyrinə yönəldir.

Rəsmi kilsə liderlərinin beynəlxalq ictimaiyyətə təqdim etdiyi məlumatın əksinə olaraq, Çində indiyə qədər məsihçilərin təqibi davam edir. Buna görə də bu gün sizin diqqətinizi Esterin zamanında imanlıların icmasının məruz qaldığı təqiblərdən çıxarılması mümkün olan bəzi dərslərə yönəltmək istəyirəm.

Ester M. Ə. 483-cü ildən başlayaraq İranın şahzadəsi idi. O, çox gözəl qadın idi, lakin onun bir sirri var idi ki, bu sirri ögey atasından başqa heç kim bilmirdi. Ester öz milliyyətini, yəni ibrani olmasını gizlədirdi.

Təqiblər zamanı başladı. Esterin Kitabından (3:8) biz öyrənirik ki, İran şahının məsləhətçisi öz hökmdarına deyir: «...sənin şahlığının bütün vilayətlərinə və bütün xalqların arasına səpələnmiş və dağılmış bir xalq vardır; onların qanunları bütün xalqların qanunlarından fərqlidir və onlar şahın qanunlarını icra etmirlər; şah onları belə buraxmamalıdır». Şah məsləhətçisi ilə razılaşdı və bütün ibraniləri məhv etməyi əmr edən qanun verdi.

Ester də daxil olmaqla bütün ibranilər təşvişə düşdülər. Onlar belə vəziyyətə necə düşdülər, bu vəziyyətdən necə çıxdılar və sonra nə baş verdi — bütün bu əhvalatlarda bizim mənsub olduğumuz əzab çəkən kilsə haqqında danışılır.

Təqiblər haradan gəlir? Onların mənbəyi nədədir? Esterin Kitabından olan mətn bu suallara çox dəqiq cavab verir. Təqiblər — bizi təqib edənlərin qürurunun nəticəsidir.

Şahın məsləhətçisi Aman sözü gedən təqiblərin günahkaı və baisi idi. O özünü təhqir olunmuş hiss etmişdi, çünki Mardokay adlı bir ibrani ona təzim etməkdən imtina etmişdi. Biz Mardokayın Amana nə səbəbdən belə açıq şəkildə etinasızlıq etdiyini bilmirik, vacib olan başqa şeydir — Aman qəzəblənmişdi. Mardokayın özündən xilas olmağa cəhd etmək əvəzinə, təhqir olunmuş Aman şəxsi alçaldılmasını qeyri-adi böyük bir şeyə çevirmək istədi. Baxmayaraq ki, bütün iş şəxsi mənafeyin üzərində idi, o, bütün ibranilərin qırğın planını detallarına qədər işləyib hazırladı, guya ki, onlar şahın qanununu pozmuşdular.

Aman hər şeyi yaxşı fikirləşmişdi. O deyirdi ki, ibranilər bizdən fərqlənirlər. Bu doğrudur. Onlar bizdən çox fərqlənirlər və onların arasında alicənab vətəndaş yoxdur, deyə o əlavə edirdi. Bu isə artıq yalan idi, lakin şah onun özündən başqa kiməsə sadiq olan istəniən qrupa şübhə ilə yanaşırdı. Həmin şey Çində də baş verir. Hökumətimiz bizi təqib edir, çünki biz əsas əhali kütləsindən fərqlənirik. Biz düzgün imanlılarıq və biz yalnız öz dövlətimizə sadiq deyilik. Bu bizi ətrafdakıların nəzərində şübhəli şəxs edir.

Mən oxumuşam ki, Rusiyada kilsələr dəhşətli təqiblərə məruz qalmışdılar, çünki Leninin qardaşını çar hökuməti güllələmişdi, Lenini o fakt hiddətləndirmişdi ki, rus provoslav dini xadimi onun qardaşının edamına xeyir-dua vermişdi, buna görə də öz intiqam hissini o, kilsənin üzərinə tökdü.

Biz öz ölkəmizdə dünya kommunizminin əsaslarını qoyanların təhqir olunmuş qürurunun qurbanı rolunu oynamaqda davam edirik. Əgər məsihçilərin vəziyyəti əladırsa, deməli nə isə öz qaydasında deyil. Kommunistlər yer üzündə cənnət yaratmaq istəyirdilər ki, insanların dinə tələbatı öz-özünə aradan çıxsın. Doğrudan da, əgər artıq cənnətdəsənsə, səmalar haqqında nə üçün xəyala dalasan? Lakin kommunistlərdən heç biri yer üzərində cənnət yarada bilmədilər və buna görə də onların bizə — səmavi cənnətə inananlara qarşı güclü nifrəti vardır. Bu, qürurdur. Əzabların mənbəyi həmişə insan qürurundadır.

Təqiblər problemini necə həll etmək olar? Təqiblər zamanı necə sağ qalmaq olar? Kilsənin atalarından biri bu suallara belə cavab verdi: «Dua edin, çünki hər şey Tanrının əlindədir. Elə hərəkət edin ki, sanki Tanrı sizin hər bir addımınızı istiqamətləndirir». Beləliklə, biz təqiblərə müqavimət göstəririk ki, onları yumşaldaq və ya azaldaq. Lakin biz həm də Tanrını axtarırıq ki, O, əzablarımıza son qoysun. Bu cəhdlərin nəticəsində xilasolma gəlir.

Esterlə olan əhvalatda da hadisələrin belə inkişafını görmək olar. Ester cəsarət göstərib şahın hüzuruna dəvətsiz gəldi. O dedi: «Əgər mən həlak olmalıyamsa, mən ölərəm». Necə cəsarətli qadındır! O, plan fikirləşdi, onun köməyi ilə Amana tələ qurdu. O, ziyafət təşkil etdi, qonaqlara öz sirrini açdı, sonra Amanı onu öldürmək istəyən adam kimi ifşa etdi.

Onun planı baş tutmaya bilərdimi? Kim bilir! Ola bilsin ki, hə. Aman şahın nüfuzlu məsləhətçilərindən biri idi. Ester şahın arvadı idi, lakin bu kitabda göstərildiyi kimi, onu həmişə asanlıqla dəyişmək olardı. Tanrıya lazım idi ki, Esterin planı baş tutsun.

İndi isə gəlin bu əhvalata başqa tərəfdən baxaq. Biz dua edir və yenə də dua edirik ki, Tanrı bizim işlərimizə qarışsın. Bizim vəziyyətimizdə bizdən asılı olmayan çox şeylər olur. Bizim planlarımız, kəşfetmə bacarığımız, cəsarətimiz — bunlar heç vaxt kifayət eləmir. Bizə Allahın köməyi lazımdır. Buna görə də ibranilərdə ağlama və peşimanlıq dövrü başladı (bax: Est. 4:1-3), bundan da sonra Tanrı ən heyrətamiz tərzdə onların taleyinə qarışdı.

Bir qoca pastır tez-tez mənə deyərdi: «Mən başa düşmüşəm ki, dua etməyi dayandıran kimi xoşbəxt təsadüflər həmin andaca dayanır». Esterin əhvalatının xoşbəxt sonluğu təsadüflərlə zəngindir. Məsələn, Aman Mardokayın həlak olacağını düşündüyü anda, çar Mardokayı yüksəldir. Lakin personajlardan hər biri hadisənin sonuna doğru bir-birindən asılı olmadan gedir. Məsələn, şahı götürək.

Amanın öz planlarını həyata keçirməsi ərəfəsində şahı təsadüfən yuxusuzluq tutur. O, tamamilə təsadüfən öz qeydlərini oxumağa başlayır və tamamilə təsadüfən Mardokayın xeyirxah əməli haqqında qeydə rast gəlir. Səhəri gün Aman onun yanına gəldiyi anda şah Mardokayı mükafatlandırmaq qərarına gəlir. Məhz bu anda o, şahdan Mardokayın başını istəməyə hazırlaşmışdı.

Şah Esterlə Aman arasındakı səhnəni düzgün başa düşməməsinin nəticəsində ö məsləhətçisini öldürmək qərarına gəlir, çünki fikirləşir ki, Aman şahzadəni yoldan çıxarmaq istəyir, əslində isə yazıq yalnız Esterə yalvarırdı ki, ona rəhm etsin. Bütün bu təsadüflər Allahın işidir. Bu, Esterə Allahın köməyidir.

Beləliklə, ibranilərin məhv edilməsi planı baş tutmadı.

Sizə deməliyəm ki, Çində belə bir fikri tez-tez eşitmək olar: «Təqibləri Allah göndərir və biz heç zaman onlara müqavimət göstərməməli və onlardan qaçmamalıyıq, lakin onları Kilsənin böyüməsi işində sadəcə Tanrı rəhbərliyi kimi qəbul etməliyik». Bu, kafirlikdir, çünki belə olduqda biz Allahı günahda ittiham edirik. Təqiblər pislikdir. Tanrı isə heç vaxt pislik mənbəyi ola bilməz. Tanrı pislikdən istifadə edə bilər, lakin O Özü heç vaxt pisliyin mənbəyi ola bilməz.

Görünür bəzi müəllimlər hesab edirlər ki, əgər Kilsə təqib edilməsə böyüyə bilməz, bu, doğru deyil. Həvarilərin İşləri (9:31) Kitabında Luka danışır ki:

«Beləliklə bütün Yəhudeya, Qalileya və Samariyda cəmiyyətlər salamat qalıb inkişaf edirdilər və Rəbb qorxusunda, Müqəddəs Ruhun təşviqi ilə hərəkət edərək çoxalırdılar.»

Burada təqiblərə aid heç işarə də yoxdur, lakin Kilsə böyüyərək çoxalırdı.

Mən istəyərdim ki, Esterin Kitabı səkkizinci fəsillə tamamlansın, lakin o davam edir. Kitab onunla bitir ki, ibranilər hər yerdə öz düşmənlərindən intiqam alırlar. Onlar azadlıq, yaxud ümumi terrora bənzər nə isə elan etmişdilər. Onlara bir gün ərzində nə vaxtsa onlara zülm edənləri öldürmək icazəsi verilmişdi. Ola bilsin ki, həmin gün minlərlə adam həlak olmuşdu. İbranilər qəddar ədaləti həyata keçirdilər, lakin qəddarlığı nə həll edə bilər? O yalnız həlak olanların qohumlarında nifrət oyadır və onlar öz uşaqlarına intiqam almağı öyrədirdilər, beləliklə də qan tökülməsi davam edirdi.

Mən bu tarixi hadisələri müasir əzab çəkən Kilsəyə əlavə edərdim. Təqiblər şəraitində ümidsizlik hissi yarana bilər və əgər ehtiyatı itirsək, bu ümidsizlik qəddarlığa çevrilə bilər. Yadımdadır, mən bir dəfə Çində bir dövlət məmuru ilə söhbət edirdim. O mənə dedi: «Bilirsinizmi, məsihçiliklə işləmək ən asan işdir, çünki siz bir-birinizə daş atırsınız». Bir kilsə liderinin digər ev kilsəsi liderlərinin hökumətdən heç də az təqib etmədiyini görəndə mən utanıram. Bu kədərlidir. Biz bu günahda tövbə etməliyik. Təqiblər özü ilə problemlər gətirir, onlar bizim həqiqətə olan sevgi və sədaqətimizi dəyişə bilər.

Esterin Kitabını Müqəddəs Yazıya nə üçün yerləşdiriblər? Çünki orada Tanrının Öz xalqına necə kömək etməsi barədə yazılmışdır. Əgər şahın fərmanı qüvvəyə minsəydi, Xolakost başlayacaqdı və Tanrı iradəsi icra olunmayacaqdı. Lakin Tanrı bu faciənin baş verməsinə imkan vermədi, O, ibranilərə Öz möhtəşəm əlini uzatdı ki, qəzanın qarşısını alsın. Tanrının Öz övladlarının taleyinə qarışması haqqında əhvalat, bizim kimi, ibranilərin də imanını möhkəmlətdi. Tanrı müdaxilə edir ki, insanları xilas etsin və Öz iradəsini icra etsin. Tanrı istəyir ki, hamı Onu dərk etsin və Onun sevgisinə gəlsin.

Beləliklə, biz Tanrının Öz xalqını xilas etdiyini və Öz iradəsini icra etdiyini görəndə təqiblər imanımızı möhkəmləndirə bilər. Sonda isə icazə verin, özüm haqqımda bir əhvalat danışım.

Özünü Allah üçün gərəksiz hesab edən adamın yanında mən yeganə imanlı idim. Biz birlikdə həbsdə idik. Mənim müəllimim həbsxanada məsihçi oldu və müjdəçi olmağı arzulayırdı. İkimiz də qarət üstündə həbs olunduğumuza görə bir kamerada otururduq və burada heç kim yox idi. O, mənə təsadüfən bir qrup məsihçi ilə eyni kameraya düşdüyündən danışdı. Onlar gecələr himnlər oxuyur və birlikdə Tanrını izzətləndirirdilər. O onları zəif dəymədüşərlər hesab edir və ərzaqlarını oğurlayırdı. O hətta onları döyürdü ki, kamerada kimin ağa olduğunu göstərsin. Bu əla idi. On beş il ərzində ilk dəfə olaraq o özünü güclü hiss edirdi, lakin onları döyüb ərzaqlarını oğurlayanda belə, onların üzərində hökmü olmadığını dərk edirdi. Nə üçünsə onlar ondan qorxmurdular.

Bir dəfə qəzəblənəndə o, məsihçilərdən birini öbldürmək üçün bıçaq çıxardı. Lakin gözlənilmədən hansısa qüvvə onu saxladı və o, bıçağı həmin adamın ürəyinə vura bilmədi. İlk dəfə olaraq o özündən ölçüyəgəlməz qədər möhtəşəm olan qüvvə ilə rastlaşdı və işin nə yerdə olduğunu dərk edə bilmədi.

O, Məsihə inandı, həbsxana rəhbərləri onu lazım olan kameraya salmadıqlarını anladılar və onu başqa yerə keçirdilər. Onu təkadamlıq kameraya saldılar.

O hiss edirdi ki, ölür. O, Tanrı ilə danışaraq Ona yalvarırdı: «İlahi, sənin qüdrətin və məhəbbətin haqqında ölməmişdən əvvəl mənə şəhadət etməyimə imkan ver».

Bir vaxt həbsxana dolu olduğuna görə məni onun yanına təkadamlıq kameraya saldılar. Mən o dəqiqə başa düşdüm ki, onun halı çox pisdir — o demək olar ki, hissiz idi. O məni əli ilə çağırıb özünə tərəf əyilməyi xahiş etdi. Həmin gecə o mənə İsa haqqında, Onun məni necə sevməsi haqqında və mənim xilasım haqqında danışdı.

Səhər mən oyananda qonşum artıq qurumuşdu. Mən qərara aldım ki, o, dəlidir. Elə həmin gün gözətçilər xəbər verdilər ki, məni ciddi rejimli düşərgəyə keçirirlər. Lakin məni başqa düşərgəyə aparmalı olan yük maşını düz bir həftə gecikdiyinə görə mən məsihçilərlə dolu olan başqa kameraya düşdüm. Onlar mənim müjdəçimin əhvalatını danışdılar və onun ölümqabağı mənə şəhadət etməsini eşidəndə çox sevindilər. Düşərgəyə gedəcəyim ərəfədə gecə mən öz qəlbimi Məsihə verdim.

Məhz inam ölən adamın həyatını qoruyurdu, çünki o, ölməmişdən əvvəl Məsih haqqında şəhadət etmək istəyirdi. O, həbsdə olduğu müddətdə məsihçilərə sevinc bəxş edirdi. Mən qarşıdakı səkkiz illik katorqa işi haqqında düşünərkən, o, mənə ümid verirdi. Məsih olmasaydı, mən çoxdan ölərdim. İndi mən əzabların gücünün canlı şahidi kimi sizin qarşınızda durmuşam. Biz öz imanımızın sayəsində yox, Tanrının bizi möhtəşəm şəkildə əzablardan qurtardığını görəndə güclü oluruq. Biz güclü olmalıyıq, yoxsa həlak olarıq.

Əlavə 3

Stiv Haas. Təqiblərlə üzləşmiş Kİlsəyə İsa bugün nə deyərdi?

Alçaldılmış, dəmir barmaqlar arxasında, zorlanmış, əzablardan yorulmuş və təqib olunmuş kilsənin mələyinə. Bu sənin səbrini və dözümünü bilən, sənin fəlakətlərini başa düşən və Öz qiymətli qanını tökməyə qədər sadəqəti olanın sözləridir.

Sən deyirsən ki, öz xalqının qalan hissəsindən ayrılmısan və heç kim sənin vəziyyətini başa düşmür. Mən sənin üstünə tökülən dəhşətləri və Laosda, İndoneziyada və Çində məruz qaldığın hücumları görürəm. Sənin liderlərinin İranda, Hindistanda və Çeçenistanda necə təqib olunduğunu və öldürüldüyünü görürəm. Mən Sudanda bütöv kəndlərin bombalandığını və qul kimi aparıldığını görürəm.

Mən sənin gözündən düşən hər bir yaşı saymışam, Sənin hər bir arzunu və hər bir duanı qeydə almışam. Mən hər bir əzabında həmişə səninləyəm. Mən səni tək qoymamışam. Mənim övladlarımdan çoxu, ola bilsin ki, sənin işgəncələrinin və əzablarının dəhşəti ilə tanış olmayanlar, Mənim xatirimə sənin verdiyin alicənab qurbanlarda ümid və qüvvə alırlar. Mən sənin əzablarını Məsihdə olan bacı-qardaşlarına açdım və minlərlə kilsəni sənin üçün dua etməyə və sənə xidmət etməyə çağırdım.

Sən qorxduğunu deyirsən. Etiraf et ki, sən itirilməsi mümkün olmayan bir şeyə maliksən. Mən sənə yeni həyat, izharolunmaz sevinc və hər zaman səninlə olan Ruh vermişəm. Sənin Mənə qarşı hər şeyi dəyişən inamın mayak kimi xidmət edir, həqiqətən də Yol, Həqiqət və Həyat axtaranların hamısını Mənə cəlb edir.

Sən ümidini itirdiyini deyirsən. Lakin bil ki, bu fəlakətlər son söz deyil, Mən — qadir və ədalətli Tanrıyam. Mən təyin etdiyim vaxtda hər şeyin əvəzini ödəyəcəyəm. Hərçənd ki, bütün bu kədərlər səni qalib gəlməklə hədələyirlər, Mən sənin üçün əbədi rahatlıq yerini, əbədi dirilmənin və həqiqi azadlığın ibadətgahını hazırlamışam, sən Məni Tanrı kimi tanıyıb Mənə Hökmdar kimi xidmət etməyə başladığın anda sənin üçün başlayacaqdır. Mən zamanın sonuna qədər bütün günlərdə səninləyəm.

Kənardan gələrək kilsə müəllimi maskası altında gizlənən, lakin şəxsi rahatlığını Mənə itaətdən üstün tutanlardan özünü qoru.

Bir çoxları özünü ruhani nəsihət verən kimi təqdim edir, bizə sağlamlıq və təhlükəsizlik lazım olduğunu elan edirlər. Onlara qulaq asma. Bu, yalançı təlimdir, o səni Xəsislik və Həyəcan adlanan narahat ağanın əsiri edəcəkdir. Bütün əzablarının içində sənə sübut edəcəyəm ki, yalnız Mən sənin həqiqi dünyan və xilas lövbərinəm.

İmanda müdrikliyə çatmayaraq sənin yanında olanlardan, Mənim sözümə zidd olan yalan mövqelərdə duran, Mənim Həqiqətimin bütöv kontekstindən qoparılmış qurtuluş elementlərini elan edənlərdən özünü qoru. Onların güclə sezilən küfrü, sağlam buğda arasındakı küləş kimi, sizin ünsiyyətinizi korlayır və çoxlarını uzaqlaşdırır, inandırmağa məcbur edir ki, Məndən başqa da əbədiyyətə çatmaq üçün başqa vasitələr də vardır. Mənim Sözümü öyrənməyə can at. Mənim sevgi üzərində qurulmuş ehkamlarımda möhkəm qal.

Kasad şəraitdə sənin kəşfetmə qabiliyyətinə, əzablarda sənin alicənablığına, fəlakətlərdə şənin dözümünə sevinirəm. Məhz bu keyfiyyətlər — bütün dünyəvi hökmranlıqlardan üstün olan Mənim qüvvəmin həqiqi şəhadətidir, məhz onlarda istənilən insani qüvvəyə üstün gələ bilən sədaqət mənbəyi gizlənmişdir.

Sadiq qal, mən səni ucaldaram.

Səbrli və çəkingən olun, çünki Mən gecikməyəcəyəm və tezliklə Öz işimi edəcəyəm.

Stiv Haas (Steve Haas), «Təqib olunan Kilsə üçün dualar"ın prezidenti, İnqlvedd, Kolorado, ABŞ. © «Məsihçilik bugün», oktyabr, 1999-cu il.

Əlavə 4

Radikal məsihçilik Bob Muerhedin «Yerində deyilmiş sözlər haqqında» kitabından parça

Radikal məsihçilik — bu, biliklər toplusu deyil, həyat tərzidir. O, gizlənməyə yox, qələbə çalmağa can atır, o, qurbanedici həyatla yaşayır, özünü qurban kimi göstərməyə çalışmır, O, zəfərlə addımlayır, sözlərin çoxluğu ilə təəssürat yaratmağa çalışmır. Bu, görüntülü fəallıqla özünə bəraət qazandırmayan, real işlərin hesabatını aparan məsihçilikdir. O, problmlərin dərinliyinə daxil olur və güzəştə getmir. Radikal məsihçilik tempini azaltmadan tam sürətlə şütüyür. O, həmişə cəsarətlə hərəkət edir və heç vaxt ehtiyat etmir! O, dağları yerindən oynadır, dənizləri keçir, divarları dağıdır — və suyun üzərində gedir, ölüləri dirildir, dənizi sakitləşdirir, beş mini doydurur və bağlı qapılardan keçir.

Radikal məsihçilik tez-tez əzab çəkir, tez-tez yüksəklərdə süzür, hər gün tər içində çalışır. O, günahı qara, cəhənnəmi odlu göl, ikiüzlülüyü pislik, şeytanı yalançı və məhkəməni qaçılmaz adlandırır. Radikal məsihçilik səs-küylü müxalifətə güzəştə getmir, güclü təzyiq altında əyilmir, tənqiddən ürpənmir, zamanın təsirindən solmur, həbsxanada ölmür və rütubətdən çürümür. O, geri çəkilmir, imtina etmir, fikrini dəyişmir, geri dönmür və yenidən doğulmur.

Radikal məsihçilik həmişə Məsihi ucaldır, sədləri dağıdır, istənilən maneələrdən keçir, bədbinliyə üstün gəlir və sinizmi süpürüb atır. O, tənqidçiliyə güc gəlir, məğlubiyyətə üstün gəlir və skeptizmi dağıdır.

Radikal məsihçilik səxavətlə verir, yorulmadan dua edir, artıqlaması ilə bəxş edir, səylə işləyir, sevgiylə vəz edir, uzun müddət dözür və ümidlə inanır! O, camaat üçün oynamır, öz vəziyyətini endirmir, öz prinsiplərini heç nəyə uyğunlaşdırmır. O, termostat kimi xidmət edir, ətraf aləmin vəziyyətini nəzarətdə saxlayır, lakin termometr deyildir, hansı ki, yalnız onun vəziyyətini konstatizə edir. O, heç vaxt məşhur, dəbli, rahat, dəyərli olmamışdır və zəmanə ilə ayaqlaşmamışdır. Onun həqiqi tərəfdarları azdır, onun fəlsəfəsi məşhur deyil, lakin onün mükafatı böyükdür. Onun şagirdləri burada, bu dünyada mükafat almırlar, lakin Tanrı onlara mütləq deyəcəkdir: «Yaxşı, əziz və sadiq qul!"

Bobmuerhed, Yerində deyilmiş sözlər haqqında.

Əlavə 5

İohan Kompanyenin «Yeni minilliyin astanasında» məruzəsindən bir parça

Dini azadlıqların dərəcəsinin enməsinə təsir edən neqativ tendensiyalar, görünür ki, davam edəcəkdir və məsihçilərin təqib olunması bütün dünyada imanlılara bu və ya digər formada yeni əzablar və işgəncələr gətirəcəkdir. Yeni minilliyin bu problemləri kifayət qədər mürəkkəbdir və onlara düzgün cavab tapmaq asan deyil. Faktiki olaraq, insanların taleyindən və onların ürəyindən söhbət gedir.

Kilsəyə atılan çağırış

Dini azadlıqlarla bağlı geniş problemlər spektri növbəti iyirmi ildə beş tipdə komplektli situasiyalarla xarakterizə ediləcəkdir. Kilsə bu sınaqlardan bərkimiş halda çıxmalıdır.

1. İdeologiya çevrəsində döyüş

Bu döyüş Kilsənin təqib edildiyi ölkələrdə aparılır, lakin nə qədər qəribə olsa da Kilsənin nisbi sakitlikdə olduğu yerlərdə də ideologiyaların münaqişəsi müşahidə edilir. Hal-hazırda dünya ictimaiyyəti Qərbin dövlət və ya individiumlar simasında dini azadlıqlar çevrəsinə qarışmasına, tənqid etməsinə və hesabat tələb etməsinə qarşı ciddi çıxış edir.

Bu, Hantinqdonun tezisində daha aydın təzahür edir. 1996-cı ildə Samuel Hantiqdon sivilizasiyaların toqquşması və dünyəvi qayda-qanunun dəyişilməsi haqqında kitab buraxdı, burada bütün dünyanı altı mədəniyyətə bölmüşdür: qərb, sinay, yapon, hindu, islam və provoslav. O hesab edir ki, bu potensial münaqişədə olan mədəniyyətlərin sərhəddində yerləşən ölkələrdən bütün dünyada sülhə təhlükə yaradır. Bununla müəllif demək istəyir ki, (və onun ideyası dünyada dini azadlıq üçün öldürücüdür) hər bir mədəniyyətin daxili problemlərinin digər mədəniyyətlərə heç bir dəxli yoxdur. Belə ki, əgər Pakistan öz məsihçi əhalisi üçün genosid təşkil etmək istəyirsə, Qərb heç bir vəchlə bu işə qarışmamalıdır. Hər bir mədəniyyət özünün mövcudolma prinsipləri və məntiqi ilə mənəvi adacıq olmalıdır.

Son iyirmi ildə vətəndaş hüquqları uğrunda mübarizə aparan təşkilatların sayı kəskin şəkildə artmışdır, məsələn, «Beynəlxalq amnistiya» (Amnesty International) və «İnsan hüquqlarının müşahidəçiləri» (Human Rights Watch). Onların fəaliyyəti belə bir fikrə əsaslanır ki, insan hüquqları və həyat standartları hər yerdə eynidir. Belə mövqenin ciddi düşməni postmodernizmdir, o iddia edir ki, hər bir mədəniyyətə öz standartları xasdır. Artıq postmodernizm qərb universitetlərində qələbə əldə etmişdir.

Artıq təcrübədə görmək olar ki, qərb hökumətləri dünyanın digər regionlarında münaqişəli situasiyalara qarışmaq istəmirlər. Tibetdə insan hüquqlarının pozulmasına qarşı çıxmasına baxmayaraq, qərb bu regionda dini hüquqların müdafiəsi üçün heç nə etmir — möhtəşəm iş çevrələri hər cür müdaxilənin qarşısını alırlar.

Bu münaqişədə kim udacaqdır? Dini azadlığın səviyyəsini müəyyənləşdirməyə və suveren dövləti öz siyasətinə görə hesabat verməyə kimin hüququ vardır?

Bu müharibədə məğlubiyyət müjdəsi kilsə və missiyaların qeyri-populyarlığının artmasına gətirib çıxaracaqdır, çünki onlar yalnız müjdə siyasətini həyata keçirəcəklər və postmodernizmin plüralist mövqelərində durmayacaqlar. Bu yaxınlarda hindi radikalları Birləşmiş Ştatlardan olan baptistləri tənqid etmişdilər, onlar öz dua təqvimlərində imanlılardan xahiş edirdilər ki, «ruhani zülmətdə olan səkkiz yüz milyon hindi üçün dua etsinlər». Hindilər təsdiqləyirlər ki: «Bizim mədəniyyətimiz sizinki qədər dəyərlidir». Lakin müjdə imanlı məsihçilər belə hesab etmirlər. Bəzi mədəniyyətlər həqiqətən də zülmətdədirlər və əgər biz düşündüklərimizi demək hüququnu itirsək, şəxsi azadlığımızı itirərik və təqib olunan Kilsənin dini azadlıqları uğrunda mübarizə apara bilmərik. Bəlkə də bu, bir o qədər də pis deyil, çünki çox vaxt təqiblər Kilsənin yetkinliyinin yüksəldilməsinə xidmət ediblər. Lakin bu halda biz hüquq müdafiəçiləri və qərb ölkələri hökumətlərinin simasında insan hüquqları uğrunda mübarizədə müttəfiqlərimizi itirərik, onlar isə çox qiymətli müttəfiqlərdir.

Lakin biz mübarizəni necə aparmalıyıq? Burada yalnız yüksək rütbəli intellektuallar iştirak etməməlidir, çünki hər kəsin dini məsələlərin onun üçün çox vacib olmasını iddia etməyə imkanı var. Bir çox məsihçilər bəzən səbirsizliyin təzahürü kimi görünən Yazı həqiqətlərinin bəyan edilməsi zamanı gedən döyüşlərdə iştirak edirlər. Məsələn, İngiltərədə Kenberberi arxiyepiskopu bildirmişdi ki, homoseksualların dini xadim kimi xidmət etməyə hüququ yoxdur. Onu dərhal səbirsizlikdə ittiham etdilər (özü də yalnız seksual azlıqların hüquqları uğrunda mübarizə kompaniyası yox). Arxiyepiskopun Müqəddəs Yazı həqiqətlərinə əsaslanmış şəxsi fikrini ifadə etməyə hüququ vardır, lakin bəziləri üçün bu həqiqətlər təhqiredicidir.

Biz həm də nəyisə israr etməyə imkan verməyən səbirliliyi tanımağa razı deyilik. Leşek Kolakovskinin yazdığı kimi, «bizə qarşı səbirlilik göstəriləndə, o, laqeydlik forması alır. Məsələn, bizi istənilən baxışlara ibadət etməkdən çəkindirirlər və hətta başqa insanların ağlagələn istənilən variantlı davranışı və ya fikri ilə razılaşmamağımızı tələb edirlər».

Bu, dini səbirliliyin ənənəvi dərki ilə kəskin kontrastdadır, ona uyğun olaraq, hakim dini qəbul etdirmək üçün dövlətin güc təbiq etməyə hüququ yoxdur. Bu döyüş qərbdə udulmuşdu, lakin bugün dünyanın başqa yerlərində, xüsusilə islam dövlətlərində tüğyan etməkdə davam edir.

Dini işlərə qarışmayan dövlət hamını plüralist dinə ibadət etməyə çalışanda qələbə öz əhəmiyyətini itirir. Bir var ki, deyəsən: «Siz ABŞ-da yaşayan buddistləri məsihçi olmağa məcbur edə bilməzsiniz» (ənənəvi dözümlülük). «Məsihçi buddistə vəz etməməlidir, onun fikirlərinə hörmət etməli və ona dözümlə yanaşmalıdır, çünki bütün yollar Allaha doğru aparır» — bunu təsdiqləmək isə tamam başqa işdir. Kolakovski dözümlülüyün yeni müəyyənləşməsi kimi laqeydlik haqqında danışarkən məhz bunu nəzərdə tutur. Məhz laqeydlik insanın məsihçi, yaxud buddist olmasına fərq qoymayan münasibəti bəyan edir, çünki hər iki yol Allaha doğru aparır. Lakin bu halda məsihçi etiraz edəcək və öz «hücumçu» hüququnu müdafiə edəcəkdir. Din seçimi — zövq məsələsi deyil, bu, həyat və ölüm məsələsidir.

Buna görə də növbəti iyirmi ildə münaqişə güclənəcəkdir. Qəribə olsa da məsihçilər təqib olunduqları ölkələrdə dini azadlıqlar uğrunda mübarizədə qələbə əldə edirlər, eyni zamanda qərb ölkələrində onu itirirlər.

2. Kütləvi kommunikasiyalar sahəsində döyüş

Bizim həyatımızı güclü şəkildə dəyişən informasiya sahəsindən də döyüş yan keçməyəcəkdir. İnformasiya əsrinin paradoksu ondadır ki, informasiya daha əlçatan olduqca insanlar daha az məlumatlanmış olurlar. Burada təqib olunan Kilsə üçün təhlükə ondadır ki, ona çoxları kömək etmək istəyərdilər, lakin biliklərinin az olmasına görə ya Kilsəyə zərər vururlar, ya da ondan öz məqsədləri üçün istifadə etməyə başlayırlar. Bu halda döyüşün məqsədi təqib olunan Kilsəni istismar etmək yox, onun maraqlarını müdafiə etmək olur. Dünya Kilsənin təqib edilməsi faktının şahidi olmalıdır. Yəqin ki, növbəti iyirmi ildə qovulma və təqib olunma müxtəlif üsullarla həyata keçiriləcəkdir:

1. Təqib olunan Kilsə özü haqqında müxtəlif miflər yayacaq və layiq olmadığı diqqəti alacaqdır. Təqib olunan kilsələr dini nöqteyi-nəzərdən çox zaman öz əzablarını düzgün izah etməyəcəklər. Qovulan kilsələrin yayacağı bəzi yalan ideyalar bunlardır.

"Təqiblər Allahdandır». Xeyir, təqib — pislikdir. Təqiblər ilahi xarakter yox, şeytani xarakter daşıyır. Beə insanlar Tanrı fikrini Onun hər şeyi xeyirə çevirmək bacarığı ilə qarışıq salırlar.

"Kilsə təqiblər şəraitində daha yaxşı böyüyür». Kilsə həqiqətən də təqiblər şəraitində artır, lakin Luka təsdiq edir ki, o, sülh şəraitində daha yaxşı böyüyür (bax: Həv. iş. 9:31).

"Təqiblərə müqavimət göstərmək lazım deyil, onlara sevinmək lazımdır». İsa bizə təqiblərdən qaçmağı məsləhət görür (bax: Mt. 10:23), Pavel isə sülh naminə işləməyi tapşırır.

"Təqiblərdən keçmək lazımdır ki, imanda yüksələsən». Çində ev kilsələrinin bir çoxlarının liderləri hesab edirlər ki, təqiblər imanlıların böyüməsi üçün üsullardan biri yox, yeganəsidir.

2. İnternet əsrində şayiələr daha tez yayılır, ona görə də təqib olunan icmalar haqqında çoxlu yalan məlumatlar olacaqdır.

3. Kilsənin təqibi haqqında məlumatların miqdarı çoxalacaqdır. İndi ideologiya erasının bitdiyini demək çətindir. Əvvəllər hər şey daha sadə idi. Məsələn, Çində Mao Tszedunun vaxtında bütün məsihçilər eyni dərəcədə əziyyət çəkirdilər. Lakin indi bu ölkədə rəsmi tanınan kilsənin azad olduğu rayonlar vardır, digər rayonlarda isə rəsmi kilsə nəzarət altındadır və orada rüşvətxorluq güclüdür, bu da məsihçiləri ev kilsələrinə getməyə məcbur edir. Azadlığın dərəcəsindəki fərq asanlıqla izah oluna bilməyən bir çox tərkib hissələrindən ibarətdir. Lakin biz bu informasiyanı yenidən işləməyə vaxtı olmayan insanlara bu ziddiyyəti necə çatdıraq? Təqiblər daha kəskin olduqca, belə hallar daha aktual olacaqdır.

4. İctimaiyyət və imanlılar kilsənin təqibçilərə qarşı olan münasibəti ilə bağlı vəziyyəti düzgün başa düşməyə bilərlər. Missiyalar imanlıları qovanlarla üz-üzə danışmalı olacaqlar (Məsələn, Çində yüksək dövlət və ya müsəlman liderləri ilə dialoq). Sıravi imanlılar fikirləşə bilərlər ki, onlara xəyanət ediblər.

5. Miqdarı azalan sponsorlar tərəfindən maddi yardımın alınması işindəki rəqabət güclənəcəkdir, təqib olunan Kilsə zonasında missiyaların miqdarı isə artacaqdır. Maliyyə vəziyyəti mürəkkəbləşdikcə missiyalar bir-birinin hesabına «qazanmaq» şirniklənməsindən çəkinməlidirlər.

6. Təqib olunan Kilsəni həm başa düşməyi, həm də müdafiə etməyi öyrənmək lazımdır. Son beş ildə siyasətçilərin gündəliyində, xüsusilə də Birləşmiş Ştatlarda, təqib olunan Kilsə mövzusu geniş yayılmışdır. Bu, müsbət faktordur, lakin təhlükə var ki, hüquq müdafiəçiləri münaqişəsində təqib olunan Kilsədən güclü dəlil kimi istifadə olunur. Məsələn, bəzi missiyalar Klinton administrasiyasına təzyiq göstərmək üçün Çində təqib olunan Kilsənin fəlakətli vəziyyətindən istifadə edirdilər. Bəzi hüquq müdafiəçiləri öz fəaliyyət sahələrində siyasi məqsədlərinə çatmaqda təqib olunan Kilsənin problemlərinin dərk olunması və yardım yollarının tapılmasından daha maraqlıdırlar. Digərləri Kilsəyə yardım göstərilməsində qanunvericiliyin rolunu artırırlar. Gələcəkdə kütləvi kommunikasiya sahəsində vəziyyət daha da pis olacaqdır. Televiziya və kinostudiyalara əli çatan dairələr öz rəqiblərində olan göndərişlərdən daha effektliləri ilə onları «aradan götürməyə» meylli ola bilərlər.

3. Ruhani sahədə döyüş

Azad dünyada kilsələri təqib olunan Kilsənin imanlılarının əldə etdikləri təcrübə ilə zənginləşdirmək üçün ruhani mübarizəyə qoşulmaq lazımdır. Təqib olunan imanlıların həyatı Qərbdə şagirdlərin formalaşmasına kömək edir. Son otuz ildə xeyli irəliləmə baş vermişdir: qərb Kilsəsi təqib olunan Kilsəyə kömək etməyə başlamışdır və öz növbəsində, təqib olunan Kilsə Tanrı qüvvəsinin ilhamlandırıcı şəhadətini qərb Kilsəsi ilə bölüşməyə başladı. Bu dəyişmə ruhani sahəyə də yayılır, yəni təqib olunan Kilsə ilə əlaqələr göstərir ki, Allaha necə yaxınlaşmaq olar. Təqib olunan Kilsə bizi məcbur edir ki, ciddi ruhani reallıqları — bizim mədəniyyətimiz şəraitində nüfuzdan salmağa meylli olduğumuz reallıqları dərk edək. Bu, bütün qərb kilsəsinin yeniləşməsində vacib açar ola bilər.

Təqib olunan kilsənin malik olduğu ruhani görüntülərə qərb kilsəsini çağırmaq və oyandırmaq üçün güclü səylər lazımdır ki, Qərbdəki imanlılar Tanrı ilə öz münasibətlərində bu yeni anlaşılmadan istifadə edə bilsinlər. Bu, bütün yer üzündə vəhdətdə və güclü olmağa Kilsəyə kömək edəcəkdir.

Məsələn, əzab çəkən Kilsənin görüntülərindən biri dünyaya «apakaliptik» gözlə baxmağa hazır olmasındadır. 1999-cu ildə «Açıq qapılar» missiyasının işçilərindən biri təsadüfən çinli və amerikalı pastırların belə bir söhbətinin şahidi olmuşdu:

Amerikalı pastır (AP): Müqəddəs Yazının sizin üçün ən qiymətli olan kitabı hansıdır?

Çinli pastır (ÇP): Ola bilsin ki, həvari Yəhyanın Vəhyi, çünki...

AP: Çünki əzablarınız dünyanın sonunun tez çatmasını arzulamağa təhrik edir və siz bunun Məsihin qələbəsi ilə baş verəcəyi fikri ilə möhkəmlənirsiniz?

ÇP: Bu da həmçinin, lakin biz Vəhyə yalnız dünyanın sonunun təsviri kimi baxmırıq, biz həm də onda dünyanın hal-hazırkı vəziyyətinin təsvirini görürük.

AP: Bəli, biz həqiqətən də son günlərdə yaşayırıq!

ÇP: Yox, mən onu nəzərdə tuturam ki, biz həmişə son günlərdə yaşayırıq. Vəhydə Məsihin Amerikada sizin üçün və Çində bizim üçün çarmıxda ölən andan dünyamızın əbədi vəziyyətini təsvir edir.

AP: Mən sizi anlamıram. Vəhy bizə dünyanın öz sonuna necə gəlməsi barədə danışır.

ÇP: Mən isə sizə deyirəm ki, o bizim dünyanın indiki vəziyyətini təsvir edir. Bizim buradakı, Çindəki əzablarımız bunu başa düşməkdə bizə kömək etdi. Yəqin yüksək həyat tərzi bunu Amerikadakı imanlılardan gizlətmişdir. Baxın, Çində bizim öz qeysərimiz var, onun adı Maodur və o, erkən Kilsə dövrünün qeysəri kimi yalnız qeysərə məxsus olanı yox, həm də Tanrıya məxsus olanı ona verməyi tələb edir. O bizə təzyiq göstərmək üçün Heyvandan və bizi məftun etmək üçün yalançı peyğəmbərdən istifadə edir. Biz «Quzunun şəhadəti ilə» bütpərəstliyə müqavimət göstərəndə, bizi həbs edirdilər və öldürürdülər. Beləliklə, biz görürük ki, Vəhy — istənilən cəmiyyətdə baş verən ruhani müharibənin təsviridir.

AP: Lakin bu gün amerikan cəmiyyətində bu yoxdur. Siz bunun bizdən gizli olduğunu deyirsiniz. Siz nəyi nəzərdə tutursunuz?

ÇP: Bu münaqişə bizim üçün Çində aydındır. Siz Maonun özünü büt etdiyini və ona ibadət etməyi tələb etdiyini görməyə bilməzsiniz. Ona görə də bizim üçün pərdə götürülmüşdür və biz dünyanı olduğu kimi görmüşük — bütlərin özlərinə ibadət etməyi tələb etdiyi yer kimi. Bu, sizdə, Amerikada da vardır, lakin sizin ölkənizdə bu proseslər gizli gedir.

AP: Lakin bəlkə onlar heç yoxdur? Görürsünüzmü, biz məsihçi ölkəsində yaşayırıq, ya da ki, heç olmasa yaşayırdıq.

ÇP: Sizə deyirəm, sizin cəmiyyətinizin öz qeysərləri və ya bütləri var, onlar sizin kilsənizdə də vardır. Həm bütpərəstliyin Müqəddəs Yazı ilə bəyənildiyini deyən yalançı peyğəmbərlər, həm də sizi ona itələyən heyvanlar. Məsələn, sizin qeysəriniz mütləq insan olmaya bilər, o ideya da ola bilər. Bizdə bir cavan oğlan var, o, bir il müddətində təhsil aldığı zaman bir amerikalı ailədə yaşayırdı. Ailədə hamı mehriban və səxavətli idi, lakin onlar həmişə taqətsiz olurdular. Yaxşı pul qazanmalarına baxmayaraq, valideynlərin hər ikisi çox işləyirdilər. Onların üç maşını, iki evi vardı, onlar şəhər kənarında çox bahalı bir klubun üzvləri idilər, lakin o görürdü ki, onlar Allah yolunda minimum məbləğdə nəzir verirlər. Onlar bir dəfə də olsun Çin kilsəsi haqda ona sual vermədilər və axırda ona içində iyirmi dollar olan zərf verdilər. O, mənə dedi: «Mənim onlara çox yazığım gəlirdi. Onlar azad adamlar olduqlarını düşünürdülər. Əslində isə onlar quldurlar. Onlar yorğunluqdan yıxılırlar, çünki amerikan arzusu adlandırdıqlarına can atırlar. Görürsünüzmü, şeytan mövcud olduqca bizi Allaha ibadətdən yayındıran bütlər də olacaqdır. Bəzi bütlər göz qabağındadır və düşmən təqiblər vasitəsilə onlara ibadət etməyə məcbur etdirməyə çalışır, buna görə də biz onların nə sayaq büt olduğunu gözümüzlə görürük. Lakin əgər siz təqiblərin parlaq işığı altında deyilsinizsə, siz yalançı tanrılara ibadət edə və hətta bunu dərk etməyə bilərsiniz. Vəyhdə təqdim olunmuş münaqişə daima və hər yerdə baş verir. Sadəcə olaraq təqiblər bunu anlamağa bizi oyatmışdır, çiçəklənmə isə gözümüzü bağlayır.

AP: Hm-m-m... Əgər dediyiniz doğrudursa, onda istehlak cəmiyyəti kommunizmdən daha dəhşətli iman qatilidir.

ÇP: Burada, Çində biz çox qorxuruq ki, öz «apakaliptik gözlərimizi» itirərik və kommunizmdə belə aydın görünən bütpərəstlik qüvvəsini istehlaka can atmaqda zaman keçdikcə görə bilmərik.

Təqib olunan Kilsənin təcrübəsi vasitəsilə bu amerikan pastırı həqiqəti gördü və bütün qərb məsihçiləri də təqib olunan Kilsəyə imkan vermədilər ki, onların gözündən pərdəni götürsün. Təqib olunan Kilsənin sizə xidmət etməsinə imkan verin. Kilsələrə gələn yeni azadlıqlar Çində və Koreyada olduğu kimi, müjdə imanlılarını və müəllimlərin yeni dalğasını azad edəcəkdir. Kilsə yeni xidmətçilər qəbul etməlidir.

4. Siyasət sahəsində döyüş

1979-cu ildə İran inqilabı zamanından bütün dünyanın siyasi elitası başa düşdü ki, təqiblərdən siyasi qüvvə kimi istifadə etmək olar. Ruhani müharibəni başlayaraq hakimiyyət əldə etmək olar. Öz siyasi məqsədlərindən yaranmış xaosdan bacarıqla istifadə etmək olar. İranda belə olmuşdu və hakimiyyəti ələ keçirməyə can atan prinsipsiz siyasətçilər bütün dünyadakı islam ekstremistlərində bacarıqla «saleh» dini hiddəti yaratdılar. Bu taktika «Canata Bharatiya» ekstremist partiyasının siyasi platformasında öz əksini tapmışdır. İndoneziyada bu taktika, əgər Ambona qarşı aqressiyanın qarşısı alınmasaydı, ardıyca çoxlu fəlakətlər gətirə bilərdi.

Buna görə də məsihçilər əvvəllər olmadığı kimi atəş xəttində yerləşirlər və növbəti iyirmi ildə vəziyyət daha pis olacaqdır. Məsihçilər nifrətin, dəqiq quraşdırılmış yalanın mərkəzi olacaqdır, nəticədə imanlılara böhtan atmağa çalışacaqlar ki, sonradan bu yalan ittihamlardan qəddar təqiblərin əsası kimi istifadə etsinlər. Buna görə də hər bir belə yalanı tezliklə ifşa etmək lazımdır. Soljenitsinin dediyi kimi, «həqiqətin bir sözü bütün dünyanın dəlillərinə üstün gəlməlidir». Mümkündür ki, gələcəyin müharibələri dini müharibələr olsun və əgər desək ki, biz bütün dünyada sülhün qurulması işində öz rolumuzu oynamalıyıq, bu, şişirtmə olmayacaqdır. Yenicə yaranmağa başlayan təqibləri dayandıranlar, sülh işinə istənilən prezident və ya diplomatdan daha çox bəxş edəcəklər.

5. Kilsə çevrəsində döyüş

Son beş ildə protestant kilsəsi təqib olunan Kilsəyə yardım göstərməyə başlamışdır. Qovulanlar üçün beynalxalq dua günü buna ən birbaşa münasibətdədir. Əvvəllər protestant kilsələri gizli Kilsələrin təqib reallıqlarına böyük sadəlöhvlüklə yanaşırdılar. Buna görə də təqib olunan Kilsəyə ictimai dəstəyi nonkonformist, müstəqil kilsələr göstərirlər.

Lakin indi işlərin vəziyyəti dəyişir. Vaşinqton əyalətində ən yüksək presviterian kilsəsinin 1998-ci ildə Andrey qardaşı Beynəlxalq dua gününə dəvət etməsi faktı (on il əvvəl bunu düşünmək belə olmazdı), yeni ilhamlandırıcı imkanların göstəricisi olmuşdur.

Əgər ənənəvi kilsələr müjdəçi kilsəni dinləmək istəsələr, sonuncular təqiblər və qovulmalar haqqında biliklərini onlarla bölüşəcəklər. Müjdəçi kilsələr isə ənənəvi kilsələrin diplomatik təcrübəsindən nə isə öyrənə bilər. Belə ki, bu problemə taktiki və ehtiyatla yanaşılsa, qərb protestantizminin daxilində kilsələrin ekumenik toxunması baş verə bilər. Bəlkə elə ekumenizm birgə fəaliyyət vasitəsilə əldə olunan şeylərə yönəlsə, daha real layihə ola bilər. Bu, bir çox onilliklər ərzində mövcud olan şübhələrə üstün gəlməyə istiqamətlənmiş uzunmüddətli layihədir. Dini qruplar arasındakı ünsiyyətə sədd olan ilahi müxtəliflikləri yaddan çıxarmaq olar. Təqib olunan Kilsəyə göstərilən vahid dayaq, yenidən vahid səsə çevrilə bilən kainat Kilsəsinin birləşməsinin vacib başlanğıcı ola bilər. Lakin hələ ki, biz səslərimizin çoxluğu ilə bir-birimizi məhv edirik və bizi eşidənləri dolaşdırırıq, lakin bizi əhatə edən dünyanın həyatına Tanrımız İsa Məsihin təlimi ilə təsir göstəririk,

Kilsənin cavabı

Növbəti iyirmi ildə Kilsənin cəlb olunacağı beş əsas döyüşdə iştirak edərək, bəzi vacib anları yadda saxlamaq lazımdır. Əgər biz imanın möhkəm özülünün üstündə dayansaq, effektli mübarizə apara bilərik.

1. Azad Kilsə üçün oyanma

Böyük tapşırığın icrası işində çətinlik başlamışdır. Məsələ Kilsənin bu çağırışa itaət etməsində deyil. Bu, heç də belə deyildir. Çox zaman insanlar imanlı olanda və öz imanlarını başqa adamlarla bölüşməyə gedəndə əzab çəkməli olurlar.

Buna görə də bizim çağırışımız sadədir: biz Müqəddəs Yazının Kilsə həyatındakı əzab modelinə qayıtmalıyıq. Deməli, biz etiraf etməliyik ki, bir çox insanlar üçün, onların Məsihi qəbul etməsini ucadan demələri diskriminasiyadan tutmuş ölümə qədər — hər şeyə razılaşmaları deməkdir. Bugün dünyada milyonlarla məsihçi bu təsdiqi öz üzərlərində sınaqdan keçirir.

Bugün azad yaşayan məsihçiləri əzabların reallığı haqqında məlumatlandırmaq üçün edilən hər bir cəhdi dəstəkləmək vacibdir. Bugünün reallığı — erkən Kilsənin qismətinə düşən həmin əzablardır və biz buna təəccüblənməməliyik, çünki Yazının aydındır. Pavelin Timofeyə dediyi kimi: «Buna görə nə Rəbbimizə şəhadət etməkdən və nə də Onun uğrunda əsir olan məndən utanma; amma Allahın qüdrəti ilə müjdə uğrunda mənimlə birlikdə əziyyətə tab gətir.» (2 Tim. 1:8).

Utanmadan şahidlik edən məsihçilər təqiblərə daha çox məruz qalırlar. Repressiv rejimli ölkələrdə vəz edənlər həbsxanaya düşməklə risk edirlər, müjdə imanlıları polislə toqquşmadan qaçmağa məcburdurlar, yeni imana gələnləri isə «cinayətkar» adlandırırlar. Təqib olunan qardaşlarımıza kömək edərkən, biz böyük tapşırıq üçün işi müdafiə edir və irəli aparırıq.

2. Dua — vacib halqadır

Təqib olunan məsihçidən ona nə ilə kömək etməyi soruşduqda siz qaçılmaz cavab eşidəcəksiniz: «Xahiş edirəm, bizim üçün dua edin». Təqib olunan Kilsənin nümayəndələri duanın gücünü yaxşı bilirlər. Bir məsihçi qardaş ədalətsizcəsinə ittiham olunmuş və Peruda təkadamlıq kamerada şəhadət etmişdi: «Mən sizin dualarınızla yaşayıram». Digəri təsdiqləyir: «Biz öz işimizi yalnız ona görə davam etdirə bilirik ki, siz bizə dualarınızla dayaq olursunuz».

Biz təqib olunan Kilsəni dəstəkləyirik və əzab çəkən imanlılara dua ünsiyyətində yeni və heyrətamiz tapırıq. Azad kilsə məsihçilərin dualara cavab verən Allaha dua etmələri barədə həqiqəti yenidən öyrənəcəkdir. Biz Qərbdə imanına görə çox əzab çəkənlər üçün təmənnasız vəsadətimizə görə cavab eşidəndə yeni ilham alırıq. «Açıq qapılar» missiyasının dua işinə qoşulan və kuryer dostuna Tanrının məsləhəti ilə dərman verən hollandiyalı həkimin sevincini təsəvvür edin. Bu kuryer Müqəddəs Yazını Şərqi Avropaya gətirirdi. Kuryer təyin olunmuş ölkələrdən birinə gələndə, onu qəbul edən imanlı qardaşının qızı artıq ölürdü; lakin bizim kuryer gördü ki, çox nadir dərmanlar gətirmişdir və onlar imanlının qızının həyatını xilas etdilər.

Təqib olunan Kilsə həyatının reallıqları bütün dünya məsihçiləri tərəfindən tanınır; Təqib olunan Kilsə üçün Beynəlxalq dua gününün nüfuzunun artması buna açıq-aşkar sübutdur. Bu gözəl təşəbbüs dua edən kiçik bir qrupun aksiyasından başladı və indi yüz otuz ölkədə üç yüz mindən artıq kilsəni əhatə edir.

Təqib olunan Kilsə — dua edən Kilsədir. Çində duaçılar səhər saat üçdə «günün birinci dua yığıncağı» üçün dururlar. Bəli, siz bu konkret insanları duanın əlləri üstə Tanrının qarşısından aparanda, bu, bizim məsləkdaşlarımızın həyəcanlandırıcı və vacib halqasıdır. Bilirsiniz ki, onlar da öz növbəsində süzin üçün dua edirlər.

3. Şəxsi iştirakla xidmət

Məsihçilər duada birləşəndə Tanrı bir çoxlarını imanlıların dua etdikləri üçün dua aparmalarına və təqib olunan Kilsənin üzvləri ilə şəxsən görüşmələrinə çağırır. İmanlıların yalnız unudulmadıqlarını bildikləri zaman hər cür hücumlara və təzyiqlərə davam gətirə bilərlər.

Xoşbəxtlikdən təqib olunan Kilsənin üzvləri ilə əlaqələr yaratmağa kömək edən təşkilatlar və beynəlxalq məsləhət mərkəzləri vardır. Belə təşkilatlar daha çox ola bilər. İnformasiya mübadiləsi sahəsindəki qabaqcıl texnologiyaların üstünlüklərindən istifadə edərək informasiya mübadiləsini artırmaq və əməkdaşlıq imkanlarını genişləndirmək olar.

Düşmənin əsas strategiyası imanlıları təcrid edərək onlara təzyiq göstərməyə cəhd etməkdir. Təqib olunan Kilsə ilə bizim əlaqələrimiz ona bu planı icra etməyə imkan verməz və imanlılara Müjdəni dünyanın bütün regionlarına yaymağa imkan verər.

4. Müqəddəs Yazının çatdırılması

Məsihçilər Tanrının gedib «Onun quzularını otarmaq» əmrini icra edərkən, onlar məsihçi həyatında Müqəddəs Yazının mərkəzi rolunu yenidən təsdiqləyirlər. Bütün dünyada olduğu kimi, Çində və Afrikada da Müqəddəs Yazının kəskin şəkildə çatışmamazlığı və təcrid olunmuş imanlıların Tanrı Sözünə güclü ehtiyacı hiss olunur. Azad dünyadakı kilsələrin ünvanına bu ehtiyacı bilib ona cavab vermək üçün yeni və təkidedici çağırış eşidilməkdədir ki, müqəddəs Yazının köməyi ilə təqib olunan Kilsənin gələcəyini müdafiə etsinlər.

Yazı prinsiplərinə əsaslanmış bu yardım həm də onu bildirir ki, azad kilsə həbsdə olanların azad olunması və yüngülləşməsi üçün öz azadlığından istifadə etmirsə, deməli azadlığından sui-istifadə edir. Biz ədalət və sadiqlik haqında Əhdi-Ətiq mövzularını özümüz üçün yenidən açmalı və etiraf etməliyik ki, bugün dövlətin və rüşvətxor hakimiyyətin Tanrı xalqına necə yanaşmaları barədə qədim peyğəmbərlərin qaynar fikirlərinə uyğundur. Tanrı xalqı da tövbəyə olan bu çağırışa cavab verməlidir. Sovet rejimində bütün dünya milyonlarla məsihçinin əzablarını ağartmağa çalışarkən susanların günahı artıq tövbə olunmuşdur. «Vəhdət konsepsiyası» kompromiss və ya «siyasi alicənablıq» mənasında olan sadəcə söz olmur, lakin bütün dünyada yazı imanlıları ilə həqiqi həmrəyliyi ifadə edir.

5. Yeni imana gələnlərə qayğı

Biz müjdənin güclü müqavimətə rast gəldiyi yerlərdə yeni imana gələnlərə qayğı göstərməyin vacibliyini vurğulayırıq. Eyni zamanda biz qeyd edirik ki, Məsih Bədənində həqiqi ruhaniliyə və nəsihətçiliyə həm azad, həm də azad olmayan dünyada hiss olunur. Biliklərin və nizam-intizamın az olması səbəbindən yeni imana gələnlər yüksək risk qrupuna daxildirlər. Onlar Müjdə düşmənləri tərəfindən sevimli nişangaha çevriliblər.

İmana gələnlərin miqdarını qeydə almaq kifayət deyil. Onların oyanmasından əmələ gələn sevinc qayğı ilə bərabərləşməlidir, əks halda böyük miqdarda yeni imana gələnlərin həyatı ilə qiymət ödəməli olacaqlar. Bəzi müsəlman ölkələrində məsihçiliyə keçmək, bü fakt üzə çıxdığı halda öz həyatı ilə risk etməyə bərabərdir. Bu ölkələrdə Müjdə ən güclü müqavimətlə rastlaşır. Əgər biz həqiqətən də bütün xalqların öyrədilməsinin qayğısına qalırıqsa və Kilsənin güclü və sağlam olmasına can atırıqsa, imana gələnlər haqqında qayğını birinci yerə qoymalıyıq.

«Açıq qapılar» missiyasının prezidenti İohan Kompanyenin məruzəsi 2000-ci ildə Ümumdünya Müjdə Şurasının Məsləhət şurasına təqdim olunmuşdu.

Əlavə 6

«Ədalətli müharibə» nəzəriyyəsi Con Reymond və Reyli Finleysonun materiallarından

Giriş

Şübhəsiz, məsihçilərin müharibəyə olan münasibəti bir çoxları üçün həmişə mübahisəli məsələ olmuşdur. Bu problemi xatırladarkən məsihçilərin opponentlərindən bəziləri ədalətli müharibə nəzəriyyəsinə əsaslanırlar. Bu nə nəzəriyyədir və o haradan alınmışdır? O, müasir müharibələrə tətbiq edilə bilərmi? Ədalətli müharibə nəzəriyyəsinin lehinə və əleyhinə hansı dəlilləri irəli sürmək olar?

Müharibənin müəyyən olunması

Ədalətli müharibə nəzəriyyəsi haqqında söhbətə başlamazdan öncə, bizim ümumiyyətlə müharibə dedikdə nəyi nəzərdə tutduğumuzu aydınlaşdırmaq lazımdır. Müharibə dedikdə iki və daha artıq suveren dövlət arasında silahlı qüvvələrin iştirak etdiyi münaqişə vəziyyətini nəzərdə tuturuq. Bu müəyyənləşməyə diqqətlə nəzər salsaq, görərik ki, müharibə münaqişəli vəziyyətlərdən fərqli halları (məsələn, sərhədyanı münaqişələr) nəzərdə tutur. Öz aralarında münaqişə olan suveren dövlətlər müharibədə iştirak edir, bu, vətəndaş qarşıdurması və daxili qarışıqlıqlar deyildir. Bir dövlət konkret individium və dövlət daxilindəki qrupla yox, başqa bir dövlətlə döyüşür. Silahın gücü, misal üçün, ticarətə qadağa qoyulmasına və blokadaya yol vermir. Bu, müharibənin əsas xarakteristikasıdır.

Ədalətli müharibə nəzəriyyəsinin yaranması

Kilsə tarixçilərinin böyük bir hissəsi razılaşır ki, ədalətli müharibə nəzəriyyəsinin müəllifi müq. Avqustindir. Avqustinin fikrincə, iş ayrıca bir adamın özünümüdafiəsinə gələndə insan həyatı və ya onun mülkiyyəti yaxınının öldürülməsi üçün bəraət ola bilməz. Bu fikir məsihçi mərhəməti mövqeyinə əsaslanmışdır. Lakin söhbət dövlət başçılarından gedəndə, onlar sülhü qorumağa borcludurlar. Bu onlara müharibəni hüququ verir.

Ədalətli müharibə nəzəriyyəsi çərçivəsində Avqustinin konsepsiyası üç başlıca prinsipə əsaslanır:

ədalətli səbəb;

müharibənin başlanması üçün qanuni əsasın vacibliyi;

nəcib məramlar.

Ədalətli müharibənin bu üç prinsipi bütünlüklə jüz ad bellum üzərində qurulmuşdur, çünki onlar müharibəyə bəraətli münasibəti qeyd edirlər. Müq. Avqustinin fəlsəfi ideyalarının əsas mənbələri öz başlanğıclarını iki nüfuzlu qanunvericilik külliyyatından — Müqəddəs Yazıdan və Roma hüququ vəziyyətindən götürmüşdür. Müqəddəs Yazıdan Avqustin İsadan düşmənləri öldürmək üçün qılıncdan necə istifadə etməsini öyrənmişdir. Avqustin düşündü ki, əgər İsa Məsih ədalətli məqsədə çatmaq üçün silahdan istifadə edirdisə, ədalətli müharibənin aparılması mümkündür.

Roma hüququ Roma cəmiyyətində qanuni hakimiyyət məsələlərinin həlli üçün təyin olunmuş şərtləri Avqustinə təqdim etmişdi. Bu mənbələr, Romanın qarətində Avqustinin şəxsi şahidliyi kimi, jus ad bellum üçün mənəvi bəraət tapmış şərtlər axtarmağa onu oyandırdı.

Avqustinin fikrincə, ədalətli səbəb ədalətli müharibənin baş verdiyi şərtlərə diqqəti yönəltməlidir, o hallar üçün ki, potensial öldürücü qüvvəni tətbiq etmək bizə icazə verilmişdir və ya lazımdır. O belə bir nəticəyə gəlmişdir ki, müharibə xarici təhlükədən müdafiə kimi bəraət qazanmışdır: günahsız həyat üçün risk yarananda icmanın gələcəyi üçün təhlükədir və ya insanın əsas hüquqlarının pozulmasıdır. Onun şərtlərinə uyğun olaraq müharibə o zaman bəraətli sayılır ki, ədalət müdafiə olunsun və ya ədalətli intiqam həyata keçirilsin. Lakin Avqustinin fikrincə, müharibəyə o zaman bəraət qazandırmaq olmaz ki, ondan intiqam almağa bəraət və ya hökmranlığın bərqərar olunması üçün istifadə etsinlər. Avqustinin vəsiyyətlərinə uyğun olaraq, ədalətli müharibə suveren dövlətin ağıllı siyasətinin son vasitəsi olaraq, yalnız sülhün bərqərar olması naminə aparıla bilər. O hesab edirdi ki, mənəvi nöqteyi-nəzərdən qətl pislikdir və yalnız növbəti insan qurbanlarının qarşısını almaq üçün müharibənin başlanması haqda qərarı qəbul etmək olar.

Bundan başqa Avqustin hesab edirdi ki, ədalətli müharibə ümumi qəbul olunmuş ədalət ideallarını pozan aqressorun cəzalanmasını tələb edir. On ehkamdan, xüsusilə də yaxınlarını sevmək tələbindən çıxış edərək Avqustin deyirdi ki, öz vətəndaşlarını qorumağa və aqressivliyi və ədalətsiz zorakılığı qızışdıranları cəzalandırmaq suveren dövlətlərin mənəvi borcudur. Bundan başqa Avqustinin prinsiplərində vacib yeri belə bir fikir tutur ki, ədalətli səbəb sülhün və qayda-qanunun bərqərar olmasını tələb edir.

Avqustinin mövqeyində üçüncü əsas bənd ondan ibarətdir ki, dövlətin müharibəni başlamağa qanuni və mötəbər siyasi hüquqa malik olduğu zaman ədalətli müharibə mümkün ola bilər. Avqustinin jus ad bellum çərçivəsində ölçülərinə uyğun olaraq ayrı-ayrı şəxslər tərəfindən müharibənin elan olunması yolverilməzdir, yalnız ictimai nizam-intizama cavabdeh olanlar tərəfindən mümkündür. Avqustin hesab edirdi ki, siyasi hakimiyyət Allah tərəfindən verilir və insan günahının əsasında yaranmışdır. Belə halda qanuni siyasi hakimiyyətin rolu insanların həyatının qorunması üçün müharibəni başlamaqdan ibarətdir.

Və nəhayət, öz əsərlərində Avqustin doğru məramlar problemini kifayət qədər dolğunluqla açır. Öldürücü qüvvənin istifadə olunmasında qanuni məqsədlərə doğru məramların əlaqəsi vardır. Avqustinin sözlərinə görə, biz yaxşılığa çatmağa, yəni müharibə vasitəsilə pisliyə qarşı durmaq üçün yaxşılıq hesab olunana can atmalıyıq. O yazırdı: «Allahın həqiqi davamçıları üçün hətta müharibə də sülhlə doludur, çünki müharibələr tamah və qəddarlıq xatirinə yox, sülhü qoruyub saxlamaq, pisliyə qarşı durmaq və xeyirə kömək etmək xatirinə aparılır». Bir qayda olaraq bu qanuni məqsədlər özünümüdafiəyə və günahsız həyatların müdafiəsinə yönəldilir. Avqustin üçün bu ölçülər müharibənin aparılması üçün qəddar vasitələrə can atmanı qadağan edir və düşmən üzərində nəzarəti əldə etmək üçün gücdən istifadə olunmasını ittiham edir.

Müharibəyə qədər olanlarla müqayisədə ədalətli müharibə sülhün daha möhkəm şərtlərini qoymağa imkan verir. Avqustin təsdiqləyirdi ki, sülhü o şərtlə axtarmaq lazımdır ki, o, zərər gətirməsin və yeni müharibənin baş vermə ehtimalını azalda bilsin. O, 410-cu ildə Romanın talan edilməsinin şahidi olmuşdur və bunun nəticəsində zorakılığa və qan tökülməsinə qarşı çox həssas idi. Lakin şər və öz xeyrini güdən qüvvələr və insanın öz təbiətinə görə günahkar vəziyyəti haqda danışarkən Avqustin aşağıdakını deyirdi: «Deyirlər ki, müdrik insanlar ədalətli müharibələr aparacaqlar. Əgər insan insan olduğunu yadda saxlasa, onsuz da ədalətli müharibələrin gərəkliliyinə yas tutmayacaqdır. Guya ki, onlar ədalətli olmasaydı, o onları başlamayacaqdı və bütün müharibələrdən tamamilə azad olacaqdı. Çünki düşmən tərəfin müdrik adamı ədalətli müharibələr aparmağa məcbur etməsi çox pisdir. Və bu pis iş hətta müharibəyə gətirib çıxarmasa belə, onsuz da insanlarda kədər yaradacaqdır, çünki bu, insan pisliyinin təzahürüdür. Qoy bu böyük pislik, bütün bu dəhşətlər və qəddarlıqlar haqqında ağrı ilə düşünən hər bir kəs bunun bədbəxtlik olduğunu etiraf etsin. Və əgər kimsə onlar haqqında ürək ağrısı olmadan düşünə bilirsə, bu, daha böyük bədbəxtlikdir, çünki belə insan özünü xoşbəxt hesab edir, ona görə ki, insani hissləri itirmişdir».

Bu parçada Avqustin özünün üç prinsipinin qarşılıqlı əlaqəsini göstərir və bununla yanaşı təsdiqləyir ki, müharibə heç zaman insan dərrakəsini tərk etməyəcəkdir və Allah.

Ədalətli müharibənin xeyrinə olan dəlillər

Gördüyümüz kimi, Avqustin şeylərin təbii yerləşməsindən çıxış edərək, sülhün qorunması məqsədilə hakimlərin müharibə elan etmək hüququnu təsdiqləyir. Müq. Foma Akvinski də təbii qaydada müharibənin bəraətini görür, lakin o, xalqın firavanlığa çatmasının əldə olunmasına can atmanı daha çox qeyd edir. Ədalətli müharibə nəzəriyyəsinin bəraəti üçün Yazıdan da istifadə olunur. Foma bir yüzbaşı haqqında şərhi sitat gətirir, orada deyilir ki: «Əgər məsihçi dini müharibədə iştirak etməyi qəti qadağan etsəydi, Müjdədə məsləhət axtaran tezliklə silahı kənara atıb hərbi xidmətdən qətiyyətlə imtina etməli idi. <...>. Lakin Yəhya döyüşçülərə öz maaşlarından razı olmağı əmr edirdi, lakin xidməti atmağı əmr etmirdi».

Foma təsdiq edir ki, müq. Pavel hakimlərə, cəmiyyətdə daxili intizamı pozanları qılıncla cəzalandırmaq hüququ verirdi. Buna görə də onlar silahdan Vətənin xarici düşmənlərinə qarşı istifadə etməyə də borcludurlar. Foma müharibəyə qarşı da bəzi dəlillər irəli sürür. Birinci dəlilə görə Tanrı yalnız günahkarları cəzalandırır. Buna görə də Tanrımızın sözünü əsas kimi götürsək ki, qılınc götürən elə qılıncdan da öləcəkdir, onda bütün müharibələr qanunsuz elan olunmalıdır. Foma Avqustindən sitat gətirir. O izah edir ki, Tanrının sözlərində qılıncın götürülməsini hökumətin icazəsi olmadan silah tətbiq edilməsi kimi başa düşmək lazımdır. Müharibədə isə qılınc hökumətin icazəsi ilə götürülür.

İkinci dəlil şərə qarşı çıxmamaq haqqında ilahi tapşırığa aiddir. Bununla bağlı Avqustinin sözlərinə əsaslanırlar ki, belə tapşırığı yadda saxlamaq və təcrübədə icra etmək lazımdır. Digər tərəfdən, Foma deyir ki, bəzən ümumi xeyir üçün, ya da vuruşduqlarının xeyri üçün başqa cür hərəkət etmək lazım gəlir. Avqustindən sitat gətirərkən Foma qeyd edir ki, bəzən insanları onların iradəsinə zidd olaraq mülayim sərtliklə cəzalandırmaq lazımdır ki, onların günahlardan azad olmasına kömək edəsən. Nəhayət, bir dəlil də irəli sürülür ki, burada günah xeyirxahlıqla qarşılaşdırılır. Bir halda ki, sülh xeyirxahlıqdır, müharibə isə ona əks olan anlayışdır, ona görə də müharibə günahdır. Buna cavab olaraq müq. Foma Avqustinin fikrini təkrarlayır, bu fikrə uyğun olaraq müharibə sülh gətirməlidir. Buna görə də müharibə şər və ya günah deyildir.

Müasir müəllif bir parçanı sitat gətirir, burada İbrahim dörd şaha qarşı müharibədən qələbə ilə qayıdanda Melxisedek ona xeyir-dua verdi, ona müharibənin «təbiətin qanunlarına» uyğun olmasına misal kimi göstərdi (bax: Var. 15:19-20). Əhdi-Ətiqdə Tanrı « Kitabından və sonrakı kitablardan göründüyü kimi, dəfələrlə əmr edirdi və ya müharibəni bəyənirdi». Əhdi-Cədiddə Tanrımız yüzbaşını təriflədi (bax: Mt. 8:10). Tanrının Özü pis işlərlə məşğul olanlara qarşı fiziki gücdən istifadə edirdi (bax: Yəh. 2:15). Yüzbaşı Kornelini Allahdan qorxan, sadiq adam adlandırırlar (bax: Həv. iş. 10:2). Pavel Gedeon, Varak və Samson kimi döyüşçüləri tərifləmişdi (bax: İbr. 11:32-34). Bütün bu parçalar Tanrının müharibəyə dözümlü yanaşmasının sübutu kimi göstərilmişdir.

Təbii qanunlardan danışarkən, Foma həm ayrıca insanın, həm də bütöv bir dövlətin hüquqları barədə düşünür. Bir halda ki, insanın özünü ədalətsiz hücumlardan müdafiə etmək hüququ vardır, onda dövlət də belə bir hüquqa malikdir. İnsan ədalət axtara bilər, itki və ya ziyanın ödənilməsini tələb edə bilər, buna görə də dövlət güc tətbiq edə bilər ki, başqa xalqı ona dəyən ziyanı ödəməyə məcbur etsin. Bunlar, tam olmasa da, ədalətli müharibənin xeyrinə bəzi dəlillərdir.

Ədalətli müharibənin əleyhinə olan dəlillər

Ədalətli müharibə nəzəriyyəsinə qarşı əsas etirazlar üç bənddə toplanmışdır.

Birincisi, bu nəzəriyyə nə Müqəddəs Yazı, nə də ilahiyyat nöqteyi-nəzərindən əsas məsihçi prinsipləri ilə bir araya gələ bilməz.

İkincisi, bu nəzəriyyə müasir müharibənin nə konkret xarakteristikasını, nə də ümumi xarakterini kifayət dərəcədə nəzərə almır, əgər müharibənin əsl səbəbi haqda mənəvi düşüncələrin ödənilməsinə can atırıqsa, bunları nəzərə almaq lazımdır.

Üçüncüsü, bu nəzəriyyədə müəyyən olunmamış və ziddiyyətli anlar çoxdur, buna görə də onun təcrübədə tətbiq olunmasının arzuolunan nəticələrə gətirməməsi təəccüblü deyildir.

Müharibəyə qarşı çıxış edənlər, öz fikirlərini Müqəddəs Yazı təlimi üzərində, xüsusən də Əhdi-Cədidə əsaslanaraq qururlar. Onların əsas dəlili odur ki, İsa şərə qarşı durmamaq prinsipinə uyğun yaşayırdı və bu prinsipləri öyrədirdi. Pavel və erkən Kilsə bu ənənəni davam etdirdi. Konstantinin dövründə məsihçi mövqeləri kilsənin dövlətlə eyniləşdirilməsi ilə nüfuzdan salınmışdı. Bununla belə, Kilsənin sonrakı tarixində pasifistlərin fəallığı nümunələrini görmək olar. Müq. Tomas Mor tərəfindən deyilmiş digər nöqteyi-nəzərə görə ədalətli müharibə nəzəriyyədə mümkündür, lakin real həyatda mümkün deyil. Bir çoxları müasir şəraitdə ədalətli müharibə nəzəriyyəsini tətbiqedilməz hesab edirlər.

Nəticə

Biz ədalətli müharibə nəzəriyyəsinin inkişafının (onun xeyrinə və ziddinə olan bəzi dəlillərlə) ümumi mənzərəsini təsvir etməyə çalışdıq. Gördüyümüz kimi, bu nəzəriyyənin banisi müq. Avqustin hesab olunur. Foma Akvinski və digər orta əsr müəllifləri də müharibənin bu növünün bəraət qazanmasında iştirak etmişlər. Elə həmin dövrdə hökumətə düzgün tətbiqetmə, müharibənin elan olunması üçün ədalətli səbəb və məramlar anlayışları inkişaf etdilər. On altı və on yeddinci əsrlərdə Fransisko Suares və Viktoriya tam şəkildə ədalətli müharibə nəzəriyyəsini işlədilər. Onlar təcavüzkar və müdafiə xarakterli müharibələr arasında fərqi ayırd etdilər. Onlar bu nəzəriyyəyə daha iki şərt əlavə etdilər: müharibə son vasitə olmalıdır və müharibədə onun aparılmasının doğru metodlarından istifadə olunmalıdır. Onda kütləvi məhvetmə təhlükəsi ilə müharibələrin müasir dövrünə keçid başladı. Vətəndaş əhalisinin toxunulmazlığı prinsipi müsair şəraitdə ədalətli müharibə nəzəriyyəsinə çox vacib töhfədir. İndiyə qədər mübahisələr gedir ki, bu nəzəriyyə indiki zamanın şəraitinə tətbiq oluna bilər, ya yox.

Müharibənin bəraət qazanması sualına aid ən müxtəlif fikirlər irəli sürülür. Həm Əhdi-Ətiq, həm də Əhdi-Cədid sitatlarından istifadə olunur ki, müharibələrin Tanrı iradəsinə zidd olmaması faktı təsdiqlənsin. Bu məsələdə vacib dəlil — öz xalqının firavanlığını və təbii intizamını qorumaq üçün mövcud olan dövlətin xüsusi hakimiyyətidir. Bu prinsiplərin xeyrinə daha bir fikir ayrı-ayrı insanların və bütünlükdə dövlətin mövqeyindən düşünməyə çağırır. Və nəhayət, bu baxışların tərəfdarları Kilsənin tarixinə, təliminə və təcrübəsinə istinad edirlər. Lakin bütün bunların ardınca İsanın düşmənləri sevmək çağırışını unutmaq olmaz. Siz öz düşmənlərinizi sevə və eyni zamanda onlara qarşı müharibə apara bilərsinizmi?¹*

Əlavə 7

Maykl Burdo. Sovet erasının dərsləri

Məsihçi imanı əzablarda doğulmuşdur. Məsih çarmıxda öldü və Onun ölümü imanın Simvolu oldu. Bunu Roma hakimiyyəti yaxşı bilirdi, onlar məsihçiliyin ilk üç ərzində məsihçi dini təliminin tərəfdarlarını sistematik olaraq təqib edirdilər (Konstantin məsihçiliyi qəbul etdikdən sonra imperiya məsihçi imperiyası olana qədər).

Sovet dövründəki təqiblər Roma imperiyasındakı təqiblərdən bir qədər fərqlənirdi.

Onlar daha sistematik idilər

Kremlin sahibləri ölkədə məsihçi imanının bütün görünən nişanələrini kökündən qoparmağı qərara almışdılar. Bir zamanlar (1930-cu illərdə) ölkədəki bütün kilsələr bağlanmışdı, kilsə binaları ya məhv edilmişdi, ya da namünasib məqsədlər üçün — kənd təsərrüfatı anbarları, klublar, kinoteatrlar və hətta ayaqyolu kimi istifadə olunurdu. Kilsələri imanlılara qaytaran zaman binalar elə pis vəziyyətdə olurdular ki, onları bərpa etmək praktiki olaraq mümkün olmurdu.

Onlar daha geniş ərazini əhatə edirdilər

Sovet İttifaqının ərazisi öz ölçülərinə görə Roma imperiyasının ərazisindən böyük idi. İkinci dünya müharibəsinin sonunda Sovet Ordusu şərqi və Mərkəzi Avropada kommunist rejimini quranda, orada hücumlara ilk növbədə kilsələr məruz qaldılar.

Təqiblərin fəlsəfi «bəraəti» daha qəti idi

Əvvəllər heç vaxt bəşəriyyət tarixində cəmiyyətdə dinin kökünü kəsməyə və mərkəzində öz taleyini həll edən insanın dayandığı sistemin yaradılmasına belə cəhd edilməmişdi. Əgər Neronun dövründəki təqibçilər öz hərəkətlərini fəlsəfi cəhətdən izah etməyə cəhd etsəydilər, məsihçiliyin imperatorun rəqibi olmasını və imperiya vətəndaşlarını qədim tanrılara inamdan uzaqlaşdırdığını deyərdilər.

Təqiblərdə istifadə olunan vasitələr daha təkmilləşmiş şəkildə idi

Qədim dünyada təqiblər daha az intizamlı idilər, sovet hakimiyyətində isə onlar yaxşıca düşünülmüş və axına qoyulmuşdu. Məsələn, şübhəli şəxslərin üstündə dinləyici qurğular quraşdırılırdı, onların telefonları da dinlənilirdi. Çap makinalarının qeydiyyatı aparılırdı ki, qadağan olunmuş nəşrlərin üzünü çap etməkdə günahlandırılanlar təyin olunsunlar.

Təbliğat maşını real təqibləri xalqdan gizlədirdi. Vaxtaşırı təqiblər kifayət qədər effektli şəkildə gizlədilirdi. Təqib olunan Kilsə liderlərini imandan üz döndərməkdə ittiham edirdilər. «Bu, cəmiyyətin tullantılarıdır və antisovet elementləridir... Onlar şəhid deyillər, lakin cinayətkardırlar, çünki bilərəkdən qanunu pozurlar» — belə ittihamlar, misal üçün, ekumenistlərin ünvanına səsləndirilir və xaricdən SSRİ-yə gələn kilsə nümayəndələrinin nəzərinə çatdırılırdı. Çox tez-tez bu ittihamlar düşünülmədən təkrarlanırdı,sanki onlarda heç olmasa az da olsa həqiqət vardı.

Təqiblər sisteminin əsası ateizm idi

Qərbdəki məsihçilər, adətən gələcəyi idealizə edir və nə vaxtsa kommunizmin ateizmdən azad olaraq ədalətli cəmiyyət qurmağa imkan verəcəyinə ümid edirdilər. Onlar heç zaman bir fakta diqqət yetirmirdilər ki, Lenin yalnız öz siyasətinin mərkəzinə nəinki ateizmi qoymuş, hətta öz hakimiyyətinin lap başlanğıcından məsihçilərin qəddarcasına təqibinə şərait yaradırdı.

Yuxarıda deyilənlərdən heyrətamiz nəticə çıxarmaq olar. Sovet hakimiyyəti zamanı məsihçilərin təqibi Roma imperiyası dövründəki təqiblərdən əsaslı şəkildə fərqlənirdi. Onlar daha sistemli, daha təkmilləşmiş, böyük ərazini əhatə edən və tam qəti şəkildə idilər. Lakin məsihçiliyi məhv etmək cəhdləri, Roma imperiyası zamanında olduğu kimi iflasa uğradı. Əgər romalıların məğlubiyyətini təsvir edən şair yazırdı ki: «Ey rəngi qaçmış qalileyalı, sən uddun», sovet ateizminin fəlakətli iflasının təsviri üçün isə daha güclü ifadələr lazım olardı. Bu, iyirminci əsr məsihçi tarixini əsaslı şəkildə zənginləşdirə bilən tükənməz mövzudur.

Düşünürəm ki, bəşəriyyət tarixinin bu dövründən hansı dərsin alınmasının mümkün olduğu aydındır. Biz bu cəmiyyətə üz vermiş dağıntının qalıqları üzərində yaranmış soveticus insanının deqradirik fiquru şəklində cəmiyyət qurmağın mümkün olmamasının modelini aldıq. Bu varlığın öz taleyinə nəzarət etmək cəhdi — qəzaya doğru olan ən qısa yoldur, onun öldürücü nəticələri hələ uzun onilliklər, bəlkə də yüzilliklər boyunca özünü göstərəcəkdir. Rusiyada mövcud olan dini struktur, nə qədər mükəmməl olmasa da, ruhani planda özünə əvəz tapa bilmədi. Nəticədə təhsildəki və mədəniyyətdəki boşluğu heç nə ilə doldurmaq mümkün olmur və insanlar nəinki köksüz, həm də ürəksiz inkişaf edirlər.

Yeni tipli insan yaratmaq üzrə sovet eksperimenti məğlubiyyətlə bitdi. Lakin bu məğlubiyyətdən qiymətli dərs almaq olar. Bəşəriyyət Allahsız yaşaya bilmir. Cəhdin qiyməti məhvedici idi, lakin bu, heç olmasa, bütün dövrlər üçün öyüd oldu: Tanrını bütün insani işlərin mərkəzinə qoyun.

Maykl burdo (Michael Bourdeaux) — Keston Kollecin elmi işçisi, Böyük Britaniya. 

Əlavə 8

«Açıq qapılar» missiyasının kommunizmin süqutu tarixindən çıxardığı dərslər

Şərqi Avropada və keçmiş Sovet İttifaqında kommunizmin süqut etdiyi andan başlayaraq «Açıq qapılar» missiyasının işçilərinə sual verirlər ki, bu ölkələrin dramatik tarixindən Kilsə ilə bağlı hansı dərsləri çıxarmaq olar. Çinin, Vyetnamın və Kubanın Kilsə liderləri bu sualla dərindən maraqlanırlar, həm də bilmək istəyirlər ki, azadlıq gələndə Kilsə ilə nə baş verir.

Dərs 1. Azadlıq ölkənin bütün ərazisində dərhal bərqərar olmur

Kommunizmin süqutu və sərhədlərin açılması əvvəlki bütün məhdudiyyətlərin və təqiblərin avtomatik olaraq bitməsi demək deyildir. Kommunist quruluşunun hər yerdə və tamam yox olması üçün bir çox aylar, hətta illər lazımdır. Paytaxtda hökumət yeni siyasət kursu başlaya bilər, lakin əyalətlərdəki hökumət orqanları hələ müəyyən müddət köhnə siyasətlə işləyəcəklər.

Dərs 2. Azadlıq çox zaman mənəviyyatın böhranına gətirib çıxarır

Ölkənin sərhədləri açılanda ora parnoqrafik ədəbiyyatın istehsalçıları və satıcıları, narkodəllallar, mafioz elementlər, sektaçılar da daxil olmaqla, kim istəsə gələ bilər.

Şərqi Avropa dükanlarında məsihçi ədəbiyyatı görünməyə macal tapmamış, piştaxtalar «Pleyboy» və digər parnoqrafik nəşrlərlə dolmuşdu. Fahişəlik açıq şəkildə təcrübə edilməyə başladı. 1993-cü ilin əvvəlində S-Peterburqda (keçmiş Leninqradda) aparılmış tədqiqatlar göstərdi ki, orta və böyük yaşlı məktəbli qızların fikrincə Rusiyada fahişəlik bir peşə kimi hörmətinə görə ikinci yeri tutur.

Qəflətən azadlıq almış məsihçilər onları tez-tez sınaqlara çəkən yeni anlayışlar və əşyalarla üzləşirlər. Qərbi merkantizm də onlardan çoxunu sınağa çəkə bilər. Əvvəllər təqib olunan Kilsənin liderləri Qərblə birbaşa əlaqələrə girirlər, onlar üçün yeni kanallar açılır; bu kanallar vasitəsilə onların ölkəsində böyük maddi qiyməti olan şeyləri əldə etmək olar. Yalnız Müqəddəs Yazıya və məsihçi ədəbiyyatına yox, həm də kompüterlərə və avtomaşınlara da böyük tələbat vardır. Nəticədə bir çox Kilsə liderləri varlanmaq həvəsinə qarşı dura bilmədilər.

Dərs 3. Yalançı dinlər və ehkamlar ağılları fəth edirlər

Tam dini azadlıq həmçinin insanların ağlındakı çaxnaşma və hərc-mərclik deməkdir, bu da totalitar rejimin metodlarından fərqlənən vasitələrlə insanları Məsihdən uzaqlaşdırmaq üçün şeytana imkan verir.

Dəmir pərdə götürüldükdən sonra Xare Krişna, Yahova şahidləri və digər yalançı təlimlərin qasidləri qeyri-adi sürətlə Şərqi Avropa ölkələrini basdılar. Berlin divarının süqutundan yetmiş iki saat sonra Yahova şahidləri Şərqi Berlinin sakinlərini öz imanlarına döndərmək üçün hücuma keçmişdilər.

Eyni zamanda Şərqi Avropa ölkələrində üstünlüyə malik olan ənənəvi dinlərin davamçıları öz itirilmiş nüfuzlarını bərpa etməyə başladılar. Tiranadan Daşkəndə müsəlman elçiləri gəldilər və onların neftdən qazanılmış dollarlarının hesabına yenidən məscidlər açdırmağa, imamlar hazırlamağa və Məhəmmədin peyğəmbər olduğunu bəyan etməyə başladılar. Səudiyyə Ərəbistanı, İran və Türkiyə Şərqi Avropa ölkələrinə islamı idxal edən başlıca ölkələrə çevrildilər. Səudiyyə Ərəbistanı sovet Orta Asiya sakinlərinə Quranın milyonlarla nüsxəsini hədiyyə etdi. Dünyanın bu hissəsində hər həftə yeni məscid açılır.

Dərs 4. Qərb missionerləri arasında əməkdaşlığın olmaması Kilsələrin bölünməsinə gətirib çıxarır

Birdən-birə az qala hər bir qərbli missioner Rusiyaya getmək istədi, «çünki Tanrı bizi çağırır». Əlbəttə, missionerliyin yeni fəaliyyət meydançası çoxlarını cəlb edir və o faktı nəzərə almaq lazımdır ki, əvvəllər Müjdənin əhatə olunmadığı əhali qruplarına xidmət etmək üçün əla imkan vardır. Lakin yenə də, qeyri-ixtiyari olaraq, bəzi «missionerlərin» məqsədləri haqqında düşünürsən. Bir çox kilsələrdə keçmiş SSRİ böyük maliyyə yığımları üçün səbəb olmuşdu. Bəzən Şərqi Avropa ölkələrindən olan məsihçilər qərbdəki imanlı qardaşları ilə məsləhətləşmədən burada etibarsız adamlarla əlaqəyə girirlər.

Qərb dünyasında səpələnmiş protestant və xüsusilə də qeyri-protestant kilsələri arasında Müjdənin yayılması işində birgə çalışmaq arzusu çox zaman olmamışdır və indi də yoxdur.

Təəssüf ki, bəzi müjdə qrupları, xüsusən də azadlıq qazanmış ölkələrə ilham və sağlam təlim aparmaq əvəzinə, orada qarışıqlıq və hərc-mərclik yaratdılar.

1990-cu ilin sonunda Rumıniyada qərbdən olan üç yüzdən artıq müxtəlif qrup fəaliyyət göstərirdi. Onların böyük əksəriyyəti bu ölkədə işləmək üçün heç bir təcrübəyə malik deyildi və hətta məsləhət üçün Rumıniyada çoxdan bəri işləyən missiyalara müraciət də etmirdilər. Rumıniyadakı kilsələrin bəzi liderləri kilsələrdə səkkiz bazar günündən yeddisinin qərb missionerləri tərəfindən «zəbt olunmasından», onların kilsə kafedrasından vəz etmək üçün imkan tapmadıqlarından və hətta icazə verilməsini tələb etmələrindən şikayət edirdilər.

Bolqariyada artıq səpələnmiş protestant hərəkatında kilsələr arasında növbəti parçalanma baş verdi. Çiçəklənmə haqqında təlim kilsəyə və imanlılara dağıdıcı təsir göstərdi. Estoniyada da eynilə bu cür oldu.

Müxtəlif məsihçi dini təlimləri haqda elementar təsəvvürü belə olmayan qərbli neoprotestantlar provoslav kilsələrini saymırdılar və onları ələ salırdılar. Nəticədə yerli protestant icmalar belə düşünülməmiş münasibətdən bugün əziyyət çəkirlər. Belə vəziyyət Sibirdə və Bolqariyada da yaranmışdı.

Bəzi (əgər çoxları olmasa da) qərb missiyaları puldan, səyahət etmək və təhsil almaq imkanından Şərqdəki kilsələrdə möhkəmlənmək üçün istifadə edirdilər. Nə maliyyə imkanları, nə səyahət etmək və təhsil almaq imkanı olmayan avropalı məsihçilər indi onlara necə bir təlimin təklif olunması barədə heç düşünmədən dünyanı görmək, qərb kollecində təhsil almaq üçün hər bir imkandan istifadə edirlər. Rumıniyadan olan bəzi pastırlar indi ABŞ-da öz vətənlərində olduğundan daha çox vaxt keçirirlər.

Qərb məsihçilərinə avtomatik olaraq vəz etmək hüququ vermək olmaz. Əvvəlcə ya pastırın özü, ya da əgər bu mümkündürsə, kilsə üzvlərindən bir qrupu gələn qonağı öyrənməlidir. Kilsəyə yerli məsihçilərin tanımadığı qonaqlar gələndə Müqəddəs Ruhun rəhbərliyini axtarmaq lazımdır.

Bir çox ölkələrdə təşkil olunmuş məsləhət şuralarının qərb missionerləri arasında məlumat mübadiləsi və əməkdaşlığın genişləndirilməsi üzrə fəaliyyəti çox səmərəli olmuşdur. Bu, Albaniya ilə olan hadisədə xüsusilə düzgündür. Rumıniyada və Bolqarıstanda bu şuraların işi daha az uğur qazandı, əsasən ona görə ki, dəvət olunmamış və ya əməkdaşlıq etməkdən imtina edilən təşkilatların nümayəndələri ölkəyə gəlməkdə davam edirdilər.

Dərs 5. Kilsə rəhbərliyinin böhranı baş verir

Bir çox denominasiyalarda kilsə rəhbərliyinin ciddi böhranı baş verdi. Çox zaman gizli xidmət tərəfindən təyin olunan və nəzarətdə saxlanılan əvvəlki kilsə liderləri yeni imanlı nəslindən olan güzəştsiz liderlərin simasında əvəz almadılar.

Keçmiş Sovet İttifaqı ölkələrində provoslav və baptist kilsələrində rəhbər vəzifələri əvvəlki kimi, DTK tərəfindən təyin olunmuş köhnə liderlər tuturdular.

Bu ölkələrin bi çox kilsələrində ruhani oyanış yoxdur və yəqin ki, əvvəlki rəhbərlik dəyişməyincə bu baş verməyəcək.

Dərs 6. Məsihçilər siyasi nüfuza malik deyillər

Ola bilsin ki, özünü msihçi liderləri və kilsənin dövlətdən zorla ayrılması ilə nüfuzdan salan siyasi qüvvələrin uğursuz əməkdaşlıq təcrübəsi ilə əlaqədar məsihçilər məsihçi demokratik partiyaları yaratmadılar ki, onların vasitəsilə öz ölkələrinin siyasətinə təsir göstərə bilsinlər. Şərqi Avropanın bütün ölkələrində və keçmiş Sovet İttifaqında bu imkan əldən verilmişdi. Bir çox ölkələrdə azadlıq əldə edildikdən sonra yeni Konstitusiya qəbul olunmuşdu. Məsihçilər bu hadisədə gizlənən nəhəng imkanları əldən buraxdılar.

Yəqin ki, provoslavlar bunda əhəmiyyətli rol oynadılar, çünki imanlılar mövcud hakimiyyəti bu və ya digər dərəcədə qəbul etməyə öyrəşiblər, bunun nəticəsində də təşəbbüsün olmamasını və kilsənin hərəkətlərinin demokratik prinsiplərə uyğun gəlməməsini müşahidə etmək olar. Lakin burada bəzi istisnalar vardır.

Rusiyada provoslav kahin və keçmiş məhbus olan Qleb Yakunin Parlamentin üzvüdür. Rumıniyada baptist pastırı Petr Duqulesku da həmin vəziyyətdədir.

Müsəlmanlar, görünür ki, siyasətə daha asanlıqla cəlb olunurlar. Keçmiş Sovet İttifaqının bəzi Orta Asiya respublikalarında onlar birinci olaraq islam siyasi partiyaları və qrupları təşkil etmişdilər.

Dərs 7. Kommunizmin süqutu dini azadlıqların qurulmasına təminat vermir

Dövlətdəki dəyişikliklər sabitliyə gətirmir. Onlar dini azadlığa hec cür təminat vermirlər.

Bizim işlədiyimiz ölkələrdə iki tərəfdən təhlükə müşahidə edilə bilər: bu islam fundamentalizmi və ənənəvi kilsələrin, məsələn, pravoslav kilsəsinin lovğalığıdır. Özbəkistanda islamın nüfuzu uşaqlar arasında müjdə fəaliyyətini və məsihçi işini qadağan edən qanunların qoyulmasına gətirib çıxardı. Nisbətən böyük olmayan miqyaslarda protestant və katolik kilsələri artıq Rusiyada, Ukraynada, Rumıniyada və Bolqarıstanda provoslav hakimiyyətləri ilə toqquşmuşlar.

Dərs 8. Müjdənin vəzi üçün yerli missiyaların yaranması və geniş imkanların açılması

Əvvəllər bağlı olmuş dini azadlıqların məhdud olduğu ölkə və dövlətlərdə dini missiyaların yaranması son illər ərzindəki ən müsbət hadisədir. İndi, artıq dövlət Kilsənin işinə mane olmadığı bir vaxtda imanlılar məhv olan dünyaya vəz etmək imkanından istifadə edirlər.

Müstəqil Dövlətlər Birliyində (MDB) dini azadlıqlar sahəsindəki vəziyyət üzrə mütəxəssis Anita Deyneka təsdiq edir ki, bu vaxt ərzində orada mindən artıq yerli missiyanın əsası qoyulmuşdu. «Açıq qapılar» missiyası məlumat almışdı ki, onlardan bəziləri əvvəllər heç vaxt Müjdə haqqında eşitməyən əhali qrupları ilə işləyirlər. «Açıq qapılar» missiyası çərçivəsində həyata keçirilən, keçmiş Sovet İttifaqı ölkələrini uşaq Bibliyasının milyonlarla nüsxəsi ilə təmin edən «Samuel» layihəsi Rusiyada, Sibirdə və Ukraynada əsası qoyulan yerli missiyalarla sıx əməkdaşlıq nəticəsində icra olunmuşdu.

Bugün bizə elə gəlir ki, ruslar, beloruslar və ukraynalılar öz ölkələrinin əhalisinə Müjdəni qərbdən olan qonaqlardan daha yaxşı vəz edirlər. Bundan başqa, onların dil problemi yoxdur və onların səyləri daha az maliyyə qoyuluşu tələb edir.

Kilsəni öz missiyaçı işinə başlamağa çağırmaq olar. Bu yerli missiyalarla əməkdaşlıq münasibətləri qurmalı və onlara ədəbiyyat, çap avadanlığı və digər materiallarla yardım etməliyik.

Nəticə

Məsihçilərin uzun müddət arzuladığı azadlıq Kilsədə mövcud olan bütün problemləri avtomatik olaraq həll etmir. Dərhal həllini tələb edən yeni suallar meydana çıxır. Ümumiyyətlə, güclü, sağlam və böyüyən Kilsə üçün azadlıq — əsas deyildir. Bu, qərb kilsələrinin düşdüyü vəziyyətdən də aydındır. Bir çox azad ölkələrdə məsihçilərin sayı azalır, eyni zamanda isə repressiv rejimli ölkələrdə imanlıların ağır vəziyyəti Kilsənin böyüməsinə gətirib çıxarır. Çin buna çox yaxşı nümunədir.

Albaniyadan başqa bütün Şərqi Avropa ölkələrində onilliklər ərzində güclü müjdəçi məktəbi fəaliyyət göstərdiyinə görə, biz «Açıq qapılar» missiyasında bir vaxtlar bağlı olan ölkələrə öz qərb müjdəçi təlimimizi göndərməyi vacib hesab etmirik. Bu regiondakı Kilsənin yeni liderlər nəslinə ehtiyacı vardır. Bu liderlərin öz ölkələrində tərbiyə olunması daha yaxşı olardı.

Qərbdən olan məsihçilərin isə düzgün münasibət göstərərək Şərqi Avropaya gəlmələri çox vacibdir. Nə tərzdə yaşamağı və işləməyi öyrətmək üçün getmək lazım deyil, biz artıq mövcud olan kilsələrdə xidmət etməyə hazır olduğumuzu bildirməliyik. Mümkün olan yerlərdə yerli kilsələrlə əməkdaşlıq etmək və onlara vəz etməkdə yardımçı olmaq lazımdır.

İsa bizim əsasımızdır, Kilsənin tikildiyi «Qayadır». Bizim ruhani firavanlığımız hansı ölkədə — azad və ya bağlı dövlətdə yaşamağımızdan asılı deyil. Gəlin diqqətimizi bizi əhatə edən vəziyyətlərə yönəltməyək, öz baxışlarımızı Onun, «imanın başlayanı və bitirəni» olanın üzərinə cəmləşdirək.

Pol Estebruks

FIRTINAYA DÖZMƏK

İş dəftəri

GİRİŞ

Fırtınaya dözmək

Qopan tufan şəri süpürüb aparar, salehin təməli əbədi qalar.

Sül. Məs. 10:25

1. Sül.Məs. 10:25 ayəsini öz sözlərinizlə ifadə edib yazın.

2. Nəyə görə bəzi məsihçilər inanırlar ki, onlar sakit həyat tərzi sürməlidirlər?

3. Yəh16:33 ayəsini oxuyun: Dünyada kədəriniz olacaqdır; amma cəsur olun, Mən dünyaya qalib gəldim» Bu ayəni necə anlayırsız?

Ef. 6:13 ayəsini oxuyun: «Buna görə Allahın bütün zirehlərini götürün ki, siz pis gündə müqavimət göstərib əlinizdən gələn hər şeyi etdikdən sonra yerinizdə dura biləsiniz (Ef. 6:13).

Biz həm də İsanın digər sözlərini xatırlayırıq: «Beləliklə, Mənim bu sözlərimi kim eşidib onları həyata keçirirsə, onu öz evini daş üzərində quran ağıllı adama bənzədirəm. Yağış yağdı, sellər gəldi, yellər əsdi və o evə hücum etdi. Ev uçmadı; çünki təməli daş üstə qurulmuşdu» (Mt. 7:24-25).

4. Məsihçilərin bütün vəziyyətlərdə möhkəm olmasını siz nə ilə izah edə bilərsiniz?

5.Həyatınızda baş verən fırtınalar haqqında danışın.

İsa vəd etmirdi ki, qasırğa küləkləri bizim üzümüzə əsməyəcək, lakin o inandırırdı ki, möhkəm özül üzərində tikilən ev hər cür qasırğaya tab gətirə bilər. Möhkəm özül dedikdə o başa düşülür ki, biz İsanın sözlərini yalnız dinləmirik, həm də onlara tabe oluruq. Tanrının sözünə tabe olmaq təminat verir ki, biz ən qəddar təqiblərə də davam gətirəcəyik. Bizim kursun məqsədi — həyati əhəmiyyət kəsb edən İncil həqiqətlərini tapmaqdır ki, onlar bizə istənilən şəraitə tab gətirməyə kömək etsin.

Təqiblər zamanı dərk etdiyimiz beş dərsi yazın.

1)

2)

3)

4)

5)

«Rəbbimiz İsa Məsihin Allahı və Atasına həmd olsun. O, mərhəmətli Ata və hər cür təsəlli verən Allahdır. O, bizə hər sıxıntımızda təsəlli verir ki, biz də hər cür sıxıntı içində olanlara, Allahın bizə verdiyi təsəlli ilə təsəlli verə bilək» (2 Kor. 1:3-4).

7. «Məsihin iztirablarının bizdə çoxalması» ni izah edin.

Bu kitabda olan hər bir dərs, bizim təqib olunan adlandırdığımız kilsənin məsihçilərinin canlı şəhadətliyidir. Onlar azad dünyadan olan bacı və qardaşları ilə öz təcrübələrini bölüşürlər; fikrimizcə azadlıq daha çox məhdudlaşır. Biz hesab edirik ki, onların şəhadətliyində bütün məsihçilərin ruhi yeniləşməsi toxumları gizlənmişdir.

Müqəddəs Kəlam öyrədir ki, Tanrının yeganə məqsədi vardır: O bizi Öz Oğlunun timsalına uyğun dəyişməyə çalışır.

8. «Onun Oğlunun timsalı» nədən ibarətdir? (bax Mk.10:45)

9. İman iztirablardan azad etmir, lakin bizə iztirablarda qalib gəlməyə qüvvət verir.

10. Yeni imanlıya imanın nə olmasını necə izah edə bilərsiniz?

1980-ci illərdə «Açıq qapılar» missiyasının işçisi Vyetnamda bir pastırın — ən tez böyüyən ev kilsələrindən birinin liderinin yanına getmişdi. Ona məlum oldu ki, hakimiyyət pastırı həbslə hədələyir. Pastır bizim həmkarımıza dedi: «Mən bilirəm ki, tez ya gec bu baş verəcək. Mən öz adamlarımı mənim həbs olunmağıma hazırlamışam. Mən buna hazıram».

11. Vyetnam pastorunun cavabı onun hazılığının üç aspektini necə göstərir?

İntelektual

Praktiki

Ruhani

I bölmə

ÇARMIX

Birinci fəsil

Bizim unikal xilaskarımız

İsa Məsih dünən, bugün və əbədi olaraq eynidir.

İbr. 13:8

Nazaretli İsanın üç xarakteristikası Onun şəxsiyyətinin unikallığını təsdiq edir:

1)

2)

3)

Əzabkeş xidmətçi

O özü demişdi ki, bu dünyaya ona görə gəlməyib ki, Ona xidmət etsinlər; baxmayaraq ki, O, şah idi, tam hakimiyyətə malik idi və buna tam hüququ vardı. Lakin əksinə, O gəldi ki, Özü xidmətçi olsun.

Peyğəmbər Yeşayanın kitabındakı parçadan(53:13-53:12) Nazaretli İsanın qul statusunu təsdiqləyən beş xarakteristikasını sadalayın:

1)

2)

3)

4)

5)

Və Yeşayanın peyğəmbərliyindəki nəğmədə əzabkeş xidmətçi nəzərdə tutulsa da, verilən parçadan görünür ki, Tanrının iradəsini dinləməyin həmin prinsipləri — öz çarmıxının istənilən qiymətə qəbul edilməsi — İsanın şagirdlərinə də aiddir.

Mətndə üç cür çarmıxa çəkilmə haqqında deyilir. Onları izah edin:

1.Vəhy17:14; 19:7-10; 5:6;

2.Qalat. 2:19-20

3.Qalat. 6:14

Dirilmiş Rəbb

Əzab — İncilin mərkəzi mövzusudur. Çarmıxa çəkilmə olmadan dirilmə mümkün deyil.

Tanrı dirilməni bizim üçün də mümkün etmişdir. Lakin dirilmə yalnız çarmıxdan sonra gələ bilər.

Filirililərə göndərişdə deyilir: «Mən Onu və Onun dirilmə qüdrətini dərk edim, Onun iztirablarına şərik olum və Onun ölümündə Ona bənzəyim ki, hər necə olsa, ölümdən dirilməyə nail olum» (Flp. 3:10-11).

«Və əgər Məsih dirilməmişdirsə, deməli imanınız da bihudədir; siz hələ günahlarınız içindəsiniz». (1 Kor. 15:17)

Məsih dirilmədiyi halda nəyə görə imanımız boş olardı?

Gözlənilən şah

«Peyğəmbər Yeşayanın Kitabının 53-cü fəslindəki əzabkeş qul obrazının tam əhəmiyyətini yalnız İsanın çarmıxa çəkilməsinin dərk edilməsindən sonra başa düşmək olar, necə ki, 54-cü fəsildə Əlligünlükdə Kilsənin yaranmasının dərk edilməsi sevinc gətirən səpinə bənzəyir. Ruhani məhsul sevinc hissinə yaxındır — bu İncil yaşayışıdır, ona uyğun olaraq İncilin tövbəsində Məsihin Kainat Kilsəsi yığılır» (Patrik Conston).

«Mənə səmada və yer üzündə hər cür hakimiyyət verilmişdir». (Mt28:18-20) bu sözlər sizin üçün nə deməkdir?

Andrey qardaş deyir: «İsa özünün tam hökmranlığını təsdiq etməklə bizim üçün döyüş meydanını təyin etdi və ruhani münaqişədə məqsədimizi müyyənləşdirdi. O, şagirdlərini düşmən ərazisinə göndərdi ki, günahın köməyi ilə ən müxtəlif sərhədlərdən — mədəni, dil və hətta dövlət sərhədlərindən istifadə etməklə şeytanın əsir saxladığı insanları tələb etsinlər».

Bugün çarmıxın yolu

Hind missioneri Sadhu Sundar Sinqh öz gündəliyində yazırdı: «Məsihin yolunda ölmək asandır. Lakin onunçün yaşamaq çətindir. Ölüm əzabları bir ya iki saat davam edə bilər, Məsih üçün yaşamaq isə — hər gün ölmək deməkdir».

Şimali Amerika imanlıları Rom.8:28 ayəsini sitat gətirməyi xoşlayırlar: «Bilirik ki, Allah, Onu sevənlərlə, Onun muradına görə dəvət olunanlarla bərabər hər vəziyyətdə yaxşılıq üçün fəaldır». Çin imanlıları isə: «Bütün gün Sənin uğrunda öldürülürük; qurbanlıq qoyun sayılırıq» (Rom.8:36). Bu iki ayənin təqiblərə və iztirablara istifadə edilməsində hansı böyük fərq var?

Müzakirə üçün suallar:

Əzabkeş qulun nəğməsinə əsaslanaraq, siz İsanın ölümünün və dirilməsinin mənasını necə izah edirsiniz?

Hansı sözlərin köməyi ilə əzabkeş qulun nəğməsi sizdə Tanrının əhvinə və sevgisinə əminlik yaradır?

Sizin üçün bunlar nə deməkdir: a) özündən imtina etmək; b) hər gün öz çarmıxını daşımaq; c) İsanın ardınca getmək? (bax: Lk. 9:23)

Biz Müqəddəs Ruhun qüvvəsi ilə mütəmadi olaraq necə ilhamlanmalıyıq?

Məsihin hakimiyyətinin və Onun vədinin bizimlə birgə olması bizim itaətimizə və Onun son tapşırığının yerinə yetirilməsinə necə təsir göstərir?

Oxuyun və yadda saxlayın:

İsa Məsih — hər zaman yer üzündə yaşamış ən böyük Şəxsiyyətdir.

O — Tanrının oğludur.

O — günahkarların Xilaskarıdır.

O rəhm edir və O xilas edir.

O qoruyur və O aparır.

O, yolunu azmışlara və işgəncə verilmişlərə kömək edir.

O, zəiflərə güc verir.

O, xəstələrə şəfa verir.

O, məzlumları müdafiə edir.

O, gənclərə xeyir-dua verir.

O, yaşlıların qeydinə qalır.

O, çalışqanları mükafatlandırır.

O, utancaqları (ürkəkləri) ruhlandırır.

O, müdriklik dəryasıdır.

O, qurtuluş qapısıdır.

O, möminliyin və müqəddəsliyin yoludur.

İkinci fəsil

Bizim unikal vəzifəmiz

Ona görə ki, Siz bunun üçün çağırıldınız. Çünki Məsih də bizə bir nümunə qoyaraq, bizim üçün iztirab çəkdi ki, biz Onun izləri ilə gedək.

1 Pet. 2:21

Əslində isə İncildə bir mənalı olaraq deyilir ki, məsihçilər bütün insanların qismətinə düşən əzablardan sığorta olunmayıblar, hələ bundan əlavə onlar məsihə inandıqlarına görə təqib olunmalarla üzləşəcəklər. Peterin Birinci Məktubu bu baxımdan xüsusilə dəyərlidir. Bu fəsildə biz Müqəddəs Yazıdan olan digər parçalar kimi, bu Məktuba da tez-tez müraciət edəcəyik.

«Allah yolunda Məsih İsaya bağlı olaraq yaşamaq istəyənlərin hamısı da təqibə məruz qalacaqdır». (2 Tim. 3:12)

«Ona görə siz bunun üçün çağırıldınız. Çünki Məsih də bizə bir nümunə qoyaraq, bizim üçün iztirab çəkdi ki, biz Onun izləri ilə gedək». (1 Pet. 2:21)

«Əgər dünya sizə nifrət edərsə, bilin ki, sizdən əvvəl Mənə nifrət etmişdir <…> çünki Məni Göndərəni tanımırlar» (Yəh. 15:8-21)

«… Hətta elə saat gəlir ki, sizi gldürən hər adam, Allaha xidmət etdiyini sanacaqdır». (Yəh! 6:2)

Əzabların səhv başa düşülməsi

Əzablar haqqında altı geniş yayılmış səhvləri sadalayın.

1)

2)

3)

4)

5)

Bu səhvlərdən hansı daha geniş yayılıb?

Müqəddəs Yazıda Tanrının Öz xalqının iztirab çəkməsinə və təqiblərə məruz qalmasına imkan verməsinin bir neçə səbəbi göstərilmişdir. Bu ayələri oxuyub onların mənalarını göstərin:

1 Pet. 1:6-7; 5:10;

2 Kor. 12:7-10;

İbr. 12:3-10

Flp. 1:14

1 Kor. 3:12

Yəh. 17:23 Həv. iş. 2:42-47

Həv. iş. 8:1-4

«Bizim dəyanətimizin sirri problemin olmaması və firavanlıqda deyil, təqiblərin müdrik tərzdə qəbul olunmasındadır». Bibliyada sadalanan yeddi ayəni oxuyun və onlarla razı olub olmamadığınızı izah edin.

Öz təcrübənizdən imanlıların ətrafdakı insanların mədəniyyətinə qarşı düzgün davranmaması nəticəsində təqiblərə məruz qalması nümunələri gətirin. Bu imanlılara hansı üç məsləhət verərdiniz?

1)

2)

3)

Aşağıda verilən parçada sizin üçün «təqib» yaxud «təziq» mənası verən sözlərin altından xətt çəkin. Pavel təqiblərə məruz qalanda hansı reaksiya göstərirdi və yaxud nə edirdi?

Məsihin xidmətkarlarıdırlarmı? — Sərsəm kimi söyləyirəm! — Mən hamıdan üstünəm: daha çox əmək çəkdim, daha çox zindanlarda oldum, saysız-hesabsız kötək yedim, çox vaxt ölüm təhlükəsində oldum. Yəhudilərdən beş dəfə qırxdan bir əskik zərbə yemişəm, üç dəfə dəyənəklə döyüldüm, bir dəfə daşlandım, üç dəfə gəmi qəzasına uğradım, bunun nəticəsində bir gecə və gündüzü açıq dənizdə keçirtdim. Dəfələrlə səyahət etdim; çaylardan təhlükə, quldurlardan təhlükə, həmvətənlərimdən təhlükə, digər xalqlardan təhlükə, şəhərdə təhlükə, səhrada təhlükə, dənizdə təhlükə, yalançı qardaşlar arasında təhlükə duydum. Əmək və zəhmət, çox vaxt yuxusuzluq, aclıq və susuzluq çəkdim; çox vaxt yeməksiz və soyuqda çılpaq qaldım. Bütün bunlardan başqa, gündən — günə mənə əziyyət verən bir şey vardır: bütün imanlı cəmiyyətləri üçün çəkdiyim qayğı. Kim zəif deyil ki, mən zəif olmayım? Kim büdrəyir ki, mən onun üçün yanmayım? Əgər öyünmək lazım gələrsə öz zəifliyimi göstərən şeylərlə öyünəcəyəm. Rəbbimiz İsa Məsihin əbədi olaraq mübarək olan Allahı və Atası bilirki yalan danışmıram. Dəməşqdə, hökmdar Aretasın valisi dəməşqlilərin şəhərini pusurdu ki, məni yaxalasın. Amma mən iri səbət içində, şəhər divarındakı bir pəncərədən endirilib onun əlindən qaça bildim. Faydalı deyilsədə öyünməliyəm. İndi Rəbbdən gələn xəyal və vəhylərdən danışmaq istəyirəm. Məsihə aid bir adamə tanıyıram. O, on dörd il bundan qabaq — bilmirəm, bədəndəmi, bədəndən xaricmi, Allah bilir — üçüncü göüə aparılmışdır. Və bu adam barədə bunu bilirəm ki, - bilmirəm bədəndəmi, bədəndən xaricmi, Allah bilir — o, cənnətə aparılmış və insanın bəhs etməsi qadağan olan sözlə söylənməz şeylər eşidmişdir. Belə bir adamla öyünə bilərəm; özümə gəldikdə zəifliklərimdən başqa heç nə ilə öyünməyəcəyəm. Əgər mən öyünmək istəsəm də, ağılsız olmaram; çünki həqiqəti söyləmiş olacağam. Lakin mən ondan çəkinirəm ki, kimsə mənim barəmdə, məndə gördüyündən və məndən eşitdiklərindən artıq düşünməsin. Və mən vəhylərimin fövqəladəliyi ilə qürrələnməyim deyə, bədənimə bir neştər, şeytanın mələyi verilmişdir ki, məni dilxor etsin ki, qürrələnməyim. Üç dəfə Rəbbə yalvardım ki, onu məndən uzaqlaşdırsın. Rəbb isə mənə dedi: «lütfüm sənə yetər; çünki Mənim qüdrətim zəiflikdə kamilləşir». Buna görə, daha çox öz zəifliklərimlə məmnuniyyətlə öyünəcəyəm ki, Məsihin qüdrəti içimdə sakin olsun. Bu səbəbdən mən, Məsih uğrunda zəifliklərə, təhqirlərə, ehtiyaca, təqiblərə və sıxıntılara tab gətirməyə razıyam; çünki mən zəif olduğum zaman qüvvətliyəm. (2 Kor. 11:23-12:10)

Qrupda məşğələlər

Rollar üzrə treninq:

Siz düşmənçilik şəraitində yaşayan imanlısınız. Ətrafınızdakılara sevgi göstərmək səylərinizə baxmayaraq, onların düşüncələrindən fərqlənən imanınız olduğuna görə sizə nifrət edən çoxlu insanlarla əhatələnmisiniz. Bundan başqa, evinizdə gizli olaraq imanlılar toplaşıb ünsiyyətdə olurlar.

Bir dəfə səhər tezdən qonşularınız kobud şəkildə evinizə basqın edirlər. Sonra polislər gələrək hər iki tərəfi dinləyirlər. Polislər təklif edirlər ki, ya polis bölməsinə gedəsiniz (bildiyiniz kimi sizi orada döyəcəklər), ya da qonşularınızı məhkəməyə verəsiniz.

Siz nəyi seçərdiniz? Niyə?

Fərdi tapşırıqlar:

1. Təqiblər və iztirablar haqqında yada sala bildiyiniz sətirləri fikrən oxuyun.

2. Müqəddəs Yazı qəhrəmanları və onların əzablara və təqiblərə münasibətindən danışın.

Müzakirə üçün suallar:

1. Məsihçilər iman etməyən yaxınlarından daha çox iztirab gözləməlidirlər?

2. Siz təqiblər haqqında səhv fikirdə olmusunuzmu? Məhz hansı fikirlər?

3. Siz əvvəllər Müqəddəs Yazıdakı iztirabların hansı aspekti haqqında heç düşünməmişdiniz?

4. Tanrı bizi sevir və həyatımızda yalnız yaxşılığın olmasına imkan yaradır fikri iztirablar haqqında təlimlə necə uyğunlaşır?

5. Biz dünyanın problemli regionlarında yaşayan və əzab çəkən məsihçilərə necə dayaq ola bilərik? Biz onlardan nə öyrənə bilərik?

Üçüncü fəsil

İztirablara münasibət

Pisliyə pisliklə, söyüşə də söyüşlə cavab verməyin, əksinə xeyir-dua edin, çünki bilirsiniz ki, xeyir-bərəkətə varis olmaq üçün dəvət olundunuz.

1 Pet. 3:9

Müqəddəs Yazının iztirablara münasibəti

(Biz hər şeyi şükranlə qəbul etməliyik, çünki Allahın bizim üçün məqsədi var və bu məqsədə nail olmaq üçün O, bizi Öz dirilmə qüvvəsi ilə təmin edir.)

Bir müdrik filosof demişdi ki, həyat iyirmi faiz aksiyalardan (hərəkətlərdən) və səksən faiz reaksiyalardan (münasibətlərdən) ibarətdir. Müqəddəs Yazı bizə məsihçinin real təqiblərə və iztirablara necə münasibət göstərməyini öyrədir. Bu təlimin bəzi konkret aspektləri bunlardır:

Heyrətlənməyin! (1 Pet. 4:12-13).

Sevinin! (bax: Mt. 5:11-12).

Minnətdarlıqla dua edin. Sizi təqib edənlər üçün də dua edin (Mt. 5:44)

İztirabların mənbəyini təyin edin. (1 Pet. 4:15-19)

İztirablardan utanmayın. (1 Pet. 4:16)

Təqiblərə Məsihin onlara göstərdiyi kimi münasibət göstərin. (Mt. 5:38-48).

Tanrıya etibar edin! (1 Pet. 4:19)

Əgər imanlılar başa düşsələr ki, Məsih yolundakı iztirablar normal bir şeydir və bütün dünyadakı məsihçilər bu cür vəziyyətlərlə üzləşirlər, onlar güclü köməklik alacaqlar.

Möhkəm durun və həmrəy olun. (1 Kor.12:20-27).

Mümkün olan təqiblərə qarşı hazırlanmamış məsihçilərin münasibətinin variantları

İmanlıların təqiblərə məruz qalmadığı ölkələrdə, onlar (imanlılar) təqib mövzusuna çox sakit yanaşırlar. Təqiblərin xatırlanmasına cavab olaraq imanlıların bəzi deyimləri bunlardır:

1. «Bizdə belə şey ola bilməz».

2. «Bizim zamanda təqiblər ola bilməz».

3. «Tanrı buna imkan verməz».

4. «Bizim bunu fikirləşməyə vaxtımız yoxdur».

Bir çoxları elə hesab edirlər ki, geniş həcmli təqiblər ümumiyyətlə mümkün deyil, çünki «Konstitusiya dini azadlığı təmin edir» yaxud «bizim ölkədə kilsə çoxdur».

Hazır olmayan məsihçilərin təqiblərə münasibətinin variantları

Hazır olmayan məsihçilərin təqiblərə dörd reaksiyasını sadalayın. Bu reaksiyalara Müqəddəs Kəlamdan cavablar hanılardır?

1)

2)

3)

4)

Təqiblərin təzyiqi altında bizim layiqli davranışımız tam şəkildə Məsihin qüvvəsindən asılıdır. Öz dözümlülüyümüzlə biz yalnız Ona borcluyuq.

Hazırlanmış məsihçilərin təqiblərə münasibətlərinin variantları

İmanlıların növbəti üç qarşıdurması həm Müqəddəs Yazı, həm də tarixə uyğun olmasını izah edin.

1. Onlar qaçırdılar (biləndə ki, bu iş Tanrının iradəsi ilə baş verir). (Həv. İş. 8:1-4)

2. Onlar qaldılar və tab gətirdilər. (Təsn. 32:35; Məz. 42:1)

3. Onlar öz qanuni hüquqlarından istifadə edirdilər.

Hər üç variantda ən incə məqam ədalətə can atılmasıdır; xüsusən də başqa insanlar üçün. Ədalətin müdafiəsi məsihçilərin vəzifələrindəndir. Ədalətsizliyə qarşı çıxış edən imanlılar cəbhənin ön xəttindədirlər; özlərini təqiblərə məruz qoyurlar.

Ümumdünya Müjdə ittifaqının dini azadlıqlar üzrə Komissiyası ilə əməkdaşlıq edərək, kilsənin yaxud imanlıların təqibə və basqınlara məruz qaldığı hallarda əsaslandıqlarını sadalayın:

Başqa kilsələrin liderləri zərərçəkmiş kilsələrə gedərək oranın pastırını və kilsənin sıravi üzvlərini ruhlandırsınlar.

Baş vermiş qanunsuzluq haqqında akt tərtib edilsin və dünya ictimaiyyəti bundan xəbərdar olsun. Adətən bu, İnternet vasitəsilə həyata keçirilir. Nəticədə digər imanlılar Məsihin Bədəninin əzab çəkən hissəsi üçün daha səylə dua etməyə başlayırlar.

Zərər çəkmişlərə maddi yardım göstərilməsi.

Konkret təqib hadisələri haqqında məsələnin məsihçi liderlər tərəfindən dövlət səviyyəsinə çıxarılması. Gələcəkdə bu cür halların qarşısını almaq məqsədilə qanunvericilik sistemindən və ictimai rəydən istifadə edilməsi.

Təqib baş verdiyi halda pastırların və kilsənin sıravi üzvlərinin qanuni hüquqları barədə onlara məlumat verilməsi.

Mövcud olan dini azadlıq çərçivəsində nəyə icazə verilməsi və nəyə icazə verilməməsi barədə məlumatın çatdırılması.

Bu tövsiyyələrlə razısınızmı? Niyə?

Nəticə

Həyatımızda təqiblərdən düzgün istifadə etmək üçün Tanrı istəyinin beş variantı bunlardır:

1. Tanrı təqiblərdən istifadə edir ki, bizi istiqamətləndirsin. (Sül. Məs. 20:30)

2. Tanrı bizi sınaqdan keçirmək üçün təqiblərdən istifadə edir. (Yaq. 1:2-3).

3. Tanrı təqiblərdən istifadə edir ki, bizim səhvlərimizi düzəltsin. (Məz. 118:71).

4. Bizi müdafiə etmək üçün Tanrı təqiblərdən istifadə edir. (Var. 50:20).

5. Bizi təkmilləşdirmək üçün Tanrı təqiblərdən istifadə edir. (Rom. 513-5).

Mahiyyət bundadır: biz bunu dərk etməyəndə də Tanrı bizim həyatımızda fəaliyyət göstərir. Lakin əgər biz Ona kömək etsək, Onun fəaliyyəti daha effektli olar. Bu, qələbəyə doğru yoldur!

Rollar üzrə treninq

Əbdül kimi, siz də nisbi azadlığı olan ölkədə yaşayırsınız, lakin ölkənizdəki məsihçilər həqarətli azlıq təşkil edir. Antixristian ekstremistlər hakimiyyətə gəlirlər və sizin məsihçi cəmiyyətinizi məhv etməklə hədələyirlər. Onlar gizli şəkildə yerli ekstremistləri provokasiya edirlər ki, sizin kilsənin binasını yandırsınlar. Həm də məsihçiləri işdə sıxışdırır və hətta işdən azad edirlər.

Siz buna necə münasibət bəsləyəcəksiniz? Necə hərəkət etməyiniz barədə hansı variantlarınız var? Hər bir variantı həyata keçirmək üçün nə lazımdır? Fikirləşin, Əbdülün hansı seçimi var idi və onun düzgün qərara gəlib-gəlməməsini müzakirə edin.

Müzakirə üçün suallar:

1. Bu dərsdə göstərilmiş faktlar sizi ümidsizliyə düçar edə bilər. Lakin siz məsihçi kimi hansı hissləri keçirməlisiniz?

2. Siz Məsihin nümunəsinə uyğun olaraq, güclü təzyiqə necə münasibət göstərəcəksiniz?

3. Əzablarımız Məsihə olan sədaqətimizi möhkəmləndirmyə və Onun bizə görə zərər çəkdiyini dərk etməyə necə kömək edir?

4. Məsihçilər iş yerlərini saxlamaq üçün, özlərini və ailələrini müdafiə etmək üçün öz inamlarını gizlədə bilərlərmi?

5. Bəzi məsihçilər özləri hansı yolla təqiblərə sövq edə bilərlər? Bu barədə sizin öz misallarınız varmı?

6. Özünün və ailəsinin müdafiəsi üçün məsihçinin silahdan istifadə etməsi qanunauyğundurmu? Müqəddəs Yazıda bu barədə nə deyilir? Bu problemi qrupla müzakirə edin.

7. Müqəddəs Yazıda imanlının vətəndaş borcu ilə onun silah gəzdirməyə razı olub olmaması məsuliyyəti arasında fərq qoyulurmu? Bu suala Yazının konkret yerlərinə əsaslanaraq cavab verin.

II BÖLMƏ

KİLSƏ

Dördüncü fəsil

Kilsə nədir

Bədənin, yəni imanlılar cəmiyyətinin Başı da Odur; O, başlanğıcdır, hər şeydə birinci olmaq üçün ölülər arasından ilk diriləndir.

Kol. 1:18

1 Korinflilərə 3:9; 12:13, 27; İbranilərə 3:6; Vəhy 19:7-9; 21:2,9; Efeslilərə 5:22-33; Matta 16:13-18 ayələrinə uyğun olan kilsə nə deməkdir?

Kilsə bina və insan təşkilatı deyil, ruhani birlikdir.

Kilsəyə kim aiddir (bax: 1 Pet. 2:5,9; İbr. 4:16)

Kilsəyə aid əsas tələblər

Müqəddəs Yazıda Kilsəyə qarşı irəli sürülən hansı üç əsas tələbi bilirsiniz?

1. Yəh. 3:1-17; 2 Kor. 5:17

2. 1 Pet. 2:5; 1 Kor. 12:12; və Mt. 18:20

3. Ef.2:22 və 1 Kor12:25-26.

Kilsənin funksiyaları

İsa Məsih Öz Kilsəsinin qarşısına icra üçün beş funksiya qoymuşdur. Biz müjdə verməliyik (bax: Mt. 28:19), şagirdləri tərbiyə etmək (bax: Mt. 28:20), Tanrı sevgisini nümayiş etdirərək insanlara xidmət etmək (bax: Mt. 22:39; Ef. 4:12), bir-biri ilə ünsiyyət saxlamaq (bax: Ef. 2:19; Qal. 6:10) və birlikdə Tanrıya təzim etmək (bax: Mf. 4:10; Yəh. 4:23). Bu funksiyalardan heç biri prioritet deyil, onlar hamısı eyni dərəcədə bərabərdir.

Siz kilsənin beş funksiyasını bildikdən sonra, Müqəddəs Ruhun sizdən növbəti sahələrdə hansı dəyişikləri etməyi istəyir?

1. Müjdə.

Əgər biz doğrudan da Məsihin Tanrı və Xilaskar olmasının dərk edilməsinə gəlmişiksə, mütləq sevdiyimiz insanlarla bu möcüzəli həyəcanları bölüşmək istəyəcəyik. Bəzən dostlarımıza, yaxud qohumlarımıza müjdə vermək çətin iş olur. Lakin əgər bizi əhatə edən insanları həqiqətən seviriksə və Məsih olmadan onların əbədi əzab çəkəcəyinə inanırıqsa, biz namünasib mədəni və siyasi şəraitdən asılı olmayaraq mütləq onlara Tanrı haqqında danışacağıq.

Bu sahədə real addımlar:

Məsih haqqında aktiv şəhadət etdiyiniz adam ( adamlar) haqqında yazın.

2. Şagirdlərin tərbiyə edilməsi

Yaxınlarımızdan kimsə Məsihin yanına gələndə, biz ona Tanrının yanına ucalmaq üçün kömək etməliyik.

Bu sahədə real addımlar:

Hal hazırda şagirdiniz varmı?

3. İnsanlara xidmət

Biz məsihçi kimi başqa insanların ruhani tələbatını dərk etməli və mümkün olduqda həm imanlı qardaşlara, həm də imanı olmayan insanlara kömək etməliyik. Bəzən hər hansı bir tərif sözü, yaxud kiçik bir xeyir iş həlledici amilə çevrilir: imanlı bacı, yaxud qardaş düşmənin həmləsinə tab gətirə biləcək, ya yox.

 Bu sahədə real addımlar:

4. Bir-birimiz ilə ünsiyyət

Məsihçilər üçün vaxtı birlikdə keçirmək, ruhani həyatın təcrübəsini bölüşmək, bir-birinə dayaq olmaq və öz aralarında ünsiyyət saxlamaq çox vacibdir.

Bü sahədə real addımlar:

5. Birgə ibadət

Kəlamda aydın şəkildə deyilmişdir ki, imanlılar Tanrıya ibadət etməlidirlər və bunu nəyə görə etmələri izah olunmuşdur. Lakin orada necə ibadət etmək haqqında heç nə deyilməmişdir.

Bü sahədə real addımlar:

Erkən kilsənin nümunəsi

Kilsə fəaliyyətinin məhdudlaşdırılması ibadətlərin və müjdənin yeni metodlarının yaranmasına səbəb olur. Müqəddəs Yazıda və yaxud öz həyatınızda tapdığınız ibadətin yeni üslublarını sadalayın.

1 Kor6:1-8; 2 Kor 8:6; 10-11; 9:15. Əsasən Yerusəlim və Korinf kilsələrinin xüsusiyyətlərini sadalayın.

Yerusəlim kilsəsi Korinf kilsəsi

Əhdi-Cədid imanlılarının ünsiyyəti açıq səmimiyyət, sevgi və bir-birinə qayğı şəraitində keçirdi. Onların münasibəti yığıncaqlardan, təşkilatlardan və müəyyən proqramlar çərçivəsindəki fəaliyyətindən asılı deyildi. Onlar bir-birlərinə kömək edirdilər, bir-biri üçün dua edirdilər. Roma hakimiyyətinin məsihçilərə maneə yaratmasına baxmayaraq, onların belə münasibətləri inkişafını davam etdirirdi.

Kilsənin fəaliyyəti

Kilsənin fəaliyyəti və formalarını anlamaq üçün gəlin balıq ovu prosesi üzərində düşünək.

Balıq ovu prosesi, balığın tutması üçün ən minimal şərtlərlə təmin etməkdir. Bunun üçün iki əsas şərti təmin etməkdir: Balığı tutmaq üçün balıqçı lazımdır və balıq lazımdır. Balıq olmasa ov olmaz çünki yalnız təbiət qalacaq birdə balıqçı və su!

Balıq ovu funksiyası onun məqsədindədir: balığı tutmaq.

Balıq tutma formaları müxtəlif ola bilər, təki bütün bunlar öz əsas məqsədini və funksiyasını yerinə yetirsin. Bu qarmaq, nizə, tor, dinamit və s. ilə ola bilər. Biz indi balıq ovunun qanuni yolları haqqında danışmırıq, yalnız prinsipial imkanlardan söz gedir, üsul öz funksiyasını yerinə yetirirmi?

Kilsənin fəaliyyətinin funksiya və formasına da eyni prinsipləri tətbiq etmək olar.

Kilsənin mahiyyəti onun mövcudluğu üçün minimal şərtlərdən ibarətdir: İsa Məsih adı ilə yığışan imanlılar lazımdır.

Kilsənin funksiyası beştərəflidir: bü müjdələməkdir (Mt. 28:19), şagird yetişdirmək (Mt. 28:20), insanlara xidmət etməklə Allahın sevgisini göstərmək (Mt. 22:39; Ef. 4:12), biri-birləri ilə ünsiyyət (Ef. 2:19; Qal. 6:19) və birlikdə ibadət (Mt. 4:10; Yəh. 4:23).

Kilsənin formaları müxtəlif ola bilər — toplantılar binada ola bilər, tarlada yaxud evdə; bazar, şənbə günləri və yaxud biziar ertəsi axşamı. İndi biz adətlərdən danışmırıq, yalnız prinsiplərdən söz gedir, bu formalar Kilsənin əsas funksiyalarını yerinə yetirirmi?

Sizin kilsənin mahiyyətini, funksiyasını və iş farmalarını təsvir edin.

Mahiyyət

Funksiya

Formalar

Qalib Kilsə

Asiya kilsələrinin liderləri tərəfindən təklif olunmuş qalib Kilsənin xüsusiyyətlərini yada salın. Hər bir xüsusiyyəti sizin kilsədə üzə çıxdıqca 1-dən 10-a kimi sıraya yazın. №1-də — kilsənizin ən güclü xüsusiyyətindən başlayaraq №10-da gələcəkdə bərkidib geniş şəkilə salmağa ehtiyac olanla bitirin.

Kilsə hər gün Müqəddəs Ruhun gücünü daha çox dərk edir.

Kilsə Məsihin Bədəni ilə ünsiyyətdə yaşayır.

Kilsə Kəlamı bilir və ondan istifadə edə bilir. Kəlamı bilməkləri imanlılara yalan təlimlərə qarşı durmağa kömək edir.

Kilsə Müjdəyə ciddi yanaşır.

Kilsə cəmiyyətin ehtiyaclarına xidmət işinə sadiqdir.

Kilsə müstəqil olmalı və xarici yoxlamadan (kilsəyə münasibətdə) və üzərində hakimiyyətin olmasından azad olmalıdır.

Kilsə ona qarşı müxalifətdə olan qüvvələrin güclü və zəif cəhətlərini bilir.

Hətta təqib şəraitində də şahidlik edən cəsarətli Kilsə.

Sıravi üzvlərin və müqəddəslərin xidmət yükünü öz aralarında bərabər böldüyü Kilsə.

Dua edən Kilsə!

Qrupda məşğələlər

Rollar üzrə treninq.

Rəsmi tanınmış kilsəyə qarşı müxalifət qüvvələrin necə təzyiq göstərmələri barədə çoxlu nümunələr vardır. Növbəti real hadisələri nəzərdən keçirin və sizin hər bir konkret situasiyada necə hərəkət etməyiniz barədə qərar verin. Necə düşünürsünüz, hakimiyyət tərəfindən tanınmayan kiçik bir kilsə belə problemlərin öhdəsindən daha yaxşı gələ bilərdimi?

Cənubi Vyetnamın kommunistlər tərəfindən ələ keçirilməsindən iki ay sonra bir məsihçi öz dostuna yazırdı: «Bizim ibadətlərdə yeni insanlar görünür və onlar bizi bir çox şeyləri müzakirə etməyə çağırırlar. Əslində isə biz ibadət etməkdən daha çox siyasi yığıncaqlarda olduğu kimi müzakirə edirik. Adətən yanımıza yeni adam gələndə sevinirik, lakin bu halda biz açıq istila ilə üzləşirik. Siz bu kilsənin üzvlərinin yerinə olsaydınız, nə edərdiniz?

Çində hakimiyyət əvvəlcə ictimai ibadət keçirmək üçün kilsəyə icazə vermişdi, lakin sonra onlardan kilsə binasını aldılar. Bu binalardan xəstəxana, klinika, uşaq evi və məktəb kimi istifadə edirdilər. Necə düşünürsünüz, bu müəssisələrdə çalışan məsihçilər buna necə münasibət göstərməli idilər?

Kubada Fidel Kastro hökuməti bir neçə kilsəyə fəaliyyət üçün icazə vermişdi, lakin kilsə üzvlərinin sayı çox idi və onlar dua etmək üçün ayrılmış zala yerləşmirdilər. Daha çox adam yerləşə bilən kilsələrin tikilməsi məsihçilərə icazə verilmirdi, ibadətlərin kilsədən kənarda, xüsusən də evlərdə keçirilməsi qadağan idi. Əgər bütün kilsə üzvləri ayaq üstə dayansaydılar da (yerə qənaət etmək üçün) onlardan bir çoxu içəri daxil ola bilmir və evə qayıtmağa məcbur olurdular. Belə halda nə etmək olar?

Bəzi müsəlman ölkələrində emiqrant məsihçilərin olmasına dözürlər, lakin yerli imanlılar öz inamları barədə açıq danışa bilməzlər. Belə «gizli» imanlılar həqiqi məsihçi adlana bilərlərmi? Onlar Kilsəyə məxsus funksiyaları icra edə bilərlərmi? Onlar necə qərara gəlsinlər ki, kimə və necə təzim etsinlər?

Məsihçiliyə düşmən olan qüvvələr çalışırlar ki, imanlıları müxtəlif yerlərə səpələsinlər və onların nüfuzunu zəiflətsinlər. Kampuçiya kimi ölkələrdə bütün əhali məcburən yeni yaşayış yerlərinə köçürülmüşdü. Vyetnamda başqa metod seçilmişdi — vergilər o vaxta qədər artırılırdı ki, konkret ailə maliyyə ağırlığına dözə bilmirdi və onda hökumət onları başqa yerə köçürürdü. Keçmiş Sovet İttifaqında Sibirə o qədər məsihçi göndərilmişdi ki, indi bura Müjdənin aktiv şəkildə vəz edildiyi ən güclü məsihçi regionlarından birinə çevrilmişdir. Əgər sizi ailənizlə birgə iqtisadi səbəblər üzündən heç bir imanlını tanımadığınız bir rayona köçürsələr, necə olar?

Müzakirə etmək üçün suallar:

1. Bir-birinə qarşı münasibətdə məsihçilərin hansı öhdəlikləri olmalıdır?

2. Bir kilsə lideri Müjdəni aşağıdakı kimi müəyyən etmişdi: «Bu, Müjdənin elə aydın və kompromissiz vəzi olmalıdır ki, dinləyici ya Məsihi qəbul etsin, ya da onu rədd etsin». Siz bu təyinatla razısınızmı? Sizin ailəniz müjdənin vəzini eşidibmi?

3. Ətraf aləmə şahidlik etmək üçün məsihçi qardaşları ən yaxşı şəkildə necə həvəsləndirmək olar?

4. Müjdənin qadağan olunduğu cəmiyyətdə necə vəz etmək olar? Əgər sizdə ruhani ədəbiyyat yoxdursa, bunu necə etmək olar?

5. Başqa məsihçilərdən maliyyə yardımı almağın üstünlüklərini və çatışmayan cəhətlərini müzakirə edin.

6. Sizin qrupunuza hansı rəhbər quruluş lazımdır və rəhbər xidmətini icra edən adam hansı keyfiyyətlərə malik olmalıdır?

7. Məsihçilərin işlətdikləri yuxarıda göstərilən situasiyaları rollar üzrə oynayın.

8. Qalib Kilsənin Asiyalı kilsə liderləri tərəfindən təqdim olunmuş on keyfiyyətini müzakirə edin. Siz onlarla razısınızmı? Siz bu siyahıya nə isə əlavə etmək istəyirsinizmi?

Beşinci fəsil

Tanrıya istehza olmaz

Hər şeyi Onun ayaqları altına tabe etdirdi və bütün varlıqların üzərində baş olmaq üçün Onu imanlılar cəmiyyətinə verdi. Bu cəmiyyətin Onun bədənidir; hər cəhətdən hər şeyi Dolduranın kamilliyidir.

Ef. 1:22-23

Yerli kilsənin və hakimiyyətin münasibətlərinin formaları

Yerli kilsələr və hakimiyyətin münasibətlərinin növbəti formalarının güclü (+) və zəif (-) tərəflərini sadalayın:

1. Rejimlə mövcud olan kilsə. ( Məsələn Çindəki kilsələr)

(+) (-)

2. Etiraz edən kilsə. ( Məsələn Həbəşistan, Polşa, keçmiş Sovetlər Birliyi, Myanma (keçmiş Birma) və Kolumbiya).

(+)   (-)

3. Gizli kilsə. ( Məs. Çindəki ev, ailə kilsələri).

(+) (-)

4. Saxta azadlıq və kilsənin ünvanına təhdid. ( Məs. Nepalda).

(+) (-)

Kilsənin uyuşqan siyasəti.

Biz çox ehtiyatlı olmalıyıq və Tanrıya bizim kimi ibadət etmədiklərinə görə başqa imanlıları ittiham etməməliyik.

Bu insanlar təqiblərə necə münasibət göstərirdilər?

Şamuel. (bax: 1 Padşah. 16:1-5).

İlyas. (bax: 3 Padşah. 17:3).

Ester. (bax: Est. 7:1-4).

Daniel. (bax: Dan. 3 və 6).

İsa. (bax: Yəh. 8:59; 11:54).

Peter və Yəhya. (bax: Həv. iş. 4:18-20).

Pavel. (bax: Həv. iş. 9:23-30, Həv. iş. 16:22-24, Həv. iş. 13:10-11;1 Kor. 9:22).

Erkən kilsə təqiblərə necə münasibət bəsləyirdi?( bax: İbr. 11)

Düşmən şəraitinə qarşı münasibətin Müqəddəs Kəlamda verilmiş bu nümunələri kilsənin və ayrı-ayrı imanlıların xüsusi uyuşqanlığını nümayiş etdirir.

Nəticə

Azadlığı məhdud olan, ya da ümumiyyətlə olmayan ölkələrdə kilsələrin rəsmi statusdan məhrum edilməsi onların azadedilmə faktoruna necə çevrilir?

Qrupda məşğələlər:

Rollar üzrə treninq:

Siz kənd yerində kiçik bir yığıncağın pastırısınız. Bir dəfə sizin yanınıza yerli üsyançı dəstənin komandiri gəlir. O sizi hədələyir və tələb edir ki, siz kilsə fəaliyyətini dayandırasınız, əks halda sizin eviniz (ailəniz yaşayan və imanlılar yığışan ev) yandırılacaqdır. Siz nə edəcəksiniz? Sizin yığıncağın üzvləri nə edəcəklər?

Müzakirə üçün suallar:

1. Yerli kilsənin taktikası üçün təklif olunmuş dörd variantdan yaxşı tanınmış məsihçi liderləri, faktiki olaraq, yalnız üçünü seçə bilirlər. Nə üçün?

2. Müqəddəs Kəlamdakı (bax: Həv. iş. 15:29) misallarda imanlıların davranışındakı taktika seçimindəki məhdudiyyətlər nədən ibarət idi? İmanlıların öz üzərinə qoyduğu hansı məhdudiyyətlərin şahidi olmusunuz?

3. Başqa imanlıların özlərini bizdən fərqli şəkildə apara bilməsi və hər iki tərəfin haqlı ola bilməsini dərk etmək niyə vacibdir?

4. Çində olan bir məsihçi qrupunun qəbul etdiyi aşağıdakı qaydanı müzakirə edin: «Məsihdə olan bütün qardaşları sevin, lakin yalnız sınaqlara dözmüşlərə etibar edin».

5. Əgər ətrafdakıların gözü qarşısında biz imanımızın sınağına dözə bilməmişiksə, onda özümüzü necə aparmalıyıq? Peter İsadan imtina edəndən sonra nə etmişdi (bax: Mt. 26:69-75)? O öz imtinasından sonra həqiqi məsihçi olaraq qalmışdımı?

Fərdi tapşırıq:

Qrupun hər üzvündən xahiş edin ki, onun kilsə qrupunu xarakterizə edən sxemi doldursunlar.

Hər qrupun güclü və zəif cəhətlərini müqayisə edin və baxın ki, onlar mövcud olan imkanlarla və təhlükələrlə necə müqayisə edilirlər.

Güclü tərəflər

Zəif tərəflər

Mövcud olan imkanlar

Mövcud olan təhlükə

Altıncı fəsil

Canlı kilsə

İsa Məsih uğrunda məhbus olan Pavel və Timotey qardaşdan, sevimli əməkdaşımız Filimona, (sevimli) bacımız Apfiyaya, silahdaşımız Arxipə və sənin evində toplaşan cəmiyyətə salam!

Flm. 1:1-2

İnamın kilsədə təzahürü

«Tanrı qaçaqmalçısı» kimi yaxşı tanınan Andrey qardaş (brother Andrew) deyirdi ki, yalnız iki tip kilsə liderinə rast gəlmişdi — bir qrupu deyirdi: «Burada belə bir şey ola bilməz», digər qrupu isə deyirdi ki, «Biz əvvəllər fikirləşirdik ki, burada belə bir şey ola bilməz».

Azad cəmiyyətdə rəsmi qeydiyyatdan keçmiş kilsənin məsuliyyəti və rolu nədir?

İnamın təzahürünün xarici atributları

Azad və məhdud cəmiyyətlərdə yas, vəftiz və nigah mərasimləri müjdəçilik işində necə istifadə oluna bilər?

Nigah

Yas

Vəftiz

Ev kilsələri

Erkən kilsə yalnız ev kilsələri ilə kifayətlənmirdi. İmanlılar məbədlərə, sinaqoqlara, toplantı zallarına, açıq forumlara gedirdilər, çay kənarında gəmilərdə və başqa yerlərdə yığışırdılar. Kilsənin beş funksiyasını balaca ev kilsəsində yerinə yetirmə imkanı ilhamlandırır, bəzi repressiv rejimli ölkələrdə isə bunları yalnız ev kilsəsində həyata keçirmək olar. Əhdi-Cədid bizə beş «ev kilsəsi» göstərir, amma tamami ilə aydındır ki, onlar daha çox idi (bax. Rom 16:3-5,23; 1Kor16:19; Kol 4:15; Flm 1:2)

Ev kilsəsinin üstünlük və çatışmamazlıqlarını sadalayın:

Üstünlük:

Çatışmamazlıq:

Kiçik qruplar

Kilsə həm çətin, həm də əlverişli vaxtlarda sağlam olmalıdır. Kilsə yalnız o zaman sağlam ola bilər ki, bütün funksiyalarını icra etsin, necə ki, bunu Əhdi-Cədid dövründə erkən Kilsə edirdi (bax: Həv. iş. 2:42-47).

İmanlıların kiçik qrupları aşağıdakı məqsədlərə necə nail ola bilər:

Bir-birinizə xidmət edin (Qal. 5:13);

Bir-birinizi qəbul edin (Rom. 15:7)

Bir-birinizi bağışlayın (Kol. 3:13);

Bir-birinizi salamlayın (Rom. 16:16);

Bir-birinizin əziyyətini çəkin (Qal. 6:2);

Bir-birinizi qardaş kimi sevin (Rom. 12:10);

Bir-birinizə hörmət edin (Rom. 12:10);

Bir-birinizə məsləhət verin (Rom. 15:14);

Bir-birinizə itaət edin (Ef. 5:21);

Bir-birinizə öyüd verin (1 Sol. 5:11).>

Hüceyrə qruplar sistemi yalnız kilsənin çətin şəraitdə yaşaması üçün deyil, onun artması üçün də yaxşıdır. Dünyavilərdən liderlərin hazırlanması — həm çətin həm də münasib vaxtda böyümək istəyən kilsə üçün vacib şərtdir.

Hüceyrə kilsələrinin üstünlük və çatışmamazlığlarını sadalayın:

Üstünlüklər:

Çatışmamazlıqlar:

Rollar üzrə treninq:

Çindəki ev kilsələrindən nümunə götürün.

1. Sakitcə nəğmə oxuyun.

Çində olan bir çox məsihçilər gizli görüşürlər və onlar istəmirlər ki, qonşular onların görüşmələrindən xəbər tutsunlar. Onlar himnlər oxumağı çox sevirlər, buna görə də bir-birinə yaxın oturaraq pıçıltı ilə oxuyurlar.

2. Müqəddəs Kəlamdan parçalar köçürün.

Çinin bəzi ev kilsələrində Kəlamdan parçalar köçürməyi sevirlər, ona görə yox ki, onlarda İncilin nüsxələri azdır, ona görə ki, bunu Tanrı Sözünün ürəyin dərinliklərinə həkk olunmasının ən yaxşı üsulu hesab edirlər. Qrupun hər üzvü İncildən beş, yaxud on nəğməni əl ilə köçürür və onları əzbər öyrənir. Sonra nəğmələrin köçürüldüyü bütün vərəqlər bir-birinə yapışdırılır və kitabça kimi bir şey əmələ gəlir, bu, imanlılardan birinə təqdim olunur.

3. Əzab və kədər təcrübəsini bölüşün.

Qrupun hər bir üzvü İsaya görə necə əzab çəkdiyini danışmalıdır. Əgər Çindəki ev kilsəsində siz desəniz ki, «Məndə hər şey öz qaydasındadır», onda hamı sizin ruhani həyatınızda nəyin isə çatışmadığını fikirləşəcək. Əgər siz həqiqətən Məsih üçün lazımsınızsa, onda mütləq öz əzablarınız haqqında danışmağa bir şey tapacaqsınız, yoxsa necə bilək ki, siz məsihçisiniz? Fikirləşin, bu an insana ətraf aləmin gözündə başqa cür görünmək üçün necə cəsarət verir?

4. Hər həftəni Kəlamın yeni nəğməsi ilə yaşayın.

Ev kilsəsinin məsihçiləri tez-tez Tanrıdan xahiş edirlər ki, onlara Yazıdan yeni şerlər versin, sonra bütün həftə boyu həyatlarının bütün hadisələrini bu şerin işığında yaşayırlar. Növbəti həftədə onlar bu konkret şerin işığında həyat məktəbində nə öyrəndiklərinin hamısını qrupda danışırlar.

5. Elə dua edin ki, sanki həbsxanadasınız.

Həbsxanada saxlanma şəraiti çox sərtdir və bir qayda olaraq kameralar çox darısqaldır. Vençjoudakı bəzi ev kilsələrində imanlılar özlərini həbsdə olan bacı-qardaşları ilə eyniləşdirirlər, bunun üçün on iki fut uzunluğunda olan ərazini hasara alır, sonra isə sıx cərgələrlə uzanırlar. Onlar uzanaraq həbsxanada olan yaxınlarının hansı şəraitdə saxlandığını xatırlayaraq onlar üçün dua edirlər.

6. Ölkənizin o regionları üçün dua edin ki, onların İncilin moizəsinə ehtiyacı var.

İncilin moizəsinə ehtiyacı olan regionlar üçün dua etməyə, Çindəki ev kilsələri həddindən çox vaxt sərf edirlər. Bu, Xanyandakı müsəlmanlar və Dağlıq Tibetdə Dalay-lamanın davamçılarıdır. Siz həm də öz duanızda ölkənizin Müjdə çatmayan regionlarına gedə bilərsiniz.

Müzakirə üçün suallar:

1. Kommunizm Çində və Efiopiyada kilsəni məhv edə, yaxud dəyişə bildimi? Öz cavabınızı əsaslandırın və konkretləşdirin.

2. Siz bu fəsildə göstərildiyi kimi, «məsihçi ünsiyyəti» barəsində nə zamansa fikirləşmisinizmi? Siz özünüz belə ünsiyyətdə iştirak etmisinizmi?

3. Əgər qrup böyüyübsə və evdə görüşmək üçün çox böyükdürsə, nə etmək lazımdır?

4. Məsihçiləri uzaq regionlara göndərməkdə şeytanın məqsədi nədir? Belə taktika onun özünə qarşı çevrilə bilərmi? Necə?

5. Yerli şəraitə uyğunlaşmaq üçün rəsmi tanınmış kilsənin təcrübəsini «korrektə» etməyə cəhd etmisinizmi? Bu mövzunu müzakirə edin (Diqqət: çox zaman bizim dərslərimizdən istifadə etmək «korrektənin» vasitələrindən biri olacaq).

Yeddinci fəsil

Məsihçi ailəsi

Bütün övladlarını Mən Rəbb öyrədəcəyəm, onlar tam sülh içində olacaqlar. 

Yeş. 54:13

Ailənin Kəlamda vurğulanması

Lap əvvəldən ailə Tanrı yaradıcılığının əsas vahidi olmuşdur yaratdı və bununla da insanlıq ilə Özü arasında münasibətləri möhkəmləndirdi.

Nəyə görə ailə Allah üçün vacibdir?

Ailənin Tanrı mühafizəsi

On ehkamdan altısı insanlar arasındakı münasibətlərə aiddir. Onlardan üçü ailəni qorumaq vəzifəsini daşıyır:

Öz ata və anana hörmət et;

Zina etmə;

Öz yaxın adamının arvadını arzulama (Çix. 20:7-17).

Ailə münasibətlərini möhkəmləndirmək üçün insanlar nə edə bilərlər?

Məsihçi ailəsinin üzləşdiyi çətinliklər

Aşağıda verilən aspektlər azad cəmiyyətdə və totalitar rejimlərdə imanlılara göstərdiyi təsiri açıqlayın.

 1. Zaman  

2.Təlim  

3.Cəlbedici yem

Kilsə modelinə uyğun ailə

1. Müqəddəs Kəlamı birlikdə öyrənin.

2. Uşaqları Tanrıya həsr edin.

3. Kilsənin bütün beş funksiyasını icra edin.

4. Duada nümunə göstərin.

Kilsənin ailəyə dəstəyi

Aşağıda verilən məsləhətləri sizin kilsədə necə həyata keçirmək olar?

1. Ailə haqqında Kəlam təlimini hər bir imanlıya çatdırın.

 2.İnamlı olan gənclərə ailələrini tərk etməməyi öyrədin.

 3. Öz yığıncaqlarınızda ailəsi olmayan imanlılar üçün ailə atmosferi yaratmağa kömək edin.

 4. Məsihçi təlimi proqramını ailədə cəmləşdirin.

 5. Kilsənin bütün 5 funksiyasını həyata keçirməkdə ailəyə kömək edin.

Qrupda məşğələlər

Rollar üzrə treninq:

Siz bilirsiniz ki, ünsiyyət qrupunuzda bir ailə çətin anlarını yaşayır. Bu ailədə ata ruhani lider vəzifələrini yerinə yetirmir, bununla da arvadı və uşaqları üçün çətinliklər yaradır. Onların münasibətləri çox gərgindir. Əgər şərait dəyişməsə, ailə dağılacaqdır. Siz və sizin ünsiyyət qrupunuz bu ailə üçün nə edə bilər? Xarici ünsiyyət mövcud vəziyyəti necə dəyişə bilər?

Bu gün məsihçiliyə zidd olan bir çox qüvvələr məsihçi qruplarına hücum etmək istəyirlər, bu məqsədlə onların uşaqlarını öz tərəflərinə cəlb edirlər. Düşmən yaxşı dərk edir ki, biz daha həssas olan uşaqlara lazımi diqqət ayırmırıq və onları lazımi hazırlıqla təmin etmirik. Kommunistlər həmişə öz valideynlərini satan uşaqları həvəsləndirirdilər. Bu, çox ağrılı məsələdir, xüsusən də əgər söhbət nə etdiyini anlamayan uşaqlardan gedirsə. Bir çox çinli ailələdə valideynlər məsihçi olduqlarını öz uşaqlarından səylə gizlədirdilər, çünki uşaqlarının onları satacaqlarından qorxurdular! Uşaqlarınız inamlarında nə dərəcədə güclüdürlər?

Əgər gənclər dövlət siyasətinə qarşı entuziazm göstərmirlərsə, dövlət onlara təhsillərini davam etdirməyə imkan vermir. Avtoritar cəmiyyətlərdə belə yanaşma bir çox gəncləri məcbur etmişdi ki, valideynlərinin dini görüşlərindən imtina etsinlər. Bir Afrika dövlətində hökumət strukturları öz siyasi platformasını möhkəmləndirmək üçün bütpərəst ənənələrini bərpa etməyə çalışırdılar və gəncləri bəd ruhlara həsr olunmuş mərasimlərdə iştirak etməyə məcbur edirdilər. İmtina etdikdə onlar qəddar təqiblərə məruz qalırdılar. Əgər onlar hökumətə tabe olsalar, öz məsihçi inamlarını itirməkdən qorxurdular. Sizin uşaqlarınız belə təqiblərə dözə biləcəklərmi? Bəs siz bacararsınızmı?

Bəzi ölkələrdə ailə başçısı ailənin digər üzvlərinə dini baxışların seçilməsini diqtə edir. Əgər arvad və uşaqlar imanlı olublarsa, nə etsinlər? Onlar ailə başçısına hörmətlə yanaşmağı və eyni zamanda öz imanlarına sadiq olmağı necə davam etdirsinlər?

Müzakirə üçün suallar:

1. Bir himn müəllifi bir dəfə demişdi: «Bu dünya Allaha dost deyil». Ətraf aləm sizin ailənizə və sizin Tanrı qarşısına çıxışınıza necə təzyiq göstərir?

2. Məsihçi ailələrinin öz uşaqlarını müdafiə etmək üçün və yalnış doktrinaların öyrədildiyi məsihçi olmayan məktəblərdəki şəraitdə imanlarında möhkəm olmağa kömək etmək üçün istifadə olunan metodları müzakirə edin.

3. Sizin ünsiyyət qrupunuzda elə hallar olubmu ki, qrupun gənc üzvləri sizi tərk etsinlər? Onları həqiqi yoldan nə çıxardı?

4. Necə fikirləşirsiniz, sizin ünsiyyət qrupunuz öz üzvlərinin ailə münasibətlərini möhkəmləndirmək üçün nə edə bilər?

III BÖLMƏ

MÜNAQİŞƏ

Səkkizinci fəsil

Düşməni tanımaq

Günah işlədən iblisdəndir. Çünki başlanğıcdan günah işlədən iblisdir. Allahın oğlu da buna görə zühur etdi ki, İblisin əməllərini puç etsin.

1 Yəh. 3:8

 1998-ci ilin yayında Çinin mərkəzi hissəsində on milyondan artıq üzvü olan kiçik dini qrupları təmsil edən ev kilsələrinin liderləri əsas məsələləri müzakirə etmək üçün konfransa yığışmışdılar. Onlar üç ən vacib məsələni müəyyənləşdirdilər və onların həll edilməsi yollarını işləyib hazırladılar.

1)

2)

3)

Müqəddəs Yazı öyrədir ki, məsihçi həyatında konflikt üçün dörd mənbə var. Bu mənbələr hansılardır?

1. Mk. 7:20-23

2. Yəh. 16:33

3. Yaq. 4:4; y Yəh. 2:15-17

4. Ef. 6:10-12; 1 Pet. 5:8

Bizim düşmənimiz kimdir?

Şeytanın effektli hiylələrindən biri onun öz varlığının reallığını dumanlandırmağa çalışmasıdır.

Müqəddəs Yazı bizim düşmənimiz — şeytan haqqında çox deyir. Əhdi-Ətiqdəki yeddi kitab və Əhdi-Cədid kitablarının hər bir müəllifi onun haqqında danışır, yaxud sadəcə onun adını yada salırlar. Əhdi-Cədiddə iyirmi doqquz dəfə şeytana istinad edilir, bundan iyirmi beşində İsa Özü onun haqqında danışır. Biz Müqəddəs Yazının bu düşmən haqqında nə dediyini dəqiq bilməliyik, onun haqqında Yazıda deyilir ki, «Əvvəlcə şeytan günah etdi» (1 Yəh. 3:8). Pavel yazırdı ki, bizə şeytanın vura biləcəyi şəraitə yol verməməliyik, çünki onun niyyətləri bizə məlumdur (bax: 2 Kor. 2:11). Onun adlarının və ləqəblərinin siyahısı bizə imkan verir ki, onun bəzi əsas keyfiyyətlərini və xasiyyətini müəyyən edək.

Qiyamçı hökmdar

havada hökmdarlıq edən hökmdar (Ef. 2:2);

bu dünyanın hökmdarı (Yəh. 14:30);

bu əsrin tanrısı (2 Kor. 4:4);

cinlərin knyazı (Mt. 12:24).

2. Yalançı

böhtançı; (Vəhy 12:9-11);

yalanın atası (Yəh 8:44);

işıq mələyi (onun xidmətçiləri isə həqiqətin xidmətçisi kimi) (2 Kor. 11:14-15).

yoldan çıxaran (1 Fes. 3:5).

3. Qatil

nərə çəkən şir (1 Pet. 5:8-9)

insan qatili (Yəh. 8:44).

 Şeytanın məsihçilərin həyatında öz əsas rolunu necə oynayır? İzah edin.

Düşmənimizin mənşəyi

Aşağıda verilən adlar bizə şeytanın kim olduğunu anlamağa necə kömək edir?

havada hökmdarlıq edən hökmdar (Ef. 2:2);

bu dünyanın hökmdarı (Yəh. 14:30);

bu əsrin tanrısı (2 Kor. 4:4);

Əgər şeytan Tanrını yalnız təqlid edə bilər, lakin o özü heç nəyi nə qura, nə də yarada bilərsə, onun əsas məqsədi nədən ibarətdir?

Düşmənimizin fəaliyyəti

Şeytan Tanrı düşməni olduğu halda məkrli fəaliyyətini necə həyata keçirir?

1. Şeytan qiyamçı hökmdar kimi.

2. Şeytan yalançı kimi.

 A) O, Tanrının sözlərini təhrif edir.

B) O, imanlılara böhtan atır.

 3. Şeytan qatil kimi.

Nəticə

Düşmən zalım və hiyləgərdir. Biz bu faktı etiraf etməliyik. Lakin biz qalib həyatla yaşaya bilərik, çünki Müqəddəs Yazı deyir: «Rəbbimiz İsa Məsih vasitəsilə bizə zəfər bəxş edən Allaha şükür olsun!» (1 Kor. 15:57).

Yəhyanın Müjdəsinə (1:4-5) öz parafrazında Yujin Peterson belə demişdi: «İnsanların həyatı olan işıq qaranlıqda işıq saçır və zilmət onu söndürə bilmədi».

Qrupda məşğələlər

Müzakirə üçün suallar:

1. Bəzən insanlar özlərini elə aparırlar ki, sanki şeytan — bu sadəcə hansısa şər qüvvədir. Onun real şəxsiyyət olmasına necə əmin olmaq olar? Nə üçün bu fakt əhəmiyyətlidir?

2. Bu suala necə cavab vermək olar: «Əgər Allah varsa, O, zəlzələ zamanı (daşqın və digər təbii fəlakətlər zamanı) günahsız insanların ölümünə necə yol verir?"

3. Məhv etmək və dağıtmaq üçün şər yaxşılıq kimi necə maskalanır?

4. Kimsə demişdi: «Şeytan məsihçiyə ziyan vura bilməz». Siz bununla razısınız? Bu barədə İbranilərə məktubda nə deyilir (İbr. 11:32-39)?

5. Şeytanın fəaliyyət metodlarının hər biri haqqında bu fəsildə deyilmişləri müzakirə edin. Sizin əhatənizdə bu təzahürü görmək olarmı?

Doqquzuncu fəsil

Düşmənin strategiyası

Ayıq durun, sayıq olun. Çünki düşməniniz olan şeytan nərə çəkən və aşırmaq üçün kimisə axtaran aslan kimi gəzir. Möhkəm imanla ona qarşı durun və bilin ki, dünyadakı qardaşlarınız da eyni əzabları çəkirlər.

1 Pet. 5:8-9

Şeytanın metodları

 Növbəti nümunələr şeytanın metodlarının ilyustrasiyası kimi necə ola bilər?

Əhalinin bir qrupunun digər qrupuna qarşı irqi nifrəti;

Terrorçu dini qrupların məsihçilərə qarşı zorakılıq və terror aktları;

Məsihçilərin onlara ruhani kömək göstərə biləcək və yaxud təsir edəcək insanlardan izolyasiyası.

Biri-biriləri ilə ünsiyyəti olan imanlıların arasında münaqişə və ayrıseçkiliyin yaranması.

Düşmənin zahiri taktikası

Düşünmək lazım deyil ki, bir siyasi sistem hər hansı digər hakimiyyət sistemindən daha «şeytanvaridir». Hər bir totalitar rejim məsihçiləri və kilsəni nəzarət prinsipi əsasında idarə edir. Beləliklə, paranoyyanı istənilən totalitar rejimin fərqləndirici nişanəsi adlandırmaq olar.

Kəskin və aqressiv qarşıdurma zamanı Müqəddəs Ruhla özləri arasındakı əlaqələrdən asılıdırlar.

Aşağıda sadalanan şeytanın zahiri taktika elementləri məsihçilərə xidmətdə necə mane ola bilər?

1. İzolyasiya və münaqişə.

2. Milliyətçilik.

3. Dünyavi humanizm.

4. Dini dözümsüzlük.

a) İman etmə qadağası

b) Rəsmi təyin olunmuş yerlərdə ibadət

c) Qorxutma

d) İqtisadi təziq

e) Əzabkeşlik

f) Prozelitlik (öz imanına dönmə)

5. İdeoloqiya (kommunizm)

Kommunistlər növbəti dörd taktikanı məsihçilərə qarşı necə istifadə edirdilər?

a) Neytrallaşdırma.

b) Təhdidlər.

c) Yenidən öyrətmə.

d) İttihamlar.

6. Təzyiq göstərməyin müasir metodları.

Bugün bütün dünyada məsihçilər düşmən tərəfindən yeni və daha az nəzərə çarpan nəzarət metodlarını öz üzərlərində hiss edirlər. Məsihçilərə iqtisadi təziqin necə baş verdiyini izah edin (məsələn, Peru kimi ölkələrdə idxal olunan Müqəddəs Yazı nüsxələrindən və digər məsihçi ədəbiyyatından, istənilən mövzuda olan, o cümlədən digər dinlərə aid olan kitablara nisbətən daha artıq vergi alırlar; Banqladeşdə qeyri-hökumət təşkilatlarının maliyyə yardımı alması qadağan olunmuşdur; İndoneziyada xarici missionerlərin vizalarının vaxtının uzadılmasına və yenilərinin alınmasına yeni məhdudiyyətlər qoyulur).

Təqib prosesi

Doktor Ceyms Kanninqem hesab edir ki, məsihçiliyi məhv etmək məqsədi güdən təqib prosesini dörd mərhələyə ayırmaq olar.

Birnci mərhələ — sizi idarə etmək və aldatmaq üçün, sizi ruhani görüntülərinizdən və ümidlərinizdən məhrum etmək məqsədi ilə, sizin düşündüklərinizə cavab olaraq təhdidlər.

İkinci mərhələ — sizi susmağa məcbur etmək və ümidsizliyə qapılmağınız üçün, şahidlik etməyinizə və inanmağınıza son qoymaq məqsədi ilə dediklərinizə cavab olaraq sıxışdırılma.

Üçüncü mərhələ — sizi nəzarətdə saxlamaq və məğlub etmək, sizdən mərhəmət və sevgi almaq üçün elədiklərinizə cavab olaraq həbs olunma.

Dördüncü mərhələ — sizi şəxsiyyət kimi məhv etmək üçün sizin mövcudluğunuza cavab olaraq ölüm.

İnsanlar bütün səviyyələrdə təqiblərə məruz qala bilərlər, lakin düşmənin son məqsədi yenə həmişəkidir — ölüm.

Ölkədə məsihçilərə qarşı təqiblərin başlanmasının üç mərhələsini izah edin.

İnfomasiya qıtlığı

Diskriminasiya

Təqiblər (əvvəl passiv şəkildə, sonra daha aktiv, fəal şəkildə)

Qrupda məşğələlər

Rollar üzrə treninq:

Hökumət qərara alır ki, bir il ərzində qanun işləyib hazırlasın, bu qanuna uyğun olaraq fəaliyyəti üçün icazəsi olmayan bütün kilsələr bağlanacaqdır. Bundan başqa məsihçilər zalları icarəyə götürmək və ictimai yerlərdə görüşmək hüququndan məhrum olurlar.

Siz belə icazəsi olmayan kilsənin pastırısınız. Öz kilsənizə varlığını qoruyub saxlamaq üçün necə kömək edərsiniz?

Rollar üzrə treninq keçirin, sonra şeytanın kilsəyə qarşı yönəldilmiş taktikasının altı variantından hər birini müzakirə edin. Hər bir konkret halda siz nə edərdiniz? Sizin sivilizasiya ilə hansı paralellər mövcuddur? Ruhani dəstək almaq üçün hansı anlara görə xüsusi dua etməlisiniz?

Müzakirə üçün suallar:

1. Necə fikirləşirsiniz, kommunist ölkələrində hansı səbəbdən kilsə belə güclü və çox zaman belə çoxsaylı oldu?

2. Niyə rəsmi kilsələrdə «infiltrasiya» prosesini, yaxud yad elementlərin soxulmasının qarşısını almaq çətin oldu? Niyə həqiqi kilsə ünsiyyəti bu məsələnin öhdəsindən daha yaxşı gəlir? Düşmən, yaxud yalan əhatəsində məsihçilərə necə etibar etmək olar və onlar arasındakı birliyi necə saxlamaq olar?

3. Hansı erkən Kilsə təqib və bölünmə prosesinin öhdəsindən gəlirdi?

Onuncu fəsil

Qəlbləri dağıdan şeytanın hərəkətləri

Beləliklə, Allaha tabe olun, iblisə isə qarşı durun və o, sizdən qaçacaqdır.

Yaq. 4:7

Düşmənin daxili taktikası

Düşmənin zahiri taktikasını görmək çox asandır, lakin düşmənimiz şeytan tərəfindən istifadə edilən daxili metodlar gözə çarpmır və onun məqsədinə çatması üçün daha effektlidir.

Aşağıdakı vəziyyətlərdə şeytana necə qarşı duracağınızı danışın:

 1. Günah hissi.

Nə üçün günah hissi insana qarşı effektli silah sayılır?

Siz etiraf edilməmiş günah hissinin öhdəsindən necə gəlirsiniz?

 Həvari Yəhyanın Vəhyinə (12:11) uyğun olaraq imanlılar şeytanın ittihamlarına qarşı üç yolla çıxa bilərlər: «Onlar ona Quzunun qanı vasitəsilə və şəhadət etdikləri təbliğ ilə qalib gəldilər; və öz canlarını elə sevmədilər ki, ölümdən çəkinsinlər».

Növbəti məqamları şeytanın ittihamlarına qarşı necə istifadə etmək olar?

Quzunun qanı

Şəhadət sözü

Qurban edilən məhəbbət.

2. Yalançı günah hissi.

«Nə üçün hakimiyyətə tabe olmursunuz?» sualına nə cavab verərsiniz?

«İki və ya üç nəfərdən ibarət olan, bazar günü istənilən bir yerdə toplanmış yığıncaq həqiqi ibadət hesab oluna bilərmi?» kimi şübhələri hiss etsəniz buna nə cavab verərsiniz.

Müqəddəs Yazı təliminə uyğun olaraq bizim yerdəki hökumətlər qarşısında cavabdehliyimiz aşağıdakılardan ibarətdir:

İtaətkar olmaq;

Qanuna tabe olmaq;

Yaxşılıq eləmək;

Hökumətə hörmət etmək;

Həlim və dostsevər olmaq;

Vergiləri ödəmək;

Hökuməti pisləməmək.

Aşağıda göstərilən Kəlam personajları «Allaha insanlardan çox» necə tabe olurdular? (bax: Həv. İş. 4:19; 5:29)?

Sedrax, Misax və Avdenaqo;

Daniel;

Peter və Yəhya;

Pavel;

 3. Qorxu

Bütün qorxu fərziyyələr üzərində qurulmuşdur. Faktiki olaraq qorxu — real görünən yalançı gözləmədir.

 Bizdə bədbinlik hissi yaratmaq üçün şeytan qorxudan necə istifadə edir?

Kəlamdakı dörd əsasın üzərində möhkəm dayanaraq bizim qorxuya necə qalib gəlməyimizi göstərin:

Filipililərə 4:6-7 və Həv.İş.27:23-25;

İbr.10:32-39;

Rom8:28;

Matta 10:28;

Aşağıda verilən mənfi emosiyalara necə qalib gəlmək olar?

Təhlükəli hallarda qorxu.

Ədalətsizliyə və günaha qarşı çıxmaq qorxusu.

4. Müxtəlif dinlərin elementlərinin qarışdırılması (sinkretizm).

Azad cəmiyyətdə sinkretizmin son nəticəsi məsihçi müjdəsini və digər dindən olanların məsihçiliyə gəlməsini qadağan edən qanunlar olacaqdır. Nə üçün?

1999-cu ilin oktyabrında bütün dinlərin nümayəndələri Vatikanda yığışmışdılar. Roma papası, Dalay-lama və imam İ. D. Məhəmməd də bu qrupda idilər. Şahidlər bir hindli qadının sözlərini misal gətirirlər, o deyirdi: «Qeyd etmək xoşdur ki, lap əvvəlcədən nümayəndələr yekdilliklə razılaşdılar ki, bütün dinlər universal həqiqətə malikdir və hər biri bir məqsədə aparan müxtəlif yollardır».

Merkantilizm

Məsihçilər üçün merkantillik — nəzərə çarpmayan tələdir, çünki biz məsihçiliyin bütün zahiri nişanələrinə malik ola bilərik, lakin daxilən bütünlüklə materialist olarıq.

İndi azad ölkəyə çevrilən kommunist Rumıniyasından olan bir kilsə lideri deyirdi: «Öz şəxsi təcrübəmdən bilirəm ki, inamının təqib vasitəsilə sınağa çəkildiyi məsihçilərin doxsan beş faizi bu sınaqlara tab gətirirlər, lakin həmin o doxsan beş faiz var-dövlətlə sınağa çəkiləndə tab gətirə bilmirlər və geri çəkilirlər». Nə üçün? Bu dünyada olan şeylərə bağlılığa necə qalib gəlmək olar?

Çin kilsə liderləri pastırlar arasında hesabat verməyi şərtləndirməyə yönəldilmiş müəyyən strategiya hazırladılar. Onlar həm də qərb məsihçilərinin ünvanına belə bir xahiş göndərdilər: «Xahiş edirik, pul verməyi qərara almamışdan əvvəl diqqətlə dua edin və çalışın ki, pulu ev kilsələri hərəkatı ilə əlaqə təcrübəsi olan missiyalar vasitəsilə göndərin. İmanlıların şəxsi ehtiyaclarına minimal məbləğlər verin.

Nəticə

Diqqət yetirin: şeytanın hücumları yalan və qorxutma üzərində qurulmuşdur.

Qrupda məşğələlər

Rollar üzrə treninq:

Siz repressiv hökuməti olan ölkədə yaşayırsınız və pulunuz azdır. Sizin ölkənizdə Müqəddəs Yazının və ruhani ədəbiyyatın azlığı kəskin şəkildə hiss olunur.

Bir dəfə sizin ünsiyyət qrupunuza xarici vətəndaş gəlir, o sizə səmimi və dostcanlı görünür. O sizə böyük məbləğdə pul təklif edir, bir şərtlə ki, siz onun kilsəsi üçün bacılıq kilsəsi və onun qərbdə denominasiyası olacaqsınız. Əgər siz yeni kilsələr aça bilsəniz, o, səxavətli ianələr vəd etdi.

Yerli kilsə liderləri hansı işləri görməlidirlər ki, həm verənlərin, həm də alanların ünvanına öz tələblərini düzgün formullaşdırsınlar. Maliyyənin istifadəsində ciddi hesabat təmin etsinlər?

Pulları kimə vermək lazımdır? Ayrılıqda bir adama, yoxsa komitəyə? Hesabatın hansı qaydalarını müəyyənləşdirmək lazımdır? «Maddi şeylərdən asılılığa necə üstün gəlmək olar» bölməsindəki cümlələri rollar üzrə treninqdə daxil edin.

Müzakirə üçün suallar:

1. Həqiqi günah hissi ilə yalançı günah hissini necə fərqləndirmək olar?

2. Əgər siz öz günahınızı tövbə edirsinizsə, həqiqi günah hissi ilə nə baş verər?

3. Hansı növ anlayışlar vətəndaş hakimiyyətinin səlahiyyətlərindən kənardadır?

4. Sizin icmanızda erkən Kilsə tipinə uyğun icma həyatı keçirmək olarmı, nə zaman ki, imanlıların hər şeyi ümumi idi? Bu icma həyatı hansı formanı ala bilər?

On birinci fəsil

Ruhani müharibə

Çünki cəngimizin silahları cismani deyildir, lakin istehkamları yıxmaq üçün Allahın qüdrətinə malikdirlər.

2 Kor. 10:4

Real müharibədə iştirak edən ruhanilər kimi, biz öz diqqətimizi bu müharibənin şeytani aspektinə yox, diri Allaha yönəltməliyik. Nə üçün bu günün reallığında bu çox vacibdir?

 Ruhani müharibə daha çox partizan müharibəsini xatırladır. Bu sözlərin isbatını gətirin. (bax Ef 2:6; 2 Kor. 4:18.)

Ruhani müharibənin təyin edilməsi

 Şeytanın əsas mövqeyi ayırmaq və hökmranlıq etməkdən ibarətdirsə o buna necə nail olur?

Şəxsi səviyyədə ruhani müharibə

İblis insana təsir etmək üçün qanuni hüququ necə alır?

Rom. 3:9-12;

Həv. iş. 19:18-19;

Mk. 9:17-27;

Say.14:18.

Mistik səviyyədə ruhani müharibə.

Bu ruhani müharibədə öz rolumuz haqqında Həvarilərin İşləri kitabında yazılan hekayədən(16:16-23) nəyi öyrənə bilərik?

Strateji səviyyədə, yaxud şəhərlər səviyyəsində ruhani müharibə

Matta 12:29 oxuyun. «Güclünün» əl-ayağını bağlamamış insanı azad etmək mümkünsüzdür deyəndə İsa nəyi nəzərdə tuturdu?

Ruhani müharibəni necə aparmaq lazımdır.

Şeytana qarşı Müqəddəs Yazıdan verilən ayələri necə istifadə edə bilərsiniz?

Yeş. 62:6-7;

2 Sal. 20:21-22; Məz. 67:1-36;

Vəhy. 12:11.

Yeş. 58:6;

Fs. 83:11-4;

Yaq. 4:7;

Həv. iş. 16:16-40;

Qrupda məşğələlər

Rollar üzrə treninq

Siz ünsiyyət qrupunda dua edirsiniz. Qəflətən iştirakçılardan birində bəd ruha mübtəla olmaq özünü biruzə verir. Siz nə edəcəksiniz? Bədbəxti azad etmə tələbinin üzərində nə qədər təkid edəcəksiniz?

Əgər bu problemi özünüz həll edə bilməsəniz, kimi köməyə çağıracaqsınız? Qurbanın şeytandan tam azad olması üçün mübarizə aparmağa dəyərmi?

Müzakirə üçün suallar:

1. Ruhani müharibənin ciddiliyini tam dərk edirsinizmi? Bu problemin dərk olunması səviyyəsinin yüksəldilməsi üçün siz və sizin ünsiyyət qrupunuz nə edə bilər?

2. Sizin regionda şeytana ibadət edənlərin mövcud olduğunu bilirsinizmi? Onlar haqqında sizin ünsiyyət qrupunuzun digər üzvləri bilirlərmi? Bu məlumat sizin ortaq ibadət həyatınızı necə dəyişə bilər?

3. Şeytana ibadət edənlərin qüvvəsindən qorxmağa məsihçinin əsası varmı?

IV BÖLMƏ

İMKANLAR VƏ VƏSAİTLƏR

On ikinci fəsil

Allahın zirehləri

İblisin hiylələrinə qarşı dura bilmək üçün Allahın bütün zirehlərini geyinin.

Ef. 6:11

Allah bizi Öz döyüşçü-xidmətçiləri kimi ruhani silahla və bütün vəsaitlərlə silahlandırıb ki, biz düşməni məğlub edə bilək və Onun hökmranlığı üçün böyük qələbəni əldə edə bilək.

Müdafiə üçün ruhani silahlanma

Ruhani silahların hər komponentini tədqiq edin və bu günki vəziyyətdə onları necə geyinib istifadə edərdiniz.

Həqiqət kəməri.

Salehlik zirehi.

Dünya ayaqqabısı.

İnam qalxanı.

Xilas dəbilqəsi.

Tanrı zirehinin komponentləri

Biz həqiqəti bilirik, o halda ki…

Yazıdan təsdiqedici sətirlər

Həqiqət kəməri

Tanrı (İsa) — Onun suverenliyi, sevgisi, müdrikliyi və müqəddəsliyi

Təsl. 4:39; Məz. 22:1; Məz. 17:3.

Salehlik zirehi

Bizim şəxsi salehliyimiz, İsa Məsih və Onun qanunları

Məz. 99:3; Rom. 3:23-24; 6:23; Qal. 2:20-21; Flp. 3:8-10

Dünya ayaqqabısı

Daxili dünya və …-ə hazırlıq, bizim İsa Məsihlə münasibətimizdən

Rom. 5:1; Ef. 2:14; Yəh. 14:27; 16:33; 20:21.

İnam qalxanı

Daima Tanrıya və Onun Sözünə etibar edərək … inamla yaşamaq

Rom. 4:18-21; İbr. 11:1; 1 Pet. 1:6-7.

Xilas dəbilqəsi

Tanrı vədləri İsa Məsihdə gündəlik və əbədi Xilasdır.

Hər gün: Məz. 15,22; İbr. 1:3-6; Əbədiyyət üçün: 2 Kor. 4:16-18; 1 Fes. 4:17;1 Yəh. 3:1-3.

Ruhun qılıncı

Ruhani məftunluğa və ittihamlara qarşı durmaq üçün Tanrı Sözünün Gücü.

İbr. 4:12; Mt. ;62-11; 1 Pet. 3:15; Məz. 118:110-112.

Hücum xarakterli ruhani silahlanma.

Ruhun qılıncı.

Dua.

Qrupda məşğələlər.

Rollar üzrə treninq:

Qrupunuzda romalı döyüşçünün silahlanmasının bütün komponentlərini geyinməsi prosesini səhnələşdirin və döyüşçünün onlardan necə istifadə etməsini təsvir edin. Hər hansı komponentin olmadığı halda müdafiəsizliyi göstərin. Ruhani silahın hər növünün istifadə zonasını genişləndirməyə birlikdə cəhd edin. Ünsiyyət qrupunuzun və kilsənin ruhi ehtiyacları üçün duaya vaxt ayırın. Həm də bütün yer üzündə təqib olunan kilsələrin imanlılarını xatırlayın.

Şəxsi tapşırıqlar

1. Birinci Şahlıq kitabının 17-ci fəslini oxuyun və bu fəsildə tapmaq mümkün olan ruhani müharibənin aparılması prinsiplərini sadalayın.

2. Efeslilərə Məktubun 6-cı fəslində deyildiyi kimi Davudun Tanrı zirehinin hər bir elementindən necə istifadə etdiyini müzakirə edin.

Müzakirə üçün suallar:

1. Tanrı zirehinin hər bir elementinin həyatınızda praktiki tətbiqini müzakirə edin.

2. Real həyatda Tanrı zirehindən istifadə etməyimizə necə əmin olmaq olar?

3. Ruhani müharibədə müdafiə prinsiplərini izah etmək və güc əldə etmək üçün müasir mədəniyyətdən götürülmüş (roma döyüşçüsünün yaraqları və silahının əvəzinə) hansı obrazdan istifadə etmək olar? Məsələn, Hindistandan məsihçilər güclü zərbə endirməyə hazır olan kriketçinin obrazını təklif edirlər. Kanadada ona tərəf nəhəng sürətlə uçan şaybanı ələ keçirməyə hazır olan «xokkey komandasının qapıçısından» istifadə edirlər. Yaponiyada bu obraz oyun zamanı onu müdafiə edən kostyum geyinmiş beysbolçu kimi təqdim olunur.

On üçüncü fəsil

Tanrı himayəsi: Müqəddəs Ruh

Beləliklə, madam ki, siz pis olduğunuz halda öz övladlarınıza yaxşı hədiyyələr verə bilirsiniz, Səmavi Atanızın Ondan diləyənlərə Müqəddəs Ruhu verəcəyi nə qədər yəqindir!"

Lk. 11:13

Tanrının Öz Kilsəsinə təqdim etdiyi hücum vasitələrinin üç növü var bu Müqəddəs Ruh, Müqəddəs Yazı və duadır.

Müqəddəs Ruh

İsa bizi tək qoymayacağını demişdi, bizə kömək üçün Təskinlikvericini göndərəcək, O da əbədi olaraq bizimlə olacaqdır (bax: Yəh. 14:16-18). O həm də demişdi ki, Müqəddəs Ruh bizi öyrədəcəkdir (bax: Yəh. 14:26). Daha sonra İsa Onu həqiqətin Ruhu adlandırır (bax: Yəh. 14:17). İmanlının həyatında Müqəddəs Ruh o qədər realdır ki, Onun funksiyalarını və atributlarını sadalamaq səmərəli olardı. Boş yerlərə Müqəddəs Ruhun funksiya və atributlarını yazın:

O — mirasımızın _____________ (Ef. 1:14);

O bizə __________________ (Yəh. 14:16);

O, dünyanı ________________ (Yəh. 16:8);

O ______________________ (Yəh. 14:26);

O ______________________ (Yəh. 14:26);

O, Məsih haqqında ________ (Yəh. 15:26);

O, hər cür həqiqətə ________ (Yəh. 16:13; Rom. 8:14);

O, İsadan _____ və bizə _____ (Yəh. 16:14; Lk. 2:26);

O, Məsihi _________________ (Yəh. 16:14);

O bizə ____________________ (Həv. iş. 1:8);

O bizim vasitəmizlə ___________ (Həv. iş. 4:31);

O bizə ______________________ (Yəh. 16:13);

O bizdə _____________________ (Rom. 8:16);

O bizi _______________________ (Rom. 8:26);

O bizim üçün _________________ (Rom. 8:26);

O, ______________________ verir (1 Kor. 12:4-11);

O ___________________________ (Tit. 3:5);

O, vəd olunma ______________ vurur (Ef. 1:13);

O bizdə __________________ yaradır (Qal. 5:22).

Bizim həyatımız Allahın möcüzsindən başlayır, Məsihdə yenidən doğulmadan, və biz yalnız Allahın verdiyi güclə bu həyatın davamını gözləyə bilərik.

Müqəddəs Ruhun gücü

Müqəddəs Ruhun yuxarıda verilən funksiya və atributlarından eləsinin altından xətt çəkin, hansını ki, Allah din azadlığı olmayan ölkələrdə ,kilsə binası və yaxud rəsmi lideri olmayan imanlılar naminə yerinə yetirəcək.

Hamının xeyri üçün fərdi ənamlar.

Kəlamdan Müqəddəs Ruh haqqında nə bilirsiniz?

O — ___________________________ (İbr. 1:2);

O — ___________________________ (İbr. 9:14);

O — _____________________ yaşayır (1 Kor. 3:16; Rom. 8:9);

O — heç vaxt imanlını _____________ (Yəh. 14:16);

Onun iştirakı _________________görünür (Qal. 5:22-23);

O, ____________________ gücünü verir (Yaq. 4:7; Lk. 9:1-2).

Müqəddəs Yazıdan verilmiş növbəti ayələr bizə nəyi öyrədir?

Efes. 4:7,11-12

1 Kor. 12:7-11

1 Petr. 4:10.

Qrupda məşğələlər

Rollar üzrə treninq.

Ünsiyyət qrupunuzda Müqəddəs Ruhun funksiyalarını təkrar edirsiniz və gündəlik həyatınızda bu funksiyaların həyata keçirilməsi nümunələrini bölüşürsünüz. Bu funksiyaların sadalanması ilə başlayın. Sonra soruşun: iştirak edənlərdən kim son bir neçə gün ərzində o faktı dəqiq dərk edib ki, Müqəddəs Ruh hansısa konkret şəraitdə ona təsəlli vermişdir. İmanlılardan xahiş edin ki, həyatlarında bu barədə baş vermiş konkret hadisələri sizinlə bölüşsünlər. Müqəddəs Ruhun bütün funksiyalarının həyata keçirilməsini nə üçün görmədiklərini müzakirə edin. Müqəddəs Ruhun sizin həyatınızın hər bir sahəsini nəzarətdə saxlaması üçün dua edin.

Müzakirə üçün suallar.

1. Şeytan bütün qüvvəsi ilə Tanrının Şəxsiyyət kimi mövcud olması haqqında, Özünü üç surətdə açmış Tanrı olması haqqında ehkamın dərk edilməsinə qarşı çıxır. Siz bu təlimə qarşı müqavimətin hansı konkret nümunələrindən danışa bilərsiniz? Bu təlimi başa düşmək üçün imanlı qardaşlara necə kömək etmək olar?

2. Müqəddəs Ruhun hansı funksiyaları sizə xüsusilə vacib görünür?

3. Həyatınızın hansı konkret sahələrində Müqəddəs Ruhun hərəkətlərini dərk etdiyinizi danışın.

4. Müqəddəs Ruhun ənamlarını bir daha sadalayın. Sizin fikrinizcə, ünsiyyət qrupunuzun üzvləri hansı ənamlara malikdirlər? Sizin özünüzün hansı ənamınız var?

5. Müqəddəs Ruhun fəaliyyətinin bəhrəsini sadalayın. Həyatınızda Müqəddəs Ruhun bəhrəsinin təzahür etməsini necə aydınlaşdırmaq olar? Onlar sizdə təzahür edirmi? Sizin ünsiyyət qrupunuzda?

On dördüncü fəsil

Tanrı dayağı: Müqəddəs Yazı

Qabaqca bunu bilməlisiniz ki, Müqəddəs Yazılardaolan heç bir peyğəmbərlik sözü xüsusi şəkildə təfsir edilə bilməz. Çünki peyğəmbərlik heç zaman insan iradəsi ilə gəlməmişdir. Lakin Allahın müqəddəs insanları Müqəddəs Ruh tərəfindən hərəkətə gətirilərək danışırdılar.

2 Pet. 1:20-21

Nəsihətin əsas mənbəyi

Nə üçün ruhani silah kimi məsihçiyə Müqəddəs Kitab lazımdır?

Buraxılmış sözlərin yerini doldurun:

Müqəddəs Yazı — Tanrının Özü və insanlarla _________ arzusu haqqında yazılmış ________. Bu, Tanrının ________ haqqında sadəcə vəhy deyildir, həm də __________________ haqqında Onun mürəkkəb fikirlərinin vəhyidir. İnsanlar heç zaman bizim dahi Allahımızı başa düşə bilməzdilər, əgər O Özünü bizə açmaq istəməsəydi.

Nə üçün şeytan Kəlama qarşı böyük nifrət bəsləyir?

Yazının nüfuzu

Nə üçün repressiv hökumətlər Yazıya nifrət edirlər?

Sərhədsiz Müqəddəs Yazı

1. Müqəddəs Yazının oxunması, öyrənilməsi və onun haqqında düşünmə.

Yazının tətbiq olunması üçün biz özümüzə üç əsas sual verməliyik:

Bu sətirlər Müqəddəs Yazının ilk dinləyiciləri üçün hansı əhəmiyyətə malik idi?

Onlarda zamana tabe olmayan hansı prinsip gizlənmişdir?

Bu prinsipləri təcrübədə harada və necə tətbiq etmək olar?

Müqəddəs Yazının sətirləri, yaxud hissələri üzərində düşünməyin altı konkret yolu bunlardır:

Onu təsəvvür edin! Onda təsvir olunan səhnəciyi gözünüz qarşısında təsəvvür edin.

Onu tələffüz edin! Hər dəfə müxtəlif sözləri vurğulayaraq onu ucadan deyin.

Onu yenidən danışın! Öz danışığınızı yazın.

Onu oynayın! Personajın adını öz adınızla dəyişin.

Onun üçün dua edin! Sətri duaya çevirin və onun haqqında Allaha dua edin.

Onu tədqiq edin! Ona aşağıdakı sualları verin:

Bu sətir tövbə edilməsi lazım olan günahlarda məni ifşa etmirmi?

Bu sətir mənim dua edə biləcəyim vədləri göstərmirmi?

Bu sətir mənim dəyişdirməli olduğum münasibətləri göstərmirmi?

Onda mənim icra etməli olduğum hər hansı hökm yoxdurmu?

Onda mənim riayət etməli olduğum hər hansı nümunə yoxdurmu?

Onda mənim ibadət edə biləcəyim dua yoxdurmu?

Onda mənim kənar qaça biləcəyim səhv yoxdurmu?

Onda mənim inanmalı olduğum həqiqət yoxdurmu?

Onda mənim Tanrıya təşəkkür edə biləcəyim nə isə yoxdurmu?

2. Müqəddəs Yazının yadda saxlanılması.

Bir vərəqdə yadda saxlamaq istədiyiniz ayələri yazın. Yazdığınız ayələrin sayını bir dollara vurun. Beləliklə siz, öz Kəlam xəzinənizin qiymətini biləcəksiniz. Öz xəzinənizi bütün Kəlamın ayələrinin qiyməti ilə müqaisə edin: 31102000 dollar.

Müqəddəs Yazının qorunması.

Çox çətin şəraitdə təqib olunan Kilsənin məsihçilərinin Müqəddəs Yazının «gizli» yayılmasında əldə etdikləri bəzi təcrübələr bunlardır:

Kəlamı ayrı-ayrı parçalarla paylamaq daha asandır.

Müqəddəs Yazının nüsxələrini o adamlara verin ki, onlar oradan parçaları köçürəcək və digər imanlılar arasında yayacaqlar.

Heç də bütün repressiv hökumətlər ölkə daxilindəki bütün poçt mətbuatını nəzarətdə saxlamaq imkanına malik deyillər. Müqəddəs Yazının az sayda nüsxəsini poçt vasitəsilə göndərmək olar. Göndərilən nüsxələr istənilən dəftərxana ləvazimatı mağazalarından alınan adi kağızda əl yazısı ilə köçürülməlidir.

Müqəddəs Yazının audioyazılarından istifadəsi daha az şübhə doğura bilər, Xüsusən də mətnlər musiqi ilə müşayiət olunursa.

Kompüterlərdən istifadə edilərsə, Müqəddəs Yazını disketlərdə və kompakt disklərdə qoruyub saxlaya bilərlər.

Qrupda məşğələlər

Rollar üzrə treninq

Qrupunuz otaqda yığışmışdır, siz ora Müqəddəs Yazının gətirilməsinə icazə vermirsiniz. Qoy iştirakçılardan hər biri yadında qalan Yazı ayələrini kağızda yazsın, sonra onları orijinal ilə (Müqəddəs Yazının özü ilə) müqayisə edin. Nəticədə siz Müqəddəs Yazıdan olan hansı böyük parçanı əldə etdiniz? Apardığınız eksperimentin nəticələrini müzakirə edin.

Müzakirə üçün suallar:

1. Siz nə vaxtsa Müqəddəs Yazının tənqidini eşitmisinizmi? Məsihçi belə hücumlara necə münasibət göstərməlidir?

2. İsa Məsihin Əhdi-Ətiq Yazılarını vacib hesab etməsini necə bilmək olar?

3. Yazı ayələrini yadda saxlamaq nə üçün lazımdır?

4. Müqəddəs Yazının öyrənilməsi üzrə planlar çox zaman əsas ayələri öyrənməyi təklif edirlər. Bəs bütöv fəsilləri öyrənmək nə üçün belə vacibdir?

5. Əgər hökumətin Yazını qadağan etdiyi ölkədə olsanız, Müqəddəs Yazı nüsxələrini necə qoruyacaqsınız?

On beşinci fəsil

Tanrı dayağı: dua

Duada sabit olun və onda şükran ilə oyaq durun.

Kol. 4:2

Güc duadadır

Yeni imanlıya duanın nə olmasını necə başa salarsınız?

Duanın zamanı

Nə vaxt və necə dua etmək haqqında yazının bu parçaları nə deyir?

Allaha həmd edərək _________________dua edin(1 Sal. 29:10-13);

Tövbə və etirafla____________________dua edin(2 Sal. 7:14);

Təmiz amal ilə _____________________dua edin (Məz. 65:18-20);

__________________________________dua edin (Matt. 6:6);

________________________öyrətdiyi kimi dua edin (Matt. 6:9);

Allahın________________uyğun olaraq dua edin (Yəh. 15:7);

________________________dua edin (Rom. 12:12);

________________________dua edin (Filip. 4:6);

Oyaq olaraq______________dua edin (Kol. 4:2);

________________________dua edin (1 Sol. 5:17);

Təmiz ___________________dua edin (1Tim. 2:8);

Çətinlikdə və______________dua edin (Yaq. 5:13-16);

Öz__________________idraklı münasibətlə dua edin(1 Pet. 3:7);

Dualarınızda______________dua edin (1 Pet. 4:7);

Allahın__________________dua edin (Yəh. 5:14-15);

________________________dua edin (Yəh.1:20);

Nə üçün və necə dua etmək lazımdır

İsanın Öz şagirdlərinə verdiyi nümunəvi duaya əsaslansaq, Rəbbin duasını hansı altı hissəyə bölmək olar? Yeni imanlıya izah etdiyiniz kimi, hər bir hissəni izah edin.

1. Tərif.

«Ey göylərdə olan Atamız! Adın müqəddəs tutulsun...»

2. Məqsəd.

«Səltənətin gəlsin; göydə olduğu kimi, yerdə də Sənin iradən olsun».

3. Təminat.

«Gündəlik çörəyimizi bizə bugün ver...»

4. Bağışlanma.

«Bizim borclarımızı da bağışla...»

5. İnsanlar

«Bizə borclu olanları bağışladığımız kimi...»

6. Müdafiə

«Və bizi imtahana çəkmə, lakin bizi şərdən xilas et...»

Duanın digər parametrləri

1. Vədləri yada salaraq dua edin.

Duaya aid olan vədləri izah edin:

Mənim adımla hər nə diləyərsinizsə, onu edəcəyəm; ta ki, Ata Oğulda izzətlənsin (Yəh. 14:13).

Diləyin, sizə veriləcək; axtarın, tapacaqsınız; qapını döyün, sizə açılacaq (Mt. 7:7).

Məni çağır! — mən sənə cavab verərəm, sənin bilmədiyin böyük və əlçatmayanı sənə göndərərəm (Yer. 33:3).

2. Ruhun səsinə qulaq asaraq dua edin.

Nə üçün Allahı eşitmək duanın mühüm yeridir?

3. Konkret xahişlərin icrasını gözləyərək dua edin.

Nə üçün duada konkret olmaq vacibdir?

Aşağıda verilən konkret dua etmək əmrlərinə nəzər yetirin:

Sülh üçün_____________________________dua edin (Məz.121:6);

Sizi ___________________________üçün dua edin (Matt. 5:44);

Pislikdən__________________________üçün dua edin (Matt. 6:13);

Bütün dünyada ____________məsihçilər üçün dua edin (Matt. 9:37-38);

____________________üzərində qələbə üçün dua edin (Matt. 26:41);

____________müdafiyəsi,müqəddəsliyi və birliyi üçün dua edin (Yəh.17);

Bütün_____________________________dua edin (Ef. 6:18);

Bütün dünyada__________________üçün dua edin (2Sol. 3:1);

Məsihçi liderlərinin________________üçün dua edin (2Sol. 3:2);

Bütün _________________________üçün dua edin (1Tim. 2:1-7);

Ruhani_________________________üçün dua edin (Yaq.1:5);

Həyatında________________qardaşa görə dua edin (1Yəh.5:16);

Duanın spesifik xarakteri.

Aşağıda verilən Allahın cavabının dörd üsuluna diqqət yetirin:

Onun adına nə istəsək, bizə versin;

diləyimizin icrasını bir tərəfə qoyaq ki, onu Öz zamanında icra etsin (yalnız O, hər şeyi əvvəldən axıradək görür);

«yox» deyərək qəbul etməsin, çünki biz özümüzə lazım olanı diləmirik;

daha yaxşı olan başqa bir cavab versin.

Növbəti parçalarda Yazı duaya hansı əngəlləri göstərir:

Eqoistik ______________________________ dua (Yaq. 4:3);

Tövbəsiz _____________________________ dua (Yəh. 9:31);

Allahın _______________________ olmayan dua (Yer. 14:10-13);

Allahın _______________________ cavabsız dua (Sül. Məs. 21:13);

Əlləri ________dolu olan dua (qatilliyə bərabər) (Yeş. 1:15);

Başqa _________ qulluq edərək olunan dua (Yer. 11:11-14);

_____________________________olunan dua (Yaq. 1:6-7);

Natəmiz yaxud _______________________dua (Əyy. 27:8);

__________________________insanların duası (Əyy. 35:12);

__________________________insanların duası (Lk. 18:9-14);

Allahın xalqına ______________________dua (Məz. 17:41-42);

Dünyada ən böyük qrup toplantısının pastırı olan Möhtərəm doktor Ço da duanın əhəmiyyəti haqqında çox danışır. Koreyada böyüyən kilsənin pastırı olduğu halda o, hər gün beş saatdan az olmayaraq dua etməyi özü üçün vacib sayır. Hər iki forma vacibdir, lakin məqsədyönlü dua böyük bir zəhmətdir və çoxlu enerji sərf olunmasını tələb edir.

Konkret məqsədi olan duanın xarakteristikası budur:

dəqiq məqsədiniz olsun və onun üzərinə fikrinizi yönəldin;

sadə sözlərdən istifadə edin;

ürəyinizin bütün hisslərini və qüvvəsini səfərbər edin;

inadkar olun (bax: Lk. 18:1-8).

Ünsiyyət duası ilə məqsədli duanın arasındakı fərqi izah edin.

Təqib olunan kilsənin çıxardığı ən böyük nəticə öz təqibçiləri üçün dua etməkdir. Bu insan üçün etdiyin duanı yazın:

Oruc

Növbəti faktlara diqqət yetirin:

Musa iki dəfə qırx günlük oruc tutmuşdu (bax: Çıx. 34:28);

Daniel iyirmi bir gün ərzində (qismən oruc) oruc tuturdu (bax: Dan. 10:3);

Yoel imanlıları oruc gününü təyin etməyə çağırırdı (bax: Yoel. 1:14; 2:12);

Yezdra oruc və ağlaşma zamanı təkliyə çəkilmişdi (bax: Yezd. 10:6);

İlyas qırx gün ərzində oruc tuturdu (bax: 3 Şah. 19:8);

Antakiyada kilsə liderləri oruc tuturdular (bax: Həv. iş. 13:2-3);

İsa qırx gün ərzində oruc tutmuşdu (bax: Luk. 4:2);

Pavel və Barnaba oruc tuturdular (bax: Həv. iş. 14:23; 27:33).

Orucun müxtəlif növləri mövcuddurmu?

Orucların arasında fərq varmı:

Adi

Tam

Qismən

Oruc dövrü üçün məsləhətləri yada salın.

Bill Braytın Amerikada oyanış üçün oruc, dua və Allahın hüzurunu axtarmaq çağırışı(Bill Bright, The Coming Revival — Americas Call to Fast, Pray and Seek Gods Fase) kitabında deyilir ki, hər bazar günü kilsəyə gələn yüz milyon amerikalıların 50% öz xilaslarında əmin deyillər: 95% Müqəddəs Ruhun həxsiyyəti və xidməti ilə tanış deyillər: imanlıların yalnız 25% faizi öz imanları ilə başqaları ilə bölüşürlər. (səh.65.).

Bu həqiqətdirmi? Yəni biz yalnız zahirən məsihçi kimi yaşayaraq, dünyavi prinsiplərlə razılaşaraq ikiüzlü, alçaqlıq və dönüklükdən ibarət həyat tərzi sürürük? Bəs biz nə edək?

Doktor Billi Qrem deyib ki, onun tədqiqatlarına əsasən Amerika imanlılarının 90% məğlub həyat yaşayırlar. (The Coming Revival, p. 192)

Çin kilsəsi sürətlə yüz milyon sayına çatır, bu Amerikanın əhalisinin yarısına bərabərdir. Bunlar Allaha çox sadiq imanlılardır. Onlar öz karyeraları, iqtisadi vəziyyətləri, sağlamlığları, ailələri ilə risk edirlər — bütün o şeylər hansıları ki biz Qərbdə çox dəyərləndiririk. Çin imanlıları üçün birinci yerdə dua, Kəlam, şəhadətlik və Ruhla dolmaq durur. Sizcə nə üçün?

Yeşaya 53 fəsildə peyğəmbər Rəbbə məqbul olan həqiqi orucdan danışır. Bu orucda haqsızlığa qarşı yönələn aclıqdan başqa mərhəmət və itaətkarlıq göstərilir.

Orucun fiziki üstünlükləri (buraxılmış sözləri yazın):

Bədənin _______________təmizlənməsini təmin edir;

Qan dövranı, nəfəs və həzm sistemlərinin fizioloji_________________ icazə verir;

Bədənin ziyanlı________________təmizləyir;

_____________ və qan dövranı və limfatik və____________ aşağı salır;

Bütün orqanizmin___________________________ gətirir;

Buraxılmış sözlər: istirahət, çəki, tullantılar, zəhərli maddələr (toksinlər), təzələnmə.

Orucun ruhani üstünlükləri (buraxılmış sözləri yazın):

Rəbb ilə _________________, Onun hüzurunda olmaq vaxtı;

Özünü Rəbbin önündə duada_________________________;

_________________və oyaqlığın, ruhani hissiyatın yüksəlməsi;

Oz_______________və məqsədlərini təhqiq etmək vaxtıdır;

Buraxılmış sözlər: dəyərlər, təvazökarlıq, təklikdə, ayırd etmə.

Qrupda məşğələlər.

Rollar üzrə treninq

Siz ünsiyyət qrupunun liderisiniz və siz oruc və dua gününü planlaşdırırsınız. Sizə və qrupunuza daha çox uyğun gələn müxtəlif variantları planlaşdırıb müzakirə edin. Yuxarıda sadalanmış tövsiyələrin həyata keçirilməsi mümkün olan müştərək dua görüşünü planlaşdırın. Qoy dua zamanı konkret dua ehtiyaclarına görə Müqəddəs Ruhun ənamları təzahür etsin.

Müzakirə üçün suallar:

1. Hansı səbəbə görə dualarımız effektli olmaya bilər?

2. Pavel bizə «dayanmadan dua etməyi» (1 Sol. 5:11) deyəndə nəyi nəzərdə tuturdu? Bu mümkündürmü?

3. Dua ehtiyaclarının qeydə alınması bizim inamımızı necə möhkəmləndirə bilər? Siz öz dua ehtiyaclarınızı qeydə almağa hazırsınızmı?

4. Elə hallar olubmu ki, Tanrı sizin dualarınıza cavab versin? Bu barədə danışın.

5. Dualarınıza cavab verilməməsinə, yaxud ümidlərinizə uyğun olmayan cavabların verilməsinə necə münasibət göstərmək lazımdır?

Nəticə:

O, yaratmaq üçün güc istəyirdi,

Lakin səbr üçün zəiflik aldı.

O, böyük işlər üçün sağlamlıq istəyirdi,

Lakin böyük mövzular üçün gücsüzlük aldı.

O, insanları məğlub etmək üçün hakimiyyət istəyirdi,

Lakin Tanrını axtarmaq üçün gücsüzlük aldı.

O, qayğısızlıq üçün var-dövlət istəyirdi,

Lakin müdriklik üçün yoxsulluq aldı.

O, həyata sevinmək üçün hər şey istəyirdi,

Lakin hər şeyə sevinmək üçün həyat aldı.

O, istədiklərindən heç birini almadı.

Lakin ümid etdiyindən daha çox aldı.

O, duaya cavab aldı!

O, xeyir-dualı insandır!

V BÖLMƏ

HAZIRLIQ

On altıncı fəsil

Salehlikdə yüksəlmə

Müsabiqədə iştirak edənlərin hamısı hər cəhətcə özlərini saxlayırlar. Onlar bunu fani bir dəfnə tacı almaq üçün edərlər, biz isə fani olmayan üçün edirik.

1 Kor. 9:25

Yazı bütövlüyünü qoruyub saxlamaq üçün, gəlin hazırlıq anlayışını bizim üçün yazılmış, yaxud hazırlanmış salehlik kursu kimi nəzərdən keçirək: hansı ki, Tanrı istiqamətləndirməsinə itaətkar olmaq və düşmən oyunlarına qarşı durmağa qadir olmaq üçün hər bir insanın təcrübə vasitəsilə keçdiyi tərbiyə dövrüdür.

Bəxtiyarlığın səkkiz ehkamının hamısı ikili təbiətə malikdir, o mənada ki, onlar «bilik» və biliyə cavab olaraq «iş» izhar edirlər. Hər ehkamın yanında Allahın iradəsinə üyğun olaraq nəyi «bilmək» və nə «etmə» yimizi yazın.

Ruhən yoxsullar nə bəxtiyardır! Çünki Səmavi Səltənət onlarındır. (Mt. 5:3)

Yaslı olanlar nə bəxtiyardırlar! Çünki onlar təsəlli tapacaqlar. (Mt. 5:4).

Həlimlər nə bəxtiyardırlar Çünki yeri miras alacaqlar. (Mt. 5:5)

Salehliyə can atıb ona susayanlar nə bəxtiyardırlar! Çünki onlar doyacaqlar (Mt. 5:6).

Mərhəmətli olanlar nə bəxtiyardırlar! Çünki onlara mərhəməğ ediləcəkdir. (Mt. 5:7).

Ürəyi təmiz olanlar nə bəxtiyardırlar. Çünki onlar Allahı görəcəklər. (Mt. 5:8).

Sülhpərvərlər nə bəxtiyardırlar! Çünki onlara Allahın oğulları deyiləcəkdir. (Mt. 5:9).

Salehlik uğrunda təqib edilənlər nə bəxtiyardırlar! Çünki Səmavi Səltənət onlarındır (Mt. 5:10).

Qrupda məşğələlər

1. Kiçik qruplara bölünün və bu fəsildə təqdim olunmuş dərsləri müzakirə edin. Həyatda icra etmək üçün bəxtiyarlıq ehkamlarından hansı sizə daha çətin görünür?

2. Şimali Koreyada gizli kilsənin imanlıları öz gizli yığıncaqlarında Tanrı duası ilə yanaşı aşağıdakı beş prinsipi də ucadan oxuyurlar:

Biz təqib və əzablardan sevinc və şərəflə keçirik;

Biz təhqirləri, ələ salmaları və məhrumiyyətləri İsa naminə sevinclə qəbul etmək istəyirik;

Biz başqalarının göz yaşlarını silmək və əzab çəkənlərə təsəlli vermək istəyirik;

Yaxınlarımıza sevgidən öz həyatımızı təhlükəyə atmağa hazır olmaq istəyirik ki, onlar da məsihçi olsunlar;

Biz öz həyatımızı Tanrı Sözündə verilmiş nümunələrə uyğun yaşamaq istəyirik.

Bu imanlıların salehlik həyatına necə hazırlaşmalarını müzakirə edin.

3. Mq. Fransiskə aid edilən sülh duasının elementlərini müzakirə edin:

İlahi, məni Öz sülhpərəstliyinin aləti et;

Nifrət olan yerlərdə sevgi səpməyi,

Ağrı olan yerdə bağışlamağı,

Səhvlər olan yerə həqiqət aparmağı,

Şübhələr olan yerə inam aparmağı,

Ümidsizlik olan yerə ümid aparmağı,

Zülmət olan yerə işıq aparmağı,

Və kədər olan yerə sevinc aparmağı mənə ver,

Ey Qadir Allah

Bəxş et ki, mən təsəlli axtarmayım, özüm təsəlli verim;

Anlama axtarmayım, lakin başqalarını anlayım;

Sevgi axtarmayım, lakin sevgi bəxş edim.

Çünki sevəndə biz əldə edirik,

Və bağışlayanda bağışlanma tapırıq.

Özümüz üçün öləndə əbədi həyatda doğuluruq.

Amin.

4. Müqəddəs həyatla yaşamağı arzulayan adamı hansı çətinliklər gözləyir? Müasir həyatda müqəddəsliyin hansı aspektləri icra üçün çətindir?

5. Məsihçilərin təqibdən əzab çəkdiyi ölkənizdə və sizə məlum olan digər regionlarda müxtəlif xalqlar və dini qruplar arasında uzunmüddətli sülh və ahəngdarlığın olması üçün birlikdə dua edin.

On yeddinci fəsil

Ünsiyyətdə təzahür edən sevgi

Uşaqlarım, sözlə və dillə deyil, əməllə və həqiqətlə sevək.

1 Yəh. 3:18

İsa deyib: «Siz Yer kürəsinin duzusunuz». Bu müqaisənin mənası və gücü nədədir?

Duz dörd keyfiyyətə malikdir — təmizlik, ucuzluq, konservantlıq və ərzağın dadını gücləndirmə xüsusiyyəti.

İsa imanlıları nurla müqaisə edir. İşıq çirki üzə çıxarır; ayağımızın ilişməməsi üçün yolumuzu işıqlandırır; zülməti qovur; qorxunu dağıdır və dostu düşməndən, həqiqəti yalandan ayırmaqda bizə kömək edir. O öz işimizi görməyə bizə imkan verir.

Məsihçilər nə cür işığa bənzəyə bilərlər?

Humanitar yardım

Yaqubun göndərişində (1:27) deyilir: «Ata Allahın yolunda təmiz və ləkəsiz dindarlıq budur: yetimləri və dulları onların məşəqqətli anlarında ziyarət etmək…». Yeni imanlıya izah etdiyiniz kimi bu sözləri izah edin.

1 Peter 2:12 oxuyun. Bu ayəni Efeslilərə göndəriş 2:10 la müqaisə edin.

«Yaxşı əməllər» nəyi saymaq olar (ərzaq, su, paltar, sığınacaq və tibbi yardımla kömək)?

Bu «yaxşı işlər» digər «yaxşı işlərdən» (dua və şəhadətlik) nə ilə fərqlənir?

Biz göylərə yalnız iki şey apara bilərik: bizim dualar və imana gətirdiyimiz insanların ruhları. Əgər bu sözlərin həqiqiliyinə inanırsınızsa, onda məsihçi «humanitar yardımının» mənası nədir?

1. Bu fəsildən çıxardığımız müsbət dərsləri müzakirə edin. Bu dərsin sadalanmış aspektlərindən hər birinə münasibətdə ayrıca şəxs və yerli kilsə kimi malik olduğunuz uğurlar və çatışmamazlıqları sadalayın. İmkan olan kimi nəyin üzərində işləməyə çalışacaqsınız?

2. Öz zəif cəhətlərinizi tövbə edərək və Tanrıya özünüzün və yerli kilsənizin eləyə bildiklərinə görə təşəkkür edərək məşğələni dua ilə yekunlaşdırın. Görülməli işlər üçün də dua edin.

Müzakirə üçün suallar:

1. Mənsub olduğunuz məsihçi icması regionunuzda necə duz və nur ola bilər?

2. Digər insanlara qarşı agare (sevgi) təzahürünün hansı sahəsi sizə daha çətin görünür?

3. Düşmənləri sevmək, demək olar ki, mümkün deyil. Bu sevgini göstərmək istəyən məsihçinin malik olduğu hansı qüvvə vardır? Öz düşmənlərini sevmək və eyni zamanda onlara qarşı mübarizə aparmaq olarmı?

On səkkizinci fəsil

Səbirlilik və öyüdvermə

Bəzilərinin adət etdikləri kimi öz yığıncaqlarımızı tərk etməyək. Amma xüsusən o günün yaxınlaşdığını gördüyümüz nisbətdə bir-birimizi daha çox ürəkləndirək.

İbr. 10:25

Səbirlilik

Daima Tanrı qarşısında olmaq və Ruhun bəhrəsini istehsal etmək üçün biz səbirlilik adlanan keyfiyyətə malik olmalıyıq. Aşağıda verilən Robert Morrisonun həyatından, onun səbirlilik xüsusiyyətini artıran faktorların altından xətt çəkin.

Keçən əsrlərdəki ilk missionerlərin səbirliliyi olmasaydı, indiyə qədər çinlilərin ana dilində Müqəddəs Yazısı olmazdı.

Robert Morrison Şotlandiyanın kiçik bir toxuculuq şəhərinin kasıb rayonunda böyümüşdü. Bazar müəllimi oğlanın qəlbini İsa üçün fəht etmək cəhdlərindən əl çəkmədi və bu müəllimin səbirliliyinin sayəsində gənc Morrison İsanın davamçısı oldu. O, Çində ilk protestant missoneri oldu və 1800-cü illərin əvvəllərində Müqəddəs Yazını Çin dilinə tərcümə etdi. Lakin bir çox həyəcan və qorxulardan yan keçilmədi. Düz on altı il Morrison dəhşətli şəraitdə yaşadı. Onun çinli köməkçisi Ako özü ilə zəhər gəzdirirdi ki, əgər onu tutsalar, işgəncələrdən əzab çəkməsin. Sonralar Morrisonun əzabı onunla mükafatlandırıldı ki, Ako onun birinci imana gələni oldu.

Robert Morrison əvvəlcə oğlunu, sonra arvadını itirdi. Lakin o buna da dözdü. Bugün Makaoda köhnə protestant qəbiristanlığında onun qəbrini arvadının və oğlunun qəbirləri ilə yanaşı görmək olar. Bugün onun saleh səbirliliyi Çində bir çox bacı və qardaşların həyatında öz bəhrəsini verdi.

Öyüdvermə

Nə üçün öyüdvermə məsihçi həyatında vacibdir? 1 Solonik. 2:6-12 əsasında öyüdvermənin məğzini izah edin.

İbranilərə 10:25 bizim öyüdvermənin anlayışına necə kömək edə bilər?

Müzakirə üçün suallar:

1. İmanda səbirlilik göstərmək üçün xarakterinizin hansı keyfiyyətləri sizə kömək edir?

2. Romalılara Göndərişi (15:4) oxuyun və müzakirə edin ki, orada deyilənləri təcrübədə necə göstərmək olar?

3. Siz başqalarına necə kömək edir və dayaq olursunuz?

4. Bu an sizin dayağınıza ehtiyacı olan dostlarınız varmı?

5. Nə üçün məsihçi həyatında öyüdvermə belə vacibdir?

6. Sizdə nə vaxtsa geriçəkilmə və təslimolma hiss olubmu?

7. Həyatınızın çətin anında aldığınız təsəlli haqqında şəhadətlə bölüşün.

İmanın şəhadəti kimi ucadan oxuyun:

Mən daha heç zaman qorxmayacağam, çünki Allah bizə qorxaqlıq ruhu deyil, qüdrət, məhəbbət və nəfsə hakim olmaq ruhu vermişdir» (2 Tim. 1:7).

Mən daha heç zaman şeytanın mənim həyatımda üstünlüyünü hiss etməyəcəyəm, çünki biz «Allahdanıq və onlara qalib gəldik; çünki bizdə olan Ruh, dünyada olandan üstündür» (1 Yəh. 4:4).

Mən daha heç zaman özümdə müdrikliyin olmamasını hiss etməyəcəyəm, çünki indi mən «Məsih İsadayam. O bizim üçün ilahi müdriklik... oldu» (1 Kor. 1:30).

Mən daha heç zaman nəyi isə bacarmadığımı hesab etməyəcəyəm, çünki mən «Məni möhkəmləndirən Məsih vasitəsilə hər şeyi etməyə qadirəm» (Flp. 4:13).

Mən daha heç zaman məğlub olmayacağam, çünki «(Allah) həmişə bizə Məsihdə müzəffərlik verir...» (2 Kor. 2:14).

Mən daha heç zaman özümü layiq olmayan hiss etməyəcəyəm, çünki «günah nə olduğunu bilməyən Məsihi O, əvəzimə günah qurbanı etdi ki, biz Onun sayəsində Allahın salehliyi ilə eyniləşək (2 Kor. 5:21).

Mən daha heç zaman özümü uğursuz hesab etməyəcəyəm, çünki biz «bizi Sevənin qüdrəti ilə bütün bunlara tamamilə qalib gəlirik» (Rom. 8:37).

Mən daha heç zaman ümidsizlik hiss etməyəcəyəm, çünki «ruhən möhkəm olanı Sən mükəmməl dünyada qoruyursan, çünki o, Sənə ümid edir» (Yeş. 26:3).

Mən daha heç zaman narahatlıq hiss etməyəcəyəm, çünki İsa demişdir: «Dünyada kədəriniz olacaqdır, amma cəsur olun, Mən dünyaya qalib gəldim» (Yəh. 16:33).

Mən daha heç zaman çaşqınlıqda olmayacağam, çünki «Allah qarışıqlıq deyil, sülh Allahıdır» (1 Kor. 14:33) və «Lakin biz bu dünyanın ruhunu deyil, Allahdan gələn ruhu qəbul etdik ki, Allahın bizə verdiyi ənamları dərk edə bilək» (1 Kor. 2:12).

Mən daha heç zaman öz qeyri-sabit vəziyyətimi gərginləşdirməyəcəyəm, çünki «qorxusuz, rahat yatarsan, şirin yuxu taparsan. <...> ... axı Rəbbə güvənirsən, O qoymaz ki, sən tələyə düşəsən» (Məs. 3:24-26).

Mən daha heç zaman narazılıq hiss etməyəcəyəm, çünki «yaşadığım şəraitdən məmnun qalmağa alışmışam» (Flp. 4:11).

Mən daha heç zaman tənhalıq hiss etməyəcəyəm, çünki İsa demişdi: «Mən dövrün sonuna qədər hər gün sizinləyəm» (Mt. 28:20) və «... səni heç buraxmayacağam və əsla tərk etməyəcəyəm...» (İbr. 13:5).

Mən daha heç zaman nədənsə asılılığımı hiss etməyəcəyəm, çünki «Rəbb Ruhdur və Rəbbin Ruhu harada isə, azadlıq da oradadır» (2 Kor. 3:17).

Mən daha heç zaman həyəcan və ümidsizlik hiss etməyəcəyəm, çünki «Bütün qayğınızı Onun üzərinə qoyun, çünki sizin qayğınıza qalan Odur» (1 Pet. 5:7).

Mən daha heç zaman öz üzərimdə lənət hiss etməyəcəyəm, çünki «Məsih bizim uğrumuzda lənətlənib, bizi Qanunun lənətindən xilas etdi; Xilas etdi ki, İbrahimin aldığı bərəkət, Məsih İsa vasitəsilə qeyri-yəhudilərin üzərinə gəlsin və biz vəd edilmiş Ruhu iman vasitəsilə alaq» (Qal. 3:13-14).

Mən daha heç zaman özümü zəif hiss etməyəcəyəm, çünki «Tanrı həyatımın qalasıdır...» (Məz. 26:1).

Mən daha heç zaman özümü günahkar hesab etməyəcəyəm, çünki «indi Məsih İsaya aid olanlar üçün, cismani təbiətə görə deyil, Ruha görə hərəkət edənlər üçün heç bir məhrumiyyət yoxdur» (Rom. 8:1). Mən Məsihdəyəm. Buna görə də hər bir ittihamdan azadam».

Mən daha heç zaman ehtiyac hiss etməyəcəyəm, çünki «Mənim Allahım isə Öz izzətli zənginliyinə görə, Məsih İsa vasitəsilə sizin hər üç ehtiyacınızı ödəyəcəkdir» (Flp. 4:19).

Mən daha heç zaman gələcək qarşısında qorxu hiss etməyəcəyəm, çünki «necə ki yazılmışdır: «Allahın Onu sevənlər üçün hazırladıqları şeyləri nə göz görmüş, nə qulaq eşitmiş və nə də insanın ürəyi düşünmüşdür». Bizə isə Allah bunları Öz Ruhu ilə açdı...» (1 Kor. 2:9-10).

On doqquzuncu fəsil

Bağışlama və bərəkət (firavanlıq, nemət)

Çünki insanların təqsirlərini bağışlasanız, səmavi Atanız sizi də bağışlar. Amma siz insanların günahlarını bağışlamasanız, Atanız da sizin günahlarınızı bağışlamaz.

Mt. 6:14-15

Bağışlamanın müəyyənləşdirilməsi

Məsihçiliyin əsas xüsusiyyətləri məhəbbət və bağışlamaq bacarığıdır. İslam əmr edir: «İslamın düşmənlərini öldürün», iudaizm «gözə göz, dişə diş» deyir, İsa Məsih isə deyir: «Düşmənlərinizi sevin: və sizi təqib edənlər və pisləyənlər üçün dua edin».

Bağışlamaq tam ________ demək deyildir. Dərin yaralar həmişə insan yaddaşından tam silinmir.

Bağışlamaq _______ demək deyildir. Barışmaq üçün iki adamın arzusu lazımdır, buna görə də zərər çəkən tərəf onu incidəni onunla barışmadan da bağışlaya bilər.

Bağışlamaq ____________ və ya biganəlik demək deyildir. Bağışlamaq pis, yaxud məsuliyyətsiz davranışa mütləq bəraət qazandırmır.

Bağışlamaq inciklik haqqında ________________________ demək deyildir. Əksinə, bağışlayan adam incikliyə çox ciddi yanaşır və onu əhəmiyyətsiz və ya qeyri-vacib hesab eləmir.

Bağışlama dumanlı anlayış olan « __________________ deyildir. Əks halda biz bağışlamanın ucuz parodiyasını əldə edərik, ən pis halda isə ciddi həyati problemləri gözümüzün qarşısından götürərik.

Bağışlama günahkarın günahını onun üstündən götürmək və ya ona ____________________________ deyildir. İnsanın günahsızlığının elan olunması — hakimin səlahiyyətidir və yalnız hakim günahkarı cəza şəklində, onun hərəkətlərinin nəticələrindən azad edə bilər.

Bağışlama — bu, şəxsi təşəbbüsdür, hansı ki, zərərçəkənin özünü inciklik hissindən azad edir. Yazı yarımçıq bağışlama tələb etmir — bağışlama tam və mütləq olmalıdır, incidənə qarşı münasibətdə mənfi hisslər olmamalıdır, həm də onunla münasibətlər bərpa olunmalı və inkişaf etdirilməlidir.

Bağışlamanın xüsusiyyətləri

Bağışlama iman aktıdır. Başqa adamı bağışlayarkən mən Allaha etibar edirəm ki, O, ədalət tələblərini məndən yaxşı icra edəcəkdir.

Bağışlamağımızın əsas səbəblərini müəyyənləşdirin:

Məzmur103:3; Koloslulara3:13.

Matta 6:14-15; 18:22, 55.

Bağışlamaq bizə nə üçün lazımdır sualına Filip Yansi çox vacib olan üç praktiki cavab təklif edir. Nəyə görə bağışlamaq tam düzgündürsə, şəfa və dirçəliş gətirir?

Mərhəmət və lütf

«Mərhəmət və lütf məsihçiliyin dünyaya ən yaxşı hədiyyəsidir». Bu fikirlə razı olub, olmadığınızın səbəbini izah edin.

Dövlət və kilsə arasındakı isti münasibətlər dövlət üçün xeyirli, kilsə üçün ziyandır. Bu fikrin həqiqiliyini necə təsdiq etmək olar?

Məsihçiliyi başqa dünya dinlərindən fərqləndirən əsas xüsusiyyətlərini təyin edin.

Qrupda məşğələlər

Müzakirə üçün suallar:

1. Nə üçün bağışlamaq belə çətindir?

2. Bağışlamanın real xeyir-duası nədədir?

3. Nə üçün məsihçinin həyatında Tanrının mərhəməti və lütfü belə vacibdir?

4. Öz icmanızda hansı lütf düşmənlərini görə bilərsiniz?

5. Siz gələcəkdə mərhəmət və lütfü göstərib nümayiş etdirməyi necə qərara almısınız?

VI BÖLMƏ

QƏLƏBƏ

İyirminci fəsil

Zəfər qalibləri

Rəbbimiz İsa Məsih vasitəsi ilə bizə zəfər bəxş edən Allaha şükür olsun!

1 Kor.15:57

Tanrıya sadiqlik

Müqəddəs Yazı daima İsa Məsihin davamçılarını döyüşçülərlə müqayisə edir: 2 Timoteyə. 2:3-4və Filip. 3:13-14. Bu müqaisə imanlıları necə rühlandıra bilər?

Qələbənin sirləri

Təqiblər və düşmən şəraitində Məsihdə olan layiqli həyatın dörd sirri vardır.

Birinci sirr — həmişə çarmıx. (Vəhy 17:14; 19:7-10; 5:6)

İkinci sirr — dirilmə kontekstində həyat. (1Korinflilərə 15:19)

Üçüncü sirr — təqiblərin qəbul edilməsi və onlara düzgün münasibət.(1Pet.4:14);

Dördüncü sirr — Döyüşçü-xidmətçinin statusu.

İyirminci əsrdə məsihçilər bütün Kilsə tarixində keçmiş əsrlərdən daha çox əzab çəkdilər. Bir çox məsihçilərin tab gətirməyə gücünün sirri nədədir?

Aşağıda bütün dünya məsihçilərinin döyüşçü-xidmətçilər haqqında dediklərini təqdim edirik. Sizdə buna bənzər müqaisələr varmı?

Döyüşçü-xidmətçilər mıx kimidirlər. Onlara daha möhkəm vurduqca öz imanlarında daha da bərkiyirlər!

Döyüşçü-xidmətçilər rezin top kimidirlər. Onları döşəməyə nə qədər bərk vursanız, o qədər yüksəyə qalxacaqlar!

Döyüşçü-xidmətçilər gül kimidirlər. Onları nə qədər bərk əzsəniz, ətri bir o qədər güclü olacaqdır.

Döyüşçü-xidmətçilər vitrin şüşəsi kimidir. Onların həqiqi gözəlliyi parlaq işıqda daha yaxşı görünür.

Döyüşçü-xidmətçilər çay paketləri kimidir. Çayın tündlüyünü onu ancaq qaynar suya saldıqdan sonra bilmək olar!

VII bölmə

ƏLAVƏLƏR

Əlavə 2

"Tanrı və Onun əzab çəkən Kilsəsi» vəzi

Nə üçün kilsə liderləri təqiblərin Allah tərəfindən göndərilən əzab adlandırmaq olmaz, xəbərdarlığına qulaq asmalıdırlar, halbuki Allah onları həqiqətən də Öz xalqının xeyri üçün istifadə edir?

Təqiblər haradan gəlir? Onların mənbəyi haradadır?

Təqiblərə necə dözmək olar? Təqib zamanı nə etmək lazımdır?

Təqibçilərə qisas hansı nəticəyə gətirə bilər? İsrail — fələstin qarşıdurması qisasın arzuolunmamasının sübutu kimi necə göstərilə bilər?

Əlavə 5

İohan Kompanyenin «Yeni minilliyin astanasında» məruzəsindən bir parça

«Açıq qapılar» beynəlxalq missiyanın prezidenti İohan Kompanyen Ümumdünya müjdəçilərin konsultativ şurasında(2000) çıxış edərək demişdir ki, növbəti iyirmi ildə kilsə beş tərəfdə mübarizə aparacaq. Onlar budurlar:

1. İdeologiya çevrəsində döyüş.

Əgər dünya altı mədəniyyətə bölünürsə:qərb, sinay, yapon, hind, islam, pravoslav (Handinqton tezisinə əsasən), onda nə üçün bu potensial münaqişədə olan mədəniyyətlərin sərhəddində yerləşən ölkələrdən bütün dünyada sülhə təhlükə yaradır?

Leşek Kolakovski: «bizə qarşı səbirlilik göstəriləndə, o, laqeydlik forması alır. Məsələn, bizi istənilən baxışlara ibadət etməkdən çəkindirirlər və hətta başqa insanların ağlagələn istənilən variantlı davranışı və ya fikri ilə razılaşmamağımızı tələb edirlər». Məsihçiləri «qeyri tolerantlıq» da suçlandıranda bu mühakiməyə necə münasibət bəsləmək lazımdır?

2. Kütləvi kommunikasiyalar sahəsində döyüş.

Növbəti yanlış fikirlərin cavabında nə demək olar?

"Təqiblər Allahdandır».

"Kilsə təqiblər şəraitində daha yaxşı böyüyür». (bax: Həv. iş. 9:31).

"Təqiblərə müqavimət göstərmək lazım deyil, onlara sevinmək lazımdır».

"Təqiblərdən keçmək lazımdır ki, imanda yüksələsən».

3. Ruhani sahədə döyüş.

Təqib olunan Kilsə ilə əlaqələr göstərir ki, Allaha necə yaxınlaşmaq olar. Təqib olunan Kilsə bizi məcbur edir ki, ciddi ruhani reallıqları — bizim mədəniyyətimiz şəraitində nüfuzdan salmağa meylli olduğumuz reallıqları dərk edək. Bu, bütün qərb kilsəsinin yeniləşməsində vacib açar ola bilər. Bu necə baş verə bilər?

İstehlak cəmiyyəti kommunizmdən daha dəhşətli iman qatilidir. Siz bu fikirlə razısınızmı? Öz mövqeyinizi izah edin.

4. Siyasət sahəsində döyüş.

Soljenitsinin dediyi kimi, «həqiqətin bir sözü bütün dünyanın dəlillərinə üstün gəlməlidir». Əgər bəzən bizə elə gəlirsə ki həqiqət öz mövqelərini itirib və məğlub olur, onda o necə qalib gələ bilər?

5. Kilsə sahəsində döyüş.

Azad cəmiyyətdə yaşayan ənənəvi məzhəblərin məsihçiləri, təqib olununan kilsəyə köməklik və gffektiv dua etməyi necə öyrənə bilərlər?

Əlavə 6

«Ədalətli müharibə» nəzəriyyəsi

Ədalətli müharibə nəzəriyyəsi üç başlıca prinsipə əsaslanır:

ədalətli səbəb;

müharibənin başlanması üçün qanuni əsasın vacibliyi;

nəcib məramlar.

Ədalətli müharibə nəzəriyyəsinə qarşı əsas etirazlar üç bənddə toplanmışdır.

Birincisi, bu nəzəriyyə nə Müqəddəs Yazı, nə də ilahiyyat nöqteyi-nəzərindən əsas məsihçi prinsipləri ilə bir araya gələ bilməz.

İkincisi, bu nəzəriyyə müasir müharibənin nə konkret xarakteristikasını, nə də ümumi xarakterini kifayət dərəcədə nəzərə almır, əgər müharibənin əsl səbəbi haqda mənəvi düşüncələrin ödənilməsinə can atırıqsa, bunları nəzərə almaq lazımdır.

Üçüncüsü, bu nəzəriyyədə müəyyən olunmamış və ziddiyyətli anlar çoxdur, buna görə də onun təcrübədə tətbiq olunmasının arzuolunan nəticələrə gətirməməsi təəccüblü deyildir.

Ədalətli müharibə nəzərriyəsinin əleyhinəsiniz yoxsa dəstəkləyirsiniz? Nə üçün?

Əlavə 7

Maykl Burdo. Sovet erasının dərsləri

Maykl Brudo Roma imperiyası ilə sovet dövründə olan təqibləri fərqləndirən bəzi faktorları sadalayır. Sovet hakimiyyəti dövründə məsihçilərin təqibi tarixindən hansı nəticələri çıxarqmaq olar?

Əlavə 8

"Açıq qapılar» missiyasının kommunizmin süqutu tarixindən çıxardığı dərsləri yadda saxlayın.

Dərs 1. Azadlıq ölkənin bütün ərazisində dərhal bərqərar olmur.

Dərs 2. Azadlıq çox zaman mənəviyyatın böhranına gətirib çıxarır.

Dərs 3. Yalançı dinlər və ehkamlar ağılları fəth edirlər.

Dərs 4. Qərb missionerləri arasında əməkdaşlığın olmaması Kilsələrin bölünməsinə gətirib çıxarır.

Dərs 5. Kilsə rəhbərliyinin böhranı baş verir.

Dərs 6. Məsihçilər siyasi nüfuza malik deyillər.

Dərs 7. Kommunizmin süqutu dini azadlıqların qurulmasına təminat vermir.

Dərs 8. Müjdənin vəzi üçün yerli missiyaların yaranması və geniş imkanların açılması.

Bu dərsləri müasir MDB ölkələrində necə istifadə etmək olar?

Заметки

[←1]

*Pasifistlər bu suala  mənfi, ədalətli müharibə  tərəfdarları isə müsbət cavab verirlər. — Qeyd orijinalın redaktoruna məxsusdur..